Chitombodji: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Esther, Ezra, Galatians, Genesis, Habakkuk, Hebrews, James, John, Jude, Lamentations, Luke, Matthew, Obadiah, Philemon, Philippians, Revelation, Romans, Titus, Zephaniah

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Genesis

Chapter 1

1Pakutanga Mwari wakasika denga nenyika. Nyika yaiya isina muemo, isina chiro, 2Nechidima chaiya padera pemvura yakadzama; noMweya waMwari waihamba padera pemvura.3Mwari wakati, “Ngakuepo kujeka,” nokujeka kwakaapo.

4NaMwari wakaona kuti kujeka kwaiya kwakanaka; naMwari wakaparadzanisa kujeka kubva muchidima.

5Mwari wakadudza kujeka kuti, “Masikati,” naye wakadudza chidima kuti, “Usiku.” Kwakaapo madeekoni nemangwanani, zuva rokutanga.6Mwari wakati""Ngakuwepo mukana pakati pemvora, ngakuwepo kuparadazanisa pakati pe mvura ne mvura". 7Na Mwari waikaita mukana akaparadazanisa mvura yaiya pashi pemukana kubva kune mbvuara iyo yaiya padenga pomukana. Zvakaitika kudaro. 8Mwari wakadaidza mukana akati denga, akaapo mangwanani nemadekoni, zuva rechipiri9Mwari wakati, “Mvura iri pashi pedenga ngaiunganidzwe pandau imwe, mavhu akaoma ngaaoneke.” Zvakaitika kudaro.

10Mwari wakadudza mavhu akaoma kuti, “Nyika,” nemvura yakaunganidzwa pamwepo wakaidudza kuti, “Ruandhle,” naMwari wakaona kuti zvaiya zvakanaka.11Mwari wakati, “Nyika ngaimere mwenje nemiriwo inobereka mbeu, miti inobereka michero, kudai ngokuteererana kwembeu dzayo, idzo tsangu dzayo dziri mukati mwayo, padera penyika.” Zvakaitika kudaro.

12Nyika yakamera zvisimwa, zvinobereka mbeu ngokuteererana kwembeu dzayo idzo, nemiti inobereka michero, tsangu dzayo dziri mukati mwayo, umwe ngaumwe kudai ngokuteererana kwembeu dzayo, naMwari wakaona kuti zvaiya zvakanaka.

13Kwakaapo madeekoni nemangwanani, zuva rechitatu.14Mwari wakati, “Ngakuwepo zvinojeka mumukana wedenga, kuti zviparadzanise masikati nousiku; ngazviite zvioniso zvenguva, zvemazuva nezvemakore.

15Zve, ngazviite zvinojekisa mumukana wedenga kuti zvijekise padera penyika.” Zvakaitika kudaro.16NaMwari wakaita zvinojeka zviiri zvakakura; chokujeka chikuru chinotonga masikati, nechokujeka chidoko chinotonga usiku, wakaitazve nyeredzi.

17Mwari wakazviisa mumukana wedenga, kuti zvijekise padera penyika,

18kuti zvitonge padera pemasikati nousiku, kuti zviparadzanise kujeka kubva kune chidima. NaMwari wakaona kuti zvaiya zvakanaka.

19Kwakaapo madeekoni nemangwanani, zuva rechirongomuna.20Mwari wakati, “Mvura ngaibudise ngokuwanzisa zvisikwa zvinopona, neshiri ngadzimbururuke padera penyika mumukana womudenga.”.

21Mwari wakasika zvikara zvikurutu zvomuruandhle, nezvisikwa zveshe zvinopona zvinohamba, izvo zvakabudiswa ngemvura ngokuwanzwa, kudai ngokuteererana kwembeu dzazvo, nembeu dzeshe dzeshiri kudai ngokuteererana kwembeu dzadzo. NaMwari wakaona kuti zvaiya zvakanaka.22NaMwari wakazvikomborera eyiiti, “Baranai muwande, muzadze mvura yomuruandhle, neshiri ngadziwande munyika”,

23Kwakaapo madeekoni nemangwanani, zuva rechishanu.24NaMwari wakati, “Nyika ngaibudise zvisikwa zvinopona kudai ngokuteererana kwembeu dzazvo; zvifuyo zvopamuzi zvipuka zvemushango nezvikara zvenyika kudai ngokuteererana kwembeu dzazvo.” Zvakaitika kudaro.

25NaMwari wakaita zvikara zvenyika kudai ngokuteererana kwembeu dzazvo, nezvifuyo kudai ngokuteererana kwembeu dzazvo, nazvo zveshe zvipuka zvidoko nezvinogwezva pashi kudai ngokuteererana kwembeu dzazvo. NaMwari wakaona kuti zvaiya zvakanaka.26Mwari wakati, “Ngatiite mundhu ngomuedzaniso wedu, atodzane nesu; ngatonge padera pehove dzomuruandhle, padera peshiri dzomumweya, padera pezvifuyo, padera pemhuka dzeshe dzomushango nepadera pezviro zveshe zvipuka zvidoko nezvinogwezva munyika.” 27Ndizvo Mwari wakasika mudhu ngomuedzaniso wake wemene, ngomuedzaniso waMwari wakavasika; wakasika mwamuna nomukadzi.,28Mwari wakavakomborera wakati kwavari, “Baranai muwande, muzadze nyika, muinyise; mutonge padera pehove dzomuruandhle, padera peshiri dzomumweya nepadera pezviro zveshe zvipuka zvidoko nezvinopona zvinogwezva padera penyika 29Mwari wakati, “Ningirai ndamupa zvisimwa zveshe zvinobereka tsangu, zviri padera pehope yeshe yenyika, nemiti yeshe, iyo mukati mwayo mune michero ine mbeu inobereka miti; kwomuri inozoita chokudya.,30Kune zvipuka zveshe zvemushango, Ndapa miriwo yeshe yakasvipirika kuita zvokudya kune zvikara zveshe zvenyika nokushiri dzeshe dzomumweya nokuzviro zveshe zvinogwezva padera penyika, izvo zveshe zvipuka zvidoko nezvinopona.” Zvakaitika kudaro.

31NaMwari wakaona zveshe zvaaiya aita, kuti zvaiya zvakanasa kunaka. Kwakaapo madeekoni nemangwanani, zuva rechitanhatu.

Chapter 2

1Ndizvo denga nenyika zvakapedzwa ngokudaro, nazvo zveshe ngouwandu hwazvo.

2Ngezuva rechinomwe Mwari wakapedza mushando wake waakaita, naye wakazorora ngezuva rechinomwe kubva kumushando wake weshe waakaita.

3Ndizvo Mwari wakaropafadza zuva rechinomwe akarichenesa, ngokuti ngeiro zuva Mwari wakazorora kubva kumushando wake weshe waakaita wokusika.4Aya ndiwo masikirwe edenga nenyika. Ngezuva iro Mambo Mwari raakasika ndiro nyika nedenga,

5naapo kusati kwatongo apo nechisimwa cheshango munyika, nomuriwo naumwe waiya wamera, ngokuti Mambo Mwari waiya asati aita kuti mvura inaye padera penyika, paiya pasina munhu wokurima ivhu.

6Asi mhute yakapwititika kubva panyika, ikanyakatisa padera pemavhu eshe.7NaMambo Mwari wakasika munhu ngebukuta remavhu, akafemera mumiro dzake mweya wokupona; nomunhu wakaita unopona.

8NaMambo Mwari wakasima munda muEdheni ngokumabvazuva, ndimwo umwo mwaakaisa munhu waakasika.9Kubva mumavhu Mambo Mwari wakameresa miti yeshe inodakadza madziso, neinonaka kudya; nomuti wokupona waiyawo pakati pomunda, nomuti woruziyo rwezvakanaka nezvakashata.

10Rwizi rwakanyuka kubva muEdheni kudiridzira munda; nokubvamwo rwakaparadzaniswa kuita mhararano mirongomuna.11Zita rorwizi rwokutanga runozwi Phishoni; ndirwo runopopoma kutendenedza nyika yeshe yeHavhira, umwo muno mukore;

12nomukore wenyika iyo wakanaka; kuripo bedheriamu nemapuwe eonikisi arimwo.13Zita rorwizi rwechipiri runozwi Gihoni;[5] ndirwo runopopoma kutendenedza nyika yeshe yeKhushi.

14Zita rorwizi rwechitatu runozwi Tigrisi; ndirwo runopopoma ngokumabvazuva kweAsiria. Norwizi rwechirongomuna runozwi Yufratesi.15Mambo Mwari wakatora munhu, akamuisa mumunda weEdheni kuti aurime nokuungwarira.

16NaMambo Mwari wakapanga munhu echiti, “Ungadya kumuti weshe womumunda;

17asi kumuti woruziyo rwezvakanaka nezvakashata usazodya, ngokuti ngezuva rounozodya kwouri ngegwinyiso unozofa.18NaMambo Mwari wakati, “Akuzi kunaka kuti munhu agare ari ega; ndinozomuitira mudetseri wakamunakira”.

19Ndizvo kubva kumavhu Mambo Mwari wakasika mhuka dzeshe dzomushango, neshiri dzeshe dzomumweya, akazviunza kumunhu aone kuti unozozvidudza zina rokutinyi. Nezina iro raakadudza munhu kuchisikwa cheshe chinopona, ndiro rakaa zina racho.

20Munhu wakadudza mazina ezvifuyo zveshe, nokushiri dzomumweya, nokuzvikara zvomushango; asi kumunhu akuzi kuoneka mudetseri wakamunakira.21Ndizvo Mambo Mwari wakaita kuti hope dzemadzikirira dzigumire munhu, naapo wakaata; wakatora rumwe rwenhii dzake, akanamira nyama pandau yarwo.

22Mambo Mwari wakanasira mukadzi ngorunhii urwo rwaakatora kubva kumwamuna, akamuunza kunomwamuna.

23Nomwamuna wakati, “Zvino uyu uri godo remagodo angu, nenyama yenyama yangu. Unozodudzwa kuti, ‘Mukadzi,’ ngokuti wakabviswa kunomwamuna”.24Ngeiyi ndaa mwamuna unozosiya baba ake namai, unozonamatira kumukadzi wake; naavo vairi vanozoita nyama imweyo.

25Navo veshe vaiya vari mititinini, mwamuna nomukadzi wake, avazi kutsveruka.

Chapter 3

1Zvino nyoka yaiya nourimbwi kupinda zvikara zvimweni zvomushango zvaakaita Mambo Mwari. Nayo yakati kunomukadzi, “Ngegwinyiso Mwari wakaronza here kuti musazodya kumuti nokuti ngouri womumunda?”

2Nomukadzi wakati kunenyoka, “Tingadya kumichero yemiti yomumunda.

3Asi Mwari wakati ‘Muchero womuti uwo uri pakati pomunda amuzoudyi, zve, amuzoubati, kuti musazofa.’4Asi nyoka yakati kunomukadzi, “Ngegwinyiso amuzofi.

5Ngokuti Mwari unozia kuti apo pomunozourya, madziso enyu anozopembenudzwa, nemwi munozodai ndiMwari, mwechizia zvakanaka nezvakashata”,

6Ndizvo apo mukadzi aona kuti muti wakanaka kudyiwa nokuti waidakadza madziso, nokuti muti waiya wechidikanwa kuti munhu angwadzwe, wakatora muchero wawo wakaurya; akapawo umweni kumwamuna wake, waiya naye, nayewo wakarya.7Naapo madziso avo veshe akapembenudzwa, vakazia kuti vaiya mititinini; vakasonera mashakani omuonde pamwepo, vakadziitira zvokusimira.

8Navo vakazwa Mambo Mwari echihamba mumunda ngomukuwo wokupipirira kwezuva. Munhu nomukadzi wake vakahwara pakati pemiti yomumunda, kubva mukuapo kwaMambo Mwari.9Asi Mambo Mwari wakadaidza munhu akati kwaari, “Uri pari?”,

10Naye wakati, “Ndazwa izwi rako ndiri mumunda, neni ndatya, ngokuti ndaiya ndiri mutitinini; neni ndahwara”

11Naye wakati, “Ndiani wakuronzera kuti waiya uri mutitinini? Wadya here muti wendakakupanga ndiwo kuti, usazodya?”.12Nomunhu wakati, “Mukadzi wowakandipa kuti agare neni ndiye wandipa muchero womuti, neni ndaurya”.

13Naapo Mambo Mwari wakati kunomukadzi, “Chiinyi ichi chowaita?” Mukadzi wakati, “Nyoka yandichengedzera, neni ndaurya”.14Mambo Mwari wakati kunenyoka, “Ngokuti waita ichi, unotukwa kupinda zvifuyo zveshe nokupinda zvikara zveshe zvomushango; unozogwezva ngendani yako, newe unozodya bukuta mazuva eshe okupona kwako.

15Ndinozoisa uwengi pakati pako nomukadzi, nepakati pemibarirwana yako nemibarirwana yake; mibarirwana yake inozoremadza soro rako, newe unozoremadza chisisinho chake”.16Kumukadzi wakati, “Ndinozowanza kakurutu kurwadziwa kwako mukutora kwako mimba noukosha; mukurwadziwa kukurutu unozobara vana; nokudisisa kwako kunozoa kumwamuna wako, naye unozotonga padera pako”.17Nokumurume wakati, “Ngokuti wazwa izwi romukadzi wako, ukarya kumuti wendakakupanga ndechiti, ‘Usazourya,’ ivhu ratukwa ngendaa yako; unozorya zvinobva kweriri ngokushanda mazuva eshe okupona kwako.

18Rinozokumerera minzwa nemakato; newe unozorya miriwo yomushango.

19Ngeziya rehope yako unozorya kurya, kugumira uhwirire kumavhu; ngokuti wakabviswa kwaari; ngokuti uri bukuta, newe unozohwirira kuita bukuta”.20Munhu wakadudza zita romukadzi wake kuti Evha; ngokuti iye waiya mai waavo veshe vanopona.

21Mambo Mwari wakaitira Adhamu nomukadzi wake pahla dzematoo, akavafukidza.22Naapo Mambo Mwari wakati, “Wona, mundhu wadai inga wedu, mukuzia zvakanaka nezvakashata; zvino kuti asazotambanudza nyara yake, atorezve michero yomuti wokupona, arye apone mhera nariini.”,

23Ndizvo Mambo Mwari wakamubudisa kubva mumunda weEdheni, kuti arime mavhu aakabviswa mwaari.

24Ndizvo wakamudzinga munhu, akaisa ngokumabvazuva kwomunda weEdheni makerubhi, neshoti inovaima nokutenderera kumarupande eshe, kungwarira njira yomuti wokupona.

Chapter 4

1Adhamu wakaziya mukadzi wake eva. Ena ndokumitha mimba nekuzobhara Kaini. akaziti: '' Inini ndakava ne mwana nerubhatsiro ra Mwari Yahweh''. 2Saka, ena wakazobara Aberi. Aberi wakazowa muuchi we makwai, mas, Kaini wai rima ivu.3Padharika nguwa, kaini waka unza mutchero dze zwirimwa akapa Mwari Yahwei. 4Na Abhero wakaunza makwaiana ake ekutanga ne mafuta e zwiuchi zwake. 5Yahweh wakadhakara na Abhero neTchipo tchake, Asi kaini wakanyangadzwa hope yake ingatsikitsira.6Mambo Mwari wakati kunaKheni: “Unonyangadzwa ngeyi, nehope yako yakaoonyana ngeyi? 7Kudai wechiita zvakanaka, ausaizoashirika here? Kuna usingaiti zvakanaka, chishaishi

chinokuhwarira pamusiwo, nokudisisa kwacho ngekwokuda kutonga padera pako, asi iwewe unofanira kuchinyisa.”8Khaini wakabirra Abhera munukuna wake echiiti: ngatiende mushango''. Pavainga mushango, ''Kheni wakamupandukira Abhera munukuna wake, akamuuraya. 9Apo Mambo Mwari wakati kuna Khaini: “Uri pari Abhera munukuna wako?”. Ena wakati, “Andizii. Ndini mungwariri wemunukuna wangu here?”.10Mwari akati: ''waitei? izwi reropa remunukuna wako rinodhaidzira kwendiri. 11Zwinezwi watukwa ne ivu rakashamissa muromo wayo kuti riashire ngazi yeMunukuna wako iri munyara dzako. 12Ukazo shanda, ivu ari bhari. utcha tiza neku ndzendzereka ne nyika''.13Khaini wakati kunaMambo Mwari: “ kutambudzwa kwangu kunopinda kwendingakona kutwara. 14Zweshokwadi nyamashi mwandidzinga kubva panyika. Ndinozofishika kubva kuhope yako. Ndinozoita mutizi usina kanyi nemupepesheki munyika; kunozoitika kuti kunyazwi ani nani unozondiona, uchazondiuraya.” 15Jehova akati kwaari: Ani naani anozouraya Khaini uchazo shungurudzwa kashanu ne kairi ''. saka Mwari wakaimu isa shiratidzo kuna kaini, kuti asauraiwa ne mundho weshe ashamuona.16Khaini wakabuda kubva pamberi paMambo Mwari, akagara munyika yeNodhi, ngekumabvazuva kweEdheni. 17Khaini wakazia mukadzi wake, wakazoita mimba, akabara Enokhi. khain wakaaka dhorobha, akaridudza zita remwanakomana wake, Enokhi.18KunaEnokhi kwakabarwa Iradhi, naIradhi wakabara Mehujaeri, naMehujaeri wakabara Methushaeri, naMethushaeri wakabara Ramekhi. 19NaRamekhi wakaroora vakadzi vairi, zina roumwe ndiAdha, nezina roumweni ndiZira.20NaAdha wakabara Jabhari. Ena wainga baba weavo vanogara mumatende, vane mombe. 21Nezita remunukuna wake raidaidzwa Jubhari. Ena wainga baba weavo veshe vanoridza dimbwi neminanzi. 22NaZira wakabara Thubhari-kheni; ndiye waiya mupfuri weizvo zveshe zvokucheka ndizvo zvethusi nezvesimbi, Mukunda waThubhari-kheni wainga Naama.23NaRamekhi wakati kuvakadzi vake: “Adha naZira, izwai izwi rangu; imwimwi vakadzi vaRamekhi, yaeyai kureketa kwangu, ngokuti ndakauraya munhu wakandibaya, jaha rimwe ngendaa yekundii tsika. 24Kudai Kheni echiunzidzirwa kanomwe, ngegwinyiso Ramekhi unozounzidzirwa makumi manomwe namanomwe akapetwa.”25NaAdhamu wakaziazve mukadzi wake, naye wakabara mwanakomana, akadudza zita rake kuti Sethi, ena akati: “Mwari wandipa mwana umweni pandau yaAbhera; ngokuti Kheni wakamuuraya.” 26KunaSethi kwakabarwa mwanakpmana naye wakadudza zita rake kuti Enoshi. Ndiyo nguva yekuti vanhu vakaamba kukumbira ngezita raMambo Ishe.

Chapter 5

1Iri ibhuku redzindza yaAdhamu. Apo paakasika munhu Mwari, wakamusika ngemufananidzo waMwari. 2Wakavasika mwamuna nemukadzi, akavaropafadza, akadudza zita ravo kuti, “vandhu,'' ngezuva revakasikwa.3Adhamu wakapona makore zana nemakumi matatu, wakabara mwanakomana ngemufananidzo wake, wakatodzana naye akadudza zita rake kuti Sethi. 4Nemazuva aAdhamu ngesure kwokubara Sethi akapona makore mazana masere, nekubara vamweni vanakomana nevasikana. 5Adhamu wakapona makore mazana mapfumbamwe nemakumi matatu, akafa.6Apo Sethi wakapona makore zana nemashanu, akabara Enoshi. 7Paakabva kubhara Enoshi, Sethi wakapona makore mazana masere nemanomwe, akabara vamweni vanakomana nevasikana. 8NSethi wakapona makore mazana mapfumbamwe negumi namairi, akafa.9Enoshi wakapona makore makumi mapfumbamwe, Wakabara Khenani. 10Paakabara Khenani Enoshi wakapona makore mazana masere negumi namashanu, akabara vamweni vanakomana nevasikana. 11Enoshi wakapona makore mazana mapfumbamwe nemashanu, wakafa.12Khenani wakapona makore makumi manomwe, akabara Maharareri. 13Abva kubhara Maharareri Khenani wakapona makore mazana masere nemakumi marongomuna, akabara vamweni vakomana nevasikana. 14Khenani wakapona makore mazana mapfumbamwe negumi, akafa.15Maharareri wakapona makore makumi matanhatu namashanu, akabara Jaredhi. 16Paakabara Jaredhi Maharareri wakapona makore mazana masere nemakumi matatu, wakabara vamweni vakomana nevasikana. 17Maharareri wakapona makore mazana masere nemakumi mapfumbamwe namashanu, nekufa.18Apo Jaredhi wapona makore zana nemakumi matanhatu namairi, akabara Enokhi. 19Mukubva kubarhwa kwa Enokhi, Jaredhi wakapona makore mazana masere, akabara vamweni vakomana nevasikana. 20Jaredhi wakapona makore mazana mapfumbamwe nemakumi matanhatu namairi, nekafa.21Enokhi wapona makore makumi matanhatu namashanu, akabara Methusera. 22Mukubva kubarhwa kwa Methusera, Enokhi wakapona makore mazana matatu, akabara vamweni vakomana nevasikana. 23Enokhi wakapona makore mazana matatu nemakumi matanhatu namashanu. 24Enokhi wakahamba naMwari, anga tamika munyika ,ngekuti Mwari wakamutora.25Methusera wakapona makore zana nemakumi masere namanomwe, akabara Ramekhi. 26Mukubva kubarhwa kwa Ramekhi, Methusera wakapona makore mazana manomwe nemakumi masere namairi, akabara vamweni vakomana nevasikana. 27Methusera wakapona makore mazana mapfumbamwe nemakumi matanhatu nemapfumbamwe, akafa.28Ramekhi wakapona makore zana nemakumi masere namairi, wakabara mukomana, 29aakadudza zita rake kuti Noa echit: “Uyu unozotiembedzera kubva kumushando wedu, munhamburiko dzenyara dzedu ngendaa yemavhu aakatuka Mambo Mwari.”30Ramekhi wakapona makore mazana mashanu nemakumi mapfumbamwe namashanu Mukubva kubarhwa kwa Noa , wakabara vamweni vakomana nevasikana. 31Ramekhi wakapona makore mazana manomwe nemakumi manomwe namanomwe, akafa.32Noa wakapona makore mazana mashanu, akabara Shemu, Hamu naJafethi.

Chapter 6

123Zwakaitika zekuti, vanhu pevakatanga kuwanda padera penyika, nevasikana vakabarwa kwavari, 2vanakomana vaMwari vakaona kuti vanasikana vevanhu vainga vakanaka vakadzitorera kuita vakadzi avo vavakada. Apo Mambo Mwari wakati: “Mweya wangu auzogari wechitongana nevanhu kuenda nekuenda, ngokuti inyama, nemazuva ake anozoita makore zana nemakumi mair (120).4Ngemazuva awo paiwepo magakanyara munyika, pamazuwa awo ne akazotera. Izwi zwakaitika ngekuti vanakomana vaMwari vakarorana nevasikana vevanhu, navo vakavabarira vana, avo vainga vanhu vane simba, vanhu vane mbiri.5Mambo Mwari wakaona kuti kushata kwevanhu kwainga kwakura munyika, nokuti kukarakadza kweshe kwepfungua yemwoyo yavo kwainga kwakashata nguva dzeshe. 6NaMambo Mwari wakadzishoora ngekuti wainga akasika munhu panyika, izwo zvakarwadza mwoyo wake.7Saka Mambo Mwari wakati: “Ndinozoparadza vanhu vendakasika padera penyika, zveshe, vanhu, zvikara, zvinogwezva neshiri dzemumweya, ngekuti zvinondirwadza mwoyo ngekuti ndakawasika”. 8Asi Noa wakaona nyasha mukuona kwaMambo Mwari.9Iyi ndiyo mibarirwana yaNoa. Ena wainga mundhu wakanaka, wakaperera pakati pevandhu venguvayo nekuto waihamba naMwari. 10NaNoa wakava baba wevakomana vatatu: Shemu, Hamu naJafethi.11Nenyika yainga yashata pamberi paMwari, nyika yainga yadzara ngekugebenga. 12Mwari wakaningira nyika nekuti yainga yashata; vanhu veshe vainga vashaishira njira yavo padera penyika.13Mwari wakati kunaNoa: “Kupera kwenyama yeshe kwaguma pamberi pangu, ngekuti nyika yadzara ngekugebenga kubudikidza ndivo. Zwemene, ndinozovauraya pamwepo nenyika. 14Zwiitire ngarava ngemumbuti unozwi gofa. Unozonasira makamera mungarava, unozoinama mukati nokubanze ngenamo. 15Iyi ndiyo njira yaushafanira: kureba kwengarava kunozoita mamitha zana nemakumi matatu namatatu, kupambhama kwayo kunozoita mamitha makumi mairi namairi noudzamu hwayo hunozoita mamitha gumi namatatu.16Unozoita fasitera rengarava, rinozoita masendimitha makumi marongomuna nemarongomuna kureba. Unozoita musiwo ngeparutii rwayo, unozoinasira inemakamera epashi, neomuturika wechipiri, ne rimwe rwechitatu. 17Izkwa: Inini ndishazounza ndambi yemvura padera penyika, kuti iuraye nyama yeshe, iyo mukati mwayo ino mweya unopona kubva pashi pe denga. Zveshe zviri munyika zvinozofa.18Asi ndinozogwinyisa chitenderano changu newe. Newe unozongena mungarava, iwewe nevana vako nemukadzi wako nevakadzi vevana vako pamwepo newe. 19Pazwipuka zweshe unozounza mungarava zviiri ngezviiri zvembeu dzeshe dzezviro zvinopona zvenyama yeshe, zviri mwamuna nemukadzi, kuti uzvingwarire zvipone newe:20Kushiri kudai ngekuteererana kwembeu yadzo, nekumombe kudai ngokuteererana kwembeu yadzo, nekuzviro zveshe zvinokambaira zvenyika kudai ngokuteererana kwembeu yazvo, zviiri ngezviiri zvembeu dzeshe zvinozouya kwouri, kuti uzvingwarire zvipone. 21Utorewo mbeu dzeshe dzokudya kunodyiwa, ukuunganidze kwouri, nakwo kunozoita kudya kwako nekwazvo. 22Noa wakaita kudaro, wakaita kudai ngeizvo zveshe zvaakapangirwa ndiMwari.

Chapter 7

1Mwari wakati kunaNoa: “Pinda mungarava, iwewe nemhuri yako yeshe, ngekuti ndaona kuti wakanaka pamberi pangu pamubarirwana uyu. 2Tora newe zviiri zviiri kanomwe pamhuka yeshe yakacheneswa, mukono nehadzi yawo, nekumhuka dzisikazi kucheneswa zviiri zviiri, mukono nehadzi yawo. 3kushiri dzemumweya zviiri zviiriwo kanomwe, mwamuna nomukadzi wayo, kuti mbeu ingwaririke padera pehope yenyika yeshe.4Ngekuti, pamazuwa machanu namairi, ndichanaisa mbvura pashi reshe mazuwa emazana nemarongomuna nemasiku mazana nemarongomuna. Ndichaparadza pashi zwiro zweshe zwinopona zwindaka sika''. 5Noa wakaita zweshe zwakaronzerhwa na Mwari.6Noa wainga ane makore mazana matanhatu apo pakauya mvura yendambi padera penyika. 7Noa wakapinda mungarava nevana vake nemukadzi wake nevakadzi vevana vake, nge nhaya yemvura yendambi.8Kumhuka dzakatchena nekumhuka dzisikazi kutchena neshiri nekuzviro zveshe zvinogwezva padera pemavhu, 9zviiri zviiri, mukono nehadzi, zvakapinda mungarava naNoa kudai ngezvaakapanga Mwari kunaNoa. 10Ngesure kwamazuva manomwe mvura yendambi yakauya padera penyika.11Ngegore remazana matanhatu ekupona kwaNoa, ngemwedzi wechipiri, ngezuva regumi nemanomwe remwedziwo, ngeiro zuva zvinyuka zveshe zvepashi penyika zvakatubuka nemafasitera emudenga akabeurwa. 12Nemvura yakanaya padera penyika mazuva makumi marongomuna, nousiku makumi marongomuna.13Pazuva ronairo Noa nevakororo vake, Shemu, Hamu naJafethi, nemukadzi waNoa nevakadzi vatatu vevakororo vakapinda mungarava. 14Navo, nemhuka dzeshe, ngokuteererana kwembeu yadzo, nezvifuyo zveshe ngokuteererana kwembeu yazvo, nazvo zveshe zvipuka zvidoko zvinogwezva padera penyika, ngokuteererana kwembeu yazvo, neshiri dzeshe ngokuteererana kwembeu yadzo, shiri dzeshe dzembeu dzeshe.15Zvakapinda mungarava naNoa zviiri zviiri zvembeu yeshe yeizvo zvainga nemweya wakanaka. 16Zwipuka zvakapinda zwainga zviri mukono nehadzi zvembeu yeshe, kudai ngezvaakapanga Mwari. Saka Mwari wakakonya musiyo.17Mvura yendambi yakanaya mazuva makumi marongomuna padera penyika; nemvurayakawanzisa ikamirudza ngarava, nayo yakamirudzwa padera penyika. 18Mvura yakakwirira, ikawanda kakurutu padera penyika; nengarava yakaangararika padera pemvura.19Nemvura yakakwira kukuru padera penyika nemitunhu yeshe yakareba pashi pedenga peshe pakafukidzwa kubhata matundhu akapinda kurebha pane zwainga pashi pedenga. 20Mvura yakakwira kukuru kuguma yakaita mamitha manomwe padera pematunhu.21Zwinyama zweshe zwaihamba padera penyika zwakafa. Shiri, zvifuyo, zvikara nazveshe zvinohamba nezvinogwezva padera penyika, nemunhu weshe. 22Zweshe izvo mumiro yazvo zvinemweya yekunaka, zveizvo zveshe zvaipona munyika yakaoma, zvakafa.23Saka, zveshe zvaipona zvakaurawa, izvo zvaiya padera pemavhu, zveshe vanhu nezvifuyo nezvinokambaira neshiri dzemudenga. Zweshe zvakaparadzwa kubva panyika. Pazwimweni, ddiNoa ega akasara, ne avo vainga naye mungarava. 24Nemvura yakaramba yakakwira padera penyika mazuva zana nemakumi

Chapter 8

1mwari wakarangarira noah nezvimbhuka zveshe zvemushango nezvimbhuka zveshe zvepamuzizvainga anazvo mu areka. mwari akafuridza mututu panyika, nvura ikatanga kupwa. 2zvinyuka zvakadzikadzika nemusiwodzedenga dzikavarika, kukaema kunaya. 3nvura yaipwa zveienda mberi panyika.pakadarika mazuwa zana nemakumimashanu nvura yainga yapwa yakatiwandeyi.4nomwedzi wechinomwe, nemazuwa regumi namanomwe ,areka yakaema padera pemakomo e ararati. 5nvura ikaramba yechipwa kugumira mumwedzi wechigumi. pazuwa rekutanga pamwedzi wechigumi musoro yemako akatanga kuoneka.6zvakati mumazuwa mukupera kemazuwa makumarongomuna,noa wakavura whindo re areka rainga akaita. 7akabudisa gunguwe, raienda rechipetuka, kusvikira nvura yaoma panyika8apapao wakatuma njiya kuti ione kuti nvura yainga yapwa here panyika. 9asi njiya aizi kuona ndau yekumatira. ipapo yakapetuka kuna noa kuareka. ngekuti nvura yainga ichakambonya nyika yeshe. akatambanudza muoko wake akaibata akaipetudza mukati meareka mainga.10ena wakemera futi mazuwa anokwana kuita mashanu namairi, akabudisa futi njiya kubanzekeareka. 11njiya ekapetuka madekoni kwaari asi yakauya neshakani remuoriva rainga richabva kukaiwa. 12ipapo noa akaziya kuti vnura yainga yapunguka panyika. ena wakaemera futi mazuwa anokwana kuita mashanunamairi akabudisa futi njiya asi iyo aizi kuzopetukazve kwaari.1314pagore remazana matanhatu nerimwe pazuwa rekutanga mumwedzi wekutanga, nvura yakaoma panyika. noa wakabvisa denga reareka akaningira kubanze obva aona kuti painga paoma panyika.mumwedzi wechipiri pamuzuwa makumimairi nyika yainga yaoma.151617mwari akati kuna noa: buda muareka, iwewe nemukadzi wako, wana wako newakadzi wako newana meshe. budisa chisikwa chipenhu chenyama yeshe, kubvira kushiri,zvimbhuka zvekufuya,nezvimbhuka zvinokambaira zvikambaire panyika, kuti zviberekane zviwande panyika.18ipapo noa akabuda newana wake, nemukadzi wake newakadzi wevana wake. 19zvisikwa zveshe zvinopona, shiri,zvifuyo,zvimbhuka zvemushango nezvinokambaira nembhuri yazvo, zvakasiya areka.20noa wakaaka altari ya mwari. angatora zvime zvipuka zvakachena nechiri dzakachena akandipa pa altari. 21jehovah akanzwa kunuwira kakanaka mumoyo make angati: handichazotukizve nyika ngendaya yemundu, ngekuti kufunga kemoyo yemundhu kakaipa kubvira paudoko wake handichazoparadzizve zvinorarama zveshe sezvendabva kuita. 22kana nyika zvikaangira zviriyo, kusvimwa nekukukura, kutondhora nekupisha, masikati neusiku azvizokumi.

Chapter 9

1na mwari akakomborera noa newana wake akaawati: berekanai, wandai mudzadzde nyika. 2kukaruka nekutya kuchagara pachipuka cheshe chinorarama panyika, kubva kuchiri dzemudenga , zveshe zvinohamba nekutamanda pashi nehowe dzeshe dzemunvura.zveshe zvakapuwa munyara dzenyu.3zveshe zvinohamba nekopona zvichaita chikafu. zvakafanana sezvendamupa mashakani, zvinezvi ndichamupa zveche. 4saka musazorya nyama yinoupenyu kana kuti inongazi mukati.567chokwadi, inini ndichakumbira ngazi yenyu, ndichakumbira chipuka chime na chime, nemuhoko wemundhu akauraya hama yake, inini ndichakumbirira ngoupenyu wemundhu. uyane achadeura ropa remundhu uchawa ne ropa rake rakadeura ngemundhu, ngekuti mwari wakaita mundhu semufananidzo wake. kunemwi iwayi wanobara muwande ,mugare panyika.8Zvino Mwari wakaereketa kunaNoa nokuwana vake pamwepo echiti,

9“Wonai, inini ndinogwinyisa chitenderano changu nemwi, nokumibarirwana yenyu inozoteera imwimwi. 10nechiro cheshe chinorarama chinemwi, kubva kuchiri, zvimbhuka zvekufuya, nezvimbhuka zvemushango zvakabhuda muareka, sezvinorarama zveshe panyika11ndichakupa gonda, kuti andichazoparadzizve ngenvura yendhambi. andichazoparadzizve nyika ngendhambi. 12mwari akati ichi ndicho chigondisso chandinokupa inini newmi nezvinorarama zveshe zvamunazvo , pamarudzi eshe achauya. 13inini ndakaisa chiratidzo chedandemutande mumakore ichi chichawa chiratinzo chechitenderano changu nenyika.14Naapo pendinounza gore padera penyika utahwadande-mutande hunozooneka mugore,

15neni ndinozokarakadza chitenderano changu chiri pakati pangu nemwi, nepakati pezvisikwa

zveshe zvinopona zvenyama yeshe; nemvura aichazoitizve ndambi kuparadza nyama yeshe.16Naapo utahwadande-mutande hwaa mugore, ndinozohuningira, naapo ndinozokarakadza

chitenderano chisina magumo chiri pakati paMwari nezvisikwa zveshe zvinopona zvenyama

yeshe iri padera penyika.”

17Mwari wakati kunaNoa, “Ichi ndicho chioniso chechitenderano chendakagwinyisa pakati pangu

nepenyama yeshe iri padera penyika.”,18wana vaNoa avo vakabuda kubva mungarava vaiya Shemu, Hamu naJafethi. Hamu ndiye

baba waKhenani.

19Ava vatatu ndivo vana vaNoa; ngaavo nyika yeshe yakazadzwa ndivo ngevandhu20Noa wakatanga kuita murimi wevhu, akasima munda wemivhini.

21Naye wakamwa vhini, akadhakwa; wakaata mutitinini mutende rake22NaHamu, baba aKhenani, wakaona utitinini hwababa ake, akaronzera vakoma vake vaiya

pabanze.

23Zvino Shemu naJafethi vakatora chokufuka, vakachiisa pamapfudzi avo vari vairi, vakahamba

ngefundamutete, vakafukidza utitinini hwababa avo; hope dzavo dzaiya dzakaringira sure, avazi

kuona utitinini hwababa avo.24Naapo Noa amuka kubva mukudhakwa ngevhini, wakazia izvo zvaiya zvaitwa kwaari

ngomukororo wake mudoko.

25Wakati, “Khenani ngaatukwe; unozoita muranda yehloko kunehama dzake.”26Naye wakatizve, “Ngaakudzwe Mambo Mwari, Mwari waShemu; naKhenani ngaaite muranda. 27Mwari ngaakurise Jafethi, ngaagare mumatende aShemu; naKhenani ngaaite hloko yake28Noa wakapona makore mazana matatu nemakumi mashanu (350) ndambi yapera.

29Mazuva eshe akapona Noa aiya makore mazana mapfumbamwe nemakumi mashanu (950), naye wakafa.

Chapter 10

1Iyi ndiyo mibarirwana yevana vaNoa, Shemu, Hamu naJafethi; vana vakabarwa kwavari ngesure kwendambi.2Vana vaJafethi ndiGoma, Magogi, Madhai, Javhani, Tubhari, Meshekhi naTirasi.

3Vana vaGoma ndiAshikenazi, Rifathi naTogarma.

4Vana vaJavhani ndiErisha, Thashishi, Kitimi naDhodhanimu.

5Verudzi raJeovadi vakapararira mumbhiri morwandhle. Umwe ngaumwe ane ndimi yake, ngemhatso dzavo mumadzinza avo.6Vana vaHamu ndiKhushi, Miziraimu, Phuti naKhenani.

7Vana vaKhushi ndiSebha, Havhira, Sabhita, Raama naSabhiteka. Vakororo vaRaama ndiShebha naDhedhani.8Khushi wakabara Nimrodhi; ndiye wakatanga kuita munhu mukuru munyika.

9Waiya phisa muvhimi mukuru pamberi paMambo Mwari; ndizvo zvinozwi, “Kudai ndiNimrodhi phisa muvhimi mukuru pamberi paMambo Mwari”.

10Nokuamba kwoumambo hwake hwakaambira paBhabheri, Erekhi, Akadhi naKharine munyika yeShina.11Kubva munyika iyo wakabuda kuenda Asiria, akaaka Ninevhe, Rehobhoti-Iri, Kara

12naReseni pakati peNinevhe naKara, iro riri dhorobha guru.

13Miziraimu wakabara Rudhimu, Anamimu, Rehabhimu, Nafithuhimu,

14Pathirusimu, Kasiruhimu, (kwaari ndikwo kwakabarwa vaFiristia) naKafithorimu.15Khenani wakabara Sidhoni dangwe rake naHethi;,

16navaJebhusi, vaAmori, vaGirigashi,

17vaHivhi, vaAriki, vaSini,

18vaArivhadhi, vaZemari nevaHamathi; ngesure kweizvi mhuri dzevaKhenani dzakapararira.19Nomugano wevaKhenani waibvira paSidhoni, wechienda Gera kuguma Gaza; wechidarika wakaringira kuenda Sodhoma, Gomora, Adhima neZebhoimu, metsa kuguma Rasha.,

20Ava ndivo vakororo vaHamu, ngokuteererana kwemhatso dzavo nendimi dzavo, munyika dzavo nomumadzinza avo.21Shemuwo, baba wevana veshe vaEbha, mukoma mukuru waJafethi, vana vakabarwa kwaari.

22Vana vaShemu ndiEramu, Ashuri, Aphakishadhi, Rudhi naAramu.

23Vana vaAramu ndiUzi, Huri, Geta naMashi.24Aphakishadhi wakabara Shera; naShera wakabara Ebha.

25KunaEbha kwakabarwa vakororo vairi, zina roumwe ndiPheregi; ngokuti ngemazuva ake nyika yakagurwa; nezina romunun'una wake ndiJokithani.26Jokithani wakabara Arimodhadhi, Sherefi, Hazamavhethi, Jera.

27Hadhoramu, Uzari, Dhikira;,

28Obhari, Abhimaeri, Shebha,

29Ofiri, Havhira naJobhabhi; ava veshe vaiya vakororo vaJokithani.30Munyika mwevaigara yaibvira Mesha, yechienda Sefa, mutunhu wenyika yokumabvazuva.

31Ava ndivo vana vaShemu, kudai ngokuteererana kwemhatso dzavo, nendimi dzavo, munyika dzavo, kudai ngemadzinza avo.32Ava ndivo vana vembhatso ya noa, kudai ngekutereerana kwemibharirwana yavo, mumadzinza avo,kubva kune ava madzinza eshe akapararira munyika ngesure kwendambi

Chapter 11

1Zvino nyika yeshe yaiya nendimi imwe nokuereketa kumwekwo.

2Naapo vanhu vechithutha kuenda kumabvazuva, vakaona bani rakaterama munyika yeShina; navo vakagaramo.3Navo vakati umwe kunoumweni, “Uyai, ngatiite zvidhina, tizvipishe kakurutu.” Navo vaiya nezvidhina pandau yemapuwe, nebhithumini pandau yematope.

4Zvino vakati, “Uyai, ngatidziakire dhorobha nethawa rine chachungu charo chinoguma mudenga, ngatidziitire mbiri, kuti tisazopararira padera penyika yeshe”.5Zvino Mambo Mwari wakadzaka kuti aone dhorobha nethawa rakaakiwa ngevana vevanhu.

6Mambo Mwari wakati, “Wonai, vanhu vari umwe, navo veshe vanendimi imweyo; uku ndikwo kutanga kwezviro zvevanozoita; apana chiro chinozovapinga kuita izvo zvevanodziemesera.

7Uyai, ngatidzake pashi, tikangaidze ndimi yavo, kuti vasazwana umwe noumweni mukuereketa kwavo.8Ndizvo Mambo Mwari wakavaparadzira kubvapo kuenda munyika yeshe; navo vakarekera kuaka dhorobha.

9Ndizvo zita raro rakadudzwa kuti Bhabheri, ngokuti ndipo apo Mambo Mwari paakakangaidza ndimi yenyika yeshe, kubvapo Mambo Mwari wakavaparadzira padera penyika yeshe.10Iyi ndiyo mibarirwana yaShemu. Apo Shemu aane makore zana, wakabara Aphakishadhi makore mairi ngesure kwendambi,

11Shemu wakapona ngesure kwokubara Aphakishadhi makore mazana mashanu, akabara vamweni vakororo nevasikana.12Naapo Aphakishadhi apona makore makumi matatu namashanu wakabara Shera;

13naAphakishadhi wakapona ngesure kwokubara Shera makore mazana marongomuna namatatu akabara vamweni vakororo nevasikana.14Shera ainga nemakore makumi matatu , wakabara Ebha.

15naShera wakapona ngesure kwokubara Ebha makore mazana marongomuna namatatu , akabara vamweni vakororo nevasikana.16Naapo Ebha apona makore makumi matatu namarongomuna , wakabara Pheregi.

17naEbha wakapona ngesure kwokubara Pheregi makore mazana marongomuna nemakumi matatu (4akabara vamweni vakororo nevasikana.18Naapo Pheregi apona makore makumi matatu , wakabara Reu,

19naPheregi wakapona ngesure kwokubara Reu makore mazana mairi nemapfumbamwe , akabara vamweni vakororo nevasikana.20Reu ainga nemakore makumi matatu namairi , wakabara Serugi;

21naReu wakapona ngesure kwokubara Serugi makore mazana mairi namanomwe akabara vamweni vakororo nevasikana.22Naapo Serugi apona makore makumi matatu wakabara Naho;

23naSerugi wakapona ngesure kwokubara Naho makore mazana mairi, akabara vamweni vakororo nevasikana.24Naapo Naho apona makore makumi mairi nemapfumbamwe, wakabara Thera;,

25naNaho wakapona ngesure kwokubara Thera makore zana negumi nemapfumbamwe , akabara vamweni vakororo nevasikana.

26Naapo Thera apona makore makumi manomwe wakabara Abrama, Naho naHarani.27Zvino iyi ndiyo mibarirwana yaThera. Thera wakabara Abrama, Naho naHarani; naHarani wakabara Roti.

28Harani wakafa mukuona kwababa ake Thera munyika yechibarirwe chake, muUri revaKharadhea.29Abrama naNaho vakaroora vakadzi; zina romukadzi waAbrama raizwi Sarai, nezina romukadzi waNaho raizwi Mirikha, mwana waHarani, uwo waiya baba aMirikha naIsikha.

30Zvino Sarai waiya ngomwa; waiya asina mwana.31Thera wakatora Abrama mukororo wake naRoti mukororo waHarani, mwana womukororo wake, naSarai muzakazi wake, mukadzi waAbrama mukororo wake; navo vakabuda kubva muUri revaKharadhea kuenda munyika yeKhenani; asi apo vaguma Harani, vakagaramwo.

32Mazuva aThera aiya makore mazana mairi namashanu naThera wakafira muHarani.

Chapter 12

1Zvino Mambo Mwari wakati kunaAbrama, “Buda kubva munyika yako, nokuhama dzako, nokumhatso yababa ako, uende kunyika yendinozokuonisa.

2Neni ndinozokuita dzinza guru, neni ndinozokufumisa nokuita kuti zina rako riite mbiri; newe unozoita chifumiso.

3Inini ndinozofumisa avo vanokufumisa, nouwo unokutuka ndinozomutuka; kubudikidza ndiwe

mhuri dzeshe dzomunyika dzinozofumisw.4Ndizvo Abrama wakaenda, kudai ngezvaakaronzerwa ndiMambo Mwari, naRoti wakaenda naye. Abrama waiya aane makore makumi manomwe namashanu (apo paakabva Harani.

5Abrama wakatora Sarai mukadzi wake, naRoti mwana womunun'una wake, nepfuma yavo yeshe

yevaiya vaunganidza, nevanhu avo vevakaona muHarani; navo vakabuda kuenda munyika

yeKhenani. Naapo vaguma munyika.6Abrama wakapinda ngomunyika kuenda kundau yeShekhemu, metsa pamuti womuokhi weMore. Panguvayo vaKhenani vaigaramwo munyikayo.

7Zvino Mambo Mwari wakaoneka kunaAbrama, akati, “Ndinozopa iyi nyika kune mibarirwana

yako.” Naapo wakaakira Mambo Mwari arita, uwo wakaon.8Wakabvapo, akaenda kumutunhu uri ngokumabvazuva kweBhetheri, wakaemesa tende rake, Bhetheri riri ngokumabirirazuva neAi ngokumabvazuva. Naapo wakaakira Mambo Mwari arita, akakumbira ngezina raMambo Mwari.

9Abrama wakahamba, echiangira kuenda Negebh.10Zvino yaiyapo nzara munyikayo. Ndizvo Abrama wakadzaka kuenda Egipite kumbogarayo, ngokuti nzara yaiya huru munyikamwo.

11Naapo aapasinde pokupotera muEgipite, wakati kunaSarai mukadzi wake, “Inini ndinonasa kuzia

kuti uri mukadzi wakanaka mukuringirika.

12Naapo vaEgipite vookuona, vanozoti, ‘Uyu mukadzi wake.’ Zvino vanozondiuraya, asi iwewe

vanozokuponesa.

13Ndapota, ronza kuti uri hanzvadzi yangu, kuti zvinake kwendiri ngendaa yako, kuti mweya wangu upone ngendaa yako,14Naapo Abrama apinda muEgipite, vaEgipite vakaona kuti mukadzi waiya akanaka kakurutu.

15Naapo nduna dzaFaro dzakamuona, dzakamuirikidza pamberi paFaro, nomukadzi

wakapotedzwa mumhatso yaFaro.

16Faro wakanasa kubata Abrama ngendaa yaSarai, naAbrama waiya nemakwai, n'ombe, madhuna

embongoro, hloko vamuna, nevakadzi, mbongoro hadzi nemakamera.17Asi Mambo Mwari wakatambudza Faro nemhatso yake ngemadambudziko makuru ngendaa

yaSarai, mukadzi waAbrama.

18Ndizvo Faro wakadaidza Abrama, akati kwaari, “Chiinyi ichi chowaita kwendiri? Auzi

kundironzera ngenyi kuti waiya mukadzi wako?,

19Ngenyi wakaronza kuti, ‘Mukunda wangu?’ Ngokudaro ndakamutora kuita mukadzi wangu. Ndizvo zvino mukadzi wako uyu, mutore, uende”.

20Faro wakapanga vanhu vake ngendaa yake, navo vakamuperekedza murwendo rwake, nomukadzi wake, nazvo

Chapter 13

1Ndizvo Abrama wakakwira kubva muEgipite kuenda kuNegueb, ena, mukadzi wake, nazvo zveshe zvaaiya nazvo, naRoti vakaenda

2Zvino Abrama waiya gurudza kakurutu muzvifuyo, sirivha nomukore.3Naye wakahamba murwendo rwake kubva Negebhi metsa kuguma Bhetheri, kundau iyo yaiya netende rake pakutanga, pakati peBhetheri neAi.

4Iyi ndiyo ndau yainga ne arita yainga agadzirira naapo Abrama wakakumbira ngezita raMambo Mwari.5Panguwa iyi, Roti, waiperekedza Abrama, waiyawo nemwombe, makwai nematende.

6Ndizvo nyika aizi kuvakwana, kuti vagare pamwepo, ngokuti pfuma yavo yaiya yakawanda, ndizvo vaiya vasikakoni kugara pamwepo.

7Pakamuka hasha pakati pevaushi vezvifuyo zvaAbrama nevaushi vezvifuyo zvaRoti. Panguva iyo vaKhenani nevaPherizi vaigara munyikamwo.8Zvino Abrama wakati kunaRoti, “ Kusaapo hasha pakati pangu newe, nepakati pevaushi vangu nevaushi vako; ngokuti tiri hama.

9Nyika yeshe airipopi here pamberi pako? Paradzana neni. Kudai iwewe wechienda kumuoshwe, inini ndinozoenda kumudyo; nokuti kudai wechienda kumudyo, inini ndinozoenda kumuoshwe”.10Roti wakamurudza madziso ake, akaona bani reshe reJorodhani, kuti raiya nemvura yakawanda kundau dzeshe, kudai ngomunda waMambo Mwari, wakadai ngenyika yeEgipite munjira inoenda Zoa; izvi zvakaitika ngepamberi Mambo Mwari asati aparadza Sodhoma neGomora.

11Ndizvo Roti wakadzitsanangurira pachake bani reshe reJorodhani; naRoti wakahamba kuenda kumabvazuva; vakaparadzana umwe kubva kunoumweni.12Abrama wakagara munyika yeKhenani, naRoti wakagara mumadhorobha omubani, echindothuthisa tende rake metsa kuguma Sodhoma.

13Zvino vanhu veSodhoma vaiya vakashata, vashaishi vakurutu pamberi paMambo Mwari.14Mambo Mwari wakati kunaAbrama, ngesure apo Roti aparadzana naye:“Zvino mirudza madziso ako uringire kubvira pandau youri, dera kubani, kumabvazuva nokumabirirazuva.

15Ngokuti nyika yeshe younoona, ndinozoipa kwouri nokune mibarirwana yako mhera nariini.16Ndinozoita kuti mibarirwana yako idai ngebukuta renyika, kuti kudai aripo munhu angaerenga bukuta renyika, ngokudaro mibarirwana yako ingaerengwa.

17Muruka, uhambe padera penyika mukureba kwayo nokupamhama kwayo; ngokuti ndinozoipa kwouri”.

18Ndizvo Abrama wakathuthisa tende rake, akauya, akagara mumiokhi yeMamure, iri muHebroni, wakaakirapo Mambo Mwari arita.

Chapter 14

1Mumazuva amambo Amraferi weShina, mambo Ariokhi weErasa, mambo Kedhoraoma weEramu, namambo Thidhari weGoyimu, 2madzimambo aya akarwa hondo namambo Bhera weSodhoma, mambo Bhirsha weGomora, mambo Shinabhi weAdhima, mambo Shemebha weZebhoimu, namambo weBhera, (iro ndiro Zoa)3Aya madzimambo mashanu ekupedzisira eshe vakasangana muBani reSidhimu, (ndiro Ruandhle rwoMunyu.) 4Pamakore gumi nemairi Vakashandira Kedhoraoma, asi ngegore regumi namatatu vakamupandukira. 5Pakadharika gore rechi gumi nemarongomuna Kedhoraoma wakauya, namadzimambo awo ainga naye, vakanyisa vaRefaimu muAshiterothi-karenaimu, vaZuzimu muHamu, vaEmimu muShavhe- kiriathaimu, 6nevaHori munyika yemutunhu weSeira, metsa kuguma Eri-pharani, iro riri pamuganu peshango.7vakazopetuka vakaenda Eni-mishipati, (iro ndiro Kedheshi), vakanyisa nyika yeshe yevaAmareki, navo vaAmori vaigara Hazazoni-thama. 8Pamberipo mambo weSodhoma, mambo weGomora, mambo weAdhima, mambo weZebhoimu namambo weBhera (iro ndiro Zoa) vakabuda, vakaronga hondo kurwa navo muBani reSidhimu, 9namambo Kedhoraoma weEramu, mambo Thidhari weGoyimu, mambo Amraferi weShina namambo Ariokhi weErasa: madzimambo marongomuna echirwa nemadzimambo mashanu.10Bani reSidhimu rainga rakadzara ngemugodhi yebhithumini, apo madzimambo eSodhoma neeGomora vatiza, vamweni vakawiremwo. Vayani vakasara vakatizira kumatunhu. 11Saka, Magaa akatora pfuma yeshe yeSodhoma neGomora, nokudya kwavo kweshe, vakaenda. 12Vakatorawo Roti mukororo wemunukuna waAbrama, uwo waigara muSodhoma, nepfuma yake, vakaenda.13Uumwe ainga akatiza, wakauya akaronzera Abrama muHebheru, uwo waigara pamiti yemiokhi yeMamure muAmori, mukoma waEshikhori nomukoma waAna, ava vakabatana pamwepo naAbrama. 14Apo Abrama azwa kuti hama yake yakabatwa kuitwa hloko, wakatungamirira varwi vake vakadzidziswa, vakabarwa mumhatso yake, vainga mazana matatu negumi navasere, wakavarumbirira kuguma Dhani.15Ena wakapaura varwi vake usiku, varanda vake wakavanyisa, akavarumbirira kuguma Hobha, dera kweDhamasekusi. 16Wakapetudza pfuma yeshe, akapetudzawo Roti hama yake nepfuma yake, vakadzi nevamweni vanhu.17Abrahama paakabva korhwa na Kedhoraoma nemadzimambo ainga naye, mambo weSodhoma wakabuda koosangana naye muBani reShavhe, (iro ndiro Bani raMambo). 18Namambo Merekhizedheki weSaremu wakaunza chingwa nevhini. Ena wainga mupristi waMwari Uripadera-Pezveshe.19Wakamufumisa, Abrama, akati: “Ngaafumiswe Abrama ndiMwari Uripadera-Pezveshe, muiti wedenga nenyika. 20Ngaakudzwe Mwari Uripadera-Pezveshe, uwo wakaisa magaa ako munyara dzako.” Abrama wakamupa chimwe chegumi chazvo zveshe.21Mambo weSodhoma wakati kunaAbrama, “Ndipe vanhu, asi iwewe utore hako pfuma.” 22Asi Abrama wakati kunamambo weSodhoma, “Ndakapika kunaMambo Mwari, Mwari Uripadera-Pezveshe, muiti wedenga nenyika, 23kuti andizotori katambo, nekuti risinga rwegwada, kanai chiro nachimwe chiri chako, kuitira kuti usazoronza kuti, ‘Ndini ndakafumisa Abrama.’ 24Andizotori chiro asi izvo zvakadyiwa ngemajaha, nechikoaniswa chevanhu avo vakaenda neni, Ana, Eshikhori naMamure. Ngavatore chikoaniswa chavo.”

Chapter 15

1Sure kweizvi zviro Mwari wakareketa kunaAbrama rakauya muchioniso echiti: “Usatya, Abrama, inini ndiri chihlangu chako nemudhairo wako unozowa mukuru.” 2Asi Abrama wakadhaira echiti: “ Mambo Mwari, munozondipeyi, kwechioneka kuti andina mwana, neuwo unogara nhaka yemhatso yangu ndiErieza weDhamasekusi?'' 3NaAbrama wakawedzera echiiti: “Auzi kundipa mubarirwana, ndizvo hloko yakabarwa mumhatso yangu ndiyo inozogara nhaka yangu.”4Asi izwi raMambo Mwari rakauya kwaari rechiti, “Uyu munhu aazogari nhaka yako; asi uwo unozobva mumuiri wako ndiye unozogara nhaka yako.” 5Wakamubudisa kubanze, akati, “Ningira mudenga, uerenge nyeredzi, kudai wechikona kudzierenga.” Zvino wakati kwaari, “Ndizvo zvichaita mibarirwana yako.”6Abrahama wakagonda Mambo Mwari, nakwo kwakaerengerwa kwaari kuti kutendeka. 7Mwari wakati kwaari: “Ndini Mambo Mwari uwo wakakubudisa kubva kuUri revaKharadhea, kuti ndikupe iyi nyika kuita nhaka yako.” 8Abrahama wakavunza echiiti: “ Mambo Mwari, ndinozoita maziireyi kuti ndinozoigara nhaka?”.9AKati kwaar: “Ndiunzire tsiru rine makore matatu, thokazi rembudzi rine makore matatu, gondohwe rine makore matatu, gora nenjia itsva.” 10Wakamuunzira izvi zveshe, akazviadza ngepakati, wakaisa rupande rumwe panorumweni; asi aazi kuadza shiri. 11Apo makodzi akamata padera pemiiri , naAbrama wakadzidzinga.12Apo zuva roobira, hope huru dzakabata Abrama, chidima chikuru chinotkisa chakawira padera pake. 13Saka Mambo Mwari wakati kunaAbrama, “Zia ngegwinyiso kuti mibarirwana yako inozoita vapfumba munyika isiri yavo. vanozoitwa varanda nekuzotambudzwa makore mazana marongomuna.14Asi ndinozoitonga iyo nyika yevanozoshandira; ngesure vanozobudemwo vane pfuma yakawanda. 15Asi iwewe pachako unozoenda kune madzibaba ako mukunyarara unozotsirwa waa musharuka. 16Ngemubarirwana wechirongomuna vanozopetukazve pano, ngekuti kushata kwavaAmori akusati kwaperera.”17Apo pakapota zuva, kwasvipa, wona, hari inopwititika chiushi nesasi rinobaka zvakapinda pakati pezvigurwa. 18Pazuva iro Mambo Mwari wakaita chitenderano naAbrama echiti: “Ndapa iyi nyika kune mibarirwana yako, kubvira kurwizi rweEgipite, kuguma kurwizi rukuru, rwizi Yufratesi: 19nyika yevaKheni, vaKhenizi, vaKadhimoni, 20vaHiti, vaPherizi, vaRefaimu, 21vaAmori, vaKhenani, vaGirigashi nevaJebhusi.”

Chapter 16

1Apo Sarai mukadzi waAbrama aazi kumubarira vana. Asi ena Wainga nemuranda musikana waibva Egipite, zita rake ndiHaga. 2Saka Sarai wakati kunaAbrama: “Wona, Mwari wakandiita kuti ndisabara vana. Unowata nemuranda musikana wangu. Pamweni ndingaita vana ndiye.” NaAbrama waka pa kuzwa izwi raSarai. 3Ndizvo Abrama agara makore gumi munyika yeKhenani, Sarai mukadzi waAbrama wakatora Haga muEgipite hloko yake, akamupa kunaAbrama mwamuna wake kuita mukadzi. 4Wakapinda munaHaga naye akaita mimba, paakaona kuti wane mimba, wakaningira nekeyeisa mukadzi wake.5Saka, Sarai wakati kunaAbrama: “Kushaishirwa kwangu ngakugare kweuri. Ndakakupa muranda musikana wangu paditi rako, apo aona kuti waane mimba, wakandishoora mukuona kwake. Mambo Mwari ngaatonge pakati pako neni.” 6Asi Abrama wakati kunaSarai: “Wona, muranda musikana wako uri munyara yako, ita kwaari kudai ngechiri chakanaka mukuona kwako.” Nekudaro Sarai wakamutambudza, ena wakatiza kubva pamberi pake.7Ngirosi yaMambo Mwari yakamuona ari pachinyuka chemvura mushango, pachinyuka chiri munjira inoenda Shuri. 8Nayo yakati: “Haga, muranda musikana waSarai, wabva kuri nekaunoenda ngekuri?” Ena akati: “Ndiri kutiza kubva kuhope yatenzi wangu Sarai.9Ngirosi yaMambo Mwari yakati kwaari: “Hwirira kunatenzi wako, udzininipise pashi penyara dzake''. 10Ngirosi yaMambo Mwari yakatizve kwaari: “Ndinozowanza kakuru mibarirwana yako, kuti isakona kuerengwa ngekuwanda.11Nengirosi yaMambo Mwari yakati zwe kwaari: “Wona, waane mimba, unozobara mukonana, unozodudza zita rake kuti Ishumaeri, ngekuti Mambo Mwari wakazwa kutambudzika kwako. 12Unozodai ngembongoro yomushango pakati pewandhu. Ena inozorwisana nemunhu weshe, nenyara yemunhu weshe inozorwisana naye; ena unozogara echirwisana nehama dzake dzeshe.”13Saka Hagar wakadudza zita raMambo Mwari uwo wakareketa kwaari kuti: “Imwimwi ndimwi Mwari unondiona,” ngekuti wakati: “Ngegwinyiso ndaona Mwari neni ndikasara ndechipona ndamuona here?” 14Ndizvo chinyuka chakadudzwa kuti, “Bheeri-rahai-roi;” chiri pakati peKadheshi neBheredhi.15Haga wakabarira Abrama mwana wemukomana naAbrama wakadudza zita remwana wake, waakabarirwa ndiHaga, kuti Ishumaeri. 16Abrama wainga aane makore makumi masere nematanhatu apo Haga paakabarira Abrama Ishumaeri.

Chapter 17

1Naapo Abrama aane makore makumi mapfumbamwe nemapfumbamwe , Mambo Mwari

wakaoneka kunaAbrama, wakati kwaari, “Inini ndini Mwari Unesimbareshe; hamba pamberi

pangu, uite wakaperera., 2Neni ndinozoita chitenderano changu pakati pangu newe, ndinozokuwanza kakakura3Abrama wakawa pashi ngehope yake; naMwari wakati kwaari,,

4“Wona, chitenderano changu chinewe, newe unozoita baba wemadzinza akawanda.

5Zina rako arichazodaidzwi kuti Abrama, asi zita rako rinozozwi Abrahama;ngokuti

ndakuita baba wemadzinza akawanda.,

6Neni ndinozokuita kuti ubare kakuru; ndinozoita madzinza ndiwe, nemadzimambo anozobuda

mwouri.7Ndinozogwinyisa chitenderano changu pakati pangu newe, nemibarirwana yako inouya sure

kwako, nemibarirwana yavo kuti chiite chitenderano chemhera nariini, ndiite Mwari kwouri

nokumibarirwana yako inouya sure kwako.,

8Ndinozopa kwouri nokumibarirwana yako inouya sure kwako nyika iyo youri mupara kweiri, nyika yeshe yeKhenani, , kuita nhaka yenyu kugumira nariini; neni ndinozoita Mwari wavo.9Mwari wakati kunaAbrahama, “Asi iwewe, unozongwarira chitenderano changu, iwewe

nemibarirwana yako inouya sure kwako nokumibarirwana yavo yeshe.,

10Ichi ndicho chitenderano changu chomunozongwarira, chiri pakati pangu nemwi, nemibarirwana

yako inouya sure kwako; mwamuna weshe uri pakati penyu unozochekwa.

11Munozochekwa panyama, ganda repamberi pomuiri wenyu; chinozoita chioniso

chechitenderano pakati pangu nemwi.12Uwo waane mazuva masere pakati penyu unozochekwa; mwamuna weshe pakati

pemibarirwana yenyu, kunyazwi wakabarwa mumhatso yako, nokuti wakatengwa ngemare

kubva kuvapara, usiri wedzinza rako.

13Weshe wakabarwa mumhatso yako, nowakatengwa ngemare yako, vanosisira kuti vachekwe. Ndizvo chitenderano changu chinozoa munyama yenyu kuita chitenderano chemhera nariini.

14Mwamuna weshe usikazi kuchekwa, uwo usikazi kuchekwa nyama yeganda repamberi pomuiri

wake unozogurwa kubva kuvanhu vake; iye wagura chitenderano.15NaMwari wakati kunaAbrahama, “Ngendaa yaSarai mukadzi wako, auchazodaidzi zina rake kuti

Sarai, asi zina rake rinozozwi Sara.

16Neni ndinozomufpumisa, ndinozokupa mwanakomana ndiye; ndinozomufpumisa, naye unozoita mai

wemadzinza; madzimambo evandhu anozobuda17Naapo Abrahama wakawa pashi ngehope yake naye wakasheka, akati mumwoyo mwake, “Mwana unozobarwa here kumunhu kwaari waane makore zana ? Sara uwo une makore

makumi mapfumbamwe unozobara mwana here?”

18Abrahama wakati kunaMwari, “A kudai Ishumaeri angapona pamberi pako.19Mwari wakati, “Haiwa, asi Sara mukadzi wako unozokubarira mukororo; newe unozodudza zina

rake kuti Isaka. Ndinozogwinyisa chitenderano changu naye kuita chitenderano chemhera

nariini kune mibarirwana yake inouya sure kwake.

20Asi ngendaa yaIshumaeri, ndakuzwa; wona, ndinozomufumisa, ndinozoita kuti abare kakurutu, ndinozomuwanzisa kakurutu; unozoita baba wevazvare gumi navairi, ndinozomuita dzinza guru.

21Asi ndinozogwinyisa chitenderano changu naIsaka, uwo waanozokubarira Sara ngomukuwo uyu

wakaemeswa gore rinouya.”22Naapo apedza kuereketa naye, Mwari wakakwira kubva pana Abrahama.,

23Naapo Abrahama wakatora Ishumaeri mwanakomana wake, mbhuri dzeshe dzakabarwa mumhatso

yake, naavo veshe vakatengwa ngemare yake, mwamuna weshe waiya pakati pevanhu

vemhatso yaAbrahama, wakavacheka nyama yeganda repamberi pomuiri wavo, ngezuva

rimwero raakaereketa Mwari kwaari.24Abrahama waiya aane makore makumi mapfumbamwe nemapfumbamwe apo

paakachekwa nyama yeganda repamberi pomuiri wake.,

25Ishumaeri mwanakomana wake waiya aane makore gumi namatatu apo pakachekwa nyama yeganda

repamberi pomuiri wake.,

26Ngezuva rimwero Abrahama naIshumaeri mwanakomana wake vakachekwa.,

27Nevaisa veshe vembhatso yake, avo vakabarwa mumbhatso, naavo vakatengwa ngemare kubva

kuvapara vakachekwa pamwepo

Chapter 18

1Mambo Mwari wakaoneka kunaAbrahama pamiti yemiokhi yeMamure, apo paaiya akagara

pamusiwo wetende ngomukuwo wokupisha kwezuva.,

2Wakamirudza madziso ake akaringira, akaona, vamuna vatatu vakaema vakaringirana naye, naapo avaona, wakarumba kooshongana navo echibva pamusiwo wetende, akadzikotamisa

pashi,3akati, “Mambo wangu ndapota, kudai zvino ndaona nyasha mukuona kwenyu, musapinda

kuenda mberi kubva kuno muranda wenyu.

4Mvura shomani ngaiunzwe, mushambe tsoka dzenyu, muzorore pashi pomuti,

5apo ndechiunza chigurwa chechingwa, mugwinyise mwoyo yenyu; mwapedza munozopinda

kuenda mberi, ngokuti mwauya pane muranda wenyu.” Navo vakati, “Ita kudai ngezvewaronza6Abrahama wakakasira kupotera mutende, mwaiya naSara, akati, “Kasira kunasira zvipimo

zvitatu zvoufu hwakamoseka, uhukanye, uite zvingwa.”,

7Abrahama wakarumba kuenda kudanga, akaunza konyana rakapfaa, rakanuna, akaripa

kumuranda; uwo wakakasira kurinasira.

8Wakatora mukaka wakakora nomukaka mumbishi, nekonyana raaiya anasirira, akazvigadzika

pamberi pavo; naye wakaema pasinde pavo pashi pomuti, navo vakadya9Vakati kwaari, “Sara mukadzi wako uri pari?” Wakati, “Uri mutende.”,

10Wakati, “Ngegwinyiso ndinozopetuka kwouri ngomukuwo uyu waguma, naSara mukadzi wako

unozoa nomukororo.” NaSara waipurutana ari pamusiwo wetende, uwo waiya sure kake11Zvino Abrahama naSara vaiya vaavasharuka, vatigwedere ngouwandu hwemakore; nomuitiro

wevakadzi waiya usikachaitiki kunaSara.,

12Ndizvo Sara wakasheka mumwoyo mwake echiti, “Ndaachembere kudai, ndingadakara here, nemwamuna wangu aaharawha naye?13Mambo Mwari wakati kunaAbrahama, “Ngeyi Sara asheka nokuronza kuti, ‘Ngegwinyiso inini

ndinozobara mwana here, ndaachembere kudai?

14Chiripo here chinonyanya kukonza kunaMambo Mwari? Ngomukuwo wakaemeswa

ndinozopetuka kwouri, apo nguva yaguma, Sara unozobara mukororo.”,

15Asi Sara wakaramba echiti, “Andizi kusheka;” ngokuti waitya. Wakati, “Haiwa, asi washeka16Zvino vanhu avo vakamuruka kubvapo, vakaningira Sodhoma, naAbrahama wakahamba navo

kuvaperekedza parwendo rwavo.

17Mambo Mwari wakati, “Ndinozofishira Abrahama zvendinoda kuita here,

18zvechioneka kuti ngegwinyiso Abrahama unozoita dzinza guru rine simba, nemadzinza eshe

enyika anozofumiswa mwaari?, 19Haiwa, ngokuti ndakamutsanangura kuti apange vana vake nevemhatso yake vanozouya sure

kwake, kuti vangwarire njira yaMambo Mwari, kuti vaite zvakarurama nokutonga kwakanaka;

kuti Mambo Mwari aunze padera paAbrahama izvo zvaakamungondesa.20Zvino Mambo Mwari wakati, “Ngokuti kuchemerwa kweSodhoma nokweGomora kukuru

nokushaisha kwavo kwakashata yaamho,

21ndinozodzaka ndione kuti vakaita here kudai ngokuchema ukwo kwakaguma kwendiri; kuti

zvisikazi kudaro ndinozoziya22Ndizvo vandhua vakakunukuka kubvapo, vakaenda Sodhoma, asi Abrahama wakaramba akaema

pamberi paMambo Mwari.,

23Zvino Abrahama wakakwedzera padunde, akati, “Unozovaparadza here vakarurama pamwepo

nevakashata?,24Pamweni varipo vakarurama makumi mashanu mudhorobhamwo; unozovaparadza

usikakunguriri ndau iyo here ngendaa yevakarurama vari makumi mashanu varimwo?, g

25Ngazviite kuretu kubva kwouri zviro zvakadaro, kuuraya vakarurama pamwepo nevakashata, ngokudaro vakarurama vangazodai ngevakashata! Ngazviite kuretu kubva kwouri! Mutongi

wenyika yeshe aazoiti zvakarurama here?”,

26NaMambo Mwari wakati, “Kudai ndikaona muSodhoma vakarurama makumi mashanu

mudhorobhamwo, naapo ndinozokungurira ndau yeshe ngendaa yawo.27Abrahama wakapingura, akati, “Ringira zvino, ndakatsunga kuereketa kunaMambo, inini ndiri

chiinyi asi bukuta nemarota.,

28Pamweni vanozotamika vashanu kuita makumi mashanu evakarurama, unozoparadza dhorobha

reshe here ngokutamika kwevashanu?” Naye wakati, “Kudai ndechizoonamwo makumi

marongomuna navashanu, andizoriparadzi.”,29Wakaereketazve kwaari, akati, “Pamweni vanozoonekamwo makumi marongomuna.” Naye

wakati, “Andizoriparadzi ngendaa yevari makumi marongomuna.”,

30Wakati, “A Mambo asatseneka, neni ndinozoereketa. Pamweni panozoonekamwo makumi

matatu.” Naye wakati, “Andizochiiti kudai ndikaonamwo makumi matatu.”,

31Naye wakati, “Ringira, ndatsunga kuereketa kunaMambo. Pamweni vanozoonekamwo makumi

mairi.” Naye wakati, “Andizoriparadzi ngendaa yevari makumi mairi.”32Naapo wakati, “A Mambo asatsamwa, neni ndinozoereketa kamwe kano kega. Pamweni

vanozoonekamwo gumi.” Naye wakati, “Andizoriparadzi ngendaa yevari gumi.”,

33Mambo Mwari wakaenda, apo aiya arekera kuereketa naAbrahama, naAbrahama wakapetuka

kundau yake.

Chapter 19

1Ngirosi mbiri dzakaguma Sodhoma madeekoni; naRoti waiya akagara pamusiwo weSodhoma. Naapo Roti adziona, wakamiruka kooshongana nadzo, wakadzikotamisa pashi ngehope yake.

2Naye wakati, “Madzimambo angu, paukai ndinomupota, mupotere mumhatso yomuranda wenyu, mugare usiku hweshe, mushambe tsoka dzenyu; nemwi munozofumira kumiruka mwechienda

rwendo rwenyu.” Dzakati, “Haiwa; asi tinozogara mupato usiku hweshe.”

3Asi wakadzinyengerera kakurutu; nadzo dzakapauka kwaari dzikapinda mumhatso yake;

akadzinasirira kudya, akabika zvingwa zvisina mumera, nadzo dzaka4Asi vasati vaata, vamuna vomudhorobha, vamuna veSodhoma, veshe majaha nevakuru, vamuna

veshe metsa pamwamuna wokugumisira vakatendenedza mhatso.,

5Vakadaidzira kunaRoti, vakati kwaari, “Vari pari vamuna avo vapotera kwouri usiku huno?

Vabudise kubanze kwetiri6Roti wakabuda pamusiwo kuenda kuvanhu, akakonya musiwo sure kwake,,

7naye wakati kwavari, “Ndinomupota, hama dzangu, musaita zvakashata kudaro.,

8Ningirai, ndine vasikana vairi vasikazi kumbozia mwamuna; ngandivabudise kwomuri, muite

kwavari kudai ngezvinonakira mukuona kwenyu; asi kune ava vamuna musaita chiro, ngokuti

vauya pashi pedenga rangu.9Asi vakati, “Ema ngesure!” Navo vakati, “Uyu wakauya kuzogara muno ari munhu mupara, nayeunoda kuita mutongi; zvino tinozoita zvakapinda kushata kwouri kune avo.” Navovakamutsikirira maningi munhu uwo Roti, vakakwedzera kuti vapwanye musiw10Asi vamuna vakabudisa nyara dzavo, vakakweera Roti mukati mwemhatso kwavari, vakakonya

musiwo.

11Vakapofomadza vamuna vaiya pamusiwo, veshe vadoko nevakuru; ngokudaro vakatambudzika

ngokutsvaka musiwo.12Zvino vamuna vakati kunaRoti, “Une vamweni muno here ngepabanze peava? Vakwambo, vakororo vako, nevanasikana vako, kunyazwi ndiani wounaye mudhorobha muno, vabudise

kubva mundau iyi;

13ngokuti tinozoparadza ndau iyi, ngokuti kuchemerwa ngendaa yevanhu varo kwaita kwakakura

pamberi paMambo Mwari; naMambo Mwari wakatituma kuti tiiparadze14Ndizvo Roti wakabuda kubanze, akaereketa kuvakwambo vake, avo vakaroora vana vake, akati, “Mirukai, mubude kubva mundau iyi, ngokuti Mambo Mwari unozoparadza dhorobha iri.” Asi

vakwambo vake vakapinimidza kuti unoita jee.

15Naapo kwooita mambakwedza, ngirosi dzakakasirisa Roti dzechiti, “Miruka, utore mukadzi wako

nevanasikana vako vairi, vari pano, kuti usazoparadzwa mukushata kwedhorobha16Asi wakazungaira; vamuna avo vakabata nyara yake, nenyara yomukadzi wake, nenyara

dzevanasikana vake vairi, Mambo Mwari echimuitira nyasha; vakamubudisa kubanze, vakamuisa ngokubanze kwedhorobha.

17Naapo vaiya vavabudisa kubanze, vakati,“Tiza kuti upone; usaringira sure kwako, usagarazve mubani kunyazwi ngepari; tiza uende kumitunhu18Roti wakati kwavari, “Haiwa, madzimambo angu,

19Wona zvino, muranda wako waona nyasha mukuona kwako, newe wakurisa nyasha dzako, dzewaonisa kwendiri ngokuponesa ndaramo yangu; asi andingatiziri kumitunhu, kuti kushata

kusazondigumira, neni ndife.

20ningira zvino, iri dhorobha riri pasinde kuti nditizire kweriri, naro idoko. A, nditendere

nditiziremwo (asi arisidokopi here?) Nomweya wangu un2122Naye wakati kwaari, “Wona, ndakutenderawo; andizoparadzi dhorobha iro rowaereketa ndiro.,Kasira, tiziramwo; ngokuti andikoni kuita chiro usati wagumayo.” Ndizvo zina redhorobha irorakadudzwa kuti Zoa.23Zuva raiya rabuda padera penyika apo Roti paakapotera muZoa.

24Zvino Mambo Mwari wakanayisa padera peSodhoma neGomora surufa nomuriro zvinobva

kudenga 25Mambo Mwari

Wakaparadza madhorobha awo nebani reshe, navo veshe vagari vemadhorobha awo, nezvaimera pamavhu.26Asi mukadzi waRoti, ari sure kwake, wakaringira sure akaita chituka chomunyu.

27Abrahama wakafumira mangwanani kuenda kundau iyo yaaiya akaema pamberi paMambo

Mwari;

28naye wakaringira Sodhoma neGomora, nokunyika yeshe yomubani, akaona chiushi chenyika

chechipwititika kudai ngechiushi chechoto.29Ndizvo zvakaitika, apo Mwari paakaparadza madhorobha omubani, Mwari wakakarakadzaAbrahama, akabudisa Roti kubva pakati pezvakaparadzwa, apo paakaparadza madhorobha awomwaigara Roti.30Zvino Roti wakakwira kubva Zoa, akagara mumitunhu, nevanasikana vake vairi, ngokuti waityakugara muZoa. Wakagara mubako, iye nevanasikana vake vairi.31Zvino dangwe rakati kunomudoko, “Baba edu yaaharahwa, akuna mwamuna munyika

ungazopotera kwetiri kudai ngomushuma wenyika yeshe.

32Uya, ngatiite kuti baba edu vamwe vhini, nesu tinozoatana navo, kuti tingwarire rudzi rwababa

edu.”

33Vakaita kuti baba avo vamwe vhini usiku uhwo, wedangwe wakapotera akaatana nababa ake;

navo avazi kuzia apo paakaata pashi nokuti paakamuka.,34Mangwani mangwanani wedangwe wakati kuno mudoko, “Wona, ndakaatana usiku hwezuro

nababa angu; ngatiite kuti vamwe vhini usiku hunozve; upotere iwewe uatane navo, kuti

tingwarire rudzi rwababa edu.”,

35Vakaita kuti baba avo vamwe vhini ngouhwo usikuzve, nomudoko wakamiruka, akaatana navo;

navo avazi kuzia apo paakaata pashi nokuti paakamuka.,36Ngokudaro vanasikana veshe vaRoti vakaita mimba ndibaba avo.

37Wedangwe wakabereka mukomana, akadudza zina rake kuti Moabhi; ndiye wakaita baba

wevaMoabhi kugumira nanyamashi.

38Nomudoko wakaberekawo mukonama , akadudza zina rake kuti, Bhenami; ndiye wakaita baba

wevana vaAmoni metsa nanyamashi.

Chapter 20

1Abrahama wakabvepo akaenda kunyika yeNegebhi, akagara pakati peKadheshi neShuri. Ena wainga asiri emunyika iyo waigara muGera. 2NaAbrahama wakati ngemaererano naSara mukadzi wake: “ Ena Mukunda wangu.” Saka NaAbhimerekhi mambo weGera wakatuma vanhu, akatora Sara. 3Asi Mwari wakauya kunaAbhimerekhi mukurota usiku, akati kwaari: “Iwewe uchafa, ngendaa yemukadzi wewakatora; ngokuti mukadzi wemunhu.”4Apo, Abhimerekhi wainga asati akwedzera kwaari; wakati: “Mambo Mwari, unozouraya here nedzinza rakatendeka? 5Aasi ena akandi bwira kuti: ‘ Ena Mukunda wangu?’ Naye emene wakabuya kuti: ‘Ena Mukoma wangu.’ Ndakaita ichi Mugwinyiso remwoyo wangu nekutama ndaa kwenyara dzangu.”6Saka, Mwari wakati kwaari mukurota: “Eya, ndinozia kuti wakaita ichi mugwinyiso remwoyo wako; ndini ndakakupinga kuti usandishaishira; ndizvo andizi kukutendera kuti umugwame. 7Ndizvo zvino hwirinza mukadzi womunhu; ngokuti iye muprofeti, naye unozokukumbirira, newe unozorarama. Asi kuti ukarekera kumuhwirinza, zia kuti ngegwinyiso unozofa, iwewe navo veshe vari vako.”,8Abhimerekhi wakafumira kumiruka mangwanani, akadaidza varanda vake veshe, akavaronzera zviro zveshe izvi; vamuna vakatya kakurutu. 9Apo Abhimerekhi wakadaidza Abrahama, akati kwaari, “Waitenyi kwetiri? Ndakakushaishirenyi, zvaita kuti uunze padera pangu nepoumambo chishaishi chikuru? Waita kwendiri zvisikasisiri kuti zviitwe.10Abhimerekhi wakati kunaAbrahama: “Chiinyi chowakaona iwewe kuti uite ichi chiro?”. 11Abrahama wakadaira echiti: “Ngekuti inini ndaiti kewndiri kuti: ‘Ngegwinyiso akuna vanotya Mwari kundau iyi vanozondiuraya ngendaa yomukadzi wangu.’ ” 12Zvakanyadaro, ngegwinyiso mukunda wangu, mwana wababa angu, asi haiwa mwana wamai angu; naye wakaita mukadzi wangu.13Mwari paakaita kuti ndipepesheke kubva kumhatso yababa angu, ndakati kuna Sara: “Iwewe unofanira kundiitira chakanaka se mukadzi wangu. kuti, kundau dzeshe kwetinozoguma, uronze ngezwangu kuti: ‘ Ena Mukoma wangu.'' 14Saka, Abhimerekhi wakatora makwai, mombe nevaranda vamuna nevakadzi, akavapa kunaAbrahama, akahwirinza kwaari Sara mukadzi wake.15Abhimerekhi wakati: “Ningira, nyika yangu iri pamberi pako, gara apo pounoda.” 16Wakati kunaSara: “Ningira, ndapa mukoma wako zvigurwa zvesirivha gumi remazana, kuonisa kuti wapembedzwa, auna ndaa, pamberi pemunhu weshe iwewe washeneswa.”17Abrahama wakakumbira kunaMwari naMwari wakaponesa Abhimerekhi nemukadzi wake, nezwikwashura zwake kuti vabare vana. 18Ngekuti Mambo Mwari wainga atsiira ndani dzeshe dzevemhatso yaAbhimerekhi, ngendaa yaSara mukadzi waAbrahama.

Chapter 21

1Mambo Mwari wakahambira Sara kudai ngezvaakaronza, naMambo Mwari wakaita kunaSara kudai ngezvaakagondisa. 2NaSara wakaita mimba, wakabarira Abrahama mwana weukuru hwake, munguva dzakaka pimwa ndiMwari sezwaakareketa kwaari. 3Abrahama wakadudza zita remwanakomana wake mutchetche, uwo wakabarirwa kwaari, waakamubarira Sara, kuti Isaka. 4Abrahama wakacheka wake Isaka apo aane mazuva masere, kudai ngezvaakamupanga Mwari.5Abrahama wainga nemakore zana apo Isaka mwana wake paakabarwa kwaari. 6Sara wakati: “Mwari wakaita kuti ndisheke; veshe vanozozwa vanozosheka pamwepo neni.” 7Wakati, “Ndiani waizoronza kunaAbrahama kuti Sara unozoamwisa vana? Ngekuti ndamubarira mwana aamusharuka kukuru.8Nemwana wakakura, akarumurwa; naAbrahama wakanafanira dhiri guru ngeiro zuva rakarumurwa Isaka. 9Asi Sara wakaona mwanakomana waHaga muEgipite waakabarira Abrahama, echiita jee naIsaka, mwana wake.10Hino, wakati kunaAbrahama: “Dzinga uyu murandakadzi newanakomana wake, ngekuti mwanakomana wemukadzi uyu muranda aazogari nhaka pamwepo nemwakomana wangu, Isaka.” 11Shoko iri rakarwadza kukuru kunaAbrahama, ngendaa yemwanakomana wake.12Asi Mwari wakati kunaAbrahama: “Usarwadziwa ngendaa yemurumbwana, nendaa yomukadzi wako uri muranda. Kunyazwi ngechiri chaanoronza Sara kweuri, chiite kudai ngezvaanoronza; ngokuti kubudikidza ndiIsaka rudzi rwako runozodaidzwa ngezina raIsaka. 13Ndinozoitazve dzinza ngemwana wemukadzi wemuranda, ngekuti ena rudzi rwako.”14Abrahama wakamuruka mangwanani, akatora chingwa nenyede yemvura, akazvipa Haga, echiriisa pakadza pake. Nemwana, akamuendesa. Naye wakabvEpo, akapepesheka mushango reBheeri-shebha. 15Apo mvura yainga munyede yapera, wakaisa mwana pashi perimwe remapfiba. 16Saka, ena wakaenda akagara pashi pakaringirana naye kamuhambo kokuposhera kwe uta, ngekuti wakati: “Ndisazoona kufa kwemwana.” Ena wakagara akaningirana naye, akaboorera ngeizwi rake, echichema.17Mwari wakazwa izwi romurumbwana, nengirosi yaMwari yakadaidzira kunaHaga iri mudenga, yakati kwaari: “Chiinyi chinokutambudza, Haga? Usatya, ngekuti Mwari wazwa izwi romurumbwana apo paari. 18Muruka, umurudze murumbwana, umutengure munyara dzako, ngekuti ndinozomuita dzinza guru.”19Hino, Mwari wakavura madziso ake, akaona chinyuka chemvura. Ena wakaenda akazadza nyede ngemvura, akaipa murumbwana kuti amwe. 20Mwari wainga nomurumbwana, wakakura; akagara mushango akaita muvhimi ngeuta. 21Ena wakagara mushango rePharani, namai ake vakamutorera mukadzi kubva kunyika yeEgipite.22Panguva iyo Abhimerekhi naFikori nduna yehondo yake vakati kunaAbrahama: “Mwari unewe kuneizvo zveshe zvounoita. 23Ndizvo, saka pika kwendiri panapa ndiMwari kuti auzondibati ngekuchengedzera inini nokuti mubarirwana wangu nekuti mubarirwana womukororo wangu, asi kudai ngenyasha dzandakaita kwouri, unozondiitira inini nokunyika youri chigarandimo kweiri.” 24NaAbrahama wakati: “Ndinopika.”25Abrahama wakagunun'unira Abhimerekhi ngendaa yechinyuka chemvura, icho chainga chabvukwa ngesimba ngevaranda vaAbhimerekhi. 26Abhimerekhi wakati: “Andimuzii kuti ndiani wakaita chiro ichi. auzi kundironzera pakutanga, neni andizi kumbozvizwa kubvira nanyamashi.” 27Saka, Abrahama wakatora makwai nen'ombe akazvipa Abhimerekhi, nevanhu vairi ava vakaita chitenderano.28Abrahama wakapaura makwai makadzi manomwe akamaisa ega. 29NaAbhimerekhi wakati kunaAbrahama: “Chiinyi chinorewa makwai makadzi manomwe ewaisa ega?” 30Ena wakadaira echiti: “Makwai makadzi manomwe aya unozomatora kubva munyara yangu kuti aite chapupu kwendiri, kuti ndini ndakatsa ichi chinyuka.”31Saka, ena wakadudza ndau iyo kuti Bheeri-shebha, ngekuti veshe vairi vakapika mhiko. 32Vona vakaita chitenderano paBheeri-shebha; Abhimerekhi naFikori nduna yehondo yake vakamuruka, vakahwirira kunyika yevaFiristia.33Abrahama wakasima muti wemuthamarisiki muBheeri-shebha, akakumbirepo ngezita raMambo Mwari, Mwari wekuguma nariini. 34Abrahama wakaramba ari munhu mupara munyika yevaFiristia mazuva akawanda.

Chapter 22

1Ngesure kweizvi zviro, Mwari wakaedza Abrahama, wakati kwaari, “Abrahama!” Naye wakati, “Ndiri pano”.

2Wakati mwari, “Tora mwana wako, mwana wako ega, Isaka, uwo wounoda, uende kunyika yeMoria; umupirepo kuita mudiro wokupisha, padera poumwe wemitunhu wendinozokuronzera”.

3Ndizvo Abrahama wakamukira kumuruka mangwanani, wakasungira chigaro padoki rake, akatora vairi vemajaha ake naye naIsaka mwana wake; wakaadza huni dzokupisha mudiro, akamiruka, akaenda kundau yaakamuronzera ndiyo Mwari.4Ngezuva rechitatu Abrahama wakamurudza madziso ake, akaona ndau iri kuretu.

5Zvino Abrahama wakati kune majaha ake, “Garai pano imwimwi nembongoro; inini nomurumbwana tinozoendayo koodira, tinozouyazve kwomuri”.

6Abrahama wakatora huni dzokupisha mudiro, akadzitwarisa Isaka mukororo wake; naye wakatora muriro nebanga munyara dzake. Ndizvo vakahamba veshe pamwepo.7Isaka wakati kunaAbrahama baba ake, “Baba angu!” Naye wakati, “Ndiri pano, mukororo wangu.” Wakati, “Ringirai, muriro nehuni zviri pano, asi riri pari gwai rokuita mudiro wokupisha?”.

8Abrahama wakati, “Mukororo wangu, Mwari unozodzionera emene gwai rokuita mudiro wokupisha.” Ndizvo vakahamba veshe pamwepo.9Naapo vaguma pandau yaakakhombwha ndiMwari, Abrahama wakaakapo arita, akaronga huni, akasunga Isaka mukororo wake, akamuradzika paarita, padera pehuni.

10Zvino Abrahama wakatambanudza nyara yake, akatora banga kuti auraye mwana wake.11Asi ngirosi yaMambo Mwari yakadaidzira kwaari iri mudenga, ikati, “Abrahama, Abrahama!” Naye wakati, “Ndiri pano”.

12Nayo yakati, “Usaisa nyara yako padera pomurumbwana nokuti kuita chiro kwaari; ngokuti zvino ndinozia kuti iwewe unomutya Mwari, ngokuti auzi kuramba nomwana wako, mwana wako umwe ega, kubva kwendiri”.13Abrahama wakamurudza madziso ake, akaringira, akaona sure kwake gondohwe raiya rakabatwa muchitenhere ngenyanga dzaro; Abrahama wakaenda, akatora gondohwe, akaripira kuita mudiro wokupisha pandau yemwana wake.

14Ndizvo Abrahama wakadudza zina reiyo ndau kuti Mambo Mwari-jira, kudai ngezverinodaidzwa metsa nanyamashi, “Pamutunhu waMambo Mwari unozopuwa”.15Ngirosi yaMambo Mwari yakadaidzira kunaAbrahama kubva mudenga ngokwechipiri, ikati,

16“Ndakapika inini pachangu, unoronza Mambo Mwari, ngokuti waita ichi chiro, auzi kuramba nomukororo wako, mukororo wako umwe ega,

17ngegwinyiso ndinozokufumisa, ndinozoita kuti mibarirwana yako iwande kudai ngenyeredzi dzomudenga nokudai ngejecha riri pahumbikumbi yoruandhle. Mibarirwana yako inozotora misiwo yemagaa ayo.18Madzinza eshe enyika anozofumiswa ngorudzi rwako, ngokuti wakapurutana izwi rangu”.

19Ndizvo Abrahama wakahwirira paiya nemajaha ake, navo vakamiruka, vakaenda pamwepo Bheeri-shebha; naAbrahama wakagara Bheeri-shebha.21Zvino ngesure kweizvi zviro Abrahama wakaronzerwa kuti, “Ringira, Mirikha wakabarira munun'una wako Naho vana:

20rake, Bhuzi munukuna wake, Kemueri baba vaAramu,,

22Khesedhi, Hazo, Phiridhashi, Jidhirafi naBhethueri”.23Bhethueri wakabara Rebheka. Ava vasere vakabarirwa Naho munun'una waAbrahama ndiMirikha.

24Nebunha rake raizwi Reuma, naro rakabara Thebha, Gahamu, Thahashi naMaakha.

Chapter 23

1Sara wakapona makore zana nemakumi mairi namanomwe. Aya ndiwo makore okupona kwaSara.

2NaSara wakafa paKiriathi-abha, (ndiro Hebroni), munyika yeKhenani, naAbrahama wakapinda mukuchema Sara nokubonda.3NaAbrahama wakamiruka kubva pamberi powakafa wake, akaereketa kunevaHiti, echiti.

4“Ndiri mupfumba nomunhu mupara pakati penyu; ndipei ndau yokuti nditsire vakafa vangu kubva mukuona kwangu”.5VaHiti vakapingura Abrahama, vechiti kwaari,

6"Tizwe, mambo wangu; uri muzvare mukuru pakati pedu. Tsira vakafa vako mundau younopinda kuda pakati pemaiba edu pakapinda kunaka; akuna unozoramba neiba rake kubva kwouri, kuti uike wakafa wako”.7Abrahama wakamUruka, akadzikotamisa kune vaHiti, vanhu venyika.

8Naye wakati kwavari, “Kudai kuri kuda kwenyu kuti ndiike wakafa wangu kubva mukuona kwangu, ndipurutanei, mundikumbirire kunaEfroni, mukororo waZoha,

9kuti andipe bako reMakhipera raanaro; riri kumagumo kwomunda wake. Ngaaripe kwendiri ngomutengo wakazara, pamberi penyu kuti riite ndau yangu yokuika vakafa”.10Zvino Efroni waiya akagara pakati pevaHiti, naEfroni muHiti wakapingura Abrahama mukuzwa kwevaHiti, avo veshe vaipotera pamusiwo wedhorobha rake, echiti,

11“Haiwa, mambo wangu, ndizwei; ndinomupa munda nokumupa bako riri mukati mwawo; mukuona kwevakororo vevanhu vangu ndinoripa kwouri; ika wakafa wako''.12Zvino Abrahama wakadzikotamisa pashi pamberi pevanhu venyika.

13Wakaereketa kunaEfroni mukuzwa kwevanhu venyika echiti, “Asi kudai wechindipurutana, ndapota, ndizwe; ndinozokupa mutengo womunda; ashira kubva kwendiri, kuti ndiikepo wakafa wangu''.14Efroni wakapingura Abrahama, echiti kwaari,

15“Mambo wangu, izwai kwendiri. Mutengo womunda mazana marongomuna ezvigurwa zvesirivha, chinenyi icho pakati pangu newe? Ndizvo ika wakafa wako''.

16Abrahama wakatenderana naEfroni; naAbrahama wakapimira Efroni sirivha yaakaronza mukuzwa kwevaHiti, mazana marongomuna ezvigurwa zvesirivha, kudai ngechipimo chokutengesa chinoashirika kuvatengisi.17Ndizvo munda waEfroni, waiya muMakhipera, waiya ngokumabvazuva kweMamure, munda waiya nebako mukati mwawo, nemiti yeshe yaiya mumunda, mundau yawo yeshe inotendenedza, zvakagwinyiswa kupuwa.

18kunaAbrahama kuita nhaka yake mukuona kwevaHiti, pamberi pavo veshe vaipotera ngepamusiwo wedhorobha rake.19Ngesure kweizvi Abrahama wakatsira Sara mukadzi wake mubako romunda weMakhipera, uri kumabvazuva kweMamure, (ndiro Hebroni) munyika yeKhenani.

20Munda nebako riri mukati mwawo zvakapuwa kunaAbrahama kuita nhaka yake ngevaHiti kuita ndau yokuika.

Chapter 24

1Abrahama waiya aamusharuka, atigwedere ngouwandu hwemakore; naMambo Mwari waiya

afumisa Abrahama ngezviro zveshe.

2NaAbrahama wakati kuno muranda wake, mukuru wemhatso yake, uwo waitonga padera pazvo

zveshe zvaaiya nazvo, “Isa, ndinokupota, nyara yako pashi pechizva changu,,

neni 3ndinozokupikisa ndiMambo Mwari, Mwari womudenga nomunyika, kuti auzotori mukadzi

womukororo wangu kubva kuvakunda vevaKhenani, avo vendinogara pakati pavo,,

4asi unozoenda kunyika yangu nokuhama dzangu, utoreyo mukadzi womukororo wangu Isaka.”, GENESISI:5Nomuranda wakati kwaari, “Pamweni mukadzi aazotendi kunditeera kuuya kunyika iyi;

kunosisira here kuti ndihwirinze mukororo wako kunyika yowakabva kweiri?”

6Abrahama wakati kwaari, “Ngwarira kuti usazohwirinzeyozve mukororo wangu.,

7Mambo Mwari, Mwari womudenga, uwo wakandibvisa kubva kumhatso yababa angu nokubva

kunyika yechibarirwe changu, uwo wakaereketa kwendiri akapikazve kwendiri, echiti, ‘Ndinozopa

iyi nyika kune mibarirwana yako’ iye unozotuma ngirosi yake kukutungamirira, newe unozotora

kubveyo mukadzi womukororo wangu.8Asi kudai mukadzi asikazotendi kukuteera, naapo unozosunhurika kune mhiko yangu iyi; asi

usazohwirinzeyo mukororo wangu.”

9Ndizvo muranda wakaisa nyara yake pashi pechizva chaAbrahama mambo wake, akapika

kwaari ngeiyi ndaa.10Zvino muranda wakatora makamera gumi kubva kumakamera amambo wake, akaenda; akatora

zvipo zvembeu dzeshe zvakapinda kunaka kubva kunamambo wake; wakamiruka, akaenda

Mesopotamia kudhorobha raNaho.

11Wakaita kuti makamera agwadame pashi pachinyuka chemvura kubanze kwedhorobha, ngomukuwo wemadeekoni, mukuwo wevanobuda vakadzi koochera nvura.12Wakati, “A Mambo Mwari, Mwari wamambo wangu Abrahama, ndipei kubudirira nyamashi, ndinomukumbira, muonise nyasha kunamambo wangu Abrahama.

13Ringira, ndinoema pachinyuka chemvura, nevanasikana vevanhu vedhorobha vanobuda kuchera

mvura.

14Ngakuitike kuti musikana uwo wendinozoti kwaari, ‘Dzasa nhuvi yako, ndapota, kuti ndimwe;’ naye unozoti, ‘Imwa, neni ndinozopazve makamera ako mvura yokumwa;’ uwo ngaaite

wowakaemesera muranda wako Isaka. Ngeizvi ndinozozia kuti waonisa nyasha kunamambo

wangu.”15Asati apedza kuereketa, wona, Rebheka, uwo wakabarirwa Bhethueri mukororo waMirikha, mukadzi waNaho, munun'una waAbrahama, wakagumapo ane nhuvi yake papfudzi rake.

16Musikana uwo waiya akanaka kuringirika, ari mhandwe, akunazve mwamuna waiya amuzia;

wakadzaka kuchinyuka, akazadza nhuvi yake akakwira17Zvino muranda wakarumba kooshongana naye, akati, “Ndinokupota, ndipe, ndimwe mvura

shomani kubva munhuvi yako.”

18Naye wakati, “Imwai, mambo wangu;” wakakasira, akadzasa nhuvi yake padera penyara yake, akamupa kuti amwe19Naapo apedza kumupa mvura yokumwa, wakati, “Ndinozochera mvura yemakamera ako nawo, metsa apedza kumwa.”

20Ndizvo wakakasira, akadurura nhuvi yake muchidziyo chokumwira, akarumbazve kuchinyuka

koochera, akacherera makamera ake eshe21Munhu wakamuringisisa mukunyarara, kuti azie kuti Mambo Mwari waita here kuti rwendo

rwake rubudirire nokuti haiwa.

22Naapo makamera apedza kumwa, wakatora mhete yomukore ine hafu yeshekeri kurema kwayo, nemabhengere mairi omumioko yake anoita mashekeri gumi omukore kurema kwawo. 23Wakati, “Uri mwana waani? Ndironzere. Mune ndau here mumhatso yababa ako kuti

ndiatemwo?”,24Wakati kwaari, “Ndiri mwanasikana waBhethueri mwanakomana waMirikha, waakabarira Naho.”,

25Wakatizve kwaari, “Tinazvo zveshe mwenje nezviyo zvinokwana, nekamera rokuata.”26Munhu wakakotama pashi soro rake, akadi

27akati, “Unomuchena Mambo Mwari, Mwari wamambo wangu Abrahama, uwo usikazi kurekera

nyasha dzake nokugondeka kwake kunamambo wangu. Asi inini Mambo Mwari

wakanditungamirira munjira kuuya kumhatso yomunun'una wamambo wangu28Zvino musikana wakarumba, akaronzera vemhatso yamai ake ngezviro izvi.,

29Rebheka waiya nomukoma, zina rake raizwi Rabhani; naRabhani wakarumba kuenda kuno

munhuwo kuchinyuka.,

30Naapo aona mhete nemabhengere mumioko yomukunda wake, naapo azwa mazwi aRebheka

mukunda wake echiti, “Ndizvo zvakaereketa munhu kwendiri;” wakaenda kuno munhu;

akamuona akaema pane makamera pachinyuka.,31Wakati, “Potera, iwewe wakafumiswa waMambo Mwari; unoema ngenyi kubanze? Ngokuti

ndanasira mhatso nendau yemakamera.”,

32Ndizvo munhu wakapotera mumhatso, naRabhani wakasunhura makamera, akaapa mwenje

nezviyo zvemakamera, nemvura yokushamba tsoka dzake netsoka dzevanhu avo vaiya naye33Zvino kwakagadzikwa kudya pamberi pake kuti adye, asi wakati, “Andizodyi metsa ndaronza

zvendatumirwa.” Iye wakati, “Ereketa.”,

34Ndizvo wakati, “Ndiri muranda waAbrahama.,

35Mambo Mwari wakafpumisa mambo wangu maningi, naye waita mukuru; wakamupa makwai, n'ombe, sirivha nomukore, varanda vamuna nevakadzi, makamera nembongora.36Sara mukadzi wamambo wangu wakamubarira mukororo mambo wangu, apo aiya achembera;

kwaari wakamupa zveshe zvaanazvo.,

37Mambo wangu wakaita kuti ndipike echiti, ‘Usazotorera mukororo wangu mukadzi kubva

kuvanasikana vevaKhenani, avo vendinogara munyika yavo. 38asi unozoenda kumhatso yababa angu nokuhama dzangu, utoreyo mukadzi womukororo

wangu.’,39Ndakati kunamambo wangu, ‘Pamweni mukadzi aazotendi kunditeera.’,

40Asi wakati kwendiri, ‘Mambo Mwari, uwo wendinohamba pamberi pake, unozotuma ngirosi yake

newe, kuti ubudirire munjira yako; newe unozotora mukadzi womukororo wangu kubva kune

hama dzangu nokumhatso yababa angu.,

41Naapo unozosunhurika kubva kumhiko yangu, naapo waguma kuhama dzangu; kunyazwi

dzisikazomupi kwomuri, unozosunhurika kubva kumhiko yangu.’,42“Ndaguma nyamashi pachinyuka, ndikati, ‘Mambo Mwari, Mwari wamambo wangu Abrahama, kudai zvino mwechida kubudiririsa rwendo rwangu.,

43Wonai, ndakaema pachinyuka chemvura; ngakuitike kuti mhandara inobuda kuzochera mvura, yendinozoti kweiri, “Ndipewo, ndapota, zvimvura kubva munhuvi yako ndimwe.”,

44Nayo inozoti kwendiri, “Imwai, neni ndinozochererawo makamera enyu,” uwo ngaaite mukadzi

waakaemesera Mambo Mwari kumwanakomana wamambo wangu45“Ndisati ndapedza kuereketa mumwoyo mwangu, wonai, Rebheka wakabuda nenhuvi yake

pafudzi rake; wakadzaka kuchinyuka, akachera. Ndakati kwaari, ‘Ndapota, ndipeiwo ndimwe.’,

46Wakakasira, akadzasa nhuvi yake kubva pafudzi rake, akati, ‘Imwai, neni ndinozopawo

makamera enyu kuti amwe,’ ndizvo ndakamwa naye wakaita kuti makamera amwewo47Ndakamubvunza ndechiti, ‘Uri mwanasikana waani?’ Naye wakati, ‘Ndiri mwanasikana

waBhethueri, mukororo waNaho, uwo waakabarirwa ndiMirikha.’ Ndizvo ndaisa mhete pamiro

yake nemabhengere pamioko yake.,

48Ndakakotamisa soro rangu, ndikadira Mambo Mwari, ndikakudza Mambo Mwari, Mwari

wamambo wangu Abrahama, uwo wakanditungamirira ngenjira yakanaka kuti nditore

mwanasikana womunun'una wamambo wangu kuita mukadzi womukororo wake.,49Zvino kudai mwechida kuzoitira mambo wangu nyasha negwinyiso, ndironzerei; kudai musikaitikudaro, ndironzerei; kuti ndikunukukire kuenda kumudyo nokuti kumuoshwe.”,50Zvino Rabhani naBhethueri vakapingura, vakati, “Ichi chiro chinobva kunaMambo Mwari. Isusu

atikoni kuereketa kwouri zvakashata nokuti zvakanaka.,

51Ringira, Rebheka uri pamberi pako, mutore, uende, ngaaite mukadzi womukororo wamambo

wako, kudai ngezvaakaereketa Mambo Mwari.52Naapo muranda waAbrahama azwa mazwi avo, wakadzikotamisa pashi pamavhu pamberi

paMambo Mwari.,

53Nomuranda wakabudisa zvinemeso zvesirivha, zvomukore nezvokusimira, akazvipa

kunaRebheka, wakapawo zviro zvinomutengo mukuru kuno mukoma wake nokuna mai ake54Navo vakadya nokumwa, iye nevamuna vaiya naye, vakapedzapo usiku hweshe. Naapo vamuka

mangwanani, wakati, “Nditenderenyi kuti ndiende kunamambo wangu.”,

55Mukoma wake namai ake vakati, “Musikana ngaambogara nesu mazuva mashomani, anyaita

mazuva gumi; ngesure kwawo unozoenda.”,56Asi wakati kwavari, “Musandinonosa, ngokuti Mambo Mwari wakaita kuti rwendo rwangu

rubudirire; nditenderenyi kuti ndiende kunamambo wangu.”,

57Vakati, “Tinozodaidza musikana, timubvunze.”,

58Vakadaidza Rebheka, vakati kwaari, “Unozoenda here nomunhu uyu?” Wakati, “Ndinozoenda.”,59Ndizvo vakaendesa Rebheka mukunda wavo nomureri wake, nomuranda waAbrahama nevanhu

vake.,

60Vakafumisa Rebheka, vakati kwaari, “Iwewe mukunda wedu, ita mai wemakumi emazana gumi, nemibarirwana yako ngainyise madhhorobha eivo vanoinyenya.61Zvino Rebheka nevasikana vake vakamiruka, vakagadha padera pemakamera, vakateera

munhuwo. Nomuranda wakatora Rebheka, akaenda rwendo rwake.,

62Zvino Isaka wakauya ngenjira yomushango reBheeri-rahai-roi, naye waigara muNegebhi.,63NaIsaka wakabuda koopinimidza mumunda madeekoni, wakamirudza madziso ake, akaringira, wona, makamera aiuya.,

64NaRebheka wakamirudza madziso ake, naapo aona Isaka, wakadzaka kubva pakamera,,

65akati kumuranda, “Ndiani munhu uwo unohamba mumunda kooshongana nesu?” Nomuranda

wakati, “Ndimambo wangu.” Ndizvo wakatora jira, akaita mukutukutu.,66Nomuranda wakaronzera Isaka zveshe zvaakaita.,

67Isaka wakamuunza mutende ramai ake, Sara, akatora Rebheka, naye wakaita mukadzi wake;

wakamuda. Ndizvo Isaka wakaembedzerwa ngesure kwokufa kwamai wake.

Chapter 25

1Abrahama wakaroora mukadzi umweni, zita rake raizwi Ketura. 2Wakamubarira Zimrani, Jokishani, Medhani, Midhiani, Ishibhaki naShua. 3Jokishani wakabara Shebha naDhedhani. Vana vaDhedhani vainga. 4Vana vaMidhiani ndiEfa, Efe, Hanokhi, Abhidha naEridhaa. Veshe ava vainga vana vaKetura.5Abrahama wakapa zveshe zvaainga nazvo kunaIsaka. 6Zwakadharo, paainga achapona waka[pa chipo kune wana wezwikwashura zwake akavaendesa kunyika kumabvazuva, kuretu na Isaka, mwana wake.7Aya ndiwo mazuva nemakore ekupona kwaAbrahama, makore zana nemakumi manomwe namashanu. 8Abrahama wakafema kwokugumisira, akafa aamusharuka mukuro, nemakore majinji, wakaunganidzwa kune vanhu vake.9Isaka naIshumaeri vana vake vakamuika mubako reMakhipera, mumunda waEfroni mwana waZoha muHiti, pakaningirana neMamure. 10Abrahama wainga waakatenga Munda uwokubva kuvaHiti, ndimwo mwaakaikwa Abrahama naSara mukadzi wake. 11Ngesure kwokufa kwaAbrahama Mwari wakafumisa Isaka mwana wake, naIsaka wakagara paBheeri-rahai-roi.12Iyi ndiyo mubarirwana yaIshumaeri mwana waAbrahama waakabarirwa Abrahama ndiHaga muEgipite murandakadzi waSara.13Aya ndiyo mazita evana vaIshumaeri, anodudzwa ngokuteererana kudai ngekubarwa kwavo, dangwe raIshumaeri ndiNebhaiothi, Khedha, Adhibheeri, Mibhisamu, 14Mishima, Dhuma, Masa, 15Hadhadhi, Thema, Jeturi, Nafishi naKedhema. 16Ava ndivo vanakomana vaIshumaeri nemazita avo, ngekuteererana kwemaguta avonepamatende avo; vainga vazvare gumi navairi ngokuteererana kwemadzinza avo.17Aya ndiona makore ekupona kwaIsmael: makore zana nemakumi matatu namanomwe. Ena wakafema kwekupedzisira akafa, azokaunganidzwa kune vanhu vake. 18Nona vakagara kubvira Havhira kuguma Shuri iyo yakaringirana neEgipite, ngenjira inoenda Asiria. Wakagara akaringisana nehama dzake dzeshe.19Iyi ndiyo mibarirwana yaIsaka, muwana waAbrahama. Abrahama ndiye baba vaIsaka. 20Isaka wainga aane makore makumi marongomuna apo paakaroora Rebheka, mwana waBhethueri muAramu wePadhana-aramu, mukunda waRabhani muAramu.21NaIsaka wakakumbirira mukadzi wake kunaMambo Mwari, ngekuti wainga ngomwa, naMambo Mwari wakaashira mukumbiro wake, naRebheka mukadzi wake akaita mimba. 22Vana vakaphinyaukirana mukati mwake, ena akati: “Ngeyi izwi zweshi itika kwendiri?” Wakaenda koobvunza Mambo Mwari.23Mambo Mwari wakati kwaari: “Madzinza mairi ari mundani yako, nevanhu vairi vanobarwa ndiwe vanozoparadzana. Umwe unozogwinya kupinda umweni, nemukuru unozoshandira mudoko.”24Apo mazuva ake ekubara akwana, Painga pane matwindzi ainga mundani yake. 25Dangwe rakabuda riri shava, muiri waro weshe wakadai ngechokufuka chine mviri, vakadudza zita rake kuti Isau. 26Chinguwa chinguwa, kwaka uya munukuna wake, nenyara yake yainga yakabata chisisinho chaIsau, nezita rake rakadudzwa kuti Jakobe. Isaka wainga aane makore makumi matanhatu apo paakavabara.27Apo vakomana vakura, Isau wainga muvhimi mukuru, munhu wemushango; naJakobe wainga munhu wakanyararisa, waigara mumatende. 28Isaka wakada Isau, ngekuti wairha nyama dzaaivhimwa mwana wake, asi Rebheka wakada Jako.29Kamwe apo Jakobe paakabika muriwo, Isau wakauya echibva mushango, wainga anendzara. 30Saka, Isau wakati kunaJakobe: “Ndipe, ndidye, uwo muriwo wakatsvuka, ndapota ngekuti ndaitandzara!” Sake zita rake rakadudzwa kuti Edhomu.31Jakobe wakati kwaari, “Kutanga nditengesere udangwe wako.” 32Isau wakati: “Wona, inini ndiri paduze pekufa. Udangwe hunozondidetsereyi?” 33Jakobe akapinda echiti: “Pika kwendiri kutanga.” Saka, Isau wakapika kwaari, nazvo, akatengesa udangwe wake. 34Jakobe wakapa Isau chingwa nemuriwo werupiza, naye wakarha, akamwa, akamuruka, akaenda ngenjira yake. Ngekudaro Isau wakashoora udangwe wake.

Chapter 26

1Kwakaita nzara munyika, isikazi kudai ngenzara yaingepo pamazuva aAbrahama. Isaka wakaenda muGera kunaAbhimerekhi mambo wevaFiristia.2Mambo Mwari wakaoneka kwaari, akati: “Usadzaka Egipite, gara munyika iyo yendinozokuronzera. 3Ramba urimo munyika imweyo, neni ndinozoapo newe, ndinozokufumisa, ngekuti ndinozopa idzi nyika dzeshe kweuri nekumibarirwana yako, ndinozogwinyisa zwindakapika kunaAbrahama baba ako.4Ndinozowanza mubharirwana yako kudai ngenyeredzi dzemudenga, nekuzopa dzindza rako nyika idzi dzeshe. kubudikidza ngemubarirwana yako madzinza eshe enyika anozofumiswa. 5Ndichaita izwi, ngekuti Abrahama wakayaeya izwi rangu, akangwarira kupanga kwangu, mirau yangu, zviemeso zvangu nezvironzo zvangu''.6Isaka wakagara muGera. 7Apo vanhu vendau iyo vakabvunza ngendaa yomukadzi wake, wakati: “Mukunda wangu,” ngekuti wakatya kuronza kuti: “Mukadzi wangu;” Ena wakafunga ega echiiti: “Pamweni vanhu vendau iyi vanozondiuraya ngendaa yaRebheka, ngekuti wainga akanaka pakuningirika.” 8Isaka wainga agarepo nguva yakareba kudaika Abhimerekhi, mambo wevaFiristia, wakaningira ngepafasitera, akaona, Isaka waitamba naRebheka mukadzi wake.9Abhimerekhi wakadaidza Isaka, akati: “Ningira, mukadzi wako. Saka Wakaronza ngenyi kuti: ‘Mukunda wangu?’ ” Isaka wakadhaira akti kwaari: “Ngekuti ndaitkyira kuti pamweni ndaizofa ngendaa yake.” 10Abhimerekhi wakati: “ Ngeyi Waita ichi kwetiri? Kwaizoitika, kuti umwe wevanhu waidai akaatana nemukadzi wako, newe waizounza ndaa padera pedu.” 11Saka, Abhimerekhi wakapanga vanhu vake veshe echiti: “Uwo unozogwama uyu munhu kana kumukadzi wake, ngegwinyiso unozouraiwa.”12NaIsaka wakakusha mbeu munyikayo, akakukura ngeiro gore zana rakapetwa kunezvakakushwa. Mambo Mwari wakamuropafadza. 13Munhu wakaita gurudza, wakaangirira kuuyirwa nekuuyirwa kubvira waita gurudza guru. 14Wainga nepfuma yemakwai, mwombe nevaranda vajinji, nevaFiristia vakaita ndurumwa ndiye.15Nazvo, vaFiristia vainga vafushira zvinyuka zveshe zvakatsiwa ngehloko dzababa ake ngemazuva aAbrahama baba ake, vakazvizarisa ngemavhu. 16NaAbhimerekhi wakati kunaIsaka: “Ibva kwetiri, ngekuti waita mukuru kupinda isusu.” 17NaIsaka wakabvepo, akaemesa tende rake mubani reGera, akazogarepo.18Isaka wakatsazve zvinyuka zvemvura, izvo zvainga zvakatsiwa ngemazuva aAbrahama baba ake, ngekuti vaFiristia vakazvifushira ngesure kwekufa kwaAbrahama, wakazvidudza mazita awo ezvakadudzwa ndibaba ake.19Asi varanda vaIsaka wakatsa mubani, wakaonepo chinyuka chemvura chinoveruka mvura. 20Vaushi veGera vakaambana nevaushi vaIsaka vechiti: “Mvura iyi ngeyedu.” Nazvo, Isaka wakadudza zita rechinyuka kuti Eseki, ngekuti vakaita hasha ngenyaya yake.21Navo vakatsa chinyuka chimweni, vakaambanazve ndicho; ngekudaro wakadudza zita racho kuti Sitina. 22Ena wakabvepo, akatsa chinyuka chimweni, vona avazi kuambana ngendaa yacho. wakadudza zita racho kuti Rehobhoti, wakati: “ Mambo Mwari zvino wakatiitira ndau, nesu tinozowanda munyika.”23Wakabvepo akakwira kuenda Bheeri-shebha. 24Mambo Mwari wakaoneka kwaari nge uwo usiku, akati: “Ndiri Mwari waAbrahama baba ako. Usatya, ngokuti ndinewe, ndinozokuropafadza, ndiwanze mubarirwana yako ngendaa yomuranda wangu Abrahama.” 25Ndizvo wakaakapo arita, akakumbira ngezita raMambo Mwari, wakaemesapo tende rake. Nevaranda vaIsaka vakatsepo chinyuka.26Saka Abhimerekhi wakaenda kwaari kubva Gera, naAhuzathi mhangamazano yake, naFikori nduna yehondo yake. 27Isaka wakati kwaari: “Mwauyireyi kwendiri, kwechioneka kuti munondinyenya, mwakandidzinga kuti ndibve kwemuri?28Vakavadhaira vechiti: “Taona pamhene kuti Mambo Mwari unewe. ‘Hino ngakuepo mhiko pakati pako nesu, ngatiite chitenderano newe: 29kuti usazotishaishira, kudai tisu tisikazi kukugwama, kudai ngezvetisikazi kukuitira chiro asi zvakanaka, tikakuendisa mukunyarara. Zwemwne iwewe ndiwe mutendi waMambo Mwari''.30Saka, Isaka Wakavapa dhiri, vakarha nekumwa. 31Vakamukira mangwanani, vakapika mhiko umwe kunoumweni. Isaka wakavaendisa, vakaenda kubva kwaari mukunyarara.32Ngezuva ririro varanda dzaIsaka vakauya, vakamuronzera ngendaa yechinyuka chedzakatsa, vakati kwaari: “Taiona mvura.” 33Wakachidudza kuti Shibha; ndizvo zita redhorobha rinodaidzwa kuti Bheeri-shebha kubvira nanyamashi.34Apo Isau aane makore makumi marongomuna, wakaroora mukadzi Judhithi mwanasikana waBheeri muHiti, naBhasemathi mwanasikana waEroni muHiti. 35Vona vakaita dambudziko mukupona kwaIsaka nekwaRebheka.

Chapter 27

1isaka wainga akura nemadziso ake ainga aremba, zvaiita kuti asaona zvakanaka, wakadaidza Isau, dangwe rake, angamuti, mwana wangu, ena angati ndiripano, 2wangati, ningira , inini ndakura, andizii zuva rangu rekufa.3Ndizvo zvino, ndapota, tora zvekuzingeya ndizvo nechikomwe chako nouta hwako, uende

mushango, undiuraire mhuka.,

4Undibikire nyama inonasa kunaka, yendinoda, uiunze kwendiri kuti ndirye; kuti ndikukomborere

ndisati ndafa.”5Zvino Rebheka wakazwa apo Isaka echiereketa kunaIsau mukororo wake. Ndizvo apo Isau

aenda mushango koovhima mhuka nokuiunza,

6Rebheka wakaereketa kunaJakobe mukororo wake echiti, “Wona, ndazwa baba ako

vechiereketa kunaIsau mukoma wako vechiti,,

7‘Ndiunzire mhuka yomushango, undibikire nyama inonasa kunaka, kuti ndiidye, ndikufumise

pamberi paMambo Mwari ndisati ndafa.’8Ndizvo zvino, mukororo wangu, purutana izwi rangu kudai ngezvendinokupanga.,

9Enda zvino kuzvifuyo, undiunzire zvimbudzana zviiri zvakanaka; neni ndinozobikira baba ako

ndizvo nyama inonasa kunaka iyo yevanoda;,

10newe unozoenda nayo kunababa ako, kuti vadye, vakufumise vasati vafa.”11Asi Jakobe wakati kunaRebheka mai ake, “Wonai, Isau mukoma wangu munhu une mamviri, neni ndiri munhu wakangwizira.

12Pamweni baba angu vanozondiambamira, neni ndinozooneka kwaari ndiri muchengedzeri;

ndinozounza kutukwa padera pangu, haiwa kufumiswa.”1314Mai ake vakati kwaari, “Kutukwa kwako ngakuuye padera pangu, mukororo wangu; kwegapurutana izwi rangu, enda uzviunze kwendiri.”Ndizvo wakaenda, akazvitora, akazviunza kunamai ake; namai ake vakabika nyama inonasakunaka kudai ngezvevaida baba ake.15Zvino Rebheka wakatora zvokusimira zvakanaka zvomukororo wake mukuru Isau, zvaaiya

nazvo mumhatso, wakazvipfekesa Jakobe mukororo wake mudoko.,

16Akapfekesa matoo embudzana mumioko yake nomumutsipa mwake mwakangwizira.,

17Wakapa munyara yomukororo wake Jakobe nyama inonasa kunaka nechingwa, zvaaiya abika.18Ndizvo wakaenda kunababa ake, akati, “Baba angu;” navo vakati, “Ndiri pano; ndiwe anani, mukororo wangu?”

19Jakobe wakati kunababa ake, “Ndini Isau dangwe rako; ndaita kudai ngezvowandironzera;

miruka, ndapota, mugare kudya nyama yemhuka yomushango, kuti mweya wako undikomborere.2021Asi Isaka wakati kumwana emukomana wake, “Wakasira ngenyi kuiona kudai, mukororo wangu?” Nayewakati, “Ngokuti Mambo Mwari, Mwari wako wandipa kubudirira.”, Isaka wakati kunaJakobe, “Kwedzera pasinde, ndinokupota, kuti ndikuambamire, mukororowangu, kuti ndiwe mwana omukomana wangu emene Isau here nokuti haiwa.”,22Jakobe wakakwedzera paduze kunaIsaka baba ake; naye wakamuambamira, akati, “Izwi, izwi

raJakobe, asi nyara inyara dzaIsau.”,

23Aazi kumuzia ngokuti nyara dzake dzaiya nemviri kudai ngenyara dzomukoma wake Isau, ndizvo

wakamukomborera.24Wakati, “Uri mwanakomana wangu emene Isau here?” Iye wakati, “Ndini.”,

25Wakati, “Iunze paduze pangu, neni ndinozodya nyama yomukororo wangu yomushango

ndikufumise.” Iye wakaiunza pasinde pake, naye wakadya, akamuunzira vhini, akarimwa26Zvino baba ake Isaka vakati kwaari, “Kwedzera zvino undichingamidze ngomuromo, mwanakomana

wangu.”,

27Ndizvo wakakwedzera pasinde, akamuchingamidza ngomuromo; wakazwa gwema

rezvokusimira zvake, akamufumisa, akati, “Wona, gwema romwanakomana wangu rakadai

ngegwema romushango rakafpumiswa ndiMambo Mwari.,28Mwari ngaakupe beto romudenga, nyika yakavhundira, zviyo zvakawanda nevhini.,29Vanhu ngavakushandire, nemadzinza akugwadamire. Ita mambo padera pevanun'una vako, nevanakomana vamai ako ngavakugwadamire. Ngavatukwe veshe vanokutuka, ngavakomborerweveshe vanokukomborera!”30Naapo Isaka apedza kufumisa Jakobe, naapo Jakobe echitobuda kubva pamberi paIsaka baba

ake, Isau mukoma wake wakapotera echibva koovhima kwake.,

31Wakabikawo nyama inonasa kunaka, akaiunza kunababa ake. Akati kunababa ake, “Baba angu

ngavamiruke, vadye nyama yomukororo wavo yomushango, kuti mwoyo wavo undikomborere.32Isaka baba ake vakati kwaari, “Ndiwe anani?” Wakati, “Ndini mwanakomana wako, dangwe rako Isau.”,

33Zvino Isaka wakahuta zvikuru, akati, “Ndiani zvino uwo wakavhima mhuka yomushango, akaiunza kwendiri, neni ndaidya yeshe usati waguma iwewe, neni ndamufumisa? Eya, naye

unozokomborerwa.”,34Naapo Isau azwa mazwi ababa ake, wakachema zvisingaiti zvinorwadza mwoyo, akati kunababa

ake, “Ndikomborerei neniwo, baba angu!”

35Wakati, “Munukuna wako wauya ngourimbwi, watora chidakadziso chako.”,36Esau wakati, “Iye aazi kunasa kududzwa here kudai ngezvinosisira kuti Jakobe? Ngokuti

wandipambira mikuwo miiri iyi. Wakatora nhaka youdangwe hwangu; wonai, zvino wanditorera

chikomborero changu.” Zvino wakati, “Auzi kusara nechikomborero changu here?”

37Isaka wakapingura, akati kunaIsau, “Ringira, ndamuita mambo wako, nehama dzake dzeshe

ndapa kwaari kuti vaite varanda; ngezviyo nevhini ndamugwinyisa, zvino chiinyi chendingaita

kwouri, mwanakomana wangu?”,38Isau wakati kunababa ake, “Mune chikomborero chimwe here, baba angu? Ndikomborereiwo neni, Ababa angu!” Isau wakachema zvikuru.,39Zvino Isaka baba ake vakapingura, vakati kwaari, “Ringira, kugara kwako kunozoita kuretu

nemafuta enyika nebeto rinobva mudenga.,

40Newe unozopona ngebanga remakara rako, unozoshandira munun'una wako; asi apo

pounozodzisunhura iwewe, unozopwanya joka rake kubva mumutsipa wako.4142Zvino Isau wakanyenya Jakobe ngendaa yechikomborero chaakakomborerwa ndicho ndibaba ake;naIsau wakati mumwoyo mwake, “Mazuva okuchema baba angu aapasinde; naapondinozouraya munun'una wangu Jakobe.”, Asi mazwi aIsau mwanakomana ake wake mukuru akaronzerwa kunaRebheka; ndizvo wakatumaakadaidza Jakobe mwanakomana wake mudoko, akati kwaari, “Ringira, mukoma wako Isauunodziembedzera ngokuronga kukuuraya.43Ndizvo zvino, mukororo wangu, purutana izwi rangu; miruka, utizire Harani kunaRabhani

mukoma wangu;,

44ugare naye mazuva mashomani metsa ushungu hwomukoma wako hwapera.,

Naapo ushungu hwomukoma wako hwapera kubva kwouri, ariyarwa zvewakaita kwaari, 45ndinozotumira kuti ndikutore kubveyo. Ndingatorerwa ngenyi mweshe ngezuva rimwe?46Zvino Rebheka wakati kunaIsaka, “Ndaremba ngokupona kwangu ngendaa yevakadzi vevaHiti;kudai Jakobe echizoroora umwe wevakadzi vevaHiti wakadai ngaava vakadzi venyika, kuponakwangu kunozondidetsereyi?”

Chapter 28

1Ndizvo Isaka wakadaidza Jakobe, akamukomborera , akamupanga, akati kwaari, 2“Usazoroora

mukadzi kubva kuvaKhenani.,

Miruka, uende Padhana-aramu kumhatso yaBhethueri baba amai ako; urooreyo mukadzi umwe

wevanasikana vaRabhani mukoma wamai3Mwari Unesimba-reshe ngaakudzwe, aite kuti mubarane, amuwanze, kuti muite dzinza guru

revanhu.,

4Ngaape chikomborero chaAbrahama kwouri nokumibarirwana yako, kuti ugare nhaka yenyika iyo

youri chigarandimo kweiri, yaakapa Mwari kunaAbrahama.”,5Ndizvo Isaka wakaendisa Jakobe, iye wakaenda Padhana-aramu kunaRabhani, mwanakomanawaBhethueri muAramu, mukoma waRebheka, mai aJakobe naIsau.,6Zvino Isau aona kuti Isaka waiya afumisa Jakobe nokumuendisa Padhana-aramu, kuti arooreyo

mukadzi; nokuti waiya amufumisa, wakamupanga echiti, “Usazoroora mukadzi kubva

kuvaKhenani,”,

7nokuti Jakobe wakapurutana baba namai ake, nokuti wakaenda Padhana-aramu.8Naapo Isau wakaona vakadzi vevaKhenani avazi kudakadza Isaka baba ake,

9Isau wakaenda kunaIshumaeri, akatora kuita mukadzi wake Maharathi, mwanasikana

waIshumaeri, mwanakomana waAbrahama, mukunda waNebhaiothi, kututsira kuvakadzi vaaiya navo.10Jakobe wakabuda kubva Bheeri-shebha, akaenda Harani.,

11Wakaguma pandau imweni, akaatapo usiku hweshe, ngokuti zuva raiya rabira. Wakatora rimwe

remapuwe epandauyo, akariita mutsamiro, akaata pashi pandau iyo.,12Wakarota hope, echiona danhidzo rakaemeswa padera penyika, nedera kwaro kwakaguma

mudenga; wona, ngirosi dzaMwari dzaikwira nokudzaka padera paro.,

13Wona, Mambo Mwari wakaema padera paro, akati, “Ndini Mambo Mwari, Mwari waAbrahama

baba ako naMwari waIsaka; ndinozopa kwouri nokumibarirwana yako nyika younoata padera

payo;,1415nemibarirwana yako inozodai ngebukuta renyika, newe unozopararira kuenda kumabirirazuvanokumabvazuva, dera nokubani; mhuri dzeshe dzomunyika dzinozokomborerwa mwouri, nomumibarirwana yako.,Wona, ndinewe, ndinozokungwarira kundau dzeshe dzounozoenda, ndinozokuunzazve munyikaino; ngokuti andizokusii metsa ndaita icho chendakaereketa ndicho kwouri.”,16Jakobe wakamuka muhope, akati, “Ngegwinyiso Mambo Mwari uri mundau ino; neni andizi

kuzvizia.”,

17Wakatya, akati, “A kutyisanyi kwendau iyi! Iyi ngegwinyiso imhatso yaMwari neichi musiwo

womudenga.”,18Ndizvo Jakobe wakamukira kumuruka mangwanani, akatora buwe raaiya akaita mutsamiro, akaridzimika kuita sika, wakadurura mafuta padera paro.,

19Wakadudza zina reiyo ndau kuti Bhetheri; asi zina reiro dhorobha raizwi Ruzi pakutanga.,20Zvino Jakobe wakapika mhiko echiti, “Kudai Mwari echizoa neni, andingwarire munjira iyi

yendinohamba, andipe chingwa chokudya nemachira okusimira,,

21kuti ndipetukezve kumhatso yababa angu mukunyarara, naapo Mambo Mwari unozoita Mwari

wangu,,

22neiri buwe rendadzimika kuita sika, rinozoita mhatso yaMwari; kwezviri zveshe zvounozondipa, ngegwinyiso ndinozopa chimwe chegumi kwouri.”

Chapter 29

1Zvino Jakobe wakaenda rwendo rwake, akaguma munyika yevanhu vokumabvazuva.

2Wakaringira, akaona chinyuka mubani, akaona mihlambi mitatu yemakwai yaiya yakaatapo paduze pacho; ngokuti vaimwisa mihlambi yavo pachinyuka icho. Buwe guru raitsiira pamuromo wechinyuka,

3Naapo mihlambi yeshe yakaunganidzwapo, vaushi vaimburumbudza buwe kubva pamuromo wechinyuka nokumwisa makwai, vaihwirinzazve buwe pamuromo wechinyuka paugaro hwaro.4Jakobe wakati kwavari, “Hama dzangu, munobva pari?” Vakati, “Tinobva Harani”.

5Wakati kwavari, “Munoziawo Rabhani here mukororo waNaho?” Vakati, “Tinomuzia”.

6Jakobe Wakati kwavari, “Unotamba here?” Vakati, “Unotamba, wona, Racheri mwanasikana wake unouya nemakwai”.7Jakobe Wakati, “Ringirai, achiri masikati, zve, ausati waamukuwo wokuti zvifuyo zviunganidzwe pamwepo; mwisai makwai muende koousha”.

8Asi vakati, “Atingaiti kudaro metsa mihlambi yeshe yaunganidzwa pamwepo, nebuwe ramburumbudzwa kubva pamuromo wechinyuka; naapo tinozomwisa makwai''.9Naapo Jakobe achaereketa navo, Racheri wakaguma nemakwai ababa ake; ngokuti ndiye waiausha.

10Zvino apo Jakobe echiona Racheri mwanasikana waRabhani, mukoma wamai ake, nemakwai aRabhani mukoma wamai ake, Jakobe wakakwedzera pasinde, akamburumbudza buwe kubva pamuromo wechinyuka, akamwisa muhlambi waRabhani mukoma wamai ake.11Jakobe wakachingamidza Racheri ngomuromo, akachema kakurutu.

12Jakobe wakaronzera Racheri kuti muzukuru wababa ake, mwana waRebheka; wakarumba, akaronzera baba ake.13Naapo Rabhani azwa mashoko aJakobe, mukororo womukunda wake, wakarumba koomuashira, akamukumbatira, akamuchingamidza ngomuromo, wakamuunza mumhatso yake. Jakobe wakaronzera Rabhani zviro izvi zveshe.

14Rabhani wakati kwaari, “Ngegwinyiso uri godo rangu nenyama yangu!” Wakagara naye mwedzi.15Rabhani wakati kunaJakobe, “Ngokuti uri muzukuru wangu, ungazondishandira pasina mubadaro here? Ndironzere mubadaro wounoda?”.

16Rabhani waiya nevasikana vairi, zina romukuru waiya Rea nezina romudoko raiya Racheri.

17Madziso aRea aiya akarembedzeka; asi Racheri waiya akanaka kuringirika, ane chiemo chakanaka.

18Jakobe wakada Racheri; akati, “Ndinozokushandira makore manomwe kuti ndipuwe Racheri mwanasikana wako mudoko”.19Rabhani wakati, “Kwakapinda kunaka kuti ndimupe kwouri kuno kuti ndimupe kunomunhu umweni; gara neni”.

20Ndizvo Jakobe wakashanda makore manomwe kuti apuwe Racheri; akaoneka kwaari akadai ngemazuva mashomani ngendaa yorudo rwaaiya narwo kwaari.2221Zvino Jakobe wakati kunaRabhani, “Chindipa mukadzi wangu kuti ndipotere kwaari ngokuti mazuva angu akwana”. Ndizvo Rabhani wakaunganidza vanhu veshe veiyo ndau, akaita dhiri.23Asi madeekoni wakatora Rea mwanasikana wake, akamuunza kunaJakobe; naye wakaata naye.

24Rabhani wakapa Ziripha murandakadzi wake kuno mwanasikana wake Rea kuita mushandiri wake.

25Zvino mumangwanani wakaona kuti ndiRea, wakati kunaRabhani, “Chiinyi ichi chowaita kwendiri? Andizi kukushandira here kuti undipe Racheri? Ndizvo zvino wakandichengedzera ngenyi?”.26Rabhani wakati, “Azviitwi kudaro munyika yedu, kuti mudoko atange kuroodzwa dangwe risati.

27Pedzisa vhiki rouyu, nesu tinozokupa umweniwo ngomushando wounozondishandira makore amweni manomwe”.28Jakobe wakaita kudaro, wakapedzisa vhiki rouwo. Rabhani wakamupa Racheri mwanasikana wake kuti aite mukadzi wake.

29Rabhani wakapa Bhiriha murandakadzi wake kunaRacheri kuita mushandiri wake.

30Wakapoterawo kunaRacheri, akamudazve kupinda Rea, akashandira Rabhani makore amweni manomwe.31Mambo Mwari wakaona kuti Rea waiya asikadiwi, wakabeura ndani yake; asi Racheri waiya ngomwa.

32Rea wakaita mimba, akabara mukororo, akadudza zina rake kuti Rubheni, ngokuti wakati, “Ngendaa yokuti Mambo Mwari wakaona kutambudzika kwangu; ngegwinyiso zvino mwamuna wangu unozondida”.33Wakaitazve mimba, akabara mwana, akati, “Ngokuti Mambo Mwari wakazwa kuti andidiwi, ndizvo wakandipazve uyu mwana;” wakadudza zina rake kuti Simeoni.

34Wakaitazve mimba, akabara mukororo, akati, “Zvino ngouyu mukuwo mwamuna wangu unozonamatira kwendiri, ngokuti ndamubarira vakororo vatatu;” ndizvo zina rake rakadudzwa kuti Revhi.35Wakaitazve mimba, akabara mwana akati, “Nguva ino ndinozokudza Mambo Mwari;” ndizvo wakadudza zita rake kuti Judha, wakarekera kubereka.

Chapter 30

1Naapo Racheri aona kuti aazi kubarira Jakobe vana, wakaitira ndurumwa taita ake; wakati kunaJakobe, “Ndipe vana, ukarekera ndinozofa”,.

2Ushungu hwaJakobe hwakabaka kunaRacheri akati, “Ndiri pandau yaMwari here, uwo wakakupinga kuti usabara mwana?”.3Zvino wakati, “Uya,, uri pano mushandiri wangu Bhiriha; ziana naye, kuti ena abare pamadoyo angu, kuti ininiwo ndione vana kubudikidza ndiye”.

4Ndizvo wakamupa Bhiriha mushandiri wake kuita mukadzi, naJakobe wakangena kwaari.5Bhiriha wakaita mimba, akabarira Jakobe mukororo.

6Racheri wakati, “Mwari wanditonga, wazwawo izwi rangu, wandipa mukororo,” ndizvo wakadudza zina rake kuti Dhani.7Bhiriha mushandiri waRacheri wakaitazve mimba, akamubarira Jakobe mukororo wechipiri.

8Zvino Racheri wakati, “Ngokuita matsimba kakurutu, endakaita nataita angu, ndakanyisa;” wakadudza zina rake kuti Nafitari.9Apo Rea aona kuti waguma kubara, wakatora Ziripha, mushandiri wake, akapa Jakobe kuita mukadzi.

10Ziripha mushandiri waRea wakabarira Jakobe mukororo.

11Rea wakati, “Ndinomuchena!” Wakadudza zina rake kuti Gadhi.12Ziripha mushandiri waRea wakabarira Jakobe mwana wechipiri.

13Rea wakati, “Ndinodakara! Ngokuti vakadzi vanozondidaidza kuti ndinomuchena;” ndizvo wakadudza zina rake kuti Asha.14Ngemazuva okucheka koroni, Rubeni wakaenda, akaona mamandrekisi mubani, akaaunza kunamai ake Rea. Naapo Racheri wakati kunaRea, “Ndipe, ndapota, amweni emamandrekisi omukororo wako”.

15Asi wakati kwaari, “Indaa doko here kuti wakatora mwamuna wangu, wodazve kutora mamandrekisi omukororo wangu here?” Racheri wakati, “Ndizvo iye unozoatana newe usiku huno, ngendaa yemamandrekisi omukororo wako”.16Jakobe wakauya masikatii echibva mushango, Rea wakabuda kooshongana naye, akati, “Kunosisira kuti upotere kwendiri, ngokuti ngegwinyiso ndakutenga ngomusharo wemamandrekisi omukororo wangu.” Wakaatana naye ngouhwo usiku.

17Mwari wakazwa Rea, wakaita mimba, akabarira Jakobe mukororo wechishanu.

18Rea wakati, “Mwari wandipa mubairo wangu, ngokuti ndakapa mushandiri wangu kunomwamuna wangu;” ndizvo wakadudza zina rake kuti Isakha.19Rea wakaitazve mimba, akabarira Jakobe mwana wechitanhatu.

20Rea wakati, “Wakandipa chipo chakanaka; zvino mwamuna wangu unozogara neni, ngokuti ndakamubarira vana vatanhatu;” ndizvo wakadudza zita rake kuti Zebhuruni.1

21Ngesure kweizvi wakabara musikana, akadudza zita rake kuti Dhaina.22Mwari wakakarakadza Racheri, naMwari wakamuzwa, akabeura ndani yake.,3

23Wakaita mimba, akabara mukororo, akati, “Mwari wabvisa chimene changu”.

24Wakadudza zina rake kuti Josefa echironza kuti, “Mambo Mwari ngaatutsire kwendiri mukororo umweni”.25Naapo Racheri abara Josefa, Jakobe wakati kunaRabhani, “Ndirekere, kuti ndiende kanyi kwangu, kunyika yangu.

26Ndipei vakadzi vangu nevana vangu vendakakushandira, nditendere kuti ndiende, ngokuti unozia mushando wangu wendakakuitira”,27Asi Rabhani wakati kwaari, “Ndapota, kudai ndaona nyasha mukuwona kwako, gara ngokuti ndaona muchioniso kuti Mambo Mwari wakandifumisa ngendaa yako”.

28Wakati, “Ndironzere misharo yako, neni ndinozoipa kwouri.”.29Jakobe wakati kwaari, “Unozia mashandire endakakuitira nokugara kwedzakaita n'ombe dzako kwendiri.

30Ngokuti mwaiya nezvishomani ndisati ndauya pano, nazvo zvakawanzwa kuita zvizhinjitu; naMambo Mwari wakakufumisa nokuti ngepari pendakaenda. Asi zvino ndinozonasirirawo riini zvemhatso yangu?”.31Lbani Wakati, “Ndinozokupenyi?” Jakobe wakati kwaari, “Auzondipi chiro; kudai wechitenda kundiitira izvi, ndinozoushazve zvifuyo zvako nokuzvingwarira.

32Ndichahamba pakati pezvifuyo zvako zveshe nyamashi, ndechibvisamwo zveshe zvine maara, nezvebvumbidza, nazvo zveshe zvakasvipa pakati pemakwai, nezvine maara, nezvine matsaratsa pakati pembudzi, nezvakadarozvo zvinozoita musharo wangu.33Ngokudaro kururama kwangu kunozondipingurira ngomukuwo unouya, apo pounozouya kuringira ngendaa yomusharo wangu uri pamberi pako. Zveshe zvisina maara nokuti zvisina tsaratsa pakati pembudzi nezvisikazi kusvipa pakati pemakwai, izvo kuti zvineni zvinozoerengwa kuti zvakabiwa”.

34Rabhani wakati, “Zvakanaka! Ngazviitike kudai ngezvewaronza”.35Ngeiro zuwa Labani wakabvisa magotokoto aiya nemisweeswee nedzine maarakata, nembudzi dzeshe dzehadzi dzine maara nedzebvumbidza, idzo dzeshe dzaiya nemaara akachena, nezvakasvipa zveshe pakati pemakwai, akazvipa munyara dzevakororo vake.

36Labani Wakaisa muhambo wemazuva matatu pakati pake naJakobe, naJakobe wakausha zvifuyo zvakasara zvaRabhani.37Jakobe wakatema madziro omupopura muishi noomuarimondi noomuprane; akaibura mapande kuita miara yakachena, akaita kuti kuchena kwawo kuoneke, ukwo kwaaiya nakwo madziro.

38Wakaemesa madziro awo aakabura mapande pamberi pezvifuyo mumigero, kuronza zvidziyo zvemvura apo paiuya zvifuyo koomwa; ngokuti dzaiita mabee apo pedzaiuya koomwa.39Zvifuyo zvaiita mabee pamberi pemadziro, nezvifuyo zvakabara zvine misweeswee nezvine maara nezvebvumbidza.

40Jakobe wakaparadzanisa makwai, akaemesa hope dzezvifuyo kuti zviringire kune izvo zvine misweeswee, nokune zvakasvipa zveshe muzvifuyo zvaRabhani; akaisa zvifuyo zvake zvega, aazi kukumanidza nezvaRabhani.41Peshe apo zvifuyo zvakapinda kugwinya pezvaiita mabee, Jakobe wakaisa madziro pamberi pokuona kwezvifuyo mumigero, kuti zviite mabee pakati pemadziro.

42Asi zvifuyo zvaiya zvakarembaremba aazi kuzvipinzamwo; ndizvo zvakarembaremba zvaiya zvaRabhani nezvakagwinya zvaiya zvaJakobe.43Munhu uwo wakakura mupfumi kakurutu, waiya nezvifuyo zvakawanda, waiya nevaranda vakadzi nevamuna, makamera nembongoro.

Chapter 31

1Zvino Jakobe wakazwa vakororo vaRabhani vechiti, “Jakobe watora zveshe zvaiya zvababa edu;

wakadzionera upfumi uhwu hweshe ngeizvo zvaiya zvababa edu.”,

2NaJakobe wakaona kuti hope yaRabhani yaiya isikacharingiriki kwaari kudai ngekuretu.

3Zvino Mambo Mwari wakati kunaJakobe, “Hwirira kunyika yemadzibaba ako nokuhama dzako, neni ndinozoa newe.”4Ndizvo Jakobe wakatuma, kudaidza Racheri naRea kuuya mushango, kwaiya nezvifuyo zvake.

5Wakati kwavari, “Ndinoona hope yababa enyu kuti aicharingiriki kwendiri kudai ngekuretu. Asi

Mwari wababa angu waiya neni.,

6Nemwi munozia kuti ndakashandira baba enyu ngesimba rangu reshe.7Baba enyu vakandichengedzera, vakatsandura misharo yangu kagumi; asi Mwari aazi

kumutendera kuti andiremadze.,

8Kudai aizoronza kuti, ‘Dzine maara dzinozoita misharo yako,’ zvino zvifuyo zveshe zvakabara

zvine maara; nokudai aizoronza kuti, ‘Dzine misweeswee dzinozoita misharo yako,’ zvino zvifuyo

zveshe zvakabara zvine misweeswee. 9Ndizvo Mwari wakatora zvifuyo zvababa enyu, akazvipa kwen,1011Panguva yokuita mabee kwezvifuyo, ndakamirudza madziso angu, ndikaona mukurota, ndakaona magondohwe aivevedza zvifuyo aiya nemisweeswee neemabvumbidza neane maara., Zvino ngirosi yaMwari yakaereketa kwendiri mukurota yechiti, ‘Jakobe.’ Ndakati, ‘Ndiri pano!’,12Yakati, ‘Mirudza zvino madziso ako, uone, eshe magondohwe anovevedza zvifuyo ane

misweeswee neemabvumbidza, neane maara, ngokuti ndakaona zveshe zvaanoita Rabhani

kwouri.,

13Ndini Mwari waBhethueri, apo powakadzodza sika, powakapika mhiko kwendiri. Zvino miruka, ubve munyika iyi, uhwirire kunyika yechibarirwe chako.14Zvino Racheri naRea vakapingura, vakati kwaari, “Chichipo here chikoaniswa nenhaka yedu

mumhatso mwababa edu?,

15Avatierengi here kuti taatorwa? Ngokuti vakatitengesa, vakadya chuma chedu.

16Ngokuti upfumi hweshe hwaakatora Mwari kubva kunababa edu ngohwedu nohwevana vedu;

ndizvo zvino, kunyazwi chiinyi chaakaronza Mwari kwouri, chiita.”,17Ndizvo Jakobe wakamiruka, akakwidza vakororo vake nevakadzi vake padera pemakamera;,

18wakatora zveshe zvifuyo zvake zvaakauyirwa ndizvo, zvifuyo zvaakaunganidza muPadhana- aramu, kuti aende kunaIsaka baba ake munyika yeKhenani.19Zvino Rabhani waiya aenda koogunda makwai ake, Racheri wakaba miedzaniso yokudira

yababa ake.

20Jakobe wakachengedzera Rabhani muAramu, ngokuti aazi kumuronzera kuti waida kutiza.

21Ndizvo wakatiza anazvo zveshe zvaaiya nazvo; wakamuruka aambuka rwizi,[33] akaningira hope

yake kuenda kudundhu reGireadhi2223Zvino ngezuva rechitatu Rabhani wakaronzerwa kuti Jakobe watiza.,Wakatora hama dzake, akamuteera muhambo wemazuva manomwe; wakamubatira kudundhureGireadhi.24Asi Mwari wakauya kunaRabhani muAramu usiku mukurota, akati kwaari, “Ngwara kuti

usareketa kunaJakobe zvakanaka ngekuti zvakashata.”,

25Rabhani wakaguma kunaJakobe. Zvino Jakobe waiya aemesa tende rake munyika yemutundhu, Rabhani nehama dzake vakaemesa matende avo mudundhu reGhireadhi262728Rabhani wakati kunaJakobe, “Wakaiteyi iwewe kundichengedzera, ukatora vana vangu kudaingevasungwa vakachakatwa ngehondo?Wakatiza ngokufishika ngeni, ukandichengedzera, usikazi kundironzera kuti ndikuendesengokudakara, ngenduyo, mbira nedimbwi., Auzi kunditendera kuti ndivhaise ngomuromo vazukuru vangu nevanasikana vangu? Zvinowakaita zviro zvoupenzi.,29Zviri musimba renyara yangu kukuremadza; asi Mwari wababa ako wakareketa kwendiri usiku

hwezuro echiti, ‘Ngwara kuti usareketa kunaJakobe zvakanaka nokuti zvakashata.’,

30Zvino watiza ngokuti unoda kuti uende ngokuti unoshuwira kakurutu vemhatso yababa ako, asi

wakaba ngenyi miedzaniso yangu yokudira?”,31Jakobe wakapingura, akati kunaRabhani, “Ngokuti ndaitya, ndikapinimidza kuti pamweni

unganditorera vana vako ngesimba.,

32Kwaari uwo wounoona anazvo zvimuedzaniso zvake zvokudira, asazopona. Pamberi pehama

dzedu, ningira iwewe zviri zvako kwendiri, uzvitore.” Ngokuti Jakobe aazi kuzia kuti Racheri

waiya azviba.,33Rabhani wakapotera mutende raJakobe, mutende raRea nomutende revashandiri vairi; asi aazikuzvionamwo. Ozobuda kubva kutende raRea, wakapotera mutende raRacheri.,3435Zvino Racheri waiya akatora zvimuedzaniso zvake zvokudira, akazviisa muchigaro chekamera, akagara padera pazvo. Rabhani wakatsvakisisa mutende reshe, asi aazi kuzviona., Wakati kunababa ake, “Mambo wangu, musatsamwa ngokuti andikoni kumuruka pamberi pako;ngokuti muitiro wevakadzi wandigumira.” Wakatsvakisisa asi aazi kuzviona zvimiedzanisozvokudira.,36Jakobe wakatsamwa, akaganyira Rabhani; wakati kunaRabhani, “Ndaa yangu ngeyenyi?

Chishaishi changu ngechiri chaita kuti iwewe undirumbirire zvemene?

37Zvino zvemwabata-bata zvidziyo zvangu zveshe, mwaoneyi pazviro zveshe zvembhatso yenyu?

Zviise pano pamberi pehama dzangu nehama dzako, kuti vagure ndaa pakati pedu isusu vairi.,38Ndakagara newe aya makore makumi mairi; makwai ako nembudzi dzako adzizi kusvodza, andizi kurya magondohwe ezvifuyo zvako.,

39Andizi kuunza kweuri idzo dzakarumwa ngezvikara; ndini ndakadziripira pachangu;

ukadzibvunza kubva munyara dzangu, kunyazwi zvakabiwa masikati nokuti usiku.,

40Ndizvo zvendaigara ndakaita: masikati ndaipishwa ngezuva, nousiku ndaitonyorwa ngechando, nehope dzaipera usiku.,4142Ndaigara mumbhatso mwako aya makore makumi mairi; ndakakushandira makore guminamarongomuna kuti undipe vanasikana vako vairi, nemakore matanhatu kuti ndipuwe zvifuyozvako; newe wakatsandura musharo wangu mikuwo kagumi., Kudai asaiya neni Mwari wababa angu, Mwari waAbrahama, nouwo waakatyiwa ndiIsaka, ngegwinyiso mwaizodai mwandiendisa ndisina chiro. Mwari wakaona kutambudzika kwangunomushando wenyara dzangu, akakuganyira usiku hwezuro.”,43Rabhani wakapingura, akati kunaJakobe, “Ava vanasikana vanasikana vangu, naava vana vana

vangu, neizvi zvifuyo zvifuyo zvangu, nazvo zveshe zvounazvo ngezvangu. Ndingaitenyi

nyamashi kune ava vanasikana vangu, nokuti kuvana vavo vevakabara? 44ngachiite chapupu pakati pako neni.”,45Jakobe wakatora buwe, akaridzimika kuita mujeki.,

46Jakobe wakati kuhama dzake, “Unganidzai mapuwe;” navo vakatora mapuwe, vakaita murwi;

vakadyirapo pasinde pomurwi.

47Rabhani wakaududza kuti Jegari-sahadhutha, asi Jakobe wakaududza kuti Gareedhi.48Rabhani wakati, “Uyu murwi chapupu pakati pako neni nyamashi.” Ndizvo zina rawo rakadudzwa

kuti Gareedhi,

49nomujeki kuti Mizipha, ngokuti wakati, “Mambo Mwari ngaarinde pakati pako neni apo

takaparadzana umwe kunoumweni.,

50Kudai wechizotambudza vanasikana vangu, nokuti wechizotora vakadzi vamweni ngokubanze

kwevana vangu, kunyazwi akuna munhu uri pano nesu, wona, Mwari ndiye chapupu pakati pako

neni.”,51Rabhani wakati kunaJakobe, “Wona murwi uyu nomujeki uyu wendaemesa pakati pako neni.,

52Murwi uyu chapupu nomujeki uyu chapupu, kuti inini andizoudariki kuuya kwouri, nokuti iwewe

auzoudariki kuuya kwendiri, kuti tishaishirane.,

53Mwari waAbrahama naMwari waNaho, Mwari wababa avo, ngaatonge pakati pedu.” Jakobe

wakapika ngouwo waityiwa ndibaba ake Isaka.,54Jakobe wakapa mudiro pamutunhuwo, akadaidza hama dzake kudya chingwa, vakadya chingwa, vakaatapo usiku hweshe.,

55Rabhani wakafumira mangwanani kumiruka, akachingamidza ngomuromo vazukuru vake

nevanasikana vake, akavafumisa. Rabhani wakabvapo, akahwirira kanyi kwake.

Chapter 32

1Jakobe wakaenda rwendo rwake, nengirosi dzaMwari dzakasangana naye;

2Naapo Jakobe adziona wakati, “Iyi ihondo yaMwari!” Wakadudza zina reiyo ndau kuti Mahanaimu.3Jakobe wakatuma nhumwa pamberi pake kunaIsau mukoma wake munyika yeSeira, nyika yeEdhomu.

4Echivapanga, echiti, “Ndizvo zvomunozoereketa kunamambo wangu Isau: Muranda wako Jakobe unoronza kudai, ‘Ndakaita chigarandimo kunaRabhani metsa zvino.

5Ndine mwombe nedoki nezvifuyo nevaranda, vamuna nevakadzi; ndatuma kuronzera mambo wangu, kuti ndione nyasha mukuwona kwako''.6Nevatumwa vakapetukazve kunaJakobe vechiti, “Takaguma kunomukoma wako Isau, unouyawo kusangana newe, ane vamuna mazana marongomuna naye”.

7Naapo Jakobe wakatya kakuru nokutambudzika, wakaparadzanisa kuita zvikwata zviiri vanhu vaiya naye nezvifuyo, 'mwoombe nemakamera,

8Echiti, “Kudai Isau echizoguma kuchikwata chimwe nokuchiuraya, naapo chikwata chimweni chasara chinozotiza”.9Jakobe wakati, “A Mwari wababa angu Abrahama, Mwari wababa angu Isaka, Mambo Mwari, uwo wakati kwendiri, ‘Hwirira kunyika yako nokuhama dzako, neni ndinozokuitira zvakanaka.

10andisisirwi nepadoko ngenyasha dzako dzeshe negwinyiso reshe rowakaonisa kumuranda wako; ngokuti ndakaambuka urwo rwizi Jorodhani ndine ndonga yangu; zvinopano ndaita zvikwata zviiri.11Ndapota, ndinunurei kubva kunyara yomukoma wangu, nyara yaIsau, ngokuti ndinomutya, kuti pamweni ungauya, akatiuraya isusu teshe, vanamai pamwepo nevana.

12Asi iwewe wakati, ‘Ngegwinyiso ndinozokuitira zvakanaka, ndiite kuti mibarirwana yako iwande kudai ngejecha roruandhle, risikaerengeki ngouwandu''.13Wakaatapo usikuhwo, akatora kubva paneizvo zvaaiya nazvo kuita chipo chaIsau mukoma wake:

14Mazana mairi embudzi dzehadzi, magotokoto makumi mairi, mazana mairi emakwai makadzi, magondohwe makumi mairi.

15makamera makumi matatu anosengwa nevana vawo, n'ombe makumi marongomuna nemikono gumi, nemadhuna embongoro gumi, mbongoro dzehadzi makumi mairi nemadhuna embongoro gumi.

16Wakazvipa munyara yevaranda vake, zvechitinhwa zvakati izvi zvega izvi zvega; wakati kuvaranda vake, “Ambukai muende mberi kwangu, muise nharauko pakati pechikwata nechikwata''.17Wakapanga muchandi wokutanga echiti, “Apo Isau mukoma wangu paanoshongana newe, echikubvunza, echiti, ‘Uriwaani? Unoenda kuri? Ngezvani izvi zviri pamberi pako?'',

18Zvino unozoti, ‘Ngezvomuranda wako Jakobe; zviri chipo chakatumwirwa kunamambo wangu Isau; zvakanyadaro naye uri sure kwedu''.19Jakobe wakapanga kudarozve uwo wechipiri nowechitatu naavo veshe vaiteera zvikwata echiti, “Ngenjira imweyo munozoereketa kunaIsau apo pomunomuona.

20Munozoronzazve kuti, ‘Ringira, muranda wako Jakobe uri sure kwedu.’ ” Ngokuti wakapinimidza echiti, “Ndinozomupfaisa ngechipo chinotungamidzwa pamberi, ngesureni ndinozoona hope yake; pamweni unozondiashira”.

21Ndizvo chipo chakatungamidzwa pamberi pake; iye emene wakaata ngouhwo usiku mukati mwechikwata.22Jakobe wakamuruka ngowusiku, akatora vakadzi vake vairi, nevarandakadzi vake vairi, nevana vake gumi naumwe, akaambuka zambuko romukova unozwi Jabhoki.

23Wakavatora, akavaambusa ruseri rwomukova, akaendisa zveshe zvaaiya nazvo.24Jakobe wakasara ari ega; nomunhu wakaita matsimba naye metsa kuedza kwokubanze.

25Apo aona kuti aazi kumunyisa, wakagwama mudzira wenhunji yake; nenhunji yaJakobe yakanika echiita matsimba naye.

26Wakati murume, “Ndirekere, ndiende, ngokuti kubanze kwoedza.” Naye wakati, “Andizokurekeri kuti uende, metsa wandifumisa''.27Wakati kwaari, “Zina rako ndiani?” Iye wakati, “Jakobe''.

28Zvino wakati, “Zina rako arichazodaidzwi kuti Jakobe, asi kuti Isuraeri, ngokuti wakadzipana naMwari nevanhu, ukanyisa''.29Jakobe wakamubvunza, akati, “Ndironzere, ndapota, zina rako.” Asi wakati, “Ngenyi wechibvunza zina rangu?” Wakamufumisapo.

30Jakobe wakadudza zina rendau iyo kuti Phenieri, zvinoronza kuti, “Ngokuti ndaonana naMwari hope ngehope, asi kupona kwangu kwakangwaririka''.31Zuva rakabuda jakobe echiambuka Phenieri, waikumhina ngendaa yenhunji yake.

32Ndizvo vana vaIsuraeri avaryi murunda uri pagodo romuchiunu metsa nanyamashi, ngokuti wakagwama nhunji yaJakobe pamurunda wenhunji.

Chapter 33

1Jakobe wakamurudza madziso ake, akaningira, akaona Isau echiuya, ane vanhu mazana marongomuna. Jakobe Wakapaura vana pakati paRea naRacheri nevarandakadzi vairi. 2Wakaisa varandakadzi vairi nevana vavo pamberi, Rea nevana vake ngepasure, Racheri naJosefa ngepekupedzisira. 3Ena emene wakaambuka ngepamberi pavo, akadzikotamisa kanomwe pamavhu, kuswikira akwedzera kunemukoma wake.4Saka, Isau wakarumba koosangana naye, akamukwambatira, nekumukisa wakachema. 5Isau paakamurudza madziso ake, akaona vakadzi nevana, akabvundza: “Ndiani avo vounavo?” Jakobe akadhaira echiti: “Vana vaakapa Mwari ngenyasha kunemuranda wako.”6Apo varandakadzi vakakwedzera paduze nevana vavo, vakadzikotamisa. 7Pakutera Rea nevana vake vakakwedzerawo paduze, vakadzikotamisa.Pakupedzisira Josefa naRacheri wakakwedzera paduze vakadzikotamisa. 8Saka Isau Wakati: “Unoronzeyi ngeizvo zvikwata zveshe zvendasangana nazvo?” Jakobe wakati: “Ngezvekuitira kuti ndione nyasha mukuona kwamambo wangu.”9Isau wakati: “Ndine zvakakwana, munun'una wangu; nguarira zveunazvo ngazviite zvako.” 10Jakobe wakati: “Haiwa, ndapota, kudai ndaona nyasha mukuona kwako, ashira chipo changu kubva munyara yangu, ngekuti ndaona hope yako kudai ngomunhu waona hope yaMwari, newe wadakara ndini. 11Ndapota Ashira chipo changu icho chaunzwa kweuri, ngekuti Mwari wakaita nyasha kwendiri, ngokuti ndinazvo zvakakwana.” Jakobe Wakamunyengerera, kuswikira Isau aashira chipo chake.12Saka, Isau Wakati: “Ngatihatere njira yedu, neni ndichazotungamira pamberi pako.” 13Asi Jakobe wakati kwaari: “Mambo wangu unozia kuti vana vachi vatete, makwai nen'ombe zvineni zvinoamwisa, kudai vechizonyanya kuzvitinha zuva rimwe, nezvifuyo zveshe zvinozofa. 14Ndinomupota, mambo wangu ngaatungamire pamberi pemuranda wake, neni ndinozohamba padoko padoko, kudai ngezvingagwinyirwa ngezvifuyo zvinohamba pamberi pangu, nekudai ngezvinogwinyirwa ngevana, kuswikira ndigume kunamambo wangu kuSeira.”15Isau wakati: “Ngandisiye kwauri vamweni vevanhu vangu. ” Asi Jakobe wakati: “Ngei mechiita kudaro? Mambo wangu une nyasha neni''. 16Saka Isau wakahwirira ngenjira yake yekuenda Seira. 17Jakobe wakahamba kuenda Sukothi, akadziakira mhatso, wakaaka zvibaya zvezvifuyo zvake, zita rendau iyo rakadudzwa kuti Sukothi.18Paakaguma Jakobe kubva Padhana-aramu wakaguma zvakanaka kudhorobha reShekhemu, riri munyika yeKhenani, iro riri munyika ye Kenani paakaemesa matende ake paduze nedhorobha. 19Apo, Wakatenga chigurwa chenyika kubva kunevana vaHamori, baba aShekhemu, ngezvigurwa zvesirivha zana, apo paainga aemesa matende ake. 20Saka Wakaakepo arita, akaridudza kuti Eri-erohe-Isuraeri.

Chapter 34

1Dhaina mwana waRea, waakabarira Jakobe, wakabuda kuvhakachira vakunda venyikayo.

2Shekhemu mwana waHamori muHivhi, muzvare wenyikayo, wakamuona; wakamutora ngesimba, akaatana naye, akamushaishira.

3Wakada Dhaina, mwana waJakobe, akapfaisa kuereketa kunomusikana.4Shekhemu wakaereketa kunababa ake Hamori echiti, “Nditorerei uyu musikana kuti aite mukadzi wangu.

5Zvino Jakobe wakazwa kuti iye waiya ashaishira Dhaina mwana wake; vanavake vake vaiya nen'ombe dzake mushango, naJakobe wakanyarara metsa vakauya.6Hamori, baba aShekhemu, wakabuda kuenda kunaJakobe koopangana naye.

7Vana vaJakobe vakauya kubva mushango; naapo vazvizwa, vamuna ava vakatambudzika, vakatseneka kakurutu, ngokuti wakaita chiro chakapinda kushata kuvaIsuraeri ngokuatana nomwana waJakobe; chiro chisikasisiri kuti chiitwe.8Hamori wakapangana navo echiti, “Mwoyo womwana wangu Shekhemu unodisisa mwana wenyu, ndapota kwomuri, mupei kwaari kuita mukadzi.

9Wiriranai nesu mutipe vana venyu, wechitora vana vedu.

10Munozogara nesu, nyika inozoa pamberi penyu; garai, mwechitengesa muri mukati mwayo mudziunganidziremwo upfumi''.11Shekhemu wakati kunababa ake nokunevakoma vake, “Ngandione nyasha mukuona kwenyu, neizvo zvomunozoronza kwendiri ndinozozvipa.

12Mukadaidza chuma chakanyaitawani nechipo, neni ndinozopa kudai ngezvomunoronza kwendiri, asi ndipei musikana kuita mukadzi wangu''.

13Vana vaJakobe vakapingura Shekhemu naHamori baba ake ngourimbwi, vakaereketa kudaro ngokuti waiya ashaishira mukunda wavo Dhaina.14Vakati kwaari, “Atikoni kuita chiro ichi, kupa mukunda wedu kunouwo usikazi kuchekwa, ngokuti izvo zvingaita chitsverudzo kwetiri.

15Kwega ngokuita izvi tinozokutendera, kudai mwechizoita kudai ngezvetinoita isusu, kuti vamuna veshe kwomuri vachekwe.

16Naapo tinozopa vakunda vedu kwomuri, nesu tinozotora vakunda venyu kwetiri, tinozogara nemwi, tinozoita vanhu vamwevo.

17Asi kudai musikawirirani nesu, kuti muchekwe, naapo tinozotora mwana wedu tiende''.18Mazwi avo akadakadza Hamori naShekhemu mwana waHamori.

19Jaha arizi kunonoka kuita kudaro, ngokuti raiya nokudakara ngemwana waJakobe, naro raipinda kuremeredzeka kune vemhatso yaro yeshe.20Hamori naShekhemu vakauya pamusiwo wedhorobha ravo, vakapangana nevamuna vedhorobha ravo vechiti,

21“Ava vanhu vanoiyanana nesu; ndizvo tendai kuti vagare munyika, vatengise mukati mwayo, ngokuti, wonai, nyika yakakura inovakwana; ngatitore vana vavo kuita vakadzi, ngativape vana vedu.22Kwega ngokuita izvi vanhu avo vanozotenda kugara nesu, kuita vanhu vamwevo, kudai vamuna veshe pakati pedu vechichekwa kudai ndivo vakachekwa.

23N'ombe dzavo noupfumi hwavo nezvifuyo zvavo zveshe azvizoiti zvedu here? Kwega ngativatendere, navo vanozogara nesu''.24Avo veshe wedhorobha vakapurutana kunaHamori nokunaShekhemu, mwana wake; vamuna veshe vakachekwa.

25Ngezuva rechitatu, apo voorwadziwa, vairi vevakororo vaJakobe, Simeoni naRevhi vakoma vaDhaina, vakatora munondo dzavo, vakauya kudhorobha ngokushinga, vakauraya vamuna veshe.

26Vakauraya Hamori naShekhemu mwana wake ngokupinza kwemunondo, vakabudisa Dhaina kubva mumhatso yaShekemu, vakaenda.27Vamweni vana vaJakobe vakauya kune vakauraiwa, vakavara dhorobha, ngokuti vakasvipisa mukunda wavo.

28Vakatora makwai avo, nmwombe dzavo, mbongoro dzavo neizvo zvaiya mukati mwedhorobha, neizvo zvaiya muminda.9

29Noupfumi hwavo hweshe, vadoko vavo veshe nevakadzi vavo, vakavatora. Vakatora zveshe zvaiya mumhatso.30Jakobe wakati kunaSimeoni naRevhi, “Mwandiunzira madambudziko, mwandiita kuti ndinuhwe pakati pevagari venyika, pakati pevaKhenani nevaPherizi; vangu vashomani, vanozodziunganidza kurwa neni; ndinozourawa, inini nevemhatso yangu''.

31Asi Simon na levi vakati, “Waisisira here kubata mukunda wedu kudai ngehure?''.

Chapter 35

1Mwari wakati kunaJakobe, “Muruka, ukwire Bhetheri, ugareyo; umuakire apo Mwari arita, uwo wakaoneka kwouri apo waitiza kubva kuhope yaIsau mukoma wako''.

2Ndizvo Jakobe wakati kunevemhatso yake, nokwavari veshe vaiya naye, “Rashai zvimwari zviri pakati penyu, mudzichenese ngokwenyu, musimire zvokusimira zvimweni.

3Ngatimuruke, tikwire Bhetheri; ndinozomuakirapo Mwari arita, uwo wakandipingura ngezuva rokutambudzika kwangu, waiya neni munjira yendakahamba.4Ndizvo vakapa Jakobe zveshe zvimwari zvaiya munyara dzavo, nezvima aiya munzee dzavo; Jakobe wakazvifushira pashi pomuokhi uwo waiya pasinde peShekemu.

5Vakati vari parwendo, nokutyisa kwaMwari kwaiya padera pemadhorobha aivatendenedza, avazi kurumbirira vana vaJakobe.6Ndizvo Jakobe wakauya Ruzi,( rinozwi Bhetheri), riri munyika mweKhenani, iye nevanhu veshe vaiya naye.

7Naapo wakaakapo arita, akadudza zita rendau iyo kuti Eri-bhetheri, ngokuti Mwari wakaonekapo kwaari, apo aitiza kubva kuhope yomukoma wake.

8Dhebhora mureri waRebheka wakafa, akatsirwa ngokubani kweBhetheri pashi pomuokhi, nezina rawo rakadudzwa kuti Aroni-Bhakuthi.9Apo Jakobe paakauya kubva Padhana-aramu, mwari wakzviona kwari akamukomborera.

10Mwari wakati kwaari, “Zina rako ndiJakobe; zina rako arichazodaidzwizve kuti Jakobe, asi rinozozwi Isuraeri.” Wakadudza zina rake kuti Isuraeri.11Mwari wakati kwaari, “Ndiri Mwari Unesimba-reshe; baranai muwande; kunozobva kwouri dzinza nechiunga chemadzinza, nemadzimambo anozobarwa kubva muchiunu chako.

12Nyika yendakapa kunaAbrahama naIsaka ndinozoipa kwouri, nokumibarirwana yako inozoteera sure kwako ndinozoipa iyi nyika''.

13Zvino Mwari wakakwira kubva kwaari, kubva pandau yaakaereketa naJakobe.14Jakobe wakadzimika mujeki pandaupo paakaereketa naye, chaiya chioniso chebuwe, akadurura mudiro wokumwa padera pawo, akadurura mafuta padera pawo.

15Jakobe wakadudza zita rendau iyo paakaereketa naye Mwari kuti Bhetheri.16Zvino vakahamba kubva Bhetheri; naapo vachiri kamuhambo kadoko kuguma Efrathi, Racheri wakangenwa ngokuda kubara, akarwadziwa zvikuru.

17Naapo achiri pakurwadziwa kukuru, muashiri wakati kwaari, “Usatya; ngokuti zvino unozobara mwana umweni''.

18Naapo mweya wake uchabuda kubva mwaari (ngokuti wakafa), wakadudza zina rake kuti Bhenoni, asi baba ake vakamududza kuti Bhenjamini.

19Racheri wakafa, akatsirwa munjira yokuenda Efrathi, iro ndiro Bhetherehema.

20Jakobe wakadzimika mujeki paiba rake, uwo unozwi mujeki weiba raRacheri metsa nanyamashi.21Isuraeri wakahamba, akaemesa tende rake ngepamberi pomujeki rweEdheri.

22Zvino Isuraeri echigara munyika iyo, Rubheni wakaenda akaatana naBhiriha bunha rababa ake, naIsuraeri wakazwa ndizvo. Zvino vakororo vaJakobe vaiya gumi navairi.23Vana vaRea vaiya Rubheni, dangwe, Simeoni, Revhi, Judha, Isakha, naZebhuruni.

24Vana vaRacheri vaiya Josefa naBhenjamini.

25Vana vaBhiriha murandakadzi waRacheri vaiya Dhani naNafitari.26Vakororo vaZiripha murandakadzi waRea vaiya Gadhi naAsha, ava ndivo vakororo vaJakobe vaakabarirwa muPadhana-aramu.

27Jakobe wakauya kunababa ake Isaka kuMamure, nokuti Kiriathi-Abha, (ndiro Hebroni), apo pevakambogara Abrahama naIsaka.28isaka aiya nemakore zana nemakumi masere.

29Isaka mweya wake wakabuda; akafa, akaunganidzwa kune vanhu vake, aamusharuka yaamho ane makore mazhinji; Isau naJakobe vana vake vakamutsira.

Chapter 36

1Ndivo marudzi a Esau, rimwe zitarake Edom. 2Awa ndiona vakadzi vakatorwa ndi Esau newanasikana wakenani: Adha, mwana wa Eron, muheteu, Aolibama, mwana wa ana, mudzukuru wa zibhion, muheteu, 3na Bhasemate, mwana wa Ishimaeri, Mwana wa Nebhayote.4Esau akabhara Adha Erifazi, Bhasimati akabhara Rueri. 5Ohoribama akabhara Jeushi, Jasarami, nakora. Awa ndiona wana wa Esau wakabarirwa panyika yekenani.6Esau akatora wakadzi wake, nevanakomana wake, newanasikana nevandu weshe wemudzi wake nezwipfuwo zwake, memwombe dzake dzeshe nekuganya kake keshe yaakanga yanayo munyika yekenani, akayenda ndambo kenyika yayigara Jakobho. 7Ena wakaita izwi, ngekuti pfuma yake yainga yawanda kuti wagare weshe. nyika yainga ari yainga yisikachaita kuti agare ngekuti zwainga zvisingachaita kufuwa zvifuyo zwake zwainga anazvo. 8ndosaka Esau, aizikana zwe nezita rekuti Edhomu, akayenda kugara mumatundhu yendau ye Seir.9Aya ndiwo marudzi a Esau, baba wawaedhomu, wagari wegomo reSeir. 10Mazita yewanakomana waEsau ndiwo: Erifazi, mwanakomama wa Adha; mukadzi wa Esau; Reuel mwanakomana wa bhasemati, mukadzi wa Esau. 11wanakomana wa Erifazi vainga: Tenani, Omar, zefo, Gotamu na Kenazi. 12Timma mussongo waErifazi, mwanakomana wa Esau, akabhara Amaleki. Awa ndiwo wazikuru wa Adha, mukadzi wa Esau.13Wanakomana waRueri ndiwo Nahati, Nszera, Sama na Miza. Awa ndiwo wanakomana wa Bhasemati, Mukadzi wa Esau. 14awa ndiwo wanakomana wa ohoribhama, mukadzi wa Esau, mwana wa Ana, mwana wa Zibhioni. Akabhara Esau, Jeushi naJarami nakora.15Aya ndiwo madzimambo yewabarwa wa Esau: wabarwa wa Erifazi, dangwe ra Esau, madzimambo wa Temani, Omari, Zefo, naKenazi, 16Kora, Gatamu na Amareki. Madzimambo akabhara Erifazi panyika yeEdhomu; ndiwo wainga wazukuru wa Adha.17Aya ndiwo madzimambo wa Reuri, mwanakomana wa Esau: Nahati, Shama na Miza. Aya ndiwo madzimambo wewabarwa wa Edhomu panyika ye Edhomu. Wainga Wazukuru wa Bhasemati, mukadzi wa Esau. 18Awa ndiwona madzimambo ya Ohoribama, mukadzi waEsau, mwana wa Ana. 19Aya ndiwona wabarwa wa Esau, Edhomu namadzimambo yake.20Ndiwo vanakomama waSeir, muhorei waigara panyika iyo: Rotani, shobaru, Zibhione na Ana, 21Dhishoni, Ezeri na dishashani, ndiwo madzimambo yewahorei wanakomana wemu Seir panyika yemudhomu. 22wanakomamna wa Rotane: Hori naHemani, Timani ainga taita waRotani.23Ndiwo wanakomana waShobaru: Avhani, Manhati, Ebhari, Sefo na Onamu. 24Aya ndiwo wanakomana waZibhioni: Aja na Ana akawona zvinyuka murenje, payiucha madoki ya Zibhioni, baba ake.25Awa ndiona wanakomana wa Ana: Dishoni, Ohoribama, mwana wa Ana. 26Awa ndiwona wanakomana wa Dishoshini, Hendhani, Eshibhani, Aeturani, Nakereni. 27Awa ndiona wanakomana wa Eser: Bhirichani, Zaanchani na Akani. 28Awa ndiona wana wa Dishoni: Uz na Aroni.29Awa ndiwona Wakukuru wamaheroi: Mambo Rotani, mambo Sobharu, mambo Zibhioni, na mambo Ana, 30Mambo Dishoni, Ezeri, Dishani; awa ndiwona madzimambo wewahoroi, sezvakanyorwa mayendarerano yemadzimango, wakurukuru we panyika ye Seir.31Awa ndiwo madzimambo akantoga panyika ye Edhomu kutanga pasati watonga ma Israel. 32Bhera mwanakomona wa Bheori, akatonga mu Edhomu; zita reguta rake rainga Dinabha. 33Pakatamika Bhera, Jobabhe, mwana wa Zera, akatora chigaro chake akatonga.34Pakatamika Jobhabe, Husamu, wenyika ye Temani, akatora chigaro cheyumambo, akatonga. 35Atamika Husamu, Hadhadhi, mwana komana wa bedhadhi, akarwisa ma midhiani no mundau ye Moabhu. Guta rainga nezita rekuti Avhiti. 36Atamika Hadhadhi, Samura weMesereka atanga kutonga pachigaro chake.37Samura akatamika, apapo, Sauri we Rehobhoti, paduze nemufuya akatonga pachigaro chake. 38Paakafa Sauri, Bhaarihanai, mwana komana waAkibhori, akatonga pandau yake. 39Atamika Bhaarihanai, Hadri akontoga pachigaro chake. Zita reguta rainga Pauri, nemukadzi wake aizwi Meetebheri, mwana ma matredhi, muzukuro wa Mezaabhi.40Awa ndiona mazita yewakukuru wewabarwa wa Esau, mayendererano nemadzinza nemuganga, mazita aiti: Timani, arivha na Jeketi, 4141 Ohoribhama, Era, Pimoni, 42Kenazi, Temani, Mizbzari. 4343. Magdieri na Aroni. ndiwo mazita wewakurukuru we madzinza we Edhomu, pamayendererano nekugara kawo, nandau yewainga wanayo. Uyo ndiye baba wemaedhomu Esau.

Chapter 37

1Jacobho waigara panyika yaigara babaake, munyika yekenani. 2Izwi indizwo zwiyitiko zwendererano no Jacobho. Josefa wainga Mukomana we gumi nezvitato zwe makore, waionererea ngema kwai newanukuna wake. Ena wainga ane wana wa Bila ne wana Zilpa, mukadzi wababa ake. Josefa Wakaundzisa kuna baba wake machoko asingadhakadzi. kaari.3Israel waidha Josefa Kudharika wana wake weshe, ena wainga mwana mukuru wekuchembera kwake. Ena wakaita machira akanaka kuitira ena. 4Wanukuna wake wakaona kuti baba wake waimudha kudarika wana vake weshe. Wakamuzonda vasingarreketi nokuzwanana naye.5Josefa akarota akabvunza hama dzake. Wona wakamuzonda zvakanyanya. 6Ena akawabvunza: '' izwai hope zhandarota.7Paisunga mabero yembeu mumunada, bero rango rakamuruka ringaema, mabero ake akatenderera akakotamira bero rangu''. 8Hama dzawo dzakati: '' uchatonga ere patiri? uchatonga zvechokwadi ere? wona wakamuzonda zwanyanya ngendhaa ye hope ne mashoko ake.9Ena wakarota hope dzimweni akabvundza hama dzake ena wakati: Ndarotha hope zhimweni: zuwa ne mwezi ne nyeredzi gumi naimwe zvakakotamira pamberi pangu.'' 10Ena wakaerengwa baba vake zvimwezo zwakaerenger hama dzake baba ake akachora. Akati: '' Ihope zomukayindinyi izi zewarota?''. Inini, mai wako ne hama dzako tichagwadamira pamberi pako ere? 11Hama dzainga dzinegodho naye asi baba vakagara nemubvunzo musoro mawo.12Wanukuna wake wakayenda kogwarira zvifuyo zvababa wake kusiquem. 13Israel wakati kuna Josefa: "wanukuna wako awasi kungwarira zvifuyo ku Siquem? Uya ndikutume kaari "'. Josefa wakati: ndakadzirira''. 14Ena Wakati:''Enda zwino, hona kuti zwifuyo zwakanaka ere? Undiuze mashoko"'. Saka, Jacobho wakamutuma kunyika kundze kumuchato kwe Hebrom Josefa akaenda kuSiquem.15Muisa umwene wakowonana na Josefa angaona kuti wainga akarasika kurimwe dzinza. Muisa akamubvunza ''urikupsakei"?. 16Josefa akati: ''ndirikupsaka hama dzangu ndibvunzei ndapota, ngokupi kendingawaona kwawari kuyucha makwai''. 17Muisa akati: Wona wasia ndau iyi, ndakazwa wechibuya kuti: Ngatieyenda kuDota''. Josefa wakayenda sure kwehama dzake angaziona muDota.18Wona wakaona ngendambo, wasati wamukwedherera, wakapangana kuti vamuuraye. 19Hama dzake dzakati kuna umwe naumwe: '' Moroti arikukwedhera. 20Ngatiyende zvinezvi timuuraye tomukandira mukate memathanki. Tozote imwene mbuka yomuchango yamuuraya. Tichazona kuti zhinyi zwichazoyitika pahope dzake''.21Ruben akazwa izwi, akamuregera munyara dzake akati: Tisabvisa upenyu wake. 22Rubem akati Kaari: Tisadurura ngazi. Mukandirei murindi murenge, musaisa nyara paari''. Ena Waironga kudhusa Josefa mumaoko ake kuti azomupetudza kuna baba wawo.23zwaita kuti, Josefa pakaona kuti hama Zhake dzagumo, wona wakamukumura machira ake ainga akaseja. 24wakamubata wakamukandira mugomba mainga musina vhura.25Wona vakagara kuti Warhe Chingwa. Wakasimuza madziso awo ndipopewakaona chingoro chekudzinza rewaisrael weibva ku Gileade, kamera dzakatwara muchonga, balsumo, mirra, pauya wakatora kuyenda kuegipta. 26Juda wakati kune hama dzake: '' Tinogeinei kana tingauraiya hama yedo teifukidza ngazi yake?27Uyai, Tiyende komotengesera kuwa israel tisaisa nyara dzedu maari, ngekuti ena ihama yedhu, inyama yedhu''. hama dzake dzakamuzwa. 28pakaona vatengesi wee medianita waidarika, hama dzake dzakatora Josefa, echiyita kuti abudhe mumasaisai vakatengesa ngemutengo wemazana mayiri emasiriva kune maisrael. Ma israel akamutora josefa kuyenda kuegipta.29Pakaona Ruben echipetudza maisaisai, Josefa wainga asipo, ena wakamwesa machira wake 30pakapetuka kuhama dzake wakati: '' mukoma akuna. inimi ndichayenda kuri?''.31Saka, wona kakatora machira a Josefa, wakaura mbuzi wakanyika machira mungadzi. 32Wakatora wakayenda nawo kunababa wake: '' tahona izwi. Ndopota, honai kuti ngemwana wenyu ere kana aasi''.

33Jakobho wakaziya machira akati: '' nge mwana wangu. Chipuka chimuchango chakamuruma. Josefa wakarumwa rumwa.34Jakobho wakamwesa machira ake wakaisa machira emasaka pachikwata pake. Wakatambuzika ngerufo re mwana wake pamazuwa akawanda. 35wana wake weche wewakomana newasikana wakamuka kuti wayende kunhyaradzo nawo, asivonawakaramba kunyaradza, wechiti: '' Inini ndichaguruguta ngenda yemwana wangu''. Baba wake wakachema ngendaa yake. 36ma midiati akamutengesa kuna potifar kunyika yeegipta, musodja umwe we Farao, muchengete wamambo.

Chapter 38

1panguwa iyoyo, Jhuda wakasiya wanukuna wake akaramba ane murume weAdhulani, ainzwi Hira. 2apapo wakaona mwanasikana wemukenani, aizwi Suha,wakamuita mukadzi wake akawata naye.3Wakaita mimba, wakabara mukomana; akadudza zina rake kuti Eri.

4Wakaitazve mimba, akabara mukomana; akadudza zina rake kuti Onani.,

5Wakaitazve mimba, akabara mukomana; akadudza zina rake kuti Shera. Waiya paKezibhi apo

paakamubara.6Judha wakaroodza Eri dangwe rake mukadziwo zina rake raizwi Thamari.,

7Eri dangwe raJudha raiya rakashata mukuona kwaMambo Mwari, naMambo Mwari

wakamuuraya.,8Judha wakati kunaOnani, “Potera kumukadzi womukoma wako, umuroore, umusire mukoma

wako dzinza.”,

9Onani wakazia kuti vana avazoiti vake; ndizvo apo oopotera kunomukadzi womukoma wake, wairashira mbeu pashi pamavhu, kuitira kuti asazopa vana kunomukoma wake.

10Izvo zvaakaita zvaiya zvakashata mukuona kwaMambo Mwari, ndizvo wakamuurayawo.,11Zvino Judha wakati kunaThamari muzakazi wake, “Gara uri shirikadzi kumbhatso yababa akokugumira Shera mukomana wangu akura,” ngokuti wakatya kuti pamweni ungazofawo, kudaingevakoma vake. Ndizvo Thamari wakaenda, akagara mumbhatso yababa ake.,121314Ngesure kwomukuwo mwanasikana waShua mukadzi waJudha wakafa; naJudhawakaembedzerwa, akakwira kuenda kune vaigunda makwai ake kuThimina, iye nomunganiwake Hira muAdhuramu.,Thamari wakaronzerwa kuti, “Ringira, sezara vako vanokwira Thimina koogunda makwai avo.”, Wakadusa zvokusimira zvoushirikadzi, akadzifukidza, akagara pamusiwo wokuenda Enaimu, urimunjira yokuenda Thimina; ngokuti wakaona kuti Shera wakura, asi aazi kupuwa kwaari kumuitamukadzi.15Naapo Judha amuona, wakapinimidza kuti waiya chifebi; ngokuti waiya akadzifukidza hope

yake.,

16Wakapauka kuenda kwaari kubva munjira, akati, “Hambai, ndapota, nditendere ndipotere

kwouri,” ngokuti aazi kuzia kuti muzakazi wake. Naye wakati, “Unozondipenyi, kuti upotere

kwendiri?”,17Wakati, “Ndinozokutumira mbudzana kubva kuzvifuyo.” Wakati, “Unozondipa chibatiso here, metsa uitumire?”,

18Wakati, “Ndinozokupa chibatiso chenyi?” Iye wakati, “Ndandazi yako, tambo yako nendonga

yako iri munyara dzako.” Wakazvipa kwaari, akapotera kwaari, naye wakaita mimba ndiye.,19Wakamiruka, akaenda, akadusa vheri rake, akasimira zvokupfeka zvake zvoushirikadzi.,

20Judha wakatumira mbudzana ngenyara yemungani wake muAdhuramu, kuti aashire chibatiso

chake kubva kunyara dzomukadziwo, asi aazi kumuona.,21Naapo wakabvunza vanhu veiyo ndau echiti, “Chiri pari chifebi chaiya pamusiwo paEnaimu

ngeparutii penjira?” Vakati, “Paiya pasina chifebi pandau iyi.”,

22Wakahwirira kunaJudha, akati, “Andizi kuchiona; zve, nevanhu vendau iyo vakati, ‘Paiya pasina

chifebi pano.’ ”,

23Judha wakati, “Ngaazvitore hake, kuti tisazotsverudzwa; wona, ndakatumira iyi mbudzana, newe

auzi kuchiona.”,24Kwakaitika ngesure kwemwedzi inoda kuita mitatu, Judha wakaronzerwa kuti, “Thamari

muzakazi wako wakaita chifebi; zve, waanemimba ngoufebi.” Judha wakati, “Mubudisenyi

kubanze, kuti apishwe.”,

25Naapo echibudiswa, wakatumira kunasezara ake izwi echiti, “Ndakaitiswa mimba ngomunhu

munikazi weizvi zviro. Ringisisa, ndapota, kuti ngezvaani izvi, ndandazi, tambo nendonga.”,

26Judha wakazvizia, akati, “Wakarurama kupinda inini, ngokuti andizi kumupa kunaShera

mukororo wangu.” Aazi kuchazopoterazve kwaari.,27Naapo nguva yokubara kwake, ringira, manyambiri aiya mundani mwake.,

28Naapo abara, umwe wakabudisa nyara yake, muashiri wakatora tambo yakatsvuka, akaisunga

panyara yake echiti, “Uyu watanga kubuda.”,29Naapo ahwirinza nyara yake, munun'una wake wakabuda; akati, “Ndizvo ndiyo njira yewabuda

ndiyo!” Ndizvo zina rake rakadudzwa kuti Pherezi.,

30Ngesure wakabuda mukoma wake, uwo waiya netambo yakatsvuka mumuoko wake, nezina

rake rakadudzwa kuti Zera.

Chapter 39

1Josefa wakadzaswa Egipite; Potifa, nduna huru yaFaro, nduna yemajoni, muEgipite, wakamutenga kubva kunyara dzevaIshumaeri, avo vakadzaka nayeyo.,

2Mambo Mwari waindoiya naJosefa, naye waiya munhu unomuchena; waigara mumhatso

yamambo wake muEgipite.,3Mambo wake wakaona kuti Mambo Mwari waiya naye, nokuti Mambo Mwari wakaita kuti

zveshe zvaakaita zvibudirire munyara dzake.,

4Josefa wakaona nyasha mukuona kwake, akamushandira; wakamuita mukuru padera pemhatso

yake, nepadera peizvo zveshe zvaaiya nazvo, wakazviisa munyara dzake.,5Zvino kubvira ngomukuwo waakamuemesa kuita mukuru wemhatso yake, nepadera pazvo

zveshe zvaaiya nazvo, Mambo Mwari wakafumisa mhatso yomuEgipite ngendaa yaJosefa;

nokufumisa kwaMambo Mwari kwaiya padera pazvo zveshe zvaaiya nazvo mumhatso

nomuminda.,

6Wakaturira zveshe zvaaiya nazvo munyara dzaJosefa; waiya asikachatambudziki ngechiro

nachimwe cheizvo zvaaiya nazvo, asi kwega kudya ukwo kwaakadya. Zvino Josefa waiya

akanaka, ane chiemo chinoringirika.,7Zvino ngesure kweizvi mukadzi wamambo wake wakaringira Josefa; akati, “Ata neni.”,

8Asi iye wakaramba, akati kuno mukadzi wamambo wake, “Ringira, mambo wangu aazii zvineni

mumhatso, wakaisa zveshe zvaanazvo munyara dzangu.

9Akuna mumhatso muno ari mukuru kupinda inini; nokuti kusara nechiro nachimwe asi iwewe, ngokuti uri mukadzi wake. Ndizvo ndingaita maitirenyi uku kushata kukurutu, ndishaishe

kunaMwari?”,10Kunyazwi wakaereketa kunaJosefa zuva ngezuva, aazi kumupurutana, kuti aatane naye nokuti

kugara naye.,

11Asi zuva rimweni Josefa wakapinda mumhatso ooita mushando wake; mwaiya musina munhu

naumwe mukati mwemhatso.,

12Wakamubata ngechokusimira chake, echiti, “Atana neni.” Asi wakasiya chokusimira chake

munyara mwake, akatiza, akabuda.,13Naapo aona kuti wakasiya chokusimira chake munyara mwake, naye akatiza kubuda

mumhatso,,

14wakadaidzira kune vamuna vemhatso yake, akaereketa kwavari echiti, “Ringirai, wakatiunzira

muHebheru, kuti atiitire jee! Wakapinda kwendiri kuti aatane neni, ndakadaidzira ngeizwi guru;,

15naapo azwa kuti ndakaboorera nokuchema, wakasiya chokusimira chake, chiri pasinde pangu, akatiza kubuda mumbhatso.”,16Wakaisa chokusimira chake pasinde pake, metsa mambo wake wakauya kanyi.,

17Wakaereketa kwaari kudai ngaaya mazwi echiti, “Muranda muHebheru uwo wowakaunza kwetiri, wapotera kwendiri kundiitira jee;,

18asi apo ndaboorera ngeizwi rangu, ndechidaidzira, wasiya chokusimira chake chineni, akatiza

kubuda mumhatso.”,19Naapo mambo wake azwa mazwi omukadzi wake, aakaereketa kwaari echiti “Muranda wako

wakaita zvakadai kwendiri,” ushungu hwake hwakabaka.,

20Mambo waJosefa wakamutora, akamupinza mutirongo, mundau iyo yaipinzwa mabhanditi

amambo, wakagaramwo mutirongo.21Asi Mambo Mwari waiya naJosefa, wakamuonisa nyasha, akamupa kudikanwa mukuona

kwomungwariri wetirongo.,

22Mungwariri wetirongo wakapa munyara dzaJosefa mabhanditi eshe aiya mutirongo; kunyazwi

chiinyi chaiitwamwo, ndiye waichiita.,

23Mungwariri wetirongo aazi kutambudzika ngechiro nachimwe chaiya pashi penyara dzaJosefa

ngokuti Mambo Mwari waiya naye; kunyazwi ngechiri chaakaita, Mambo Mwari wakaita kuti

chibudirire.

Chapter 40

1Panguva imweni ngesure kweizvi, mubati wezvidziyo zvamambo weEgipite, nomubiki wake, vakanyangadza mambo wavo, mambo weEgipite.,

2Faro wakanyangadzirwa varanda vake vairi, mukuru wevabati vezvidziyo nomukuru wevabiki.,

3Wakavapinza mutirongo mumhatso yenduna huru yevangwariri, mutirongo pandau apo paaiya

pakasungirwa Josefa.,4Nduna huru yevangwariri yakapanga Josefa kuvangwarira, naye wakavashandira, vakagara

mukuwo vari mutirongo.,

5Vakarota hope, vari vairi, umwe ngaumwe wakarota hope dzake usiku humwehwo, munhu

umwe ngaumwe kudai ngokukumuchwa kwehope dzake, mubati wezvidziyo nomubiki

wamambo weEgipite, avo vakasungwa mutirongo.,6Josefa wakapotera kwavari mangwanani, wakavaringira, akaona, vasikadakari.,

7Wakabvunza varanda vaFaro vaiya navo mutirongo mumhatso yamambo wake echiti, “Ngenyi

hope dzenyu dzisikadakari kudaro nyamashi?”,

8Vakati kwaari, “Tarota hope, akuna unokona kudzidudzira.” Josefa wakati kwavari, “Kududzira

angekwaMwaripi here? Dzironzei kwendiri, ndapota.”,9Mukuru wevabati vezvidziyo wakaronzera Josefa kurota kwake, akati kwaari, “Mukurota kwangu

10ndakaona muvhini waiya pamberi pangu,,

paiya nematai matatu mumuvhini; naapo abuda maruva awo akatseneneka, nezvikore zvawo

zvakabara mavhini akaibva.,

11Tsani yaFaro yaiya munyara mwangu; ndakatora mavhini, ndikaakamurira mutsani mwaFaro, ndikaipa tsani munyara yaFaro.”,12Josefa wakati kwaari, “Uku ndikwo kududzirwa kwadzo: matai matatu mazuva matatu.,

13Mumazuva matatu Faro unozomirudza soro rako echikuhwirinza pamushando wako; newe

unozopa tsani yaFaro munyara yake, kudai ngezvowaiita uchiri mubati wezvidziyo.,14Asi uzondikarakadzawo apo pezvinozonaka kwouri, uonise nyasha kwendiri, ndapota, undiereketerewo kunaFaro, neni undibudiswe kubva mumhatso iyi.,

15Ngokuti ngegwinyiso ndakabiwa ngesimba kubva kunyika yevaHebheru, nepanozve andizi kuita

chiro chinondiita kuti ndiiswe mutirongo.”,16Naapo mukuru wevabiki aona kuti kududzirwa kwaiya kwakanaka, wakati kunaJosefa, “Ininiwo

mukurota kwangu ndaiya nezvitundu zvitatu zvezvingwa zvakachena padera pesoro rangu.,

17Muchitundu chaiya ngepadera, mwaiya nembeu dzeshe dzokudya kwakabikwa kwaFaro; asi

shiri dzakadya muchitundu chaiya padera pesoro rangu.”,18Josefa wakapingura, akati, “Uku ndikwo kududzirwa kwadzo, zvitundu zvitatu mazuva matatu.,

19Mumazuva matatu Faro unozomirudza soro rako kubva kwouri nokukuturika pamuti; neshiri

dzinozodya nyama yomuiri wako.”,20Ngezuva rechitatu raiya zuva rokubarwa kwaFaro, wakaitira varanda vake veshe dhiri. Wakamirudza soro romukuru wevabati vezvidziyo nesoro romukuru wevabiki pakati pevaranda

vake.,

21Wakahwirinza mukuru wevabati vezvidziyo pamushando wake, naye wakapa tsani munyara

yaFaro;,

22asi wakaturika mukuru wevabiki, kudai ngezvaaiya akadudzira Josefa kwavari.,

23Asi mukuru wevabati vezvidziyo aazi kukarakadza Josefa asi wakamuriyarwa

Chapter 41

1Ngesure kwemakore mairi akazara apera, Faro wakarota hope: akaema parwizi,,

2wakaona kwechibuda kubva murwizi n'ombe nomwe dzakanaka dzakakora, dzikafura

mutsanga.,

3Wakaonazve, n'ombe dzimweni nomwe dzakavhiririka, dzakaonda dzakabuda murwizi ngesure

kwadzo, dzikaema pasinde pen'ombe dzimweni nomwe pahumbikumbi yorwizi.,4N'ombe dzakavhiririka dzakaonda dzakadya n'ombe nomwe dzakanaka dzakakora. Naapo Faro

wakamuka.,

5Wakaata, akarota ngokwechipiri: akaona, mitsonzoti minomwe yekoroni yakatumbuka paguri

rimwe, yakakura yakanaka.,

6Wakaona, mitsonzoti minomwe yakatetepa, yakafota ngedutu rokumabvazuva yakabuda

ngesure kwayo., :7Mitsonzoti yakatetepa yakadya mitsonzoti minomwe yakakura, yakazara. Faro wakamuka, akaona kuti kwaiya kurota.,

8Zvino mumangwanani mweya wake wakatambudzika; wakatuma vanhu koodaidza n'anga

dzeshe dzeEgipite nevanhu veshe vakangwara. Faro wakavaronzera kurota kwake, asi paiya

pasina waikona kudzidudzira kunaFaro.,9Naapo mukuru wevabati vezvidziyo wakaereketa kunaFaro echiti, “Ndinokarakadza nyamashi

kushaisha kwangu.,

10Naapo Faro paakatsenekera varanda vake, wakandipinza mutirongo mumhatso yenduna huru

yevangwariri, inini nomukuru wevabiki.,

11Takarota hope ngousiku humwehwo, inini naye; takarota umwe ngaumwe kudai ngokududzirwa

kwokurota kwake.,12Waiyapo nesu mujaha, muHebheru, muranda wenduna huru yevangwariri; naapo tamuronzera, wakadudzira kwetiri kurota kwedu; wakadudzira kunomunhu umwe ngaumwe kudai ngokurota

kwake.,

13Zvakaitika kudai ngokududzira kwake kwetiri, wakandihwirinza pamushando wangu, wakamuturika uwo mukuru wevabiki.”,14Naapo Faro wakatuma munhu, akadaidza Josefa, vakakasira kumuunza kubva mutirongo, naapo akapara ndebvu dzake wadusa zvokusimira zvake, akadzisimidza zvimweni, wakapotera

kunaFaro.

15Faro wakati kunaJosefa, “Ndakarota hope, akuna naumwe unokona kudzidudzira; ndakazwa

vechiti ndiwe, unoti apo wazwa hope, unokona kudzidudzira.”,

16Josefa wakapingura Faro echiti, “Andinipi; Mwari ndiye unozopa mupinguro wokunyarara

kunaFaro.”,1718Faro wakati kunaJosefa, “Mukurota kwangu, ndakaona, ndakaema pahumbikumbi yomufuyaNaeri., Ndakaona, dzechibuda kubva murwizi n'ombe nomwe dzakakora dzakanaka; dzakafuramutsanga;,19ndikaona, n'ombe dzimweni nomwe dzakabuda ngesure kwadzo, dzakashata dzakavhiririka, dzakaonda; andizi kumboona dzakadaro munyika yeshe yeEgipite.,

20Nen'ombe dzakaonda, dzakavhiririka dzakadya n'ombe nomwe dzokutanga dzakakora.,

21Naapo dzadzidya, akuna naumwe waizozia kuti dzadzidya, ngokuti dzaiya dzichakavhiririka, kudai ngokutanga. Ndizvo ndakamuka22Ndakaonazve mukurota kwangu, mitsonzoti minomwe yakatumbuka paguri rimwe, yakazara

yakanaka;,

23ndikaona, mitsonzoti minomwe yakafota, yakatetepa, yakapishwa ngedutu rokumabvazuva, yakabuda ngesure kwayo;,

24nemitsonzoti yakatetepa yakadya mitsonzoti minomwe yakanaka. Neni ndakadzironzera n'anga;

asi akuna waikona kudzidudzira kwendiri.”,25Zvino Josefa wakati kunaFaro, “Kurota kwaFaro ndikumwe; Mwari wakaonisa kunaFaro izvo

zvaanoda kuita.

26N'ombe nomwe dzakanaka makore manomwe; nemitsonzoti minomwe yakanaka makore

manomwe; kurota ndikumwe.,27Nen'ombe nomwe dzakaonda dzakavhiririka dzakabuda ngesure kwadzo makore manomwe, zve, nemitsonzoti minomwe isina chiro, yakapishwa ngedutu rokumabvazuva, inozoita makore

manomwe enzara.,

28Izvi ndizvo zvendaereketa kunaFaro; Mwari wakaonisa zvaanoda kuita kunaFaro.,

29Kuchauya makore manomwe okuibva kukurutu munyika yeshe yeEgipite.,30Ngesure kwaawo kunozouya makore manomwe enzara, nokuibva kweshe kunozoriyarikanwa

munyika yeEgipite; nenzara inozopedza nyika,

31nokuibvisa akuzoziikanwi munyika ngendaa yenzara inozoteera, ngokuti inozoshata zvakakura.,

32Ngokuti kurota ukwo kwakahwirinzirwazve kunaFaro kairi ngokuti izvo zviro zvakaemeswa

ndiMwari, naMwari unozokasira kuti zviitike.,33Ndizvo zvino Faro ngaatsvake munhu unozia nowakangwara, amuemese padera penyika

yeEgipite.,

34Faro ngaaite izvi, ngaaemesezve nduna padera penyika, atore rupande rwechishanu rwezviyo

zvenyika yeEgipite pamakore manomwe okuibvisa.,35Ngavaunganidze kudya kweshe kwemakore aya akanaka anouya, vaunganidze koroni

mumadhorobha pashi pesimba raFaro, kuita kudya kwemumadhorobha, vakungwarire.,

36Nokurya ukwo kunozongwaririrwa makore manomwe enzara inozouya munyika yeEgipite, kuti

nyika isazopera ngenzara.”,37Izvi zvaiya zvakanaka mukuona kwaFaro nomukuona kwavaranda vake veshe.,

38Faro wakati kuvaranda vake, “Tingaona here munhu wakadai ngouyu, uwo uno Mweya waMwari

mukati mwake?”,39Faro wakati kunaJosefa, “Ngokuti Mwari wakaonisa kwouri izvi zveshe, akuna unoruziyo

noungwaru kudai ndiwe.,

40Iwewe unozoita mukuru padera pemhatso yangu, vanhu vangu veshe vanozopurutana kupanga

kwako. Kwega padendemaro inini ndinozoita mukuru kunewe.”,

41Faro wakati kunaJosefa, “Wona, ndakuemesa padera penyika yeshe yeEgipite.”,42Faro wakadusa ndandazi yake kubva munyara yake, akaiisa munyara yaJosefa, akamupfekesa

ngezvokusimira zvakanaka zvorukangaza, akaisa ketani yomukore muhuro mwake.,

43Wakaita kuti agadhe mungoro yechipiri yaaiya nayo; vakadaidzira vari pamberi pake kuti, “Gwadamai!” Wakamuemesa kuita mutongi padera penyika yeshe yeEgipite.,44Faro wakati kunaJosefa, “Ndini Faro, ngokubanze kwokutenderwa ndiwe akuna munhu

unozomirudza nyara yake nokuti rutsoka rwake munyika yeshe yeEgipite.”,

45Faro wakadudza zina raJosefa kuti Zafenathi-panea; akamupa kuita mukadzi Asenathi

mwanasikana waPotifera mupristi waOni. Josefa wakabuda, akahamba munyika yeshe

yeEgipite.,46Josefa waiya nemakore makumi matatu apo paakapinda mushando waFaro mambo weEgipite.

Josefa wakabuda kubva pamberi paFaro, akahamba munyika yeshe yeEgipite.,

47Mumakore manomwe okuibvisa, nyika yakabudisa zvakawanda.48Wakaunganidza kudya kweshe kwemakore manomwe apo kuchakawanda munyika yeEgipite, wakaunganidza kudya mumadhorobha; wakaunganidza mudhorobha reshe kudya kwaibva

muminda yaitendenedza dhorobha rimwe ngarimwe.,

49Josefa wakaunganidza koroni yakawanda kakurutu kudai ngejecha roruandhle, metsa

wakarekera kuipima; ngokuti yaiya isikachapimiki.,50Gore renzara risati rasvika, Josefa wakabarirwa vakororo vairi ndiAsenathi mwanasikana

waPotifera mupristi weOni.,

51Josefa wakadudza zina redangwe kuti Manase, ngokuti wakati, “Mwari wakaita kuti ndiriyarwe

kweshe kutambudzika kwangu nemhatso yeshe yababa angu.”,

52Zina rowechipiri wakaridudza kuti Efuremu, ngokuti wakati, “Mwari wakaita kuti ndibare munyika

yokutambudzika kwangu.”5354Makore manomwe okuibvisa aiya munyika yeEgipite akapera;, nemakore manomwe enzara akatanga kuuya, kudai ngezvaakaronza Josefa; yakauya nzaramunyika dzeshe; asi munyika yeshe yeEgipite chaiyapo chingwa.,55Naapo nyika yeshe yeEgipite yaiya yaa nenzara, vanhu vakachemera Faro, kuti vapuwe chingwa;

naFaro wakati kuvaEgipite veshe, “Endai kunaJosefa; chaanoronza kwomuri, chiitei.”,

56Naapo nzara yaiya yapararira padera penyika yeshe, Josefa wakabeura matura eshe, akatengisira vaEgipite, ngokuti nzara yaiya yashata munyika yeEgipite.,

57Nyika dzeshe dzakauya muEgipite kunaJosefa kootenga zviyo, ngokuti nzara yaiya yashata

munyika dzeshe.

Chapter 42

1Zvino Jakobe azia kuti kune zviyo muEgipite, wakati kuvakororo vake, “Munoringirana ngenyi?”,

2Wakati, “Ringirai, ndakazwa kuti zviripo zviyo muEgipite; dzakaiyo, mwootitengereyo zviyo, kuti

tipone, tisafa.”,

3Ndizvo vakoma vaJosefa gumi vakadzaka Egipite kootenga zviyo.,

4Asi Jakobe aazi kutuma Bhenjamini, munun'una waJosefa, nevakoma vake, ngokuti waitya kuti

pamweni ungagumirwa ngezvakashata.,5Vakororo vaIsuraeri vakauya kootenga zviyo pakati pevamweni avo vakauya, ngokuti nzara yaiya

yashata munyika yeKhenani.,

6Josefa waiya mutongi padera penyika, ngokuti ndiye waitengisira vanhu veshe venyika. Vakoma

vaJosefa vakauya, vakadzikotamisa pashi pamberi pake nehope dzavo pamavhu.,7Josefa wakaona vakoma vake, akavazia, asi wakavabata kudai ngevapara nokuereketa kwavari

ngoushungu. Wakati kwavari, “Munobva kuri?” Vakati, “Tabva kunyika yeKhenani, tauya kuti

titenge zvekurya.”,

8Josefa wakazia vakoma vake, asi wona avazi kumuzia.,9Josefa wakakarakadza hope dzaakarota ndivo; akati kwavari, “Muri vanengeri; mwauya koona

pakarembedzeka nyika.”,

10Vakati kwaari, “Haiwa, mambo wedu, asi varanda vako vauya kootenga kudya.,

11Isusu teshe tiri vanakomana vomundhu umwe; tiri vanhu vegwinyiso, varanda vako avari vanengeripi.1213Wakati kwavari, “Haiwa, asi mwauya kuti muone kurembedzeka kwenyika.”, Vakati, “Isusu varanda vako, tiri gumi navairi, vanakomana vomundhu umwe munyika yeKhenani;ringirai, wokugumisira nyamashi uri kunababa edu noumweni14Josefa wakati kwavari, “Ndizvo zvendaereketa kwomuri ndechiti, ‘Muri vanengeri.’,

15Munozoedzwa ngeichi: ngokupona kwaFaro, amutongozobvi pano, kwega kuti munun'una

wenyu mudoko auya pano.,

16Tumai umwe wenyu, atore munun'una wenyu, nemwi munozosungwa kuti mazwi enyu aedzwe, kuti aoneke kuti muri vegwinyiso; kuti kusikazi kudaro, ngokupona kwaFaro ngegwinyiso muri

vanengeri.”,

17Wakavaisa veshe pamwepo mutirongo mazuva matatu.,18Ngezuva rechitatu Josefa wakati kwavari, “Itai ichi, mupone; ngokuti ndinomutya Mwari.,

19Kuti muri vanhu vegwinyiso, umwe wevanun'una venyu ngaasare akasungwa mutirongo

mwenyu; asi imwimwi mweshe endai, mutware zviyo ngendaa yenzara yomumhatso dzenyu,,

20muunze kwendiri munun'una wenyu mudoko; ngokudaro mazwi enyu anozogwinyiswa, nemwi

amuzofi.” Vakaita kudaro.,21Vakati umwe kunoumweni, “Ngegwinyiso tine ndaa yomunun'una wedu, ngokuti takaona

kutambudzika kwomwoyo wake, apo paakatipota, nesu atizi kupurutana; ndizvo uku

kutambudzika kwatigumira.”,

22Rubheni wakavapingura echiti, “Andizi kumuronzera here kuti musashaishira murumbwana? Asi

amuzi kupurutana. Ndizvo, wonai, tinotambudzwa ngendaa yengazi yake.”,23Avazi kuzia kuti Josefa waivazwa, ngokuti wakaereketa kwavari ngomuturikiri.,

24Wakakunukuka kubva kwavari, akachema; wakahwirira kwavarizve, akaereketa navo, akatora

Simeoni kubva pakati pavo, akamusunga mukuona kwavo.,

25Naapo Josefa wakapanga kuti masaka avo azadzwe ngezviyo, nokuhwirinza mare yomunhu

weshe musaka rake, nokuvapa mbuva yomuhambo wavo. Izvi zvakaitwa kudaro kwavari.,26Vakatwikisa mbongoro zviyo zvavo, vakabvapo.,

27Naapo umwe wavo paakabeura saka rake kuti ape mbongoro yake kudya pandau pevakaata, wakaona mare yake pamuromo wesaka rake;,

28akati kuhama dzake, “Mare yangu yahwirinzwa, iyi iri pamuromo wesaka rangu!” Nomwoyo yavo

yakademera. Vakaringirana vechihuta, vechiti umwe kunoumweni, “Chiinyi ichi chaaita Mwari

kwetiri?”,29Naapo vakaguma kunaJakobe baba avo munyika yeKhenani, vakavaronzera zveshe

zvakavagumira vechiti,,

30“Munhu uwo, mambo wenyika, wakaereketa ngoushungu kwetiri, akatierenga kuti tiri vanengeri

venyika.,

31Takati kwaari, ‘Tiri vanhu vegwinyiso, atiri vanengeripi.,

32Tiri gumi navairi, vakororo vababa edu; umwe apachina, nowokugumisira nyamashi uno uri

kunababa edu munyika yeKhenani.’,33Zvino munhu, mambo wenyika, wakati kwetiri, ‘Ngeichi ndinozozia kuti muri vanhu vegwinyiso;

siyai umwe wehama dzenyu neni, mutore zviyo ngendaa yenzara yomumhatso dzenyu, muende.,

34Muunze munun'una wenyu wokugumisira kwendiri; naapo ndinozozia kuti amuri vanengeripi, asi

kuti muri vanhu vegwinyiso. Ndizvo ndinozomupa hama yenyu, nemwi munozotenga munyika.’ ”,35Zvino vachadurura masaka avo, munhu weshe wakaona butwa remare raiya musaka rake;

naapo ivo nababa avo vaona maputwa avo emare, vakatyiswa.,

36Jakobe baba avo wakati kwavari, “Mwandipedzera vana vangu, Josefa apachina, Simeoni

apachina, nemwi mwoda kutora Bhenjamini. Zveshe izvi zvinondikonzera!”,37Rubheni wakaereketa kunababa ake echiti, “Munozouraya vakororo vangu vairi, kuti

ndisamuunza kwomuri. Muisenyi munyara dzangu, neni ndinozomuunzazve kwomuri.”,

38Wakati, “Mwanakomana wangu aazoendiyo nemwi; ngokuti mukoma wake wakafa, ndiye ega wasara. Kudai chakashata chechimugumira munjira yomunozohamba ndiyo, naapo munozodzasa

bvudzi rangu rinemvi muiba mukusvipa mwoyo.”

Chapter 43

1Nzara yainga yashata munyika. 2Apo pavakapedza varha zvekudha zvevainga vaunza kubva Egipite, baba avo vakati kwavari: “Petukaizve, mutitengere zwekudya zwishomani.”3Judha wakavadhaira echiti: “Munhuwo wakagwinyisisa kutironzera echiti: ‘Amuzombooni hope yangu, kusiri kuti munukuna wenyu anemwi.’ 4Kudai mwechizotuma munukuna wedu nesu, tinozodzaka, timutengere kudya. 5asi kudai musikazomutumi, atizodzakiyo. Ngokuti munhuwo wakati kwetiri: ‘Amuzombooni hope yangu, kusiri kuti munukuna wenyu anemwi''.6Isuraeri wakati: “Sei wakandiitira zvakashata kudaro, kubvundza ku mundhu kuti mune munukuna umweni?” 7Vona vakadhaira Vechiti: “Munhuwo wakatibvunzisisa ngekugara kwedu nendaa yehama dzedu . Echiti: ‘Baba enyu vachapona here? Mune munukuna umweni here?’ Nesu takamuronzera kudai ngemubvunzo iyi. Taizoita maziireyi kuti ena wazoti: ‘Undzai nomunukuna wenyu?'''.8Judha wakati kunaIsuraeri baba ake: “Tuma murumbwana neni. Nesu tinozomuruka tiende kuti tipone, tisafa, teshe isusu nemwi nevadoko vedu. 9Inini ndinozoita chibatiso chake; munozobvunza munyara dzangu. Kudai ndisikamuunzi kwemuri, ndimuise pamberi penyu, ngandiane ndaa yemhesa nariini. 10Ngekuti, dai tisikazi kunonoka, ngegwinyiso taizodai tauya kwechipiri.”11Baba avo Isuraeri vakati kwavari: “Kuti zvakadaro, itai izvi. Torai muchero dzakapinda kunaka dzemunyika muzvidziyo zvenyu, mudzake mwakatwara kuita chipo kumundhuwo, makha mashomani nezviuchi zvishomani zvinonuhwira nemhura nemichero yomupistakhio nemaarimondi. 12Mutore munyara dzenyu mare yakahwirinzirwa kairi. Petudzai mare iyo yakapetudzwa mumuromo yemasaka enyu, hwirirai nayo iri munyara dzenyu. Pamweni kwainga kukangaidzwa.13Mutorezve munukuna wenyu. Mumuruke, muendezve kunemundhuwo. 14Mwari Unesimba-reshe ngaamuitire nyasha pamberi pemundhuwo, kuti amusunungurire hama yenyu umweni naBhenjamini. Kudai ndanyapedzerwa vana vangu, ndatopedzerwa.” 15Vamuna avo vakatora icho chipo, vakatora mare yakahwirinzirwa kairi munyara mwavo, naBhenjamini; vakamuruka, vakadzaka Egipite, vakaema pamberi paJosefa.16Apo Josefa aona Bhenjamini anavo, wakati kune mungwariri wembhatso yake: “Unza ava vamuna mumbhatso, uuraye mhuka, unasirire, ngekuti ava vamuna vanozorha neni masikati.” 17Nemungwariri wembhatso wakaita sezwaakaronza Josefa. Ena wakavaundza vamuna mumhatso mwaJosefa.18Vamuna vakatka ngekuti vakaunzwa mumbhatso mwaJosefa. Vona vakati: “Tapindzwa munomu ngendaa yemare yakahwirinzwa mumasaka edu ngenguwa yekutanga, kuti atsvake chekutiitira ndaa ndicho, atipambe, atitore kuita hloko nembongoro dzedu.” 19Vakakwedzera kune mungwariri wemhatso yaJosefa, vakaereketa naye vari pamusiwo wemhatso, 20vakati: “izwai, mambo, wedu, isusu takauiya pekutanga kuzotenga zwekurha.21Zwakaitika zwekuti, petakaguma kundau yetakaata, takabeura masaka edu, tikaona kuti mare yemundhu weshe yainga mumuromo wesaka rake, mare yedu ngeuremu wayo weshe. Nesu taiunzazve munyara dzedu. 22Nesu takauya nemare imweni munyara dzedu yokutenga ndiyo zvekurhya. Atizii kuti ndiani wakaisa mare yedu mumasaka edu.” 23Mungwariri Wakati: “Kunyarara ngakugare kwemuri, musatka. Mwari wenyu, Mwari wababa enyu, ndiye wakamupa upfumi mumasaka enyu. Ndini ndakaashira mare yenyu.” Mungwariri wakaundza Simeoni kwavari.24A mundhungwariri wakaunza vamuna avo mumbhatso yaJosefa. Ena wakavapa mvura, vakashamba tsoka dzavo. Akapa zvekurhya ku mbongoro dzavo. 25Vakanasirira chipo kuti vachipe Josefa apo ouya masikati, ngekuti vakazwa kuti vanozorhepo chingwa.26Apo Josefa auya, vakamuunzira chipo chainga munyara dzavo, vakapinda mumbhatso, vakadzikotamisa pashi pamberi pake. 27Wakabvunza ngekutamba kwavo, akati: “Baba enyu vanotamba here, harahwa yemwakareketa ndiyo? Ichapona here?”28Vakapingura vechiti: “Muranda wako, baba edu vanotamba, vachapona.” Vakagwadama, vakakotamisa masoro avo pamberi pake. 29Wakamurudza madziso ake, akaona munukuna wake Bhenjamini, mwana wamai ake, akati: “Uyu ndiye here munukuna wenyu wemwakareketa ndiye kwendiri?” Saka Wakati: “Mwari ngaakuitire nyasha, mwana wangu!”30Josefa wakakasira kubudha, ngekuti mweya wake waishuwira munukuna wake. Ena wakatsvaka pekuchemera; wakaenda mukamera rake, akachemeremwo. 31Wakashamba hope yake, akabudazve. Akadzinyaradza, echitii: “Burai kurha''.32Varanda Vakaisa kwake ari ega, nekwavo vari vega. NevaEgipite vakarhya naye vari vega, ngekuti vaEgipite avangarhyi nevaHebheru, ngekuti icho chinyangadzo kuvaEgipite. 33Vakagariswa pamberi pake, dangwe kudai ngeutangwe hwaro, nechigumisirwa kudai ngeuchigumisirwa hwacho nevamuna vakaningira umwe neumweni mukushamiswa. 34Josepha Wakavakoanisira tsima kubva pamberi pake, asi tsima yaBhenjamini yakahwirinzirwa kashanu kune dzavo veshe. Vakamwa, vakadakara naye.

Chapter 44

1Josefa Wakapanga mungwariri wembhatso yake echiti: “Dzadza masaka evamuna ava ngezvekurhya, kudai ngekwevanokona kutwara, uise mare yomundhu weshe mumuromo wesaka rake. 2Uise tsani yangu, tsani yesirivha, mumuromo wesaka remudoko, nemare yemutengo wezviyo zvake.” Ena wakaita kudai ngeizwi raakareketa Josefa.3Ngemangwanani, vakomana enda kovaisa ne nembongoro dzavo. 4Apo pavainga vabuda kubva mudhorobha, vasati vaakuretu, Josefa wakati kune mungwariri wembhatso yake: “Muruka, uteere vakomana avo, apo ukawavabata, vavundze wechiti: ‘Mwaunzidzira ngenyi zvakanaka ngezvakashata? 5Ichi andichopi here chaanomwa ndicho mambo wangu nekufembera ndicho? Ngegwinyiso mwaita zvakashata ngekuita kudaro''.6Mungwariri wakavabata, akaphinda kwavari aya mazwi. 7Vakati kwaari: “Mambo wedu unoreketa ngeyi mazwi akadai? kuretu kwevaranda wenhu kuti vaite chiro chakadaro!,8Ningira, mare yetakaona iri mumUromo yemasaka edu, takaiunzazve kwEuri kubva kunyika yeKhenani. Ndizvo, saka, tingaita mabireyi sirivha nekuti mukore mumbhatso yamambo wako? 9Kunyazwi ndiani wevaranda vako weinozooneka anayo, ngaafe, nesuzve tinozoita hloko dzamambo wedu.” 10Mungwariri Wakati: “Ngakuitikezve kudai ngemazwi enyu. Uwo ozooneka anayo, unozoita hloko yangu imwimwi mweshe munozoita vasina ndaa.”,11Saka, mundhu weshe wakakasira kutura saka rake pamavhu, munhu weshe wakabeura saka rake. 12Mungwariri Wakatsvakisisa, akatanga ngekumukuru, akapedzisira ngekumudoko, tsani yakaoneka musaka raBhenjamini. 13Apo mwesa zvekusimira zvake. Mundhu weshe wakatwarisa mbongoro yake, vakahwirira kudhorobha.14Apo Judha nehama dzake vakauya kumbhatso yaJosefa. Ena wainga achipo, navo vakawa pashi pamberi pake. 15Josefa wakati kwavari: “Chiinyi ichi chemwaita? Amuzii here kuti mundhu wakadai ndini unokona ngegwinyiso kufembera?”16Judha wakati: “Tichatikudhini kunamambo wangu?Tichatikudhini? Tingachadzipembedza ngekuiteyi? Mwari waonisa kushata kwevaranda vako. Wona, taa hloko dzamambo wedu, teshe isusu nouwo weyaoneka kwaari tsani.” 17Josefa Wakati: “Mwari asatenda kuti ndiite kudaro. Munyara mweMundhu uwo weyaoneka kwaari tsani, ena unozoita hloko yangu, asi imwimwi kwirai muende mukunyarara kunababa enyu.”18Aapo Judha wakakwedzera kwaari, akati; “A mambo wangu, ndapota, tendera muranda wako kuti arekete izwi mukuzwa kwamambo wangu, husazobaka ushungu wako kune muranda wako, ngekuti iwewe wakadai ndiFaro emene. 19Mambo wangu wakabvunza varanda vake echiti: ‘Muna baba here kana munukuna?’,20Nesu takati kunamambo wangu: ‘Tina baba, harahwa, nemwana weusharuka hwake, mudoko.Asi, nemukoma wake wakafa, ndiye ega wasara mwana wamai ake, nababa ake vanomuda. 21Saka, newe wakaronzera varanda vako wechiti: ‘Mudzaseyi kwendiri, kuti ndimuone ngemadziso angu.’ 22Kubva kweizwi, Isusu takati kunamambo wangu: ‘Murumbwana aangasii baba ake, ngekuti kudai echizosiya baba ake, baba ake vangafa.’23Newe wakadhaira kuvaranda vako wechiti: ‘Kudai asikadzaki nemwi, musazo uyazve pamberi pangu’. 24“Apo, takakwira kune muranda wako baba angu, takavaronzera mazwi amambo wangu. 25Baba edu vakati, ‘Endaizve, mutitengere kudya kushomani’. 26Saka, Isusu takati: ‘Atikoni kudzakeyo, kwega kuti munukuna wedu mudoko aende nesu, naapo tinozodzaka; ngokuti atizokoni kuona hope yemundhuwo, kwega kuti munukuna wedu mudoko unesu.’27Muranda wako, baba edu, vakati kwetiri: ‘Munozia kuti mukadzi wangu wakandibarira vanakomana vairi. 28Umwe wavo wakabuda kubva kwendiri, neni ndakati, ngegwinyiso wakabvajurwa kuita zvigurwa, andizi kuchazomuonazve. 29Kana, Kudai mwechitora uyuzve kubva kwendiri, nechakashata chechizomugumira, munozodzasa bvudzi rangu rinemvi kuiba ngekusvipa mwoyo’.30Ndizvo, apo pendinozoguma kunemuranda wako baba edu, asipo nesu, ngekuti kupona kwavo kwakasungwa pamwepo nekupona kwemurumbwana, 31Pachaitika kuti, paanoona kuti murumbwana aasiripo akadi nesu, vanozofa; nevaranda vako vanozodzasa bvudzi rinemvi romuranda wako baba edu muiba ngokusvipa mwoyo. 32Ngekuti muranda wako wakaita chibatiso chemurumbwana kunababa edu ndechiti: ‘Kudai ndisikazomupetudzi kweuri, saka ndinozotora ndaa kunababa edu mhera nariini.’33Ndizvo, saka, ndapota, tendera kuti muranda wako asare pandau yemurumbwana kuita hloko kunamambo wangu, murumbwana akwire kuenda nevakoma vake. 34Ngekuti ndingazoita makwirirenyi kunababa angu, murumbwana asiripo neni? Ndinotka kuzoona kushata kunozowira padera pababa angu.”

Chapter 45

1Hino Josefa wainga asikachakoni kudzibata pamberi pavo veshe vaiema paduze pake. Akadaidzira echiti: “Budisai mundhu weshe kubva kwendiri.” Ndizvo apana naumwe wakaema naye apo Josefa paakadziziisa kuvakoma vake. 2Ena Wakachema kukuru vaEgipite vakazwa, nevembhatso yaFaro vakazvizwawo. 3Josefa wakati kuvakoma vake: “Ndini Josefa. Baba angu vachapona here?” Asi vakoma vake avazi kukona kumupingura, ngeekuti vakatkiswa ngekuapo kwake.4Apo Josefa wakati kuvakoma vake: “Ndapota, kwedzerai kwendiri.” Saka vakakwedzera. Ena akati: “Ndini Josefa munukuna wenyu wemwakatengesa kuEgipite. 5Musatambudzika nEkuti kudzishoora, ngekundi tengessera uno, ngekuti Mwari wakandituma ngepamberi penyu kuti ndiponese ndaramo. 6Pamakore mairi, pane nzara panyika nekutizwe makore mashanu mwevasikazorimi neku kukura.7Mwari wakandituma kwamuri kuti ndimungwarire muite vanosara panyika, nekuponesa vazhinji ngekusunungurwa kukuru. 8Ndizvo saka, andimwipi mwakandituma unono, asi ndiMwari; ndiye wakandiita baba kunaFaro, namambo wevembhatso yake yeshe, nemutongi wenyika yeshe yeEgipite.,9Kasirai mukwire kunababa angu, mwechiti kwavari: ‘Izvi ndizvo zvinoronza mwana wenyu Josefa, Mwari wakandiita mambo weEgipite reshe,dzakai kwendiri, musanonoka. 10Munozogara munyika yeGosheni, iri pasinde pangu, imwimwi nevana venyu, nevana vevana venyu, nezvifuyo zvenyu nemihlambi yenyu nazvo zveshe zvemunazvo. 11Apo ndinozomungwarira, ngokuti achipo makore mashanu enzara; kuti imwimwi nemhuri yenyu, nazvo zveshe zvemunazvo musazogumirwa ngeurombo.’,12Wonai madziso enyu anoona, namadziso omunukuna wangu Bhenjamini anoona, kuti muromo wangu unoreketa nemwi. 13Muchaita, Munozovaziisa baba angu ngeukuru hwangu weshe muEgipite, nazvo zveshe zvemwakaona. Mukasire kuvadzasa baba angu kuno.”14Wakakwambatira pamutsipa waBhenjamini munukuna wake, vairi akachema vakakwambatirana. 15Ena wakazo chingamidzazve vakoma vake veshe ngemuromo. pakupera kweizvi, vakoma vake vakareketa naye.16Iyi mbiri yazvo yakazwika mumbhatso yaFaro kuti: ''Vakoma vaJosefa vaguma, zvakanasa kudakadza Faro nevaranda vake. 17Faro wakati kunaJosefa: “Wechironzera kuvakoma vako wechiti: ‘Itai izvi: twarisai mbongoro dzenyu, mupetuke kunyika yeKhenani. 18Mutorezwe baba enyu nembhuri dzenyu muuye kwendiri. Ndinozomupa zvakapinda kunaka zvenyika yeEgipite, nemwi munozorha zvakanuna zvenyika’.19Vapangezve, ‘Itai izvi: torerai vana venyu nevakadzi venyu ngoro kubva muno munyika yeEgipite, mutore baba enyu, muuye. 20Musafunga ngezviro zvenyu, ngekuti kunaka kwenyika yeshe yeEgipite ngekwenyu’”.21Vana vaIsuraeri vakaita sekudaro. Josefa wakavapa ngoro, kudai ngezvaakapangwa ndiFaro, naye wakavapa mbuva yemunjira. 22 22Wakavapa veshe umwe ngaumwe zvipani zvokusimira, asi wakapa kunaBhenjamini zvigurwa zvesirivha mazana matatu, nezvekusimira zvipani zvishanu. 23 23kunababa ake Wakatumirazve izvi: mbongoro gumi dzakatwariswa zviro zvakanaka zveEgipite, nembongoro dzehadzi gumi dzakatwariswa zviyo nezvingwa nezvokudya kuita mbuva yababa ake munjira.24Saka, wakatuma vakoma vake, apo vekaenda wakati kwavari: “Musazorhwa munjira.” 25Vakabva Egipite, vakaguma munyika yeKhenani kunababa avo Jakobe. 26Vakavaronzera vechiti: “Josefa uchapona, ndiye mutongi wenyika yeshe yeEgipite.” neMwoyo waJakobe wakapera simba, ngekuti aazi kuvagonda zwevaireketa.27Asi apo wakaronzera mazwi eshe ainga akareketwa naJosefa. Jakobe paaka ona ngoro dzaakatumira Josefa kuvatwara, mweya waJakobe baba avo wakamusirirwa. 28Isuraeri wakati: “Zvakwana. Josefa mwana wangu uchapona. Inini ndinozoenda komuono ndisati ndafa.

Chapter 46

1Isuraeri wakahamba zveshe zvaainga nazvo, akaenda Bheeri-shebha. Iyo wakapa mubairo kunaMwari wababa ake Isaka. 2Mwari wakareketa kunaIsuraeri ngezvioniso usiku, echiti: “Jakobe, Jakobe.” Iye akati: “Ndiri pano.” 3Mwari akati: “Ndini Mwari, Mwari wababa ako, usatka kudzaka Egipite, ngekuti ndinozokuiteyo dzinza guru. 4Ndinozodzaka newe muEgipite, ngegwinyiso ndinozokuunzazve unono. Josefa uchazovara madziso ako ne nyara yako.”5Saka, Jakobe wakamuruka kuenda kubva Bheeri-shebha; vana vaIsuraeri vakatwara Jakobe baba avo, vadoko vavo nevakadzi vavo, mungoro dzaakatumira Faro kumutwara. 6Vakatora zvifuyo zvavo nezvidziyo zvavo, zvevakaona munyika yeKhenani, vakauya Egipite, Jakobe nerudzi rwake rweshe. 7vana vake nevana vevana vake pamwepo naye, nevanasikana vake nevanasikana vevakomana vake, nerudzi rake reshe wakauya narwo muEgipite.8Aya ndiwo mazita evana vaIsuraeri avo vakaenda Egipite: Jakobe nevana vake: Rubheni, dangwe raJakobe; 9nevana vaRubheni vainga Hanokhi, Paru, Hezironi, naKhami. 10Vana vaSimeoni: Jemueri, Jamini, Ohadhi, Jakhini, Zoha naShauri, muwana wemukadzi wemuKhenani. 11Vana vaRevhi: Gershoni, Kohathi naMerari.12Vana vaJudha vainga: Eri, Onani, Shera, Pherizi naZera, asi Eri naOnani vakafa vachiri munyika yeKhenani. Vana vaPherizi vainga Hezironi naHamuri; 13Vana vaIsakha vainga: Tora, Puvha, Jashubhi naShimuroni. 14Vana vaZebhuruni vainga Seredhi, Eroni naJahireeri. 15Ava vana vaRea, vaakabarira Jakobe muPadhana-aramu, nemwanasikana wake Dh-aina. Vanakomana pamwepo nevanasikana vake veshe vainga vandhu makumi matatu navatatu.16Vana vaGadhi vaiya Zifioni, Hagi, Shuni, Ezibhoni, Eri, Arodhi naAreri. 17Vana vaAsha vainga Jimina, Ishivha, Ishivhi, Bheria naSera, mukunda wavo; neVana vaBheria: Hebha naMarikhieri. 18Avo vana vaZiripha vainga ava vaakapa Rabhani kunaRea mwanasikana wake; ne ava ndivo vaakamubarira Jakobe vana gumi navatanhatu.19Vana vaRacheri mukadzi waJakobe vainga Josefa naBhenjamini. 20Josefa wakabarirwa Manase naEfuremu munyika yeEgipite ndiAsenathi mwanasikana waPotifera mupristi waOni. 21Vana vaBhenjamini vainga Bhera, Bhekheri, Ashibheri, Gera, Naamani, Ehi, Roshi, Muphimi, Huphimi naAdhi. 22Ava ndivo vana vaRacheri, vaakabarira Jakobe. Veshe vanhu vainga gumi navarongomuna23Mwana waDhani wainga Hushimu. 24Mwana vaNafitari vainga Jahizeeri, Guni, Jeza naShiremu. 25Ava vana vaBhiriha, uwo waakapa Rabhani kunaRacheri mwanasikana wake, avo vaakabarira Jakobe vanhu veshe vainga vanomwe.26Vandhu veshe vakaenda naJakobe muEgipite, avo vainga mubarirwana yaJakobe, vasikaerengi vakadzi vevana wake, veshe vainga makumi matanhatu navatanhatu. 27Vanakomana vaJosefa vaakabarirwa muEgipite vainga vanhu vairi. Vanhu veshe vembhatso yaJakobe avo vakauya muEgipite vainga makumi manomwe.28Jakobo Wakatuma Judha pamberi pake kunaJosefa, kuti amutungamirire njira yekuenda Gosheni; navo vakaguma munyika yeGosheni. 29Apo Josefa wakanasirira ngoro yake, akakwira kuenda Gosheni koosangana naIsuraeri baba ake. Paakamuona, akamukumbatira pamutsipa wake, akachema ari pamutsipa yake panguwa yakareba. 30Isuraeri wakati kunaJosefa: “Hino, ngekuti ndaiona hope yako, ndikazia kuti uchapona.31Josefa wakati kuvakoma wake nevekumbhatso yababa ake: “Ndinozokwira, ndironzere Faro ndechiti kwaari,:‘Vaguma kwendiri vana vababa angu nevembhatso yababa angu, avo vaigara munyika yeKhenani. 32Vamuna ava vaushi, ngekuti vaiusha zvifuyo,. Vona vakaunza zvifuyo zvavo nemihlambi yavo nazvo zveshe zvevanazvo’.33Apo Faro akazomudaidza echiti: ‘Mushando wenyu ngoweyi?’ 34Munozo dhaira mwechiti: ‘Mushando wevaranda vako ngewekuusha mombe kubvira paudoko hwedu kuguma nazvino, isusu teshe nemadzibaba edu.’ Itai izwi, saka, imwimwi muchazogara munyika yeGosheni, ngekuti muushi weshe chinyangadzo kune vaEgipite.”

Chapter 47

1Zvino Josefa wakaenda kunaFaro, “Baba angu nevana vababa angu vaguma nezvifuyo zvavo nemihlambi yavo, nazvo zveshe zvevanazvo kubva kunyika yeKhenani; zvino wona, vari munyika yeGosheni''.

2Wakatora vanhu vashanu kubva pakati pevana vababa ake, akavaisa pamberi paFaro.3Faro wakati kuvakoma vaJosefa, “Mushando wenyu ngowenyi?” Vakati kunaFaro, “Varanda venyu vaushi, teshe isusu nemadzibaba edu''.

4Vakati kunaFaro, “Tauya kuita zvigarandimo munyika; ngokuti akuna mafuro ezvifuyo zvevaranda vako, ngokuti nzara yashata munyika yeKhenani. Ndizvo zvino, tapota, tendera kuti varanda vako vagare munyika yeGosheni'',5Zvino Faro wakaereketa kunaJosefa echiti, “Baba ako nevana vababa ako vauya kwouri.

6Nyika yeEgipite iri pamberi pako; ita kuti baba ako nevana vababa vako vagare munyika yakapindisisa kunaka; ngavagare munyika yeGosheni. Kudai mwechizia vamweni vavo vanokona, vaemese kuita vangwariri vezvifuyo zvangu''.7Josefa wakapotera nababa ake Jakobe, akavaemesa pamberi paFaro naJakobe wakakomborera Faro.

8Faro wakati kunaJakobe, “Mazuva emakore okupona kwako aamangani?”.

9Jakobe wakati kunaFaro, “Mazuva emakore okuhamba kwangu makore zana nemakumi matatu ; mashomani neakashata mazuva emakore okupona kwangu, aazi kuwanda kudai ngemazuva emakore okupona kwemadzibaba angu mumazuva okuhamba kwavo''.

10Jakobe wakakomborera Faro, akabuda kubva pamberi pake.11Josefa wakapa baba ake nevana vababa ake ugaro, wakavapa nharaunda dzavo munyika yeEgipite, munyika yakapindisisa kunaka, munyika yeRamesesi, kudai ngezvaakapanga Faro.

12Josefa wakapa baba ake nevana vababa ake navo veshe vemhatso yababa ake kudya kudai ngouwandu hwemhuri dzavo.13Zvino kwaiya kusina chokudya munyika yeshe; ngokuti nzara yaiya yashata kakurutu. Nyika yeEgipite nenyika yeKhenani dzakademera ngendaa yenzara.

14Josefa wakaunganidza mare yeshe yaiyamwo munyika yeEgipite nomunyika yeKhenani, ngezviyo zvevakatenga; Josefa wakaunza mare iyo mumhatso yaFaro.15Naapo mare yeshe yapera munyika yeEgipite nomunyika yeKhenani, veshe vaEgipite vakauya kunaJosefa, vakati, “Tipei kurya; tingafa ngenyi mukuona kwako? Ngokuti mare yedu yapera''.

16Josefa wakati, “Ipai mwoombe dzenyu; neni ndinozotenganisa ngezvifuyo zvenyu, kuti mare yapera''.

17Vakaunza zvifuyo zvavo kunaJosefa, naJosefa wakavapa zviyo kutenganisana nemahachi, makwai, mbudzi, n'ombe nembongoro. Wakavapa kudya kutenganisana nezvifuyo zvavo zveshe ngeiro gore.18Naapo gore iro rapera, vakauya kwaari ngegore rechipiri, vakati kwaari, “Atizomufishiri mambo wangu, kuti mare yedu yapera; nemihlambi yezvifuyo zvedu zvaazvamambo wangu; akuna chasara mukuona kwamambo wangu, yega miiri yedu nenyika dzedu. 19Tingafa ngenyi pamberi pemadziso enyu, teshe isusu nenyika yedu? Titenge isusu nenyika yedu ngezviyo. Isusu nenyika yedu tinozoita hloko kunaFaro; tipei mbeu kuti tipone, tisafa, kuti nyika isazoita matongo''.20Ndizvo Josefa wakatengera Faro nyika yeshe yeEgipite; ngokuti vaEgipite veshe vakatengesa munhu weshe munda wake, ngokuti nzara yaiya yashata kwavari nenyika yakaita yaFaro.

21Nevanhu vakaita varanda, wakavathuthisa kuti vagare mumadhorobha, kubvira kumugano umwe weEgipite metsa kuguma kumugano umweni wayo.

22Yega nyika yevapristi aazi kuitenga ngokuti vapristi vaiya nechikoaniswa chaibva kunaFaro, vakarya chikoaniswa chavo chevaipuwa ndiFaro; ndizvo avazi kutengesa nyika dzavo.23Naapo Josefa wakati kuvanhu, “Ringirai, ndamutenga nyamashi, imwimwi nenyika yenyu kuita vaFaro. Wonai mbeu dzenyu dziri pano, nemwi munozodzikusha munyika.

24Kunozoitika apo mwookukura, kuti munozopa kunaFaro chimwe chechishanu, marupande marongomuna anozoita enyu, kuita mbeu yeminda, nokuita kudya kwenyu nokwavari vemhatso dzenyu, nokuita kudya kwevadoko venyu''.25Vakati, “Waponesa ndaramo dzedu; ngazvidakadze mambo wangu, isusu tinozoita hloko dzaFaro''.

26Josefa wakaita mutemo munyika yeEgipite metsa nanyamashi, kuti Faro unozopuwa chimwe chechishanu; yega nyika yevapristi isikazi kuita yaFaro.27VaIsuraeri vakagara munyika yeEgipite, munyika yeGosheni: vakakomborerwamwo, vakabarana, vakawanda kakurutu.

28Jakobe wakagara munyika yeEgipite makore gumi nemanomwe; ndizvo mazuva emakore aJakobe okupona kwake aiya zana nemakumi marongomuna namanomwe.29Naapo mukuwo wakwedzera wokuti Isuraeri afe, wakadaidza mwana wake Josefa, akati kwaari, “Kudai zvino ndaona nyasha mukuona kwako, ndapota, isa nyara yako pashi pechizva changu, ugondise kundibata ngenyasha negwinyiso. Usandiika muEgipite.

30Asi ndiradzike nemadzibaba angu; nditware kubva muEgipite, undiike kundau yavo yokuika.” Naye wakati, “Ndinozoita kudai ngokuronza kwenyu''.

31Wakati, “Pika kwendiri,” naye wakapika kwaari. Zvino Isuraeri wakakotamira kusoro romubhedhi.

Chapter 48

1Ngesure kweizvi Josefa wakaronzerwa kuti, “Ringira, baba ako vanorwara;” wakatora vana vake vairi kuenda navo, Manase naEfuremu''.

2Naapo Jakobe aronzerwa kuti, “Mwana wako Josefa wauya kwouri,” zvino Isuraeri wakadzigwinyisa, akagara pamubhedu.3Jakobe wakati kunaJosefa, “Mwari Unesimba-reshe wakaoneka kwendiri paRuzi munyika

yeKhenani, akandikomborera

4akati kwendiri, ‘Ringira, ndinozokuita kuti ubare, ndikuwanze; ndinozokuita chiunga chevanhu, ndinozopa nyika iyi kumibarirwana yako inouya sure kwako kuita yavo mhera na rini''.7Zvino vana vako vairi vewakabarirwa munyika yeEgipite ndisati ndauya kwouri muEgipite, ngevangu; Efuremu naManase vanozoita vangu kudai ndiRubheni naSimeoni ngevangu.

5Nevana vounozobara ngesure kwavo, vanozoita vako; vanozodaidzwa ngezina revakoma vavo mukati mwenhaka yavo.

6Ngokuti inini, apo pendakauya kubva Padhana, Racheri wakafa mukutambudzika kwangu

munyika yeKhenani, tiri murwendo, apo uchipo muhambo wokuguma Efrathi neni ndakamuikapo

munjira yokuenda Efrathi''. ndiro Bheth.8Naapo Isuraeri paakaona vana vaJosefa, wakati, “Ndiani ava?”.

9Josefa wakati kunababa ake, “Ndivo vana vangu, vaakandipa Mwari uno.” Wakati, “Ndapota, vaunze kwendiri, kuti ndivafumise''.

10Zvino madziso aIsuraeri aiya aita mazweezwee ngousharuka, asikachakoni kuona. Ndizvo

Josefa wakavakwedzedza kwaari; akavachingamidza ngomuromo nokuvafungata.11Isuraeri wakati kunaJosefa, “Andizi kurmera kuti ndichazoona hope yako. Wona, Mwari wakanditendera kuti ndionewo rudzi rwako''.

12Josefa wakavabvisa kubva pakati pemabvi aJakobe; wakakotamisa hope yake pashi pamavhu.

13Josefa wakavatora veshe, Efuremu ari munyara yake yokumudyo kumuisa kunyara yokumuoshwe yaIsuraeri, naManase ari munyara yake yokumuoshwe kumuisa kunyara yokumuryo yaIsuraeri, akavakwedzedza kwaari.14Isuraeri wakatambanudza nyara yake yokumuryo, akaiisa padera pesoro raEfuremu uwo waiya mudoko, nenyara yake yokumuoshwe padera pesoro raManase, echichinjikisa nyara dzake echizia; ngokuti Manase ndiye waiya dangwe.

15Naye wakafumisa Josefa, akati, “Mwari uwo madzibaba angu akahamba pamberi pake madzibaba angu Abrahama naIsaka. Mwari uwo waiya Muushi wangu mukupona kwangu kweshe metsa nyamashi,

16ngirosi iyo yakandinunurira kubva mukushata kweshe, ngaifumise varumbwana ava; nezina rangu ngaritumidzwe padera pavo, nemazina emadzibaba angu Abrahama naIsaka; ngavakure vawande kakurutu panyika.17Naapo Josefa aona kuti baba ake vakaisa nyara yavo yokumudyo padera pesoro raEfuremu, azvizi kumudakadza; naye wakabvisa nyara yababa ake kubva pasoro raEfuremu kuiisa pasoro

raManase.

18Josefa wakati kunababa ake, “Haiwa kudaro, baba angu; nokuti uyu ndiye dangwe; isa nyara

yenyu yokumudyo padera pesoro rake''.19Baba ake vakaramba, vakati, “Ndinozia, mwana wangu, ndinozia; iye naye unozoita dzinza, iye

nayewo unozoita mukuru; munukuna wake unozoita mukuru kupinda iye, norudzi rwake runozoita madzinza akawandisa''.

20Wakavakomborera ngeiro zuva echiti, “Kubudikidza ndiwe vaIsuraeri vachakomborerwa vechiti, ‘Mwari ngaakuite kudai ndiEfuremu naManase;’ ” naye wakaisa Efuremu ngepamberi paManase.21Naapo Isuraeri wakati kunaJosefa, “Wona, inini ndaa kuda kufa, asi Mwari unozoa nemwi

nokumuhwirinzazve kunyika yamadzibaba enyu.

22Nepadera peizvi ndapa kwouri chikoaniswa chimwe kupinda vana vababa ako, bandaanda

romutunhu rendakatora kubva kunyara yevaAmori ngemunondo yangu nouta.

Chapter 49

1Zvino Jakobe wakadaidza vana vake, akati, “Dziunganidzenyi pachenyu pamwepo, kuti ndimuronzere izvo zvinozomugumira ngemazuva achauya.

2Unganai, muzwe, imwimwi vana vaJakobe; muterere kunaIsuraeri baba enyu.3Rubheni, ndiwe dangwe rangu, simba rangu, nokutaga kwokugwinya kwangu; kunakisisa kwokuremeredzwa kwangu nokunakisisa kwesimba rangu.

4Usikangwaririki kudai ngemvura, auzoa nokunakisisa, ngokuti wakakwira pamubhedhi wababa ako; naapo wakausvipisa, wakakwira pamubeda.5Simeoni naRevhi vana vamai umwe; shoti dzavo zviombo zvokugebenga.

6A mweya wangu, usazongena pakupangana kwavo. Ndisazoiyaniswa navo mumushongano wavo; ngokuti muushungu hwavo vakauraya munhu. Ngekuda kwavo vakatema -tema mwombe.7Ushungu hwavo ngahutukwe, ngokuti hwaityisa! Nekunyangadzwa kavo kainga kekuchinga. Inini ndinozovaparadzanisa pakati paJakobe, ndivaparadzire muIsuraeri.8Judha, vana vababa ako vanozokukudza; nyara yako inozoa padera pemitsipa yevavengi vako;vana vababa ako vanozokugwadamira.9Judha, mwana wemhondoro; mwana wangu, wakatsungiria kubva kune zvakachakatwa, mwana wangu wakakotama, akaita inga shumba , ingatei ishumba kadzi, ndiani angaita ushingi wokuimusa?10Ndonga youmambo aizobvi kunaJudha, nokuti mudondoro womutongi kubva pakati petsokadzake, metsa auye Shiro; ndudzi dzevanhu dzichamuremeredza.,11Echisunga mwana wembongoro yake pamuvhini, tsiru rembongoro kumuvhini wakapindisisa

kunaka; unosuka zvokusimira zvake muvhini, nezvokufuka zvake mungazi yemavhini;.

12madziso ake anozotsvukiswa ngevhini, nemazino ake anozochena ngomukaka.13Zebhuruni unozogara kumbhirir keruandhle naye unozoita chiemero chengarava; nomugano wake unozoguma sidon.14Isakha imbongoro yakagwinya, inowata pashi pakati pemihlambi yemakwai.

15Wakaona ndau yokuzorora kuti yaiya yakanaka nokuti nyika yaiya yechidakadza; wakakotamisa makhadza ake pamutwaro uchzipira semuranda pamabasa.16Dhani unozotonga vanhu vake, kudai ngerimwe remadzinza aIsuraeri.

17Dhani unozoita nyoka munjira, nebuura pamhiri pegondo, iro rinoruma tsoka dzehachi, kuti

mugadhi waro awe ngegotsi.

18Ndakagarira ruponeso rwenyu, imwimwi Mambo Mwari.19Gadhi unozorwiswa ngehondo, asi iye unozovarwisa pazvisisino zvavo.

20Asha kudya kwake kwakanuna, naye unozokukura zvinonaka zvoumambo.

21Nafitari imhara yakasunhurika unozowana van vakanaka.22Josefa inhai inobereka michero yakawanda, inhai inobereka michero yakawanda iri paduze pechinyuka; matai ake anotambarara ngepadera porukumbati.

23Vanofura ngouta vakamurwisa ngesimba kakurutu, nokuposhera kwaari nokumutambudza.24Asi uta hwake hunondogara hwakagwinya nemioko yenyara dzake yakagwinyiswa ngenyaradzoUwo Unesimba raJakobe, kubudikidza ngezina roMuushi, Buwe ra Israel.25NdiMwari wababa ako, uwo unozokudetsera, ndiMwari Unesimba-reshe uwo unozokukomborerangemakomborero anobva mudenga padera, nemakomborero anobva muruandhle ruri ngepashi, makomborero emazamu neechibereko.26Makomborero ababa ako achawanda kupinda makomborero omadzibaba angu metsa kugumakumagano okugumisira wezvimitunhu zvemhera nariini; ngazvigare padera pesoro raJosefanepadera penhuvhuma yesoro rouwo wakaparadzaniswa nevana vababa ake.27Bhenjamini uri thika rinokara, mangwanani unozorya zvakaurawa, nemadeekoni unozokowanisazvakachakatwa''.28Eshe aya ndiwo madzinza gumi namairi aIsuraeri. Izvi ndizvo zvavakaereketa baba avo kwavari, apo paakavafumisa, echifumisa umwe ngaumwe ngechifumiso chakamunakira,

29Naye wakavapanga, akati kwavari, “Ndinozounganidzwa kuvanhu vangu; ndiikei pamwepo nemadzibaba angu mubako riri mumunda waEfroni muHiti,

30mubako riri mumunda weMakhipera, uri kumabvazuva kweMamure, munyika yeKhenani, raakatenga Abrahama pamwepo nomunda kubva kunaEfroni muHiti kuita ndau yokutsira.31Apo pevakaika Abrahama naSara mukadzi wake; apo pevakaika Isaka naRebheka mukadzi wake;

naapo pendakaika Rea.

32Munda nebako ririmwo, zvakatengwa kubva kuvana vaHiti''.

33Naapo Jakobe apedza kupanga vakororo vake, wakapfinya tsoka dzake mumubhedhi akafa, akaunganidzwa kunevandhu vake.

Chapter 50

1Zvino Josefa wakawira padera pehope yababa ake, akachema aripo padera pavo, akavachingamidza ngomuromo.

2Josefa wakapanga varanda vake, madhokodheya kuti vaomese muiri wababa ake ngemitombo

kuti usaora, nemadhokodheya akaomesa muiri waIsuraeri;

3vakapedza mazuva makumi marongomuna kwaari; ngokuti ndiwo mazuva akadaro aidiwa

kuomesa muiri; nevaEgipite vakamuchema mazuva makumi namnomwe.4Naapo mazuva okumuchema apera, Josefa wakaereketa kunevemhatso yaFaro echiti, “Kudai

zvino ndaona nyasha mukuona kwenyu, ndapota, ereketai mukuzwa kwaFaro mwechiti;

5‘Baba angu vakandipikisa vechiti, Wona, ndaa kufa; unozondiika muiba rangu rendakadzitsira

munyika yeKhenani. Ndizvo zvino, ndapota, nditenderei kuti ndiende, ndiike baba angu, neni

ndinozopetukazve''.

6Faro wakati, “Kwira, uende, uike baba ako, kudai ngezvaakakupikisa''.7Ndizvo Josefa wakakwira kooika baba ake. Vakakwira naye varanda veshe vaFaro, vakuru vemhatso yake, nevakuru veshe venyika yeEgipite,

8nemhatso yeshe yaJosefa, nevana vababa ake, nevemhatso yababa ake. Vega vadoko vavo

nezvifuyo zvavo nemihlambi yavo vakazvisiya munyika yeGosheni.

9Dzakakwira naye dzeshe ngoro, nevagadhi vemahachi vaiya chiunga chikuru.10Naapo vakaguma kumbuwa yaAthadhi, iri ruseri rweJorodhani, vakachema ngechiriro chikurutu. Josefa wakaemesa mazuva manomwe okuchema baba ake.

11Apo vagari vomunyika iyo, vaKhenani, vakaona kuchema kwaiya pambuwa yaAthadhi, vakati, “Uku kuchema kunosvipisa mwoyo kuvaEgipite.” Ndizvo zina rendau iyo rakaudzwa kuti Abheri- miziraimu, riri ruseri rweJorodhan.12Ndizvo vana vake vakaita kuna jakobe kudai ngezvaakavapanga.

13Vana vake vakamutwara kuenda kunyika yeKhenani, vakamuika mubako romumunda weMakhipera, riri kumabvazuva kweMamure, iro raakatenga Abrahama pamwepo nomunda kubva kunaEfroni muHiti, kuita ndau yokuika.

14Apedza kuika baba ake, Josefa wakahwirira Egipite nevakoma vake, navo veshe vakakwira naye kooika baba ake.15Naapo vakoma vaJosefa vaona kuti baba avo vafa, vakati, “Pamweni Josefa unozotizonda

nokutiunzidzira kushata kweshe kwetakamuitira''.

16Vakatumira izwi kunaJosefa vechiti, “Baba ako vakatipanga, vasati vafa, vechiti,

17‘Munozoronza kudai kunaJosefa: Rekerera zvino, ndapota, kupauka kwevakoma vako

nokushaisha kwavo, ngokuti vakakuitira zvakashata.’ Zvino, tinokupota, rekerera kupauka

kwevaranda vaMwari wababa ako.” Josefa wakachema apo choko purakaguma kwaari.18Vana vababa ake vakauya, vakawira pamberi pake; vakati, “Wona, tiri varanda vako''.

19Asi Josefa wakati kwavari, “Musatya! Ndiri pandau yaMwari here?.

20Imwimwi mwakandirongera zvakashata, asi Mwari wakandirongera kuti zvindinakire, kuitira kuti vanhu vazhinji vaponeswe, kudai ngezviripo nyamashi.

21Ndizvo zvino musatya; ndinozomupa zvokurya nevadoko venyu.” Wakavaembedzera, akaereketa ngenyasha kwavari.22Josefa wakagara Egipite, iye nevemhatso yababa ake; Josefa wakapona makore zana negumi.

23Josefa wakaona vana vaEfuremu vomubarirwana wechitatu. Wakaonazve, vana vaMakhiri, mwana waManase. Vona vakabarwa pamadoyo aJosefa.24Josefa wakati kuvana vababa ake, “Ndaakufa; asi Mwari unozomuhambira, amubudise kubva

munyika muno kuenda kunyika yaakapika ndiyo, kunaAbrahama, kunaIsaka nokunaJakobe''.

25Josefa wakapikisa vana vaIsuraeri mhiko echiti, “Ngegwinyiso Mwari unozomuhambira, nemwi

munozotwara magodo angu kukwira nawo kubva pano''.

26Ndizvo Josefa wakafa, aane makore zana negumi vakaomesa muiri wake ngemitombo kuti usaora, naye wakaiswa mubhokisi

## Ezra

Chapter 1

1Mugore rokutanga rokutonga kwaSairusi mambo wePhesia, kuti izwi raMambo Mwari raakaereketa ngomuromo waJeremia rizadzisike, Mambo Mwari wakamusa mweya waSairusi mambo wePhesia, kuti adaidzire chiziiso mukati mwoumambo hwake hweshe, nokuchinyora kuti chidzidzwe. 2“Unoronza izvi Sairusi mambo wePhesia: Mambo Mwari, Mwari womudenga, wandipa umambo hweshe hwomunyika, naye wandipanga kuti ndimuakire mhatso muJerusarema muJudha.3Kunyazwi ndiani weavo vari pakati penyu wevanhu vake, Mwari wake ngaagare naye! Zvino unotenderwa kukwira Jerusarema muJudha, nokuakisa mhatso yaMambo Mwari, Mwari waIsuraeri, ndiye Mwari uwo uri muJerusarema. 4Avo vakasara kunyazwi ngepari pandau pevanogara, ngavadetserwe ngevanhu vendau yavo veshe ngesirivha nomukore, nenhumbi nezvifuyo, ngepabanze peminikero yokupa ngokuda yemhatso yaMwari iri muJerusarema”.5. Zvino vakamiruka vakuru vemhatso dzemadzibaba aJudha naaBhenjamini, vapristi nevaRevhi, pamwepo naavo veshe vaakamusa Mwari mweya yavo, vakadzinasirira kuti vakwire kooaka mhatso yaMambo Mwari muJerusarema. 6Vaakirwana vavo veshe vakavadetsera ngezvidziyo zvesirivha, zvomukore, nhumbi, zvifuyo, nezviro zvinomutengo mukuru, ngepabanze peizvo zvakapuwa ngomwoyo unoda.7Sairusi mambo pachake wakaunza zvidziyo zvemhatso yaMambo Mwari, zvaakatora Nebhukhadhineza kubva Jerusarema, echizviisa mumhatso yezvimwari zvake. 8Mambo Sairusi wePhesia wakaita kuti zviunzwe munyara yaMithiredhathi mungwariri woupfumi, uwo wakazvierenga akapa Sheshibhaza mutongi waJudha.9Uhwu ndihwo uwandu hwazvo: zvidziyo zvomukore zvaiya makumi matatu, zvidziyo zvesirivha zvaiya gumi remazana, mapanga aiya makumi mairi nemapfumbamwe; 10mikheyo yomukore makumi matatu, imweni mikheyo yesirivha mazana marongomuna negumi, zvimweni zvidziyo gumi remazana. 11Zveshe zvidziyo zvomukore nezvesirivha zvaiya makumi emazana mashanu nemazana marongomuna. Zveshe izvi zvakaunzwa Jerusarema ndiSheshibhaza, pamwepo naavo vaiya hloko vechibva Bhabhuroni.

Chapter 2

1Zvino ava ndivo vana vomunyikeyo vakakwira kubva muuhloko, avo vaiya vakatorwa ndiNebhukhadhineza mambo weBhabhuroni, kuenda navo Bhabhuroni; vakapetuka Jerusarema neJudha, munhu weshe kuenda kudhorobha rake. 2Vakauya naZerubhabheri, Jeshua, Nehemia, Seraia, Reeraia, Mordhekhai, Bhirishani, Misipha, Bhigivhai, Rehumu naBhaana. Uwandu hwevanhu vaIsuraeri:3mibarirwana yaPharoshi, makumi emazana mairi nezana rimwe nemakumi manomwe nevairi 4Mibarirwana yaShefatia, mazana matatu nemakumi manomwe nevairi 5Mibarirwana yaAra, mazana manomwe nemakumi manomwe nevashanu 6Mibarirwana yaPhahathimoabhi ngemazina emibarirwana yaJeshua naJoabhi, makumi emazana mairi nemazana masere negumi nevairi7. Mibarirwana yaEramu, gumi rimwe remazana nemazana mairi nemakumi mashanu nevarongomuna.

8Mibarirwana yaZatu, mazana mapfumbamwe nemakumi marongomuna nevashanu. 9Mibarirwana yaZakhai, mazana manomwe nemakumi matanhatu 10Mibarirwana yaBhani, mazana matanhatu nemakumi marongomuna nevairi.11. Mibarirwana yaBhebhai, mazana matanhatu nemakumi mairi nevatatu 12Mibarirwana yaAzigadhi, gumi remazana nemazana mairi nemakumi mairi nevairi 13Mibarirwana yaAdhonikamu, mazana matanhatu nemakumi matanhatu nevatanhatu. 14Mibarirwana yaBhigivhai, makumi emazana mairi nemakumi mashanu nevatanhatu.15Mibarirwana yaAdhini, mazana marongomuna nemakumi mashanu nevarongomuna 16Mibarirwana yaAteri ngemazina avo vaHezekia, makumi mapfumbamwe nevasere. 17Mibarirwana yaBhezai, mazana matatu nemakumi mairi nevatatu. 18Mibarirwana yaJora, zana negumi nevairi19Mibarirwana yaHashumu, mazana mairi nemakumi mairi nevatatu 20Mibarirwana yaGibha, makumi mapfumbamwe nevashanu 21Mibarirwana yaBhetherehema, zana nemakumi mairi nevatatu . 22Vanhu veNetofa, makumi mashanu nevatanhatu.23Vanhu vaAnathothi, zana nemakumi mairi nevasere . 24Mibarirwana yaAzimavhethi, makumi marongomuna nevairi. 25Mibarirwana yaKiriathi-jearimu, Khefira naBheerothi, mazana manomwe nemakumi marongomuna nevatatu 26Mibarirwana yaRama neyaGebha, mazana matanhatu nemakumi mairi naumwe27. Vanhu vaMikhimashi, zana nemakumi mairi nevairi 28Vanhu veBhetheri naAi, mazana mairi nemakumi mairi nevatatu 29Mibarirwana yaNebho, makumi mashanu nevairi 30Mibarirwana yaMagibhishi, zana nemakumi mashanu nevatanhatu31Mibarirwana yaEramu umweni, gumi remazana nemazana mairi nemakumi mashanu nevarongomuna 32Mibarirwana yaHarimu, mazana matatu nemakumi mairi. 33Mibarirwana yaRodhi, yaHadhidhi neyaOno, mazana manomwe nemakumi mairi nevashanu34Mibariwana yaJerikho, mazana matatu nemakumi marongomuna nevashanu 35Mibarirwana yaSenaa, makumi emazana matatu nemazana matanhatu nemakumi matatu36. Vapristi mibarirwana yaJedhaia, vemhatso yaJeshua, mazana mapfumbamwe nemakumi manomwe nevatatu 37Mibarirwana yaIma, gumi remazana nemakumi mashanu nevairi. 38Mibarirwana yaPhashuri, gumi remazana nemazana mairi nemakumi marongomuna nevanomwe 39Mibarirwana yaHarimu, gumi remazana negumi nevanomwe40. VaRevhi mibarirwana yaJeshua naKadhimieri, vemibarirwana yaHodhavhia, makumi manomwe nevarongomuna 41Vaembi mibarirwana yaAsafi, zana nemakumi mairi nevasere 42Mibarirwana yevarindi vemisiwo: mibarirwana yaSharumu, yaAteri, yaTarimoni, yaAkubhi, yaHatita neyaShobhai, veshe pamwepo zana nemakumi matatu nevapfumbamwe.43Vashandi vomutemperi: mibarirwana yaZiha, yaHasufa, yaTabhaothi, 44yaKerosi, yaSiaha, yaPhadhoni, 45Mibarirwana yaRebhana, yaHagabha, yaAkubhi 46Mibarirwana yaHagabhi, yaShrimai, yaHanani.47Mibarirwana yaGidheri, yaGaha, yaReaia, 48yaRezini, yaNekodha, yaGazamu, 49Mibarirwana yaUza, yaPhasea, yaBhesai, 50Mibarirwana yaAsina, yaMeunimu, yaNefisimu;51Mibarirwana yaBhakibhuki, yaHakufa, yaHahuri, 52Mibarirwana yaBhaziruthi, yaMehidha, yaHasha, 53Mibarirwana yaBhakosi, yaSisera, yaThema, 54Mibarirwana yaNezia neyaHatifa.55. Mibarirwana yevaranda vaSoromoni: yaSotai, Mibarirwana yaHasoferethi, yaPherudha, 56Mibarirwana yaJaara, yaDhakoni, yaGidheri, 57Mibarirwana yaShefatia, yaHatiri, yaPhokherethihazebhaimu neyaAmi. 58Veshe vashandiri vomutemperi nemibarirwana yevaranda vaSoromoni, mazana matatu nemakumi mapfumbamwe nevairi59Naava ndivo vakakwira kubva Therimera, Theriharsha, Kherubhi, Adhani naIma, kunyazwi vasaikona kududzira mibarirwana yemhatso yemadzibaba avo, nokubarwa kwavo kuti vaiya vevaIsuraeri here: 60mibarirwana yaDheraia, yaThobhia neyaNekodha, mazana matanhatu nemakumi mashanu nevairi.61. Mibarirwanawo yevapristi: mibarirwana yaHabhaia, yaHakozi neyaBharizirai, (uwo wakaroora umwe wevanasikana vaBharizirai muGireadhi, naye wakadaidzwa ngezina ravo). 62Ava vakatsvaka kunyorwa kwemazina avo pakati peavo vakaerengwa ngemazina emibarirwana yavo, asi avazi kuonekapo; ndizvo vakaduswa kubva kuupristi, kudai ngeavo vakasvipiswa; 63mutongi wakavaronzera kuti vasachazodya zviro zvakapindisisa kuchena, metsa kwauya mupristi unoshandisa Urimu neThumimu.64Uwandu hwembungano yeshe hwaiya makumi marongomuna nemairi emakumi emazana nemazana matatu nemakumi matanhatu 65ngepabanze pevaranda vavo vevamuna nevevakadzi, avo vaiyapo veshe makumi emazana manomwe nemazana matatu nemakumi matatu nevanomwe ; vaiya nevaembi pakati pavo mazana mairi, vamuna nevakadzi.66Vaiya nemahachi avo mazana manomwe nemakumi matatu nematanhatu , nemanyurusi avo mazana mairi nemakumi marongomuna nemashanu 67makamera avo mazana marongomuna nemakumi matatu namashanu , nezvimbongoro zvavo makumi emazana matanhatu nemazana manomwe namakumi mairi .68Apo pevakaguma pamhatso yaMambo Mwari muJerusarema, vamweni vevakuru vemhatso dzemadzibaba avo vakapa ngokuda zvipo zvemhatso yaMambo Mwari, kuti vaiake pandau yayo. 69Vakapa kudai ngokuwanda kwoupfumi hwavo mare yokuaka, mukore makhirogramu mazana mashanu, sirivha makhirogramu makumi emazana mairi nemazana masere nezvokusimira zvevapristi zana70Vapristi, vaRevhi nevanhu vamweni vaigara muJerusarema nomunharaunda yaro; nevaembi, varindi vemisiwo nevaranda vomutemperi vaigara mumadhorobha avo, nevaIsuraeri veshe mumadhorobha avo.

Chapter 3

1Naapo mwedzi wechinomwe waguma vana vaIsuraeri vaiya vaa mumadhorobha, vanhu vakaungana pamwepo muJerusarema 2Zvino Jeshua mukororo waJozadhaki, nehama dzake vapristi, naZerubhabheri mukororo waShearitieri, nehama dzake vakamiruka kuaka arita raMwari waIsuraeri, kuti vapirepo midiro yokupisha, kudai ngezvakanyorwa mumupango waMosi munhu waMwari.3. Navo vakaemesa arita padera petsikiro raro, ngokuti vaiya mukutya ngendaa yevanhu venyika idzo dzevaigurirana nadzo; navo vakapira midiro yokupisha kunaMambo Mwari padera paro, mangwanani nemadeekoni. 4Navo vakangwarira dhiri rematumba, kudai ngezvakanyorwa, navo vakapira midiro yokupisha zuva ngezuva, kudai ngouwandu wazvo, kudai ngezvakaemeswa zvinodikanwa zvezuva ngezuva, 5nangesure kweizvi vakapira midiro yokupisha yenguva dzeshe, yokutawa kwomwedzi, nemadhiri eshe akaemeswa ndiMambo Mwari, iyo yakacheneswa, neyeavo veshe vakapa kunaMambo Mwari ngokuda.6. Kubvira ngezuva rokutanga romwedzi wechinomwe vakatanga kupira midiro yokupisha kunaMambo Mwari. Asi tsikiro retemperi raMambo Mwari raiya risati raradzikwa. 7Ndizvo vakapa mare kuneavo vaitsetsa mapuwe, naavo vaitsetsa matanda, nezvokudya, zvokumwa, nemafuta, kuvaSidhoni nevaThire kuti vaunze matanda emisidhari kubva Rebhanoni kuaendesa kuruandhle kuti aende Jopa, kudai ngokutenderwa kwevakatenderwa ndiSairusi mambo wePhesia.8Mugore rechipiri ngesure kwokuuya kwavo kumhatso yaMwari paJerusarema, ngomwedzi wechipiri, Zerubhabheri mukororo waShearitieri naJeshua mukororo waJozadhaki, vakaita maambo pamwepo nevamweni vevanhu vavo, vapristi nevaRevhi, naavo veshe vaiya vapetuka kuJerusarema vechibva kuusungwa. Vakaemesa vaRevhi vaibvira pamakore makumi mairi nevari padera, kuti varingire mushando wemhatso yaMambo Mwari. 9NaJeshua anevakororo vake nehama dzake, naKadhimieri nevakororo vake, vemibarirwana yaHodhavhia pamwepo nevakororo vaHenadhadhi, vaRevhi, vakororo vavo nehama dzavo pamwepo vakatora mushando wokuringira vashandi mumhatso yaMwari.10. Naapo vaaki varadzika tsikiro retemperi raMambo Mwari, vapristi vakaemeswa vanezvokusimira zvavo zvezvipani vanemagwama, nevaRevhi vakororo vaAsafi vanengome dzavo dzesimbi, kuti vakudze Mambo Mwari kudai ngokuemesa kwaDhavhidha mambo waIsuraeri; 11navo vakaemba vechidairana, vechikudza nokubonga kunaMambo Mwari, “Ngokuti wakanaka, ngokuti nyasha dzake dzinogara mhera nariini kunaIsuraeri.” Nevanhu veshe vakadaira ngokudaidzira kukurutu, apo pevakakudza Mambo Mwari, ngendaa yokuti tsikiro remhatso yaMambo Mwari rakaradzikwa.12. Asi vazhinji vevapristi nevaRevhi nevakuru vemhatso dzemadzibaba, avo vanhu vakurisa, avo vakaona mhatso yokutanga pamadzeyo ayo, vakachema ngeizwi guru, apo pevakaona mhatso iyi, kunyazwi vazhinji vakadaidzira kakurutu ngokudakara. 13Ndizvo vanhu avazi kukona kuparadzanisa pakati pebope rokudakara nerokuchema kwevanhu, ngokuti vanhu vakadaidzira ngokudaidzira kukuru nebope rakazwika kuretu.

Chapter 4

1Naapo magaa avaJudha naaBhenjamini azwa kuti avo vakapetuka kubva kuuhloko vaiakira Mambo Mwari, Mwari waIsuraeri, temperi, 2vakauya kunaZerubhabheri, nokuvakuru vemhatso dzemadzibaba, vakati kwevari, “Ngatiake nemwi, ngokuti tinodira Mwari wenyu, kudai ngezvomunoita; nesu taipira midiro kwaari kubvira pamazuva aEsarihadhoni mambo weAsiria, uwo wakatikwidza uno.”3Asi Zerubhabheri, Jeshua nevamweni vevakuru vemhatso dzemadzibaba aIsuraeri vakati kwevari, “Imwimwi amuna chikoaniswa nesu mukuakira Mwari wedu mhatso; asi isusu tega tinozoakira Mambo Mwari, Mwari waIsuraeri, kudai ngokupanga kwaSairusi mambo wePhesia.”4Zvino vanhu venyika iyo vakarembesa nyara dzevanhu vaJudha, vakavaita kuti vatye kuaka, 5navo vakatengera vanhu vakuru kuti vashaishire urongwa hwavo, mazuva eshe okutonga aSairusi mambo wePhesia metsa mukuwo wokutonga kwaDhariusi mambo wePhesia. 6Mukutonga kwaAhasuerusi, mugore rake rokuamba kutonga, vakanyora tsamba yokumangarira vagari veJudha neveJerusarema.7Nomumazuva aArthazekizesi, Bhishiramu, Mithiredhathi, Tabheeri, nevamweni vaiya naye vakanyora kunaArthazekizesi mambo wePhesia; netsamba yakanyorwa ngorurumi rwevaAramu, narwo rwakakhumuchwa. 8Rehumu muteeri wamambo mukuru naShimishai munyori vakanyora tsamba kunaArthazekizesi mambo yokuitira ndaa Jerusarema.9Zvino vakanyora Rehumu muteeri wamambo mukuru, Shimishai munyori pamwepo nevamweni vavo, vatongi, nhumwa, vakuru, vaPhesia, vanhu veErekhi, vaBhabhuroni, vanhu veSusa, ndivo vaEramu, 10nemadzinza amweni awo aakadzinga Osinapha, munhu mukuru unembiri, akavagarisa mumadhorobha eSamaria, nomundau dzimweni dzenyika kuguma mberi kwerwizi.11. Uku ndikwo kunyorwa kwetsamba yakatumirwa. “KunaArthazekizesi mambo: Varanda vako avo vanhu vari mberi kwerwizi, vanomuchingamidza. 12Nazvino ngazviziikanwe kunamambo kuti vaJudha avo vakakwira kubva kwouri vakauya kwetiri vakapetuka Jerusarema. Vanoakisa dhorobha iro rinomukira rakashata; vaakupedza marukumbati nokuakisa matsikiro.13Ngazviziikanwe zvino kunamambo kuti, kudai dhorobha iri rikaakiswa nemarukumbati aro akapera, avachazobhadhari chibharo, nomuthero wezviro zvokutengesa, nomuthero wepato, ngokudaro vanozotsonza pfuma yamadzimambo.14Zvino ngokuti tinokowana munyu womungome yamambo, nazvo azvichanakiri isusu kuona mambo echitserudzwa, ndizvo tinotumira izwi rokuziisa mambo, 15kuti kutsvakisiswe kubva mubhuku rendaa dzemadzibaba ako. Munozoona mubhuku rendaa dzemadzibaba enyu kuti iri dhorobha idhorobha rokumukira, rinoshaishira madzimambo nenyika, nokumusa kumukira mukati mwaro kubvira ngemazuva ekaretu. Ngendaa yeizvi dhorobha iri rakaparadzwa 16Tinoziisa mambo kuti dhorobha iri rikaakiswa, nemarukumbati aro akapedzwa, zvino iwewe auzoane chikoaniswa munyika ngeseri kworwizi.”17. Mambo wakatumira mupinguro KunaRehumu muteeri wamambo mukuru, nokunaShimishai munyori, nokunevamweni vavo, vanogara muSamaria nokundau dzeshe dzenyika seri kworwizi, ndinochingamidza. Nazvino 18tsamba yemwakatumira kwetiri yakanasa kudzidzwa nokukhumuchwa pamberi pangu. 19Ndizvo ndakapanga noumweni wakatsvakisisa, naye wakaona kuti iri dhorobha karetu raimukira madzimambo, kuti kumukira nokugebenga zvakaitwa mukati mwaro.20Jerusarema raiya nemadzimambo padera paro vaiya nesimba, vaitonga nyika dzeshe seri kworwizi; kwevaitorayo zvibharo nemithero yokutengesa neyepato. 21Ndizvo panga zvino kuti ava vanhu varekere, kuti iri dhorobha risaakiswa, metsa ndaita mupango umweni. 22Ngwarai zvino kuti musanonoka pandaa iyi; kushaishirwa kungakura ngenyi kunamambo?”23Zvino apo tsamba yaArthazekizesi mambo yadzidzwa pamberi paRehumu naShimishai munyori naavo vamweni vavo, vakakasira kukwira Jerusarema kuvaJudha, vakavarambidza ngesimba kuti varekere. 24Panguvayo mushando wemhatso yaMwari wakarekerwa muJerusarema, nawo auzi kuzoangira metsa gore rechipiri rokutonga kwaDhariusi mambo wePhesia.

Chapter 5

1. Zvino vaprofeti, Hagai naZekharia mukororo waIdho, vakaprofeta kuvaJudha vaiya muJudha nomuJerusarema muzina raMwari waIsuraeri, waiya padera pavo. 2Zvino Zerubhabheri mukororo waShearitieri, naJeshua mukororo waJozadhaki vakamiruka, vakaamba kuakisa mhatso yaMwari muJerusarema, pamwepo nevaprofeti vaMwari vechivadetsera3Ngouwo mukuwo Tatenai mutongi wenyika yeseri kworwizi, naShethabhozenai nevamweni vavo, vakauya kwevari, vakaereketa kwevari vechiti, “Ndiani wakamupanga kuti muake iyi mhatso nokuparadza urwu rukumbati?” 4Vakavabvunzawo izvi, “Ndiani mazina eavo vanhu vanoaka mhatso iyi?” 5Asi madziso aMwari wavo airingira padera pevakuru vevaJudha, navo avazi kuvarambidza, metsa ndaa yakaiswa kunaDhariusi, naapo vakapingurwa ngetsamba ndaa iyo.6Imwe yetsambayo yevakatumira kunaDhariusi mambo Tatenai, mutongi wenyika yeseri kworwizi, naShethabhozenai nevamweni vavo nhumwa, avo vaiya munyika yemberi kworwizi. 7Vakatumira mushumo kwaari, wakanyorwa kudai: “KunaDhariusi mambo, kunyarara kweshe!8Ngakuziikanwe kunamambo kuti takaenda kunyika yaJudha, kumhatso yaMwari mukuru. Iyo irikuakwa ngemapuwe makuru, nematanda anoiswa padera mumarukumbati; mushando uyu unoenda mberi zvakanaka, unobudirira munyara dzavo. 9Zvino takabvunza vakuru avo, techiti kwevari, ‘Ndiani wakamupanga kuaka iyi mhatso, nokupedza marukumbati aya?’ 10Takabvunzawo mazina avo, kuti tikuronzere, kuti tinyore mazina evamuna vaiya vakuru pakati pavo.11Vakatipingura vechiti, ‘Tiri varanda vaMwari womudenga nowomunyika, tinoakisa mhatso yakaakiwa ikapera makore mazhinji akapinda ndimambo mukuru waIsuraeri.12Asi ngokuti madzibaba edu akamusa ushungu hwaMwari womudenga, wakavapira munyara dzaNebhukhadhineza mambo weBhabhuroni, muKharadhea, uwo wakaparadza iyi mhatso, akatora vanhu akaenda navo Bhabhuroni. 13Zvakanyadaro mugore rokutanga rokutonga kwaSairusi mambo weBhabhuroni, wakapanga kuti mhatso yaMwari iakiswe.14Zve, zvidziyo zvomukore nezvesirivha zvemhatso yaMwari, izvo zvaakatora Nebhukhadhineza kubva mutemperi muJerusarema, nokuzviunza mutemperi romuBhabhuroni, izvi Sairusi mambo wakazvitora kubva mutemperi reBhabhuroni, nazvo zvakapuwa kunemunhu waizwi Sheshibhaza, uwo waakaemesa kuita mutongi.’ 15Wakati kwaari, ‘Tora izvi zvidziyo, enda uzviise mutemperi muJerusarema, nemhatso yaMwari ngaiakiwe pandau yayo.’16Zvino uwo Sheshibhaza wakauya, akaisa tsikiro remhatso yaMwari muJerusarema; kubvira ngouwo mukuwo metsa zvino ichandoakiwa, nayo aisati yapera.17Ndizvo zvino, kudai kwechioneka kwakanaka kunamambo, ngakutsvakisiswe mumhatso yemabhuku ekaretu hwamambo muBhabhuroni kuti kuoneke kuti zvinegwinyiso here kuti Sairusi mambo wakapanga kuti mhatso yaMwari iakiswe muJerusarema. Mambo ngaatumire kwetiri chiri kuda kwake ngeiyi ndaa.

Chapter 6

1Asi mambo Dari wakatara kuti kutorwe zvinyorwa mubhatso mebhabiloni 2. Asi mwaiya muEkhibhathana dhorobha guru munyika yeMedhia umwo mweyakaoneka tsamba yakapetwa, mwaiya mwakanyorwa izvi, “Chinyorwa.3. Mugore rokutanga rokutonga kwake, Sairusi mambo wakaita mupango: Ngendaa yemhatso yaMwari muJerusarema, ngaiakiswe, mhatso ndau yevanopira midiro, nemidiro yokupisha peinounzwa urebu hwayo hwepadera huite mamitha makumi mairi nemanomwe nokupamhama mamitha makumi mairi nemanomwe, 4nemisara mitatu yemapuwe makuru, nomusara umwe wematanda; mutengo ngaubhadharwe kubva kuupfumi hwoumambo. 5Zve, zvidziyo zvomukore nezvesirivha zvemhatso yaMwari zvaakatora Nebhukhadhineza kubva mutemperi muJerusarema, akazviunza Bhabhuroni, ngazvihwirinzwewo zvipetudzwe mutemperi muJerusarema, chimwe ngachimwe kundau yacho; unozozviisa mumhatso yaMwari.”6“Zvino, iwewe Tatenai, mutongi wenyika yoruseri rworwizi, Shethabhozenai, nemwi vamweni vavo, vatumwa vari munyika yoruseri kworwizi, garai kuretu; 7rekerai mushando wemhatso yaMwari uangire; tenderanyi mutongi wevaJudha nevakuru vevaJudha kuti vaakise mhatso iyi yaMwari pandau payo.8Zve, ndaisa mupango ngendaa yeizvo zvomunosisira kuitira ava vakuru vevaJudha kuti iakiswe iyi mhatso yaMwari; mubhadharo ubhadharwe kuneava vanhu, wakaperera ngokukasira; mare ngaitorwe kubva muupfumi hwoumambo, hwechibaro chenyika yoruseri rworwizi. 9Kunyazwi chiinyi chevanotama, mikono mitsva, magondohwe, nemakwai, okuita midiro yokupisha kunaMwari womudenga, koroni, munyu, vhini, nokuti mafuta, kudai ngokuronza kwevapristi vari muJerusarema, ngazvipuwe kwevari zuva ngezuva; musakorera, 10kuti vapire midiro inegwema rakanaka kunaMwari womudenga, nokukumbirira ndaramo yamambo neyevana vake.11Zve, ndaemesa mupango, kuti kunyazwi ndiani unozoshandura iri izwi, ngakuduswe sika kubva kumhatso yake, naye ngaaturikwe padera payo; nemhatso yake ngaiite murwi wemadisa ngendaa yeichi.. 12Mwari uwo wakaita kuti zina rake rigaremwo, ngaauraye madzimambo eshe nevanhu veshe avo vanozoisa nyara yavo kushandura nokuiparadza iyi mhatso yaMwari iri muJerusarema. Inini Dhariusi ndaemesa mupango: ngauitwe ngokunaka kweshe.”13Zvino kudai ngeizwi rakatumirwa ndiDhariusi mambo kunaTatenai, mutongi wenyika yeseri kworwizi, naShethabhozenai, nevamweni vavo, vakaita ngokunaka kweshe kudai ngezvaakapanga Dhariusi mambo. 14Ndizvo vakuru vevaJudha vakaaka, navo vakabudirira kubudikidza ngokuprofeta kwomuprofeti Hagai naZekharia mukororo waIdho. Vakaaka, vakaipedza, kudai ngokupanga kwaMwari waIsuraeri, nokupanga kwaSairusi, Dhariusi, naArthazekizesi mambo wePhesia. 15Nemhatso iyi yakapera kuakwa ngezuva rechitatu romwedzi unozwi Adha, mugore rechitanhatu rokutonga kwaDhariusi mambo.16Vana vaIsuraeri, vapristi nevaRevhi, nevamweni vakapetuka kubva kuuhloko, vakaita dhiri rokupirwa kweiyi mhatso yaMwari ngokudakara.. 17Vakapira ngomukuwo wokupirwa kweiyi mhatso yaMwari, mikono zana , magondohwe mazana mairi, zvimakwai mazana marongomuna ; nokuita mudiro wokushaisha wevaIsuraeri veshe, vakapira magotokoto gumi namairi, kudai ngokuwanda kwemadzinza aIsuraeri 18Zvino vakaemesa vapristi kudai ngezvikwata zvavo, nevaRevhi kudai ngemabingo avo, kuti vaite mushando waMwari muJerusarema, kudai ngezvakanyorwa mubhuku raMosi.19Ngezuva regumi nemarongomuna romwedzi wokutanga vakapetuka kuuhloko vakangwarira Phasika. 20Ngokuti veshe vapristi nevaRevhi pamwepo, vaiya vadzichenesa pachavo; veshe pamwepo vaiya vacheneswa. Ndizvo vakauraira gwayana rePhasika reveshe vouhloko vakapetuka, nerevakoma vavo vapristi, neravo pachavo.21Rakadyiwa ngevana vaIsuraeri, avo vaiya vapetuka kubva kuuhloko, naavo veshe vaiya vabatana pamwepo navo nokudziparadzanisa pachavo kubva kutsvina yemadzinza enyika, kuti vadire Mambo Mwari, Mwari waIsuraeri. 22Ngokudakara vakaita dhiri rechingwa chisina mumera mazuva manomwe; ngokuti Mambo Mwari wakavaita kuti vadakare, naye wakatenderudzira mwoyo wamambo weAsiria kwevari, kuti agwinyise nyara dzavo kumushando wemhatso yaMwari, Mwari waIsuraeri.

Chapter 7

12345. Ngesure kweizvi, mukutonga kwaArthazekizesi mambo wePhesia, Ezura mukororo waSeraia, mukororo waAzaria, mukororo waHirikia,2. mukororo waSharumu, mukororo waZadhoki, mukororo waAhithubi,3. mukororo waAmaria, mukororo waAzaria, mukororo waMeraiothi,4. mukororo waZerahia, mukororo waUzi, mukororo waBhuki,5. mukororo waAbhishua, mukororo waFinehasi, mukororo waEreaza, mukororo waAroni mupristi mukuru,67uyu Ezura wakakwira kubva Bhabhuroni. Waiya munyori ngwazi mumipango yaMosi, iyo yakapuwa ndiMambo Mwari, Mwari waIsuraeri; namambo wakamupa zveshe zvaakakumbira, ngendaa yokuti nyara yaMambo Mwari, Mwari wake, yaiya padera pake.7. Vamweni vevana vaIsuraeri, vamweni vevapristi nevaRevhi, vaembi, nevangwariri vemisiwo, nevashandi vomutemperi, vakakwirawo Jerusarema, mugore rechinomwe rokutonga kwaArthazekizesi mambo.8910. Vakauya Jerusarema ngomwedzi wechishanu, mugore rechinomwe rokutonga kwamambo.9. Ngezuva rokutanga romwedzi wokutanga, wakaamba kukwira kubva Bhabhuroni, ngezuva rokutanga romwedzi wechishanu wakaguma Jerusarema, ngokuti nyara yenyasha yaMwari wake yaiya padera pake.10. Ngokuti Ezura waiya aemesa mwoyo wake kuti anase kufundira mupango waMambo Mwari, nokuuita nokudzidzisa zviemeso nezvitongero muIsuraeri.11Iyi ndiyo imwe yetsambayo yaakapa mambo Arthazekizesi kunaEzura mupristi, munyori, mudzidzi wemazwi emipango yaMambo Mwari, nowezviemeso zvake kunaIsuraeri: 12“Arthazekizesi mambo wemadzimambo, kunaEzura mupristi, munyori wemipango yaMwari womudenga: Kunyarara. Nazvino. 13ndinoemesa chironzo, kuti kunyazwi ndiani wevanhu vaIsuraeri, nokuti vapristi vavo, nokuti vaRevhi, vari muumambo hwangu, vanodzipira ngokwavo kukwira Jerusarema, vaende newe.14. Ngokuti watumwa ndimambo, nemakota ake manomwe, koobvunzisa ngendaa yaJudha neJerusarema, kudai ngomupango waMwari wako uri munyara yako, 15nokuenda nesirivha nomukore uwo wakapirwa ndimambo nemakota ake ngomwoyo unoda kunaMwari waIsuraeri, uwo ugaro hwake huri muJerusarema. 16Nesirivha nomukore zveshe zvoungaona munyika yeshe yeBhabhuroni, pamwepo nezvipo zvinoduswa zvevanhu vanopa ngomwoyo unoda, nevapristi zvinopirwa ngokuda zvemhatso yaMwari wavo muJerusarema.17Ngemare iyi zvino ukone kunasa kutenga mikono, magondohwe, zvimakwai, nemidiro yavo yezviyo nemidiro yavo yokumwa, uzvipire padera pearita remhatso yaMwari wako muJerusarema. 18Kunyazwi ngechiri chinooneka chakanaka kwouri, nokuhama dzako chokuita, ngesirivha nomukore zvinosara mungazviita, kudai ngokuda kwaMwari wenyu.19. Nezvidziyo zvakapirwa kwouri zvemushando wemhatso yaMwari wako, unozozviunza pamberi paMwari muJerusarema. 20Kunyazwi chiinyizve chinodiwa chemhatso yaMwari wako, icho chinosisira kuti iwewe uchiunze, unozochipa kubva kuupfumi hwemhatso yamambo.21Inini Arthazekizesi mambo, ndinopanga kwevari vangwariri veshe vepfuma vari ruseri rworwizi, kuti kunyazwi chiinyi chaanoda kubva kwomuri Ezura mupristi nomunyori womupango waMwari womudenga, chiitenyi, ngokunasa kunaka, 22metsa makumi emazana esirivha, chipimo chekoroni makhirogramu gumi remakumi emazana , maritha evhini makumi emazana mairi , maritha emafuta makumi emazana mairi nezvipimo zvomunyu zvakawandisa. 23Kunyazwi chiinyi chinopangwa ndiMwari womudenga, ngachiitwe ngokuda kumhatso yaMwari womudenga, ngokuti ushungu ungazouya padera poumambo hwamambo nevagari venhaka yake.24Tinomuziisawo kuti akuzotenderwi kubhadharisa muthero wokutengesa nowepato, kunyazwi ngouri zvawo, kuvapristi, vaRevhi, vaembi, vangwariri vemisiwo, vashandi vomutemperi, nokuti vashandiri vamweni vemhatso iyi yaMwari.25Iwewe Ezura, kudai ngoungwaru hwakapuwa kwouri ndiMwari hwounahwo, emesa vatongi nevaguri vendaa, vatonge vanhu veshe vari ruseri rworwizi, avo veshe vanozia mipango yaMwari wako; newe unozodzidzisa avo vasikazii. 26Veshe avo vasikazopurutani mupango waMwari wako, nemupango wamambo, kutongwa kunozouya padera pavo ngokukasira, kuurawa, nokuti kudzingwa, nokuti kutorerwa upfumi, nokuti kuiswa mutirongo”.27Ngaakudzwe Mambo Mwari, Mwari wemadzibaba edu, uwo wakaisa chiro chakadaro mumwoyo mwamambo, kunemesa mhatso yaMambo Mwari muJerusarema, 28uwo wakandiitira nyasha pamberi pamambo nemakota ake, nepamberi pevakuru vake vanesimba. Ndakagwinyiswa ngokuti nyara yaMambo Mwari, Mwari wangu, yaiya padera pangu, neni ndakaunganidza pamwepo vatungamiriri vaIsuraeri kuti vakwire neni.

Chapter 8

1Ava ndivo vakuru vemhatso dzemadzibaba avo, nouku ndikwo kuerengwa kwemazina emibarirwana yavo, aavo vakakwira neni kubva Bhabhuroni, mukutonga kwaArthazekizesi mambo: 2Vemibarirwana yaFinehasi, Gershomu; vemibarirwana vaIthama, Dhanieri; vemibarirwana yaDhavhidha, Hatushi, 3vemibarirwana yaShekania; vemibarirwana yaPharoshi, Zekharia, pamwepo naye vakaerengwa nokunyorwa mazana emibarirwana yevamuna zana nemakumi mashanu4vemibarirwana yaPhahathimoabhi, Eriehoenai mukororo waZerahia, pamwepo naye vamuna mazana mairi . 5vemibarirwana yaZatu, Shekhania mukororo waJahazieri, pamwepo naye vamuna mazana matatu. 6vemibarirwana yaAdhini, Ebhedhi mukororo waJonathani, pamwepo naye vamuna makumi mashanu. 7vemibarirwana yaEramu, Jeshaia mukororo waAtharia, pamwepo naye vamuna makumi manomwe (8Vemibarirwana yaShefatia, Zebhadhia mukororo waMikhaeri, pamwepo naye vamuna makumi masere 9vemibarirwana yaJoabhi, Obhadhia mukororo waJehieri, pamwepo naye vamuna mazana mairi negumi nevasere

10. 10vemibarirwana yaBhani, Sheromithi mukororo waJosifia, pamwepo naye vamuna zana nemakumi matanhatu 11vemibarirwana yaBhebhai, Zekharia mukororo waBhebhai, pamwepo naye vamuna makumi mairi nevasere.12Vemibarirwana yaAzigadhi, Johanani mukororo waHakathani, pamwepo naye vamuna zana negumi . 13Vemibarirwana yaAdhonikamu, avo vakapedzisira kuuya, mazina avo ngaaya, Erifereti, Jeeri naShemaia, pamwepo navo vamuna makumi matanhatu 14Vemibarirwana yaBhigivhai, Uthai naZakuri, pamwepo navo vamuna makumi manomwe15Ezura wakati ""Ndakavaunganidza pamwepo kurwizi urwo runoenda Ahavha; naapo takagarapo mazuva matatu mumatende. Naapo ndaringira vanhu nevapristi, andizi kuonapo naumwe hake wemibarirwana yaRevhi. 16Zvino ndakatuma nhumwa koodaidza Erieza, Arieri, Shemaia, Erinathani, Jaribhi, Erinathani, Nathani, Zekharia naMeshuramu, avo vaiya vatungamiriri, naJoiaribhi naErinathani, vamuna vaiya vakangwara,17nokuvatuma kunaIdho, mutungamiriri pandau inozwi Khasifia, ndakavaronzera zvokuti vaerekete kunaIdho, nokunehama dzake vashandi vomutemperi, kundau inozwi Khasifia ndikwo kuti vatumire kwetiri vashandi vemhatso yaMwari wedu.18Ngendaa yokuti nyara yakanaka yaMwari yaiya padera pedu, vakatiunzira munhu unozwisisa wemibarirwana yaMahiri, mukororo waRevhi, mukororo waIsuraeri, ngemazina avo Sherebhia, pamwepo nevakororo vake nehama dzake gumi nevasere . 19Hashabhiawo pamwepo naJeshaia wemibarirwana yaMerari, nehama dzake nevakororo vavo, makumi mairi . 20ngepabanze pemazana mairi nemakumi mairi , vashandi vomutemperi, avo vaakaemesa Dhavhidha nenduna dzake kuita mushando wevaRevhi. Ava veshe vakadudzwa ngemazina..21Zvino ndakaemesapo kuti kuerwe kudya, paRwizi Ahavha, kuti tidzipfaise pamberi paMwari wedu, kuti titsvake kubva kwaari njira yakarurama kwetiri, nokunevana vedu, neyepfuma yedu yeshe. 22Ngokuti ndakatsveruka kukumbira kunamambo chikwata chevarwi vehondo nevagadhi vemahachi kuti vatingwarire kubva kunemagaa edu munjira, ngokuti taiya takaronza kunamambo kuti, “Nyara yaMwari wedu iri padera pavo veshe kuita zvakanaka kwevari veshe vanomutsvaka; asi simba rake noushungu hwake hunobaka kwevari veshe vanomusiya.” 23Ndizvo takaera kudya, tikakumbira kunaMwari ngeizvi, naye wakapurutana kupota kwedu.24Zvino ndakaemesa vapristi vakuru gumi navairi, Sherebhia, Hashabhia, nehama dzavo gumi vevaiya navo. 25Ndakavapimira sirivha, mukore, nezvidziyo, munikero wemhatso yaMwari wedu, izvo mambo, makota ake, vakuru vake, nevaIsuraeri veshe vaiyapo zvevakanikera.26Ndakapimira munyara dzavo mametrikhi thanisi makumi mairi nemairi ezvigurwa zvesirivha, nezvidziyo zvesirivha zana zvinorema makhirogramu makumi manomwe, nezvomukore zvinorema makhirogramu makumi emazana matatu nemazana marongomuna 27mikheyo makumi mairi yomukore, inorema makhirogramu masere nezvidoko zvirongomuna, nezvidziyo zviiri zvethusi rakaeriswa, zvinomutengo wakadai ngowemukore.28Neni ndakati kwevari, “Imwimwi muri vakacheneswa kunaMambo Mwari, nezvidziyo zvakacheneswa; sirivha nomukore zviripo zvinopuwa ngomwoyo unoda kunaMambo Mwari, Mwari wemadzibaba enyu. 29Zvirindenyi, muzvingwarire, metsa muzvipime pamberi pevapristi vakuru nevaRevhi, nevakuru vemhatso dzemadzibaba muIsuraeri, muJerusarema, mumakamera emhatso yaMambo Mwari. 30Ndizvo vapristi nevaRevhi vakatora sirivha, mukore nezvidziyo, apo zvapimwa kuti vazviunze Jerusarema kumhatso yaMwari wedu.31Zvino takabva paRwizi Ahavha ngezuva regumi nemairi romwedzi wokutanga, kuenda Jerusarema; nyara yaMambo Mwari wedu yaiya padera pedu, naye wakatirwira kubva munyara dzamagaa nedzeavo vaitihwarira munjira. 32Takaguma Jerusarema, takagaramwo mazuva matatu.33Ngezuva rechina mumhatso yaMwari wedu sirivha, mukore nezvidziyo zvakapimwa zviri munyara yomupristi Meremothi mukororo waUria; waiya naye Ereaza mukororo waFinehasi; vaiya navo vaRevhi Jozabhadhi mukororo waJeshua naNoadhia mukororo waBhinui. 34Zveshe pamwepo zvakaerengwa nokupimwa nouremu wezviro zveshe hwakanyorwa ngouwo mukuwo.35Panguva iyo avo vakauya kubva kuusungwa, vakapetuka kubva kuuhloko, vakapira midiro yokupisha kunaMwari waIsuraeri, mikono gumi namairi, kuitira vaIsuraeri veshe, magondohwe makumi mapfumbamwe namatanhatu, makwayana makumi manomwe nemanomwe, nemagotokoto gumi namairi kuita mudiro wezvishaishi; zveshe izvi zvakaita mudiro wokupisha kunaMambo Mwari. 36Vakapazve mipango yakanyorwa yamambo kunevatungamiriri vehondo vamambo, nokuvatongi venyika yoruseri rworwizi; vakadetsera vanhu nemhatso yaMwari.

Chapter 9

1Ngesure izvi zviro zveshe zvaitwa, vakuru vakauya kwendiri vechiti, “Vanhu vaIsuraeri, vapristi, nevaRevhi, avazi kudzipaura pachavo kubva kuvanhu venyika nezvinyangadzo zvavo, kubva kuvaKhenani, vaHiti, vaPherizi, vaJebhusi, vaAmoni, vaMoabhi, vaEgipite nevaAmori. 2Ngokuti vakadzitorera vamweni vevanasikana veavo kuita vakadzi vavo nevevakororo vavo. Ndizvo dzinza rakacheneswa rakadzikumanidza pamwepo nevanhu venyika idzo nomukusikagondeka uku vakuru nevatungamiriri ndivo vakatanga kuita uku kupauka”.3Naapo ndazwa izvi, ndakabaura zvokufuka zvangu nejira rangu, ndikabvita bvudzi rangu resoro nomurebvu wangu, ndikagara pashi ndechishamiswa 4Zvino vakaungana veshe vaihuta ngeizwi raMwari waIsuraeri, ngendaa yokusikagondeka kweavo vakapetuka kubva kooitwa hloko, kunditendenedza apo ndakagara ndechishamiswa metsa mukuwo wokupisha mudiro wemadeekoni.5Panguva yomudiro wemadeekoni ndakamiruka kubva mukuera kudya kwangu, nemachira angu nechokufuka changu zvakabauka, ndakagwadama ngemabvi angu, ndikatambanudzira nyara dzangu kunaMambo Mwari, Mwari wangu. 6Ndakati, “A Mwari wangu, ndatsveruka kakurutu nokutsveruka kuti ndimirudze hope yangu kwouri, Mwari wangu, ngokuti zvishaishi zvedu zvakwira kudarika padera pemasoro edu, nokushaisha kwedu kwakura kuguma kumatenga.7Kubvira kumazuva emadzibaba edu metsa nyamashi tanyanya kudzaka mukushaisha; ngendaa yezvinyangadzo zvedu isusu, madzimambo edu nevapristi vedu, takapirwa munyara dzemadzimambo enyika, koourawa ngeshoti, kuitwa hloko, kuchakatwa, nokutsverudzwa kudai ngezvezvakaita nyamashi.8Asi zvino kwomukuwo mudoodoko takaitirwa nyasha ndiMambo Mwari, Mwari wedu, wakatisiira vakasara avo vakapona, nokutipa ndau isikakutukuswi kudai ngechipikiri kuti tigare mundau yake yakachena, kuti Mwari wedu ajekise madziso edu, atipe zvinotiringana zvidoko pakati pouhloko hwedu. 9Ngokuti isusu tiri hloko; asi Mwari wedu aazi kutirasha muuhloko hwedu, asi wakatambanudzira kwetiri rudo rwake mukuona kwemadzimambo ePhesia, kuti atipe ndaramo itsva, kuti tiakise mhatso yaMwari wedu, nokuakisazve matongo ayo, nokutipa rukumbati muJudha nomuJerusarema.10“Nazvino, A Mwari wedu, chiinyi chetingacharonza ngesure kweizvi? Ngokuti takarasha mipango yak. 11iyo yewakapanga ngevaranda vako vaprofeti wechiti, ‘Nyika iyi yomunopotera kooita yenyu inyika yakasvipiswa ngokushaisha kwevanhu venyika, nezvinyangadzo zvavo. Vakaizadza kubvira kumagumo amwe kuenda kumagumo amweni ngezvinyangadzo zvavo. 12Ndizvo zvino musazoroodza vanasikana venyu kuvakororo vavo, nokuti kutora vanasikana vavo kuroodza vakororo venyu, nokuti kutsvaka kunyarara kwavo nokuti pfuma yavo, kuti muite vanesimba, mudye kunaka kwenyika, muisiire vana venyu kuita nhaka yavo mhera nariini’13Ngesure kweizvi zveshe zvakatigumira ngendaa yemishando yedu yakashata nendaa yokushaisha kwedu kukuru, techiona kuti iwewe, Mwari wedu, auzi kutiorora kudai ngezvinosisira zvishaishi zvedu, newe wakatipa vakasiiwa vakadai, 14tingachagurazve here mipango yako, nokuroodzana nevanhu vanoita zvinyangadzo zvakadai? Aungazotinyangadzirwi here metsa utipedze, metsa pasisina naumwe unosara nounopokonyoka?15A Mambo Mwari, Mwari waIsuraeri, iwewe wakarurama; asi isusu takasara tiri takapokonyoka kuita vakasara, kudai ngezvetiriazvo nyamashi. Ringira, tiri pamberi pako mukushaisha kwedu, ngokuti apana naumwe ungakona kuema pamberi pako ngendaa iyi.”

Chapter 10

1Naapo Ezura paaikumbira nokutenderuka, echichema nokudzikandira pashi pamberi pemhatso yaMwari, vakaungana kwaari mbungano huru kubva kuvaIsuraeri yevamuna, vakadzi nevana; vanhu vakachemawo kakurutu. 2Shekania mukororo waJehieri, umwe wemibarirwana yaEramu, wakapingura Ezura echiti, “Takashaisha kunaMwari wedu, takadzitorera vakadzi vapara kubva kuvanhu venyika iyi; asi richiripo gonda kuIsuraeri ngeiyi ndaa.3Ndizvo zvino ngatiite chitenderano naMwari wedu kuti tipetudze ava vakadzi veshe nevana vavo, kudai ngokupanga kwamambo wangu, nokweavo vanohuta ngemipango yaMwari wedu; ngakuitwe kudai ngezvinodiwa ngomupango. 4Miruka uite, ngokuti ibingo rako; isusu tinozoema newe; ita wakagwinya, uzviite”.5Zvino Ezura wakamiruka, akaita kuti vakuru vevapristi, vaRevhi, nevaIsuraeri veshe vapike mhiko kuti vachaita kudai ngeizwi iri. Ndizvo vakapika. 6Zvino Ezura wakamiruka kubva pamberi pemhatso yaMwari, akapotera mukamera raJehohanani mukororo waEriashibhi, apo paakaata. Aazi kudya chokudya nokuti kumwa mvura, ngokuti waichema ngokusikagonda kwaavo vaiya vakatorwa kuitwa hloko.7Navo vakadaidzira chiziiso mukati mwaJudha neJerusarema kwevari veshe vakapetuka vaiya vakatorwa kuitwa hloko, kuti vaungane Jerusarema, 8nokuti kudai aripo umwe usikauyi mumazuva matatu, kudai ngokupanga kwenduna nevakuru, pfuma yake yeshe inozotorwa, naye emene unozoduswa kubva pakati pembungano yeavo vakatorwa kuitwa hloko.9Zvino vamuna veshe vaJudha nevaBhenjamini vakaungana muJerusarema mumazuva matatu; waiya mwedzi wechipfumbamwe, ngezuva remakumi mairi romwedzi. Vanhu veshe vakagara paruwanze rwemhatso yaMwari, vechihuta ngeiyi ndaa nendaa yemvura yainaya kakurutu. 10Zvino Ezura mupristi wakamiruka echiti kwevari, “Mwakapauka ngokuroora vakadzi vapara, ndizvo mwakatutsira kushaisha kwavaIsuraeri.11Zvino, tendai kushaisha kwenyu kunaMambo Mwari, Mwari wemadzibaba enyu, muite kuda kwake; mudziparadzanise kunevanhu venyika nokubva kuvakadzi vapara.”12Zvino mbungano yeshe yakapingura ngeizwi guru yechiti, “Ndizvo; tinosisira kuita kudai ngezvemwakapanga. 13Asi vanhu vakawanda, neiyi inguva yokunaya kwemvura zhinji; atikoni kuema pabanze. Uyu mushando aungapedzwi ngezuva rimwe nokuti mairi, ngokuti vazhinji vedu takashaisha mundaa iyi.14Vakuru vedu ngavaemerere mbungano yeshe, naavo veshe mumadhorobha edu vakatora vakadzi vapara ngavauye ngenguva dzakaemeswa, vauye navo vakuru nevatongi vedhorobha rimwe ngarimwe, metsa ushungu hunotyisa hwaMwari wedu pandaa iyi hwaduswa kubva kwetiri.” . 15Ega Jonathani mukororo waAsaheri, naJahizeia mukororo waTikivha vakaramba izvi, naMeshuramu naShabhethai muRevhi vakavadetsera.16Zvino vakapetuka vouhloko vakaita kudaro. Ezura mupristi wakatsanangura vanhu vakuru vemhatso dzemadzibaba, kudai ngemhatso dzemadzibaba avo, imwe ngaimwe yadzo yakaemeswa ngezina. Ngezuva rokutanga romwedzi wegumi vakagara pashi kuringisisa iyi ndaa. 17Pazuva rokutanga romwedzi wokutanga vakaguma pamagumo evamuna veshe vaiya vakaroora vakadzi vapara.18Vakaonekapo mibarirwana yevapristi avo vaiya vakaroora vakadzi vapara: Vemibarirwana yaJeshua mukororo waJozadhaki nehama dzake: Maaseia, Erieza, Jaribhi naGedharia. 19Navo vakadzipikira pachavo kuti vanozopetudza vakadzi vavo nomudiro wavo nendaa yokushaisha kwavo, umwe ngaumwe wavo wakapira gondohwe kubva kumutanga kuita mudiro wokushaisha kwavo20Vemibarirwana yaIma: Hanani naZebhadhia. 21Vemibarirwana yaHarimu: Maaseia, Erija, Shemaia, Jehieri naUzia. 22Vemibarirwana yaPhashuri: Erioenai, Maaseia, Ishumaeri, Nethaneri, Jozabhadhi naErasa.23Vemibarirwana yevaRevhi: Jozabhadhi, Shimei, Keraia, (uwo ndiKerita,) Phethahia, Judha naErieza. 25Vemibarirwana yevaembi: Eriashibhi.Vemibarirwana yevangwariri vemisiwo: Sharumu, Teremu naUri. 24Vemibarirwana yaIsuraeri: Vemibarirwana yaPharoshi: Ramia, Izia, Marikhija, Mijamini, Ereaza, Hashabhia naBhenaia26Vemibarirwana vaEramu: Matania, Zekharia, Jehieri, Abhidhi, Jeremothi naErija. 27Vemibarirwana yaZatu: Erioenai, Eriashibhi, Matania, Jeremothi, Zabhadhi naAziza. 28Vemibarirwana yaBhebhai: Jehohanani, Hanania, Zabhai naAthirai. 29Vemibarirwana yaBhani: Meshuramu, Marukhi, Adhaia, Jashubhi, Sheari naJeremothi.30Vemibarirwana yaPhahathimoabhi: Adhina, Kherari, Bhenaia, Maaseia, Matania, Bhezareri, Bhinui naManase. 31Vemibarirwana yaHarimu: Erieza, Ishija, Marikhija, Shemaia, Shimeoni 32Bhenjamini, Marukhi naShemaria.33Vemibarirwana yaHashumu: Matenai, Matata, Zabhadhi, Erifereti, Jeremai, Manase naShimei. 34Vemibarirwana yaBhani: Maadhai, Amiramu, Ueri, 35Bhenaia, Bhedheia, Kheruhi, 36Vhania, Meremothi, Eriashibhi,37Matania, Matenai naJaasu. 38Vemibarirwana yaBhinui: Shimei, 39Sheremia, Nathani, Adhaia. 40Makhinadhebhai, Shashai, Sharai,41Azareri, Sheremia, Shemaria, 42Sharumu, Amaria naJosefa. 43Vemibarirwana yaNebho: Jeieri, Matithia, Zabhadhi, Zebhina, Jadhai, Joeri naBhenaia. 44Veshe ava vaiya vakaroora vakadzi vapara; vakavapetudza nevana vavo.

## Esther

Chapter 1

1Izvi zvakaitika mumazuva aAhasuerusi, uwo Ahasuerusi ndiye wakatonga padera penyika zana nemakumi mairi nemanomwe kubvira India metsa kuguma Ethiopia. 2Mumazuva awo apo mambo Ahasuerusi paakagara padendemaro roumambo hwake, raiya mungome yeSusa,3mugore rechitatu rokutonga kwake, wakaitira dhiri kuneveshe vakuru vake nevaranda vake. Hondo yePhesia neMedhia, vakuru nevatongi venyika, vaiyapo pamberi pake, 4apo paaionisa upfumi hukuru hwoumambo hwake nouthende hwake, nembiri youkuru hwake mazuva akawanda, zana nemakumi masere eshe pamwepo.5Naapo mazuva aya apera, mambo wakaita dhiri mazuva manomwe reavo vanhu vaiyapo mungome yeSusa, veshe vakuru nevadoko, muruwanze rwengome yamambo. 6Aiyamwo machira akaturikwa akachena akasvipirika, nematema, akasungwa ngetambo dzorukangaza dzakanaka nedzakatsvukuruka pandandazi dzesirivha dzakasungirwa kusika dzemapuwe. Paiya nezvigaro zvaiya zvomukore nezvesirivha, padera peruwanze rwakaakirwa ngemapuwe emaara akatsvuka, matema, akachena neakasvipa7Zvokumwa zvakamwirwa muzvidziyo zvomukore, zvidziyo zvembeu dzakaparadzana nevhini roumambo rakawanda, kudai ngoukuru hwoumambo hwamambo. 8Kumwa kwaimwiwa kudai ngechironzo; akuna wakaangiridzwa; ngokuti mambo waiya akaemesa chironzo kunevakuru veshe vengome yake, kuti vaite kudai ngokuda kwomunhu weshe.9Zve, Vhashiti vahosi wakaitira vakadzi dhiri mungome yamambo Ahasuerusi. 10Ngezuva rechinomwe apo mwoyo wamambo wechidakara ngevhini, wakapanga Mehumani, Bhizitha, Habhona, Bhigitha, Abhagitha, Zetha naKharkasi, mithenwa minomwe yaishanda pamberi pamambo Ahasuerusi, 11kuti vaunze Vhashiti vahosi pamberi pamambo, akapfeka dzungudza roumambo, kuitira kuonisa vanhu nevakuru unaku hwake; ngokuti waiya akanaka mukuringirika.12Asi vahosi Vhashiti vakaramba kuuya kudai ngokupanga kwamambo kwakaunzwa ngemithenwa. Ndizvo mambo wakanyangadzwa kakurutu, noushungu hwake hwakabaka mukati mwake.13Zvino mambo wakabvunza vanhu vakangwara, vaizia ngemipango (ngokuti ndiwo mushuma waaiita mambo kuneavo vaizia mipango netsika 14naavo vaigara pasinde pake Kharshena, Shetha, Adhimatha, Tharshishi, Meresi, Marsena naMemukhani, vakuru vanomwe vePhesia naMedhia, vaiona hope yamambo, nevaigara kutanga muumambo 15“Kudai ngomupango tinozoitenyi kunavahosi Vhashiti, ngokuti aazi kuita kudai ngokupanga kwamambo Ahasuerusi kwakaronzwa ngemithenwa?”16Zvino Memukhani wakapingura pamberi pamambo nepamberi pevakuru vake, “Vhashiti vahosi aazi kushaisha kunamambo ega, asi nokuvakuru vake veshe, nokuvanhu veshe vari munyika dzeshe dzaAhasuerusi mambo. 17Ngokuti ichi chiito chavahosi chinozozwika kuvakadzi veshe, zvinozoita kuti vakadzi vatange kushoora vamuna vavo vanozoti, ‘Mambo Ahasuerusi wakapanga vahosi Vhashiti kuti aunzwe pamberi pake, asi iye wakaramba kuuya.’ 18Ngezuva iri vakadzi vakuru vePhesia neMedhia vaiya vazwa ngokuita kwavahosi vanozoshoora vakuru vamambo, nakwo akuzoperi kushoorwa kwakakura noushungu19Kudai zvechidakadza mambo, ngaaemese mupango woumambo unobva kwaari, nawo ngaunyorwe pakati pemipango yevaPhesia nevaMedhia, kuti usazoshandurwa, kuti Vhashiti vasachazouyazve pamberi pamambo Ahasuerusi; namambo ngaape ndau yake youhosi kunoumweni wakanaka kupinda iye. 20Ndizvo mupango wamambo waanozoemesa unozodaidzirwa muumambo hwake hweshe (ngokuti huri hukuru,) vakadzi veshe vanozoremeredza vamuna vavo, zvakaedzana vakuru nevadoko.”21Izwi iri rokupanga rakadakadza mambo nevakuru, namambo wakaita kudai ngeizwi raMemukhani. 22Wakatumira tsamba kunyika dzeshe dzoumambo hwake, kunyika yeshe kudai ngokunyora kwayo, kumunhu weshe kudai ngendimi yake, kudaidzira kuti mwamuna weshe atonge mumhatso yake. Ngaaerekete ngendimi yevanhu vake.

Chapter 2

1Ngesure kweizvi zviro, apo ushungu hwamambo Ahasuerusi hwapora, wakakarakadza Vhashiti, nezvaakaita, neizvo zvakaemeswa kumuitira ndaa. 2Zvino varanda vamambo vaimushandira vakati kwaari, “Ngakutsvakirwe mambo mhandara itsva dzakanaka.3Mambo ngaaemese nduna munyika dzeshe dzoumambo hwake, kuti dziunganidze pamwepo dzeshe mhandara dzakanaka muSusa mungome, kumhatso yevakadzi, muungwariri hwaHegai muthenwa wamambo, mungwariri wevakadzi; ngavapuwe mafuta okucheneswa kwavo. 4Nomusikana wakanaka uwo unodakadza mambo ngaaite vahosi pandau yaVhashiti.” Izwi iri rakadakadza mambo, naye wakaita kudaro.5Zvino waiyapo muJudha mungome yomuSusa, zina rake raizwi Mordhekhai, mukororo waJairi, mukororo waShimei, mukororo waKishi, muBhenjamini. 6Kishi wakatorwa kubva Jerusarema ngomukuwo woubatwa, uwo wakatorwa naJekhonia mambo waJudha, uwo wakatorwa ndiNebhukhadhineza mambo waBhabhuroni.7Mordhekhai wakarera Hadhasa, ndikwo kuti Esita, mwanasikana wababamunini ake; ngokuti waiya asina baba nokuti mai, musikana waiya akanaka chimiro chake nokuringirika, uwo waakatora Mordhekhai apo baba ake namai vafa, kuti amungwarire kudai ngemwanasikana wake.8Ndizvo apo mupango wamambo nezviemeso zvadaidzirwa, naapo vasikana vazhinji vaunganidzwa pamwepo mungome yeSusa, vechingwarirwa ndiHegai, Esita wakaunzwawo mungome yamambo, kuti angwarirwe ndiHegai, mungwariri wevakadzi. 9Musikana uyu wakamudakadza, naye wakaona nyasha dzake; naye wakakasira kumupa mafuta okunakisa ganda rake, pamwepo nezvikoaniswa zvezvokudya zvake, nevasikana vakatsanangurwa vanomwe kubva mungome yamambo; naye wakamuthutisa nevasikana vake kuvaisa mundau yakapindisisa kunaka yevakadzi muharemu.10Esita waiya asati aronza rudzi rwake nokuti hama dzake, ngokuti Mordhekhai wakamupanga kuti asazoronza. 11NaMordhekhai waihamba zuva rimwe ngarimwe pamberi poruwanze rwemhatso yevakadzi yeharemu, kuti azie ngokugara kwaEsita, nokuti chiinyi chinoitika kwaari.12Zvino yakaguma nguva yokuti musikana umwe ngaumwe apotere kunamambo Ahasuerusi, ngesure apo aiya apedza mwedzi gumi nemiiri yokunasirira, kudai ngemishuma yevakadzi, (ngokuti ndiyo nguva yavo yokudzinasirira kwavo ngemafuta, mwedzi mitanhatu vechizora mafuta emhura, nemwedzi mitanhatuzve vechizora zvinonuhwira nezviro zvimweni zvinonakisa ganda revakadzi. 13Naapo musikana paaipotera kunamambo, kunyazwi chiinyi chaaidisisa chaipuwa kwaari kuti aende nacho kubva kumhatso yevakadzi kuenda mungome yamambo.14Madeekoni waipoteramwo, echibudamwo mangwanani, echipetuka kumhatso yechipiri yevakadzi, yaingwarirwa ndiShaashigazi, muthenwa wamambo, waingwarira mapunha amambo; asaizopetukazve kunamambo, asi kuti mambo akadakadzwa ndiye, naye waizodaidzwa ngezina.15Naapo jana raEsita raguma, mwanasikana waAbhihairi, babamunini vaMordhekhai, uwo waiya akamurera kuita mwanasikana wake, kuti apotere kunamambo, aazi kukumbira chiro ngepabanze peizvo zvaakaemesa Hegai muthenwa wamambo mungwariri wevakadzi. Zvino Esita wakaona nyasha mukuona kwaavo veshe vakamuringira. 16Naapo Esita paakatorwa kuenda kunamambo Ahasuerusi mungome yamambo ngomwedzi wegumi unozwi Thebhethi, mugore rechinomwe rokutonga kwake,17mambo wakamuda Esita kupinda vakadzi vamweni veshe, naye wakaona nyasha norudo mukuona kwake kupinda mhandara dzeshe; ndizvo wakamupfekesa dzungudza roumambo musoro rake, naye wakamuita vahosi pandau yaVhashiti. 18Zvino mambo wakaitira vakuru vake dhiri veshe nevaranda vake, Dhiri raEsita. Wakaita kuti nyika dzizorore, wakapa zvipo zvizhinji kudai ngoukuru hwoumambo.19Naapo mhandara dzaunganidzwa pamwepo ngokwechipiri, Mordhekhai waiya akagara pamusiwo wamambo. 20Zvino Esita waiya asati aronza hama dzake nokuti dzinza rake, kudai ngezvaakapangwa ndiMordhekhai; ngokuti Esita wakapurutana kupanga kwaMordhekhai kudai ngezvaaiita acharerwa ndiye. 21Mumazuvawo, apo Mordhekhai akagara pamusiwo wamambo, vairi vemithenwa yamambo, Bhigithana naThereshi, avo vaingwarira misiwo, vakashishwa vakapangana kuuraya mambo Ahasuerusi.22Asi bangano rakazwika kunaMordhekhai, naye wakaronzera Esita vahosi; naEsita wakaronzera mambo ngezina raMordhekhai. 23Naapo ndaa iyi yatsvakisiswa, yakaoneka kuti igwinyiso, veshe vairi vakaturikwa pamuti. Zvakanyorwa mubhuku remishando yemadzimambo yezuva ngezuva pamberi pamambo.

Chapter 3

1Ngesure kweizvi zviro mambo Ahasuerusi wakakudza Hamani mukororo waHamedhatha muAgagi, akamukurisa kakurutu, akaemesa chigaro chake padera pevakuru veshe avo vaiya naye.. 2Nevaranda veshe vamambo, vaigara pamusiwo wamambo, vakadzikotamisa pashi, kuremeredza Hamani; ngokuti mambo waiya akapanga kudaro ndiye. Asi Mordhekhai aazi kudzikotamisa, nokuti kumuremeredza.3Zvino varanda vamambo vaiya pamusiwo vakati kunaMordhekhai, “Ngenyi usikapurutani kupanga kwamambo? ” 4Naapo vaiereketa kwaari zuva ngezuva, naye aazi kupurutana kwevari, vakaronzera Hamani, kuitira kuti vaone kuti mazwi aMordhekhai anodetsera here; ngokuti iye waiya akavaronzera kuti muJudha.5Naapo Hamani aona kuti Mordhekhai aazi kudzikotamisa, nokuti kumuremeredza, Hamani wakazara ngoushungu. 6Asi wakapinimidza kuchiita chiro chisina shwiro kuuraya Mordhekhai ega. Ndizvo aiya aronzerwa dzinza raMordhekhai, Hamani wakaronga kuuraya vaJudha veshe, dzinza raMordhekhai, mukati mwoumambo hweshe hwaAhasuerusi.7Mumwedzi wokutanga unozwi mwedzi waNisani, mugore regumi nemairi rokutonga kwamambo Ahasuerusi, vakakandira Puri, ukwo kunoronza kuti mabhigidha, pamberi paHamani, kukheta zuva nomwedzi, nemabhigidha akabata zuva regumi nematatu emwedzi wegumi nemiiri, uwo unozwi Adha.8Zvino Hamani wakati kunamambo Ahasuerusi, “Varipo vanhu vamweni vakapararira vanopepesheka pakati pevanhu veshe voumambo hwako; mitemo yavo yakasiyana neiyo yevanhu vamweni veshe, avangwariri mitemo yamambo; ndizvo avasisiri kuti mambo avatendere. 9Kudai zvechidakadza mambo, ngakuemeswe mutemo wokuurawa kwavo: neni ndinozobhadhara makhirogramu mazana matatu nemakumi marongomuna emakumi emazana (340,000) esirivha munyara dzaavo vanoita uwo mushando, kuti vaaise muupfumi hwamambo.”10Ndizvo mambo wakadusa ndandazi yake kubva munyara yake, wakapa kunaHamani mukororo waHamedhatha muAgagi, gaa revaJudha. 11Mambo wakati kunaHamani, “Mare inopuwa kwouri, nevanhu, kuita kwevari kudai ngezvinooneka kwouri zvakanaka.”12Zvino vanyori vamambo vakadaidzwa ngomwedzi wokutanga ngezuva regumi nematatu rawo, mutemo wakaemeswa kudai ndizvo zveshe zvaakapanga Hamani, ukanyorwa kumadzimambo, vatongi, nokunduna dzaiya padera penyika dzeshe kudai ngokunyora kwavo, nokuvanhu veshe kudai ngendimi dzavo; ukanyorwa muzina ramambo Ahasuerusi dzakanyorwa tsamba, dzakanamiswa ngendandazi yamambo. 13Tsamba dzakatumirwa nenhumwa kunyika dzeshe dzamambo kuti vaparadze nokuuraya, nokuita kuti vapere, veshe vaJudha, veshe vadoko navakuru, madzimai nevana ngezuva rimwe, pazuva regumi nematatu romwedzi wegumi nemiiri, uwo mwedzi unozwi Adha, nokuchakata upfumi hwavo.14Imwe yezvakanyorwa zvaiya mutemo yakapuwa kunyika dzeshe ukadaidzirwa kuvanhu veshe, kuti vaite vakanasirirwa metsa iro zuva. 15Nhumwa dzakaenda ngokukasira kudai ngomupango wamambo, mutemo waunzwa mungome yeSusa. Mambo naHamani vakagara pashi kumwa; asi dhorobha reSusa raiya mukukangaidzwa.

Chapter 4

1Naapo Mordhekhai azia zveshe zvakaitwa, Mordhekhai wakabaura zvokusimira zvake, akapfeka masaka akadziisa marota, naye akabuda akaenda pakati pedhorobha, akaboorera ngeizwi guru rinenheruso. 2Wakakwira metsa pamusiwo wamambo, ngokuti paiya pasina naumwe waitenderwa kuti apotere pamusiwo wamambo akapfeka machira emasaka. 3Munyika dzeshe apo pewakaguma mupango nomutemo, kwaiyapo kuchema kukurutu pakati pevaJudha, kuera kudya, kutsumba nokuboorera; nevazhinji vavo vakaata pashi vakapfeka machira emasaka nokudziisa marota.4. Naapo varandakadzi vaEsita nemithenwa yake vakauya vakamuronzera, vahosi vakasvipa mwoyo kakurutu; naye wakatumira Mordhekhai zvokusimira, kuti aduse machira ake emasaka kubva kwaari; asi aazi kuzviashira. 5Zvino Esita wakadaidza Hathakhi, umwe wemithenwa yamambo, uwo wakaemeswa kuti amushandire, naye wakamupanga kuti aende kunaMordhekhai, azwe kuti chiinyi chiri kuitika, nokuti ngenyi.6Hathakhi wakabuda kuenda kunaMordhekhai paruwanze rwedhorobha pamberi pemusiwo wamambo, 7naMordhekhai wakamuronzera zveshe zvakaitika kwaari, nouwandu hwemare yaakagondisa Hamani kuti unozoibhadhara kuupfumi hwamambo yokuparadzwa kwevaJudha. 8Mordhekhai wakamupawo tsamba yomutemo wakanyorwa, wakabudiswa muSusa kuti vaparadzwe, kuti aionise kunaEsita, nokududzira kwaari, nokumupanga kuti aende kunamambo kuti aite mukumbiro kwaari, nokuti amupote ngendaa yevanhu vake.9Hathakhi wakauya, akaronzera Esita mazwi aMordhekhai.. 10Zvino Esita wakaereketa kunaHathakhi, naye wakapa kwaari izwi raienda kunaMordhekhai echiti, 11“Varanda veshe vamambo, nevanhu veshe venharaunda dzenyika dzamambo, vanozia kuti kunyazwi ndiani mwamuna nokuti mukadzi unozopotera kunamambo mukamera repakati, asikazi kudaidzwa, pane chironzo chimwe kuti aurawe. Kwega uwo waanomirudzira mambo ndonga yomukore, kuti apone. Inini pachangu andizi kudaidzwa kuti ndipotere kunamambo aya mazuva makumi matatu.” 12Naapo pevakaronzera Mordhekhai mazwi aEsita,13Mordhekhai wakavaronzera kuti vapingure Esita echiti, “Usapinimidza pachako kuti unozopokonyoka mungome yamambo, kupinda vamweni vaJudha veshe. 14Ngokuti kudai wechiramba wakanyarara panguva iyi, kusunhurwa nokuponeswa kunozouya kuvaJudha kubva kundau imweni, asi iwewe nemhatso yababa ako munozourawa. Ndiani ungazia kuti pamweni iwewe wakaunzwa muumambo ngendaa yenguva yakadai?”15Zvino Esita wakapanga kuti vapingure Mordhekhai vechiti. 16“Endai, muunganidze pamwepo vaJudha veshe vomunoona muSusa, muere kudya ngendaa yangu, musikadyi nokuti kumwa mazuva matatu, usiku nemasikati. Inini nevarandakadzi vangu tinozoerawo kudya kudai ndimwi. Ngesure kweizvo ndinozopotera kunamambo, kunyazwi kurwisana nechironzo kudaro; kudai ndechifa, ndafa”. 17Zvino Mordhekhai wakaenda, akaita kudai ndizvo zveshe zvaakamupanga Esita.

Chapter 5

1Pazuva rechitatu Esita wakapfeka zvipfeko zvake zvoumambo, naye wakaema muruwanze rwomukati rwengome yamambo, urwo rwakaringirana nemhatso huru yamambo. Mambo waiya akagara padendemaro rake roumambo mungome youmambo, iyo yakaringirana nepamusiwo wengome. 2Naapo mambo aona Esita vahosi akaema muruwanze, wakaona nyasha mukuona kwake, namambo wakamirudzira Esita ndonga yomukore yaiya munyara yake. Ndizvo Esita wakakwedzera pasinde, wakagwama soro rendonga.3Mambo wakati kwaari, “Chiinyi chounoda, vahosi Esita? Chiinyi chikumbiro chako? Chinopuwa kwouri kunyazwi rupande rwoumambo hwangu.” 4Zvino Esita wakapingura echiti, “Kudai chechimudakadza mambo, mambo naHamani ngavauye nyamashi kudhiri rendakakunasirira.”5Zvino mambo wakati, “Unzai Hamani ngokukasira, kuti tiite kudai ngezvaanoda Esita.” Ndizvo mambo naHamani vakauya kudhiri raakanasira Esita. 6Naapo vechimwa vhini, mambo wakati kunaEsita, “Chiinyi chichemo chako? Chinozoitwa kwouri. Nechikumbiro chako chiinyi? Kunyazwi chiri rupande rwoumambo chinozoitwa.”7Zvino Esita wakapingura echiti, “Ichi ndicho chichemo changu nechikumbiro changu: 8Kudai ndaona nyasha mukuona kwamambo, nokudai zvechidakadza mambo kuti andipe chichemo changu, nokuita kudai ngechikumbiro changu, ngaauye mambo naHamani mangwani kudhiri rendinozovanasirira, neni zvino ndinozoita kudai ngezvaakaronza mambo.”9Hamani wakabuda ngeiro zuva echidakara anomweya wakanaka. Asi apo Hamani paakaona Mordhekhai ari pamusiwo wamambo, wakamuringira akaona kuti aazi kumumirukira, nokuti kuhuta pamberi pake, akanyangadzwa ndiye Mordhekhai; 10zvakanyadaro Hamani wakadzibata, akaenda kanyi. Zvino wakadaidza shamwari dzake, naZereshi mukadzi wake, 11naHamani wakaronza kwevari ngouthende hwoupfumi hwake, nouwandu hwevakororo vake, nezviro zveshe zvaakapinda kukudzwa ndizvo ndimambo, nenjira yaakamuemesa ndiyo mambo padera pevakuru nenduna dzeshe dzamambo.12NaHamani wakaangira kuronza kuti, “Kunyazwi Esita vahosi aazi kutendera naumwe munhu kuti apotere pamwepo namambo kudhiri raakanasira asi inini pachangu. Mangwanizve inini ndinokokwa ndiye pamwepo namambo. 13Asi izvi zveshe azvingandidetseri chiro, nguva yeshe yendinoona Mordhekhai muJudha echigara pamusiwo wamambo”14Zvino Zereshi mukadzi wake neshamwari dzake dzeshe dzakati kwaari, “Ngakunasirwe muti urebu hwawo huri mamitha makumi mairi nemairi, newe uronzere mambo mangwani kuti Mordhekhai asungirwe padera pawo; zvino potera iwewe ngokudakara pamwepo namambo mudhiri.” Kupanga uku kwakadakadza Hamani, naye wakaita kuti muti uwo unasirwe.

Chapter 6

1Pausiku uhwo hope dzamambo adzizi kukweya, naye wakapanga kuti bhuku rokucherechedzisa mishando yezuva ngezuva riunzwe, nayo yakadzidzwa pamberi pamambo. 2Pakaoneka pakanyorwa ngenjira yaakaronza ndiyo Mordhekhai ndaa yaBhigithana naThereshi, mithenwa miiri yamambo vaingwarira ruwanze nokuronga kuuraya mambo Ahasuerusi. 3Zvino mambo wakati, “Kuremeredzwa nokukudzwa kwakaitawani kwakaitwa kunaMordhekhai ngendaa iyi?” Varanda vamambo avo vanomushandira vakati, “Akuna chiro chakaitwa kwaari.”4Namambo wakati, “Ndiani uri muruwanze?” Zvino Hamani waiya achandopotera muruwanze rwokubanze kwengome yamambo, kuti aerekete kunamambo kuti Mordhekhai asungirwe pamuti uwo waaiya amunasirira 5Ndizvo varanda vamambo vakati kwaari, “Ringirai, Hamani wakaema paruwanze.” Mambo wakati, “Ngaapotere.” 6Ndizvo Hamani wakapotera mukati, namambo wakati kwaari, “Chiinyi chinozoitwa kunomunhu uwo waanoda mambo kuremeredza?” Hamani wakapinimidza mumwoyo mwake echiti, “Ndiani munhu waangadazve mambo kuti aremeredze kakurutu kupinda inini?”7Ndizvo Hamani wakapingura mambo echiti, “Uwo munhu waanoda mambo kuremeredza, 8ngazviunzwe zvokusimira zvoumambo izvo zvinopfekwa ndimambo, nehachi rinogadhwa ndimambo, nedzungudza roumambo pasoro pake. 9Zvokupfeka zvoumambo nehachi ngazvipuwe munyara dzenduna imwe huru yamambo; ngaapfekese uwo munhu waanoda mambo kuremeredza, nokumuunza mukati mwepato redhorobha, akagadha pahachi, echidaidzira pamberi pake, ‘Izvi ndizvo zvinozoitwa kunomunhu uwo waanoda mambo kuremeredza.’10Zvino mambo wakati kunaHamani, “Kasira, utore zvokupfeka zvoumambo nehachi, kudai ngezvewaronza, uite kudaro kunaMordhekhai muJudha, uwo unogara pamusiwo wamambo. Usasiya nechiro nachimwe cheizvo zvewaereketa.” 11Ndizvo Hamani wakatora zvokupfeka zvoumambo nehachi, akapfekesa Mordhekhai, akamuunza akagadha pahachi muruwanze rwakapamhama rwomudhorobha, echidaidzira pamberi pake kuti, “Izvi ndizvo zvinozoitwa kunomunhu waanoda mambo kuremeredza.”12Zvino Mordhekhai wakapetuka kumusiwo wamambo, asi Hamani wakakasira kuenda kumhatso yake echitsumba, akaita mukutukutu musoro rake. 13Naapo Hamani aronzera Zereshi mukadzi wake neshamwari dzake dzeshe zviro zveshe zvakaitika kwaari, vapangi vake vakangwara, naZereshi mukadzi wake vakati kwaari, “Kudai Mordhekhai ari worudzi rwevaJudha, uwo pamberi pake iwewe unotanga kuwa, auchazomunyisi, asi ngegwinyiso unozowa pamberi pake.” 14Naapo vachaereketa naye, mithenwa yamambo yakaguma, yakakasirisa Hamani kumuunza kudhiri iro rakanasirwa ndiEsita.

Chapter 7

1Ndizvo mambo naHamani vakapotera mudhiri naEsita vahosi. 2Pazuva rechipiri vechimwa vhini, mambo wakatizve kunaEsita “Chiinyi chichemo chako, vahosi Esita? Chinozopuwa kwouri. Chiinyi chikumbiro chako? Chinozoitwa kwouri kunyazwi rupande rwoumambo hwangu.”3Zvino Esita vahosi wakapingura, akati, “Kudai ndaona nyasha mukuona kwamambo, A mambo, nokudaizve zvechidakadza mambo, ngandipuwe kupona kwangu, ndicho chichemo changu, nokupona kwevanhu vangu, ndicho chikumbiro changu. 4Ngokuti isusu takatengeswa, inini nevanhu vangu, kuti tiparadzwe, tiurawe, kuti tipedzwe. Dai taiya takatengeswa kuita hloko, vamuna nevakadzi, ndaizodai ndakanyarara; asi akuna gaa ringakona kuripira kushata ukwo kwakaitwa kunamambo. 5Zvino mambo Ahasuerusi wakati kunaEsita vahosi, “Ndiani uwo, umboripari, uwo unokushinga mumwoyo mwake kuita izvi?”6NaEsita wakati, “Gaa nebandu, ndiye uyu Hamani wakashata.” Zvino Hamani wakatyiswa pamberi pamambo navahosi. 7Mambo wakamiruka kubva padhiri muushungu hwake, akaenda mumunda wengome, asi Hamani wakagara kuti adzikumbirire kupona kwake kunaEsita vahosi; ngokuti waiya aona kuti mambo waiya adziemesera kumuparadza8Naapo mambo apetuka sure kubva mumunda wengome kuuya kundau yedhiri, Hamani waiya adzikandira pamubhedhi apo paaigara Esita; namambo wakati, “Unozoangiridza vahosi here pamberi pangu mumhatso yangu?” Naapo mazwi achabuda kubva kumuromo wamambo, vakafukidza hope yaHamani.9Zvino Habhona, umwe wemithenwa yamambo, wakati pamberi pamambo, “Ringirai, muti umwewo, waakanasira Hamani kusungira Mordhekhai, uwo izwi rake rakaponesa mambo, nawo wakaema mamitha makumi mairi nemairi kureba pamhatso yaHamani.” Namambo wakati, “Musungirenyi padera pawo.” 10Ndizvo vakasungira Hamani padera pomuti uwo waakanasira kusungirapo Mordhekhai. Naapo ushungu hwamambo hwakapora.

Chapter 8

1. Pazuva iro mambo Ahasuerusi wakapa Esita vahosi mhatso yaHamani gaa revaJudha; naMordhekhai wakauya pamberi pamambo, ngokuti Esita waiya aronza kuti iye waiya anani kwaar. 2Zvino mambo wakatora ndandazi yake yaakadusa kubva kunaHamani, akaipa kunaMordhekhai. Ndizvo Esita wakaemesa Mordhekhai padera pemhatso yaHamani.3Zvino Esita wakaereketazve kunamambo; wakadzikandira pashi petsoka dzake, wakamupota ngemasodzi kuti aduse zano rakashata raHamani muAgagi, nezano raakaronga kurongera vaJudha. 4Mambo wakamirudzira Esita ndonga yomukore, naEsita wakamiruka, akaema pamberi pamambo.5Wakati, “Kudai zvechimudakadza mambo, nokudai ndaona nyasha mukuona kwake, nokudai ichi chiro chechioneka chakarurama pamberi pamambo, neni ndikaita unoashirika mukuona kwake, ngaunyorwe mupango unokunukudza tsamba idzo dzakarongwa zano ndiHamani mukororo waHamedhatha muAgagi, idzo dzaakanyora echipanga kuti vaJudha vaparadzwe, avo vari munyika dzeshe dzamambo. 6Ngokuti ndingaita maemerenyi kuona kushata ukwo kwechiuya padera pevanhu vangu? Nokuti ndingaita mashingirenyi kuona kuparadzwa kwehama dzangu?”7Zvino mambo Ahasuerusi wakati kunaEsita vahosi nokunaMordhekhai muJudha, “Ringira, ndapa Esita mhatso yaHamani, navo vamusungira pamuti, ngokuti wakaronga kuisa nyara yake padera pevaJudha. 8Nyorai kudai ngezvomunoda ngendaa yevaJudha muzina ramambo, uise chidhindo chendandazi yamambo; ngokuti kunyorwa ukwo kwakanyorwa ngezina ramambo nokuiswa chidhindo chendandazi yamambo, akuna munhu ungachikunukudza.”9Vanyori vamambo vakadaidzwa ngouwo mukuwo womwedzi wechitatu, unozwi Sivhani, ngezuva remakumi mairi nematatu rawo; nomupango wakanyorwa, kudai ndizvo zveshe zvaakapanga Mordhekhai, kuvaJudha, kuvatongi, kunduna nokuvangwariri venyika kubvira India metsa kuguma Ethiopia, nyika dzaiya zana nemakumi mairi nenomwe kunyika imwe ngaimwe kudai ngokunyora kwayo, nokuvanhu veshe kudai ngendimi dzavo, nokuvaJudha kudai ngokunyora kwavo nendimi yavo.10. Wakanyora tsamba muzina ramambo Ahasuerusi, akadziisa chidhindo chendandazi yamambo, wakatumira tsamba ngenyara dzevakatumwa vaigadha mahachi, airumbisa, akaberekwa ngezvifuyo zvamambo. 11Ngeidzi tsamba mambo wakatendera vaJudha vaiya mumadhorobha eshe kuti vaungane varwire kupona kwavo, kuparadza, kuuraya, nokupedza reshe simba rokurwa revanhu nokuti nyika yaizovarwisa, veshe nevana vavo nevakadzi, nokuchakata upfumi hwavo, 12pazuva rimwe munyika dzeshe dzamambo Ahasuerusi, pazuva regumi nematatu romwedzi wegumi nemiiri unozwi Adha.13Tsamba imweni yetsambayo yakanyorwa kuti ibudiswe kuita mupango munyika dzeshe, nokudaidzirwa kuvanhu veshe, nevaJudha kuti vadzinasirire ngeiro zuva kuunzidzira magaa avo. 14Ndizvo vatumwa avo vakagadha mahachi airumbisa oumambo vakabuda vechikasirisiswa nokusundwa ngomupango wamambo. Mupango wakabudiswa kubva mungome yeSusa.15Zvino Mordhekhai wakabuda kubva pamberi pamambo akapfeka zvokusimira zvoumambo, zvakasvipirika nezvakachena, nedzungudza guru romukore nechokusimira chorukangaza rwakanaka rwakatsvukuruka; naapo vedhorobha reSusa vakadaidzira nokudakadzwa. 16VaJudha vaiya nokujeka, nokudakadzwa, nokudakara, nokuremeredzwa. 17Munyika imwe ngaimwe nomudhorobha rimwe ngarimwe, apo peshe perakaguma izwi romupango wamambo, vaJudha vaiya nokudakara nokudakadzwa, nedhiri, nokuane zuva rokuzorora. Ndizvo vazhinji vevanhu venyika vakadziita vaJudha, ngokuti kutyisa kwevaJudha kwakavagumira.

Chapter 9

1Zvino mumwedzi wegumi nemiiri, romwedzi waAdha, ngezuva regumi nematatu rawo, apo mupango wamambo nechironzo chake zvakwedzera kuti zviitike, ngeiro zuva apo magaa evaJudha aiya negonda kuti vanozoa nesimba padera pavo, asi zvakashandurwa ngezuva rimwe, apo vaJudha pevakaita simba padera paavo vaivanyenya, 2vaJudha vakaungana pamwepo mumadhorobha avo mukati mwenyika dzeshe dzamambo Ahasuerusi, kuti vaise nyara dzavo padera paavo veshe vaitsvaka kuvaparadza; apana naumwe waishinga kuemesedzana navo, ngokuti kutyisa kwavo kwaiya kwaguma padera pevanhu veshe.3Vatongi veshe venyika, madzimambo avo, nduna dzavo nevakuru vamambo, vakarwira vaJudha, ngokuti kutyisa kwaMordhekhai kwakawira padera pavo. 4Ngokuti Mordhekhai waiya nesimba guru mumhatso yamambo, nembiri yake yakazwika munyika dzeshe, apo mwamuna uyu Mordhekhai paakaangira kukura kuita simba. 5Ndizvo vaJudha vakauraya magaa avo eshe ngokubaya ngeshoti, nokuuraya nokuvaparadza, vakaita kudai ngezvaivadakadza kwevari avo vaivanyenya.6Mungome yomuSusa vaJudha vakauraya nokuparadza vamuna mazana mashanu 7Vakauraya Pharshandhatha, Dharifoni, Aspatha, 8Phoratha, Adharia, Aridhatha, 9Pharmashita, Arisai, Aridhai naVhaizatha, 10vakororo gumi vaHamani mukororo waHamedhatha, gaa revaJudha; vakavauraya, asi avazi kubata zvakachakatwa zvavo.11Ngeiro zuva uwandu hweavo vakaurawa mungome yomuSusa hwakaziiswa kunamambo. 12Namambo wakati kunaEsita vahosi, “Mungome yomuSusa vaJudha vakauraya vamuna mazana mashan, nevakororo vaHamani gumi. Chiinyi chevaita kunyika dzimweni dzamambo? Zvino chiinyi chichemo chako? Chinozoitwa kwouri. Chiinyizve chikumbiro chako? Chinozoitwa.”13Esita wakati, “Kudai zvechimudakadza mambo, ngavatenderwe vaJudha vari muSusa, kuti vaitezve mangwani kudai ngechironzo chanyamashi, tenderazve kuti vakororo vaHamani gumi vasungirwe pamuti.” 14Ndizvo mambo wakapanga kuti izvi zviitike; nechironzo chakabuda muSusa, nevakororo vaHamani gumi vakasungirwa.15VaJudha vaiya muSusa vakaunganazve ngezuva regumi nemarongomuna romwedzi unozwi Adha, navo vakauraya vamuna mazana matatu muSusa, asi avazi kubata pfuma yavo 16Zvino vaJudha vamweni vaiya kumarutii enyika yamambo vakaunganawo pamwepo, kurwira kupona kwavo, navo vakaona kuzorora kubva kumagaa avo, vakauraya magaa avo makumi manomwe nemashanu emakumi emazana , asi avazi kubata pfuma yavo.17Iri raiya zuva regumi nematatu romwedzi unozwi Adha; ngezuva regumi nemarongomuna rawo vakazorora, vakariita zuva redhiri nerokudakara. 18Asi vaJudha vaiya muSusa vakaungana ngezuva regumi nematatu rawo, nangezuva regumi nemarongomuna, navo vakazorora ngezuva regumi nemashanu, vakariita zuva redhiri nokudakara. 19Ndizvo vaJudha vaigara mumaguta asikazi kushosherwa ngorukumbati rwemapuwe, vakaemesa zuva regumi nemarongomuna romwedzi unozwi Adha kuti riite zuva rokudakadara nokudya, zuva rokuzorora revaipana zvipo zvokudya umwe kunoumweni.20. NaMordhekhai wakanyora izvi zviro, wakatumira tsamba kuvaJudha veshe, vaiya kumarutii enyika dzeshe dzamambo Ahasuerusi, veshe vaiya pasinde nevaiya kuretu, 21echipanga kuti vagwinyisise ichi pakati pavo, kuti varingwarire zuva regumi nemarongomuna romwedzi unozwi Adha, neregumi nemashanu romwedzi umwewo, gore ngegore, 22kudai ngaawo mazuva evakazorora ndiwo vaJudha kubva kumagaa avo, nokudai ngomwedzi uwo wakatsandudzwa kwevari, kubva mukutambudzika kuenda mukudakara, nokubva mukutsumba kuita zuva rokuzorora; kuti vaaite mazuva okudya nokudakara, mazuva okutumirana zvipo zvokudya umwe kunoumweni, nokupa zvipo kunevarombo.23Ndizvo vaJudha vakatenda kuita kudai ngomuitiro izvo zvevakatanga kuita, kudai ngezvaakanyora Mordhekhai kwevari. 24Hamani mukororo waHamedhatha muAgagi, gaa revaJudha veshe, waiya aronga zano rokuparadza vaJudha, naye waiya akaita Phurimu ndiwo mabhigidha, kuti avapedze nokuvaparadza 25Asi apo Esita auya pamberi pamambo, wakapanga ngetsamba kuti zano rake rakashata raakapanganirana vaJudha riwire padera pesoro rake, kuti iye nevakororo vake vasungirwe pamuti.26. Ndizvo mazuva aya akadudzwa kuti Phurimu, kuteera zina rinozwi Phuri. Ndizvo ngendaa yemazwi eshe akanyorwa mutsamba iyi, nendaa yeizvo zvevakaona muiyi ndaa, neizvo zvakaitika kwevari,. 27vaJudha vakaemesa, nokuashira kuita muitiro wavo, nokumibarirwana yavo, navo veshe vakabatana pamwepo navo, kuti pasina kukorera, vaangire kungwarira mazuva awo mairi ngegore gore, kudai ngezvezvakanyorwa, nokudai ngenguva yakaemeswa pagore ngegore 28Aya mazuva anosisira kucherechedzwa nokungwarirwa kumibarirwana yeshe, mumhuri yeshe, munyika yeshe, nomudhorobha reshe; nemazuva aya ePhurimu asazokorera kungwarirwa pakati pevaJudha, nokuti kucherechedzwa kwawo mazuva aya kusazopera pakati pemibarirwana yavo29Esita vahosi mwanasikana waAbhihairi, pamwepo naMordhekhai muJudha, vakanyora ngokutenderwa kweshe, nokugwinyisisa tsamba iyi yechipiri yePhurimu.30Wakatumira tsamba idzi kuvaJudha veshe, kunyika dziri zana nemakumi mairi nenomwe dzoumambo hwaAhasuerusi, dzinemazwi okunyarara neokungwaririka, 31nokupanga mazuva aya ePhurimu kuti ngaangwarirwe ngenguva dzawo dzakaemeswa, kudai ngezvevakapangwa vaJudha ndiMordhekhai naEsita vahosi, kudai ngezvevakadziemesera pachavo nemibarirwana yavo mipango ngendaa yokuera kudya nokutsumba kwavo. 32Mupango waEsita wakagwinyisisa idzi ndaa dzePhurimu, nazvo zvakanyorwa mutsamba.

Chapter 10

1. Mambo Ahasuerusi wakabharisa chibharo padera penyika, nepadera paavo vaigara muzviwi zvoruandhle. 2Yeshe mishando yesimba rake nokugwinya, nendaa yeshe yakaperera youkuru nokuremeredzwa kwaMordhekhai kwaakamukudza ndikwo mambo, azvizi kunyorwa here mubhuku remishando yezuva ngezuva yemadzimambo eMedhia nePhesia?3Ngokuti Mordhekhai muJudha ndiye waiya muteeri wamambo muumambo hwamambo Ahasuerusi, waiya mukuru pakati pevaJudha, anembiri pakati pevazhinji vehama dzake, echitsvakira vanhu vake zviro zvakanaka, echiereketa zvokunyarara kudzinza rake reshe.

## Lamentations

Chapter 1

1. Ushomanyi hwakadai dhorobha ragara rega, iro raiya rakazara ngevanhu! Ngenjiranyi raita kudai ngeshirikadzi, iro raiya rakakura pakati pemadzinza! Iro raiya mwanasikana wamambo, pakati penyika raita hloko. 2Rinochema kakurutu usiku, nemasodzi aro anomozoka pamatama aro; pakati pevadikani varo arina naumwe wokuriembedzera; vangani varo veshe vakashanda naro ngokuchengedzera, navo vakaita magaa kweriri.3Judha rapinda muuhloko munokutambudzika nouhloko hukuru; rinogara zvinopano pakati pemadzinza; arioni ndau yokuzororera; varumbiriri varo vakaribatira pakamanikana.4Njira dzinoenda Zioni dzinochema, ngokuti akuna naumwe unouya kumadhiri akaemeswa; misiwo yaro yeshe yaparadzwa, vapristi varo vanogwimba; mhandwe dzaro dzinotambudzika, iro pacharo riri mukutambudzika. 5Magaa aro aita vatongi varo, mapandu aro anobudirira, ngokuti Mambo Mwari wakariita kuti ritambudzike ngendaa youwandu hwezvishaishi zvaro; vana varo vapinda muubatwa pamberi pemagaa.6Unaku hweshe hwemwanasikana Zioni hwapera. Vatongi varo vadai ngeshoma dzisikaoni mafuro, vakatiza vasina simba pamberi pevarumbiriri vavo.7Jerusarema rinokarakadza, ngemazuva okutambudzika nokunzerereka kwaro, zviro zvaro zveshe zvinomutengo mukuru, izvo zvaiya zvaro mazuva ekare. Naapo vanhu varo vakawira munyara dzemagaa, pasina naumwe wakaridetsera, magaa akariona akaita chishekedzo ngokuparadzwa kwaro.8. Jerusarema rakashaisha kakurutu, ndizvo raita chishekedzo; avo veshe vairiremeredza vorishoora, ngokuti vaona utitinini hwaro; iro pacharo rinogwimba nokufuratira. 9Tsvina yaro iri munezvokufuka zvaro; aripinimidzi ngemagumisiro aro; kuwa kwaro pashi kunoshamisa, pasina naumwe muembedzeri. “O Mambo Mwari, ringira kutambudzika kwangu, ngokuti gaa ranyisa.10Gaa rakatambanudza nyara dzaro padera pezviro zvaro zveshe zvinomutengo mukurutu; ratoona madzinza echipotera mundau dzaro dzakacheneswa, avo vewakaereketa ndivo kuti vasapotera mumishongano yako.11Vanhu varo veshe vanogwimba, apo vanotsvaka chokudya; vanotengesa zviro zvavo zvinomutengo mukurutu kutenga kudya kuti vapone. “Ringira, O Mambo Mwari, uone kushoorwa kwendinoitwa. 12Azvironzi chiro kwomuri here, imwimwi mweshe munopinda ngenjira? Ringirai, muone kuti kuripo here kutambudzika kukuru kwakadai ngokutambudzika kwangu, ukwo kwakaitwa kwendiri, kwaakanditambudza ndikwo Mambo Mwari ngezuva roushungu hwake hukuru.13Kubva mudenga wakatuma muriro, ukapinda kudzama mumagodo angu; wakatambanudzira tsoka dzangu mumbure, akandihwirinza sure; wakandiparadza nokundipedza simba zuva reshe. 14Zvishaishi zvangu zvakasungirwa mujoka; ngenyara yake zvaiya zvakasungirwa pamwepo, zvikaiswa pamutsipa wangu, zvechimwa simba rangu; Mambo Mwari wakandipira munyara dzaavo vendisikakoni kurwa navo.15Mambo Mwari waramba dzeshe ngwazi dzangu dziri mukati mwangu; wakandidaidzira nguva yokurwa neni kuuraya majaha angu; Mambo Mwari watsikatsika pashi kudai ngounosvina mavhini mhandwe mwanasikana Judha.16Ngendaa yeizvi ndinochema; madziso angu anoerera masodzi; ngokuti muembedzeri uri kuretu kubva kwendiri, umwe kumusira simba rangu; vana vangu vaparadzwa, ngokuti gaa ranyisa. 17Zioni rinotambanudza nyara dzaro, asi akuna naumwe wokuriembedzera; Mambo Mwari wapanga ngendaa yaJakobe kuti vaakirwana vake ndivo vaita magaa ake; Jerusarema raita chiro chakasvipiswa pakati pavo.18Mambo Mwari wakarurama; ngokuti ndamukira mipango yake. Asi izwai, imwimwi vanhu mweshe, muringire kutambudzika kwangu; mhandwe dzangu nemajaha angu vapinda muuhloko. 19Ndadaidzira kuvadikani vangu, asi vandichengedzera; vapristi vangu nevasharuka vangu vafira mudhorobha, vechitsvaka kudya kuti vamusirire simba ravo.20Ringira, O Mambo Mwari, kutambudzika kwangu; ndinotambudzika mukati mwangu, mwoyo wangu unotambudzika mukati mwangu, ngokuti ndakamukira kakurutu. Mumapato shoti inouraya, mumhatso mune rufu rwega.21Vakazwa kugwimba kwangu, pasina naumwe wokundiembedzera. Magaa angu eshe akazwa ngokutambudzika kwangu; anodakara ngokuti wazviita. Unza zuva rowaemesa, vaite kuti vadai ndini. 22Kushata kwavo kweshe ngakuuye pamberi pako; uvaitire kudai ngezvewaita kwendiri ngendaa yezvishaishi zvangu zveshe; ngokuti kugwimba kwangu kwakawanda, nomwoyo wangu unodemera.

Chapter 2

1Mambo Mwari ngenjiranyi wafukidza mwanasikana Zioni ngegore roushungu hwake! Wakandira pashi panyika kubva mudenga unaku hwaIsuraeri; aazi kukarakadza ngechitambarariro chetsoka dzake muzuva roushungu hwake. 2Mambo Mwari wakaparadza asikakunguriri ugaro hweshe hwaJakobe, muushungu hwake wakandira pashi marukumbati emwanasikana waJudha; wadzasa pashi pamavhu mukutsverudza umambo nevatongi vahwo.3Wagura runyanga rwaIsuraeri muushungu hunotyisa; wakapfinyisa nyara yake yokumudyo kubva kwevari pamberi pemagaa; wapisha munaJakobe kudai ngomuriro unemirazvu, uwo unopisha zveshe zvakatendenedza. 4Wakwanya uta hwake kudai ngegaa, nenyara yake yokumudyo yakamirudzwa kudai ngegaa; wauraya veshe avo vadakadzi vemadziso edu mutende remwanasikana weZioni; wadurura ushungu hwake kudai ngomuriro.5Mambo Mwari waita kudai ngegaa; waparadza Isuraeri, waparadza ngome dzake dzeshe, wapwanya kuita matongo marukumbati ake, akawanza kubonda nechiriro mumwanasikana waJudha. 6Waputsira pashi matumba ake kudai ngomunda; waparadza ndau yake yemishongano; Mambo Mwari waparadza muZioni mishongano yemadhiri nemaSabatha nomuushungu hwake hunotyisa washoora mambo nevapristi.7Mambo Mwari waramba arita rake, akanyenya ndau yake yakachena; wapira munyara dzemagaa marukumbati engome dzaro; vaita bope mumhatso yaMambo Mwari, kudai ngezuva redhiri rakaemeswa.8Mambo Mwari waemesa kuti aparadze nokuita matongo rukumbati rwemwanasikana weZioni; watambanudza tambo, aazi kupfinyisa nyara yake kubva mukuparadza; waita kuti thawa norukumbati zvicheme; zvapera simba pamwepo. 9Misiwo yaro yanzvaira mumavhu; waparadza nokugura mipiningidzo yaro; mambo waro nevatongi varo vaapakati pevemadzinza; akuchina mipango; vaprofeti varo avachaoni chioniso chinobva kunaMambo Mwari.10Vakuru vomwanasikana weZioni vanogara pamavhu mukunyarara; vakandira bukuta pamasoro avo nokupfeka machira emasaka; mhandwe dzeJerusarema dzinokotamisa masoro adzo pamavhu.11Madziso angu apera ngendaa yemasodzi; mweya wangu unotambudzika; mwoyo wangu unodururwa pamavhu, ngendaa yokuparadzwa kwevanhu vangu, ngokuti vana nechiya vanodemera mumapato edhorobha. 12Vanochema kumadzimai avo vechiti, “Zviripari zvokudya nevhini? Apo vanodemera kudai ngevakaremadzwa mumapato edhorobha, apo mweya yavo yaidururwa pamaditi paanamai vavo.13Chiinyi chendingakona kupupura ndiwe? Chiinyi chendingakutodzanisa nacho, O mwanasikana weJerusarema? Ndingakona kukuedzanisa nenyi, kuti ndikuembedzere mhandwe, mwanasikana weZioni? Ngokuti rutwe rwako rwakakura kudai ngoruandhle; ndiani uwo ungakona kukuporesa? 14Vaprofeti vako vakuonera zvioniso zvokunyepa nezvinopaukisa zvisina shwiro nezvoupenzi; avazi kubudisa kushaisha kwako, kuti vabvise uhloko hwako; asi vakuonera zvioniso zvokunyepa nezvokupaukisa.15Veshe avo vanopinda ngenjira vanoembera nyara dzavo kwouri; vanoridza murudzi nokudzungudza masoro avo kumwanasikana weJerusarema vechiti, “Iri ndiro here dhorobha revakadudza vechiti, ‘Kuperera kwounaku, kudakara kwenyika dzeshe? 16Magaa ako eshe akushamira miromo yawo kurwisana newe; vanoridza murudzi nokukwetsanisa mazino avo; vanoti: Tamumedza; iri ndiro zuva retaigarira; zvino tariona.17Mambo Mwari waita izvo zvaakaronga, wakazadzisa izwi rake raakapanga; kudai ngezvaakaemesa karetu, waputsira pashi, asina nyasha; waita kuti magaa adakare padera pako, nokumirudza runyanga rwemagaa ako.18Mwoyo yavo yakachema kudaidzira kunaMambo Mwari, O rukumbati rwemwanasikana weZioni. Masodzi ngaaerere kudai ngorwizi masikati nousiku! Usazorora, madziso ako asaremba. 19Miruka, ucheme yaamho usiku, pakutanga kwomurindo! Durura mwoyo wako kudai ngemvura pamberi pehope yaMambo Mwari. Mirudza nyara dzako kwaari ngendaa yendaramo yevana vako, avo vanodemera ngenzara ngedera kwepato rimwe ngarimwe.20Ringira, O Mambo Mwari, ukarakadze. Ngokunaani kwewaita izvi? Madzimai vangadya mibarirwana yavo here, vana vevabara? Mupristi nomuprofeti vangaurawa here mundau yakacheneswa yaMambo Mwari?21Vadoko nevakuru vanoata pamavhu mumapato; mhandwe dzangu nemajaha angu awa ngeshoti; pazuva roushungu hwako wavauraya, kuuraya usikakunguriri, 22Wadaidza magaa angu kubva kweshe kwakanditendenedza kudai ngezuva redhiri; ngezuva roushungu hwaMambo Mwari akuna wakapokonyoka nokuti kusara; avo vendakatengura nokurera, gaa rangu ravapedza.

Chapter 3

1Ndini munhu wakaona dambudziko pashi pendonga youshungu hwake. 2Wanditungamira, akandiunza muchidima, musina kujeka. 3Ngegwinyiso wafuratidza nyara yake kurwa neni ndega, zuva ngezuva reshe. 4Waita kuti nyama yangu neganda rangu zvichembere, akagura magodo angu.5Wandiakira rushosha, akanditendenedza ngechanduru nokurwadziwa. 6Wakandiita kuti ndigare muchidima, kudai ngaavo vakafa karetu. 7Wanditendenedza ngorushosha, kuti ndisakona kutiza; wandisunga ngemaketani anorema. 8Kunyazwi ndikadaidzira nokuchema kuti ndidetserwe, unokonyera kubanze mukumbiro wangu.9Watsiira njira dzangu ngamapuwe akatsetswa, washongorosa njira dzangu. 10Kwendiri wakadai ngebheya, iro rinohwarira inini, kudai ngemhondoro yakahwarira, 11wandipausa kubva munjira yangu, akandidambura kuita zvigurwa; akandiita murombo.12Wakwamura uta hwake, akandiemesa kudai ngechipimo chokufura kwemusee wake. 13Wafura misee yechikomwe chake mutsvo dzangu. 14Ndaizwa chishekedzo kuvanhu vangu veshe, nokuizwa ruyo rwavo zuva reshe. 15Wandizadza ngokuvava, wandirairisa mvura yomuti unovava.16Waita kuti mazino angu akuyike ngetsanza; wanditononesa mumadota. 17Mweya wangu uri kuretu kubva murunyararo; ndariyarwa kuti kugarisika kudini.

18. 18Ndizvo ndinoti, “Simba rangu rapera nazvo zveshe zvendaigondera kubva kunaMambo Mwari.19Ndinokarakadza kurwadziwa kwangu nokunzerereka kwangu, muto womuti unovava nechanduru. 20Mweya wangu unoangira kupinimidza ndizvo, unokotamiswa pashi mukati mwangu. 21Asi ndichakarakadza ichi, ndizvo ndichine gonda:22Nyasha dzinorudo dzaMambo Mwari dzinoita kuti tisapedzwa, ngokuti kuzwiro urombo kwake akuperi. 23Itsva mangwanani eshe; kugonda kwako kukuru. 24“Mambo Mwari uri chikoaniswa changu,” unoronza mweya wangu; Ndizvo ndinozoisa gonda rangu mwaari.25Mambo Mwari wakanaka kwevari vanomugarira, kumweya unomutsvaka. 26Zvakanaka kuti munhu agarire mukunyarara ruponeso rwaMambo Mwari. 27Zvakanaka kuti munhu atware joka achi muutsva hwake. 28Ngaagare ega mukunyarara apo Mambo Mwari amutwarisa, 29ngaaise muromo wake mubukuta, kuti pamweni kungaapo gonda,30ngaapire tsaya kwaari unomuchaya; azadzwe ngokutukwa. 31Ngokuti Mambo Mwari aazorashi mhera nariini. 32Kunyazwi anyaunza kusvipo mwoyo, unozoitira nyasha kudai ngouwandu hwenyasha dzake dzinorudo. 33Ngokuti aatambudzi nokuti kusvipisa mwoyo vana vevanhu ngokuda.34Naapo mabanditi eshe munyika apwanyirwa pashi petsoka, 35apo maruramiro omunhu abviswa kwaari pamberi pehope yoUwo-Uri-padera-pezveshe, 36apo ndaa yomunhu yapauswa, aazvioni here Mambo Mwari.37Ndiani ungapanga, nazvo zvechiitika, kuti Mambo Mwari asikazi kuzvipanga? 38Zvakanaka nezvakashata azvibvi pamuromo woUwo-Uri-padera-pezveshe here? 39Munhu unopona unovhuruvhuta ngenyi ngokuororwa ngendaa yezvishaishi zvake?40Ngatiringisise nokuedza njira dzedu, tihwirire kunaMambo Mwari. 41Ngatimirudze mwoyo yedu pamwepo nenyara dzedu kunaMwari wedu uri mudenga. 42Takapauka nokumukira; auzi kutirekerera. 43Wadziputira ngoushungu ukatirumbirira; wechiuraya usikakunguriri.44Wadziputira ngegore, kuti kusaapo nomukumbiro ungapindamwo. 45Watiita kuti tidai ngemarara nezvinorashwa pakati pevanhu. 46Magaa edu eshe atishamira miromo yawo kurwa nesu. 47Kukaruka nehunza zvatigumira, urombo nokuparadzwa.48Madziso angu anoerera ndwizi dzemasodzi, ngendaa yokuparadzwa kwevanhu vangu. 49Madziso angu anozoerera asikarekeri asikagumi. 50metsa Mambo Mwari aringira pashi, kubva mudenga aone.5251Madziso angu anotambudza mwoyo wangu ngendaa yevanasikana veshe vedhorobha rangu. 52 Avo vaiya magaa angu ndisina ndaa vakandirumbirira kakurutu, kudai ngeshiri. 53Vakandikandira murindi ndechipona, vakakandira mapuwe padera pangu. 54Mvura yakafukidza padera pesoro rangu; ndakati, “Ndafa.55Ndakadaidza zina rako, O Mambo Mwari, kubva muudzamu hwerindi. 56Wakazwa kupota kwangu: Usatsiira nzee dzako, kunokuchema kwangu, kwokuda kudetserwa. 57Wakakwedzera pasinde apo pendakadaidza kwouri; wakati, Usatya.58. Waereketa ndaa dzomwoyo wangu, O Mambo Mwari; waripira kupona kwangu. 59Waona kushata kwaitwa kwendiri; O Mambo Mwari, tonga ndaa yangu.

60. 60Waona kuunzidzira kwavo kweshe, nezvevakaronga ndini. 61Wazwa kushoora kwavo, O Mambo Mwari, nokuronga kwavo ndini.62Zvinovherevhedzwa nokugunun'una ngemagaa angu zvinonditambudza zuva reshe. 63Kunyazwi kugara pashi nokuti kumiruka ringira, ndiri ruyo rwavo.64Vaunzidzire, O Mambo Mwari, kudai ngomushando wenyara dzavo. 65Vape mwoyo yakakonza; kutuka kwako ngakuapo padera pavo. 66Varumbirirenyi muushungu, muvaparadze kubva pashi pematenga aMambo Mwari.

Chapter 4

1Zvaita zvokudini kuti mukore usajeka! Zvaita zvokudini kuti mukore wakaera utsandudzwe! Mapuwe akacheneswa adururwa dera kwemapato eshe. 2Vana vanodikanwa veZioni, vanoedzaniswa nomukore wakaera muuremu, vanoerengwa vakadai ngehari dzedongo, mushando wenyara dzomuumbi!3Kunyazwi makechani anoamwisa nokurera vana vawo, asi vanhu vangu vaita mwoyo wakashata, kudai ngemhowani dziri mushango.4Rurumi rwechiya runonamira kumuromo wedera ngendaa yenyota; ndumure dzinopemha chokudya, asi akuna naumwe unodzipa chiro. 5Avo vakadya zvakanaka vanoparara mumapato; avo vakakura vechipfeka zvakatsvuka vanoata mumirwi yemadota.6Ngokuti kuororwa kwokushaisha kwevanhu vangu kwakapinda kukura kunokuororwa kwokushaisha kweSodhoma, iro rakaparadzwa ngomukuwo mudoko, kunyazwi akuna nyara yakaiswa padera paro.7Vatongi varo vaiya vakachenesa kupinda chando, vakachena kupinda mukaka; muiri wavo wakatsvukira kupinda mapuwe anomutengo mukurutu, kun'anikira kwavo kwaiya kwakadai ngokwesafire. 8Zvino hope dzavo dzakasvipa kupinda masimbe; avaziikani mumapato. Ganda ravo raomera kumagodo avo; raoma kudai ngomuti.9Vanomuchena avo vakaurawa ngeshoti kupinda avo vakaurawa ngenzara, ngokuti ava voperezeka, voda kufa ngokutama michero yomunda. 10Nyara dzemadzimai vanenyasha dzabika vana vavo; vakaita kudya kwavo mukuparadzwa kwevanhu vangu.11Mambo Mwari wakapedza mushando woushungu hwake; wakadurura ushungu hwake hunotyisa, akabasira muriro muZioni, uwo wakapedza matsikiro aro.12Madzimambo enyika aazi kugonda, nokuti naumwe wevagari venyika, kuti magaa nemapandu vaizopinda pamisiwo yeJerusarema. 13Indaa yezvishaishi zvavaprofeti varo, nokushata kwevapristi varo, vakaparadza ngazi yevakarurama mukati mwaro.14Vakazungaira kudai ngemapofu mumapato, vakadzisvipisa ngengazi, kwokuti apana naumwe waikona kugwama zvokupfuka zvavo. 15Vanhu vakadaidzira kwevari vechiti, “Ibvai, mwakasvipiswa! Endai! Endai! Musatigwama.” Ndizvo vakaita minzererekwa nevapepeshekwa; vemadzinza vakati pakati pavo, “Avachazogarimwo nariini.16Mambo Mwari pachake wavaparadzanisa; aachazopinimidzi ndivo; avazi kuremeredza vapristi, avazi kuda vakuru.17Madziso edu akadzerera ngokuangira kuringira kudetserwa kuneavo vasikadetseri; tairingirira dzinza risikakoni kutiponesa. 18Vakateera tsoka dzedu, nesu atizi kukona kuhamba mumapato edu; magumo edu akwedzera pasinde; mazuva edu akaerengwa, ngokuti kupera kwedu kwaguma.19Varumbiriri vedu vaikasira kupinda makodzi omudenga; vakatirumbirira padera pemitunhu, vakatihwarira mushango. 20Wakadzodzwa waMambo Mwari, femero rokupona kwedu, wakabatwa ngehunza dzavo, umwe uwo wetakati ndiye, “Pashi pebvute rake tinozopona pakati pemadzinza.21Dakara nokudakadzwa, O mwanasikana weEdhomu, iwewe unogara munyika yeUzi; asi kweuriwo tsani iyo inozopinda; unozoradza nokudziita mutitinini. 22Kuororwa kwokushaisha kwako, O mwanasikana weZioni, kwapera, aachazomurekeri muri muuhloko; asi kushata kwako, O mwanasikana weEdhomu, unozoorora; unozofukura zvishaishi zvako.

Chapter 5

1Karakadza, O Mambo Mwari, izvo zvatigumira; ringira, uone kutsveruka kwedu. 2Nhaka yedu yapuwa kuvapara, nemhatso dzedu kuvanhutu. 3Taa nherera nevasina baba, madzimai edu adai ngeshirikadzi. 4Tomwa mvura ngokutenga; huni dzedu toita zvokutengeserwa.5Mitsipa yedu yaapashi pokuangiridzwa; tinoshanda tisikazorori. 6Tatambanudza nyara dzedu kuvaEgipite nokuvaAsiria kuti tipuwe kudya kwakakwana. 7Madzibaba edu akashaisha, apachina; nesu tatwara zvishaishi zvavo.8Hloko dzinotonga padera pedu; apana naumwe unotinunura kubva kunyara dzavo. 9Tinoona kudya kwedu ngokupinza kupona kwedu mungozi, ngendaa yeshoti iri mushango. 10Ganda redu rasvipiswa kudai ngechiwenda ngendaa yenzara huru.11Vakadzi vanobhinywa muZioni, mhandara mumadhorobha aJudha. 12Vatongi vanoturikwa ngenyara dzavo; vakuru avazi kuremeredzwa.13Majaha anoangiridzwa kuti akuye, varumbwana vanothethereka nehuni. 14Vakuru vabva pamisiwo yedhorobha, majaha avacharidzi munanzi.15Kudakara kwomwoyo yedu kwapera; kuzvina kwedu kwapinduka kuita kuchema. 16Dzungudza rawa kubva pasoro redu; ihehe kwetiri ngokuti tashaisha.17Ngendaa yeichi mwoyo yedu inodemera; ngendaa yeizvi madziso edu anodzerera, aachanasi kuona, 18ngendaa yoMutunhu Zioni uwo waita dongo, hava dzinohamba padera pawo.19Asi iwewe, O Mambo Mwari, unotonga mhera nariini; dendemaro rako rinogara kubva kumubarirwana kuenda kumubarirwana. 20Ngenyi wechitiriyarwa mhera nariini? Ngenyi wechitisiya mazuva mazhinji aya? 21Tipetudze kwouri, O Mambo Mwari, kuti nesu tipetudzwe; musirira mazuva edu kuti adai ngeekare. 22Asi kuti watiramba yaamho, newe wakanyadzwa tisu kupinda chipimo.

## Obadiah

Chapter 1

1Chioniso chaObhadhia. Izvi ndizvo zvinoronza Mambo Mwari, Mwari ngendaa yeEdhomu. Takazwa mashoko anobva kunaMambo Mwari, mutumwa watumwa pakati pemadzinza, “Mirukai, ngatimiruke tivarwise ngehondo! 2“Ringirai, ngegwinyiso ndinozomuita vadoko pakati pemadzinza; munozoshoorwa kakurutu.3Kudzikudza kwomwoyo wako kwakakuchengedzera, iwewe unogara mumarutwe oruware, ugaro hwako hwakakwirira. Unoronza mumwoyo mwako kuti, ‘Ndiani unozondidzasa pashi pamavhu?’ 4Kunyazwi wechidzikwidza kudai ngegodzi, kunyazwi chisaki chako chinoemeswa pakati penyeredzi, ndinozokudzasa kubvapo, unoronza Mambo Mwari.5Dai mbavha dzauya kwouri, dai, vabvuki usiku, kuparadzwa kwako kwaizokura kwakaitawani! Vasaizoba zvevaida zvega here? Dai vakayi vemavhini vakaguma kwouri, vasaizosiya madaranganwa here? 6A kutsvakwa kwezvaIsau! A kutsvakisiswa kwoupfumi hwake hwakafishika!7Vanhu vaizwanana newe vakakuchengedzera, vakakudzingira kumugano; vanhu vakaiyana newe vakakuchengedzera, vakakunyisa; vanodya kudya kwako vakuteya ngechirimbana, akuna kuzwisisa kwacho. 8Ngeiro zuva, unoronza Mambo Mwari, ndinozoparadza vakangwara kubanze kweEdhomu, nevanozwisisa kubanze kweMutunhu waIsau. 9Ngwazi dzako dzinozokangaidzwa, O Themani, kuitira kuti weshe agurwe kubva kuMutunhu waIsau.10Ngokuuraya nokugebenga hama yako Jakobe, kutsveruka kunozokufukidza, newe unozogurwa mhera nariini 11Ngezuva iro rowakaema parutii, ngezuva iro vapara revakamutorera pfuma yake, nevapara vakapotera pamisiwo yake, vakaita mabhigidha ngendaa yeJerusarema, iwewewo waiya wakadai ngoumwe wavo.12. Asi iwewe usaisisira kuringira padera pehama yako ngezuva rokutambudzika kwake; usaisisira kudakara ngendaa yevanhu vaJudha ngezuva rokuurawa kwavo, nokuti kuereketa ngokudzikudza ngezuva rokutambudzika kwavo. 13Usaisisira kuti upotere pamusiwo wevanhu vangu ngezuva rokutambudzika kwavo; usaisisira kuti udakare ngezuva rokutambudzika kwavo, nokuti kutora upfumi hwavo ngezuva rokutambudzika kwavo kukurutu. 14Usaisisira kuti ueme pamhararano, kudziirira avo vakapona vake, nokuti kupira avo vakasara vake ngezuva rokutambudzika.15. Ngokuti zuva raMambo Mwari riri pasinde kurwa nemadzinza eshe. Kudai ngezvowaita, kunozoitwa kudaro kwouri; kuita kwako kunozopetuka padera pesoro rako. 16Ngokuti kudai ngezvemwakamwa padera pomutunhu wangu wakachena, madzinza eshe akamutendenedza anozomwa; anozomwa, echitangurira nawo anozodai ndiwo asikazi kumboapo.17. Asi paMutunhu weZioni kunozoapo avo vakapokonyoka, nawo unozoita wakacheneswa; mhatso yaJakobe inozogara nhaka youpfumi hwayo.

18. 18Mhatso yaJakobe inozoita muriro, mhatso yaJosefa murazvu, mhatso yaIsau mahlanga; vachavapisha nokuvapedza; akuzoapo unosara wemhatso yaIsau; ngokuti Mambo Mwari waereketa.19Avo vokubani vanozotora Mutunhu waIsau, naavo vomubani Shefera nyika yevaFiristia; vanozotora nyika yaEfuremu nenyika yeSamaria; Bhenjamini unozotora Gireadhi20Vasungwa vehondo iyi yevaIsuraeri vanozotora nyika yevaKhenani, kuguma Zarefathi; nevasungwa veJerusarema, avo vari muSefaradhi, vanozotora madhorobha okubani. 21Avo vakaponeswa vanozouya padera poMutunhu weZioni kutonga Mutunhu Isau; noumambo hunozoita hwaMambo Mwari.”

## Habakkuk

Chapter 1

1Chiprofeti icho chaakaona Habhakuki muprofeti. 2O Mambo Mwari, ndinozochema mukuwo wakaitawani kuti ndidetserwe, newe usikazozwi? Nokuti kuchema kwouri “Ngokugebengwa,” newe usikazoponesi?3Ngenyi wechindionisa kushata, nokuita kuti ndiringire kutambudzika? Kuparadzwa, kupambwa zviri pamberi pangu; varipo vanomusa hasha nokurwisana. 4Ndizvo mupango unononoka kuitwa, kutonga kwakanaka akuitiki. Vakashata vanotendenedza vakarurama; ndizvo kutonga kwakanaka kunopauswa.5Ringirai pakati pemadzinza, muone! Mushamiswe! Mukangaidzwe! Ngokuti mushando unoitwa mumazuva enyu, womusikakoni kuugonda, kudai mwechiuronzerwa. 6Ngokuti, ringira, ndinomusa vaKharadhea, dzinza rinovava rinechara, iro rinohamba mukati mwenyika, kutora ndau dzokugara dzisiri dzavo. 7Vanokarudza nokutyisa; kutonga kwavo nokuremeredzeka kwavo zvinobva kwevari vemene.8Mahachi avo anokasira kurumba kupinda makhamba, anopinda kutyisa kune matika emadeekoni; mahachi avo anorumbirira. Vanhu vavo vanogadha mahachi vanobva kuretu; vagadhi vemahachi vanombururuka kudai ngegodzi rinokasira kuenda koodya. 9Vanouya veshe koogebenga, nehope dzavo dzakaringira mberi kakurutu; vanounganidza hloko kudai ngejecha.10Kumadzimambo vanoadadira, vatongi vanovaita chishekedzo. Vanosheka rusvingo rweshe, nokuita mirwi yemavhu kurutora. 11Zvino vanotsvaira kudai ngedutu; vanopauka nokuita vanoshaisha; simba ravo remene ndicho chimwari chavo!”12Auri uwo wekare here, O Mambo Mwari, Mwari wangu, Uwo Wakachena wangu? Atizofi. O Mambo Mwari, wavaemesera kutongwa; newe, O Buwe, wavaemesera kuororwa.13Madziso ako akanyanya kuchena kuti aringire zvakashata, newe aukoni kuringira zvishaishi; ngenyi wechiringira avo vanoshanda ngokuchengedzera, wechinyarara apo wakashata echimedza munhu wakapinda kururama kuneivo? 14Waita vanhu kuti vadai ngehove dzoruandhle, kudai ngezvinotamanda zvisina mutongi padera pazvo15Vanovabata veshe ngechiedzo, vanovakweera kubanze muchitaa chavo, vanovaunganidza mukati mwechitaa chavo; ndizvo vanodakara nokudakadzwa. 16Ndizvo vanopira mudiro kuchitaa chavo, nokupisha mutombo unegwema rakanaka kuchitaa chavo; ngokuti kubudikidza ndicho chikoaniswa chavo chinokudzwa, nokudya kwavo kunowanda. 17Zvino unozoangira kukutura here zviri muchitaa chake, nokuparadza madzinza asikaaitiri nyasha?

Chapter 2

1Ndinozoema kundau yangu yokurinda, nokudziemesa padera porusvingo; ndinozoangira kurinda kuti ndione chaanozoereketa kwendiri, nechaanozopingura ngendaa yokugunun'una kwangu.2Zvino Mambo Mwari wakandipingura, akati, “Nyora chioniso pamarusamba, uite kuti chinase kuoneka, kuti murumbi achidzidze. 3Ngokuti chichipo chioniso chomukuwo wakaemeserwa, chinoereketa ngepakugumisira, chisikanyepi. Kudai chechinonoka, chigarire; ngegwinyiso chinozouya, achizononoki.4Ringira kumudadi! Mweya wake auzi kururama mukati mwake, asi wakarurama unozopona ngokugonda kwake. 5Zvakanyadaro vhini muchengedzeri; unodzikudza aagari pakanyi; unobeura mukuro kudai ngeSheori, kudai ngorufu, aagutiswi. Unounganidza kwaari madzinza eshe, nokudziunganidzira vanhu veshe.6Weshe aazoembi here nduyo ndiye, nechinai chinoshekedza ndiye, vechiti. “Ihehe kwaari uwo unounganidza izvo zvisiri zvake!” Unozodzitwarisa pachako ngezvakanaka kwomukuwo wakadini ngezvakagondiswa? 7Avazokasiri kumiruka here avo vanozokuruma, nokuti kumuka avo vanozokuita kuti umuke wechihuta? Newe unozoita mupambwa kwevari. 8Ngokuti wapamba madzinza akawanda, veshe vanosara veavo vanhu vanozokupamba; ngendaa yengazi yevanhu, nokugebengwa kwenyika, nokwemadhorobha, nokwaavo veshe vanogaramwo.9Ihehe kwaari unoona kuuyirwa kwoupfumi kumhatso yake ngenjira yakashata, kuti aemese saki rake padera, kuti anunurirwe kusimba revakashata!” 10Wakaronga zvinotsverudza kumhatso yako ngokuuraya vanhu vazhinji, newe wakashaishira mweya wako. 11Mapuwe emene anozodaidzira ari parukumbati, nemwamba uri pakati pesika unozoripingura.12Ihehe kwaari unoaka dhorobha ngengazi, nokuemesa dhorobha padera pokushaisha!. 13Ringira, azvibvi kunaMambo Mwari wehondo here, kuti vanhu vagutise murazvu womuriro wemene, madzinza anodzirembesa ngezvisina shwiro?. 14Asi nyika inozozara ngokuzia uthende hwaMambo Mwari, kudai ngemvura inofukidza ruandhle.15Ihehe kwaari unoita kuti muakirwana wake amwe, echidurura ukaira metsa araradza, kuitira kuti aringire utitinini hwavo! 16Munozozadzwa ngezvinotsverudza pandau youthende. Imwa iwewe pachako, udai ngouwo usikazi kuchekwa! Tsani iri munyara yokumudyo yaMambo Mwari inozoguma pasinde kwouri, nokunotsverudza kunozoapo padera pouthende hwako.17Ngokuti kugebenga kwakaitika muRebhanoni kunozokufukidza, nokuurawa kwezvikara kunozomutyisa, ngendaa yengazi yevanhu yakaparadzwa, nendaa yokugebenga kwakaitika kunyika, kumadhorobha, nokwavari veshe vanogaramwo.18Muedzaniso wakatsetswa unodetserenyi, kuti muiti wawo autsetsa; zve, muedzaniso wakanyunguruswa nomudzidzisi wemanyepo? Ngokuti muiti wawo unogonda mweuri, kunyazwi miedzaniso isikaereketi! 19“Ihehe kwaari unoti kumuti, ‘Muka;’ nokune buwe risikaereketi, ‘Miruka pachako!’ ” Uyu unokona kudzidzisa here? Ringira, wakasetwa ngomukore nesirivha, nawo amuna nakamwe kufema nepadodoko mukati mwawo. 20Asi Mambo Mwari uri mutemperi rake rakachena; nyika yeshe ngainyarare pamberi pake.

Chapter 3

1Mukumbiro waHabhakuki muprofeti, unoembwa kudai ngeShigionothi. 2O Mambo Mwari, ndakazwa mbiri yako, ndinoema mukutya, O Mambo Mwari, mushando wako. Mumukuwo wedu umusire; munguva yedu uuziise; muushungu karakadza nyasha.3Mwari wakauya kubva Themani, Uwo Wakachena kubva kuMutunhu wePharani. Sela. Uthende hwake hwakafukidza matenga, nenyika yakazara ngokukudzwa kwake.4Kun'anikira kwake kwaiya kwakadai ngokujeka kwezuva; mirazvu yaibuda munyara yake, apo panogara simba rake rakafishika. 5Wakatuma nhenda pamberi pake, echipanga rufu kuti rumuteere.6Wakaema, akazungunyisa nyika; wakaringira, akaita kuti madzinza ahute. Mitunhu yemhera nariini yakaparadzwa; kuteera njira dzake dzekaretu zvimitunhu zvemhera nariini zvakanzvaira.7Ndakaona matende evaKhushani pashi pokutambudzika, nemachira epamafasitera enyika yeMidhiani akahuta 8Ushungu hwako hwaiya hwokurwisana nerwizi here, O Mambo Mwari? Nokuti kutsamwa kwako kurwisana nendwizi, nokuti kuzonda kwako kurwisana noruandhle, apo wakakwira padera pemahachi ako, nepadera pengoro dzako dzokunyisa?9Uta hwako hwakabudiswa pamhene; wakaisa misee pasinga. Sela. Wakamwesa nyika ngendwizi.. 10Mitunhu yakakuona, ikatya; ndambi yemvura yakakukuza yechipinda; ruandhle rwakaereketa ngeizwi rarwo. Rwakamirudza nyara dzarwo mudenga.11Zuva nomwedzi zvakaema paugaro hwazvo hwakakwirira; ngokujeka kwemisee yako zvakapinda ndipo, nokujeka kwomukhondo wako unon'anikira.. 12Muushungu wakatsikatsika nyika, mukunyangadzwa wakatsikatsika madzinza.13Wakabuda pamberi kuponesa vanhu vako, kooponesa wakadzodzwa wako. Wakapwanya soro rewemhatso yakashata, wechiradzika pamhene kubvira padzeyo metsa kuguma padenga. Sela.14Wakabaya ngemisee yake mukuru wengwazi dzake, wakauya kudai ngechipupuri kundiparadza; kudakara kwavo kwaiya kwakadai ngokwaavo vanopedza varombo ngokufishika. 15Wakatsikatsika ruandhle ngemahachi ako, nokuvhundura mvura inesimba.16Ndinozwa, ndani yangu inohuta, miromo yangu inohuta ngeizwi. Kuora kwakapotera mumagodo angu, kuhamba kwangu kunohuta pashi pangu. Ndinogarira mukunyarara zuva rokutambudzika pakuuya kwaro padera pevanhu vanotirwisa17Kunyazwi muonde ukarekera kutumbuka maruwa, pasina michero pamuvhini; kunyazwi kubarwa kwemaorivhi kukakorera, neminda isikazobari kudya; kunyazwi amuna makwai muchibaya, nokuti amuna n'ombe muchibaya,18asi ndinozodakara munaMambo Mwari, ndinozodakara munaMwari woruponeso rwangu. 19Mwari, Mambo Mwari isimba rangu; unoita kuti tsoka dzangu dzidai ngetsoka dzeshoma; unoita kuti ndihambe padera pendau dzangu dzakakwirira. Kumuembi mukuru pachidangari changu.

## Zephaniah

Chapter 1

1Izwi raMambo Mwari iro rakauya kunaZefania mukororo waKhushi, mukororo waGedharia, mukororo waAmaria, mukororo waHezekia, mumazuva aJosia mukororo waAmoni, mambo waJudha. 2“Ndinozotsvaira yaamho zveshe kubva pahope yenyika,” unoronza Mambo Mwari. 3“Ndinozotsvaira kupedza vanhu nezvikara; ndinozotsvaira kupedza shiri dzomudenga nehove dzomuruandhle. Ndinozoita kuti vakashata vapumhunwe; ndinozogura vanhu kubva kuhope yenyika,” unoronza Mambo Mwari.4Ndinozotambanudza nyara yangu kurwisa Judha, nokurwisa veshe vagari veJerusarema; ndinozogura vakasara vaBhaari kubva kuiyi ndau, nezina revapristi vokuhura pamwepo nevapristi vavo; 5avo vanokotama pashi kudira hondo yomudenga vari pazvachungu zvemhatso; naavo vanokotama pashi, vechipika kunaMambo Mwari, asi vanopikazve ndiMarikhamu; 6avo vakahwirira sure kubva mukuteera Mambo Mwari, avo vasikazi kutsvaka Mambo Mwari, nokuti kubvunzisisa ndiye.7Nyarara pamberi paMambo Mwari, Mwari! Ngokuti zuva raMambo Mwari riri pasinde; Mambo Mwari wanasirira mubairo, wachenesa vakakokwa vake.. 8Pazuva romubairo waMambo Mwari, ndinozoorora makota nevana vamambo, navo veshe vanopfeka zvokupfuka zvipara. 9Pairo zuva ndinozoorora veshe vanodarika padera pedimba, avo vanozadza mhatso yomukuru wavo ngokugebenga nokuchengedzera.10Pazuva iro,” unoronza Mambo Mwari, “Kunozoapo bope rokuchema kubva kuMusiwo Hove, kuboorera kubva kurutii rwechipiri, kupwanyiwa kukurutu kubva kuzvimitunhu. 11Vagari veMortha, boorerai, ngokuti vatengesi veshe vapera; veshe avo vaipima sirivha vakaurawa.12Panguva iyo ndinozotsvakisisa Jerusarema ngezvibani, neni ndinozoorora vanhu vakagara pamasese avo, avo vanoti mumwoyo mwavo, ‘Mambo Mwari aazoshandi zvakanaka, nokuti zvakashata! 13Upfumi hwavo hunozopambwa, nemhatso dzavo dzinozoita matongo. Kunyazwi vanoaka mhatso, avazogarimwo; kunyazwi vanosima minda yemivhini, avazomwi vhini rayo.14Zuva guru raMambo Mwari riri pasinde, riri pasinde yaamho, naro rinokasira kakurutu; kuzwika kwezuva raMambo Mwari kunovava, ngwazi inochema kakurutu. 15Iro zuva rinozoita zuva roushungu, zuva rokutambudzika nokusvipa mwoyo, zuva rokuparadzwa nokuangiridzwa, zuva rechidima chakasvipa, zuva remakore nechidima chikurutu, 16zuva rokuridzwa kwegwama nokuridza mhere yehondo nokurwisana nemadhorobha anorusvingo, nendau dzehondo dzakakwirira.17Ndinozounza kutambudzika kwakadaro padera pevanhu, kuti vahambe kudai ngemapofu; ngokuti vakashaisha kunaMambo Mwari, ngazi yavo inozodururwa kudai ngebukuta, nenyama yavo kudai ngemadisa. 18Sirivha yavo nokuti mukore wavo zvinozotama simba rokuvanunurira ngezuva roushungu hwaMambo Mwari; nyika yeshe inozopedzwa ngomuriro wendurumwa yake; ngokuti unozopedza yaamho, magumo anotyisa eavo veshe vagari vomunyika.

Chapter 2

1Unganidzanai pamwepo, unganidzanai, O dzinza risikatsveruki; 2musati mwadzingirwa kuretu kudai ngemazungu anotorwa ngedutu, pasati pauyapo padera penyu ushungu hunotyisa hwaMambo Mwari, pasati pauyapo padera penyu zuva roushungu hwaMambo Mwari. 3Tsvakai Mambo Mwari, imwimwi mweshe mwakapfaa venyika, vanoita kupanga kwake; tsvakai kururama, tsvakai kupfaa; pamweni mungafishwa ngezuva roushungu hwaMambo Mwari.4Ngokuti Gaza rinozosiiwa, neAshikeroni rinozoita dongo; vanozodzinga vanhu vaAshidhodhi masikati, neEkironi rinozobvitwa. 5Ihehe kwevari vagari vokuhumbikumbi yoruandhle, dzinza revaKherethi! Izwi raMambo Mwari rinorwisana nemwi, O Khenani, nyika yevaFiristia; ndinozokuparadza, metsa pasisina unosaramwo.6Newe, O humbikumbi yoruandhle, inozoita mbusho, michacha yevaushi nezvibaya zvezvifuyo. 7Humbikumbi inozoita nhaka yevakasara vemhuri yaJudha, apo pevanozoushira zvifuyo zvavo padera payo, nomumhatso dzeAshikeroni vanozoatamwo madeekoni. Ngokuti Mambo Mwari, Mwari wavo, unozovahambira, nokuvaunzazve kubva kuubatwa hwavo.8Ndazwa kureiwa kwaMoabhi, nokutuka kwevana vaAmoni, kwevakaita vanhu vangu, nokudzikudza kwavo ngendaa yenyika yavo. 9Ndizvo kudai ngezvendinopona,” unoronza Mambo Mwari wehondo, Mwari waIsuraeri, “Moabhi inozodai ngeSodhoma, nevaAmoni kudai ngeGomora, nyika yeminzwa nemirindi yemunyu, nokuita dongo mhera nariini. Vakasara vevanhu vangu vanozovapamba, nevanopona vedzinza rangu vanozogara nhaka yavo.”10Izvi zvinozoita chikoaniswa chavo ngendaa yokudzikudza kwavo, ngokuti vakareya nokudzikurisa kuvanhu vaMambo Mwari wehondo. 11Mambo Mwari unozotyisa kakurutu kwevari; ngokuti unozopedza zvimwari zveshe zvenyika; nekwaari zvinozogwadama pashi, chimwe ngachimwe pandau yacho, mahumbikumbi eshe nezviwi zveshe zvevemadzinza.12Nemwiwo, vaEthiopia, munozourawa ngeshoti yangu. 13Naye unozotambanudza nyara yake kurwa nevari dera, nokuparadza Asiria; naye unozoita kuti Ninevhe riite dongo, nokuoma kudai ngehlengwe. 14Zvifuyo zvinozoata pashi mukati mwaro, nemhuka dzeshe dzomushango; zveshe hurekure nenungu zvinozogara padera pesika dzemisiwo yaro; izwi raro rinozorira mumafasitera; kuparadzwa kunozoapo mumadimba aro, ngokuti wakabudisa pamhene zvakatsetswa zvemisidhari.15Iri ndiro dhorobha raidakara rechigara ngokungwaririka risikatyi chiro, iro raironza mumwoyo mwaro kuti, “Ndini, akuna umwenizve ngepabanze pangu!” Rakazoita dongo ngenjiranyi, nendau yezvinoata zvikara! Weshe unopinda ngepasinde paro unozoridza murudzi nokumirudza chibhakera.

Chapter 3

1Ihehe kuiswa mavhu, kusvipiswa, dhorobha rinotambudza!. 2Arizi kupurutana kuizwi; arizi kuashira kupangwa. Arizi kugonda munaMambo Mwari; arizi kukwedzera pasinde naMwari waro.3Vakuru varo vari mukati mwaro imhondoro dzinobhonga; vatongi varo mathika emadeekoni asikasiyi chiro metsa nechimangwani. 4Vaprofeti varo avana ndaa nezviro, vanhu vasikagondeki; vapristi varo vasvipisa ndau yakacheneswa, vagura mupango.5Mambo Mwari uri mukati mwayo wakarurama; aaiti zvakashata. Mangwanani eshe unoita kutonga kwake mambakwedza, amwe ngaamwe aakoreri akadi; asi vasikazi kururama avazii kutsveruka.6Ndauraya madzinza; masvingo awo aita matongo; ndaita kuti mapato awo aite shango, kuti pasaa naumwe unohamba ndiwo; madhorobha awo aparadzwa, amuna munhu, amuna nounogaramwo. 7Ndakati, ‘Ngegwinyiso rinozonditya, rinozoashira kupangwa; arizokoreri kuona zveshe zvendaunza padera paro.’ Asi vakapinda kudisa kuita zviito zvavo zveshe kuti zvisvipiswe.8Ndizvo ndigarirenyi,” unoronza Mambo Mwari, “Metsa pazuva rendinozomiruka kuita uchapupu. Ngokuti kugura kwangu kuti ndiunganidze madzinza, kuti ndiunganidze umambo, kudurura padera pahwo ushungu hwangu, kweshe kupisha kwoushungu hwangu; ngokuti mumuriro wendurumwa dzangu nyika yeshe inozopedzwa.9Panguva iyo ndinozotsandura kuereketa kwevanhu kuti kuite kuereketa kwakaperera, kuti veshe vakumbire ngezina raMambo Mwari, kumudira ngomwoyo umwe. 10Kubvira ngoruseri rwendwizi dzeEthiopia vanhu vangu, vakaparadzwa vangu, vanozounza zvipo zvangu. 11Pairo zuva auzotsverudzwi ngezviito zvako zveshe, izvo zvewakandirwisa ndizvo; ngokuti zvino ndinozodusa kubva pakati pako vanodakara mukudzikudza, newe auchazodzitunhumadzi mumutunhu wangu wakachena.12Asi ndinozorekera pakati pako vanhu vanotambudzika nevanourombo. Vanozotsvaka pokuhwara ngezina raMambo Mwari. 13Vakasara vaIsuraeri avazoiti zvakashata, nokuti kuereketa manyepo; norurumi runochengedzera aruzooneki mumuromo wavo. Zvino vanozodya nokuata pashi, akunazve unozovatyisidzira”.14Emba kakurutu, O mwanasikana weZioni; daidzira, O Isuraeri! Dakara nokudakadzwa ngomwoyo wako weshe, O mwanasikana weJerusarema! 15Mambo Mwari wakadusa kutongwa kwako, warasha gaa rako. Mambo waIsuraeri, Mambo Mwari, uri pakati pako; auchazotyi zvakashata nakamwe. 16Pairo zuva kunozoronzwa kuneJerusarema kuti, “Usatya, O Zioni; usatenda kuti nyara dzako dzipere simba.17Mambo Mwari, Mwari wako, uri pakati pako, ngwazi inopa kunyisa; unozodakara padera pako ngokudakadzwa; unozozorora murudo rwake, unozodakara ndiwe ngokuemba, 18kudai ngepazuva redhiri. Ndinozodusa kubva kweuri kutambudzika, kuitira kuti usazoremerwa ngokushoorwa.19Ringira, ngouwo mukuwo ndinozotonga veshe vanokutambudza. Neni ndinozoponesa wakaremara, nokuunganidza wakadzingwa; ndinozotsandura kutsverudzwa kuita kukudzwa nembiri kunyika dzeshe. 20Panguva iyo ndinozomuunza kanyi, panguva apo pendinozomuunganidza; ngokuti ndinozomupa mbiri nokukudzwa pakati pevanhu veshe venyika, apo ndinozohwirinza ubatwa hwenyu pamberi pemadziso enyu,” unoronza Mambo Mwari.

## Matthew

Chapter 1

1Tsamba yekubarwa kwa Jesu kristu, mwana waDahavhidha, mwna waAbrahama. 2Abrahama wakabara Isaka, naIsaka wakabara Jakobe, naJakobe wakabara Judha newanukuna wake; 3NaJudha wakabara Farezi naZara Waakaita na Tamari, naFarezi wakabara Hezironi, naHezironi wakabaraAramu;4NaAramu wakabara Aminadhabhi, naAminadhabhi wakabara Nasoni, naNasoni wakabara Sarimini; 5naSarimoni wakabara Bhoazi waakaita na Rahabi, naBhoazi wakabara Obhedhi waakaita na Rute, naObhedhi wakabara Jesi, 6naJesi wakabara Dhavhidha uwo wainga ari mambo. NaDhavhidha mambo wakabara Soromoni nemukadzi uwo wainga ari waUria.7NaSoromoni wakabara Rehobhoamu, naRehobhoamu wakabara Abhia, naAbhia wakabara Asa. 8na Asa wakabara Jehoshafati, naJehoshafati wakabara Joramu, naJoramu wakabara Uzia.9NaUzia wakabara Jotamu, naJotamu wakabara Ahazi, naAhazi wakabara Hezekia. 10NaHezekia wakabara Manase, naManase wakabara Amoni, naAmoni wakabara Josia, 11naJosia wakabara Jekonia nevanukuna wake, panguva yekutorwa kuenda Bhabhironi.12Ngesure kwokutorwa kuenda Bhabhuroni, Jekonia wakabara Saratieri, naSaratieri wakabara Zerubhabheri. 13NaZerubaberi wakabara Abhiudhi, naAbhiudhi wakabara Eriakimu, naEriakimu wakabara Azo; 14naAzo wakabara Zadoki, naZadoki wakabara Akimu, naAkimu wakabara Eriudhi;15NaEriudhi wakabara Eriazari, naEriazari wakabara Matani, naMatani wakabara Jakobe, 16naJakobe wakabara Josefa, mwamuna waMaria, uwo wakabara Jesu unozwi Kristu. 17Mibarirwana yeshe kubva kunaAbrahama kuguma kuna Dhavhidha, yaka ita gumi nemirongomuna, kubvira kunaDhavhidha kuguma pakutorwa kuenda Bhabhironi mibarirwana yaka ita gumi nemirongomuna, nokubvira paakatorwa kuenda Bhabhironi metsa kuguma panaKristu madzinza gumi nemirongomuna.18Kubarwa kwaJesu Kristu kwakadai: Maria, mai ake wainga aemeserwa Josefa, vasati vasangana, ena wakaoneka aanemimba yoMweya Wakachena. 19NaJosefa mwamuna wake, ngokuti wainga ari munhu wakanaka, asikadi kumunhadzisa, waida kuti amurambe nokufishika.20Paainga etchikarakadza ndizvo, ngirosi yaMambo yakaoneka kwaari nokurota yechiti: “Josefa, mwana waDhavhidha, usatyka kutora Maria mukadzi wako, nekuti mimba iyo yaanayo ngeyoMweya Wakachena. 21Unozobara mukomana; newe unozodudza zita rake kuti Jesu nekuti ndiye unozoponesa vanhu vake kubva kuzvishaishi zvavo”.22Zveshe izvi zvakaitika kuti zvizadzisike izvo zvakareketwa ndiMambo kubudikidza nemuprofeti echiti: 23itchaita mhandara inozoita mimba, nekuzo bereka mwana we mukomana, navo vanozodudza zita rake kuti Emanueri” riunoti, “Mwari unesu”.24Josefa paamuka kudva muhope, wakaita kudai ngokuronza kwengirosi yaMambo, wakatora mukadzi wake. 25Naye aazi kusangana naye metsa wakabara mwanakomana; naye wakadudza zita rake kuti Jesu.

Chapter 2

1Pakubva kubarwa kwa Jesu muBeterehema reJudhia ngemazuva aHerodhi mambo, kwakauya vazii vaidzidza ngezvenyeredzi vechibva kumabvazuva vakaguma Jerusarema, Vechiti: 2“Uri pari uwo wakabarwa Mambo wavaJudha? Nokuti takaona nyeredzi yake kumabvazuva, nesu tauya kuti timudire.” 3Herodhi mambo pakazwa izvo, wakatambudzika neveJerusarema veshe naye.4Herodhi wakaunganidza pamwepo vapristi vakuru veshe nevanyori vevanhu, akavabvunza kuti, “Unozobarwa pari Kristu? ” 5Avo vakati kwaari, “MuBetherehema reJudhia; nokuti kwakanyorwa nemuprofetita etchiti: 6‘Iwewe Betherehema, nyika yaJudha, ausi mudoko pakati pemadhorobha avaJudha; nokuti kwouri kunozobuda mutungamiriri uwo unozoita muushi wevanhu vangu vaIsuraeri.’7Apo Herodhi wakadhaidza vazii vaidzidza ngezvenyeredzi ngokufishika, akanasa kubvunzisisa kwavari nguva weyakaoneka nyeredzi. 8Naye wakavatuma muBetherehema, akati, “Endai munase kutsvakisisa uwo mwana mudoko; kuti mukamuona mundivunze, kuti neniwo ndiende ndimudire”.9Apo pavakapedza kuzwa mambo, vakaenda, nyeredzi iyo yevakaona kumabvazuva yakavatungamirira metsa yakaguma pandau apo painga nemwana mudoko. 10Apo pavakaona nyeredzi vakadakara nokudakara kukuru.11Vakangena mumhatso, vakaona mwana mudoko naMaria mai ake; navo vakakotama pashi, vakamudira.Vakabeura pfuma yavo vakamupa zvipo, mukore, makha nemhura. 12Mwari akavapangwa mukurota kuti vasatchahwirira kunaHerodhi, vakaenda ngenjira imweni kunyika yavo.13Pavakaenda, ngirosi yaMambo yakaoneka kunaJosefa mukurota yechiti, “Muruka, utore mwana mudoko namai ake, utizire Egipite, ugare apo metsa ndikuronzere, nekuti Herodhi unozotsvaka mwana mudoko kuti amuuraye”. 14Ena wakamiruka, akatora mwana mudoko namai ake usiku, wakaenda Egipite. 15Naye wakagareyo metsa kufa kwaHerodhi. Kuti zvidzadzisike izvo zvakareketwa ndiMambo kubudikidza nemuprofeti echiti: “Ndakadaidza mwana komana wangu kuti abude Egipite”.16Apo Herodhi paakaona kuti wakaitirwa jee ngevazii vaidzidza ngezvenyeredzi, wakanhangadzwa kukuru. Akaauraisa vadoko veshe vevakomana vainga vari muBetherehema nenharaunda yaro yeshe, avo vainga vaane makore mairi nevainga pashi paawo, kudai nenguwa iyo yaainga akanasa kubvunzisisa vazii.17Asi Zvakazadzisika izvo zvakareketwa kubudikidza ndiJeremia muprofeti echiti: 18“Izkwi rakazwika muRama, kuchema nokutsumba kukuru, Racheri echichemera vana vake, asikatendi kuembedzerwa, nokuti vainga vasisipo”.19Asi apo Herodhi afa, ngirosi yaMambo yakaoneka mukurota kunaJosefa ari muEgipite yechiti: 20“Muruka, utore mwana mudoko namai ake, uende munyika yeIsuraeri; ngokuti avo vaitsvaka kuuraya mwana mudoko vakafa.” 21Josefa wakamuruka, akatora mwana mudoko namai ake, akauya munyika yeIsuraeri.22Asi paakazwa kuti Akirausi wainga mambo weJudhia pandau yababa ake Herodhi, wakatkya kuendeyo; echinyowedzwa mukurota, wakapaukira kunyika yeGarire, 23wakauya akagara muguta rinozwi Nazaretha; kuti rizadzisike izwi rakaereketwa ngevaprofeti kuti, “Unozozwi muNazaretha”.

Chapter 3

1Pamazuawo, pakaoneka Johani muBhabhatidzi etchiparidza mushango mweJudhia 2etchiti: “Tendeukai; ngokuti umambo hwomudenga waa phaduze”. 3Nokuti uyu ndiye waakareketwa ndi Isaya muprofeti echiti: izwi rounodaidzira mushango: “Nasirirai njira yaMambo, thobhesai njira dzake”.4Johani waisimira chipfeko chakanasirwa ngemamviri ekamera, nebhande redoo muchiunu chake nokurha kwake kwainga makwiza neuchi womushango. 5Kwakauya kwaari veJerusarema neveshe veJudhia nevenharaunda yeshe yeJorodhani, 6navo vakabhabhatidzwa ndiye murwizi reJorodhani, vechitenda zvishaishi zvavo.7Asi etchiona vajinji vevaFarisi nevaSadhusi, vechiuya kurubhabhatidzo rwake, wakati kwavari: “Imwimwi vana vemabuura, ndiani akamuitisa kuti mutize ushungu hunouya? 8Ndizvo, kubarwa kwemuchero inoonisa kutendeuka. 9Musafunga mwechiti mukati mwenyu, ‘Tina Abrahama baba edu.’ Nekuti ndinoti kwomuri Mwari unesimba rekumuitira vana kunaAbrahama kana nemapuwe aya.10Sandho raiswa pandzinde dzemumbuti. Ndizvo mʹmbuti weshe usikabereki muchero yakanaka unotemerwa pashi, nekukandirwe mumwoto. 11Inini ngegwinyiso ndinomubhabhatidza mumvura, kuita chioniso tchekutendeuka, asi iyo unouya sure kwangu unesimba kupinda inini, andinakodzero yekutwara magwada ake. uyu ndiye unozomubhabhatidza ngoMweya Wakachena nemwoto. 12foshoro iri munyara yake, nayo unozonasa kutsvaira mbuwa yake nokuunganidza koroni yake mudura, asi unozopisha makoto ngomwoto usikadzimi”.13Apo Jesu wakauya Jorodhani kunaJohani echibva Garire, koobhabhatidzwa ndiye, 14Asi Johani wakada kumurambira etchiti, “Inini ndinodha kuti ndibhabhatidzwe ndiwe, newe wouya kwendiri here?” 15Asi Jesu wakapingura etchiti kwaari, “Wetchitenda zvino, nokuti nekudaro kunodikanwa kuti tidzadzise kunaka kweshe.” Apo Johani wakamutendera.16Apo Jesu paakabva kubabhatidzwa, wakabva mumvura, apo denga rakavurika kwaari, naye wakaona Mweya waMwari wemata kudai ngenjia, wechiuya padera pake. 17Izwi rechibva mudenga rakati, “Uyu ndiye mwanakomana wangu, andinodhisisa. Kwaari ndinodakara ndiye.

Chapter 4

1Apo Jesu wakakweiwa neMweya kuenda mushango kuti aedzwe ndiDhiabhorosi. 2Paakabva ko tsanha mazuva makumi marongomuna masikati nousiku, ena wakazwa nzara. 3Muedzi wakauya kwaari akati, “Kuti iwewe uri Mwanakomana waMwari, chironzera aya mapuwe aite zvingwa”. 4Asi ena wakamupingura akati, “Kwakanyorwa kuti munhu aazorarami ngechingwa chega, asi ngemazwi eshe anobuda Mwanakomana waMwari"'.5Apo Dhiabhorosi wakamutora kuenda naye kudhorobha rakachena, wakamuisa padera peTemberi 6akati kwaari, “Kuti iwewe uri Mwanakomana waMwari, dzikandire pashi, nekuti kwakanyorwa kuti, ‘Unozoronzera ngirosi dzake ngendaa yako, nadzo dzinozokubata ngenyara dzadzo, kuti usazokuwara tsoka yako pabuwe.7Jesu wakati kwaari, “Kwakanyorwazve kuti, ‘Usazoedza Mambo Mwari wako. 8Zve, Dhiabhorosi wakamutora kuenda pamutunhu wakanyanya kureba, wakamukombidzira umambo weshe wenyika noutende wahwo. 9Naye wakati kwaari, “Izvi zveshe ndinozokupa, kudai wetchizogwadama pashi nokundidira”.10Apo Jesu wakati kwaari, “Ibva Sathani, nokuti kwakanyorwa kuti, ‘Unozodira Mambo Mwari wako nokumushandira ena ega. 11Saka, apo sathani waka musia, ngirosi dzika uya nekumu shandira.12Apo Jesu paakazwa kuti Johani wakasungwa, wakahwirirazve Garire. 13Echibva Nazaretha, wakauya akagara muKhapernaume, rinogara phaduze peruandhle, munharaunda dzeZebhuruni neNafitari.14Kuti rizadzisike izwi iro rakareketwa ndiIsaya muprofeti echiti: 15“Nyika yeZebhuruni nenyika yeNafitari, panjira inoenda kuruandhle, seri kweJorodhani, Garire revanhu vemadzinza. 16Vanhu avo vainga vakagara muchidima vakaona kujeka kukuru; naavo vainga vakagara munyika nomubvute rokufa, kujeka kwakavabudira”.17Kubvira neiyo nguwa Jesu wakatanga kuchumaira etchiti, “Tendeukai; nokuti umambo womudenga waa phaduze”.18Etchihamba phaduze peruandhle reGarire, wakaona vakoma vairi, Simoni unozwi Petro, naAndreu munukuna wake, vechikandira nhaa yavo muruandhle; nokuti vainga vari vabati vehove. 19Wakati kwavari, “Teerai sure kwangu, neni ndinozomuita vabati vevanhu”. 20Kubvaapapo vakasia nhaya dzavo vakamuteera.21Echibva apo wakaona vakoma vamweni vairi, Jakobe mwanakomana waZebhedhi ne munukuna wake Johani, vari mungarava pamwepo nababa avo Zebhedhi vechinasira nhaya dzavo; naye wakavadaidza. 22Apo wakabva vakasiya ngarava nababa avo, vakamuteera/.23NaJesu wakahamba-hamba muGarire mweshe, etchidzidzisa mumhatso dzavo dzokudira nokuchumira vhangeri roumambo, nokurapa mbeu dzeshe dzokurwara nembeu dzeshe dzenhenda mukati mwevanhu. 24Nembiri yake yakateketeswa munyika yeshe yeSiria, navo vakaunza kwaari veshe vairwara avo vainga nemadenda dzakaparadzana, nevainga nezvinorwadza, naavo vainga vane madhimoni, navo vainga nenhutu, naavo vainga vakaoma muiri, ena wakavaponesa. 25Yakamuteera mbungano huru yevanhu vechibva Garire, Dhekaporisi, Jerusarema, Judhia noruseri rweJorodhani.

Chapter 5

1Apo Jesu paakaona mbungano zhinji, wakakwira mutunhu, noapo akagara pashi, nevadzidzi vake vakauya kwaari. 2Wakashama muromo wake, wakavadzidzisa echiti: 3Vakatchena varombo vomweya, nokuti ngewavo umambo womudenga. 4Vakatchena vanotsumba, nokuti vanozoembedzerwa.5Vakatchena vakapfaa, nokuti vanozogara nhaka yomunyika. 6Vakatchena avo vane nzara nenyota nokuda kutenda, nokuti vanozogutiswa. 7Vakatchena avo vanenyasha, nokuti vanozoitirwa nyasha. 8Vakatchena avo vanemwoyo wakachena, nokuti vanozoona Mwari.9Vanomuchena vaiyanisi, nokuti vanozozwi vana Mwari. 10Vanomuchena avo vanotambudzwa ngendaa yokutndeka, nokuti umambo womudenga ngewavo.11Munomuchena apo mwootukwa, mwootambudzwa, mwooreiwa mazwi eshe akashata okunyepa ngepamusoro pangu. 12Dakarai, mwechidakara kakuru; nokuti mubhairo wenyu mukuru mudenga; ngokuti nokudaro vakaterwa nekutambudzwa vaprofeti avo vakauya imwimwi musati.13Imwimwi muri munyu wenyika, asi kuti munyu warasha kunaka kwawo, ungachazorungwa ngenyi? Sure kweizvi autchanakiri tchiro, kwega kurashwa kubanze nokutsikwa-tsikwa ngevanhu. 14Imwimwi muri chiedza tchenyika. Guta rakaakwa padera pemutunhu aringafishiki.15Akuna anobasira chibani nekutchichiisa pashi pechitundu, asi, kunze kwazo, tchino iskwa pachigadzikiro pacho, nacho chinojekisa veshe vari mumhatso. 16Nokudaro ngakujeke kujeka kwenyu pamberi pevanhu, kuti vaone mushando yenyu yakanaka, nekurumbidza Baba enyu vari kudenga.17Musafunga kuti ndakauya kuzoparadza Mupango kana kuti vaprofeti; andizi kuuya koparadza, asi kuzvizadzisa. 18Ngegwinyiso ndinoti kwomuri, metsa denga nenyika zvipinde, apana chiro chidoko chinozachinjwa kubva muMupango metsa zveshe zvaitika.19Zwakadaro kunyazwi ndiani unozogura chimwe chidoko cheiyi mupango, echidzidzisa vanhu kuita kudaro, iye unozoita mudoko wokupedzisira muumambo wekudenga. Asi uyo unozonguarira mupango nekuzvidzidzisa, unozozwi mukuru muumambo wekudenga. 20Ngokuti ndinoti kwomuri, kudai kutendeka kwenyu kusikapindi kutendeka kwevanyori nekwevaFarisi, amutongozopindi muumambo wekudenga.21“Mwakazwa zwakaronzwa kwavari panguva dzekare kuti: ‘Usazouraya.’ Neuwo unozouraya unozoa nendaa yokutongwa. 22Asi inini ndinoti kwomuri munhu weshe uwo anonhangadzirwa munukuna wake unozoa nendaa yokutongwa, nouwo unozotuka munukuna wake kuti, ‘Munhu usinashwiro’, unozoa nendaa yokutongwa ngemakota, nouwo unozoti: ‘Iwewe benzi’, unozoa nendaa yokurashwa muGehena remwoto.23Ndizvo kudai wotchitora chipo chako paarita, apo ukakarakadza kuti munukuna wako unetchichaichi newe, 24siya chipo chako pamberi pearita, uende; kutanga kuirirana nemunukuna wako, kubva apo unozopetua nekuzoundza chipo chako.25Tenderana negaa rako nekukasira, uchiri munjira naro, kuti kunyazwi ngouri mukuwo gaa rako risazokuhina kumutongi, nomutongi akuhine kunejoni, newe uiswe mudjere. 26Ngegwinyiso ndinoti kwouri, ‘Autongozobudimwo metsa waripa nekamare kokupedzisira.27“Mwakazwa kwakaronzwa kuti: ‘Usazoomba’. 28Asi inini ndinoti kwomuri, kunyazwi ndiani unomuningira mukadzi nekuemura, watoomba naye mumwoyo mwake.29Asi kudai dziso rako rokumurhyo rechikutadzisa, ribvite, urirashe kubva kwouri; nokuti kwakapinda kunaka kwouri kuti chimwe chihengo chemuiri wako chife, kunekuti muiri wako weshe ukandirwe muGehena. 30Kuti nyara yako yokumurhyo rechikutadzisa, iteme, uirashe kubva kwouri; nokuti kwakapinda kunaka kwouri kuti chimwe chihengo chemuiri wako chife, kunekuti muiri wako weshe urashwe muGehena.31Kwakaronzwawo kuti: ‘Uwo unoramba mukadzi wake, ngaamupe tsamba yokuparadzana.’ 32Asi inini ndinoti kwomuri, ena unoramba mukadzi wake asina ndaa yokuomba, unomuitisa muombi, nouwo unomuroora uwo wakarambwa unoomba.33Zve, Mwakazwa zwakaronzwa kwavari panguva dzekare kuti: ‘Usazopika wechinyepa, asi unozoita kunaMambo mhiko dzako. 34Asi inini ndinoti kwomuri, musazopika nakamwe, kunyazwi nokudenga, nokuti riri dendemaro raMwari 35kunyazwi ngenyika, nokuti iri chitambarariro chetsoka dzake; kunyazwi ngeJerusarema, nokuti riri dhorobha raMambo mukuru.36Kunyazwi ngesoro rako, ngokuti aungakoni kuita kuti rubvudzi rimwe ruchene kana risvipe kana kutchena. 37Asi kureketa kwenyu ngakuite, ‘Eya, eya,’ nekuti, ‘Haiwa, haiwa;’ nookuti zveshe izvo zvinopinda izvi zvinobva kuneuwo wakashata.38Mwakazwa kuti kwakaronzwa kuti: ‘Dziso ngee dziso, ne zino ngee zino. 39Asi inini ndinoti kwomuri, usarwisana neuwo wakashata. Asi ena anozokutchaya padama rako rekumurhyo, wechipindurira kwaari rimwenizve.40Kuti aripo unozokumangarira nekutora hembe yako, ipa kwaarizve nejazi rako. 41Neuwo unozokumanikidza kuenda naye khiromitha rimwe, enda naye makhiromitha mairi. 42Ipa kwaari uwo unokumbira kwouri, neuwo unoda kukwereta kwouri, usamurambira.43Mwakazwa kuti kwakaronzwa kuti: ‘Ida umweni wako ne kuzonda muwengi wako. 44Asi inini ndinoti kwomuri, idai vavengi wenyu ne kuvakumbirira avo vanomutambudza, 45kuti muite vana vaBaba enyu ari mudenga; nekuti ena unoita kuti zuva rake ribude padera pevakashata nevakanaka, nokunaisa mvura padera pevakatendeka nevasikazi kutendeka.46Ngokuti kudai mwechida basi avo vanomuda imwimwi, munozoashira mubairo wenyi? Andizvopi here zvevanoita vatheresi? 47Kudai mwechichingamidza hama dzenyu dzega, munopinda vamweni ngokuitaani? Andizvopi zvinoitanevemadzinza here? 48Ndizvo imwimwi itai vakaperera, kudai ndiBaba enyu ari kudenga vakaperera. Chumairo Inoendemberi.

Chapter 6

1Wonai kuti musaita mushando yekutendeka kwenyu pamberi pevanhu, kuti vamuone, nekuti mwechizodaro, amuzooni mubhairo kunaBaba enyu ari kudenga. 2Saka mukazoopa zvipo zvenyu kuvarombo, usaridza gwama pamberi penyu imimi, kudai ngezvevanoita vadziitisi mumhatso dzemumapato ne mumapato, kuti varumbidzwe ngevandhu. Ngegwinyiso ndinoti kwomuri, vatoashira mubhairo wavo.3Asi, woopa zvipo zvako kuvarombo, usatendera kuti nyara yako yokumuoshwe izie chinoitwa ngenyara yako yokumurhyo, 4kuti zvipo zvako zvipuwe ngokufishika; naBaba ako vanoona mukufishika vanozokupawo.5Apo mwookumbira, musazodai ngevadziitisi, ngokuti vanoda kukumbira vechiema mumhatso dzokudira nepamhararano mumapato, kuti vaoneke ngevanhu. Ngegwinyiso ndinoti kwomuri, vatoashira mubhairo wavo. 6Asi iwewe, apo wookumbira, potera mukamera rako repakati, naapo konya musiwo, kumbira kunaBaba wako vari mukufishika, naBaba ako vanoona mukufishika vanozokupawo. 7Asi mukukumbira kwenyu musazohwirinzira mashoko asina shwiro, kudai ngezvevanoita vemadzinza; ngokuti vona vanofunga kuti vanozozwiwa ngokuwanda kwemashoko avo.8Ndizvo musazodai ndivo, ngokuti Baba enyu vanozia izvo zvomunotama musati mwakumbira kwaari. 9Ndizvo kumbirai ngeiyi njira: “Baba edu vari kudenga, zita renyu garikudzwe. 10Umambo wenyu ngahuuye. Kuda kwenyu ngakuitwe munyika kudai ngomudenga.11Tipei kudya kwedu kwezuva nyamashi. 12Tirekererei zvitadzo zvedu kudai tisu takarekerera avo vano tadzaa kwetiri. 1 13Musatipinza mukuedzwa, asi tinunurei kubva kuneuwo wakashata.14Ngokuti kudai imwimwi mwechirekerera vanhu zvichaichi zvavo, Baba enyu ari kudenga vanozomurekererawo nemwi. 15Asi kudai musikarekereri vanhu zvichaichi zvavo, naBaba enyu avazomurekereriwo imwimwi zvichaichi zvenyu.16Kunze kwe izvo, mukazo tsanya, musasunga hope dzenyu kudai ngevadziitisi, ngokuti vanodzishaisha hope dzavo kuti vaoneke ngevanhu kuti vari pamutsanyo. Ngegwinyiso ndinoti kwomuri, vatoashira mubhairo wavo. 17Asi kwamuri, mukazo tsanya, dzodzai musoro dzenyu, nekushamba muhope menyu. 1 18Kuti musazooneka ngevanhu kuti muri pamutsanyo, asi ndiBaba venyu vari pakafishika, naBaba venyu avo vanoona mukufishika, vanozokupawo.19Musadziunganidzira upfumi munyika, apo unundu nengura zvinozvishaishira, apo mbavha dzinopwanya nekube. 20Asi unganidzai upfumi kudenga, apo unundu nokuti ngura zvisikazvishaishiri, apo mbavha adzizo pwanyi nekube. 21Ngokuti panenge pane upfumi wako, apo ndipo panozowavo nemwoyo wako.22Chibani chomuiri idziso, ndizvo kudai dziso rako riri dziso kwaro, muiri wako weshe unozozara ngokujeka. 23Asi kuti dziso rako rakashata, muiri wako weshe unozozara ngechidima. Ndizvo kudai kujeka kuri mukati mwako kuri chidima, kukuranyi kwechidima icho! 24Akuna munhu angakona kushandira madzimambo mairi, ngokuti unozonyenyeredza umwe, ade umweni, nokuti unozoshoora umwe abatirire kunoumweni. Amungashandiri Mwari nemare.25Ngendaa yeichi ndinoti kwomuri, musadembatemba mundaramo yenyu, kuti munozoryei nokuti munozomwei nokuti ngendaa yemuiri wenyu, kuti munozopfekei. Kutendeka akupindi kurya here, nemuiri aupindi zvokupfeka here? 26Ningirai shiri dzomudenga kuti adzikushi, adzivhunizve, nokuti kuunganidza mumatura; asi Baba enyu ari kudenga unodzipa zvokurya. Imwimwi amuna kukosha kukuru kupinda idzo here?27Ndiani kwomuri ngokudembatemba ungakona kututsira zuva rimwe rekupona kwake. 28Nemwi munodembatemba ngeyi ngezvokufuka? Pinimidzai ngeminyimbiri yomushango kumera kwayo, aishandi, airukizve, 29asi inini ndinoti kwomuri, naSoromoni muutende wake weshe aazikupfekezka kudai ngoumwe wayo.30Asi kudai Mwari echipfekedza kudaro mwenje womushango, uwo uripo nyamashi, mangwani unokandirwa muchoto, aazopindi here kukuru kumupfekedza, imwimwi mune kutenda kudokodoko? 31Ndizvo musadembatemba mwechiti, ‘Tinozoryei?’ nokuti, ‘Tinozomwei?’ nokuti, ‘Tinozopfekei?’32Ngokuti vemadzinza vanotsvaka izvi zveshe, ngokuti Baba enyu vari kudenga vanozia kuti munozvitama izvi zveshe. 33Asi tsvakai kutanga umambo wake nekutenda kwake, neizvi zveshe zvinozotutsirwa kwomuri. 34Ndizvo musazodembera mangwani, ngokuti mangwani unozodzidembera. Kutambudzika kwezuva kunokwana zuvaro.

Chapter 7

1Musatonga, kuti musazotongwawo, 2Nokuti nekutonga kwomunotonga ndikwo, munozotongwawo, neicho chipimo tchamunopima ndicho, ndicho tchamunozopimirwawo ndicho.33 Unoningireyi chitsepedzo chiri mudziso romukoma wako, asi auoni danda riri mudziso mwako? 4Ungaita mareketerei kunemukoma wako kuti: ‘Rekera, ndiduse chitsepedzo chiri mudziso rako,’ apo ningira danda riri mudziso rako. 5mudziitisiǃ Tanga kudusa danda riri mudziso rako nekuti eapo unozonasa kukona kudusa chitsepedzo chiri mudziso romukoma wako.6Musapa izvo zvakachena kunembwa, kanazve, musakandira mapherere enyu pamberi penguruve, kuti dzisazoatsika-tsika pashi petsoka dzadzo dzipetukekwomuri dzimurume.77 Kumbirai, munozopuwa; tsvakai, munozoona; gogodzai, munozobeurirwa. 8Ngokuti weshe unokumbira, unoashira; naye unotsvaka, unoona; nokwaari unogogodza, unozobeurirwa. 9Kana kuti, ndiani mundhu pakati penyu, unoti mwana wake angamukumbira chingwa, unozomupa buwe? 10Nokuti etchikumbira hove, unomupa nyoka?1111 Ndizvo kudai imwimwi, mutori vakashata, mwetchizia kupa zvipo zvakanaka kuvana venyu, kunozopinda kwakaitaani Baba enyu vari mudenga kuvapa zvakanaka avo vanokumbira kwaari? 12Ndizvo izvo zveshe zvomunoda kuti vanhu vaite kwomuri, itaiwo kudaro kwavari, ngokuti ichi chiri kuzadzisika kweMipango nezvidzidziso zvevaprofeti13Pindai ngepamusiwo wakamanikana; ngokuti musiwo wakapamhama nenjira yakapamhama inoenda mukuparadzwa, navo vanopinda ndiyo vazhinji. 14Ngokuti musiwo wakamanikana nenjira yakatsonga, iyo inoenda mukurarama, navo vanoiona vashomani.1515 Ngwarirai vaprofeti vokunyepa, avo vanouya kwomuri vakapfeka makushe emakwai, asi ngomukati vari mathika anokara. 16Muchavazia ngemuchero yavo. Vandhu vangakaya here muchero yomuvhini paminzwa nokuti maonde parukato? 17Ngokudaro m'mbuti weshe wakanaka inobereka muchero wakanaka; asi m'mbuti wakashata unobereka muchero wakashata18M'mbuti wakanaka aungakoni kubereka muchero wakashata, nemumbuti wakashata aungakoni kubereka muchero wakanaka. 19M'mubuti weshe usikabereki muchero yakanaka unotemerwa pashi nekukandirwa mumwoto. 20Ndizvo munozovazia ngemuchero yavo21Andivopi veshe vanoti kwendiri, ‘Mwari, Mwari’, vanozopinda muumambo wekudenga, asi uyo unoita kuda kwaBaba angu vari kudenga. 22Vajinji vanozoti kwendiri pa zuva rinoguma: ‘Mambo, Mambo, atizi kuprofeta here ngezita renyu, ngezita renyu atizi kudzinga madhimoni here, ngezita renyu atizi kuita mushando yakawanda ine simba here? 23Apo ndinozovaronzera kuti: ‘Andizii. Ibvai kwendiri, imwimwi munoshanda zvakashata24Ndizvo kunyazwi ndiani anozwa mashoko angu aya nekumaita, unoedzaniswa nomundhu akangwara, uwo wakaaka mbhatso yake padera poruware. 25Nemvura yakanaya nendambi yakauya nomubvumo wakavhuvhuta, wakarova padera peiyo mbhatso, yona aizi kuwa, nekuti yainga yakaakwa paruware26Kunyazwi ndiani uwo unozwa mashoko angu aya, asikamaiti, unoedzaniswa nemundhu uri bhenzi, wakaaka mbhatso yake pajecha. 27Nemvura yakanaya nendambi yakauya nomubvumo wakavhuvhuta, wakarova padera peiyo mhatso, nayo yakawa, nokuwa kwayo kwayia kukuru28Kwakaitika apo Jesu apedza mashoko aya, mbungano yakashamiswa ngokudzidzisa kwake. 29Ngokuti wakavadzidzisa kudai ngounesimba, asikaiti kudai ngevanyori.

Chapter 8

11 Apo Jesu wadzaka kubva pamutundhu, mbungano huru yakamuteera. 2Saka mundhu wainga nemapere wakauya kwaari, akamugwadamira etchiti: “Mambo, dai wechida ungandirapa.” 3Jesu wakatambanudza nyara yake, akamugwama etchiti: “Ndinoda, krapwa.” Paripopo mapere ake akarapwa4Jesu wakazoti kwaari: “Ngwara kuti usazovundza mundhu. Teera njira yako, udzikonbedzere kumupristi, nokupa chipo icho chaakaronza Mosis kuti chiite chapupu kwavari.”5Apo Jesu paakangena muKhapernaume, kwakauya kwaari nduna yezana yechimukumbira, 6yechiti: “Mambo, muchandi wangu wakaata mumbhatso echirwara ngokuoma muiri.” 7Jesu Wakati kweiri, “Inini ndinozouya, ndimuponese echirwadziwa kukuru.”8Asi nduna yezana yakadaira, ikati: “Haiwa, Mambo, handina kodzero yekuti imwimwi mupinde pambhatso pangu, asi reketai ngeizwi rega nomushandi wangu unozoponeswa, 9Nokuti ininiwo ndiri mundhu unotongwa, ndine majoni ari pashi pangu; neni ndinoti kuneuyu, ‘Enda,’ ena unoenda; nokuneumweni, ‘Uya,’ ena unouya; nekumushandi wangu, ‘Ita ichi,’ ema unochiita.” 10Jesu paakazwa izvi, wakashama, akati kwavari kune vaimuteera: “Ngegwinyiso ndinoti kwamuri andizi kumboona kutenda kukuru kwakadai, haiwa kunyangue kuvaIsuraeri11Neni ndinoti kwomuri: kuti vajinji vanozouya kubva kumabvazuva nokumabirirw, vanozogara pashi pedhiri naAbrahama naIsaka naJakobe muumambo wekudenga. 12Asi vana veumambo vanozokandirwa muchidima chiri kubanze, kunozoita kutchema nokukwetchana kwemazino.” 13NaJesu wakati kunduna yezana: “Enda, ngakuitwe kwouri kudai ngokutenda kwako.” Nemuchandi wakaponeswa panguva imweyo14Apo Jesu paakangena mumbhatso yaPetro, wakaona mbuya vake vakaata vechirwara nekupicha muviri. 15Jesu wakabata nyara yake, nomutsarara wakavasiya; navo vakamuruka, vakamushandira16Kwoita madeekoni, vakaunza kwaari vajinji vainga nemadhimoni, ena wakamabudisa akamadzinga ngeizwi rake, akaponesa veshe vairwara, 17zwakadai, kwazadziskwa kureketwa kwakaizua ndiIsaya muprofeti echiti: “ena emene wakatora zwinda dzedu, akatwara kurwara kwedu.”18Apo Jesu paaingaechiona mbungano huru yechimutendenedza, wakapanga kuti vaambuke seri. 19Kwakauya kwaari munyori, akati kwaari, “Mudzidzisi, ndinozokuteera apo paunoenda.” 20NaJesu wakati kwaari: “Hava dzine mirindi neshiri dzemudenga dzine zvisaki; asi Mukororo woMunhu aana nepokutsamira soro rake21Mumwe wevadzidzi wakati kwaari, “Mambo, kutanga nditendere kuti ndiende nditsire baba angu.” 22Asi Jesu wakati kwaari, “Nditeere, urekere vakafa kuti vatsire vakafa vavo.”23Apo Jesu paakapinda mungarava, vadzidzi vake vakamuteera. 24kwakabuda mubvumo mukuru muruandhle, nekudaro ngarava yakadumaidzwa ngemafungo; asi ena wainga wakaata. 25Vakauya kwaari, vakamumusa vechiti, “Mambo, tiponese; tofa.”26Jesu wakati kwavari, “Munombotkya ngei, imwimwi munekutenda kudoodoko?” apo wakamuruka, akakaraidza mubvumo noruandhle; kwakaapo kuterama kukuru. 27Nevandhu vakashamisika vechiti: “Uyu mundhu uri wakaitawani, kuti mubvumo noruandhle zvinomunozwa28Apo Jesu paakaguma seri munyika yavaGadhareni, kwakasangana naye vandhu vairi vainga nemadhimoni vechibva mumaiba, vane ushungu unotkisa, nokudaro kwainga kusina nomundhu waingaachahamba ngeiyo njira. 29Ningirai, vakadaidzira vakati: “Tineyi newe, iwewe Mwanakomana waMwari? Wauya panapa kutishwinyisa isati yaguma nguva here?”30Zvino kwaiyapo danga renguruve jinji dzechifura kanharauko kubva kwaari. 31Nemadhimoni akamukumbira etchi: “Kudai wechitibudisa, titumei tiyende mudanga renguruve.” 32Jesu wakati kwavari, “Endai.” Nawo akabuda, akangena munguruve. danga reshe rakadzaka ngepamakaha muruandhle, rakafa mumvura33Avo vaiusha vakatiza, vakaenda mudhorobha, vakaronza zveshe izvo zvainga zvaitwa kuneavo vainga nemadhimoni. 34Vedhorobha weshe vakabuda koosangana naJesu. Kwakati vechimuona, vakamunyengerera kuti abve mumigano yavo.

Chapter 9

1Jesu wakapinda mungarava, akaambuka seri, nekuguma kuguta rekwake. 2Vakaunza kwaari munhu wairwara ngedenda rekuoma muiri, akaata pabhonde. NaJesu etchiaona kutenda kwavo, wakati kuneuwo ainga nedenda rekuoma muiri, “Mwana, shinga; zvishaishi zvako zvarekererwa.”3Asi vamweni vevanyori vakati pakati pavo, “Munhu uyu urikutuka.” 4NaJesu waizia kufunga kwavo, wakati kwawari: “Munofungireyi zvakashata mumwoyo dzenyu? 5Ngetchiri chikapinda kureruka, kureketa kuti: ‘Zvishaishi zvako zvarekererwa,’ nokuti, ‘Muruka uhambe?’ 6Asi, kuti muzie kuti Mwanakomana woMunhu unesimba munyika rokurekerera zvishaishi…” ‒ apo wakati kuneuwo wainga nedenda yokuoma muiri, ‒ “Muruka, tora bhondei rako uende kumbhatso kwako.”77 Naye wakamuruka, akaenda kumbhatso kwake. 8apo mbungano yazviona, yakatya, ikakudza Mwari, uwo ainga apa nekukombedza simba rakadai kuvanhu. 9Etchibva apo, wakaona munhu unozwi Mateu, akagara pandau yekubadharisa muthero, nekuti kwaari: “Nditeere.” Naye wakamuruka, akamuteera10Kwakaitika Jesu ari paimwe mumbhatso, akagara patafura echida kurha, vatheresi nevashaishi vajinji vakauya vakagara pashi naJesu nevadzidzi vake. 11VaFarisi vechiona izvo, vakati kunevadzidzi vake, “Ngeyi Mudzidzisi wenyu echidya vatheresi nevashaishi?”12Asi Jesu echizwa izvo wakati: “Avo vakatamba avangadhi murapi, asi avo vanorwara. 13Imwimwi munozofanera kudzidza kuti zvinoronzenyi izvi: ‘Ndinoda nyasha, haiwa kupirwa mubairo.’ Ngokuti andizi kuuya kuzodaidza vakatendeka, asi vashaishi.”14Apo vakaguma kwaari vadzidzi vaJohani vechiti: “Isusu nevaFarisi tinogara takatsanya nguva dzeshe, asi vadzidzi vako vasikatsanyi?” 15Jesu wakati kwavari: “Vembhatso yanyamuroorwa vangatsumba here apo mukwambo achinavo? Asi mazuva anozouya apo okuti mukwambo unozoduswa kwavari, apo vanozotsanya.16Apana munhu unoisa chitembwe chitsva pajira rakatsakara, ngokuti icho chinoiswa kuinamira, chinobaurisa kubva kweiri, neburi rinozopinda kukura.17Zve, avaisi vhini idzva mumbudu dzakatsakara; ngokuti mbudu dzinozoputiswa nevhini rinozodururika nembudu dzinozoparadzwa. Asi vanoisa vhini idzva mumbudu itsva, nazvo zveshe zvinozongwaririka.18Achareketa izvi kwavari, wakauya mutongi, wakamugwadamira, akati kwaari, “Mwana wangu womusikana watofa, asi chiuya uise nyara yako padera pake, naye unozopona''. 19Jesu wakamuruka, akaenda naye, nevadzidzi vake.20Mumwe mukadzi wainga nedenda rekubuda ngazi makore gumi namairi emakore, wakauya ngesure kwaJesu, akabata mupendero wedjira rake; 21Nokuti iye wakati mukati mwake: “Ndingabata kwega djira rake, ndinozoponeswa.” 22Asi Jesu echikunukuka, wamuona, wakati: “Muanasikana, shinga, Kutenda kwako kwakuponesa.” Nedzimai iro rakaponeswa kubvira apapo.23Apo Jesu etchingena mumbhatso yomutongi, wakaona varidzi veminanzi nembungano yechiita musindo. 24Wakati: “budaipano, ngokuti mwanasikana uyu aazi kufa, asi wakaata.” Navo vakamusheka.25Apo abudisa mbungano kubanze, wakangena mukati, wakamubata ngenyara nemwanasikana wakamuruka. 26Nembiri yacho yakateketeswa munyikamwo mweshe27Apo Jesu achapinda kuenda mberi kubva apo, mapofu mairi akamuteera, echidaidzira echiti: “Iwewe Mwana waDhavhidha, tiitire nyasha.” 28Jesu paakapinda mumbhatso, mapofu akauya kwaari, naJesu wakati kwaari: “Munotenda here kuti ndine simba rokuita ichi?” Vakati, “Eya, Mambo29Saka Jesu wakabata madziso avo, akati: “Ngaku izwi, kuda nekutenda nekutenda kwenyu.” 30Apo madzisso avo akavurha. Jesu akava avaronzera etchiti: Vonai kuti pasaoneka munhu anozia izvi.” 31Asi vabvapo, vakateketesa mbiri yake munyikamwo mweshe.32Vachabuda kubvapo, kwakaunzwa kwaari chimumumu chainga nedhimoni. 33Apo dhimoni rakadzingua kubva kwechiri, chimumumu chakareketa. Nembungano yakashamiswa yechiti: “izwi azwisati zwa kutongombooneka uIsuraeri.” 34Asi vaFarisi vakati: “uyo unorasha madhimoni ndimambo wemadhimoni35NaJesu wakahambahamba mumadhorobha eshe nomumaguta eshe, echidzidzisa mumhatso dzavo dzokudira, echiparidza vhangeri roumambo, echirapa mbeu dzeshe dzedenda nekurwara kweshe. 36Asi pakaona mbungano, wakavazwira urombo ngokuti vaidezwaira nokupepesheka kudai ngemakwai asina muushi.37Ena wakati kuvadzidzi vake: “hukukuru wakawanda, asi vashandi vashomani. 38Ndizvo kumbirai kunaMambo wokukukura kuti atumire vashandi mukukukura kwake.”

Chapter 10

1Jesu waunganidza vadzidzi vake gumi navairi, akavapa simba padera pemweya ine tsvina kuti vadzinge nokurapa ndhenda dzeshe nokurwara kweshe2Aya ndiwo sunga mazita evapostori gumi navairi: uwo wokutanga ndiSimoni waizwi Petro, naAndreu munukuna wake; naJakobe mwana waZebhedhi, naJohani munukuna wake; 3Firipi, naBhathoromeu; Thomasi naMateu mutheresi; Jakobe mwana waArifeusi, naThadheusi; 4Simoni, Zeroti, naJudhasi Isikarioti uwo aizomutengesa5Ava gumi navairi Jesu wakavatuma; akavapanga echiti: “Musaenda munjira yevemadzinza, musapinda muguta kunyazwi ngeriri revaSamaria. 6Panekudaro, endai kunemakwai akarashika eimba yaIsrael 7Muchienda paridzai mwechiti: ‘Umambo wokudenga wakwedzera.’8Mwechirapa vanorwara, mwechimusa vakafa, mwechitchenesa vanemapere, nekudzinga madhimoni. Mwakapuwa ngenyasha, mwechipawo ngenyasha. 9Musatora mukore nokuti sirivha kanakuti thusi muzvikwama zvenyu; 10Pasina chikwama parwendo renyu, kana mabhachi mairi, kana magwada kana ndonga, ngokuti mushandi unokodzero yekupuwa kurha kwake.11Kunyazwi mudhorobha kana mundaraunda momutchapinda, tswagai ndiani uri mukati mwaro unotenda apo, nekuti garai metsa mubvemwo. 12Mwoopinda mumbhatso itchungamidzei. 13Nokuti mbhatso iyo yechikodzera, kunyarara kwenyu ngakuuye padera payo; asi kuti isikasisiri ngakuhwirire kwomuri.14Kunyazwi waiani usikazomuashiri kana kuzkwa mashoko enyu, mwechibudemwo mumbhatso iyo kana dhorobha iro, zuwai bukuta kubva patsoka dzenyu. 15Ngegwinyiso ndinoti kwomuri, kunozopinda kureruka kunenyika yeSodhoma neyeGomora ngezuva rekutongwa kuneiro dhorobha16Ningirai, ndinomutuma semakwai mukati mwemathika. Ndizvo gwarai kudai inganyoka, nekupfaa kudai ngenjia. 17Asi ngwarai vanhu, ngokuti vanozomupira kubangano revatongi, avo vanozomurova mumbhatso dzavo dzokudira. 18Ngendaa yangu imwimwi munozounzwa pamberi pemakota nepemadzimambo, nokuita chapupu kwavari nokumadzinza.19Asi apo voomupiira, musazodembatemba kuti kudini kana chiinyi tchamunozoreketa, ngokuti muchazo piwa mazwi amuchareketa panguvayo. 20Ngokuti andimwipi munozoreketa, asi Mweya waBaba enyu unoreketa uri mukati mwenyu.21Nemukoma unozopira munukuna kuti afe, ngokudaro baba mwana wavo, nevana vanozomukira vabari nokuvauraya. 22Nemwi munozovengwa ndivo veshe ngendaa yezita rangu, Asi uwo unoshingirira metsa kumagumo, unozoponeswa. 23Apo vakazomutera mudhoroba iri, tizirai kune rimweni, ngokuti ngegwinyiso ndinoti kwomuri: amuzopedzi kuhamba madhorobha eshe aIsuraeri, asati auya Mwanakomana woMunhu.24Mudzidzi aasi mukuru panemudzidzisi wake, nemuranda aasi padera pamambo wake. 25Kune mudzidzi, zvakamukwanira kuti adai ngomudzidzisi wake, nemuranda kuti adai ndimambo wake. Kudai vakadudza munewemhatso kuti Bheerizebhuri, vanozopinda kwakaitawani kuvadudza kudaro avo vari vemhatso yake!26Ndizvo musavatya, ngokuti apana chiro chakafishika chisikazooneki, nokuti chakafishiridzwa achisikazoziikanwi. 27Icho chendinomuronzera muchidima, chironzei mukujeka, neicho chamunozwa ngevherevhere, mwechichichumaira muri padera pechachungu chembhatso28Musatya avo vanouraya muiri, asi vasina simba rokuuraya mweya. Asi mutye uwo unesimba rokuparadza zveshe mweya nomuiri muGehena. 29Zviwanzaburi zviiri azvitengiswi ngesendi here? Nechimwe chazvo achizowi pashi pamavhu pasina ruzivo raBaba enyu. 30kana nebvudzi remusoro mwenyu rakaerengwa reshe. 31Musatya, muri vanopinda kudikanwa kunezviwanzaburi zvakawanda.32“Ndizvo kuneweshe uwo unozonditenda pamberi pevanhu, neniwo ndinozomutenda pamberi paBaba angu vari kudenga. 33Asi kune uwo unozondiramba pamberi pevanhu, neniwo ndinozomuramba pamberi paBaba angu vari kudenga.34Musafunga kuti ndakauya kuzounza runhararo padera penyika; andizi kuuya kounza runyararo, asi shoko. 35kuti ndakauya kuzoparadzanisa munhu nababa vake, nemwanasikana namai wake, nomunyamwana namazvarira ake. 36Nemagaa omunhu anozoita avo vari vembhatso yake.37Iyo unopinda kuda baba kana mai kuneinini, aazi kundifanira. Naye unopinda kuda mwanakomana kana mwanasikana kuneinini, aazi kundifanira. 38Neuwo asikazotori muchinjikwa wake nekunditeera, aazi kundifanira. 39Uyo anoona kurarama kwake unozokurasha, nouwo unozorasha kurarama kwake ngepamusoro pangu unozokuona.40Uyo unomuashira imwimwi unondiashira inini, nouwo unondiashira, unoashirawo uwo wakandituma. 41Uyo unoashira muprofeti ngetina romuprofeti, unozoashira mubhairo womuprofeti; nouwo unoashira munhu wakatedeka ngezita romunhu wakatendeka, unozoashira mubhairo womunhu wakatedeka.4242 Nouwo unozopa kana imwe tsani yemvura kune umwe wevadoko ava, ngekuita ena umwe mudzidzi, ngegwinyiso ndinoti kwomuri: aatongozorashikirwi mubhairo wake kana.”

Chapter 11

1Paakapedza Jesu kupanga vadzidzi vake gumi navairi, wakabvepo, akaenda koodzidzisa nokuparidza mumadhorobha avo. 2Zvino apo Johani azwa ari mutirongo mabhasa a Kristu, wakatumira ngevadzidzi vake kuti vamuvundze kuti: 3Ndiwe here uwo unouya, kanakuti tichagarira umweni?4NaJesu wakavapingura, etchiti: Endai, muronzere Johani izvo zvomunozwa nezvomunoona: 5Mapofu oona, nezvirema zvohamba, nevanemapere vocheneskwa, nemadziiranzee ozwa, nevakafa vanomuswa, nevarombo vane vhangeri rinochumairwa kwavari. 6Unomuchena uwo usikapumhunwi ndini.7Apo vachaenda, Jesu wakatanga kureketa kumbungano ngendaa yaJohani, wakati: Mwakaenda mushango kooneyi? Itsanga yakazungunyiswa ngedutu here? 8Asi mwakaenda kooneyi? Munhu wakapfekeswa ngemachira akapfaa here? Ndivo avo vanopfeka machira akapfaa vari mumhatso dzemadzimambo99 Asi mwakaendeyo kooneyi? Muprofeti here? Eya, ndinoti kwomuri, nouwo unonyanya kupinda muprofeti. 10Uyu ndiye wevakanyora kuti: ndinotuma mutumi wangu pamberi pehope yako, uwo unozonasira njira yako pamberi pako.11Ngegwinyiso ndinoti kwomuri, ‘Pakati peavo vakaberekwa ngevakadzi, akuzi kutomboita mumwe mukuru kupinda Johani Mubhabhatidzi; Asi uyo ari mudoko muumambo hwokudenga mukuru kwaari. 12Kubvira kumazuva aJohani Mubhabhatidzi metsa zvino, umambo hwokudenga hunopambwa ngezvigebengwa zvinohutora ngesimba.13Ngokuti vaprofeti veshe neMupango vakaprofeta metsa Johani. 14Kudai mwechitenda kuchiashira, ‘Uyu ndiye Erija, uwo aizo uuya. 15Uwo unenzee dzekuzwa ngaazwe.16Asi ndouedzanisa neyi uyu mubarirwana? Wakadai ngevana vanogara pandau dzomusika, vechidaidzira kunevangani vavo vechiti: 17Takaridza minanzi kwomuri, nemwi amuzikutamba; takaita chiriro, nemwi amuzikubonda18Ngokuti Johani wakauya, asikarhi kana kumwa, avo vakati, ‘Unedhimoni. 19Mwanakomana woMunhu wakauya echirha nokumwa, avo vakati: mubhoki nomumwisi wevhini, shamwari yevatheresi neyevashaishi! Asi kungwara kunopembedzwa ngemabasa yake.20Apo Jesu wakatanga kuganyira madhorobha umwo mwainga mwaitwa mabasa majinji yake inesimba, ngokuti avazi kutendeuka. 21Kune uyo kwouri, Khorazini! kune uyo kwouri, Bhethisaidha! Ngokuti kudai mushando unesimba yainga yakaitwa muThire neSidhoni, iyo yakaitwa mukati mwenyu, vaidai vakatotendeuka kuretu, vane masaka nemarota 22Kani hai, ndinoti kwomuri, Kunozopinda kureruka kuneThire neSidhoni ngezuva rokutongwa kunekwomuri23Newe Khapernaume, unozokuriswa mudenga here? Unozodzaswa pashi kuHaidhesi; Ngokuti kudai mushando unesimba wainga wakaitwa muSodhoma, iyo wakaitwa mukati mwako, raidai riripo nanyamashi. 24Kani hai, ndinoti kwomuri kuti kunozopinda kureruka kunyika yeSodhoma ngezuva rokutongwa kuneiwewe.”25Ngouwo nguva Jesu wakapingura, akati: “Ndinokutenda, Baba, Mambo wokudenga newenyika, ngokuti iwewe wakazvifisha izvi kune vakangwara nevanekuzia, wakazvipangidzira vadoko. 26Eya, Baba, ngokuti chainga chinodakadza mukuona kwako. 27Zviro zveshe zvakapiwa kwendiri ndiBaba angu; Akuna unozia Mwanakomana, ndiBaba ega. Akunazve unozia Baba, asi Mwanakomana ega, nouwo waanoda kukombidzira Mwanakomana.28Uyai kwendiri imwimwi mweshe makaremba neku dvinhirirwa, inini ndinozomuzorodza. 29Mwechitora joka rangu padera penyu, mudzidzai kwendiri, ngokuti inini ndakapfaa mumwoyo, nemwi munozoona kuzorora kumweya yenyu. 30Ngokuti joka rangu rakanaka, nomutwaro wangu wareruka.

Chapter 12

1Ngenguwa iyo Jesu wakahamba ngomuminda yekoroni ngezuva reSabatha; Nevadzidzi vake vainga vanenzara, vakatanga kupurura mitsonzoti yekoroni vechirya. 2Asi apo vaFarisi vechivaona izvo, vakati kwavari: Ningira, vadzidzi vako varikuita zwisikatenderwi ngeMupango kuti chiitwe ngeSabatha.3Asi Jesu, ena wakati kwavari: “Amuzikudzidza here icho chaakaita Dhavhidha, apo paainga aaita nzara, ena ne vangani vake? 4vaka ngena mumhatso yaMwari, ne kurya zvingwa izvo zvaipangidzirwa, zvainga zvisikatenderwi kuti ena azvirye, kana avo vainga vanaye, asi ku vapristi wega.5Zve amuzikufunda here muMupango kuti muMasabatha vapristi vari muTemperi vanogura Sabatha, nekugara vasina ndaa? 6Asi ndinoti kwomuri chiri panapa chiro chinopinda Temperi kukura.7Asi dai mwaizia kuti zwinobuyei: Ndinoda nyasha, haiwa kuzwipira mubairo, mwaizodai musikazi kuvaitira ndaa avo vasina ndaa. 8Ngokuti Mwanakomana woMunhu ndiye Mambo weSabatha.9Kubvira apapo Jesu wakangena mumhatso yavo yekunamata. 10Apo, paiva pane murume vainga anenyara imwe yakaonyana; nekuti avo vechidha ku pumha Jesu, vakamubvunza wechiti: Kunotenderwa here kuponesa muMaSabatha?11Ena wakati kwavari: Ndiani pakati penyu munhu, anenge anegwai rimwe, kuti iro rikazowira mudzara ngezuva yeSabatha, aazoribati here kuribudisa? 12Ndizvo, munhu wakapinda kukosha kune gwaiǃ Ndizvo kunotenderwa ngeMupango kuita zvakanaka muMaSabatha.1313 Apo Jesu wakati kunemunhu uwo: Tambanudza nyara yako. Naye wakaitambanudza, nayo yikaponeswa kudai ngeimweni. 14NevaFarisi vakabuda, vakaita bangano ndiye, kuti vangamuita mauraireyi.15Asi Jesu echizia wakabvepo nembungano huru yikamuteera, akayiponesa yeshe. 16Wakaziisa kuti vasazoita kuti aziikanwe; 17Kuti rizadzisike izwi rakareketwa ndiIsaya muprofeti echiti:1818 Ningirai muranda wangu wendakaketa, mudikani wangu, uwo mweya wangu unodakara ndiye. Ndinozoisa mweya wangu padera pake, naye unozoteketesa kutonga kwakatendeka kumadzinza.19Aazorwi kana kudaidzira, zve akuna unozozwa izwi rake mumapato. 20Aazorivhuni rutsanga rwakabenda, netonje rinopwititika aazoridzimi, metsa atume kutonga kwakwo kuti kunyise; 21Vemadzinza vanozogonda kunezita rake.22Apo kwakaunzwa kwaari umwe wainga nedhimoni, ari bofu nechimumumu. Ena wakamuponesa, ngokudaro chimumumu chakareketa nokuona. 23Nevanhu vajinji veshe vakashamiswa, vakati: Uyu andiyepi here Mwanakomana waDhavhidha?24Asi vaFarisi Pavakazwa izvo vakati: Uyu munhu unodzinga madhimoni ngesimba raBheerizebhuri, mambo wemadhimoni. 25Jesu echizia ndangariro yavo, wakati kwavari: Umambo weshe unodziparadza hunozopera; nemadhorobha eshe nokuti mhatso zvinodziparadza azvizoemi.26Nokudai Sathani echidzinga Sathani, unonge echi dziparadza. Ndizvo umambo wake hungazoita maemereyi? 27Kudai inini ndechidzinga madhimoni ngesimba raBheerizebhuri, ndizvo vanakomana venyu vanoadzinga ndiani? Ndizvo vachaita vatongi venyu.28Asi kuti inini ngoMweya waMwari ndechidzinga madhimoni, ndizvo umambo hwaMwari wauya kwomuri. 29Munhu ungaita manguenereyi mumhatso yeuwo unesimba, nekumubira zviro zvake, kuti asati atanga kusunga uwo unesimba? Apo azoona kumu bhira mhatso yake. 30Uyo usiri neni unorwa neni neuyo asikaunganidzi neni, unoparadzira.31Ndizvo, ndinoti kwomuri: kushaisha kweshe ne zvituko zveshe zvinozorekererwa kuvanhu, asi kutukwa kwe mweya akurekererwi. 32Neuyo unoreketa shoko rakashata kune Mwana Wemunhu, unozorekererwa, asi uyo unoreketa shoko rakashata kune Mweya Wakachena, aazorekererwi munyika muno kana munyika inouya.3333 Itai muti wakanaka, nemuchero yawo unonaka. Kana kuti itai muti wakashata, nemuchero yawo unoshata. Ngokuti muti unoziikanwa ngemichero yawo. 34Imwimwi vana vemabuura, mungaita mareketereyi zvakanaka, muri vakashata? Ngokuti muromo unoreketa kubva kunezvakawanda zviri mumwoyo. 35Munhu wakanaka kubva kuupfumi wakanaka unobudisa zvakanaka, Nomunhu wakashata kubva kuupfumi hwakashata unobudisa zvakashata.36Asi inini ndinoti kwomuri, mazwi eshe asina shwiro anozoreketwa ngevanhu, vanozobvunzisiswa ndiwo ngezuva rekutongwa. 37Ngokuti ngemazwi ako unozopembedzwa, zve ngemazwi ako unozopariswa ndaa.”38Apo vamweni vevanyori nevaFarisi vakamupingura vechiti: Mudzidzisi, tinoda kuona chioniso chinoitwa ndimwi. 39Asi ena wakapingura akati kwavari: dzindza rakashata neupoombwe rinotsvaka chioniso; asi akuna chioniso chinozooniswa kwouri, asi kuna Jona muprofeti. 40Ngokuti kudai ndiJona wakapedza mazuva matatu nemasiku matatu mundani yehove huru, ngokudaro Mwana woMunhu unozogara mazuva matatu nemasiku matatu ari mumwoyo wenyika41Vanhu veNinevhe vanozomuruka pazuva rekutongwa pamwepo neiri dzindza, nokuripomera ndaa; ngokuti vona vakatendeuka ngokuparidza kwaJona. Ningirai, chiri panapa chiro chikuru chinopinda Jona.42Mambokadzi wokubani unozomiruka ngezuva rokutongwa pamwepo nedzindza iri nokuipoomra ndaa. Ngokuti ena wakabva ari kumagumo enyika kuuya koozwa ngokungwara kwaSoromoni. Ningirai, chiri panapa chiro chikuru chinopinda Soromoni.43Asi apo mweya unetsvina wakabuda kumunhu, unohamba ndau dzisina mvura, wechitsvaka kuzorora, usikakuoni. 444Apo unoti: Ndinozohwirira kumhatso kangu, uko kundakabva. Apo paakaguma wakaiona isina chiro, yakatsvairwa nekurongedzwa. 45Apo unoenda wotorazve mweya imweni minomwe, inoupinda ngokushata, nayo inongena yechigara powo; Nokupedzisira, kugara kwouwo munhu kunozopinda kushata kunekugara kwokutanga. Kunozodarowo nokuneuyu mubarirwana wakashata.46Apo achareketa kumbungano,vainga vakaema ngekubanze, mai ake nevanukuna vake, vechitsvaka kuti varekete naye. 47Noumweni wakati kwaari: Ningirai, mai ako nevanukuna vako vakaema kubanze vechitsvaka kureketa newe''.48Asi ena wakapingura akati kuneuwo wakamuronzera, “Ndiani mai angu, ndianizve vanukuna vangu? 49Naye wakatambanudzira nyara yake kunevadzidzi vake akati: Ningirai, mai angu nevanukuna vangu! 50Ngokuti uwo unozoita kuda kwaBaba angu vari kudenga, ndiye munukuna wangu, hanzvadzi namai.

Chapter 13

1Ngeiro zuva Jesu wakabuda mumhatso, akagara ngeparuandhle. 2Kwakaungana kwaari mbungano jinji, ndizvo akangena mungarava, akagara nembungano yeshe yakaema ngepamhiri.3Ena wakavareketera zviro zvakawanda ngemuedzaniso, etchiti: Ningirai, kwakabuda musimi koosima. 4Kwakati mukusima kwake mbeu dzimweni dzakawira munjira, shiri dzakauya dzikadzirya. 5Nedzimweni dzakawira pamapuwe apo pedzaiya dzisina mavhu majinji: dzikamera ngokukasira, ngokuti dzainga dzisina mavhu akadzika. 6Apo zuva parakwira dzakapishwa, ngokuti dzainga dzisina nzinde, dzikaoma.7Dzimweni dzakawira pane minzwa; neminzwa yakakura yakadzizingizira. 8Nedzimweni dzakawira mumavhu akanaka, nadzo dzakabereka tsangu, dzimweni zana rakapetwa, dzimweni makumi matanhatu akapetwa nedzimweni makumi matatu akapetwa. 9Uwo unenzee dzekuzwa, ngaazwe.”10Nevadzidzi vakauya kwaari, vakavundza: Ngeyi unoreketa kwavari ngemiedzaniso? 11Jesu akapingura akati kwavari: Ngokuti kunopuwa kwomuri kuzia zvakafishika zvoumambo hwokudenga, asi kwavari avo akuzi kupuwa. 12Ngokuti kwaari unacho kunozopuwazve, nekuzoa nezvakawanda; Asi uwo usina neicho chaanacho chinozoduswa kwaari.13Ndiyo ndaa ndeshireketa kwavari ngemuedzaniso, ngokuti vechiona avaoni, vechizwa avazwi, zve avazwisisi. 14Kwavari kwakazadziska kuprofeta kwaIsaya, ukwo kunoti: Ngokuzwa munozozwa, nemwi musikazwisisi, mwechiona munozoona, musikaonisisi.15Ngokuti mwoyo yaavo vanhu yakaita gwizhimbira, nenzee dzavo dziri madziiranzee, nemadziso avo akatswatira, kuti pamweni vangazoona ngemadziso avo, vazwe ngenzee dzavo nokuzwisisa ngemwoyo yavo, vatendeuke, neni ndivaponese16Asi anomuchena madziso enyu, ngokuti anoona, nenzee dzenyu, ngokuti dzinozwa. 17Ngokuti ngegwinyiso ndinoti kwomuri, vaprofeti vajinji nevanhu vakatendeka vakadisisa kuona zvomunoona imwimwi, nekuti avazi kuzviona, nokuzwa zvomunozwa navo avazi kuzvizwa.18Ndizvo, izwai muedzaniso womusimi. 19Munhu weshe nyange eizwa shoko roumambo, nekusarizwisisa, apo panouya uwo wakashata unovhomora izvo zvakasimwa mumwoyo mwake; uyu ndiye wakakushwa panjira.20Nouwo wakasima pamapuwe, uyu ndiye unorizwa shoko, nekuriashira ngekudakara. 21Asi aana kuita nzinde mukati mwake, pakutanga geenguva doko; nekupona mukutambudzwa nekuteerwa ngendaa yeshoko, ngokukasira unopumhunwa.23Iyo yakasimwa pakati pe muminzwa, uyu ndiye unorizwa shoko, asi kudembatemba ngezvenyika nokuchengedzerwa kwoupfumi kunodzipa shoko, naro aribereki. 22Asi iyo yakasimwa pamavhu akanaka, uyu ndiye unorizwa shoko, nekurizwisisa; zve unobereka muchero, umwe unobereka zana rakapetwa, amweni makumi matanhatu akapetwa, neamweni makumi matatu akapetwa.24akawapa zve Muedzaniso umweni kwavari echiti: Umambo hwokudenga hunoedzaniswa nomunhu wakasima mbeu dzakanaka mumunda wake. 25Asi apo vanhu vachaata, muengi wake wakauya, akasimawo senga mukati mwezviyo, akaenda. 26Asi apo miningwi yakamera, yechi tanga kutumbuka, apo senga rakaonekawo27Apo varanda vomunikazi wemhatso vakauya, vakati kwaari: Mambo, amuzi kusima mbeu dzakanaka mumunda yenyu here? Ndizvo senga rakabva pari? 28Asi ena wakati kwavari: ‘Mumwe muvengii wakaita izvi. Ndizvo varanda vakati kwaari: Mungada here kuti tiende koribvita?29Asi ena wakati: ‘Haiwa, ngekuti apo mwechibvita senga mungabvita nekoroni. 30Zvirekerei zveshe zvikure pamwepo metsa nguva yekukukura. Panguva wekukukura ndinozoti kuvakukuri, mwechiunganidza senga kutanga, murisunge kuita mwanda kuti ripishwe. Asi unganidza koroni mutsapi yangu.31Wakavapa Muedzaniso umweni echiti: Umambo wokudenga unoedzaniswa ngetsangu yomustadhi, iyo yaakatora munhu, akaisima mumunda wake. 32Iyo ngegwinyiso idoko kunetsangu dzeshe; asi ingakura inopinda mapfiba eshe kukura, inozoitwa m`mbuti, kuti shiri dzemudenga dziuye, dzimate nokuaka zvisaki munhai dzawo.33Muedzaniso umweni wakati kwavari echiti: Umambo wokudenga unoedzaniswa nomumera uwo waakatora mudzimai, akauisa mukati mwemutani mutatu youskwa metsa weshe wafema''.34Izvi zveshe Jesu wakazvireketa kunembungano ngemiedzaniso, pabanze pemiedzaniso aazikureketa kwavari nachimwe. 35kuti kuzadzisike shoko iro rakareketwa ngomuprofeti echiti: Ndinozovura muromo wangu ngemuedzaniso, ndinozoonisa zvakafishika kubvira pakusikwa kwenyika''.36Apo Jesu wakaendisa mbungano, akabgena mumhatso. Vadzidzi vake vakauya kwaari, vakati: Tidudzire muedzaniso wesenga romumunda. 37Naye wakapingura akati kwavari: Uyo inosima mbeu dzakanaka ndiye Mwanakomana woMunhu. 38Munda inyika; Mbeu dzakanaka vana veumambo, senga vana veuwo wakashata 39Gaa iro rakarisima ndiDhiabhorosi. Nokukukura kuri kupera kwenyika, nevakukuri ingirosi.40Ndizvo kudai ngesenga rinounganidzwa pamwepo rechipishwa ngemwoto; ndizvo zvinozoitwa mukupera kwenyika. 41Mukororo woMunhu unozotuma ngirosi dzake, nadzo dzinozounganidza kubva muumambo hwake zveshe zvinopumhunisa, naavo veshe vanoita zvinonyangadza. 42Nadzo dzinozovakandira muchoto chomwoto. Kunozoiteyo kuboorera nokukwetsana kwemazino. 43Naapo vakarurama vanozojeka kudai ngezuva muumambo hwaBaba avo. Uwo unenzee ngaazwe.44Zve, umambo hwomudenga hunoedzaniswa noupfumi hwakafishwa mumunda; uhwo hwaakaona munhu akahufishazve, ngokudakara kwake unoenda nokutengesa zveshe zvaanazvo, echitenga uwo munda. 45“Zve, umambo hwomudenga hunoedzaniswa nomunhu mutengisi unotsvaka mapuwe akanaka. 46Uwo apo aona buwe rimwe rinomutengo mukuru, wakaenda, akatengesa zveshe zvaaiya nazvo, akaritenga.47Zve, umambo hwomudenga hunoedzaniswa nechitaa chakakandirwa muruandhle, nacho chakaunganidza mbeu dzeshe dzehove. 48Icho apo chazara vakachikweera kuhumbikumbi, vakagara pashi, vakaunganidza dzakanaka muzvidziyo, asi dzakashata vakadzirasha.49Ndizvo zvinozoitika mukupera kwenyika; ngirosi dzinozobuda dziparadzanise vakashata kubva mukati mwevakarurama, 50dzivakandire muchoto chomwoto. Kunozoiteyo kuboorera nokukwetsana kwemazino.51Mwanasa kuzwa izvi zveshe here?” Navo vakati kwaari, “Eya''. 52Jesu Wakati kwavari, “Ndizvo munyori weshe uwo wakadzidziswa ngezvoumambo hwomudenga, wakadai ngomunhu uri munewemhatso, uwo unobudisa kubva kwoupfumi hwake zviro zvitsva nezvekaretu''. 53Kwakaitika apo Jesu apedza iyi miedzaniso, wakabvapo.54Naapo Jesu auya kunyika yake, wakavadzidzisa mumhatso yavo yokudira, zvakaita kuti vashamiswe, vakati, “Kunobva kuri uku kungwara kwouyu munhu neiyi mishando yesimba? 55Uyu andiyepi here mukororo womutsetsi? Mai ake avadaidzwi kuti Maria here? Nevanun'una vake ndiJakobe, Josefa, Simoni naJudhasi here? 56Nehanzvadzi dzake dziri panapa nesu dzeshe here? Ndizvo iye wakazviona pari izvi zveshe?”57Navo vakapumhuniswa ndiye. Asi Jesu wakati kwavari, “Muprofeti aarekeri kuremeredzwa kwega munyika mwake nomumhatso yake''. 58Naye aazi kuita apo mishando ine simba yakawanda ngendaa yokusikatenda kwavo.

Chapter 14

1Ngouwo mukuwo Herodhi mutongi wematunhu marongomuna wakazwa mbiri yaJesu. 2Naye wakati kuvaranda vake, “Uyu ndiJohani Mubhabhatidzi; wamuka kwevakafa. Ndizvo mishando iyi ine simba inoitwa ndiye''.3Ngokuti Herodhi waiya akamubata Johani, akamusunga, akamuisa mutirongo ngendaa yaHerodhiasi mukadzi womunun'una wake Firipi. 4Ngokuti Johani waiya akati kwaari, “Autenderwi ngezvironzo kuti umuroore''. 5Naapo aida kumuuraya, wakatya mbungano ngokuti vaiti muprofeti.6Asi apo zuva rokuberekwa kwaHerodhi raguma, mwanasikana waHerodhiasi wakazvina pakati pavo, naye wakadakadza Herodhi. 7Ndizvo iye wakagondisa ngokupika mhiko kuti unozomupa kunyazwi chiinyi chaaizokumbira.8Naye echiangiridzwa ndimai ake, wakati, “Ndipe panapa muchidziyo soro raJohani Mubhabhatidzi''. 9Namambo wakakurudzwa; asi ngendaa yokupika kwake, nendaa yaavo vaigara naye panokudya, wakapanga kuti rihinwe kwaari.10Naye wakatuma kuti Johani agurwe soro mutirongo. 11Nesoro rakaunzwa riri muchidziyo rikapuwa kumusikana, naye wakariunza kunamai ake. 12Nevadzidzi vake vakauya vakatora muiri wake, vakauika, navo vakaenda vakaronzera Jesu.13Zvinopano Jesu azwa izwi wakabvapo ngengarava kuenda kundau iri yega ari ega. Naapo mbungano yazwa ndizvo, yakamuteera ngetsoka, yechibva kumadhorobha. 14Naye wakabuda akaona mbungano huru, wakavazwira urombo naye wakaponesa vairwara vavo.15Kwakati aamadeekoni vadzidzi vake vakauya kwaari vechiti, “Panapa muri pandau iri yega nomukuwo watopera zvinopano. Ndizvo chiparadza mbungano kuti vaende mumaguta vadzitengere zvokudya''.16Asi Jesu wakati kwavari, “Avasisiri kuenda; vapei imwimwi zvokudya''. 17Navo vakati kwaari, “Panapa tine zvingwa zvishanu zvega nehove mbiri''. 18Naye wakati, “Zviunzenyi panapa pendiri''.19Naye wakapanga mbungano kuti igare pashi pamwenje, atora zvingwa zvishanu nehove mbiri, wakaringira mudenga, akazvibonga, akazvigura, akazvihina kunevadzidzi, nevadzidzi vakahina kune mbungano. 20Navo veshe vakadya, vakaguta, navo vakatonhera matsekeneswa ezvaiwarakatika vakazadza zvitundu gumi nazviiri. 21Naavo vakadya vaiya vanoda kuita mazana makumi mashanu evamuna, ngepabanze pevakadzi nevana.22Paripo iye wakaronzera vadzidzi vake kuti vapotere mungarava, vatungamire kuambuka ruseri, achiendesa mbungano. 23Naapo aendesa mbungano, wakakwira pamutunhu ari ega kookumbira. Kwoita madeekoni waiya aripo ega. 24Asi zvinopano ngarava yaiya yaane mastadhia akawanda kubva kuhumbikumbi, yechikandirwa apo naapo ngemafungu, ngokuti dutu raipesana navo.25Panguva yokurinda yechirongomuna yousiku iye wakauya kwavari, echihamba padera peruandhle. 26Asi vadzidzi vechimuona echihamba padera poruandhle vakatyiswa vechiti, “Idzimudzangara.” Navo vakadaidzira ngokutya. 27Asi paripo Jesu wakaereketa kwavari echiti, “Shingai, ndini hangu, musatya''.28NaPetro wakamupingura echiti, “Mambo, kuti uriwe, ronza kuti ndiuye kwouri padera pemvura''. 29Naye wakati, “Uya.” Naapo Petro adzaka kubva mungarava, wakahamba padera pemvura kuuya kunaJesu. 30Asi echiona dutu rine simba rechipesana naye, wakatya; naye echitanga kudzemera, wakadaidzira echiti, “Mambo, ndiponese''.31Asi paripo Jesu wakatambanudza nyara yake, akamubata, akati kwaari, “Iwewe unokutenda kudoodoko, wagononda ngenyi?” 32Kwakati apo vakwira mungarava, dutu rakaterama 33Naavo vaiya mungarava vakamudira, vakati, “Ngegwinyiso iwewe uri Mukororo waMwari''.34Naapo vakaambuka ruseri vakaguma munyika yeGenesareta., 35Naapo vanhu vomunyikamwo vamuzia, vakaziisa munyika mweshe, vakaunza kwaari veshe avo vaiya nenhenda. 36Navo vakamupota kuti ava vatenderwe kwega kubata mupendero wegauni rake. Naavo veshe vakaubata vakaponeswa yaamho.

Chapter 15

1Zvinopano kwakauya kunaJesu vaFarisi nevanyori vechibva Jerusarema vechiti, 2“Ngenyi vadzidzi vako vechigura tsika dzevakuru, ngokuti avashambi nyara dzavo apo vechidya chingwa'' 3Asi Jesu wakavapingura, akati kwavari, “Imwimwi nemwi munogura ngenyi mupango waMwari ngetsika dzenyu?4Ngokuti Mwari wakati, ‘Remeredza baba ako namai ako, nouwo unotuka baba nokuti mai, ngaafe. 5Asi imwimwi munoti, iye unozoti kunababa ake nokuti kunamai ake, ‘Chiro chiri nechiri icho chemwaida kudetserwa ndicho ndini chaachipo kunaMwari'', 6aachatamiki kuremeredza baba ake nokuti mai ake. Ndizvo ngokudaro munoita kuti izwi raMwari riite risina shwiro ngetsika dzenyu.7Imwimwi vadziitisi, Isaya wakanasa kuprofeta ndimwi echiti 8‘Vanhu ava vanondiremeredza ngemiromo yavo, asi mwoyo yavo iri kuretu kwendiri. 9Asi vanotera kundidira, vechidzidzisa kuita zvidzidziso mipango yevanhu''.10Naye echidaidza pamwepo mbungano, wakati kwavari, “Izwai muzwisise. 11Andichopi akadi chinopotera mumuromo chinosvipisa munhu, asi icho chinobuda mumuromo, ndicho chinosvipisa munhu.12Naapo vakauya vadzidzi vake, vakati kwaari, “Auzii here kuti vaFarisi vapumhuniswa ngokuzwa izwi iri? 13Asi Jesu wakapingura, akati, “Chisimwa cheshe chisikazi kusimwa ndiBaba angu vari mudenga chinozobvitwa. 14Varekerenyi, vari mapofu anokweya mapofu. Nokudai bofu rechikweya bofu, eshe anozowira mukati mwerindi''.15NaPetro wakapingura, akati kwaari, “Tidudzire muedzaniso uyu''. 16Asi wakati, “Imwimwi nemwi hamusati mwanasa kuzia here? 17Amuzwisisi here kuti icho chinopotera ngepamuromo chinoenda mundani, chinorashwa mushango?18Asi izvo zvinobuda kumuromo zvinobva mumwoyo. Izvi zvinomusvipisa munhu. 19Ngokuti mumwoyo munobva mirangariro yakashata, kuuraya, kuomba, kuhura, umbavha, uchapupu hwokunyepa, kutuka. 20Izvi ndizvo zvinomusvipisa munhu. Asi kudya ngenyara dzisikazi kushambwa akusvipisi munhu akadi''.21Naapo Jesu wakabvapo, wakaenda munyika yeThire neyeSidhoni. 22Penya dzimai reKhenani rakabva kundau iyo, rakadaidzira rechiti, “Ndiitire nyasha, Mambo, Mukororo waDhavhidha. Mwanasikana wangu unotambudzwa kakurutu ngedhimoni''. 23Asi Jesu aazi kuripingura neizwi. Nevadzidzi vake vakauya kwaari, vakamupota vechiti, “Wechimuendesa, ngokuti unodaidzira sure kwedu''.24Asi Jesu wakapingura, akati, “Ndakatumirwa kwega kumakwai akarashika emhatso yaIsuraeri''. 25Asi uwo wakauya akagwadama, akati, “Mambo, ndidetsere''. 26Asi wakapingura, akati, “Akuzi kunaka kutora chingwa chevana nokuchikandira kuzvimbwa''.27Asi uwo wakati, “Eya, Mambo, kunyazwi zvituhwa zvembwa zvinodya matsekeneswa anowarakatika patafura ramambo wazvo''. 28Naapo Jesu wakapingura, akati kweriri, “A dzimai, kutenda kwako kwakakura! Ngakuitike kwouri kudai ngezvounoda.” Nemwanasikana waro wakaponeswa kubvira ngeawa iro.29NaJesu wakabvapo, wakauya pasinde peruandhle rweGarire; wakakwira pamutunhu, akagara apo. 30Nembungano huru yakauya kwaari, inazvo zvirema nemapofu nevakakuvara nezvimbungumbungu, nevamweni vazhinji, vakavaisa pashi kutsoka dzake, naye wakavaponesa. 31Ngokudaro mbungano yakashamiswa apo yaona zvimbungumbungu zvichiereketa nevakakuvara vechiponeswa nezvirema zvechihamba nemapofu echiona. Navo vakakudza Mwari waIsuraeri.32Naapo Jesu wakadaidza vadzidzi vake kwaari, akati, “Mwoyo wangu unovazwira urombo, ngokuti vaiya neni mazuva matatu vasina zvokudya. Neni andizovaendesi vasikazi kudya, ngokuti vangazodemera munjira''. 33Nevadzidzi vake vakati kwaari, “Ngepari petingaona zvingwa zvakawanda murubaya muno zvinokwanisa kugutisa vanhu vazhinji vakadai?'' 34NaJesu wakati kwavari, “Munezvingwa zvinganai?” Navo vakati, “Zvinomwe nezvihove zvishomani''. 35Naye wakaronzera mbungano kuti igare pashi.36Naye wakatora zvingwa zvinomwe nehove, akazvibonga, akazvigura, akahina kunevadzidzi, nevadzidzi vakazvihina kune mbungano. 37Navo vakadya veshe, vakaguta. Navo vakatonhera matsekeneswa akasara, zvitundu zvinomwe zvakazara. 38Naavo vakadya vaiya vamuna mazana makumi marongomuna, ngepabanze pevakadzi nevana. 39Naye Jesu wakaendesa mbunganu, wakapotera mungarava, akauya kumigano yeMagadhana.

Chapter 16

1VaFarisi nevaSadhusi vakauya vechimuedza, vakakumbira kuti avaitire chioniso chinobva mudenga. 2Asi iye wakapingura, akati kwavari, “Kwooita madeekoni munoti, ‘Kubanze kunozoara, ngokuti mudenga mwakatsvuka.3Nomumangwanani munoti, ‘Kunozonaya nyamashi, ngokuti mudenga mwakatsvuka muneruseto.’ Munozia kududzira hope yomudenga, asi amukoni here kududzira zvioniso zvemikuwo? 4Mubarirwana wakashata nounoomba unotsvaka chioniso, akuna chioniso chinozoitwa kwouri, asi kwega chioniso chaJona.” Jesu wakavasiya akaenda.5Naapo vadzidzi vake vaguma ruseri vaiya variyarwa kutora zvingwa. 6NaJesu wakati kwavari, “Wonai mungware mumera wevaFarisi newevaSadhus''. 7Navo vakapangana pakati pavo, vakati, “Unodaro ngokuti atizi kutora zvingwa''. , 8NaJesu echizia izvo, wakati, “Munopangana ngenyi pakati penyu, imwimwi munokutenda kudoodoko, ngokuti amuna chingwa?9Amuzii nazvinopano here nokuti kukarakadza ngezvingwa zvishanu zvakapuwa vanhu makumi emazana mashanu, nezvitundu zvinganai zvemwakatonhera matsekeneswa? 10Zve, nokuti zvingwa zvinomwe zvevanhu vaiya makumi emazana marongomuna, nezvitundu zvinganai zvemwakatonhera matsekeneswa?11Amuzi kuzwisisa ngenyi kuti andizi kuereketa kwomuri ngezvingwa? Asi mungware mumera wevaFarisi newevaSadhusi''. 12Naapo vakanasa kuzwisisa kuti aasaivapanga kuti vangware ngomumera wezvingwa, asi kuti vangware kudzidzisa kwevaFarisi nekwevaSadhusi.13Zvino Jesu auya munyika yeSizaria Firipi, wakabvunza vadzidzi vake echiti, “Vanhu vanoti Mukororo woMunhu ndiani?'' 14Navo vakati, “Vamweni vanoti ndiJohani Mubhabhatidzi, nevamweni vanoti ndiErija, nevamweni vanoti ndiJeremia nokuti umwe wevaprofeti''. 15Iye wakati kwavari, “Asi imwimwi munoti ndiri anani?” 16Simoni Petro wakapingura, akati kwaari, “Iwewe uri Kristu, Mukororo waMwari Unopona''.17NaJesu wakapingura, akati kwaari, “Unomuchena iwewe Simoni, mukororo waJona, ngokuti nyama nengazi azvizi kuonisa ichi kwouri, asi Baba angu vari mudenga. 18Neni ndinoti kwouri, ‘Iwewe uri Petro, nepadera peiri buwe ndinozoaka chiara changu; nezvimana zveHaidhesi azvizochinyisi''.19Neni ndinokupa makii oumambo hwomudenga; neicho chounozosunga munyika, chinozosungwa mudenga. Neicho chounozosunhura munyika, chinozosunhurwa mudenga''. 20Naapo wakapanga vadzidzi vake kuti vasazoronzera munhu naumwe kuti ndiye Kristu.21Kubvira ngouwo mukuwo Jesu wakatanga kuonisa kuvadzidzi vake kuti kunosisira kuti aende Jerusarema, atambudzike ngezvakawanda ngevakuru nevapristi vakuru nevanyori, aurawe nezuva rechitatu amuswe. 22Naapo Petro wakamutora dumba, akatanga kumupanga echiti, “Mwari ngaaite kuti chisaitika icho kwouri, Mambo. Ichi achizoitiki kwouri nariin''. 23Asi iye wakakunukuka, akati kunaPetro, “Ibva sure kwangu, Sathani. Uri mupumhunisi kwendiri; ngokuti aunyeri ngeizvo zvaMwari, asi ngeizvo zvevanh''.24Naapo Jesu wakati kuvadzidzi vake, “Kunyazwi ndiani unoda kuuya sure kwangu, ngaadzirambe atore muchinjiko wake, anditeere. 25Ngokuti iye unoda kuuyirwa ngendaramo yake, unozorashikirwa ndiyo; nouwo unozorasha ndaramo yake ngepamusoro pangu, unozoiona. 26Munhu unozouyirwa ngenyi kudai echiona nyika yeshe, akarashikirwa ngendaramo yake? Nokuti munhu unozoita mutenganisonyi nendaramo yake?27Ngokuti Mukororo woMunhu unozouya muutende hwaBaba ake pamwepo nengirosi dzake; naapo unozopa munhu weshe kudai ngemishando yake. 28Ngegwinyiso ndinoti kwomuri, varipo vamweni venyu vanoema panapa, avo vasikazozwi kufa metsa vaona Mukororo woMunhu echiuya muumambo hwake''.

Chapter 17

1Ngesure kwemazuva matanhatu Jesu wakatora Petro, Jakobe naJohani, munun'una wake, wakavatungamira akakwira navo padera pomutunhu wakareba, vari vega. 2Naye wakatsandudzwa pamberi pavo, nehope yake yakajeka kudai ngezuva, nezvokufuka zvake zvakachena kudai ngokujeka.3Penya, kwakaoneka kwaari Mosi naErija, vechiereketa naye. 4NaPetro wakati kunaJesu, “Mambo, kwakanaka kwetiri ngokuti tiri panapa. Kudai wechida, ndinozoaka pano zvitumba zvitatu, chimwe chako, chimweni chaMosi nechimweni chaErija''.5Apo achaereketa, penya gore rinon'anikira rakavatibikira, penya izwi rakabva mugore rechiti, “Uyu ndiye Mukororo wangu, wendinoda, wendinonasa kudakara ndiye; mwechimuzwa''. 6Naapo vadzidzi vazwa izvi, vakadzikandira pashi vakatsikitsira hope dzavo pamavhu, vakatya kakurutu. 7NaJesu wakauya, akavabata, akati, “Mirukai, musatya''. 8Naapo vamirudza madziso avo, avazi kuona munhu, kwega Jesu.9Vachadzaka kubva padera pomutunhu, Jesu wakavapanga echiti, “Musazoronzera munhu naumwe ngendaa yechioniso metsa Mukororo woMunhu amuka kwavakafa. 10Nevadzidzi vake vakamubvunza vechiti, “Ndizvo, ngenyi vanyori vanoti, ‘Kunosisira kuti Erija atange kuuya?’11Naye wakapingura echiti, “Ngegwinyiso Erija unouya aunzidzire zveshe. 12Asi ndinoti kwomuri, Erija wakatouya hake, navo avazi kumuzia, asi vakaita kwaari zveshe izvo zvevakada. Ngokudaro Mukororo woMunhu naye unozotambudzwa ndivo''. 13Naapo vadzidzi vakazwisisa kuti wakaereketa kwavari ndiJohani Mubhabhatidzi.14Vaguma kunembungano kwakauya kwaari munhu, akamugwadamira pashi echiti, 15Mambo, wechimuitira nyasha mwana wangu; ngokuti unenhutu, unotambudzika kakurutu. Ngokuti kazhinji unowa mumwoto nekazhinjizve mumvura. 16Neni ndamuunza kunevadzidzi vako, navo vakorera kumuponesa''.17Jesu wakapingura, akati, “A! Mubarirwana usikatendi nounopauka, ndinozogara nemwi mukuwo wakaitawani? Ndinozomusengerera mukuwo wakaitawani? Wechimuunza pano kwendiri''. 18NaJesu wakakaraidza iro dhimoni; naro rakabuda kubva kwaari. Nomurumbwana wakaponeswa kubvira ngeawa iro.19Naapo vadzidzi vakauya kunaJesu, ari ega, navo vakati, “Ngenyi isusu takorera kuridzinga?'' 20Naye wakati kwavari, “Ngendaa yokutenda kwenyu kudoko, ngokuti ngegwinyiso ndinoti kwomuri, kudai munokutenda kudai ngetsangu yomustadhi, mungaronza kuneuyu mutunhu kuti, ‘Ibva panapa, uende apo;’ nawo unozobva apo; kusina chiro chisikazoitwi ndimwi. 21Asi iyi mbeu aibudi kwega ngokukumbira nangokuera kudya.22Navo vachaungana pamwepo muGarire, Jesu wakati kwavari, “Mukororo woMunhu unozohinwa munyara dzevanhu. 23Navo vanozomuuraya, naye ngezuva rechitatu unozomukazve.” Navo vakatambudzika kakurutu.24Naapo vauya muKhapernaume, avo vaiashira chibharo vakauya kuna Petro, vakati, “Mudzidzisi wenyu aadusi chibharo chemare chinozwi dhidhirakama here?” 25Wakati, “Eya.” Kwakati apotera mumhatso Jesu wakatanga kuereketa kwaari echiti, “Unopinimidzenyi, Simoni? Madzimambo enyika vanoashira kunaani murimwa nokuti chibharo? Kunevakororo vavo nokuti kuvapara here?”26Petro wakati kwaari, “Kuvapara.” Naapo Jesu wakati kwaari, “Ngokudaro vakororo vavo vari vakasunungurwa. 27Asi kuti tisazovapumhunisa, enda iwewe kuruandhle, ukandire chitebo, utore hove iyo inotanga kubatwa. Naapo wabeura muromo wayo, unozoona chigurwa chemare yesirivha chinozwi sitatera; icho unozochitora uhine kwavari ngepamusoro pangu nepako.

Chapter 18

1Panguva iyo vadzidzi vakauya kunaJesu, vakati, “Ndiani wakakurisisa muumambo hwomudenga?” 2NaJesu wakadaidza kwaari mwana mudoko, wakamuisa pakati pavo. 3Akati, “Ngegwinyiso ndinoti kwomuri, musikatenderuki, muite kudai ngevana vadoko, amutongozopindi muumambo hwomudenga.4Ndizvo iye unozodzipfaisa kudai ngouyu mwana mudoko, iye ndiye wakakurisisa muumambo hwomudenga. 5Nouwo unozoashira umwe mwana mudoko wakadai ngouyu ngezina rangu, unondiashira inini. 6“Asi kunyazwi ndiani unozoita kuti umwe wevadoko vakadai vanonditenda vashaishe, kunopinda kumunakira iye kuti guyo gurutu risungirwe muhuro mwake, kuti anzvaidzwe muudzamu rworuandhle.7Ihehe kunyika ngendaa yezvipumhuniso! Ngokuti kunotamika kuti zvipumhuniso zviuye; asi ihehe kwaari munhuwo unoita kuti vanhu vashaishe!, 8Kuti nyara yako dangani rutsoka rwako rwechikuita kuti ushaishe, ruteme, ururashe kubva kwouri. Kunopinda kunaka kwouri kuti upotere mukurarama uri chirema nokuti wechikumhina, kunekuti unenyara mbiri dangani tsoka mbiri ukandirwe mumuriro usikadzimi.9Nokudai dziso rako rechikuita kuti ushaishe, ribvite, urirashe kubva kwouri. Kunopinda kunaka kwouri kuti upotere mukurarama uri jochotore kunekuti unemadziso mairi ukandirwe mumuriro weGehena.10Ngwarai kuti musazoshoora umwe weava vadoko. Ngokuti ndinoti kwomuri, mudenga ngirosi dzavo dzinogara dzechiona hope yaBaba angu vari mudenga. 11Ngokuti Mukororo woMunhu wakauya kuponesa avo vakarashika.12Munopinimidzenyi? Kuti munhu anezana remakwai nerimwe rawo rarashika, aasii here arimakumi mapfumbamwe nepfumbamwe, aende mumitunhu kutsvaka iro rakarashika? 13Kudai kwechiitika kuti unoriona, ngegwinyiso ndinoti kwomuri, unopinda kudakara ngeiro kunemakumi mapfumbamwe nepfumbamwe asikazi kurashika. 14Ngokudaro andikwopi kuda kwaBaba enyu vari mudenga kuti umwe weava vadoko arove.15Kudai munun'una wako echizokushaishira, enda umuonise ndaa yake pakati penyu muri mwega. Kudai iye echizopurutana, wauyirwa ngomunun'una wako, 16Asi kuti asikazopurutani, tora umwe dangani vairi kuenda newe, kuti ngemiromo yevairi dangani yevatatu vanoita chapupu, mazwi eshe angagwinyiswa.17Asi kuti iye echizoramba kuvapurutana, wechironzera vechiara. Asi kudai echizoramba kupurutana kunyazwi kunevechiara, ngaaite kwouri kudai ngewevemadzinza nokudai ngomubharisi.18Ngegwinyiso ndinoti kwomuri, ‘Kunyazwi chiinyi chomunozosunga munyika, chinozosungwawo mudenga. Neicho chomunosunhura munyika, chinozosunhurwawo mudenga. 19Zve ndinoti kwomuri, kudai vairi venyu vanozotenderana panyika ngechiro chevanozokumbirira, chinozoitwa kwavari ndiBaba angu vari mudenga., 20Ngokuti apo vairi nokuti vatatu vechiungana pamwepo ngezina rangu, ndiripo pakati pavo''.21Naapo Petro wakauya echiti kwaari, “Mambo, munun'una wangu unozondishaishira kanganai ndechimurekerera? Metsa mikuwo minomwe here?” 22Jesu wakati kwaari, “Andironzi kwouri kuti, metsa mikuwo minomwe akadi; asi metsa mikuwo iri makumi manomwe akapetwa kanomwe.23Ndizvo umambo hwomudenga hunoedzaniswa nomunhu uri mambo, uwo waida kuerengerana nevaranda vake chikwereti. 24Naapo atanga kuerenga, umwe wakaunzwa kwaari anechikwereti chematarenda makumi emazana gumi. 25Asi ngokuti iye waiya asina chokuripira ndicho, mambo wake wakapanga kuti atengeswe nomukadzi wake nevana vake nazvo zveshe zvaaiya nazvo, kuti chikwereti chiripwe.26Ndizvo muranda uwo wakawa pashi ngemabvi, akamupota echiti, ‘Wechindikungurira, neni ndinozokuripira zveshe''. 27Naapo mambo wouwo muranda wakamukungurira, akamusunhura, akamurekerera chikwereti.28Asi uwo muranda wakabuda, akaona umwe wevaranda mungani wake, uwo waakakweretwa ndiye zana remadhinari;[16] naye wakamubata ngenyara, akamudzipa pahuro echiti, ‘Ripa kwendiri chikwereti chako''. 29Ndizvo muranda uwo mungani wake wakawa pashi, akamupota echiti, ‘Wechindikungurira, neni ndinozokuripira''.30Asi aazi kutenda. Asi wakaenda akamuisa mutirongo, metsa aripa icho chikwereti. 31Ndizvo varanda vangani vake, vechiona icho chakaitika, vakasvipa mwoyo kakurutu, vakauya, vakaronzera mambo wavo izvo zveshe zvakaitika.32Naapo mambo wake amudaidza, wakati kwaari, ‘Iwewe muranda wakashata, ndakakukungurira chikwereti icho cheshe, apo wandipota. 33Usaisisa newe here kuti ukungurire muranda uwo mungani wako, kudai ndini ndakakukungurira iwewe?’34Namambo wake wakatseneka, akamuhina kuvashwinyisi metsa aripa izvo zveshe zvaaiya nechikwereti kwaari ndizvo. 35Ngokudaro Baba angu vari mudenga vanozoita kwomuri, kuti imwimwi musikakunguriri munun'una wenyu ngomumwoyo mwenyu''.

Chapter 19

1Kwakatika apo Jesu apedza kuereketa aya mazwi, wakabuda muGarire, wakauya kumigano yeJudhia, ruseri rweJorodhani. 2Mbungano huru yakamuteera, naye wakavaponesa apo.3NevaFarisi vakauya kwaari, vechimuedza vechiti, “Kunotenderwa here ngezvironzo kuti munhu arambe mukadzi wake ngendaa kunyazwi ngeiri? 4Jesu wakapingura, akati, “Amuzikudzidza here kuti uwo wakavasika pakutanga, wakavasika mwamuna nomukadzi.5Akati, ‘Ngeiyi ndaa munhu unozosiya baba ake namai, unozonamatira kumukadzi wake neava vairi vanozoita nyama imwe''. 6Ndizvo avachaiti vairi, asi nyama imwe. Ndizvo icho chaakasunganidza Mwari, munhu asasunhura''.7Vakati kwaari, “Ndizvo ngenyi Mosi akapanga kuhina tsamba yokuparadzana nokumuramba?” 8Wakati kwavari, “Mosi ngendaa yokukonza kwomwoyo yenyu wakamutendera kuti murambe vakadzi venyu. Asi kubvira pakutanga zvaiya zvisikazi kudaro. 9Asi inini ndinoti kwomuri, kunyazwi ndiani uwo unoramba mukadzi wake isiri ndaa yokuomba, aroore umweni, unoomba''.10Vadzidzi vakati kwaari, “Kuti yakadaro ndaa yomunhu nomukadzi wake, akuzi kunaka kuroora''. 11Asi Jesu wakati kwavari, “Veshe avangaashiri izwi iri, asi kwega kwavari avo vakaripuwa. 12Ngokuti varipo vari ngomwa kubva mundani dzemadzimai avo; varipozve mitenwa avo vakatenwa ngevanhu, varipozve vakadziitisa ngomwa ngepamusoro poumambo hwomudenga. Iye unesimba rokuashira, ngaariashire''.13Naapo vakaunza kwaari vana vadoko, kuti aise nyara dzake padera pavo, avakumbirire. Asi vadzidzi vakavarambidza''. 14Asi Jesu wakati, “Tenderai vana vadoko kuti vauye kwendiri, musavarambidza, ngokuti umambo hwomudenga ngehwevakadaro''. 15Naye wakaisa nyara dzake padera pavo, akabva apo.16Penya, umwe wakauya kwaari Jesu, akati, “Mudzidzisi, chiinyi icho chakanaka chendingaita kuti ndizoona kupona kusikaperi?” 17Jesu wakati kwaari, “Unondibvunza ngenyi ngendaa yechakanaka? Uripo umwe wakanaka, asi kudai wechida kupotera mukupona wechingwarira mipango''.18Wakati kwaari, “Mipango iri?” NaJesu wakati, “Usazouraya, usazoomba, usazoba, usazoita chapupu chokunyepa, 19remeredza baba ako namai, unozoda muakirwana wako kudai ngokudzida iwewe''.20Jaha rakati kwaari, “Ndakazvingwarira izvi zveshe. Chiinyi chasara kuti ndiite?” 21Jesu wakati kweriri, “Kuti wechida kuita wakaperera, enda utengese zveshe zvounazvo, uhine kuvarombo, newe unozoona upfumi mudenga, uuye unditeere''. 22Asi apo jaha razwa izwi iro rakaenda rechitambudzika; ngokuti raiya noupfumi hwakawanda.23Naapo Jesu wakati kuvadzidzi vake, “Ngegwinyiso ndinoti kwomuri, kwakakonza kunegurudza kuti ripotere muumambo hwomudenga. 24Zve ndinoti kwomuri, kwakapinda kuita nyore kuti kamera ripotere ngepauri renaiti, kunekuti gurudza ripotere muumambo hwaMwari''.25Apo vadzidzi vazwa izvi, vakashamiswa kakurutu, vakati, “Kuti zvakadaro, ndiani ungaponeswa?” 26Asi Jesu echivaringira, wakati kwavari, “Kunevanhu ichi achiitiki; asi kunaMwari zveshe zvinoitika''. 27Naapo Petro wakapingura, akati kwaari, “Ringira, isusu takasiya zveshe, tikakuteera; ndizvo tinozoonenyi?”28Jesu wakati kwavari, “Ngegwinyiso ndinoti kwomuri, munyika itsva, apo Mukororo woMunhu paanozogara padera pedendemaro routhende hwake, imwimwiwo mwakanditeera munozogarawo padera pemadendemaro gumi namairi, mwechitonga madzinza gumi namairi aIsuraeri.29Nemunhu weshe wakasiya mhatso, nokuti vanun'una, nokuti hanzvadzi, nokuti baba, nokuti mai, nokuti vana, nokuti minda, ngepamusoro pezina rangu, unozoashira zvakapetwa kuita zana, naye unozogara nhaka yokupona kusikaperi. 30

Chapter 20

1Ngokuti umambo hwomudenga hunoedzaniswa nomunhu uri mune wemhatso, uwo wakafumira mangwanani maishi kootora vashandi vomunda wake vemivhini. 2Naapo atenderana nevashandi ngechigurwa chesirivha ngezuva, wakavatuma kumunda wemivhini.3Naye wakabudazve rooda kuita awa rechitatu, akaona vamweni vakaema pandau yomusika, vasikashandi. 4Wakati kwavari, ‘Mwechiendawo mumunda wemivhini, neicho chinomusisira ndinozomupa.’ Navo vakaenda.5Wakabudazve rooda kuita awa rechitanhatu nerechipfumbamwe, wakaitazve kudaro. 6Rooda kuita awa rechigumi narimwe wakabuda, akaona vamweni vakaema, akati kwavari, ‘Munoema panapa ngenyi zuva reshe musina chomunoshanda?’ 7Vakati kwaari, ‘Ngokuti apana munhu watitora.’ Wakati kwavari, ‘Mwechiendawo mumunda wemivhini''.8Kwaita madeekoni mambo womunda wemivhini wakati kunenhunge yake, ‘Daidza vashandi, uvape misharo yavo, utange ngouwo wokugumisira metsa kuguma kunouwo wokutanga''. 9Kwakati vechiuya avo vakatorwa ngeawa rechigumi narimwe vakaashira chigurwa chesirivha. 10Kwakati avo vokutanga voouya vakapinimidza kuti vangatutsirwa; navo ngokudaro vakaashira munhu weshe chigurwa chesirivha.11Naapo vaashira, vakavhuruvhutira munewemhatso, 12vechiti, ‘Ava vokupedzisira vashanda awa rimwe rega, newe waita kuti vaedzane nesu, isusu takatwara mutwaro nokupisha kwezuva''.13Asi iye wakapingura, akati kunoumwe wavo, ‘Mungani, andizi kukuitira chakashata. Auzi kutenderana neni here ngechigurwa chesirivha? 14Tora icho chiri chako uende. Ndinoda kumupawo uyu wokupedzisira kudai ndiwe.15Akutenderwi here kwendiri kuti ndiite icho chendinoda ngezviri zvangu? Nokuti dziso rako raita godo ngokuti inini ndakanaka here?’ 16Ndizvo avo vesure vanozoita vepamberi, nevepamberi vanozoita vesure''.17Apo Jesu akwira Jerusarema, wakatora vadzidzi gumi navairi vari vega munjira, naye wakati kwavari/ 18“Penyai, tinokwira Jerusarema; noMukororo woMunhu unozohinwa kuvapristi vakuru nevanyori, navo vanozomutongera rufu. 19Navo vanozomuhina kunevemadzinza kuti aitirwe jee nokuchaiwa nokukohomerwa, ngezuva rechitatu unozomuka''.20Naapo kwakauya kwaari Jesu mai evakororo vaZebhedhi, pamwepo nevakororo vake, akagwadama, echikumbira kwaari chiro. 21Naye wakati kwaari, “Chiinyi chomunoda?” Wakati kwaari, “Ronza kuti ava vakororo vangu vairi vagare umwe ngokumudyo kwako noumweni ngokumuoshwe kwako muumambo hwako''.22Asi Jesu wakapingura, akati “Amuzii chomunokumbira. Munokona here kumwa kutsani yendichamwa inini?” Vakati kwaari, “Tinokona''. 23Iye wakati kwavari, “Ngegwinyiso munozomwa kutsani yangu; asi kugara ngokumudyo kwangu nokuti ngokumuoshwe kwangu, andikwopi kwangu kuhina, asi ngekwaavo vakakunasirirwa ndiBaba angu''. 24Naapo varigumi vazwa, vakatsenekera avo vakoma vairi.25Asi Jesu wakavadaidza kwaari, akati, “Munozia kuti vatongi vemadzinza vanotonga padera pavo, nevakuru vavo vanesimba padera pavo. 26Asi akuzodaropi pakati penyu; asi iye unoda kuti aite mukuru pakati penyu ngaaite mushandiri wenyu. 27Nouwo unoda kuita wokutanga pakati penyu ngaaite muranda wenyu. 28Kudai ngoMukororo woMunhu aazi kuuya kushandirwa, asi kushandira nokuhina kupona kwake kuita muripo wevazhinji''.29Navo vachabuda kubva muJerikho mbungano huru yakamuteera. 30Penya, mapofu mairi akagara panjira, apo akazwa kuti Jesu waizopindapo, akadaidzira echiti, “Mambo, Mukororo waDhavhidha, tiitire nyasha''. 31Nembungano yakaakaraidza kuti anyarare. Asi akapinda kudaidzisa echiti, “Mambo, Mukororo waDhavhidha, tiitire nyasha''.32NaJesu wakaema, akaadaidza, akati, “Munoda kuti ndimuitirenyi?” 33Akati kwaari, “Mambo, kuti madziso edu apembenudzwe''. 34Ndizvo Jesu wakaazwira urombo, akagwama madziso awo; paripo madziso awo akapembenudzwa, nawo akamuteera.

Chapter 21

1Naapo Jesu vakwedzera pasinde peJerusarema, vaguma Bhethifaje, kuMutunhu wemaOrivhi, Jesu wakatuma vairi vevadzidzi vake. 2Wakati kwavari, “Endai kuguta iro remwakaringirana naro, paripo munozoona mbongoro yakasungwa netsiru pamwepo nayo; mwechidzisunhura, mudziunze kwendiri. 3Kuti aripo unozoereketa chiro kwomuri, munozoti, ‘Mambo unodzitama,’ chiriporipo unozodzitumira''.4Ichi chakaitika kuti kuzadzisike ukwo kwakaereketwa ngomuprofeti echiti, 5“Ronzerai mwanasikana weZioni. Penya, Mambo wako unouya kwouri, ari wakapfaa, echigadha padera pembongoro nepadera petsiru rechifuyo chemitwaro''.6Nevadzidzi vakaenda, vakaita kudai ngezvaakavapanga Jesu. 7Navo vakaunza mbongoro netsiru rayo, vakaisa zvokufuka zvavo padera padzo, vakamugadzika padera payo. 8Norupande ruzhinji rwembungano rwakachinga zvokufuka zvavo munjira; nevamweni vakatema matai emiti, vakaawara munjira.9Nembungano yaihamba pamberi paJesu, neiyo yaiteera ngesure, yakadaidzira yechiti, “Hosana kuMukororo waDhavhidha! Unomuchena uwo unouya ngezina raMambo! Hosana mudengadenga''. 10Naapo Jesu apotera muJerusarema, vedhorobha reshe vakaita nyongano vechiti, “Ndiani uyu?” 11Nembungano yakati, “Uyu muprofeti Jesu, unobva Nazaretha reGarire''.12NaJesu wakapotera muTemperi, wakabudisa avo veshe vaitengesa naavo vaitenga muTemperi, naye wakapinduridza matafura eavo vaitenganisana mare nezvigaro zvaavo vaitengesa njia. 13Wakati kwavari, “Kwakanyorwa kuti, ‘Mhatso yangu inozozwi imhatso yokudira; asi imwimwi mwaiita bako rembavha.''. 14Mapofu nezvirema zvakauya kwaari muTemperi, naye wakavaponesa.15Asi apo vapristi vakuru nevanyori vaona izvo zvinoshamisa zvaakaita, nevana vaidaidzira muTemperi vechiti, “Hosana kuMukororo waDhavhidha,” vakatseneswa, 16navo vakati kwaari, “Unozwa here icho chevanoereketa ava?” NaJesu wakati kwavari, “Eya. Amuzi kutongodzidza here, kuti kubva kumiromo yendumure neyevanoamwa unoashira kukudzwa kwakaperera?” 17Naye wakavasiya, akabuda mudhorobha, akaenda Bhethani, naye wakaata apo.18Mangwanani apo echihwirira kudhorobha waiya nenzara. 19Naapo aona muonde pasinde penjira, wakaguma kwouri, akaona usina chiro, asi mashakani ega, naye wakati kwouri, “Michero isachazoberekwa kwouri kunoti mhera nariini.” Paripo muonde wakazeketera.20Kwakati vadzidzi vaona, vakashamiswa vechiti, “Muonde wazeketera ngokukasira ngenyi?” 21Jesu wakapingura, akati kwavari, “Ngegwinyiso ndinoti kwomuri, kudai munokutenda musikagonondi, amungazoiti chega icho chakaitwa kunemuonde, asi kunyazwi mwechizoti kunouyu mutunhu, ‘Ibva panapa, ukandirwe muruandhle,’ chinozoitika. 22Nazvo zveshe zvomunozokumbirira mumikumbiro ngokugonda, munozozviashira''.23Naapo Jesu angena muTemperi, vapristi vakuru nevakuru vevanhu vakauya kwaari achadzidzisa, vakati, “Ngesimba raani rounoita izvi ndiro? Ndiani wakakupa simbaro?” 24Jesu wakapingura, akati kwavari, “Inini ndinozomubvunzawo chiro chimwe, kuti mukandironzera, ndinozomuronzerawo kuti isimba raani rendinoita izvi ndiro.,25Rubhabhatidzo rwaJohani rwakabva kuri? Rwakabva mudenga here, nokuti rwakabva kuvanhu?” Navo vakapangana pakati pavo vechiti, “Kuti tikaronza kuti, ‘Rwakabva mudenga,’ unozoti kwetiri, ‘Ndizvo amuzikumutenda ngenyi?’26Asi kuti tikaronza kuti, ‘Rwakabva kuvanhu,’ tinotya vanhu; ngokuti veshe vanoti kuti Johani waiya muprofeti''. 27Navo vakapingura kunaJesu vakati, “Atizii.” Naye wakati kwavari, “Ininiwo andimuronzeri kuti ndinoita izvi ngesimba raani.28“Asi munopinimidzenyi? Munhu waiya nevakororo vairi; naye wakaenda kunewokutanga, akati, ‘Mwana, enda nyamashi ushande mumunda wemivhini''. 29Naye wakapingura, akati, ‘Andidi’, asi ngesure wakatenderuka, akaenda. 30Naye wakaenda kunewechipiri, wakaereketa ndizvo ndizvo. Iye wakapingura, akati, ‘Ndinoenda, baba’, asi ngesure aazi kuenda31Ndiani pavairi wakaita kuda kwababa ake?” Vakati, “Uwo wokutanga.” Jesu wakati kwavari, “Ngegwinyiso ndinoti kwomuri, vabharisi nemhombo vanomutangira kupotera muumambo hwaMwari. 32Ngokuti Johani wakauya kwomuri munjira yokururama, nemwi amuzi kumutenda; asi vabharisi nemhombo vakamutenda; nemwi apo mwaona izvo amuzi kutenderuka ngesureni, kuti mugonde kwaari.33“Izwai muedzaniso umweni. Kwaiyapo munewemhatso wakatikuti, wakasima munda wemivhini, wakaushoshera ngerusvingo, wakatsvaka pokukamurira vhini mukati mwawo, naye wakaaka chitumba akauhina kuti ungwarirwe ngevarimi, akaenda kunyika imweni., 34Naapo nguva yokuibva kwemichero yakwedzera, wakatuma varanda vake kuvarimi avo, kuti vaashire chikoaniswa chake chemichero.35Nevarimi avo vakatora varanda vake, vakachaya umwe, vakauraya umweni, vakaponda umweni ngemapuwe. 36Wakatumazve varanda vamweni vakapinda kuwanda kuneavo vokutanga, navo vakaita kwavari ndizvo ndizvo. 37Asi pakupedzisira wakatuma kwavari mukororo wake echiti, ‘Vanozoremeredza mukororo wangu''.38Asi apo varimi vaona mukororo uwo, vakati pachavo, ‘Uyu ndiye unogara nhaka. Uyai ngatimuuraye, titore nhaka yake''. 39Navo vakamubata, vakamubudisa kubanze kwomunda wemivhini, vakamuuraya.40Ndizvo apo mambo womunda wemivhini ouya, unozoitenyi kuneavo varimi?” 41Vakati kwaari, “Unozouraya vanhu vakashata ngokuuraya kwakashata, naye unozohina munda uwo wemivhini kuvarimi vamweni, avo vanozohina kwaari michero ngemikuwo yayo''.42Jesu wakati kwavari, “Amuzi kutongodzidza here muzvinyorwa kuti, ‘Buwe iro rakarambwa ngevaaki, ndiro rakaitwa soro repakona; ichi chakabva kunaMambo, nacho chinoshamisa mukuona kwedu?43Ndizvo ndinoti kwomuri kuti, umambo hwaMwari hunozoduswa kwomuri, nahwo hunozohinwa kudzinza iro rinobereka michero yahwo. 44Naye uwo unozowa padera pebuwe iri, unozoputika; asi iye werinowa padera pake, rinozomukuya kuita bukuta.45Naapo vapristi vakuru nevaFarisi vazwa miedzaniso yake, vakazia kuti unoereketa ndivo. 46Naapo vakatsvaka kuti vamubate, vakatya mbungano ngokuti iyi yaigonda kuti muprofeti.

Chapter 22

1NaJesu wakapingura, akaereketazve kwavari ngemiedzaniso echiti, 2“Umambo hwomudenga hunoedzaniswa nomunhu uri mambo, wakaitira mukororo wake dhiri romuchadho. 3Naye wakatuma varanda vake kudaidza avo vakakokwa kudhiri romuchadho, navo avazi kuda kuuya.4Wakatumazve varanda vamweni echiti, ‘Ronzerai avo vakakokwa kuti, penyai ndanasirira kudya kwangu; n'ombe dzangu nedzakanuna dzangu dzaurawa, nazvo zveshe zvanasirirwa; uyai kudhiri romuchadho''.5Asi avo vakazvirerusa, vakaenda, umwe kumunda wake noumweni kootengesa kwake, 6navo vakasara vakabata varanda vake, vakavashononesa, vakavauraya. 7Naapo mambo azwa izvi wakatseneka, naye wakatuma hondo dzake, akavauraya avo vaurayi, akapisha dhorobha ravo.8Naapo wakati kuvaranda vake, ‘Dhiri romuchadho ranasirirwa, asi avo vakakokwa vaiya vasikasisiri. 9Ndizvo endai pamhararano dzenjira, navo veshe vomunozoona, mwechivakoka kuti vauye kudhiri romuchadho''. 10Naavo varanda vakabuda, vakaenda munjira, vakaunganidza veshe avo vevakandoona, veshe vakashata nevakanaka; mhatso yedhiri romuchadho yakazara ngevaeni.11Asi apo mambo apotera kuringira vaeni, wakaona munhu waiya asikazi kupfeka bhachi romuchadho. 12Naye wakati kwaari, ‘Hama, waita mapoterenyi muno usina bhachi romuchadho?’ Asi iye wakanyarara.13Naapo mambo wakati kuvaranda vake, ‘Mwechimusunga tsoka nenyara, mwechimukandira muchidima chiri kubanze; kunozoiteyo kuboorera nokukwetsana kwemazino''. 14Ngokuti vazhinji vanodaidzwa, asi vashomani vanotsanangurwa15Naapo vaFarisi vakaenda, vakaita bangano rokuti vamuteye mukuereketa kwake. 16Navo vakatumira kwaari vadzidzi vavo pamwepo nevaHerodhi vechiti, “Mudzidzisi, tinozia kuti iwewe uri wegwinyiso, unodzidzisa njira yaMwari ngegwinyiso, autunhumadzi munhu; ngokuti aupenyi hope yomunhu. 17Tironzere zvinopano unopinimidzenyi. Ndizvo here kuti tibhadhare chibharo kunaSiza nokuti tisabhadhara?18Asi Jesu, echizia kushata kwavo, wakati, “Munondiedza ngenyi, imwimwi vadziitisi? 19Ndipangidzirenyi mare yechibharo.” Navo vakaunza kwaari chigurwa chemare chinozwi dhinariusi.20Naye wakati kwavari, “Ngowaani uyu mutodzaniso nouku kunyorwa? 21Vakati, “NgezvaSiza.” Naapo wakati kwavari, “Ndizvo mwechihina kunaSiza zvaSiza, nokunaMwari izvo zviri zvaMwari''. :22 22Naapo vazwa, vakashamiswa, vakamusiya vakaenda.23Ngezuva ndiro ndiro, vaSadhusi avo vanoti akuna kumuka kwevakafa, vakauya kwaari, vakamubvunza. 24vechiti, “Mudzidzisi, Mosi wakati, ‘Kuti munhu akafa, asina vana, munun'una wake unozoroora mukadzi wake aberekere mukoma wake vana''.25Ndizvo kwaiyapo nesu vakoma vanomwe; nouwo wokutanga wakaroora, wakafa asina vana, wakasiya mukadzi wake kune munun'una wake. 26Ngokudarozve newechipiri newechitatu, metsa kupedzisira ngowechinomwe. 27Napakugumisira kwavo veshe mukadzi wakazofawo. 28Ndizvo mukumuka kwevakafa, unozoita mukadzi waani kwavari vanomwe? Ngokuti veshe vakamuroora''.29Jesu wakapingura, akati kwavari, “Munokangaidzwa ngokusikazia zvinyorwa nokuti simba raMwari. 30Ngokuti mukumuka kwavakafa, avaroori, zve avaroorwi, asi vari vakadai ngengirosi dziri mudenga.31Asi ngendaa yokumuka kwevakafa, amuzi kutongodzidza here icho chakaereketwa kwomuri ndiMwari echiti, 32‘Inini ndiri Mwari waAbrahama naMwari waIsaka naMwari waJakobe?’ Mwari aasiri Mwari wevakafa akadi, asi wevanopona''. 33Naapo mbungano yazwa izvi, yakashamiswa ngokudzidzisa kwake.34Asi apo vaFarisi vazwa kuti waiya anyararisa vaSadhusi, vakaungana pamwepo. 35Umwe wavo waiya gweta, wakamubvunza mubvunzo, echimuedza echiti, 36“Mudzidzisi, ngouri mupango mukuru muMipango?”37Jesu wakati kwaari, “Unozomuda Mambo Mwari wako ngomwoyo wako weshe, ngomweya wako weshe nemirangariro yako yeshe''. 38Ichi chiri mupango mukuru nowokutanga.39Newechipiri wakadai ngouyu, “Unozomuda muakirwana wako kudai ngokudzida iwewe. 40Kuneiyi mipango miiri ndipo pasingwisingwi yeMipango yeshe nevaprofeti''.41Zvinopano vaFarisi vachaungana, Jesu wakavabvunza; 42echiti, “Munopinimidzenyi ndiKristu? Mwana waani?” Vakati kwaari, “Mukororo waDhavhidha.''.43Wakati kwavari, “Ndizvo ngenyi Dhavhidha, ari muMweya, unomudaidza kuti Mambo echiti, 44‘Mambo wakati kunaMambo wangu, gara ngokumudyo kwangu, metsa ndiite magaa ako chitambarariro chetsoka dzako?45Ndizvo, kuti Dhavhidha akamudaidza kuti Mambo, zvino uri mukororo wake ngokuitawani?” 46Kwaiya kusina munhu waikona kumupingura neizwi, zve, kwaiya kusina munhu kubvira ngezuva iro waishinga kuchamubvunza mibvunzo.

Chapter 23

1Naapo Jesu wakaereketa kumbungano nokuvadzidzi vake, 2echiti, “Vanyori nevaFarisi vanogara pachigaro chaMosi. 3Ndizvo zviro zveshe zvevanomupanga, zviitei muzvingwarire; asi musaita kudai ngemishando yavo; ngokuti vanotera kuereketa vasikazviiti.4Ngokuti vanosunga mitwaro inorema, inokonza kutwara nokuiisa pamapfudzi evanhu, asi ivo vemene avatendi kumirudza chinwe chavo kuvadetsera kutwara mitwaro iyo. 5Asi mishando yavo yeshe vanoiita kuti vaoneke ngevanhu; vanosungira zvibhokisi zvikuru zvine mavhesi pahuma dzavo, vechikurisa mipendero yemagauni avo.6Vanoda zvigaro zvepamberi mumishongano yokudya nezvigaro zvepamberi mumhatso dzokudira, 7nokuchingamidzwa pandau dzemisika, nokudaidzwa ngevanhu kuti ‘Rabhi''.8Asi imwimwi musatenda kudaidzwa kuti ‘Rabhi;’ ngokuti umwe uri Mudzidzisi wenyu neimwimwi mweshe muri hama. 9Musadaidza munhu kunyazwi ngouri munyika kuti ‘Baba,’ ngokuti umwe uri Baba enyu, vari mudenga. 10Zve musadaidzwa kuti ‘Matenzi,’ ngokuti Tenzi wenyu umwe ndiKristu.11Asi iye uri mukuru pakati penyu unozoita muranda wenyu. 12Kunyazwi ndiani unozodzikurisa iye unozopfaiswa; nouwo unozodzipfaisa unozokuriswa.13Asi ihehe kwomuri vanyori nevaFarisi, vadziitisi! Ngokuti munokonyera umambo hwomudenga kuvanhu ngokuti amupoteri imwimwi, zve amutenderi avo vanoda kupotera kuti vapotere. 14Ihehe kwomuri vanyori nevaFarisi, vadziitisi, ngokuti munopedza mhatso dzeshirikadzi, ngokudziitisa munoita mikumbiro yakareba, ndizvo munozoashira kutongwa kwakapinda kukura. 15“Ihehe kwomuri vanyori nevaFarisi, vadziitisi! Ngokuti munoambuka ruandhle nenyika kutsvaka mudzidzi umwe, naapo atenderuka, munomuita kakapetwa kairi kuita mukororo weGehena kupinda imwimwi.16“Ihehe kwomuri imwimwi vatungamiriri mapofu, imwimwi munoti, ‘Kunyazwi ndiani unopika ngeTemperi, aanandaa; asi uwo unopika ngomukore womuTemperi, ndiye unendaa yemhiko yake''. 17Imwimwi mapenzi mapofu; ngechiri chakapinda kukura, mukore nokuti Temperi, iro rinochenesa mukore?18Zve munoti, ‘Kunyazwi ndiani unopika ngearita, aanandaa; asi kunyazwi ndiani unopika ngechipo chiri padera paro, unendaa'. 19Imwimwi mapofu; ngechiri chakapinda kukura, chipo nokuti arita iro rinochenesa chipo?20Ndizvo uwo unopika ngearita, unopika ndizvo zveshe zviri padera paro. 21Nouwo unopika ngeTemperi, unopika ndiro nouwo unogara mukati mwaro. 22Nouwo unopika ngedenga, unopika ngedendemaro raMwari nouwo unogara padera paro.23Ihehe kwomuri vanyori nevaFarisi, vadziitisi! Munohina chimwe chegumi cheminte neanise nokumini, nemwi mwarekera kuita zvakakura zveMipango, kutonga kwakwo nenyasha nokugondeka; kwaisisira kuti muzviite izvi, musikasii zvimweni zvisikazi kuitwa. 24Imwimwi vatungamiriri mapofu, munohluza nhunzi mwechitangurira kamera.25Ihehe kwomuri vanyori nevaFarisi, vadziitisi! Ngokuti munosuka kubanze kwetsani nekwendiro, asi mukati mwakazara ngokukara nokudzida. 26Iwewe muFarisi uri bofu, suka kutanga mukati mwetsani nemwendiro kuti kubanze kwadzo kuchenewo.27“Ihehe kwomuri vanyori nevaFarisi, vadziitisi! Ngokuti mwakadai ngemaiba akacheneswa, awo ngegwinyiso anooneka akanaka ngokubanze, asi ngomukati akazara ngemagodo evakafa nezveshe zvinetsvina. 28Ngokudaro nemwi kubanze munooneka muri vakarurama kunevanhu, asi ngomukati mwakazara ngokudziitisa nokushata.29“Ihehe kwomuri vanyori nevaFarisi, vadziitisi! Ngokuti imwimwi munoaka maiba evaprofeti nokunemesa maiba evakarurama. 30Nemwi munoti, ‘Kudai taiyapo ngemazuva emadzibaba edu, tingadai tisikazi kutenderana navo mukuparadza ngazi yevaprofeti''. 31Ndizvo munodzipupurira kuti imwimwi muri vakororo vaavo vakauraya vaprofeti.32Zadzisai imwimwi chipimo chemadzibaba enyu. 33Imwimwi nyoka, imwimwi vana vemabuura, mungaita mapokonyokerenyi kubva mukutongwa nokukandirwa muGehena?34Ndizvo, ringirai ndinotuma kwomuri vaprofeti nevakangwara nevanyori; vamweni vavo munozovauraya nokuvakohomera; nevamweni vavo munozovarova mumhatso dzenyu dzokudira nokuvatambudza kubva kudhorobha rimwe kuenda kunerimweni, 35kuti padera penyu iuye ngazi yeshe yevakarurama yakaparadzwa munyika, kubvira kungazi yaAbheri wakarurama, metsa kuguma kungazi yaZekharia, mukororo waBharakia, uwo wemwakauraya pakati peruwanze nearita, 36Ngegwinyiso ndinoti kwomuri, izvi zveshe zvinozoitika kunouyu mubarirwana.37Jerusarema, Jerusarema, iwewe unouraya vaprofeti, wechivaponda ngemapuwe avo vanotumwa kwouri, kuwandanyi kwemikuwo yendakada kuunganidza vana vako pamwepo, kudai ngemhambo inounganidza zvitiyo zvayo pashi pemaphaphiro ayo, nemwi amuzikutenda! 38Penyai, mhatso yenyu yasiiwa kwomuri iri dongo., 39Ngokuti ndinoti kwomuri, amuchatongozondioni metsa munozoti, ‘Unomuchena uwo unouya ngezina raMambo.

Chapter 24

1Jesu wakabuda muTemperi; oenda vadzidzi vake vakauya kwaari kuti vamupangidzire mhatso dzeTemperi, 2Naye wakapingura, akati kwavari, “Amuoni izvi zveshe here? Ngegwinyiso ndinoti kwomuri, arizosiiwi panapa buwe padera pebuwe rimweni risikazoputsirwi pashi''.3Jeasu achagara paMutunhu wemaOrivhi, vadzidzi vake vakauya kwaari ari ega vechiti, “Tironzere, izvi zvinozoitika riini? Zve chiinyi chinozoita chioniso chokuuya kwako nechokuguma kwenyika''. 4Jesu wakapingura, akati kwavari, “Ngwarai kuti musazopaukiswa ngomunhu. 5Ngokuti vazhinji vanozouya ngezina rangu vechiti, ‘Inini ndiri Kristu’, vanozorashikisa vazhinji.,6Nemwi munozozwa ngokuambana nemawirira okuambana; ngwarai kuti musazotambudzika; ngokuti kunosisira kuti zveshe zviitike, asi magumo aasati aguma, 7Ngokuti dzinza rinozomukirana nedzinza, noumambo hunozomukirana noumambo; kunozoapo nzara nokuzungunyika kwenyika kundau dzakaparadzana. 8Izvi zveshe zviri zvokuamba kwemadambudziko.9Izvi zveshe zviri zvokuamba kwemadambudziko. 10Naapo vanozomuhina mukutambudzwa, navo vanozomuuraya; nemwi munozonyenywa ngemadzinza eshe ngepamusoro pezina rangu. Naapo vazhinji vanozopumhunwa, vanozohinana umwe noumweni nokunyenyana., 11Nevaprofeti vokunyepa vazhinji vanozoapo, navo vanozorashikisa vazhinji.12Ngokuti kushaisha kunozowanda, rudo rwevazhinji runozopora. 13Asi iye unozoshingirira metsa kumagumo unozoponeswa. 14Neiri vhangeri roumambo rinozochumairwa munyika dzeshe kuita chapupu kumadzinza eshe; naapo kupera kunozoguma.15Ndizvo apo mwozoona chinyangadzo chokuparadza chaakaereketa ndicho Dhanieri muprofeti chechiema mundau yakachena, (uwo unodzidza ngaazwisise), 16naapo avo vari muJudhia ngavatizire kumitunhu. 17Naye uri padera pechachungu chemhatso, asadzaka kutora zviro zviri mumhatso yake. 18Naye uri mumunda asahwirira sure kootora bhachi rake.19Asi ihehe kwavari avo vaanemimba naavo vanoamwisa ngaao mazuva!, 20Kumbirai kuti kutiza kwenyu kusazoitika ngenguva yechando nokuti ngezuva reSabatha. 21Ngokuti kunozoapo kutambudzika kukurutu, ukwo kusikazi kumboitika kwakadaro kubvira mukuamba kwenyika metsa kuguma zvinopano, zve, akuchatongozoitiki zvakadaro. 22Kudai mazuva awo asikazofupiswi, akuna nomunhu unozoponeswa; asi ngepamusoro pevakatsanangurwa, awo mazuva anozofupiswa.,23Ngouwo mukuwo kuti aripo munhu unozoti kwomuri, ‘Penyai, Kristu uri panapa’, nokuti ‘Apo’, musazozvitenda. 24Ngokuti vanozoapo vaKristu vokunyepa nevaprofeti vokunyepa, navo vanozoita zvioniso zvikuru nemishamiso, kupaukisa, kudai zvechiitika, eya nevakatsanangurwa. 25Penyai, ndamuronzera izvi ngepamberi.26Ndizvo kuti vechizoti kwomuri, ‘Penyai, uri mushango,’ musaendeyo. ‘Penyai, uri mukamera romukati,’ musazotenda. 27Ngokuti kudai ngemheni inobva kumabvazuva, inojekisa metsa kuguma kumabirirazuva; kunozodaro nokuuya kwoMukororo woMunhu. 28Ngokuti apo panemiiri yakafa, ndipo pedzinoungana ngwanga.29Ngokukasira ngesure kwokutambudzika kwemazuva awo, zuva rinozoita chidima, nemwedzi auzojeki, nenyeredzi dzinozowa kubva mudenga, nesimba reshe romudenga rinozozungunyiswa.30Naapo kunozooneka chioniso choMukororo woMunhu mudenga, nemadzinza eshe enyika anozobonda, nawo anozomuona Mukororo woMunhu echiuya padera pemakore omudenga, anesimba nouthende hukuru. 31Naye unozotuma ngirosi dzake ngokuridzwa kukurutu kwegwama, nadzo dzinozounganidza vakatsanangurwa vake kubva kumadutu marongomuna, kubva kumagumo amwe omudenga metsa kuguma kumagumo amweni.32Zvinopano dzidzai muedzaniso kumuti womuonde; apo dai rawo riri mbishi, rechiburikira mashakani, imwimwi munozia kuti zienza raapasinde. 33Ngokudaro imwimwiwo, apo mwoona izvi zveshe, munozia kuti uri pasinde pamisiwo.34Ngegwinyiso ndinoti kwomuri kuti uyu mubarirwana auzopindi metsa izvi zveshe zviitike. 35Denga nenyika zvinozopinda, asi mazwi angu aatongozopindi akadi.36Asi ngendaa yezuva iro neawa iro akuna naumwe unozia, kunyazwi ngirosi dzomudenga nokuti Mukororo, kwega Baba.37Ngokuti kudai ngemazuva aNoa, kunozodarozve kuuya kwoMukororo woMunhu. 38Ngokuti ngemazuva awo ngepamberi pendambi, vakadya, vechimwa nokuroora nokuroodza, metsa rakaguma zuva iro raakapotera ndiro Noa mungarava. 39Navo avazikuzia metsa ndambi yakaguma, yakavatora veshe, kunozodarowo kuuya kwoMukororo woMunhu.,40Naapo vanhu vairi vanozoapo mumunda, umwe unozotorwa noumweni unozosiiwa. 41Vakadzi vairi vechikuya paguyo, umwe unozotorwa noumweni unozosiiwa. 42Ndizvo rindai; ngokuti amurizii zuva raanozouya Mambo wenyu.43Asi mwechizia ichi, kuti kudai munewemhatso aizia mukuwo weinouya ndiwo mbavha iye waizorinda, asikatendi kuti mhatso yake ipwanyiwe, 44Ndizvo itai vakanasirirwa; ngokuti ngeawa romusikapinimidzi Mukororo woMunhu unouya.45Ndizvo ndiani uri muranda unogondeka newakangwara, uwo mambo wake wakamuemesa kuita mutongi padera pemhatso yake, kuti avape kudya kwavo ngenguva kwayo? 46Unomuchena muranda uwo apo mambo wake ouya unozomuona echiita kudaro. 47Ngegwinyiso ndinoti kwomuri, unozomuemesa kuti aite mutongi padera peizvo zveshe zvaanazvo.48Asi kuti uwo muranda wakashata unozoti mumwoyo mwake, ‘Mambo wangu unononoka kuuya; 49naye atange kurova varanda avo vari vangani vake, adye echimwa pamwepo nezviradza, 50mambo wouwo muranda unozouya ngezuva raasikakariri neawa raasikazii. 51Naye unozomutema kuita zvigurwa, aemese kwaari chikoaniswa chake pakati pevadziitisi. Unozoiteyo kuboorera nokukwetsana kwemazino.

Chapter 25

1Zvino umambo womudenga hunoedzaniswa nevasikana varigumi, avo vakatora zvibani zvavo, vakabuda koossangana nemukwambo. 2Vashanu vavo vainga mapenzi nevashanu vainga vakangwara. 3Ngokuti avo vainga mapenzi vakatora zvibani zvavo, avazikutora mafuta navo. 4Asi vakangwara vakatora mafuta mukati mwezvio zvavo, pamwepo nezvibani zvavo.5Apo mukwambo achanonoka, vakakutsira veshe vakaata. 6Asi pakati pousiku kwakadaidzirwa kuti, ‘mukai, mukwambo! Budai koossangana naye.7Apo vasikana veshe vakamuruka, vakanasirira zvibani zvavo. 8 8Nemapenzi akati kunevakangwara, ‘Tipenyiwo mafuta enyu; ngokuti zvibani zvedu zvinodzima''. 9Asi vakangwara vakapingura: Azvingadaropi, ngokuti aazokwani isusu nemwi. Asi mwechienda kuneavo vanotengesa, mudzitengere''.10Asi vachaenda kootenga, mukwambo wakauya; naavo vainga vakanasirira vakangea naye mumuchadho, nomusiyo wakakonywa. 11Ngepasure, kwa kauyawo vasikana vamweni vechiti: ‘Mambo, Mambo, tibeurire''. 12Asi ema wakapingura echiti: ‘Ngegwinyiso ndinoti kwomuri, anditongomuzii''. 13Ndizvo rindai imwimwi ngokuti amuzii zuva kana nguva.14Ngokuti zvakadai ngomunhu wakatikuti echida kuenda kunyika imweni, wakadaidza varanda vake, akatemba kwavari zviro zvake. 15Nokuneumwe wakatemba matarenda ari mashanu, nokuneumweni wakamutemba mairi, nokuneumweni rimwe; kuneumwe ngaumwe wavo wakatembwa kudai ngokukona kwake kushandisa, akaenda rwendo rwake. 16Paripo uwo wakaashira matarenda mashanu wakaenda akaaberekesa, akauyirwa ngemashanu amweni.17Ngokudarozve uwo wakaashira mairi, wakauyirwazve ngemairi. 18Asi ena wakaashira rimwe, akaenda, akatsira mumavhu, akafisha mare yamambo wake.19Ngesure kwomukuwo wakareba mambo wevaranda avo wakauya, akavaerengera. 20Nouwo wakaashira matarenda mashanu wakauya, akaunza matarenda amweni mashanu echiti: ‘Mambo, wakatemba kwendiri matarenda ainga mashanu, vonai, ndakauyirwa ngeamweni matarenda mashanu’. 21Namambo wake wakati kwaari, ‘Wakashuma, iwewe muranda wakanaka nounogondeka; wakagondeka padera pezvishomani, ndinozo kuemesa padera pezvakawanda; pinda mukudakara kwamambo wako’.22Wakauyawo uwo wakaashira matarenda mairi, akati: ‘Mambo, wakahina kwendiri matarenda mairi; penya, ndakauyirwa ngematarenda amweni mairi''. 23Mambo wake wakati kwaari, ‘Wakashuma, muranda wakanaka nounogondeka; iwewe wakagondeka ngezvishomani, ndinozokuemesa padera pezvakawanda, pinda mukudakara kwamambo wako.24Wakauyawo uwo wakaashira tarenda rimwe, akati: ‘Mambo, ndakakuzia iwewe kuti uri munhu wakakonza, unokukura pousikazi kusima nokuunganidza pousikazi kuparadzira. 25Neni ndakatya, ndikaenda, ndikafisha tarenda rako mumavhu. Zviri apa zviri zwako'.26Asi mambo wake wakapingura, akati kwaari: ‘Iwewe muranda wakashata nounenungo! Waizia here kuti ndinokukura pendisikazi kusima nokuunganidza pendisikazi kuparadzira? 27Ndizvo kwaifanira kuti uise mare yangu kwavari vebhange, kuti mukuuya kwangu ndaizovashirazve yangu nokuuyirwa kwayo.28Ndizvo torai kwaari tarenda, mupe kwaari unematarenda gumi. 29Ngokuti kwaari weshe unacho unozohinwa, naye unozoa nezvakawanda. Asi kunouwo usina, eya, neicho chaanacho chinozobviswa kwaari. 30Mwechirasha muranda uwo usikadetseri chiro muchidima chiri kubanze. Kunozoiteyo kuboorera nokukwetsana kwemazino;;.31Asi apo Mwanakomana woMunhu oouya muuthende hwake nengirosi dzeshe naye, apo unozogara padera pedendemaro routhende wake. 32Nepamberi pake anozounganidzwa madzinza eshe, naye unozovaparadzanisa umwe kuneumweni kudai ngomuushi unoparadzanisa makwai kubva kunembudzi. 33Naye unozoisa makwai ngokumudyo kwake, asi mbudzi ngokumuoshwe kwake.34Naapo Mambo unozoti kwavari vari ngokumudyo kwake: ‘Uyai, imwimwi mwakadakadziswa ndiBaba wangu, mugare nhaka youmambo hwakanasirirwa imwimwi kubvira pakusikwa kwenyika. 35Ngokuti ndaiya ndinenzara nemwi mwakandipa kudya, ndaiya ndinenyota nemwi mwakandipa chokumwa, ndaiya ndiri mupfumba nemwi mwakandiashira, 36Ndainga ndiri mitu nemwi mwakandifukidza, ndairwara nemwi mwakandihambira, ndainga mugehena nemwi mwakauya kwendiri''.37Apo vanozomupingura vakarurama vechiti: ‘Mambo, takakuona riini unenzara tikakupa kudya? Nokuti unenyota tikakupa chokumwa? 38Takakuona riini uri mupfumba, tikakuashira? Nokuti uri mutitinini tikakufukidza? 39Takakuona riini wechirwara nokuti uri mutirongo tikauya kwouri? 40NaMambo unozopingura echiti kwavari: ‘Ngegwinyiso ndinoti kwomuri, kudai ngezvemwakaita kuneumwe weava vadoko vanukuna vangu, mwakachiita kwendiri.’41’41 Naapo unozoti kwavari vari ngokumuoshwe kwake, ‘Ibvai kwendiri, imwimwi mwakatukwa, muende mumwoto usikaperi, uwo wakanasirirwa Dhiabhorosi nengirosi dzake. 42 42Ngokuti ndainga nenzara amuzi kundipa kudya, ndaiya ndine nyota amuzi kundipa chokumwa, 43 43ndainga ndiri mupfumba amuzikundiashira, ndaiya ndiri mutitinini amuzikundifukidza, ndairwara, ndaiya mutirongo amuzi kundihambira''.44Apozve avo navo vanozomupingura vechiti: ‘Mambo, takakuona riini unenzara, nokuti unenyota, nokuti uri mupfumba, nokuti uri mitu, nokuti wechirwara, nokuti uri mugehena, nesu atizikukushandira?’ 45Apo ena unozovapingura echiti: ‘Ngegwinyiso ndinoti kwomuri, kudai ngezvemusikazi kuitira kuneumwe weava vadoko vanun'una vangu, amuzi kuchiitira kwendiri.’ 46Apo vanozoenda mukuororwa kusikaperi, asi vakarurama mukupona kusikaperi''.

Chapter 26

11 Naapo Jesu aiya apedza eshe mazwi aya, wakati kuvadzidzi vake, 2“Munozia kuti ngesure kwemazuva mairi Phasika rinozoapo, noMukororo woMunhu unozopirwa kuti akohomerwe''.3Naapo vakaungana vapristi vakuru nevakuru vevanhu kungome yomupristi mukuru, uwo waidaidzwa kuti Kaiafasi. 4Navo vakaita bangano rokuti vabate Jesu ngourimbwi, vamuuraye. 5Asi vakati, “Haiwa ngemazuva omushongano wokudya, kuti isazoapo hohoho pakati pevanhu.6Naapo Jesu ari muBhethani mumhatso yaSimoni uwo waiya nemapere, 7kwakauya kwaari dzimai raiya nenhera yearibhasitera yemakha anomutengo mukuru, naro rakaadurura musoro mwake, achatseama pakudya. 8Asi apo vadzidzi vake vaona, vakarurumwiswa vechiti, “Kurashanyi uku? 9Ngokuti aya aizotengeswa ngomutengo mukuru uhinwe kuvarombo''.10Asi Jesu echizia, wakati kwavari, “Munoritambudzirenyi dzimai? Ngokuti naro rashanda mushando wakanaka kwendiri. 11Ngokuti munavo varombo nguva dzeshe, asi inini amuneni akadi nguva dzeshe.12Ngokuti radurura makha aya padera pomuiri wangu, raita kunasirira muiri wangu kuikwa., 13Ngegwinyiso ndinoti kwomuri, kunyazwi ngepari perinozochumairwa vhangeri munyika dzeshe, ichiwo cheraita dzimai iri chinozoereketwa ndicho, kuita chicherechedziso kweriri''.14Naapo umwe wegumi navairi, unozwi Judhasi Isikarioti, wakaenda kuvapristi vakuru. 15Naye wakati kwavari, “Chiinyi chomunozondipa kuti ndikazomuhina kwomuri?” Navo vakamuerengera zvigurwa zvesirivha makumi matatu. 16Kubvira ngouwo mukuwo iye wakatsvaka nguva yokuti amupire.17Zvinopano ngezuva rokutanga rokudya zvingwa zvisina mumera, vadzidzi vakauya kunaJesu vechiti, “Unoda kuti tikunasirire pari pokudyira Phasika?” 18Naye wakati kwavari, “Endai muguta kunemunhu wakatikuti, mwechiti kwaari, ‘Mudzidzisi unoti nguva yangu yaapedo; ndinozodyira Phasika kumhatso yako nevadzidzi vangu.''. 19Nevadzidzi vakaita kudai ngezvaakavapanga Jesu, vakanasirira Phasika.20Zvino apo kwaita madeekoni, wakatseama pakudya nevadzidzi varigumi navairi. 21Kwakati vachadya, wakati kwavari, “Ngegwinyiso ndinoti kwomuri, umwe wenyu unozondipira.” 22Navo vakatambudzika kakuru, vakatanga kuronza kwaari umwe ngaumwe kuti: “Ndini here, Mambo?”23Naye wakapingura, akati: “Uwo washeya ngenyara yake muchidziyo neni, ndiye unozondipira. 24Mwanakomana woMunhu unoenda kudai ngezvakanyorwa ndiye. Asi kuneuwo munhu waanozopirwa ndiye Mwanakomana woMunhu! Kwaizopinda kunaka kunouwo munhu dai asakabarwa”. 25NaJudhasi uwo wakamupira wakapingura, akati: “Rabhi, ndini here?” Iye wakati kwaari: “Watoronza''.26Vachadya, Jesu wakatora chingwa, akachiropafadza, akachigura; ena wakachipa kwavari echiti: “Torai, mudye; ichi muiri wangu.”27Wakatora tsani, akairopafadza, akapa kwavari echiti: “Imwai mweshe kweiri. 28Ngokuti iyi ingazi yangu yechitenderano, inoparadzirwa ngepamusoro pevazhinji kuita kurekererwa kwezvishaishi. 29Asi ndinoti kwomuri andichazomwi ngesure kwouku kumichero iyi yomuvhini metsa zuva rendinozorimwazve idzva muumambo hwaBaba angu”.30Apo vainga vaemba ruyo, vakabuda kuenda kuMutunhu wemaOrivhi. 31Apo Jesu wakati kwavari: “Imwimwi mweshe munozopumhuniswa ndini usiku uno; ngokuti kwakanyorwa kuti, ‘Ndinozorova muushi nemakwai edanga anozopararira.’ 32Asi ngesure kwokumuka kwangu ndinozoenda pamberi penyu muGarire”.33Asi Petro wakapingura, akati kwaari, “Kunyazwi veshe vanozopumhuniswa ndiwe, inini anditongozopumhuniswi.” 34Jesu wakati kwaari: “Ngegwinyiso ndinoti kwouri, usiku huno, risati rarira jongwe, iwewe unozondiramba katatu” 35Petro wakati kwaari: “Kunyazwi ndechizofa newe, anditongozokurambi.” Nevadzidzi veshe vakaronza kudaro.3636 Naapo Jesu wakauya navo kundau inozwi Getsemani, akati kuvadzidzi vake, “Garai panapa imwimwi ndichaendapo kookumbira.” 37wakatora naye Petro nevanakomana vairi vaZebhedhi, naye akatanga kutsamwa nokutambudzika kakuru. 38asi akati kwavari: “Mweya wangu unotambudzika kakuru metsa kufa. Garai panapa, murinde neni''.39paaienda mberi adoko, akawa ngehope yake, akakumbira echiti: “Baba angu, kudai kungaitika, tsani iyi ngaibve kwendiri; asi kusaita kudai ngokuda kwangu, asi kudai ngokuda kwenyu.” 40 40Ena wakauya kunevadzidzi vake, akavaona vakaata, akati kuna Petro, “Ndizvo mwakorera kurinda neni awa rimwe here? 41Rindai, mwechikumbira, kuitira kuti musapinda mukuedzwa; mweya ngegwinyiso unotenda, asi nyama aina simba''.42Zve ngokwechipiri wakaenda echiti, “Baba angu, kudai iyi isikapindi ngokubanze kwokuti ndiimwe inini, kuda kwako ngakuitike''. 43Wakauyazve akavaona vakaata, ngokuti madziso avo aiya echiremerwa, 44Naye wakavasiyazve, akaenda, akakumbira ngokwechitatu, echironza mazwi ndiwo ndiwo.,45Naapo wakauya kuvadzidzi, akati kwavari, “Muchakaata here zvinopano, mwechizorora? Penyai mukuwo waapasinde, noMukororo woMunhu unohinwa munyara dzevashaishi. 46Mirukai, tiende; penyai, waa pasinde uwo unondipira''.47Achaereketa, penya, Judhasi, umwe wevanegumi navairi, wakauya, nayo mbungano huru vaneshoti nenduku, vechibva kuvapristi vakuru nevakuru vevanhu. 48Zvinopano uwo wakamupira, waiya avapa chioniso echiti, “Uwo wendinozochingamidza ngomuromo ndiye; mwechimubata.49Paripo wakauya kunaJesu, akati, “Mwauya, Rabhi”; naye wakamuchingamidza ngomuromo. 50Jesu wakati kwaari, “Hama, ita icho chewahambira kuita.” Naapo vakauya, vakamubata Jesu ngenyara dzavo, vakamutora.51Penya umwe weavo vaiya naJesu wakatambanudza nyara yake, akashwamura shoti yake, wakatema muranda womupristi mukuru, akagura nzee yake. 52Naapo Jesu wakati kwaari, “Hwirinza shoti yako mundau mwayo; ngokuti avo veshe vanotora shoti vanozopera ngeshoti. 53Aupinimidzi here kuti ndingakumbira kunaBaba angu, naye ungatuma zvinopano ngirosi dzinopinda hondo dzirigumi nambiri ngokuwanda? 54Asi kuti zvakadaro zvinyorwa zvingazoita mazadzisikirenyi, zvinoti kunosisira kuti zviitike kudaro?”55Ngeawa ririro Jesu wakati kumbungano, “Mwabuda here muneshoti nenduku kuti mundibate kudai ngevanorwa negandanga? Ndakagara nemwi mazuva eshe ndechimudzidzisa muTemperi, nemwi amuzi kundibata. 56Asi izvi zveshe zvakaitika kuti kuzadzisike izvo zvakanyorwa ngevaprofeti.” Naapo vadzidzi vake veshe vakamusiya, vakatiza.57Naavo vaiya vamubata Jesu vakamukweya kuenda kunaKaiafasi mupristi mukuru, apo pevaiya vakaungana vanyori nevakuru. 58Asi Petro wakamuteera ari kuretu, metsa kuguma kungome yomupristi mukuru, naye wakapotera mukati, akagara pashi nevadzimbabwe kuti aone magumo azvo.59Nevapristi vakuru nemakurukota eshe vakatsvaka chapupu chokunyepa kumuitira ndaa Jesu kuti aurawe. 60Asi avazi kuiona; kunyazwi zvizhinji zvapupu zvokunyepa zvakauya, asi avazi kuiona. Pakugumisira kwakauya zviiri zvapupu zvokunyepa. 61Avo vakati, “Uyu wakati, ‘Ndinesimba rokuputsa Temperi raMwari, nangemazuva matatu ndinozoriakazve''.62Nomupristi mukuru wakamiruka, akati kwaari, “Aupinguri chiro here? Chiinyi chevanopupura ava kukuitira ndaa?” 63Asi Jesu wakanyarara. Nomupristi mukuru wakati kwaari, “Ndinokuphikisa ndiMwari Unopona, kuti utironzere kuti uri Kristu here, Mukororo waMwari?”, 64Jesu wakati kwaari, “Watoronza; kani hai ndinoti kwomuri, ngesure kweizvi munozoona Mukororo woMunhu echigara pashi ngokumudyo kwoUnesimba, echiuya ari padera pemakore omudenga''.65Naapo mupristi mukuru wakabaura zvokufuka zvake echiti, “Waereketa kutuka. Tichatama ngenyi zvimweni zvapupu? Penyai zvinopano mwazwa kutuka kwake, 66Munopinimidzenyi imwimwi?” Navo vakapingura, vakati, “Unosisira kufa.67Naapo vakamupfirira muhope mwake, vakamupamhadza, vakamurova ngendonga, 68vechiti, “Profeta kwetiri, iwewe Kristu, kuti ndiani wakurova?”69NaPetro waiya akagara pashi kubanze paruwanze; nomusikana wakauya kwaari echiti, “Iwewewo waiya naJesu weGarire''. 70Asi iye wakaramba pamberi pavo veshe echiti, “Andizii chounoreketa''.71Naapo abuda kuenda muberere, musikana umweni wakamuona, akati kuneavo vaiyapo, “Uyu naye waiya naJesu weNazaretha''. 72Zve wakaramba ngokupika mhiko kuti, “Andimuzii munhuwo''.73Ngesure kwekamukuwo vakauya avo vaiema apo, navo vakati kuna Petro, “Ngegwinyiso iwewe newe uri umwe wavo, ngokuti kuereketa kwako kunopangidzira kudaro''. 74Naapo wakatanga kutuka nokupika kuti, “Anditongomuzii munhuwo.” Paripo jongwe rakarira. 75NaPetro wakakarakadza izwi raJesu, iro raakaereketa kuti, “Risati rarira jongwe, iwewe unozondiramba katatu.” Naye wakabuda kubanze, akachema kakurutu.

Chapter 27

1Kwaedza vapristi vakuru veshe nevakuru vevanhu vakaita bangano ndiJesu kuti vamuuraye. 2Naapo vaiya vamusunga, vakamukweya kuenda naye kunaPiratu mutongi.3Naapo Judhasi, uwo wakamupira, aona kuti Jesu wakaitirwa ndaa, wakatenderuka, akaunzazve zvigurwa zvesirivha makumi matatu kuvapristi vakuru nevakuru, 4echiti, “Ndakashaisha ngokupira ngazi isina ndaa.” Asi vakati, “Chinenyi icho kwetiri? Wechidzionera wemene.''. 5Naye wakakandira zvigurwa zvesirivha muTemperi, akaenda akadzisungira.6Nevapristi vakuru vakatora zvigurwa zvesirivha, vakati, “Akutenderwi kuti tizviise mubhokisi remare yezvipo, kwechioneka kuti imare yengazi''. 7Vakaita bangano, vakatenga ndizvo munda womuumbi wehari, kuti vaikemwo vapara. 8Ndizvo uwo munda unodaidzwa metsa nanyamashi kuti, Munda weNgazi.9Naapo rakazadzisika izwi iro rakaereketwa ndiJeremia muprofeti echiti, “Navo vakatora zvigurwa zvesirivha makumi matatu, mutengo wakatenderwana ngevamweni vevana vaIsuraeri kuti vamutenge ndiwo. 10Navo vakazvipa kutenga munda womuumbi wehari, kudai ngezvaakandipanga Mambo''.11NaJesu wakaema pamberi pomutongi. Nomutongi wakamubvunza echiti, “Iwewe uri Mambo wevaJudha here?” Jesu wakati, “Watoronza kudaro''. 12Naapo aitirwa ndaa ngevapristi vakuru nevakuru, aazikupingura chiro. 13Zvino Piratu wakati kwaari, “Auzvizwi here izvo zvakawanda zvevanokuitira ndaa ndizvo?” 14Naye aazi kupingura neizwi, ngokudaro mutongi wakashamiswa kakurutu.15Zvinopano pamushongano wokudya, mutongi waindosunhurira vanhu bhanditi rimwe, iro revaida., 16Ngouwo mukuwo vaiya nebhanditi raiya nembirikira, raizwi ndiBharabhasi.17Ndizvo apo vakaungana pamwepo, Piratu wakati kwavari, “Munoda kuti ndimusunhurire anani, Bharabhasi nokuti Jesu unozwi Kristu?” 18Ngokuti iye waizia kuti yaiya ndaa yendurumwa yavakamupira ndiyo. 19Apo agara pashi padendemaro rokutonga, mukadzi wake wakatumira kwaari echiti, “Usaa nechiro chounoita kunouno munhu wakarurama; ngokuti ndatambudzwa ngezvakawanda nyamashi mukurota ngendaa yake''.20Asi vapristi vakuru nevakuru vevanhu vakanyengerera mbungano kuti ikumbire Bharabhasi nokuuraya Jesu. 21Mutongi wakati kwavari, “Ndiani pakati paavo vairi womunoda kuti ndimusunhurire?” Navo vakati, “Bharabhasi''. 22Piratu wakati kwavari, “Ndizvo ndinozoitenyi ndiJesu, uwo unozwi Kristu?” Veshe vakati, “Ngaakohomerwe''.23Naye wakati, “Ngenyi? Kushatanyi kwaakaita?” Asi avo vakapinda kudaidzira kuti, “Ngaakohomerwe.”, 24Naapo Piratu aona kuti asaikona kudetsera chiro, asi kwega kuti hohoho yaimuswa, wakatora mvura, akashamba nyara dzake pamberi pembungano echiti, “Inini andina ndaa yengazi youyu munhu. Dzionerenyi pachenyu imwimwi''.25Nevanhu veshe vakapingura, vakati, “Ngazi yake ngaiuye padera pedu nepadera pevana vedu.''. 26Naapo wakavasunhurira Bharabhasi. Naapo aiya ashwapura Jesu yaamho, wakamuhina kuti akohomerwe.27Naapo majoni omutongi akatora Jesu kuenda naye mumhatso yokutongera, akaunganidza pamberi pake chikwata cheshe chemajoni. 28Nawo akamukumura, akamupfekedza gauni rakatsvukuruka. 29Naapo varuka dzungudza reminzwa, vakariisa musoro mwake, norutsanga munyara yake yokumudyo; navo vakagwadama pashi pamberi pake, vakamuitira jee vechiti, “Mwauya, Mambo wevaJudha!”30Navo vakamupfira mata, vakatora rutsanga vakamurova musoro. 31Naapo vaiya vamuitira jee, vakakumura gauni, vakamupfekedza zvokufuka zvake, navo vakamukweya koomukohomera.32Naapo vachabuda kubanze vakaona munhu weKureni, zina rake raizwi Simoni; uwo wavakaangiridza kuti atware muchinjiko wake. 33Naapo vaguma kundau inozwi Gorogotha, ukwo kunoti, Ndau yeDehenya, 34vakamupa vhini rakakumanidzwa nezvinozhazha kuti arimwe. Kwakati araira, wakaramba kurimwa.35Naapo vaiya vamukohomera, vakakoanisana zvokufuka zvake, vechiita mabhigidha.. 36Navo vakagara pashi, vechimurindapo. 37Navo vakaisa padera pesoro rake mazwi endaa yake, yakanyorwa kuti, “UYU NDIJESU, MAMBO WEVAJUDHA''.38Naapo kwakakohomerwa naye magandanga mairi, rimwe ngokumudyo nerimweni ngokumuoshwe. 39Navo vaipinda ndipo vakamutuka, vechigudwaira masoro avo, 40vechiti, “Iwewe unoputsa Temperi nokuriaka ngamazuva matatu, dziponese. Kuti uri Mukororo waMwari, dzaka pamuchinjikopo''.41Ngokudarowo vapristi vakuru vakamuitira jee, pamwepo nevanyori nevakuru vevanhu vechiti, 42“Iye wakaponesa vamweni, asi aakoni kudziponesa. NdiMambo waIsuraeri, ngaadzake pashi zvinopano kubva pamuchinjiko, nesu tinozomutenda.43Iye wakagonda kunaMwari; ngaachimununura zvinopano, kuti echimuda; ngokuti wakati, ‘Inini ndiri Mukororo waMwari''. 44Nemagandanga awo akakohomerwa naye akamutukawo zvimwezvo45Zvinopano kubvira ngeawa rechitanhatu chaiyapo chidima padera penyika yeshe metsa kuguma awa rechipfumbamwe. 46Rooita awa rechipfumbamwe Jesu wakadaidzira ngeizwi guru echiti, “Eloi, Eloi, Lama Sabakathani?” Uko kunoti, “Mwari wangu, Mwari wangu, wandisiya ngenyi?” 47Vamweni avo vaiema apo vazwa, vakati, “Uyu unodaidza Erija''.48Paripo umwe wavo wakarumba wakatora siponji, wakainyika muvhini rinorungura, wakariisa parutsanga, akamuita kuti amwe. 49Asi vamweni vakati, “Murekerei, ngatione kuti Erija unouya here koomuponesa''. 50Naapo Jesu adaidzirave ngeizwi guru, wakafa.51Penya, jira reTemperi rakabaurwa kuita mairi, kubvira ngedera metsa kuguma pashi; nenyika yakazungunyika nemapuwe akamweka, 52nemaiba akabeurwa nemiiri mizhinji yevakafa vakarurama yakamuswa. 53Navo vakabuda mumaiba ngesure kwekumuka kwake, vakapotera mudhorobha rakachena, vakaoneka ngevazhinji.54Zvinopano apo nduna yezana, naavo vaiya nayo, vechirinda Jesu, vaona kuzungunyika kwenyika neizvo zvakaitika, vakatya kakurutu vechiti, “Ngegwinyiso uyu waiya Mukororo waMwari! 55Kwaiyapo madzimai mazhinji vairingira vari kuretu, avo vaiya vakamuteera Jesu kubva Garire, vechimushandira, 56Pakati pavo kwaiyapo Maria Magadhareni, Maria mai aJakobe naJosefa, namai evana vaZebhedhi.57Kwooita madeekoni kwakauya gurudza reArimathia, zina raro raizwi Josefa, iro naro raiya mudzidzi waJesu. 58Iro rakaenda kunaPiratu, rikapota kupuwa muiri waJesu. Naapo Piratu wakapanga kuti riupuwe.59Naapo Josefa aiya atora muiri uwo, wakauputira ngejira rakachena, 60Naye wakamuisa muiba idzva raiya rake, iro raiya akatsa pabuwe; naye wakamburumbudzira buwe guru pamuromo weiba akaenda. 61Kwaiyapo Maria Magadhareni naMaria umweni vakagara ngepamberi peiba.62Nechimangwani ngesure kwezuva rokunasirira Phasika, vapristi vakuru nevaFarisi vakaungana kunaPiratu, 63vechiti, “Changamire, tinokarakadza kuti uwo muchengedzi wakati achapona, ‘Ngesure kwemazuva matatu ndinozomukazve''. 64Ndizvo panga kuti iba rigwinyisiswe metsa kuguma zuva rechitatu, kuti vasazouya vadzidzi vake usiku, vamube nokuronza kune vanhu kuti, ‘Wakamuka kwevakafa.’ Nokuchengedza kwokugumisira kungapinda kushata kunoukwo kwokutanga''.65Piratu wakati kwavari, “Imwimwi munavo varindi. Endai mwechirigwinyisisa kudai ngezvomunokona''. 66Ndizvo vakaenda, vakagwinyisisa iba, vechinamira namo pabuwe, varindi varipo navo.

Chapter 28

1Ngesure kweSabatha, mumambakwedza ngezuva rokutanga revhiki, kwakauya Maria Magadhareni noumweni Maria koona iba. 2Penya, kwaiya kuriyo kuzungunyika kukurutu kwenyika; ngokuti ngirosi yaMambo yakadzaka kubva mudenga, yakauya yakamburumbudza ikabusa buwe, nayo yakagara padera paro.3Kuoneka kwayo kwaiya kwakadai ngemheni, nezvokufuka zvayo zvaiya zvakachena kudai ngechando. 4Ngokuitya varindi vakahuta, vakaita kudai ngevakafa.5Nengirosi yakati kumadzimai, “Musatya imwimwi; ngokuti ndinozia kuti munotsvaka Jesu uwo wakakohomerwa. 6Apachina panapa akadi; ngokuti wamuka, kudai ngezvaakaronza. Uyai muone pandau apo paaiya akaata. 7Kasirai muende muronzere vadzidzi vake kuti, ‘Wamuka kwevakafa, penyai, unomutangira kuenda Garire; naapo munozomuonapo! Ringirai, ndamuronzera!''8Navo vakaenda ngokukasira vechibva paiba, vanokutya nokudakara kukurutu; vakarumba kooronzera vadzidzi vake. 9Penya, Jesu wakashongana navo, akati, “Mwauya.” Navo vakauya vakabata tsoka dzake, vakamudira. 10Naapo Jesu wakati kwavari, “Musatya; endai mwooronzera vanun'una vangu kuti vaende Garire, vanozondionapo''.11Naapo vachaenda, penya vamweni vevarindi vakauya kudhorobha, vakaronzera vapristi vakuru zveshe izvo zvakaitika. 12Naapo vakaungana pamwepo nevakuru vevanhu, apo vaiya vapangana, vakahina mare yakawanda kumajoni, 13vechiti, “Ronzai imwimwi kuti vadzidzi vake vakauya nousiku, vakamuba takaata.14Kudai izvi zvikanyazwika ngomutongi, tinozonasirisa kuti musaa nendaa''. 15Navo vakatora mare iyo, vakaita kudai ngezvevakapangwa, neizwi iri rakashumirwa pakati pevaJudha metsa nanyamashi.16Nevadzidzi gumi naumwe vakaenda muGarire, pamutunhu apo paakavaronzera Jesu. 17Naapo vamuona vakamudira. Asi vamweni vakagononda.18NaJesu wakauya kwavari, akaereketa kwavari echiti, “Simba reshe rakapuwa kwendiri mudenga nomunyika. 19Ndizvo endai, mwechiita vadzidzi kumadzinza eshe, mwechivabhabhatidza ngezina raBaba neroMukororo neroMweya Wakachena,20mwechivadzidzisa kungwarira zviro zveshe zvendakamupanga; penyai, ndinemwi mazuva eshe metsa kuguma kwenyika''.

## Luke

Chapter 1

1Ngokuti vanhu vazhinji vakaedza kurongedza tsamba ngendaa yezviro zvakaitika pakati pedu, 2kudai ngezvezvakapuwa kwetiri ngaavo kubvira pakutanga vaiya zvapupu zvakaona ngemadziso nevashandi veizwi, 3kwakandinakira ininiwo, apo ndaiya ndanasa kuringisisa ngokwakaperera zviro zveshe kubvira pakutanga, kuti ndinyore ngokuteererana kwomuri, imwimwi makosi Theofirusi, 4kuti muzie gwinyiso remazwi awo emwakadzidziswa.6Ngamazuva aHerodhi, mambo weJudhia, waiyapo mupristi waizwi ndiZekharia, webingo raAbhia, waiya nomukadzi wake waiya mukunda weverudzi rwaAroni, nezina rake raiya Erizabhethi. 5Navo veshe vaiya vakarurama pamberi paMwari, vechingwarira mipango nezviemeso zveshe zvaMambo Mwari vasina ndaa., 7Navo vaiya vasina mwana, ngokuti Erizabhethi waiya ngomwa, navo vaiya vakura yaamho veshe.8Zvino achaita mushando woupristi pamberi paMwari ngokuteererana kwebingo rake, 9kudai ngomushuma woupristi, bingo rake raiya rokupotera muTemperi raMambo Mwari nokupisha mutombo unegwema rakanaka., 10Nembungano yeshe yevanhu yaikumbira kubanze ngeawa rokupisha mutombo unegwema rakanaka.11Kwakaoneka kwaari ngirosi yaMambo Mwari yakaema ngokumuryo wearita rokupishira mutombo unegwema rakanaka. 12Zekharia wakatambudzika ngokuiona, nokutya kwakamugumira. 13Asi ngirosi yakati kwaari, “Usatya, Zekharia, ngokuti kukumbira kwako kwakazwika, nomukadzi wako Erizabhethi unozokubarira mukororo, newe unozodudza zina rake kuti Johani.14Newe unozodakara nokudakadzwa, navazhinji vanozodakara ngokubarwa kwake;, 15ngokuti iye unozoita mukuru mukuona kwaMambo Mwari, naye aazomwi vhini nokuti zvinoradzisa, naye unozozadzwa ngoMweya Wakachena, eya kubvira mundani yamai ake.16Naye unozotenderudzira vazhinji vevana vaIsuraeri kunaMambo Mwari wavo, 17naye unozohamba pamberi pehope yake ngomweya nesimba raErija, kutenderudzira mwoyo yemadzibaba kunevana, nevasikapurutani kuti vahambe mukungwara kwevakarurama, kunasirira vanhu kuti vaite vakanasirirwa Mambo Mwari”.18NaZekharia wakati kunengirosi, “Ndinozozia ngenyi ichi? Ngokuti ndakura yaamho nomukadzi wangu wakura yaamho”. 19Nengirosi yakamupingura yechiti kwaari, “Ndiri Gabhurieri, uwo unoema pamberi paMwari, neni ndatumwa kuti ndierekete kwouri nokukuunzira aya mashoko akanaka. 20Penya, unozoita chimbungumbungu usikakoni kuereketa metsa rigume zuva iro rezvinozoitika izvi, ngokuti auzi kugonda mazwi angu, awo anozoitika ngenguva yawo”.21Nevanhu vechigarira Zekharia vakashamiswa ngokunonoka kwake muTemperi. 22Naapo abuda, waiya asikachakoni kuereketa kwavari, navo vakazia kuti iye waiya aona chioniso ari muTemperi; naye wakaereketa kwavari ngenyara, akagara ari chimbungumbungu. 23Naapo mazuva okushanda kwake apera, wakaenda kanyi kwake.24Naapo abuda, waiya asikachakoni kuereketa kwavari, navo vakazia kuti iye waiya aona chioniso ari muTemperi; naye wakaereketa kwavari ngenyara, akagara ari chimbungumbungu., 25“Ndizvo Mambo Mwari wakaita ichi kwendiri ngamazuva awo aakandiringira ndiwo, kuti aduse chimene changu pakati pevanhu”.26Ngomwedzi wechitanhatu ngirosi Gabhurieri yakatumwa kubva kunaMwari kuenda kudhorobha reGarire raizwi Nazaretha, 27kumhandara yaiya yakaemeserwa munhu zina rake raizwi ndiJosefa, worudzi rwaDhavhidha, nezina remhandara iyo raizwi Maria. 28Nayo yakapotera kwaari ikati, “Mwauya, iwewe waona nyasha, Mambo Mwari unewe!”. 29Asi iye wakatambudzika kakurutu ngokuereketa kwayo, akapinimidza kuti uku kuchingamidza kunoronzenyi.30Nengirosi yakati kwaari, “Usatya, Maria, ngokuti iwewe waona nyasha kunaMwari., 31Penya, unozoita mimba newe unozobara mukororo, unozodudza zina rake kuti Jesu., 32Naye unozoita mukuru, unozozwi Mukororo woUwo Uripadera pazveshe; naMambo Mwari unozomupa dendemaro rababa ake Dhavhidha, 33naye unozotonga padera pemhatso yaJakobe mhera nariini; noumambo hwake ahutongozoa nemagumo”.34Maria wakati kunengirosi, “Ichi chingaita maitikirenyi ndisina mwamuna?” 35Ngirosi yakapingura, ikati kwaari, “Mweya Wakachena unozouya padera pako, ndizvo uwo unozobarwa unozozwi wakachena, Mukororo waMwari.36Penya, Erizabhethi hama yako unemimba yomukororo, akura yaamho; nouyu waamwedzi wechitanhatu kwaari uwo waizwi ingomwa. 37Ngokuti kunaMwari apana chinokorereka”. 38NaMaria wakati, “Penya, ndiri murandakadzi waMambo Mwari; ngakuitike kwendiri kudai ngeizwi rako.” Nengirosi yakabva kwaari.39NaMaria wakamiruka ngaawo mazuva, wakaenda ngokukasira kunyika yezvimitunhu, kuguta reJudhia, 40naye wakapotera mumhatso yaZekharia, akachingamidza Erizabhethi. 41Kwakaitika apo Erizabhethi azwa kuchingamidza kwaMaria, mwana wakanyanduka mundani mwake; naErizabhethi wakazadzwa ndiMweya Wakachena.42naye wakadaidzira ngeizwi guru echiti, “Unomuchena iwewe pakati pevakadzi. Unomuchena uwo unozobarwa mundani mwako 43:Chaitika ngenyi ichi kwendiri, kuti mai aMambo wangu auye kwendiri? 44RNgokuti penya, apo izwi rokuchingamidza kwako razwika munzee dzangu, mwana wakanyanduka mundani mwangu ngokudakara. 45:Unomuchena uwo wakatenda kuti kunozoapo kuitika kweizvo zvakaereketwa kwaari zvechibva kunaMambo Mwari”.46Maria wakati, “Mweya wangu unokurisa Mambo, 47nomweya wangu unodakara kukurutu kuna Mwari, Muponesi wangu,48ngokuti iye wakaringira upashi hwomurandakadzi wake. Ngokuti ringira, kubvira zvinopano yeshe mibarirwana inozondierenga kuti ndinomuchena. 49ngokuti uwo unesimba wakaita zvikuru kwendiri, nezina rake riri rakachena.50Nenyasha dzake dziri padera pavo vanomutya kubvira kumubarirwana kuenda kumubarirwana. 51Iye wakaonisa simba rake ngomuoko wake, wakaparadza avo vanodzikudza ngokupinimidza kwomwoyo yavo.52Wakadzasa pashi vane simba kubva pamadendemaro avo, akakurisa avo varipashi, 53wakagutisa avo vanenzara ngezvakanaka, akaendesa makurudza asina chiro.54Wakadetsera muranda wake Isuraeri, kuti akarakadze nyasha dzake, 55kudai ngezvaakaereketa kunemadzibaba edu, kunaAbrahama nokurudzi rwake mhera nariini”.56NaMaria wakagara naye kwaida kuita mwedzi mitatu, naye wakapetuka kanyi kwake. 57Zvinopano mukuwo waErizabhethi wakasvika wokuti abare, naye wakabara mukororo. 58Nevaakirwana vake nehama dzake vakazwa kuti Mambo Mwari waiya akurisa nyasha dzake kwaari, navo vakadakara pamwepo naye.59Kwakaitika ngezuva rechisere kuti vakauya kuzocheka mwana, navo vaida kumududza zina rake kuti ndiZekharia, kudai ngezina rababa ake., 60Asi mai ake vakapingura vakati, “Haiwa; asi unozodudzwa kuti Johani”. 61Navo vakati kwaari, “Apana naumwe wehama dzenyu wakambodudzwa ngeiro zina”.62Navo vakakopera kunababa ake, kuti vazwe kuti ungada kuti adudzwe kutinyi. 63Naye wakakumbira pokunyorerapo, wakanyora kuti, “Zina rake ndiJohani.” Navo veshe vakashamiswa.65Paripo muromo wake wakabeurwa norurimi rwake rwakasunhurwa, naye wakaereketa, echikudza Mwari 64. Nokutya kwakagumira avo veshe vaigara pasinde pavo. Nemashoko eizvi akashumirwa munyika yeshe yezvimitunhu zveJudhia, 66navo veshe vakazvizwa vakazvingwarira mumwoyo yavo vechiti, “Uyu unozoita mwana wakaitawani?” Ngokuti nyara yaMambo Mwari yaiya naye.67Nababa ake Zekharia wakazadzwa ndiMweya Wakachena, naye wakaprofeta echiti. 68“Unomuchena Mambo Mwari waIsuraeri, ngokuti iye wakahambira nokuripira vanhu vake.69naye wakatimirudzira runyanga rworuponeso mumhatso yomuranda wake Dhavhidha, 70kudai ngezvaakaereketa ngomuromo wevaprofeti vakacheneswa vake vekaretu, 71kuponeswa kubva kumagaa edu nokubva kunyara yaavo veshe vanotinyenya.72kuonisa nyasha kunemadzibaba edu, nokukarakadza chitenderano chake chakachena,, 73mhiko iyo yaakapika kunababa edu Abrahama, 74yokuti isusu, techinunurwa kubva munyara yemagaa edu, timushandire tisina chokutya, 75mukucheneswa nomukururama pamberi pake mazuva eshe okurarama kwedu.76Iwewe, mwana, unozozwi muprofeti woUwo Uripadera pazveshe; ngokuti iwewe unozohamba pamberi pehope yaMambo Mwari kunasirira njira dzake, 77kupa ruziyo rworuponeso kuvanhu vake ngokurekererwa kwezvishaishi zvavo.78Ngendaa yokupfaa kwenyasha dzaMwari wedu, naapo kuedza kwezuva kunobva mudenga kunozotihambira, 79kujeka padera paavo vanogara muchidima nomubvute rokufa, kutungamirira tsoka dzedu munjira yokunyarara''.80Mwana wakakura, wakagwinya mumweya, waiya mushango metsa rorooguma zuva rokuoniswa kwake kunevaIsuraeri.

Chapter 2

1Ngaawo mazuva chakabuda chironzo chechibva kunaSiza Agustusi kuti nyika yeshe inyorwe mazita. 2Nouku kunyorwa kwaiya kwokutanga kwakaitika apo Kureniusi ari mutongi weSiria. 3Navo veshe vakaenda koonyorwa, munhu weshe kudhorobha raakabarirwa.4NaJosefawo wakakwira echibva Garire, mudhorobha reNazaretha, akaenda Judhia, kudhorobha raDhavhidha raizwi Bhetherehema, ngokuti iye waiya wemhuri norudzi rwaDhavhidha,, 5kuti anyorwe pamwepo naMaria, uwo waiya chigango chake, akurirwa ngemimba.6Naapo vechiguma kuBele, mazuva akakwana okuti Maria abereke. 7Naye wakabara dangwe rake romukororo, naye wakamuputira ngejira, akamuradzika muchidziyo chen'ombe, ngokuti kwaiya kusina ndau yavo mumhatso yevaeni.8Kwaiya nevaushi munyikeyo, vaigara mushango vechingwarira makwai avo usiku. 9Nengirosi yaMambo Mwari yakaoneka kwavari, noumambo hwaMambo Mwari hwakajeka kuvatendenedza, navo vakatya kakurutu.10Nengirosi yakati kwavari, “Musatya; ngokuti penyai, ndinomuunzira mashoko akanaka, anodakadza kakurutu awo ari evanhu veshe. 11ngokuti mwaberekerwa nyamashi mudhorobha raDhavhidha Muponesi, ndiye Kristu Mambo. 12RNeichi chinozoita chioniso kwomuri; kuti munozoona mwana akaputirwa ngejira akaradzikwa muchidziyo chen'ombe''.13Paripo yaiyapo nengirosi mbungano huru yehondo yomudenga yechikudza Mwari yechiti, 14“Ngaakudzwe Mwari mudengadenga, nokunyarara munyika pakati pevanhu, avo vaanonasa kudakara ndivo”.15Naapo ngirosi dzaenda mudenga kubva kwavari, vaushi vakati umwe kunoumweni, “Ngatiende Bhetherehema, toona ichi chaitika, chaaziisa Mambo kwetiri'. 16Navo vakaenda ngokukasira, vakavaona veshe Maria naJosefa, nomwana akaradzikwa muchidziyo chen'ombe.17Naapo vechimuona vakaziisa mashoko awo akaronzwa kwavari ngendaa yemwana uyu. 18navo veshe vakazwa vakashamiswa ngeizvo zvevakaronzerwa ngavaushi. 19Asi Maria wakangwarira izvi zveshe, echizvitsengesesa mumwoyo mwake. 20Nevaushi vakahwirira, vechikurisa nokukudza Mwari ngeizvo zveshe zvevakazwa nezvevakaona, kudai ngezvezvakaronzwa kwavari.21Naapo mazuva masere apera okuti achekwe, vakadudza zina rake kuti Jesu, iro rakadudzwa ngengirosi isati yaapo mimba yake.22Naapo apera mazuva okucheneswa kwavo, kudai ngeMipango yaMosi, vakakwira naye Jerusarema kuti vamupire kunaMambo Mwari. 23Kudai ngezvezvakanyorwa muMipango yaMambo Mwari kuti, “Vanakomana veshe varimatangwe vanozozwi vakachena kunaMambo Mwari'. 24nokupira mudiro kudai ngezvezvakaronzwa muMipango yaMambo Mwari, “Wemagora mairi nokuti mabwipwi mairi enjia'.25Penya, kwaiyapo munhu muJerusarema zina rake raizwi ndiSimeoni, nomunhu uyu waiya akarurama nowaidira Mwari, echigarira kuembedzerwa kwaIsuraeri, noMweya Wakachena waiya padera pake. 26Nakwo kwakaoniswa kwaari ngoMweya Wakachena kuti aatongozofi asati aona Kristu waMambo Mwari.27Echikweiwa ndiMweya wakauya muTemperi; naapo vabari vaunza mwana Jesu, kuti vaite kwaari kudai ngomushuma weMipango,, 28Simione wakaashira Jesu, akakudza Mwari echiti; 29Mambo Mwari, zvinopano tendera kuti muranda wako aende ngokunyarara, kudai ngeizwi rako.30Ngokuti madziso angu aona ruponeso rwako, 31urwo rwewakanasirira pamberi pehope yevanhu veshe; 32Kujeka ukwo kunovhenekera vemadzinza, kuri uthendezve kuvanhu vako Isuraeri'.33Baba ake namai ake vakashamiswa ngeizvo zvakaereketwa ngepamusoro pake. 34NaSimeoni wakavafumisa, akati kunamai ake Maria, “Penya, mwana uyu wakaemeserwa kuwa nokumuka kwevazhinji muIsuraeri, nokuitazve chioniso chinozorambwa 35(eya neshoti inozobayawo mweya wako) kuti mipinimidzo yomwoyo mizhinji ioniswe.36Kwaiyapozve Ana muprofeti womukadzi, mwanasikana waFanueri wedzinza raAsha. Waiya aamusharuka, iye waiya akagara nemwamuna wake makore manomwe sure kwousikana hwake. 37Naye wakaita shirikadzi makore makumi masere namarongomuna. Aazi kutongobuda kubva muTemperi, echidira nokuera kudya nokukumbira usiku nemasikati. 38Naye echiuya ngeiro awa wakabonga Mwari, wakaereketa ndiye kwavari veshe vaigarira kuripirwa kweJerusarema.39Naapo vapedza kuita zviro zveshe kudai ngezvaidiwa ngeMipango yaMambo Mwari, vakahwirira Garire, kudhorobha ravo Nazaretha. 40Nomwana wakakura, akagwinya, aneungwaru; nenyasha dzaMwari dzaiya padera pake.41Nevabereki vake vakagara vechindoenda makore nemakore Jerusarema kumushongano wokurya wePhasika. 42Naapo Jesu aanemakore gumi namairi, vakakwira kudai ngomushuma wokuenda kumushongano wokudya. 43Naapo vapedza mazuva awo voopetuka, murumbwana Jesu wakasara sure muJerusarema. Nevabari vake avazi kuzvizia. 44Asi vechipinimidza kuti uri mukati mwembungano, vakahamba muhambo wezuva rimwe, navo vakamutsvaka mukati mwehama dzavo neshamwari dzavo.45Naapo vasikamuwoni, vakapetuka Jerusarma veimutsaka. 46Ngesure kwemazuva matatu vakamuona ari muTemperi, akagara mukati mwevadzidzisi, echivazwa nokuvabvunza mibvunzo. 47Navo veshe vakamuzwa vakashamiswa ngokuzia kwake nokupingura kwake.48Naapo vakati vechimuona vakahahairwa; namai ake vakati kwaari, “Mwana, watiitira zvakadai ngenyi? Penya, baba ako neni taikutsvaka techitambudzika”. 49Naye wakati kwavari, “Mwainditsvaka ngenyi? Musaizia here kuti kunosisira kuti ndiwe mumhatso yaBaba angu?”. 50Navo avazi kuzwisisa izwi iro raakaereketa kwavari.51Naye wakadzaka navo, akaguma Nazaretha, wakavapurutana. Namai ake vakangwarira mazwi eshe aya mumwoyo mwavo. 52NaJesu wakakura muungwaru nomuiri, nomukudiwa ndiMwari nevanhu.

Chapter 3

1Ngegore regumi namashanu rokutonga kwaThibheriusi Siza, Phontiusi Piratu mutongi weJudhia, naHerodhi sadunhu weGarire, nomunun'una wake Firipu sadunhu wenyika yeIturia neyeTrakhonitisi, naRusaniasi sadunhu weAbhirene, 2Anasi naKaiafasi, vari vapristi vakuru, izwi raMwari rakauya kuna Johani mukororo waZekharia ari mushango.3Naye wakauya kunyika yeshe inotendenedza Jorodhani, echichumaira rubhabhatidzo rwokutenderuka kwokurekererwa kwezvishaishi.4Kudai ngezvezvakanyorwa mubhuku remazwi aIsaya muprofeti kuti, “Izwi rounodaidzira mushango kuti: Nasirirai njira yaMambo Mwari, ruramisai makwara ake.5Mabani eshe anozozadzwa, nemitunhu yeshe nezvimitunhu zvinozodzaswa pashi, nenjira dzakabenda dzichazo thobwa, nenjira dzakaita marindi dzinozoserereswa;, 6nevanhu veshe vanozoona ruponeso rwaMwari”.7Ndizvo Johan wakati kuvazhinji avo vakabuda kuuya kuzobhabhatidzwa ndiye, “Imwimwi vana vemabuura! Ndiani wakamunyowedza kuti mutize ushungu hunouya?8Ndizvo mwechibara michero inoonisa kutenderuka, musatanga kukarakadza mukati mwenyu kuti, tina Abrahama baba edu, ngokuti ndinoti kwomuri, Mwari unesimba kumusira vana kunaAbrahama ngaaya mapuwe.9Sandho ratoiswa panzinde dzemiti; ndizvo muti weshe usikabari michero yakanaka unotemerwa pashi nokukandirwa mumwoto''.10Nembungano yakamubvunza yechiti, “Ndizvo tinozoitenyi? 11Naye wakapingura, akati kwavari, “Uwo unemabhachi mairi, ngaakowane nousina; nouwo unezvokudya ngaaitewo kudaro”.12Nevabhadarisi vemuthero vakauyawo kuti vazobhabhatidzwa, vakati kwaari, “Mudzidzisi, isusu tinozoitenyi?” 13Wakati kwavari, “Musapamba zviro zvinopinda izvo zvakaemeserwa kwomuri”.14Masojdja nawo akamubvunzawo, akati, “Nesuwo tinozoitenyi?” Naye wakati kwavari, “Musazotorera munhu chiro ngesimba nokuti musazoitira munhu ndaa yokunyepa, asi mwechigutiswa ngekuhola kwenyu”.15Naapo vanhu vachakarira, navo veshe vaidzibvunza mumwoyo ngendaa yaJohani, kuti pamweni ndiye Kristu. 16Johani wakapingura echiti kwavari veshe, “Inini ndinomubhabhatidza ngemvura, asi unouya uwo unondipinda ngesimba, uwo wendisikasisiri nokusunhura rusinga rwemagwada ake. Unozomubhabhatidza ndiMweya Wakachena nemwoto.17Ena unefochoro munyara dzake, kuti anase kutsvaira mbuwa yake nokuunganidza koroni mudura rake; asi makoto unozoapisha ngomwoto usikadzimi.18Ndizvo wakachumaira mashoko akanaka nezviro zvimweni zvakawanda kuvanhu echivapanga. 19Asi Herodhi sadunhu, arambidzwa ndiye ngendaa yaHerodhiasi, mukadzi womunun'una wake, zve ngendaa yezveshe zvakashata zvaaiya akaita Herodhi, 20wakatutsira ichi chiro padera pazvo zveshe, kuti wakakonyera Johani mutirongo.21Naapo vanhu veshe veibhabhatidzwa ndi johani, na Jesu wakabhabhatidzwawo, achakumbira, denga rakabeurwa, 22noMweya Wakachena, wairingirika wakadai ngenjia, wakadzaka padera pake, neizwi rakauya rechibva mudenga rechiti, “Iwewe uri Mukororo wangu, unodikanwa, ndinonasa kudakara ndiwe''.23Jesu wsakatanga kudzidzisa anemakore anoda kuita makumi matatu, ari mukororo waJosefa, mukuona kwevanhu, uwo waiya mukororo waHeri,, 24mwana waMathati, mwana waRevhi, mwana waMereki, mwana waJanai, mwana waJosefa.25mwana waMatatiasi, mwana waAmosi, mwana waNahumi, mwana waEsiri, mwana waNagai, 26mwana waMaathi, mwana waMatathiasi, mwana waSemeini, mwana waJoseki, mwana waJodha.27mwana waJohanani, mwana waResa, mwana waZerubhabheri, mwana weShearatieri, mwana waNeri, 28mwana waMereki, mwana waAdhi, mwana waKhosami, mwana waEramadhamu, mwana waEri, 29mwana waJoshua, mwana waErieza, mwana waJorimu, mwana waMathati, mwana waRevhi.30mwana waSimeoni, mwana waJudha, mwana waJosefa, mwana waJonamu, mwana waEriakimu, 31mwana waMerea, mwana waMena, mwana waMatatha, mwana waNathani, mwana waDhavhidha, 32mwana waJesi, mwana waObhedhi, mwana waBhoazi, mwana waSara, mwana waNashoni.33mwana waAminadhabhi, mwana waAdhimini, mwana waArni, mwana waHezironi, mwana waPerezi, mwana waJudha, 34mwana waJakobe, mwana waIsaka, mwanma waAbrahama, mwana waThera, mwana waNahori, 35mwana waSerugi, mwana waReu, mwana waPheregi, mwana waEbha, mwana waShera,36muwana waKhenani, mwana waArifakisadhi, mwana waShemu, mwana waNoa, mwana waRameki, 37mwana waMethusera, mwana waEnokhi, mwana waJaredhi, mwana waMaharareri, mwana waKhenani, 38mwana waEnosi, mwana waSethi, mwana waAdhamu, mwana waMwari.

Chapter 4

1NaJesu, azadzwa ndiMweya Wakachena, wakahwirira kubva Jorodhani, wakasundwa ndiMweya kuenda kushango. 2Wakapedza mazuva makumi marongomuna mushango echiedzwa ndiDhiabhorosi. Naye aazi kudya chiro ngaawo mazuva; naapo apera, wakafukama.3Dhiabhorosi wakati kwaari, “Kudai uri Mukororo waMwari, panga buwe iri kuti riite chingwa”. 4Jesu wakamupingura akati, “Kwakanyorwa kuti, ‘Munhu aazoponi ngechingwa chega''.5Dhiabhorosi wakamukwidza pamutunhu, akamupangidzira umambo hweshe ngekamukuwo kadoko, 6naye wakati kwaari, “Ndinozopa kwouri iri simba reshe nouthende hwazvo, ngokuti rakapuwa kwendiri, kunyazwi ngouri wendinoda ndinozomupa. 7Ndizvo kudai iwewe wechizondidira zveshe zvinozoita zvako”.8NaJesu wakamupingura akati kwaari, “Kwakanyorwa kuti, ‘Unozodira Mambo Mwari wako, umushandire iye ega''.9Diabhurosi wakatora Jesu kuenda Jerusarema, akamuisa padera pechachungu cheTemperi, akati kwaari, “Kudai uri Mwana waMwari, dzikandire pashi kubva panapa, 10ngokuti kwakanyorwa kuti, ‘Iye unozopanga ngirosi dzake ngepamusoro pako, kuti dzikungwarire. 11Nomunyara dzadzo dzinozokubata, kuti kunyazwi ngouri mukuwo usapumhunwa tsoka yako pabuwe''.12NaJesu wakapingura akati kwaari, “Kwakanyorwa kuti, ‘Usazoedza Mambo Mwari, Mwari wako”. 13Naapo Dhiabhorosi aiya apedza zviedzo zveshe, wakabva kwaari kwekamukuwo.,14Jesu wakahwirira Garire ari musimba roMweya, nembiri yakateketeswa ngendaa yake munyika dzeshe dzinotendenedza. 15Naye wakadzidzisa mumhatso dzavo dzokudira, echikudzwa ngevanhu veshe.16Naye wakauya Nazaretha, padhoroba raakakurira; ena wakangena mumhatso. ngezuwa reSabhatha, apapo wakamuruka kuti aerenge zvinyorwa. 17Kwakapuwa kwaari bhuku romuprofeti Isaya. Naye wakabeura bhuku, akaona apo pakanyorwa kuti,18“Mweya waMambo Mwari uri padera pangu, ngokuti iye wakandidzodza kuchumaira vhangeri kuvarombo. Wakandituma kuteketesa kusunhurwa kumabhanditi nokusvinurwa madziso emapofu, kusunhura avo vakatsikirirwa, 19kuteketesa gore rinoashirika raMambo Mwari”.20Naye wakakonya bhuku, akarihwirinza kunemuranda, akagara pashi. Nemadziso eavo veshe vaiya mumhatso akamuringira. 21Naye wakatanga kuereketa kwavari kuti, “Nyamashi ichi chinyorwa chazadzisika munzee dzenyu” 22Veshe vakamupupurira zvakanaka, vakashamiswa ngemazwi enyasha akabva kumuromo wake; navo vakati, “Uyu andiyepi ere mwana waJosefa?”.23Naye wakati kwavari, “Ngegwinyiso munozoti kwendiri ngeichi chisana kuti ‘N'anga dziponese iwewe. Izvo zvetakazwa kuti wakazviita muKhapernaume, chizviitazve panapa munyika yekwako ”. 24Wakati, “Ngegwinyiso ndinoti kwomuri, akuna muprofeti unoashirika munyika yake.25Asi ngegwinyiso ndinoti kwomuri, vaiya vazhinji vaiya shirikadzi muIsuraeri ngemazuva aErija, apo denga rakakonywa makore matatu nemwedzi mitanhatu, kwakaita nzara huru padera penyika yeshe. 26Asi Erija aazi kutumwa kunoumwe wavo, asi kwega kuZarefathi, munyika yeSidhoni, kunedzimai raiya shirikadzi. 27Panguwa yamuprofita Erisha, Vaiyapo vazhinji vaiya namapere muIsuraeri, asi umwe ndiye akarapwa, Naamani ega muSiria”.28Navo vakazara veshe ngoushungu vaiya mumhatso yokudira, apo vazwa izvi zviro. 29Navo vakamuruka, vakamubudisa kubanze kwedhorobha, vakamukweyera kuruwere rwomutunhu apo paiya pakaakiwa dhorobha ravo, kuti vamukandire pashi. 30Asi iye wakahamba ngepakati pavo akaenda.31Naye wakadzaka Khapernaume, dhorobha reGarire. Waivadzidzisa ngezuva reSabatha., 32Navo vakashamiswa ngokudzidzisa kwake, ngokuti mazwi ake aiya nesimba.,33Mumhatso kwaiyapo munhu unemweya wedhimoni unetsvina. Naye waka daidza ngeizwiguru, 34Tinenyi isusu newe, iwewe Jesu weNazaretha? Wauya here kutiuraya? Ndinokuzia kuti urianani, ndiwe Wakachena waMwari”.3635Asi Jesu wakadaira dhimoni akati, “Nyarara, buda kubva kwaari!” Naapo dhimoni rakamukandira pashi pakati pavo, rakabuda kwaari, risikazi kumuremadza.v 36 Vakashamiswa veshe navo vakaereketa umwe noumweni vechiti, “Izwi iri rinoronzenyi? Ngokuti unopanga mweya ine tsvina ngesimba, nayo inobuda”. 37Mbiri yake yakateketeswa munyika dzeshe dzakatendenedza.38Naye wakamuruka kubuda mumhatso, akapotera mumhatso yaSimoni. Ambuya vaSimoni vaiya nokudziyamuiri kukuru, navo vakamupota ngepamusoro pavo. 39Jesu wakakotama ngedera kwakewakanyaradza kudziya muiri, kungadarika. Paripo wakamuruka, akavashandira.40Naapo zuva roopota, avo veshe vaiya nevanorwara ngenhenda dzakaparadzana, vakavaunza kwaari; naye wakaisa nyara dzake padera poumwe ngaumwe wavo, akavaponesa. 41Nemadhimoni akabudawo kubva kuvazhinji, echizhambarara echiti, “Iwewe uri Mukororo waMwari!” Asi wakaakaraidza, aazi kuatendera kuti aerekete, ngokuti aimuzia kuti ndiKristu.42Naapo kwaedza iye wakabuda, akaenda murubaya musina vanhu. Vanhu vakamutsvaka, vakauya kwaari vechida kumubatiridza kuti asabva kwavari. 43asi wakati kwavari, “Kunosisira kuti ndichumaire vhangeri roumambo hwaMwari mumadhorobha amweniwo, ngokuti icho ndicho chendakatumirwa”. 44Naye waichumaira mumhatso dzokudira dzeJudhia.

Chapter 5

1Naapo mbungano yakamanikana kuti izwe izwi raMwari, iye wakaema pagandwa reGenesareta. 2Naye wakaona ngarava mbiri dzakaema pagandwa, asi vabati vehove vaiya vabuda mungarava vechisuka nhaa dzavo. 3Naye wakakwira kuneimweni yengarava, yaiya yaSimoni, wakamukumbira kuti aisundire mugandwa kadodoko kubva pahumbikumbi. Naye wakagara pashi, akadzidzisa mbungano ari mungarava.4Naapo apedza kudzidzisa, wakati kunaSimoni, “Sundira kwakadzama mwechidzasa nhaa dzenyu koobata hove”. 5Simoni wakapingura akati, “Mambo, tashanda usiku hweshe, atizi kubata chiro! Asi ngeizwi rako ndinozodzasa nhaa”. 6Naapo vaita kudaro, vakatendenedza hove zhinji, nenhaa dzavo dzaibauka. 7Vakakopera vamweni vavo vaiya mungarava imweni kuti vauye vavadetsere. Navo vakauya, vakazadza ngarava dzeshe mbiri, nadzo dzakatanga kunyura.8Asi Simoni Petro aona wakadzirigira pashi pamabvi aJesu echiti, “Mambo, ibva kwendiri, ngokuti ndiri munhu wakashata”. 9Ngokuti iye wakashamiswa, naavo veshe vaiya naye ngokuwanda kwehove dzevaiya vabata. 10Ndizvo zvakaitikawo kunaJakobe naJohani, vakororo vaZebhedhi, avo vaiya shamwari dzaSimoni. NaJesu wakati kunaSimoni, “Usatya; kubvira zvinopano unozobata vanhu”. 11Naapo vaunza ngarava dzavo kuhumbikumbi, vakasiya zveshe, vakamuteera.12Naapo ari munerimwe remadhorobha, penya, kwakauya munhu waiya nemapere muiri wake weshe; naapo aona Jesu, wakawa pashi ngehope yake, akamupota echiti, “Mambo, kudai wechida, ungandimhodyosa”. 13Jesu wakatambanudza nyara yake, akamubata, akati, “ichi ndicho chidochangu.” Paripo mapere akapera.14Naye wakamupanga kuti asazoronzera munhu naumwe; asi wakati, “Enda, udzipangidzire kumupristi, upe mubairo ngendaa yokumhodyoswa kwako, kudai ngezvaakapanga Mosi, kuita chapupu kwavari”.15Asi mbiri yake yakaangirira kuteketeswa. Nembungano huru yakaungana pamwepo kuzwa nokuponeswa nhenda dzayo. 16Asi iye wakadzipaura kuenda murubaya kookumbira.17Ngerimweni remazuva awo, Jesu echidzidzisa, vaiyapo vaFarisi nevadzidzisi veMipango vakagarapo, avo vaiya vakauya kubva kumaguta eshe eGarire, Judhia neJerusarema; nesimba raMambo Mwari rokuponesa raiya naye.18Apapo, vamweni varume vakaunza munhu wairwara ngokuoma muiri, ari pamusengere, navo vakatsvaka kuti vamungenese mukati nokumuradzika pamberi paJesu. 19Vasikaoni njira yokumungenesa ndiyo mukati ngendaa yembungano, vakakwira padera vakaita buri padenga remhatso, vakamudzasa pashi ari pamusengere pakati pevanhu pamberi paJesu.20Iye echiona kugonda kwavo wakati, “Mwamuna, zvishaishi zvako zvarekererwa kwouri”. 21Vanyori nevaFarisi vakatanga kubvunzana pachavo vechiti, “Ndiani uyu unoereketa zvituko? Ndiani ungakona kurekerera zvishaishi, kwega Mwari”.22Asi Jesu echindozia kupinimidza kwavo, wakapingura akati kwavari, “Munobvunzana ngenyi mumwoyo yenyu;? 23Chiinyi chinopinda kureruka, kuronza kuti, ‘Zvishaishi zvako zvarekererwa kwouri,’ nokuti kuronza kuti, ‘Miruka uhambe?’ 24Asi kuti muzie kuti Mwana woMunhu unesimba munyika rokurekerera zvishaishi, Ndinoti kwouri, ;muruka utore musengere wako, uyende kumhatso kwako”.25Paripo wakamuruka pamberi pavo, wakatora icho chaaiya akaata padera pacho, akaenda kumhatso yake echikudza Mwari. 26Navo veshe vakabatwa ngokushamiswa, navo vakakudza Mwari, vakazara ngokutya vechiti, “Taona zvinoshamisa nyamashi”.27Ngesure kweizvi Jesu wakabvapo, akaona mubharisi zina rake ndiRevhi, akagara pandau yokubhadarisa muthero, wakati kwaari, “Nditeere”. 28Levi wakasiya zveshe, wakamuruka, akamuteera.29NaRevhi wakaitira Jesu dhiri guru mumhatso yake; vaiyapo vazhinji vevabharisi nevamweni avo vaaigara navo pakudya. 30VaFarisi nevanyori vavo vakavhuruvhutira vadzidzi vake vechiti, “Munodya nokumwa ngenyi nevabharisi nevashaishi?”. 31Jesu wakapingura, akati kwavari, “Avo vakapona avatami n'anga, asi avo vanorwara, 32andizi kuuya kudaidza vakarurama akadi, asi vashaishi kuti vatenderuke”.33Navo vakati kwaari, “Vadzidzi vaJohani vanogara nguwadzeshe variparutsanyo vechikumbira, ngokudarozve naavo vevaFarisi, asi vadzidzi vako vanorya nokumwa”. 34Jesu wakati kwavari, “Mungakona here kuita kuti vemhatso yanyamuroorwa vaere kurya apo mukwambo achinavo? 35Asi mazuva anozouya apo mukwambo unozoduswa kwavari, naapo vanozoera kudya ngaawo mazuva”.36Jesu wakavaronzera muedzaniso echiti, “Akuna munhu unobaura chitembwe pajira idzva kuchitungira pajira ratsakara; echiita kudaro, unozoshaishira jira idzva nechitembwe chitsva achizotodzani nejira rakatsakara.37Apana munhu unoisa vhini idzva mukati mwenyede dzatsakara; echiita kudaro, vhini idzva rinozoputisa nyede nevhini rinozorashika nenyede inozotsakatika. 38Asi vhini idzva rinoiswa munyede itsva. 39Zve apana munhu wakambomwa vhini rekare, paripo orooemura idzva; ngokuti unoti, ‘Rekare rakapinda kunaka''.

Chapter 6

1Ngezuva reSabatha, echihamba ngomukati mweminda yekoroni, vadzidzi vake vakavhuna mitsonzoti yekoroni, vakapukutira panyara dzavo vechidya. 2Asi vamweni vevaFarisi vakati, “Munoita ngenyi icho chisikatenderwi mumipango kuitwa ngezuva reSabatha?3Jesu wakapingura, akati kwavari, “Amusati mwatongodzidza here icho chakaitwa ndiDhavhidha apo aiya nenzara, iye naavo vaiya naye? 4kupotera kwaakaita mumhatso yaMwari, akatora, akadya zvingwa zvakapirwa kunaMwari, akapawo kuneavo vaiya naye, izvo zvisikatenderwi mumipango kuti zvidyiwe, asi kwega ngevapristi. 5Jesu akati kwavari, “Mukororo woMunhu ndiMambo weSabatha”.6Ngezuva rimwenizve reSabatha, apo Jesu paakangena mumhatso yokunamatira, akadzidzisa. Waiyapo munhu uwo waiya nenyara yokumudyo yakaoma. 7Vanyori nevaFarisi vakamurinda, kuti vaone kuti unozomuponesa here ngezuva reSabatha, vechitsvaka chokumuparisa ndaa ndicho. 8Asi Jesu waizia mikarakadzo yavo, akati kunemunhu uwo waiya nenyara yakaoma, “Uya ueme panapa.” Naye wakamiruka, akaemapo.9Asi Jesu wakati kwavari, “Ndinomubvunza kuti, kunotenderwa here ngezuva reSabatha kuita zvakanaka nokuti kuita zvakashata? Kuponesa ndaramo nokuti kuiuraya?” 10Naye wakavaringisisa veshe, akati kwaari, “Tambanudza nyara yako.” Naye wakaita kudaro, nenyara yake yakaponazve. 11Asi vakazadzwa ngoushungu, vakapangana pakati pavo ngechevangaita kunaJesu.12Ngaawo mazuva Jesu wakakwira pamutunhu kookumbira; naye wakakumbira usiku hweshe kunaMwari. 13Naapo kwaedza, wakadaidza vadzidzi vake, naye wakatsanangura kubva pakati pavo gumi navairi, avo vaakadudzazve kuti vapostori:14Simoni, uwo waakadudza kuti Petro, naAndreu munun'una wake, Jakobe, Johani, Firipu, Bhathoromeu, 15Mateu, Thomasi, Jakobe mukororo waArifeusi, Simoni uwo waizwi muZeroti, 16Judhasi mukororo waJakobe, naJudhasi Isikarioti, uwo wakapira Mambo.17Naye Jesu wakadzaka navo, akaema pandau yakaterama, nembungano huru yevadzidzi vake nembungano huru yevanhu vakabva Judhia kweshe neJerusarema nenharaunda dzeshe dzokuruandhle dzeThire nedzeSidhoni, avo vakauya kumuzwa nokuponeswa nhenda dzavo. 18naavo vakatambudzwa ngomweya inetsvina vakaponeswa. 19Nembungano yeshe yakaedza kumubata, ngokuti simba raibva kwaari rechivaponesa veshe.20Naye wakaringira vadzidzi vake, akati: “Munomuchena imwimwi muri varombo, ngokuti umambo hwaMwari ngohwenyu. 21Munomuchena imwimwi munofukama zvinopano, ngokuti munozogutiswa. Munomuchena imwimwi munochema zvinopano, ngokuti munozosheka.22Munomuchena imwimwi apo vanhu vanozomunyenya nokuparadzana nemwi, nokumukaraidza nokurasha zina renyu kudai ngerakashata, ngendaa yoMwana woMunhu. 23Dakarai ngeiro zuva mwechinyanduka ngokudakara, ngokuti ringirai, musharo wenyu mukuru mudenga; ngokuti madzibaba avo vakaita kudarowo kunevaprofeti.24Asi hezvo kwomuri imwimwi vapfumi, ngokuti imwimwi mwatoashira musharo wenyu. 25Hezvo kwomuri munogutiswa zvinopano, ngokuti munozofukama. Hezvo kwomuri imwimwi munosheka zvinopano, ngokuti munozotsumba nokuchema.26Hezvo kwomuri apo vanhu veshe vooereketa zvakanaka ndimwi, ngokuti madzibaba avo vakaereketa kudaro kunevaprofeti vokunyepa.27Asi inini ndinoti kwomuri imwimwi munondizwa, idai magaa enyu, muite zvakanaka kwavari avo vanomunyenya, 286:28fumisai avo vanomutuka, kumbirirai avo vanomutambudza.29Nokwaari unokurova padama, mupindurire rimwenizve, nokwaari uwo unokutorera bhachi rako, mupe nehembe yakozve. 30Wechipa kwavari veshe vanokumbira kwouri, nokwaari uwo unotora zviro zvako, usazviteerazve.31Kudai ngezvomunoda kuti vanhu vamuitire, itaiwo kwavari zvakadaro., 32Kudai mwechivada avo vanomuda, munenyi chomungazobongwa ndicho? Ngokuti nevashaishi vanovada avo vanovadawo. 33Nokudai mwechiitira zvakanaka kwavari avo vanomuitira zvakanaka, munenyi chomungazobongwa ndicho? Ngokuti nevashaishi vanondoitawo zvakadaro. 34Nokudai mwechikweretwa ngaavo vomunogonda kuzoashirazve kwavari, munenyi chomungazobongwa ndicho? Ngokuti nevashaishi vanokweretwa ngevashaishi kuti vandozoashira zvakadaro kubva kwavari.35Asi idai magaa enyu, muvaitire zvakanaka, mwechivakweretesa musikakariri kupetudzirwa, nomusharo wenyu unozoita mukuru, nemwi munozoita vana veUwo Uripadera pazveshe; ngokuti iye unenyasha kwavari vasikabongi nekwavari vakashata. 36Itai vane nyasha, kudai ndiBaba enyu vane nyasha.37Musatonga, nemwi amuzotongwi; musaparisa ndaa, nemwi amuzopariswi ndaa; rekererai, nemwi munozorekererwa.38ipai, nakwo kunozopuwawo kwomuri. Chipimo chakanaka, chakarondwa, chakazunguzirwa nechinerushangu, vanozotindikira kwomuri. Ngokuti ngeicho chipimo chomunozopima ndicho, chinozopimirwawo kwomuri.39Naye wakaronza muedzaniso kwavari echiti, “Bofu ringatungamirira bofu here? Avazowi veshe murindi here? 40Mudzidzi aari padera pomudzidzisi wake akadi, asi mudzidzi weshe apedza kudzidza unozodai ngomudzidzisi wake.41Unopenyerenyi chitsepedzo chiri mudziso romukoma wako, asi usikaoni danda riri mudziso rako? 42Nokuti ungazoita maronzerenyi kunemukoma wako kuti, ‘Mukoma, tenda kuti ndibvise chitsepedzo chiri mudziso rako,’ apo iwewe wemene usikaoni danda riri mudziso rako wemene? Iwewe mudziitisi, tanga kubvisa danda riri mudziso rako, naapo unozonasa kuona pamhene kubvisa chitsepedzo chiri mudziso romukoma wako.43Ngokuti akuna muti wakanaka ungabereka michero yakashata, nokutizve muti wakashata aungabereki michero yakanaka. 44Ngokuti muti weshe unoziikanwa ngemichero yawo. Ngokuti vanhu avakayi maonde kubva pamiti yeminzwa, nokuti parukato avakayi michero yemavhini.45Munhu wakanaka kubva paupfumi hwokanaka hwemumwoyo mwake unobudisa icho chakanaka, nomunhu wakashata kubva paupfumi hwakashata hwemumwoyo wake unobudisa icho chakashata; ngokuti muromo unoereketa kubva kunezvakawanda zviri mumwoyo.46Munondidaidza ngenyi kuti, ‘Mambo, Mambo,’ musikaiti izvo zvendinomuronzera? 47Munhu weshe unouya kwendiri echizwa mazwi angu, echiaita ndinozomupangidzira uwo waanotodzana naye. 48Unodai ngomunhu echiaka mhatso, uwo wakatsa akadzamisa, akaisa tsikiro paruware; naapo ndambi yakwira, yakarova iyo mhatso, yaiya isina simba rokuikutukusa, ngokuti yaiya yakanasa kuakwa.49Asi iye unozwa asikaiti, wakadai ngomunhu wakaaka mhatso padera pevhu isina tsikiro; naapo ndambi yakarova iyo mhatso, paripo yakawa, nokuwa kweiyo mhatso kwaiya kwakakura.

Chapter 7

1Naapo Jesu apedza mazwi ake eshe mukuzwa kwevanhu, wakangena muKhapernaume.2Hloko yenduna yezana, yaidikanwa ndiye, yairwara, iri paduze pokufa. 3Naapo yazwa ndiJesu, yakatuma kwaari vakuru vevaJudha yechikumbira kuti auye aponese hloko yayo. 4Naapo vakaguma kunaJesu, vakamupota kakurutu vechiti, “Iyo inosisira kuti uyiitire ichi, 5ngokuti inoda dzinza redu, nayo yakatiakira mhatso yedu yokudira”.6NaJesu wakaenda navo. Naapo aapasinde pemhatso, nduna yezana yakatuma hama dzayo yechiti kwaari, “Mambo, usadzinesa, ngokuti andisisiri kuti iwewe upotere pashi pedenga rangu. 7ndizvo ndapinimidza kuti andisisiri kuuya kwouri ndemene. Asi ronzai izwi, nomuranda wangu unozopona., 8Ngokuti inini neniwo ndiri munhu wakaemeswa pashi pesimba, ndine masoja pashi pangu; neni ndinoti kuneiri, ‘Chienda,’ naro rinoenda, nokunerimweni, ‘Chiuya,’ naro rinouya, nokunemuranda wangu, ‘Chiita ichi,’ naye unochiita.9Naapo Jesu azwa ichi wakashamiswa ndiyo, naye wakakunukukira kune mbungano yaimuteera, akati kweiri, “Ndinoti kwomuri, andizi kutongomboona kutenda kukurutu kwakadaro, kunyazwi muIsuraeri”. 10Naavo vakatumwa vapetuka kumhatso, vakaona muranda apona.11Paripo ngesure kweizvo, Jesu wakaenda kudhorobha rinozwi Naini, nevadzidzi vake vakaenda naye nembungano huru. 12Naapo echikwedzera pamusiwo wedhorobha, penya, munhu wakafa waitwarwa kubva mudhorobha, uwo waiya ari mukororo umwe ega wamai ake, vaiya shirikadzi; nevanhu vazhinji vedhorobha vaiya naye. 13Naapo Mambo amuona, wakamuzwira urombo, akati kwaari, “Usachema”. 14Naye wakakwedzera, akabata ruhlaka, nevatwari vakaema. Wakati, “Jaha, ndinoti kwouri, muka”. 15Nouwo waiya afa wakamuka akagara, akatanga kuereketa. Naye wakamupa kunamai ake.16Kutya kwakabata veshe; navo vakairikidza Mwari vechiti, “Muprofeti mukuru wakabuda pakati pedu!” “NaMwari wakahambira vanhu vake”. 17Nembiri iyi yakateketeswa ngendaa yake muJudhia mweshe nomunyika dzeshe dzaitendenedza.18NaJohani wakaziiswa izvi zviro zveshe ngevadzidzi vake. NaJohani, echidaidza kwaari vadzidzi vake vairi, 19wakavatuma kunaMambo echiti, “Ndiwe here uwo unouya, nokuti ticharindira umweni? 20Naapo vanhu avo vaguma kwaari, vakati, “Johani Mubhabhatidzi wakatituma kwouri echiti, ‘Ndiwe here uwo unouya, nokuti ticharindira umweni?21Ngeiro awa wakaponesa vazhinji vairwara ngenhenda nomweya yakashata, nevazhinji vaiya vari mapofu wakavapembenudza. 22Jesu wakapingura, akati kwavari, “Endai muronzere Johani zvemwaona nezvemwazwa: mapofu anosvinurwa, zvirema zvinohamba, vane mapere vanoshambidzwa, madziiranzee anozwa, vakafa vanomuswa nevarombo vane mashoko akanaka anochumairwa kwavari. 23Naye unomuchena usikapumhunwi ndini”.24Naapo nhumwa dzaJohani dzaiya dzaenda, Jesu wakatanga kuereketa kune mbungano ngendaa yaJohani echiti, “Mwakabuda kuenda mushango koopenyei? Rutsanga rwakazungunyiswa ngedutu here? 25Asi mwakabuda kuenda koonenyi? Munhu wakapfekeswa ngemachira akapfaa here? Penyai avo vanopfeka machira akapfaa vanogara mungome. 26Asi mwakabuda kuenda koonenyi? Muprofeti here? Eya, ndinoti kwomuri nouwo unonyanya kupinda muprofeti.27Uyu ndiye wakanyorwa ndiye kwechizwi, ‘Penyai, ndinotuma nhumwa yangu pamberi pehope yako, uwo ndiye unozonasirira njira yako pamberi pako. 28Ndinoti kwomuri, mukati mwaavo vakaberekwa ngevakadzi akuna mukuru kupinda Johani; asi uwo uri mudoko muumambo hwaMwari uri mukuru kupinda Johani”.29Vanhu veshe apo vazwa izvi pamwepo nevabharisi, navo vakatenda kururama kwaMwari, ngokuti vakabhabhatidzwa ngorubhabhatidzo rwaJohani. 30Asi vaFarisi nemagweta vakadzirambira zano raMwari, vakaramba kubhabhatidzwa ndiJohani.31''Ndizvo ndovaedzanisa nenyi vanhu vomubarirwana uyu, vanotodzaniswa nenyi? 32Vanotodzaniswa nevana vanogara pandau yomusika, vechidaidzana vechiti, ‘Takaridza kwomuri, nemwi amuzi kuzvina; takabonda, nemwi amuzi kuchema’.33Ngokuti Johani Mubhabhatidzi wakauya asikadyi chingwa nokuti kumwa vhini, mwakati, ‘Une dhimoni’. 34Mwana woMunhu wakauya echidya nokumwa, nemwi mwakati, ‘Penyai, munhu unemakaro nomumwisi wevhini, shamwari yevabharisi neyevashaishi!’ 35Nokungwara kunopembedzwa ngevana vakwo veshe”.36Umwe wevaFarisi wakakumbira kuti adye naye, naye wakapotera mumhatso youwo muFarisi, akagara patafura. 37Painga nemudzimai womudhorobha, waiya mushaishi, naapo azia kuti wakagara patafura panekudya mumhatso yomuFarisi, wakaunza nhera yemafuta anonuhwira, 38naye echiema ngesure kwetsoka dzaJesu, echichema, wakatanga kunyakatisa tsoka dzaJesu ngemasodzi ake, akadzipukuta ngebvudzi resoro rake, akachingamidza tsoka dzake ngomuromo, akadzidzodza ngemafuta.39Asi muFarisi uwo wakakoka Jesu echiona, wakati mukati mwake, “Uyu munhu dai aiya muprofeti, waidai azia kuti ndiani, nokuti mudzimai uyu wakadini unomubata, ngokuti mushaishi”. 40NaJesu echipingura wakati kwaari, “Simoni, ndinacho chokuereketa newe.” Naye wakati, “Mudzidzisi, chierekete”.41Jesu wakati ''Kwaiyapo munhu wakakweretwa ngevanhu vairi. Umwe wavo wakamukwereta zvigurwa zvesirivha mazana mashanu, noumweni zvigurwa zvesirivha makumi mashanu. 42Naapo vasina chokuripira ndicho, iye wakavarekerera veshe. Ndizvo ndiani kwavari unozopindisisa kumuda? 43Simoni wakapingura akati, “Ungaita uwo wakarekererwa zvakapinda kuwanda.” Wakati kwaari, “Wanasa kutonga”.44Jesu echikunukukira kunemudzimai wakati kunaSimoni, “Unomuona here uyu mudzimai? Inini ndapotera mumhatso yako, auzi kundipa mvura yokushamba tsoka dzangu, asi iye wanyakatisa tsoka dzangu ngemasodzi ake, akadzipukuta ngebvudzi rake. 45Iwewe auzi kundipa kisi, asi iye kubvira mukuwo wendapotera ndiwo aazi kurekera kuchingamidza tsoka dzangu ngomuromo.46Iwewe auzi kudzodza soro rangu ngemafuta, asi iye wadzodza tsoka dzangu ngemafuta. 47Ndizvo ndinoti kwouri, zvishaishi zvake zvakawanda zvarekererwa kwaari, ngokuti iye wada kakurutu. Asi kwaari warekererwa zvishomani, iye unondodawo zvishomani”.48Naye wakati kwaari, “Zvishaishi zvako zvarekererwa kwouri”. 49Zvino navo vaigara naye patafura panekudya vakatanga kuereketa mukati mwavo vechiti, “Ndiani uyu unokona kurekerera zvishaishi? 50Naye wakati kuno mudzimai, “Kugonda kwako kwakuponesa; enda ngokunyarara”.

Chapter 8

1Apapo ngesure kweizvo, Jesu wakahamba ngomukati mwemadhorobha nemaguta, echichumaira nokuunza mashoko akanaka oumambo hwaMwari. Nevarigumi navairi vaiya naye, 2nevakadzi avo vaiya vaponeswa mweya yakashata nenhenda: Maria Magadhareni, uwo wakabviswa madhimoni manomwe, 3naJoana mukadzi waChuza, muranda waHerodhi, Suzana nevazhinji vamweni, avo vaimushandira ngezviro zvavo.4Naapo mbungano yaungana pamwepo nevanhu vakauya kwaari kubva kumadhorobha eshe, Jesu wakavaronzera muedzaniso echiti. 5“Mukushi wakabuda kookusha mbeu dzake. Naapo achakusha mbeu, dzimweni dzakawira panjira; nadzo dzakatsikwatsikwa ngetsoka, neshiri dzomudenga dzakadzidya. 6Nedzimweni dzakawira paruware; paripo dzakamera dzikazeketera, ngokuti dzaiya dzisina mwando.7Dzimweni dzakawira mukati mweminzwa; neminzwa yakakura pamwepo nadzo, yakadzizingizira. 8Dzimweni dzakawira mumavhu akanaka, dzakakura, dzikabereka tsangu zana rakapetwa.” Jesu achaereketa izvi wakadaidzira echiti, “Uwo une nzee dzokuzwa, ngaazwe”.9Naapo vadzidzi vake vakamubvunza kuti muedzaniso uyu biningidzo rawo ngerenyi, 10Jesu wakati kwavari, “Kwakapuwa kwomuri kuzia zvakafishika zvoumambo hwaMwari; asi kunevamweni kuti vazwe ngemiedzaniso, kuti, ‘Vechinyaona avaonisisi, vechinyazwa avazwisisi.11Zvinopano muedzaniso ndiwo uyu: Mbeu izwi raMwari. 12Neidzo dziri pamhiri penjira, ndivo avo vakazwa; naapo Dhiabhorosi unouya nokubvisa izwi kubva mumwoyo yavo, kuti vasazotenda nokuponeswa. 13Neidzo dziri paruware, ndivo avo vanozwa izwi, vanoriashira ngokudakara; navo avana nzinde, vanotenda mukuwo mudoko, ngenguva yokuedzwa vanopumhunwa.14Mbeu dzakawira mukati mweminzwa, ndivo vandhu vanozwa, vechienda mberi vanozingizirwa ngokudembatemba noupfumi, zvidakadziso zvendaramo ino nemichero yayo. 15Asi mbeu dzakawira mumavhu akanaka, ndivo avo vanozwa izwi ngomwoyo usina kuchengedza nowakanaka, vanobereka michero ngokusengerera.16Akuna munhu unoti abasa chibani, unozochidumaidza ngechidziyo nokuti kuchiisa pashi pomubhedhi, asi unochiisa padera pechigadzikiro chechibani, kuti avo vanopotera vaone kujeka. 17Ngokuti akuna chiro chakafishika chisikazooniswi, nechakadumaidzwa chisikazoziikanwi, chisikazobudi mukujeka., 18Ndizvo ngwarai ngenjira dzokuzwa kwomunoita; ngokuti kunyazwi ngouri unacho, kunozotutsirwa kwaari, asi iye usina, kunozotorwa kubva kwaari neicho chaanopinimidza kuti unacho”.19Naapo mai ake nevanun'una vake vakauya kwaari, asi ngendaa yembungano avazi kukona kuguma paari. 20Wakaronzerwa kuti, “Mai ako nevanun'una vako vakaema kubanze, vanoda kukuona”. 21Asi Jesu wakapingura kwavari akati, “Mai angu nevanun'una vangu ndivo avo vanorizwa izwi raMwari nokuriita”.22Zuva rimweni Jesu wakapotera mungarava nevadzidzi vake, naye wakati kwavari, “Ngatiambuke ruseri rwegandwa.” Ndizvo vakahluza. 23Asi vachahluza Jesu wakabatwa ngehope. Kwakadzaka mubvumo wedutu padera pegandwa, ngarava yakatanga kuzara ngemvura, navo vaiya mungozi.24Navo vakauya kwaari Jesu, vakamumusa vechiti, “Mambo, Mambo, tofa!” Naye wakamuka, akakaraidza dutu nemafungu emvura; nawo akaterama, kwakaapo kunyarara. 25Naye wakati kwavari, “Kugonda kwenyu kuripari?” Navo vakatya nokushamiswa, vechiti umwe kunoumweni, “Uyu ungaita anani, unopanga dutu nemvura, nazvo zvechimupurutana?''26Naapo vaguma kunyika yeGerasa, iyo yakaringirana neGarire. 27Naapo Jesu paakabuda mungarava nokutsika panyika, wakashongana nomunhu waibva mudhorobha, waiya nemadhimoni; kwomukuwo wakareba aazi kusimira zvokufuka, naye waiya asikagari mumhatso, asi mumaiba.28Naapo aona Jesu wakazhambarara, akawa pashi pamberi pake, akati ngeizwi guru, “Ndinenyi newe, Jesu, iwewe Mukororo waMwari Uripadera pazveshe? Ndinokupota, usandishononesa”. 29Ngokuti Jesu waiya apanga dhimoni rine tsvina kuti ribude kubva mumunhu. (Ngokuti kazhinji raimubata; naye waingwarirwa ngevarindi, akasungwa ngemaketani nemanguri, asi waidambura zvisungo izvo, echisundwa kuenda mushango ngedhimoni.30Jesu wakamubvunza, akati, “Zina rako ndiani?” Naye wakati, “Ndiri Hondo.” Ngokuti madhimoni akawanda aiya akapotera mukati mwake. 31Nawo akamupota kuti asazoapanga kuti aende murindi.32Raiyapo danga renguruve dzakawanda dzaifura padera pomutunhu; nawo akamupota kuti aatendere kuti apotere mwedziri. Naye wakaatendera. 33Nemadhimoni akabuda kubva kunemunhu, akapotera munguruve. Nedanga iro rakarumba kudzaka ngepamakaha kupotera mugandwa, nadzo dzakanzvaira dzikafa.34Naapo vaushi vaona zvakaitika, vakatiza, vakateketesa zvakaitika mudhorobha nomunharaunda. 35Navo vakabuda kuenda koona zvakaitika, vakauya kunaJesu, vakaona munhuwo wakabviswa madhimoni akagara patsoka dzaJesu, asimira aterama. Navo vakatya.36Naavo vakazviona vakavaronzera ngenjira yaakaponeswa ndiyo uwo waiya nemadhimoni. 37Naapo vanhu veshe venharaunda dzenyika yevaGeraseni vakakumbira kuti jesu abve kwavari; ngokuti veshe vakabatwa ngokutya kukurutu. Apapo Jesu wakapotera mungarava, akahwirira.38Asi munhu uwo wakabviswa madhimoni wakamupota kuti agare naye; asi Jesu wakamuendesa echiti,, 39“Hwirira kumhatso yako, uvaronzere ngokukura kweizvo zvaakakuitira Mwari.” Naye wakahamba echiteketesa mudhorobha reshe kukura kweizvo zvaakaita Jesu kwaari.,40Naapo Jesu auyazve, mbungano yakamuashira ngokudakara, ngokuti veshe vaiya vakamugarira. 41Naapo kwakauya munhu zina rake raizwi ndiJairosi, naye waiya mukuru wemhatso yokudira; naye echiwira patsoka dzaJesu wakamupota kuti auye kumhatso yake, 42ngokuti waiya nemwanasikana umwe ega, waiya anemakore anoda kuita gumi namairi, naye waiya oodakufa. Naapo echienda, mbungano yakamutsikirira.43Nedzimai raibuda ngazi makore gumi namairi, iro raiya rapedza zveshe zveraipona ndizvo ngeman'anga pasina waikona kumurapa. 44Iro rakauya ngesure kwaJesu, rakabata mupendero wechokufuka chake; paripo nhenda yaro yokubuda ngazi yakapora.45NaJesu wakati, “Ndiani uwo wandibata?” Naapo veshe varamba, Petro naavo vaiya naye vakati, “Mambo, mbungano inokutsikirira nokukupfanyirira”. 46Asi Jesu wakati, “Uripo wandibata; ngokuti ndinozwa kuti simba rabuda kwendiri”.47Naapo dzimai raona kuti arizi kufishika, rakauya rechihuta, rakawa pashi pamberi paJesu, rikaronza zveshe pamberi pevanhu veshe kuti ramubata ngendaa yenyi, nokuti raponeswa chiriporipo., 48Jesu wakati kweriri, “Mwanasikana, kugonda kwako kwakuponesa; enda ngokunyarara”.49Achaereketa Jesu kwakauya umwe echibva kumhatso yomukuru wemhatso yokudira echiti, “Mwanasikana wako watofa; usachanesa Mudzidzisi”. 50Asi Jesu echizwa, wakapingura kwaari echiti, “Usatya. Kwega tenda, naye unozoponeswa”.51Naapo Jesu aguma kumhatso, aazi kutendera kuti munhu apotere naye, kwega Petro, Johani, Jakobe, nababa omusikana namai ake., 52Navo veshe vaimuchema vechimutsumba; asi wakati, “Musachema; ngokuti aazi kufa, asi wakaata”. 53Navo vakamusheka, vechizia kuti watofa.54Asi iye echimubata ngenyara wakadaidzira echiti, “Musikana, muka” 55Mweya wake wakauyazve, naye wakamuka chiriporipo. Iye wakapanga kuti apuwe chokudya. 56Vabereki vake vakashamiswa; asi wakavapanga kuti vasaronzera munhu ngeizvo zvaitwa.

Chapter 9

1Jesu wakadaidza pamwepo gumi navairi, akavapa simba rokukurira madhimoni eshe nokurapa nhenda, 2Naye wakavatuma kuenda koochumaira umambo hwaMwari nokurapa vanorwara.3Wakati kwavari, “Musatora chiro parwendo rwenyu, haiwa ndonga, nokuti nyede, nokuti chingwa, nokuti mare; zve, musatora mabhachi mairi. 4Kunyazwi ngeyani mhatso yomunozopotera, garaimwo metsa mubve muripo.5Naavo vasikazomuashiri, mwoobva mudhorobha iro, munozoguwa bukuta pashi petsoka dzenyu kuita chapupu chokuvaitira ndaa”. 6Navo vakaenda, vakahamba mumaguta eshe, vechichumaira vhangeri nokuponesa vanhu kundau dzeshe.7Zvinopano Herodhi sadunhu, azia zveshe zvaiya zvaitika, wakatambudzika, ngokuti vamweni vakaronza kuti Johani wamuswa kubva kwevakafa, 8vamweni vaiti Erija wakaoneka, nevamwenizve vaiti umwe wevaprofeti vekare wakamukazve. 9Herodhi wakati, “Ndakagura soro raJohani; asi uyu ndiani, uwo wendinozwa ndiye zviro zvakadai?” Naye wakaedza kuti amuone Jesu.10Vapetuka vapostori vakamushumira zveshe izvo zvevakaita. Naye wakavatora, Jesu akaenda navo vari vega kudhorobha raizwi Bhethisaidha. 11Naapo mbungano yazvizia, yakamuteera. Naye wakavaashira ngokudakara, akaereketa kwavari ngoumambo hwaMwari, naye wakaponesa avo vaitama kuponeswa.12Naapo zuva ratanga kubira, vanegumi navairi vakauya, vakati kwaari, “Wechiendesa mbungano, vaende mumaguta nomunharaunda inotendenedza, vaatemwo nokuona zvokudya; ngokuti tiri murubaya rusina vanhu. 13Asi iye wakati kwavari, “Mwechivapa imwimwi zvokudya.” Vakati, “Atina zvimweni zvinopinda zvingwa zvishanu nehove mbiri, asi kuti tikaenda kootengera vanhu ava veshe kudya''. 14Ngokuti vaida kuguma makumi emazana mashanu evamuna. Naye wakati kuvadzidzi vake, “Mwechivagarisa pashi ngezvikwata, chimwe chinoda kuita makumi mashanu”.15Navo vakaita kudaro, vakavagarisa pashi veshe. 16Naye echitora zvingwa zvishanu nehove mbiri, wakaringira mudenga, akazvibonga, akazvigura, wakazvipa kuvadzidzi kuti vaise pamberi pembungano. 17Navo vakadya, vakaguta veshe. Navo vakaunganidza matsekeneswa, vakazadza zvitundu gumi nazviiri.18Zvinopano kwakaitika kuti Jesu echikumbira ari ega, vadzidzi vake vaiya naye; naye wakavabvunza echiti, “Mbungano inoti inini ndirianani?” 19Navo vechipingura vakati, “Johani Mubhabhatidzi; asi vamweni vanoti ndiErija; asi vamweni vanoti umwe wevaprofeti vekare wamukazve”.20Naye wakati kwavari, “Imwimwi munoti inini ndirianani?” NaPetro echipingura wakati, “Iwewe ndiwe Kristu waMwari”. 21Asi wakavaronzera nokuvapanga kuti vasazoronzera munhu naumwe ichi, 22echiti, “Kunosisira kuti Mukororo woMunhu atambudzike ngezvakawanda, arambwe ngevakuru nevapristi vakuru nevanyori, aurawe, ngezuva rechitatu amuswe”.23Kudai aripo munhu unoda kuuya sure kwangu, ngaadzirambe, atore muchinjiko wake zuva ngezuva anditeere. 24Ngokuti kunyazwi ndiani ungada kungwarira kurarama kwake, unozorashikirwa ndikwo; asi kunyazwi ndiani unozorasha kurarama kwake ngepamusoro pangu, ndiye unozokuponesa. 25Ngokuti unodetserwa ngenyi munhu kudai echizouyirwa ngenyika yeshe, asi arashikirwe ngokupona kwake?26Ngokuti iye unozoita nyowa ndini nemazwi angu, Mukororo woMunhu unozoitawo nyowa ndiye, apo ouya muuthende hwake nehwaBaba nehwengirosi dzakachena. 27Asi ndinomuronzera ngegwinyiso, kuti varipo veavo vanoema panapa, avo vasikazorairi rufu metsa vaona umambo hwaMwari.28Zvinopano kwaakuda kuita mazuva masere ngesure kweaya mazwi,Jesu wakatora naye Petro, Johani naJakobe, akakwira pamutunhu kookumbira. 29Echikumbira, kuoneka kwehope yake kwakatsandudzwa, nezvokusimira zvake zvakachena zvechin'anikira.30Vanhu vairi vaiereketa naye, Mosi naErija,, 31avo vakaoneka vari muuthende, vakaereketa ngendaa yokuenda kwake, ukwo kwaaizoita muJerusarema.32Petro naavo vairi vaiya naye vakabatwa ngehope, asi pevakamuka, vakaona ukuru wa Jesu nevanhu vairi avo vainga naye., 33Naapo vanhu avo vooparadzana na Jesu, Petro wakati kunaJesu, “Mambo, kwakanaka kwetiri kuti tigare panapa; ngatiake zvitumba zvitatu, chimwe chako nechimweni chaMosi nechimweni chaErija,” asikazii chaaiereketa.34Naapo achaereketa izvi, gore rakauya, rikavatibikira; navo vakatya apo vambonywa ngegore. 35Neizwi rakabuda rechibva mugore rechiti, “Uyu ndiye Mukororo wangu, uwo wakatsanangurwa; mwechimupurutana. 36Naapo izwi rapinda, Jesu wakaoneka ari ega. Navo vakanyarara, avazi kuronzera munhu ngaawo mazuva ngechimwe cheizvo zvevakaona.37Mangwani wachona, apo vadzaka kubva pamutunhu, mbungano huru yakashongana naye. 38Penya, munhu waibva mukati mwembungano wakadaidzira echiti, “Mudzidzisi, ndinokupota kuti uringire mukororo wangu, ngokuti ndiye ega mwana wangu. 39Penya, mweya unomubata, paripo ngokukasira unoboorera, nawo unomuhutisa kumuita kuti abudise mafuro, unoramba wechimukuadza kakurutu, aumurekeri. 40Neni ndapota vadzidzi vako kuti vaudzinge, asi vaukorera.41Jesu wakapingura, akati, “A mubarirwana usikatendi nounopauka, ndinozogara nemwi mukuwo wakaitawani ndechitsengerera? Unza panapa mwana wako''. 42Naapo achauya, dhimoni rakamupwamhwatisa pashi, rikamuhutisa kakurutu. Asi Jesu wakakaraidza mweya wakashata, akaponesa murumbwana, akamupazve kunababa ake.43Navo veshe vakashamiswa ngoukuru hwaMwari. Naapo veshe vachashamiswa ngezviro zveshe zvaakaita ndiJesu, wakati kuvadzidzi vake, 44“Mazwi aya ngaapinde munzee dzenyu; ngokuti Mwana woMunhu unozopirwa munyara dzevanhu”. 45Asi avazi kuzwisisa izwi iri, rakafishika kwavari kuti vasazorizia; navo vakatya kumubvunza ngeiri izwi.46Kwakamuka hasha pakati povadzidzi kuti ndiani wavo unozoita mukuru. 47Asi apo Jesu aona kupinimidza kwomwoyo yavo, wakatora mwana mudoko, wakamugadzika parutii pake. 48Wakati kwavari, “Uwo unoashira mwana uyu mudoko ngezina rangu unondiashira inini, nouwo unondiashira inini unoashirawo uwo wakandituma; ngokuti uwo uri mudoko mukati mwenyu mweshe, ndiye mukuru''.49NaJohani wakapingura, akati, “Mambo, takaona munhu echirasha madhimoni ngezina rako, nesu takamurambidza, ngokuti aazi kukuteera nesu”. 50Asi Jesu wakati kwaari, “Musazomurambidza; ngokuti usikaambani nemwi, unomurwira imwimwi''.51Naapo mazuva ookwedzera okuti aashirwe mudenga, wakaringira hope yake kuenda Jerusarema. 52Naye wakatuma nhumwa pamberi pake, navo vakapotera muguta revaSamaria kuti vamunasirire. 53Asi avazi kumuashira, ngokuti hope yake yairingira kuenda Jerusarema.54Naapo vadzidzi vake Jakobe naJohani vaona ichi, vakati, “Mambo, unoda here kuti tironze kuti muriro udzake kubva mudenga, uvapedze?” 55Asi Jesu wakakunukuka, akavadaira. 56Navo vakaenda kuguta rimweni.57Vachahamba munjira, munhu umweni wakati kwaari, “Ndinozokuteera kunyazwi ngepari pounoenda''. 58NaJesu wakati kwaari, “Hava dzine mirindi neshiri dzomudenga dzine zvisaki, asi Mukororo woMunhu aana nopokutsamira soro rake''.59Naye wakati kuneumweni, “Nditeere iwewe.” Asi iye wakati, “Mambo, tenda kuti ndiende kutanga ndimbotsira baba angu''. 60Asi wakati kwaari, “Siya vakafa kutsira vakafa vavo; asi iwewe enda uteketese umambo hwaMwari''.62Munhu umweni wakati, “Ndinozokuteera, Mambo; asi kutanga tenda kuti ndiende ndivhaise vemhatso yangu''. 61Asi Jesu wakati kwaari, “Akuna munhu wakamboisa nyara yake kubata badza ren'ombe echiringira sure ungasisira umambo hwaMwari.

Chapter 10

1Ngesure kweizvi Mambo wakaemesa vamweni makumi manomwe, naye wakavatuma vairi vairi pamberi pake kumadhorobha eshe nokundau dzeshe, apo paaida kuguma emene. 2Naye wakati kwavari, “Kukukura kwakakura, asi vashandi vashomani; ndizvo kumbirai kunaMambo wokukukura kuti atume vashandi mukukukura kwake.3Endai! Penya, ndinomutuma muri vakadai ngevana vemakwai mukati mwemathika. 4Musatora chikwama nokuti nyede nokuti magwada. Musachingamidza munhu munjira.5Kunyazwi ngeiri mhatso yomunozopotera, kutanga mwechiti, ‘Kunyarara ngakua kuneiyi mhatso!. 6Kuti aripo mukororo wokunyarara, kunyarara kwenyu kunozoa padera pake; asi kuti asipo, kunyarara kwenyu kunozohwirira kwomuri. 7Garai mumhatsomwo, mwechidya nokumwa izvo zvevanozomupa. Ngokuti mushandi unosisira muthuso wake. Musazohamba-hamba mwechibva pamhatso imwe mwechienda pane imweni.8Kunyazwi ngomuri mudhorobha mwomunozopotera, navo vechimuashira, mwechidya izvo zvinoiswa pamberi penyu. 9Mwechiponesa vanorwara varimwo, mwechironza kwavari kuti, ‘Umambo hwaMwari hwakwedzera kwomuri’.10Asi kunyazwi ngeriri dhorobha romunozopinda, navo vasikazomuashiri, budai muende mumapato aro mwechiti, 11‘Eya, kunyazwi nebukuta redhorobha renyu, iro rinonamira kutsoka dzedu, tinorizuwira kwomuri; asi mwechizia ichi, kuti umambo hwaMwari hwakwedzera pasinde’. 12Ndinomuronzera, kunozopinda kurerukira Sodhoma ngeiro zuva kune iro dhorobha.13“Hezvo kwouri, Khorazini! Hezvo kwouri, Bhethisaidha! Ngokuti kudai mishando yesimba iyo yakaitwa kwomuri, yaiya yakaitwa muThire neSidhoni, vaizodai vakatenderuka karetu, vechigara mumarota vakasimira masaka. 14Asi kunozopinda kurerukira Thire neSidhoni ngezuva rokutongwa kuneimwimwi. 15Iwewe, Khapernaume, unozokuriswa mudenga here? Iwewe unozodzaswa pashi muHaidhesi.16Iye unomuzwa imwimwi unondizwa inini. Naye unomuramba imwimwi unondiramba inini. Nouwo unondiramba inini unoramba uwo wakandituma.17Makumi manomwe vakapetuka ngokudakara vechiti, “Mambo, nemadhimoni aitipfaira ngezina rako”. 18Wakati kwavari, “Ndakamuona Sathani echiwa kubva mudenga, akadai ngemheni. 19Penyai, ndakamupa simba rokutsika nyoka nezvinyaada, nepadera pesimba reshe regaa; akuna nechiro nachimwe chinozomuremadza. 20Zvakanyadaro musadakara ngeichi, kuti mweya inomupfaira; asi dakarai ngokuti mazina enyu akanyorwa mudenga”.21Ngeawa iro iye wakadakara muMweya Wakachena, akati, “Ndinokubonga Baba, Mambo womudenga nenyika, kuti wakazvifisha izvi kunevakangwara nevanozia ukazvionisa kunevana vadoko; eya Baba, ngokuti mwakazviona izvi zvakanaka mukuona kwenyu.,22Zveshe zvakapuwa kwendiri ndiBaba angu; akuna naumwe unozia Mukororo kuti ndiani, kwega Baba, nokuti Baba kuti ndiani, kwega Mukororo nouwozve waanoda Mukororo kuti amuonise kwaari Baba.”,23Naye wakakunukukira kuvadzidzi vake, ngokufishika akati, “Anomuchena madziso awo anoona zvomunoona imwimwi. 24Ngokuti ndinoti kwomuri vaprofeti vazhinji nemadzimambo vaiya nechidisiso chokuona zvomunoona, navo avazi kuzviona, zve, nokuzwa zvomunozwa, navo avazi kuzvizwa''.25Penya, gweta rakamiruka rechimuedza, rikati, “Mudzidzisi, chiinyi chendinozoita kuti ndigare nhaka yokupona kusikaperi?”, 26Iye wakati kwaari, “Chiinyi chakanyorwa muMipango? Unodzidzenyi?'' 27Naro rechipingura rakati, “Unozomuda Mambo Mwari wako ngomwoyo wako weshe nomweya wako weshe nesimba rako reshe nokurangarira kwako kweshe; nomuakirwana wako kudai ngokudzida kwako''. 28Naye wakati kwaari, “Wanasa kupingura; ita kudaro, newe unozorarama''.29Asi iro rechida kudzipembedza rakati kunaJesu, “Ndiani muakirwana wangu?” 30Jesu wakapingura, akati, “Munhu waidzaka echibva Jerusarema kuenda Jerikho, naye wakashongana namadzongoni awo akamukhumura zvokufuka zvake, akamurova, akaenda, echimusiya ooda kufa.31Zvinopano mupristi wakatikuti waidzaka ngeiyo njira; naapo echimuona wakapwashira ngokurutii rumweni. 32Ngokudarozve muRevhi, naapo aguma echimuona, wakapwashira ngokurutii rumweni.33Asi muSamaria, echihamba rwendo, wakagumapo paaiya; naapo amuona, wakamuzwira urombo, 34wakauya kwaari, akapomba maronda ake, echidurura mafuta nevhini. Naye wakamugadzika pachifuyo chake, akamuunza kumhatso yevaeni, akamungwarira. 35Nechimangwani wakabudisa zvigurwa zvesirivha zviiri, wakazvipa kunemuna wemhatso, akati, ‘Wechimungwarira; neicho chounozotutsira kubhadhara, inini apo ndouyazve ndinozokuripira.36Ngouri kwavari vatatu, mukupinimidza kwako, wakaita muakirwana kwaari uwo wakawira pakati pemadzongoni? 37Naro rakati, “Uwo wakamuitira nyasha.” NaJesu wakati kwaari, “Enda, uite kudaro newe''.38Zvinopano vachahamba murwendo rwavo, vakaguma muguta, nomudzimai unozwi Maritha wakamuashira mumhatso mwake. 39Naye waiya nemunun'una waizwi Maria, iye wakagara patsoka dzaMambo, echipurutana kudzidzisa kwake.40Asi Maritha wakaneseka ngemishando yakawanda; naye wakauya kwaari, akati, “Mambo, amunawo ndaa ndizvo here kuti munun'una wangu wandisiya ndechishanda ndega? Ndizvo muronzerei kuti andidetsere''. 41Asi Mambo wakapingura, akati kwaari, “Maritha, Maritha, unodembatemba nokuneseka ngezviro zvakawanda, 42asi chiro chimwe chinodikanwa. Maria watsanangura rupande rwakanaka, rusikazoduswi kubva kwaar''.

Chapter 11

1Jesu waikumbira pandau imweni, naapo apedza, umwe wevadzidzi vake wakati kwaari, “Mambo, tidzidzisei kukumbira, kudai ndiJohani wakadzidzisa vadzidzi vake''.2Jesu wakati kwavari, “Naapo mwookumbira, muti: Baba, ngariremeredzwe zina renyu. Umambo hwenyu ngahuuye.3Tipei zuva ngezuva kudya kwedu. 4Tirekererei zvishaishi zvedu, ngokuti isusuwo tinorekerera veshe avo vanendaa kwetiri. Musatipinza mukuedzwa''.5Jesu wakati kwavari, “Ndiani kwomuri uneshamwari, ungati aenda kweiri pakati pousiku echiti kwaari, ‘Shamwari, ndikweretisewo zvingwa zvitatu, 6ngokuti shamwari yangu yaguma kwendiri yechibva parwendo rwayo, neni andina chokuipa chokudya; 7Naye ungapingura arimukati echiti, ‘Usandinesa; musiwo wakonywa zvinopano, nevana vangu vaata neni mumubhedhi; andikoni kumuka kuti ndikupe''. 8Ndinoti kwomuri, kunyazwi asikazomuki amupe ngokuti ishamwari yake, asi ngendaa yokuangirira kwake unozomuka, amupe zveshe zvaanoda.9Neni ndinomuronzera kuti, kumbirai, kunozopuwa kwomuri; tsvakai, munozoona; dododzai, munozobeurirwa. 10Ngokuti munhu weshe unokumbira unozoashira, nouwo unotsvaka unozoona, nouwo unodododza unozobeurirwa.11Ndiani baba pakati penyu, apo mukororo wake echikumbira hove, unozomupa nyoka here? 12Nokuti kudai echikumbira zanda, unozomupa chinyaada here? 13Ndizvo kudai imwimwi mutori vakashata mwechizia kupa vana venyu zvipo zvakanaka, Baba enyu ari mudenga vanozopinda kwakaitawani kupa Mweya Wakachena kunevanokumbira kwaari?14Zvinopano Jesu waibudisa dhimoni raiya chimumu; naapo dhimoni rabuda, chimbungumbungu chakaereketa, nevanhu vazhinji vakashamiswa. 15Asi vamweni vavo vakati, “Iye unobudisa madhimoni ndiBheerizebhuri, muzvare wemadhimoni''.16Naapo vamweni vechimuedza vakatsvaka kwaari chioniso chinobva mudenga. 17Asi Jesu echizia mikarakadzo yavo, wakati kwavari, “Umambo hweshe hunodzipaura mukati mwahwo, hunoparara, nemhatso inodzipaura inowa pashi.18Nokudai Sathani echidzimukira ngokwake, umambo hwake hungaita maemerenyi? Ngokuti munoti inini ndinobudisa madhimoni ndiBheerizebhuri. 19Kuti inini ndechibudisa madhimoni ndiBheerizebhuri, vakororo venyu vanoabudisa ndiani? Ndizvo ivo vanozoita vatongi venyu. 20Asi kuti inini ndechiabudisa madhimoni ngechinwe chaMwari, ngokudaro umambo hwaMwari hwauya kwomuri.21Naapo uwo unesimba, anezvokurwa ndizvo, unongwarira mhatso yake, nenhumbi dzake dzinozongwaririka, 22Asi kuti umweni unomupinda ngesimba akauya padera pake, amunyise, unozobvuka kubva kwaari zvokurwa ndizvo zvake, izvo zvaaigonda ndizvo, unokoanisira zvakachakatwa zvake. 23Iye usipo neni unorwa neni, nouwo usikaunganidzi neni unotatanisa.24Naapo mweya unetsvina wabuda kumunhu, unohamba ndau dzisina mvura wechitsvaka kuzorora; usikakuoni unoti, ‘Ndohwirira kumhatso yangu apo pendakabva. 25Naapo wauyazve, unoiona yakatsvairwa nokurongedzwa. 26Naapo unoenda worowotorazve mweya imweni minomwe iyo inopinda kushata kuneuwo wokutanga, nayo inopoteremwo nokugara umwo; nokupedzisira kwechiemo chake munhuwo chinozoshata kupinda chiemo chokutanga''.27Naapo achaereketa izvi, dzimai raiya pakati pembungano rakadaidzira, rikati kwaari, “Inomuchena iyo ndani yakakubereka nemazamo awo ewakaamwa!'' 28Asi iye wakati, “Eya, kakurutu vanomuchena avo vanorizwa izwi raMwari vechiringwarira''.29Naapo mbungano yechiangira kuungana pamwepo, wakatanga kuti, “Uyu mubarirwana, mubarirwana wakashata; unotsvaka chioniso, asi akuna chioniso chinozopuwa kwouri, asi chioniso chaJona. 30Ngokuti kudai ndiJona wakaita chioniso kuvanhu veNinevhe, ngokudarozve Mukororo woMunhu unozoita chioniso kuneuyu mubarirwana.31Mambo womukadzi wenyika yokubani unozomiruka pamwepo nevanhu vomubarirwana uyu ngezuva rokutongwa, naye unozovaparisa ndaa; ngokuti iye wakabva kumagumo enyika, kuenda koozwa kungwara kwaSoromoni. Penyai, mukuru kunaSoromoni uri panapa.32Vanhu veNinevhe vanozoema ngezuva rokutongwa pamwepo nouyu mubarirwana, navo vanozouparisa ndaa; ngokuti ivo vakatenderuka ngokuchumaira kwaJona. Penyai, mukuru kunaJona uri panapa.33“Akuna munhu unobasira chibani echichiisa pandau yakafishika nokuti pashi pechitundu, asi pachigadzikiro pacho, kuti avo vanopotera vaone kujeka. 34Chibani chomuiri idziso rako. Apo dziso rako rakanaka, muiri wako weshe unozara ngokujeka; asi kuti rakashata, muiri wako uri muchidima. 35Ndizvo ngwara kuti kujeka ukwo kuri mukati mwako kusaita chidima. 36Ndizvo kudai muiri wako weshe wakazara ngokujeka, pasina rupande runechidima, muiri weshe unozozara yaamho ngokujeka, kudai ngechibani chechinasa kujeka, chinozokujekisa yaamho.37Naapo achaereketa, muFarisi wakamukoka kuti arye naye; naye wakapotera, Jesu akagara patafura. 38MuFarisi aona wakashamiswa kuti iye aazi kushamba asati adya.39NaMambo wakati kwaari, “Zvinopano imwimwi vaFarisi munosuka kubanze kwetsani nokwendiro, asi mukati mwenyu mwakazara ngokukara nokushata. 40Imwimwi mapenzi! Iye wakaita zvokubanze, aazi kuitazve zvomukati here? 41Asi ipai zviri mukati kuita zvipo kuvarombo; penyai, zveshe zvinochena kwomuri.42Asi hezvo kwomuri imwimwi vaFarisi! Ngokuti munopa chegumi chemindi nerue nemiriwo yeshe, asi munorekeredza kutonga kwakwo norudo rwaMwari; asi kwaisisira kuti muite izvi, musikarekeri zvimweni.43Hezvo kwomuri imwimwi vaFarisi! Ngokuti munoda zvigaro zvepamberi mumhatso dzokudira nokuchingamidzwa pandau dzemisika. 44Hezvo kwomuri! Ngokuti mwakadai ngemaiba asikaoneki, nevanhu vanohamba padera pawo vasikazii.45Umwe wemagweta wakapingura echiti kwaari, “Mudzidzisi, mwechiereketa kudai, munotitukawo nesu''. 46Jesu wakati, “Hezvo kwomuri nemwi magweta! Ngokuti munotwikisa vanhu mitwaro inodzimbira kuitwara, nemwi mwemene musikaigwami ngechimwe chezvinwe zvenyu.47Hezvo kwomuri! Ngokuti munoaka maiba evaprofeti, avo vakaurawa ngemadzibaba enyu. 48Ndizvo muri zvapupu nevanotenderana nemishando yemadzibaba enyu; ngokuti ivo vakavauraya, nemwi munoaka maiba avo.49Ndizvozve ungwaru hwaMwari hwakati, ‘Ndinozotuma kwavari vaprofeti nevapostori, nevamweni vavo vanozovauraya nevamweni vavo vanozovatambudza''. 50kuti ngazi yevaprofeti veshe yakaparadzwa kubvira pakusikwa kwenyika ibvunzisiswe kuneuyu mubarirwana, 51kubvira kungazi yaAbhera metsa kuguma kungazi yaZekharia, uwo wakafa pakati pearita neTemperi. Eya ndinoti kwomuri, inozobvunzisiswa kuneuyu mubarirwana.52Hezvo kwomuri magweta! Ngokuti imwimwi mwakadusa kii rokuzia; amuzi kupotera imwimwi mwemene, naavo vaipotera mwakavarambidza''.53Naapo echibva apo, vanyori nevaFarisi vakatanga kumuangiridza kakurutu nokumunyangadza kuti aerekete zviro zvakawanda, 54vechimuteya kuti vamubate ngechiro chinobva pamuromo wake.

Chapter 12

1Ngouwo mukuwo, naapo vanhu vasikaerengeki vaungana pamwepo vaitsikirirana, wakatanga kuereketa kunevadzidzi vake kuti, “Ngwarai mumera wevaFarisi, uwo uri kudziitisa.2Ngokuti akuna chiro chakadumaidzwa chisikazoonekwi, nokuti chakafishika chisikazoziikanwi. 3Ndizvo icho chemwakaereketa muchidima chinozozwika mukujeka, neicho chemwakapangirana munzee mukati mwemakamera akafishika, chinozoteketeswa padera pechachungu chemhatso.4Ndinomuronzera, shamwari dzangu, musatya avo vanouraya muiri, ngesure kweizvo vasina chevangaita. 5Asi ndinomunyowedza ngouwo womunosisira kutya; mwechimutya uwo ngesure kwokuuraya, unesimba rokurasha mugehena, eya, ndinomuronzera mutyenyi uwo.6Zviwanzaburi zvishanu azvitengeswi ngemasendi mairi here? Nechimwe chazvo achizoriyarikanwi pamberi paMwari. 7Asi nebvudzi resoro renyu rakaerengwa reshe. Musatya; imwimwi munopinda kudikanwa kunezviwanzaburi zvizhinji.8Neni ndinomuronzera, kunyazwi ndiani unonditenda pamberi pevanhu, Mswana woMunhu unozomutendawo pamberi pengirosi dzaMwari; 9asi iye unondiramba pamberi pevanhu, ndinozomurambawo pamberi pengirosi dzaMwari. 10Nomunhu weshe unoereketa izwi rakashata ngeMwana woMunhu, kunozorekererwa kwaari; asi uwo unotuka Mweya Wakachena akuzorekererwi kwaari.11Naapo voomuunza mumhatso dzokudira nepamberi pevatongi nepamberi pevanesimba, musazodembatemba ngenjira yomunozopingura ndiyo nokuti munozopingura ngemazwi akadini nokuti munozoereketenyi, 12ngokuti Mweya Wakachena unozomudzidzisa ngeiro awa icho chinosisira kuti muerekete.13Umwe wembungano wakati kwaari, “Mudzidzisi, wechironzera mukoma wangu kuti tikoane nhaka.'' 14Jesu wakati kwaari, “Munhuwe, ndiani wandiemesa kuti ndiite mutongi nokuti mukoanisiri padera penyu?'' 15Naye wakati kwavari, “Ngwarai, mwechidzitarausa kubva mukuemura kweshe; ngokuti kurarama kwomunhu akubvi mukuwanda kwoupfumi hwaanahwo.''16Jesu wakavaronzera muedzaniso akati, “Munda wegurudza wakabereka zvakawanda 17naro rakakarakadza mukati mwaro rechiti, ‘Ndinozoitenyi, ngokuti andina ndau yokuisa zviyo zvangu?’. 18Naro rakati, ‘Ndinozodai; ndoputsira pashi matura angu, ndiake anopinda kukura, naapo ndinozoisa zviyo zvangu zveshe nezviro zvangu. 19Neni ndinozoti kumweya wangu, ‘Une zviro zvakawanda zvakaunganidzirwa kukwanisa makore mazhinji, chigarisika, wechidya, wechimwa, wechidakara.20Asi Mwari wakati kwaari, ‘Iwewe benzi! Ngouyu usiku mweya wako unozodaidzwa kubva kwouri. Neizvo zvewakadzingwaririra zvinozoita zvaani?’. 21“Ndizvo zvakaita uwo unodziunganidzira upfumi, asi asiri mupfumi pamberi paMwari''.22Jesu Wakati kunevadzidzi vake, “Ngeiyi ndaa ndinoti kwomuri, musadembatemba ngendaa yokurarama kwenyu, kuti munozodyenyi, nokuti ngendaa yomuiri wenyu, kuti munozofukenyi. 23Ngokuti kupona kunopinda kudya, nomuiri unopinda zvokufuka.24Mwechipinimidza ngemakungu, kuti aakushi nokuti kuunganidza, aana tsapi nokuti matura, asi Mwari unoaburira. Imwimwi munopinda kwakaitawani kudikanwa kuneshiri!, 25Ndiani kwomuri ngokudembatemba ungatutsira zuva rimwe rokupona kwake? 26Ndizvo kudai imwimwi musina simba rokuita icho chidodoko, munodembatemba ngenyi ngezvimweni?27Pinimidzai ngemaruva, kukura kwaanoita; aashandi, zve, aaruki; asi inini ndinoti kwomuri, naSoromoni muuthende hwake hweshe aazi kumbopfekeswa kudai ngerimwe rawo. 28Asi kudai Mwari echipfekesa kudaro mwenje worubaya, uwo uripo nyamashi namangwani unokandirwa muchoto, iye unozopinda kwakaitawani kumupfekesa, imwimwi munokutenda kudoodoko!29Musatsvaka zvokudya nezvokumwa nokuti musanyunyuta., 30Ngokuti madzinza eshe enyika anozvitsvaka izvi zveshe, asi Baba enyu vanozia kuti munozvitama izvi zviro.31Asi tsvakai umambo hwake, neizvi zvinozotutsirwa kwomuri. 32“Musatya, imwimwi chikwata chidoko, ngokuti chiri chidisiso chaBaba enyu kuti vamupe umambo.33Tengesai zvomunazvo, mukovere varombo; mudziitire zvikwama zvisikatsakari, noupfumi mudenga husikaperi, apo mbavha peisikakwedzeri nokuti unundu pousikaparadzi. 34Ngokuti apo pouri upfumi hwenyu, apo ndipo panemwoyo wenyu.35Zviunu zvenyu ngazvisungiswe nezvibani zvenyu ngazvijeke; 36nemwi muite kudai ngevanhu vanorindira mambo wavo apo oobva kudhiri romuchadho, kuti apo oouya nokudododza, vamubeurire paripo.37Vanomuchena avo varanda apo mambo oouya unozovaona vechirinda; ngegwinyiso ndinoti kwomuri, unozodzisimidza nokuita kuti vagare pashi panekudya, naye unozouya nokuvashandira. 38Kudai baba echizouya ngomurindo wechipiri nokuti wechitatu, andovaona vakadaro, vanomuchena avo varanda.39Asi mwechizia ichi, kuti kudai munewemhatso aiya azia awa iro raiuya ndiro mbavha, waizorinda asikatendi kuti mhatso yake ipwanyiwe. 40Ndizvo imwimwi itai vakanasirirwa, ngokuti Mwana woMunhu unouya ngeawa romusikapinimidzi''.41Petro wakati, “Mambo, unoereketa muedzaniso uyu kwetiri here nokuti kwavari veshe?” 42Mambo wakati, “Ndiani muranda unogondeka newakangwara, uwo mambo wake unozomuemesa padera pemhatso yake, kuti avape kudya kwavo ngomukuwo wakwo? 43Unomuchena uwo muranda apo mambo wake oouya unozomuona echiita kudaro. 44Ngegwinyiso ndinoti kwomuri, unozomuemesa padera pezviro zveshe zvaanazvo.45Asi kudai uwo muranda echizoti mumwoyo mwake, ‘Mambo wangu unononoka kuuya,’ orootanga kurova varanda vevamuna nevarandakadzi, adye nokumwa nokuradza, 46mambo womuranda uwo unozouya ngezuva raasikamukariri neawa raasikazii, naye unozomugura kuita zvigurwa zviiri, amuemesere chikoaniswa chake pamwepo nevasikatendi.47Nouwo muranda waizia chiri kuda kwamambo wake, asi aazi kunasirira nokuti kuita kudai ngokuda kwake, unozoshwapurwa ngemishwapu mizhinji. 48Asi uwo usikazi kuzia, akaita izvo zvinosisira kuti ashwapurwe, unozoshwapurwa ngemishwapu mishomani. Nokwaari uwo wakapuwa zvakawanda, kunozobvunzwa zvakawanda. Nokwaari uwo wevakapa zvakawanda, vanhu vanozobvunza zvakapinda kuwanda.49“Ndakauya kukandira mwoto padera penyika; neni ndinozodenyi kuti mwoto watobaka nazvinopano. 50Asi ndinorubhabhatidzo rwokubhabhatidzwa ndirwo; ndinokumanikidzwa metsa rwaitika.51Munopinimidza here kuti ndakauya kupa kunyarara munyika? Ndinomuronzera kuti haiwa, asi kuparadzana! 52Ngokuti kubvira zvinopano vanozoapo vashanu mumhatso imweyo vakaparadzana, vatatu vakapesana nevairi, nevairi vakapesana nevatatu; 53“Baba vanozopesana nomukororo, nomukororo unozopesana nababa, namai vanozopesana nemwanasikana, nemwanasikana unozopesana namai, namazvarira vanozopesana nomuzakazi wake, nemuzakazi unozopesana namazvarira ake''.54Jesu wakatizve kumbungano, “Apo mwoona gore rechimirukira mudenga ngokumabirirazuva, paripo munoti, ‘Kunoda kunaya,’ nakwo kunonaya., 55Naapo mwoona dutu rechivhuvhuta kubva ngokubani, munoti, ‘Kunozopisha,’ nakwo kunopisha. 56Imwimwi vadziitisi! Munokona kududzira hope yenyika neyomudenga; asi ngenyi musikazii njira yokududzira ndiyo nguva iyi?57“Amukoni ngenyi ngokwenyu kuparadzanisa icho chakanaka? 58Naapo wechienda negaa rako pamberi pamambo, ita kuti utenderane naro uchimunjira, kuti asazokukweya akuunze pamberi pomutongi, uwo unozokupira kumuphurisa nomuphurisa unozokuisa mutirongo. 59Ndinoti kwouri, autongozobudimwo usati waripa nesendi rokupedzisira.

Chapter 13

1Vaiyapo ngouwo mukuwo vamweni vakaronzera Jesu ngevaGarire, avo vaiya vakumanidzirwa ngazi yavo nemidiro yavo ndiPiratu. 2Naye Jesu wakapingura, akati kwavari, “Munopinimidza here kuti avo vaGarire vaiya vashaishi kupinda vamweni veshe vaGarire, ngokuti ivo vakaanenhamo yakadaro? 3Ndinomuronzera, kuti haiwa; asi ngepabanze pokuti mwatenderuka imwimwi, munozoperawo mweshe ngokudaro.4Nokuti avo varigumi navasere avo vakawirwa padera pavo ngorusvingo rwaiya muSiroamu, rukavauraya, munopinimidza here kuti vaiya vanendaa kupinda vanhu veshe vanogara muJerusarema? 5Ndinomuronzera, kuti haiwa; asi ngepabanze pokuti mwatenderuka imwimwi, munozopera mweshe ngokudaro.6Jesu wakavaronzera uyu muedzaniso, “Munhu waiya nomuonde wakasimwa mumunda wake wemivhini; naye wakauya echitsvaka michero kwouri, asi aazi kuona chiro. 7Wakati kumurimi wemivhini, ‘Ringira, makore aya matatu ndakauya ndechitsvaka michero kuneuyu muonde, ndisikaioni. Chiutemera pashi; unopedzerenyi kudya mumunda?.8Nouwo wakapingura, akati kwaari, ‘Mambo, chimborekerai nyamwakazve ndipande pashi pawo kuutendenedza, ndiise mwarira. 9Kudai wechizobereka michero ngesure kweizvi, zvakanaka; asi kudai usikazobereki, unozoutemera pashi!''.10NayeJesu waidzidzisa muneimwe yemhatso dzokudira ngeSabatha. 11Penya mudzimai waiya nomweya waimurwarisa makore gumi namasere, waiya nenunda, asikakoni napadoodoko kudzitwasura.12Naapo Jesu amuona, wakamudaidza, akati kwaari, “Mudzimai, wasunhurwa kubva kunhenda yako''. 13Naye wakaisa nyara dzake padera pake, paripo iye wakatwasurwa, akakudza Mwari. 14Asi mukuru wemhatso yokudira, wakashishwa ngokuti Jesu waiya amuponesa ngezuva reSabatha, wakati kunembungano, “Aripo mazuva matanhatu awo anosisira kuti vanhu vashande ndiwo, ndizvo ngaawo mazuva mwechiuya muponeswe, haiwa ngezuva reSabatha''.15Asi Mambo wakamupingura akati, “Imwimwi vadziitisi! Umwe ngaumwe wenyu aasunhuri here ngezuva reSabatha n'ombe yake nokuti mbongoro yake kubva muchibaya, kuitinha kuenda nayo kumvura? 16Akusisiri here kuti uyu mudzimai, mukunda waAbrahama uwo waakasunga Sathani, ringirai, makore aya gumi namasere, asunhurwe kubva mukusungwa uku ngezuva reSabatha?''.17Naapo aiya aereketa izvi, magaa ake akatsverudzwa; mbungano yeshe yakadakara ngendaa yeizvo zveshe zvakanaka yaamho zvakaitwa ndiye.18Ndizvo Jesu wakati, “Umambo hwaMwari hwakadai ngenyi, ndohuedzanisa nenyi? 19Hwakadai ngetsangu yomustadhi iyo yaakatora munhu, akaisima mumunda mwake, nayo yakamera, yakaita muti neshiri dzomudenga dzakaaka zvisaki mumatai awo''.20Wakatizve, “Ndohuedzanisa nenyi umambo hwaMwari? 21Hwakadai ngomumera uwo waakatora mudzimai, akaufisha mukati mwemitani mitatu yeufu, metsa hwafemeswa hweshe.22Jesu wakahamba ngomumadhorobha nomumaguta echidzidzisa, echienda Jerusarema. 23Noumweni wakati kwaari, “Mambo, vashomani here vanozoponeswa?''. Jesu wakati kwavari: 24Shingirirai kupinda ngepamusiwo wakamanikana, ngokuti ndinoti kwomuri vazhinji vanozotsvaka kupinda, navo avazokoni.25Naapo amiruka munewemhatso nokukonya musiwo, nemwi mwotanga kuema kubanze nokudododza pamusiwo mwechiti, ‘Mambo, tibeurire.’ Naye unozopingura echiti kwomuri, ‘Andimuzii kuti munobva pari’, 26Naapo munozotanga kuti, ‘Takadya nokumwa mukuona kwako, newe wakadzidzisa mumapato edu’. 27Asi unozoti, ‘Ndinomuronzera, andimuzii kuti munobva pari; ibvai kwendiri, imwimwi mweshe vashandi vezvakashata!’.28Apo kunozoiteyo kuboorera nokukwetsana kwemazino, naapo mwozoona Abrahama, Isaka naJakobe nevaprofeti veshe muumambo hwaMwari, nemwi mwemene mwarashwa kubanze. 29Vanozobva kumabvazuva nokumabirirazuva, dera nokubani, navo vanozogara patafura muumambo hwaMwari. 30Penyai, varipo vamweni vesure vanozoita vepamberi, varipo vamweni vepamberi vanozoita vesure.31Ngeawa iro vakauya vamweni vevaFarisi vechiti kwaari, “Buda uende kubva panapa, ngokuti Herodhi unoda kukuuraya''. 32Jesu wakati kwavari, “Endai mwechiti kuneiyo hava, ‘Penya, ndinodzinga madhimoni ndechiponesa nyamashi namangwani, ngezuva rechitatu ndizopedza mushando wangu. 33Asi kunodikanwa kuti ndihambe njira yangu nyamashi namangwani nezuva rinoteera; ngokuti azvingaitiki kuti muprofeti afire kubanze kweJerusarema.34A Jerusarema, Jerusarema, iwewe unouraya vaprofeti wechivaponda ngemapuwe avo vanotumwa kwouri! Kanganai kendaida kuunganidza vana vako pamwepo kudai ngemhambo inounganidza zvitiyo zvayo pashi pemaphaphiro ayo, nemwi amuzi kutenda. 35Penyai, mhatso yenyu yasiiwa kuita dongo. Neni ndinoti kwomuri, amuchazondioni metsa munozoti, ‘Unomuchena uwo unouya ngezina raMambo''.

Chapter 14

1Ngezuva reSabatha rimweni Jesu wakapotera mumhatso yomutongi uwo waiya umwe wevaFarisi, koodya, vaimuringisisa. 2Penya, kwaiyapo pamberi pake munhu waiya nenhenda yechizvimbo. 3NaJesu wakavunzisa kunemagweta nevaFarisi echiti, “Kunotenderwa here kuponesa ngezuva reSabatha nokuti akutenderwi?”4Asi ivo vakanyarara. Jesu wakamutora, akamuponesa, akamurekera kuti aende. 5Naye wakati kwavari, “Ndiani kwomuri, unemwana nokuti kabi yake yawa muhunza, usikazoibudisi ngokukasira ngezuva reSabatha?” 6Navo avazi kukona kumupingura ngendaa iyi.7, Naapo Jesu aona kuti vakakokwa pamutambo vatchatsanangura zvigaro zvepamberi, wakapa mufananidzo kwavari eiti. 8“Naapo wakokwa kudhiri romuchadho, usazogara pashi pandau yepamberi, ngokuti pamweni munhu mukuru kupinda iwewe wakokwawo ndiye. 9nouwo wakakukoka iwewe naye unozouya echiti kwouri, ‘Taraukira uyu agare panapa,’ naapo unozotanga kutsveruka ngekoogara ndau yesure.10Asi apo wakokwa, enda ugare pandau yesure, naapo uwo wakakukoka ouya, ungazoti kwouri, ‘Shamwari, enda pandau yepamberi;’ naapo unozokuriswa mukuona kwavo veshe vanogara newe pakudya. 11Ngokuti iye unodzikurisa unozopfaiswa, nouwo unodzipfaisa unozokuriswa”.12Jesu wakati kuneuwozve wakamukoka, “Apo wonasira kudya kwemasikati nokuti kwemadeekoni, usazodaidza shamwari dzako nokuti vakoma vako nokuti hama dzako nokuti makurudza ari vaakirwana vako, kuti pamweni vanozokukokawo, nakwo kuite kuhwirinzirwa kwouri.13Asi apo woonasira kudya iwewe, koka varombo, vakakuwara nezvirema nemapofu, 14newe unozofumiswa, ngokuti avo avana chokuhwirinzira kwouri. Ngokuti iwewe unozohwirinzirwa mukumuka kwevakarurama''.15Naapo umwe weavo vaigara naJesu patafura pakudya azwa izvi, wakati kwaari, “Unomuchena uwo unozodya chingwa muumambo hwaMwari!''. 16Jesu wakati kwaari, “Munhu wakanasira kudya kwemadeekoni kwakawanda, wakakoka vazhinji; 17naye wakatuma varanda vake ngomukuwo wokudya kwemadeekoni kooronza kwavari vakakokwa kuti, ‘Chiuyai; ngokuti zviro zveshe zvanasirwa zvino’.18Asi veshe vakatanga kutendamurandu ngomwoyo umwe. Uwo wokutanga wakati kwaari, ‘Ndakatenga munda, nakwo kunosisira kuti ndiende ndiuone; ndapota ngandirekererwe’. 19Noumweni wakati, ‘Ndakatenga kabi dzemajoka mashanu, neni ndinoendayo koodziedza. Ndapota ngandirekererwe’. 20Noumweni wakati, ‘Ndakaroora mukadzi, ndizvo andingakoni kuuyayo’,21Nomuranda uwo wakauya akaziisa mambo wake izvi. Naapo mune wemhatso wakatseneka, akati kumuranda wake, ‘Enda ngokukasira mumapato nomunjira dzomudhorobha, uvaunze panapa varombo nevakakuwara nemapofu nezvirema’. 22Nomuranda wakati, ‘Mambo, icho chewapanga chaitwa, asi ndau ichirimwo’.23Namambo wakati kuno muranda wake, ‘Buda uende munjira nomumarushosha, uite kuti vapotere, kuti mhatso yangu izare. 24Ngokuti ndinomuronzera kuti, apana munhu naumwe weavo vakakokwa unozoraira kudya kwangu kwemadeekoni.25Zvinopano yaihamba naye mbungano hurutu. Jesu wakapetuka, akati kwavari, 26“Kudai aripo munhu unoda kuuya sure kwangu, asikanyenyi baba ake namai ake, mukadzi wake, vana vake, vakoma vake, hanzvadzi, eya, nokurarama kwakezve, aangakoni kuita mudzidzi wangu. 27Iye usikatwari muchinjiko wake nokuuya sure kwangu, aangakoni kuita mudzidzi wangu.28Ngokuti ndiani kwomuri echida kuaka rusvingo, asikatangi kugara pashi aerenge mare yarwo, kuti unayo here yokurupedza?, 29Kuti pamweni apedza kuisa madzeyo, asikakoni kurupedza, avo veshe vanoruona vatange kumuitire jee, eiti 30Uyu munhu wakatanga kuaka, asikazi kukona kurupedza''.31Nokuti ndiani mambo, uwo echienda kooshongana namambo umweni mukurwa, asikatangi kugara pashi apangane kuti dani unesimba here ane vanhu makumi emazana gumi kushongana nouwo unouya kurwa naye anemakumi emazana makumi mairi evanhu? 32Nokuti umweni achikuretu yaamho, atume nhumwa kubvunza chaanoda chokuti vaiyane. 33Ndizvo kunyazwi ndiani kwomuri usikasii zveshe zvaanazvo, aangakoni kuita mudzidzi wangu.34“Munyu wakanaka, asi kuti munyu warasha kunaka kwawo, ucharungwa ngenyi? 35Auchadetseri chiro kuuisa mumunda nokuti kuita mwarira; vanhu vanourasha kubanze. Uwo unenzee dzokuzwa, ngaazwe''.

Chapter 15

1Zvinopano vabhadarisi vemuthero nevashaishi veshe vaikwedzera kwaari Jesu kumuzwa, 2VaFarisi nevanyori vakavhuruvhuta vechiti, “Munhu uyu unoashira vashaishi nokudya navo”.3Jesu wakavaronzera uyu muedzaniso echiti, 4“Ndiani munhu kwomuri, kudai anezana remakwai, nerimwe rawo rarashika, aasii here makumi mapfumbamwe nemapfumbamwe mushango, aende kootsvaka iro rakarashika, metsa ariona? 5Naapo ariona, unoripakata pamapfudzi ake ngokudakara.6Naapo aguma kanyi, unodaidza pamwepo shamwari dzake nevaakirwana vake echiti kwavari, ‘Dakarai neni, ngokuti ndariona gwai rangu iro raiya rakarashika. 7Ndinoti kwomuri, ngokudaro kunozoapo kudakara mudenga ngendaa youmwe mushaishi watenderuka kupinda kudakara ngemakumi mapfumbamwe nemapfumbamwe vari vakarurama vasikatami kutenderuka.8Nokuti ngouri mudzimai, unezvigurwa zvesirivha zviri gumi, kuti akarasha chimwe chazvo, aabasiri chibani here, atsvaire mhatso nokunasa kutsvakisisa metsa achiona?, 9Naapo achiona, unodaidza pamwepo shamwari dzake nevaakirwana vake echiti, ‘Dakarai neni, ngokuti ndachiona chigurwa chesirivha icho chendakarasha’. 10Ngokudaro ndinoti kwomuri, kuripo kudakara pamberi pengirosi dzaMwari ngendaa yomushaishi umwe watenderuka''.11Jesu wakati, “Munhu umweni waiya nevakororo vairi. 12Nomudoko wavo wakati kunababa ake, ‘Baba, chindikoanisirai chikoaniswa chenhaka chendakaemeserwa.’ Naye wakakoanisira kwavari pfuma yake.13Ngesure kwemazuva mashomani mwana mudoko wakaunganidza zveshe pamwepo, akaenda kunyika iri kuretu, naye wakaparadza nhaka yake ngokupona kwokushaisha. 14Naapo aiya apedza zveshe, yakaguma nzara huru munyikamwo, naye wakatanga kutama.15Ndizvo wakaenda akadzipira kunemunhu wenyikayo, naye wakamutuma kuenda murubaya koousha nguruve. 16Naye waido kugutisa ndani yake ngemateko aidyiwa ngenguruve; apana munhu waimupa chiro.,17Asi apo anasa kuzia pachake wakati, ‘Kuwandanyi kwakaita varanda vababa angu vane chingwa chinokwana nechokusiya, neni ndiri kufa ngenzara panapa! 18Ndomiruka ndiende kunababa angu, ndinozoti kwavari: ‘Baba, ndashaisha pamberi paMwari nepamberi penyu; 19neni andichasisiri kudaidzwa kuti ndiri mwana wenyu. Chindibatai kudai ngoumwe wevaranda venyu.20Djaha rakamuruka, rikauya kunababa varo. Asi apo achikuretu, baba ake vakamuona vakamuzwira nyasha, navo vakarumba, vakamumbundira, vakamuchingamidza ngomuromo. 21Mwana wakati kwaari, ‘Baba, ndakashaisha pamberi paMwari nepamberi penyu; andichasisiri kudaidzwa kuti ndiri mwana wenyu’.22Asi baba vakati kuvaranda vavo, ‘Unzai ngokukasira gauni rakapindisisa kunaka, mumupfekese; muise ndandazi pachikunwe chake nemagwada mutsoka dzake, 23mwechiunza mhuru inonuna muiuraye, ngatidye tidakare; 24ngokuti uyu mukororo wangu waiya afa, naye unoponazve; wakarashika, naye waoneka.’ Navo vakatanga kudakara.25Zvinopano mukororo wake wedangwe waiya mumunda; naapo achauya echikwedzera kumhatso, wakazwa kuridzwa nokuzvina. 26Naye wakadaidza umwe wevaranda, akabvunza kuti izvi zviinyi! 27Naye wakati kwaari, ‘Munun'una wako wauya nababa ako vamuuraira mhuru inonuna, ngokuti vamuashira achangwaririka nokupona.28Asi dangwe rakanyangadzwa, akaramba kungena. Nababa ake vakabuda kubanze, vakamunyengerera. 29Asi mwana wakapingura, akati kunababa ake, ‘Ringirai, makore aya mazhinji ndakakushandira neni andizi kutongogura chimwe chemipango yako; asi auzi kundipa kachimbudzana kuti ndidakare neshamwari dzangu. 30Asi wauya uyu mukororo wako uwo wakapedza pfuma yako pamwepo nemamhombo, iwewe wamuuraira mhuru inonuna’.31Asi baba wakati kwaari, ‘Mwana, undori neni nguva dzeshe neizvo zvendinazvo zvindori zvako. 32Asi kwaisisira kuti tidakare nokudakadzwa, ngokuti uyu munun'una wako waiya afa, naye unoponazve; waiya akarashika, nazvinopano unoonekazve.

Chapter 16

1jesu wakati kuvadzidzi vake, “Kwaiyapo munhu waiya gurudza, uwo waiya nomungwariri, naye wakaitirwa ndaa yokuti waiparadza pfuma yamambo wake. 2Naye wakamudaidza, akati kwaari, ‘Chiinyi ichi chendinozwa ndiwe? Wechindipa mushumo womushando woungwariri hwako, ngokuti iwewe aungachaiti mungwariri’.3Nomungwariri wakati mukati mwake, ‘Ndodini, ngokuti mambo wangu unodusa kwendiri mushando woungwariri hwangu? Andina simba rokurima, ndinenyowa dzokupemha. 4Ndinozia chendinozoita, apo ndadzingwa kubva mumushando woungwariri hwangu, kuti vanhu vazondiashira mumhatso dzavo’.5Ndizvo mudzwiti echidaidza kwaari veshe vaiya nezvikwereti kunamambo wake umwe ngaumwe, wakati kuneuwo wokutanga, ‘Unechikwereti chakadini kunamambo wangu?’. 6Iye wakati, ‘Zana remabiya emafuta.’ Naye wakati kwaari, ‘Tora tsamba yako ukasire kugara pashi, unyore kuti makumi mashanu’. 7Naapo wakatizve kuno umweni, ‘Iwewe unechikwereti chakadini?’ Naye wakati, ‘Zana rezvitundu zvekoroni.’ Naye wakati kwaari, ‘Tora tsamba yako unyore kuti makumi masere’.8Namambo wake wakakudza mungwariri wakashata ngokuti yaiya aita ngourimbwi. Ngokuti vanhu veiyi nyika vanopinda kungwara kundanga dzavo kunevanhu vokujeka. 9Neni ndinomuronzera, mwechidziitira shamwari ngoupfumi husikazi kururama, kuti apo hwapera vazomuashira muugaro husikaperi.10Uwo unogondeka ngezvidoodoko unozogondekazve ngezvakawanda; nouwo usikazi kururama ngezvidoodoko aazi kururamazve ngezvakawanda. 11Ndizvo kuti musikazi kuita vanogondeka ngoupfumi husikazi kururama, ndiani unozomugonda ngoupfumi hwegwinyiso? 12Kudai musikazi kuita vanogondeka ngeizvo zvaiya zvevamweni, ndiani unozopa kwomuri izvo zviri zvenyu?13Apana muranda ungakona kushandira madzimambo mairi; ngokuti unozonyenya umwe ade umweni, nokuti unozobatirira kuneumweni, ashoore umweni. Amungakoni kushandira Mwari neMare”.14VaFarisi, avo vaida mare, vakazwa zveshe izvi, navo vakamusvereredza. 15Naye wakati kwavari, “Imwimwi muri avo vanodzipembedza pamberi pevanhu, asi Mwari unozia mwoyo yenyu; ngokuti icho chinoremeredzwa pakati pevanhu, chiri chinonyangadza pamberi paMwari.16Mupango nezvinyorwa zvevaprofeti zvaindoapo metsa kuguma kwaJohani; kubvira ngouwo mukuwo umambo hwaMwari hunochumairwa, nomunhu weshe unopoteramwo ngesimba. 17Asi kunopinda kureruka kuti denga nenyika zvipinde, kunekuti kadonhwe kamwe keMipango kakorere kuitika.18Kunyazwi ndiani unoramba mukadzi wake, aroore umweni unoomba, nouwo unomuroora uwo wakarambwa kubva kumwamuna wake unoomba.19Kwaiyapo munhu waiya gurudza, uwo waipfeka machira akatsvukuruka neakachena akanaka echidya zvakanaka mazuva eshe. 20Kwaiyapozve mupemhi waizwi Razarusi waiiswa pamusiwo wegurudza, akazara ngezvironda, 21waida kudya matsekeneswa aiwa kubva patafura pegurudza; kunyazwi nembwa dzaiuya dzechinambura zvironda zvake.22Kwakaitika kuti mupemhi wakafa, akatwarwa ngengirosi kuenda paditi raAbrahama. Negurudza rakafawo rikaikwa; 23riri muHaidhesi, rakamirudza madziso aro rechishononwa, rikaona Abrahama ari kuretu naRazarusi ari paditi pake.24Naro rakadaidzira rikati, ‘Baba Abrahama, ndiitirei nyasha, tumai Razarusi kuti anyike kumagumo kwechinwe chake mumvura atonhodze rurumi rwangu; ngokuti ndiri mukurwadziwa mumurazvu uyu’.25Asi Abrahama wakati, ‘Mwana, karakadza kuti iwewe ngenguva yokupona kwako wakaashira zviro zvako zvakanaka, naRazarusi ngokudaro wakaashira zviro zvakashata; asi zvinopano unoembedzerwa, newe uri mukurwadziwa. 26Nepadera peizvi zveshe, riripo gaha guru rakaiswa pakati pedu nemwi, kuti avo vanoda kubva uno kuuya kwomuri, avangakoni, zve akuna ungaambuka kubva kwomuri kuuya kwetiri`.27Mufhumi wakati, ‘Ndinokupota, baba Abrahama, kuti umutume kumhatso yababa angu,, 28ngokuti ndine vanun'una vashanu, kuti anase kupupura kwavari, kuti vasazouyawo kundau iyi yokushononwa.’,29Asi Abrahama wakati, ‘Vanaye Mosi nevaprofeti; ngavavapurutane`. 30Asi iye wakati, ‘Haiwa, baba Abrahama; asi kudai umwe akaenda kwavari echibva kwevakafa, vanozotenderuka`. 31Asi iye wakati kwaari, ‘Kudai vasikapurutani Mosi nevaprofeti, avatongozozwi kunyazwi umwe amuka kubva kwevakafa.

Chapter 17

1Jesu wakati kuvadzidzi vake, “Akungaitiki kuti zvipumhuniso zvisauya; asi ihehe kwaari uwo wezvinouya ndiye!, 2Kurinane kwaari kuti guyo gurutu risungirwe muhuro mwake naye anzvaidzwe muruandhle, kunekuti aite kuti umwe weava vadoko ashaishe.3Mwechidzingwarira pachenyu; kudai munun'una wako echishaisha, wechimurambidza, kuti iye echitenderuka, chimurekerera. 4Nokudai echikushaishira kanomwe ngezuva, akakunukuka kwouri kanomwe, naye echiti, ‘Ndinotenderuka,’ newe unosisira kumurekerera''.5Vapostori vakati kunaMambo, “Wanza kugonda kwedu!” 6NaMambo wakati, “Kudai mwaiya nokugonda kwakadai ngetsangu yemustadhi, mwaizoronza kuneuyu muti womuonde kuti, ‘Bvitwa, usimwe muruandhle,’ nawo waizomupurutana.7Asi ndiani kwomuri, unemuranda echirima mumunda nokuti kuusha makwai, ungazoti kwaari apo auya echibva kumunda, ‘Uya zvinopano ugare pashi patafura panekudya? 8Aazoti here kwaari, ‘Ndinasirire kudya kwemadeekoni, udzisimidze pachako wechindishandira, metsa ndadya nokumwa; ngesure kweizvi ungazodyawo nokumwawo iwewe?9Unobonga here uwo muranda ngokuti wakaita izvo zvaakapangwa kuita? 10Ngokudaro imwimwi nemwiwo, apo mwazopedza kuita zveshe izvo zvemwakapangwa mwechiti, ‘Tiri varanda vasikadetseri chiro; takaita izvo zvaiya bingo redu''.11Vari munjira kuenda Jerusarema Jesu wakahamba ngepakati peSamaria neGarire. 12Naapo achapinda muguta, vakashongana naye vanhu gumi vaiya nemapere, vakaema vari kuretu, 13navo vakadaidzira ngemazwi avo vechiti, “Jesu, Mambo, tiitire nyasha''.14Naapo avaona wakati kwavari, “Mwechienda mudzipangidzire kuvapristi.” Naapo vechienda vakamhodyoswa. 15Naapo umwe wavo, apo aona kuti wamhodyoka, wakahwirira, echikudza Mwari ngeizwi guru, 16naye wakawa ngehope yake patsoka dzaJesu, echimubonga. Iye waiya muSamaria.17Naapo Jesu wakati, “Avazi kumhodyoswa varigumi here? Asi varipari vapfumbamwe?, 18Apana wakaoneka echipetuka kookudza Mwari, asi ega uyu mupara here?”. 19Naye wakati kwaari, “Miruka, uende; kugonda kwako kwakuponesa''.20VaFarisi vamweni vakamubvunza kuti umambo hwaMwari hunozouya riini, Jesu wakavapingura akati, “Umambo hwaMwari ahuuyi ngenjira youngaoneka pamhene. 21akuna naumwe unozoti, ‘Penya, uri panapa!’ Nokuti, ‘Uri apo!’ Ngokuti penyai, umambo hwaMwari huri mukati mwenyu''.22Jesu wakati kuvadzidzi: “Mazuva achazouya omunozodisisa kuti muone rimwe remazuva oMukororo woMunhu, nemwi amuzorioni. 23Navo vanozoti kwomuri, ‘Penyai apo!’ Nokuti, ‘Penyai, panapa!’ Musazoendapo, nokuti kuvateera. 24Ngokuti kudai ngemheni inopenya yechijekisa denga yechibva kurupande rumwe rwomudenga kuguma kurupande rumweni rwepashi pomudenga, nokuuya kwoMukororo woMunhu kunozodaro ngezuva rake.25Asi kutanga kunosisira kuti ashononeswe ngezvakawanda nokurambwa ngouyu mubarirwana. 26Kudai ngezvakaitika ngemazuva aNoa, kunozoitikawo ngemazuva oMukororo woMunhu. 27Vakadya, vakamwa, vakaroora, vakaroodzwa, metsa rakaguma zuva raakapotera ndiro Noa mungarava, nendambi yakauya ikavapedza veshe.28Kudaizve ngezvakaitika ngemazuva aRoti, vakadya, vakamwa, vakatenga, vakatengesa, vakasima, vakaaka, 29asi ngezuva raakabuda ndiro Roti kubva muSodhoma kwakanaya muriro nesorufa zvechibva mudenga zvikavapedza veshe.30Izvi ndizvo zvinozoitika ngezuva raanozopangidzirwa Mukororo woMunhu. 31Ngeiro zuva, uwo uri padera pemhatso, nenhumbi dzake dziri mukati mwemhatso, asazodzaka kuti adzitore; nouwo uri mumunda asapetuka.32Mwechikarakadza mukadzi waRoti. 33Kunyazwi ndiani unozotsvaka kuuyirwa ngokurarama kwake unozokurasha, asi kunyazwi ndiani unozorasha kurarama kwake iye unozokungwarira.34Ndinoti kwomuri, ngouwo usiku vairi vanozoapo pamubhedhi umwewo; umwe unozotorwa noumweni unozosiiwa. 35Vanozoapo vakadzi vairi vechikuya pamwepo; umwe unozotorwa noumweni unozosiiwa''. 36Naapo vanhu vairi vanozoapo mumunda, umwe unozotorwa noumweni unozosiiwa. 37Navo vakati kwaari, “Kuri, Mambo?” Naye wakati kwavari, “Apo panomuiri wakafa, ndipo panozoungana ngwanga.

Chapter 18

1Jesu wakavaronzera muedzaniso, kuti vanosisira kundogara vechikumbira vasazoremba., 2Mudhorobha rimweni waiyapo mutongi uwo waiya asikatyi Mwari, asikaremeredzi munhu.3Kwayiapo neshirikadzi mudhorobha iro nayo yakagara yechiuya kwaari yechiti, ‘Nditongere ndaa yangu kunegaa rangu’, 4Kwekamukuwo aazi kutenda; asi ngesure kweizvi wakati mukati mwake, ‘Kunyazwi inini ndisikamutyi Mwari nokuti kuremeredza munhu, 5asi ngokuti shirikadzi iyi inondinesa, ndinozoitongera, kuti isazondishisha ngokundogara yechiuya''.6NaMambo wakati, “Izwai zvaanoronza mutongi usikazi kururama. 7Mwari aazotongeri here vakatsanangurwa vake, avo vanochema kwaari masikati nousiku? Unozononoka kuvadetsera here? 8Ndinomuronzera, kuti unozovatongera ngokukasira. Zvakanyadaro, naapo Mukororo woMunhu ouya, unozoona kugonda panyika here?”.9Jesu wakaronzazve uyu muedzaniso kunevamweni avo vakadzigonda kuti vari vakarurama vechishoora vamweni: 10''Vanhu vairi vakakwira muTemperi kookumbira, umwe wavo waiya muFarisi noumweni waiya mubharisi.11MuFarisi wakaema, akakumbira pachake, akati, ‘Mwari, ndinokubonga ngokuti andizi kudai ngevanhu vamweni, vane makaro, vasikazi kururama, vanoomba nokunyazwi nouyu mubharisi., 12Ndinoera kudya kairi ngevhiki, ndinopa chegumi chezviro zveshe zvendinazvo.13Asi mubhadarisi wemuthero, echiema ari kuretu, aazi kutenda nokumirudza madziso ake kuringira mudenga, asi wakarova diti rake echiti, ‘Mwari, ndiitire nyasha inini mushaishi’, 14Ndinomuronzera, uyu munhu wakadzaka kuenda kumhatso yake echipembedzwa kunoumweni; ngokuti munhu weshe unodzikudza unozopfaiswa, asi uwo unodzipfaisa unozokuriswa”.15Zvinopano vaiunza kwaari vana vadoko kuti avabate; naapo vadzidzi vaona, vakavarambidza. 16Asi Jesu wakavadaidza kwaari echiti, “Tenderai vana vadoko kuti vauye kwendiri, musavarambidza; ngokuti umambo hwaMwari ngehwevakadai. 17Ngegwinyiso ndinoti kwomuri, uwo usikaashiri umambo hwaMwari kudai ngomwana mudoko, aatongozopoterimwo”.18Vamwe varume wakamubvunza echiti, “Mudzidzisi wakanaka, ndinozoitenyi kuti ndigare nhaka yokupona kusikaperi?”, 19Jesu wakati kwaari, “Unondidaidza ngenyi kuti wakanaka? Akuna naumwe wakanaka asi Mwari ega. 20Unozia mipango: ‘Usaomba, usauraya, usaba, usaita chapupu chokunyepa, remeredza baba ako namai ako’. 21Naye wakati, “Izvi zveshe ndakazvingwarira kubvira muudoko hwangu”.22Naapo Jesu azwa izvi, wakati kwaari, “Uchatama chiro chimwe. Tengesa zveshe zvounazvo upe kuvarombo, newe unozoa noupfumi mudenga; uuye, unditeere”. 23Asi apo azwa izvi wakatambudzika kakurutu, ngokuti waiya mupfumi mukurutu.24Jesu echimuringira wakati, “A, kukonzanyi kwezvakaita kuneavo vane upfumi kuti vapotere muumambo hwaMwari! 25Ngokuti kunopinda kureruka kunekamera kuti ripotere ngepaburi renaiti kuno kuti mupfumi apotere muumambo hwaMwari”.26Avo vakazwa izvi vakati, “Ndizvo ndiani ungaponeswa?” 27Asi Jesu wakati, “Izvo zvisikaitiki kuvanhu zvinoitika kunaMwari”.28NaPetro wakati, “Isusu takasiya mizi yedu tikakuteera”. 29Jesu wakati kwavari, “Ngegwinyiso ndinoti kwomuri, akuna munhu wakasiya muzi nokuti mukadzi nokuti vakoma nokuti vabari nokuti vana, ngepamusoro poumambo hwaMwari, 30usikazoashiri ngouyu mukuwo zvakawanda zvakahwirinzirwa, panguva inouya unozoashira kupona kusikaperi”.31Naye wakatora gumi navairi, wakati kwavari, “tinokwira Jerusarema, nazvo zveshe zvakanyorwa ngevaprofeti ngendaa yoMukororo woMunhu zvinozoitika. 32Ngokuti unozopirwa kunevemadzinza, naye unozoitirwa jee nokutambudzwa nokupfirwa mata; 33navo vanozomurova nokumuuraya, ngezuva rechitatu unozomukazve”.34Asi avazi kuzwisisa nachimwe cheizvi zviro; neizwi iri raiya rakafishika kwavari, navo avazi kuzwisisa izvo zvakaereketwa.35Naapo Jesu echikwedzera pasinde peJerikho, bofu raiya rakagara panjira rechipemha. 36rechizwa mbungano yechipinda, rakabvunza kuti, “Chiinyi ichi chiri kuitika?” 37Navo vakarironzera kuti, “Jesu weNazaretha unopinda ngepanapa”.38Naro rakadaidzira rikati, “Jesu, mukororo waDhavhidha, ndiitire nyasha!”, 39Naavo vaiya pamberi vakarikaraidza, kuti rinyarare; asi rakapinda kudaidzira kakurutu rechiti, “Mukororo waDhavhidha, ndiitire nyasha”.40NaJesu wakaema, akapanga kuti riunzwe kwaari; naapo rakakwedzera pasinde, wakaribvunza kuti,, 41“Unoda kuti ndikuitirenyi?” Naro rakati, “Mambo, kuti ndione”.42Jesu wakati kweriri, “Chiona; kugonda kwako kwakuponesa”. 43Paripo rakaona, rakamuteera rechikudza Mwari; nembungano yechizviona, yakairikidza Mwari.

Chapter 19

1Jesu wakangena muJerikho echipinda ndimwo. 2Paiya nemunhu waizwi Zakheusi; iye waiya mukuru wevabhadarisi vemuthero, waiya gurudza.3Naye wakatsvaka kuona Jesu kuti ndiani, asi waiya asikakoni ngendaa yembungano, ngokuti waiya mufupi. 4Ndizvo Zakeu wakarumba kuenda mberi, akakwira mumuonde kuti amuone, ngokuti waipinda ngeiyo njira.5Naapo Jesu agumapo wakaringira mudenga, akati kwaari, “Zakheusi, kasira kudzaka pashi; ngokuti kunosisira kuti ndigare mumhatso yako nyamashi''. 6Ndizvo wakakasira kudzaka pashi, akamuashira ngokudara, 7Naapo vazviona vakavhuruvhuta veshe vechiti, “Wapotera kuita mueni womunhu mushaishi”.8NaZakheusi wakaema, akati kunaMambo, “Ringira, Mambo, ndinopa hafu youpfumi hwangu kuvarombo; kudai ndakatora chiro kumunhu ngourimbwi, ndinomuhwirinzira zvakapetwa karongomuna''. 9Jesu wakati kwaari, “Nyamashi ruponeso rwaguma kuneiyi mhatso, ngokuti nayewo mukororo waAbrahama., 10Ngokuti Mukororo woMunhu wakauya kootsvaka nokuponesa izvo zvakarashika”.11Naapo vachazwa izvi zviro, Jesu wakaangira kuvaronzera muedzaniso, ngokuti waiya pasinde neJerusarema, ngokutizve ivo vaikarira kuti umambo hwaMwari hwaizokasira kuoneka apapo. 12Ndizvo wakati, “Munhu mukuru wakaenda kunyika yaiya kuretu kuti andoashira umambo nokupetukazve.13Wakadaidza varanda vake gumi, akavapa umwe ngaumwe chigurwa chomukore, wakati kwavari, ‘Barisai metsa ndiuye. 14Asi vanhu vomunyika yake vakamunyenya, vakatuma vatumwa sure kwake vechiti, ‘Atidi kuti munhu uyu atonge padera pedu. 15Naapo oopetuka, aashira umambo, wakapanga kuti avo varanda, vaaiya akapa zvigurwa zvemukore, vadaidzwe kwaari, kuti azie zvevakauyirwa ngokuibarisa.16Uwo wokutanga wakauya pamberi pake, akati, ‘Mambo, mugodi yenyu yawana imweni gumi.’, 17Naye wakati kwaari, ‘Wakanasa, iwewe muranda wakanaka! Ngokuti wakagondeka ngezvishomani, wechitonga padera pemadhorobha gumi.18Newechipiri wakauya akati, ‘Mambo, chigurwa chako chomukore chakauyirwa ngezvigurwa zvimweni zvishanu.’, 19Naye wakati kwaarizve, ‘Wechitonga padera pemadhorobha mashanu’.20Naapo umweni wakauya, akati, ‘Mambo, penya, chigurwa chako chomukore, icho chendakangwarira chiri mudhuku, 21ngokuti ndakakutya, ngokuti uri munhu usikakonwi; unotonhera icho chousikazi kuisa pashi, newe unocheka icho chousikazi kusima’.22Wakati kwaari, ‘Ngezvinobuda kubva pamuromo pako ndinozokutonga, iwewe muranda wakashata! Iwewe waitozia kuti ndiri munhu usikakonwi, ndechitonhera icho chendisikazi kuisa pashi, nokucheka icho chendisikazi kusima. 23Ndizvo wakarekera ngenyi kuisa chigurwa changu kwavari mubhange, neni mukuuya kwangu ndaizowona icho nokuuyirwa kwacho.’24Naye wakati kuneavo vaiema pasinde, ‘Mutorerenyi kubva kwaari uwo mugodi, mupe kwaari uwo unegumi dzemugodi’. 25Navo vakati kwaari, ‘Mambo, uwo wanegumi dzemigodi’,26Ndinoti kwomuri, ‘Kunemunhu weshe unacho unozopuwa, nokwaari usina, neicho chaanacho chinozotorwa kubva kwaari. 27Asi ao magaa angu, aiya asikatendi kuti nditonge padera pao, aunzenyi panapa muauraye pamberi pangu''.28Naapo aronza izvi, wakatungamira pamberi pavo kukwira Jerusarema.29Naapo akwedzera pasinde peBhethifaje neBhethani, ngepaMutunhu unozwi wemaOrivhi, wakatumira mberi vairi vevadzidzi vake, 30echiti, “Endai muguta iro remwakaringirana naro, umwo mwopindamwo munozoona tsiru rembongoro rakasungwa, iro risikazi kumbogadhwa ngomunhu. Risunhurenyi muuye naro. 31Kudai aripo unozomubvunza kuti, ‘Munorisunhurirenyi?’ Munozoronza kuti, ‘Mambo unorida’.32Ndizvo avo vakatumwa vakaenda, vakaona kudai ngezvaakaronza ndiJesu kwavari. 33Naapo vachasunhura tsiru, vanikazi varo vakati kwavari, “Munorisunhurirenyi tsiru?” 34Navo vakati, “Mambo unorida”. 35Navo vakariunza kunaJesu, vakaisa zvokufuka zvavo padera petsiru, vakakwidza Jesu padera paro. 36Naapo agadha tsiru, vakachinga zvokufuka zvavo munjira.37Naapo echikwedzera pasinde pokudzaka Mutunhu wemaOrivhi, mbungano yeshe yevadzidzi vakatanga kudakara nokukudza Mwari ngeizwi guru ngendaa yemishando yeshe ine simba yevaiya vaona, 38vechiti, “Unomuchena Mambo uwo unouya ngezina raMambo Mwari! Kunyarara mudenga nouthende mudengadenga!”39Vamweni vevaFarisi mukati mwembungano vakati kwaari, “Mudzidzisi, rambidza vadzidzi vako”. 40Jesu wakapingura, akati kwavari, “Ndinomuronzera kuti, kudai ava vaizonyarara, mapuwe emene anozodaidzira”.41Naapo Jesu akwedzera pasinde wakaona dhorobha, wakarichemera, echiti 42Dai waizia ngezuva iri izvo zviro zvingakupa kunyarara kwako! Asi zvinopano zvakafishika kumadziso ako.43Ngokuti mazuva anozokugumira, apo magaa ako anozokushoshera rushosha nokukutendenedza, akukonyere mukati kumarutii eshe. 44Anozokupwanyira pashi, nevana vako vari mukati mwako, navo avazosii mukati mwako nebuwe rimwe rakagadzikwa padera perimweni; ngokuti iwewe auzi kuzia mukuwo wokuhambirwa kwako”.45Jesu wakapotera muTemperi, akatanga kuvadzingira kubanze avo vaitengesa, 46echiti kwavari, “Kwakanyorwa kuti, ‘Mhatso yangu inozozwi imhatso yomukumbiro;’ asi imwimwi mwaiita bako rembavha”.47Jesu waidzidzisa mazuva eshe muTemperi. Vapristi vakuru nevanyori nevakuru vevanhu vakatsvaka kumuuraya. 48Asi avazi kuona chiro chevangaita, ngokuti vanhu veshe vakabatirira kwaari vechipurutana mazwi ake.

Chapter 20

1Ngezuva rimweni, Jesu echidzidzisa vanhu muTemperi nokuchumaira vhangeri, vapristi vakuru nevanyori nevakuru vevanhu vakauya kwaari vechiti, 2“Tironzere kuti unoita izvi ngesimba raani? Nokuti ndiani wakakupa iri simba?”.3Naye wakavapingura, akati kwavari, “Ininiwo ndinozomubvunza mubvunzo umwe, nemwi ndironzerei zvinopano 4Rubhabhatidzo rwaJohani rwakabva mudenga here nokuti rwakabva kuvanhu?”.5Navo vakapangana pakati pavo vechiti, “Kuti tikati, ‘Rwakabva mudenga,’ iye unozoti, ‘Amuzi kumutenda ngenyi?’ 6Asi tikati, ‘Rwakabva kuvanhu,’ vanhu veshe vanozotiponda ngemapuwe; ngokuti vanotenda kuti Johani waiya muprofeti”.7Navo vakapingura kuti avazi kuzia kuti rwakabva kuri. 8Jesu wakati kwavari, “Neniwo andimuronzeri kuti ndinoita izvi zviro ngesimba raani”.9Jesu wakatanga kuronzera vanhu muedzaniso uyu: “Munhu wakasima munda wemivhini, akaupa kuvarimi, akaenda kunyika imweni koogareyo mukuwo wakareba. 10Naapo nguva yaguma, wakatuma muranda kuvarimi, kuti vamupe imweni yemichero yomumunda wemivhini; asi varimi vakamurova, vakamupetudza asina chiro.11Naye wakatumazve muranda umweni; nouwozve vakamurova, vakamubata ngenjira yaitsverudza, vakamupetudza asina chiro. 12Wakatumazve wechitatu, nayewo vakamukuwadza, vakamurasha kubanze.13Naapo mambo womunda wemivhini wakati, ‘Ndinozoitenyi? Ndinozotuma mukororo wangu unodikanwa; pamweni vanozomuremeredza’. 14Asi apo varimi vamuona, vakapangana pachavo vechiti, ‘Uyu ndiye unogara nhaka; ngatimuuraye, kuti nhaka iite yedu’.15Vakamubudisa kubanze kwomunda wemivhini, vakamuuraya. Ndizvo mambo womunda wemivhini unozoitenyi kwavari? 16Unozouya avauraye avo varimi, unozopa munda wemivhini kune vamweni.” Naapo vechizwa izvi vakati, “Mwari, musatendera kudaro!”17Asi Jesu wakavaringira, akati, “Ndizvo chiinyi ichi chakanyorwa chinoti, ‘Buwe iro rakarambwa ngevaaki, ndiro rakaita soro repakona? 18Munhu weshe uwo unowira padera pebuwe iro unozoputika kuita zvigurwa; asi iye kwaari werinozowira padera pake rinozomukuya kuita bukuta”.19Vanyori nevapristi vakuru vakaedza kumubata ngeawa iro, asi vakatya vanhu; ngokuti vakazwisisa kuti wakaronza uyu muedzaniso ndivo. 20Ndizvo vakamurinda, vakatuma vadongoreri, avo vakadziitisa kudai ngevanhu vakarurama, ngokudaro vakamuteya ngemazwi ake, kuti vazomupira kusimba romutongi woumambo.21Vakamubvunza vakati, “Mudzidzisi, tinozia kuti izvo zvounoronza nokudzidzisa zvakanaka, auketi munhu, asi ngegwinyiso unodzidzisa ngenjira yaMwari. 22Kunotenderwa here kwetiri kuti tipe muthero kunaSiza nokuti akutenderwi?”23Asi Jesu echizia urimbwi hwavo wakati kwavari, 24“Ndipangidzirei chigurwa chemare. Chine muedzaniso wehope norunyoro rwaani?” Navo vakati, “Ngezva-Siza”.25Jesu wakati kwavari, “Ndizvo mwechipa kunaSiza izvo zviri zvaSiza nokuna Mwari izvo zviri zvaMwari''. 26Navo vakakorera kumubata ngemazwi okuereketa kwake pamberi pevanhu; navo vechishamiswa ngokupingura kwake vakanyarara.27Kwakaguma kwaari vamweni vevaSadhusi, avo vanoti akuna kumuswa kwevakafa, 28navo vakamuvundzisa vechiti, “Mudzidzisi, Mosi wakatinyorera echiti kuti mukoma womunhu afa, anemukadzi asina vana, munun'una wake unozotora mukadzi abarire mukoma wake vana.29Ndizvo vaiyapo vakoma vanomwe; uwo wedangwe wakaroora mukadzi, akafa asina vana;, 30nouwo wechipiri wakamutora, 31newechitatu wakamutora, ngokudaro veshe vanomwe vakafa avazi kusiya vana. 32Ngesure kweizvi mukadzi naye wakafawo. 33Ndizvo pakumuka kwevakafa, unozoita mukadzi waani kwavari? Ngokuti veshe vanomwe vakamutora kuita mukadzi”.34Jesu wakati kwavari, “Vanhu vomunyika muno vanoroora nokuroodzwa. 35asi avo vanoerengwa kuti vanosisira nyika iyo nokumuka kubva kwevakafa avaroori, avaroodzwizve. 36Ngokuti avachazofizve, ngokuti vanozodai ngengirosi vaa vana vaMwari, vaa vana vokumuka kwevakafa.37Asi kuti vakafa vanomuswa, Mosi emene wakapangidzira kudaro, ngeizwi rinoronza ngendaa yepfiba, apo paakadaidza Mambo Mwari kuti ndiMwari waAbrahama, Isaka naJakobe. 38Zvinopano andiyepi Mwari wevakafa, asi Mwari wevanopona; ngokuti veshe vanoponera kwaari”.39Vamweni vevanyori vakapingura, vakati, “Mudzidzisi, wanasa kuronza”. 40Ngokuti avazi kuchazoshingazve kumubvunza mubvunzo.41Asi Jesu wakati kwavari, “Vanoronza ngenyi kuti Kristu mukororo waDhavhidha? 42Ngokuti Dhavhidha emene mubhuku reNduyo wakaronza kuti, ‘Mambo wakati kunaMambo wangu, gara ngokumudyo kwangu, 43metsa ndiite magaa ako chitambarariro chetsoka dzako’. 44Ndizvo kuti Dhavhidha echimudaidza kuti Mambo, ungaita mukororo wake ngokuitawani?”.45Wakati kuvadzidzi vake mukuzwa kwevanhu veshe, 46“Ngwarai vanyori, avo vanodisisa kuhamba vakapfeka zvokusimira zvakareba, vanoda kuchingamidzwa pandau dzemisika nezvigaro zvepamberi mumhatso dzokudira nendau dzepamberi mumishongano yokudya, 47avo vanoparadza mhatso dzeshirikadzi nangokudziitisa vanoita mikumbiro yakareba. Vanozoashira kurashwa kwakanyanyisisa''.

Chapter 21

1Jesu wakasimuka akaringira, akaona vamfhumi vechiisa zvipo zvavo mundau yezvipo. 2naye wakaona shirikadzi yaiya murombo yechiisawo zvimapeni zviiri zvidoko. 3Naye wakati, “Ngegwinyiso ndinomuronzera, kuti iyi shirikadzi murombo yaisamwo mare yakapinda kuwanda kupinda vamweni veshe, 4ngokuti avo veshe vaisamwo muzvipo kubva pauwandu wepfuma yavo, asi iye kubva muurombo hwake waisamwo zveshe zvaanopona ndizvo”.5Naapo vamweni vachaereketa ngendaa yeTemperi, kuti rakanemeswa ngemapuwe akawanda nezvipo, iye wakati, 6Hino Jesu wakati “Ngendaa yeizvi zvomunoona, mazuva anozouya naapo arizosiiwi buwe rimwe rakaturikidzwa padera perimweni risikazowiswi pashi”.7Navo vakamubvunza vechiti, “Mudzidzisi, izvi zvinozoitika riini? Chiinyi chinozoita chioniso apo zvooda kuitika? 8Jesu wakati, “Ngwarai kuti musazopaukiswa; ngokuti vazhinji vanozouya ngezina rangu vechiti, ‘Ndini aye!’ Nokuti, ‘Mukuwo wakwedzera!’ Musavateera. 9Naapo mwoozwa ngehondo nokumukirana, musazotyiswa; ngokuti kunosisira kuti izvi zviitike kutanga, asi magumo aasati aapasinde”.10Naapo wakati kwavari, “Dzinza rinozomukira dzinza noumambo hunozomukira umambo. 11kunozoapo kuzungunyika kukurutu kwenyika, nokundau dzakaparadzana nzara nenhenda, nezvinotyisa kakurutu nezvioniso zvakakura zvinobva mudenga.12Asi izvi zveshe zvisati zvaitika vanozomubata, navo vanozomutambudza, vechimupira kumhatso dzokudira nomumatirongo, vechimuunza pamberi pemadzimambo nepevatongi ngendaa yezina rangu. 13Iyi inozoita nguva yenyu yokuita uchapupu.14Ndizvo nasirirai mipinimidzo yenyu, kuti musazodembatemba ngepamberi kuti chiinyi chomunozopingura;, 15ngokuti ndinozomupa mazwi nokungwara, akuna naumwe wemagaa enyu ungakona kurwisana nakwo nokuti kuzviemera.16Munozopirwa kuvatongi kunyazwi ngevabereki, vakoma, hama neshamwari, navo vanozoita kuti vamweni venyu vaurawe. 17Nemwi munozonyenywa ndivo veshe ngendaa yezina rangu. 18Asi akuna nekabvudzi nakamwe kesoro renyu kanozorashika. 19Mukusengerera kwenyu munozoponesa ndaramo dzenyu.20Asi apo mwoona Jerusarema rechitendenedzwa ngehondo, zvino ziai kuti kuparadzwa kwaro kwaapasinde. 21Naapo vari muJudhia ngavatizire kumitunhu, naavo vari mukati mwaro ngavabudemwo, naavo vari kubanze munharaunda vasazopoteramwo. 22ngokuti aya ari mazuva okuunzidzirwa, kuti zveshe izvo zvakanyorwa zvizadzisike.23Hezvo kwavari vane mimba naavo vanoamwisa ngaawo mazuva! Ngokuti kutambudzika kukurutu kuchaapo padera penyika noushungu padera pevanhu ava. 24vanozowa ngokupinza kweshoti, vanozokweiwa kuita hloko kumadzinza eshe; neJerusarema rinozotsikwatsikwa pashi ngevemadzinza, metsa nguva yevemadzinza yazadzisika.25Nezvioniso zvinozoitika pazuva, pamwedzi, panyeredzi, nepadera penyika kunozoapo kupera simba nokutyiswa ngendaa yokutinhira kworuandhle nemafungu. 26Vanhu vachapera simba ngokutyiswa apo vakaringira izvo zvinouya padera penyika; ngokuti masimba omudenga anozozungunyiswa.27Naapo vanozoona Mukororo woMunhu echiuya mumakore anesimba nouthende hukurutu. 28Naapo izvi zviro zvootanga kuitika, ringirai mudenga mumirudze masoro enyu, ngokuti kuripirwa kwenyu kwakwedzera pasinde”.29Jesu wakavaronzera muedzaniso echiti, “Ringirai muonde nemiti yeshe; 30kuti yaburikira mashakani, munodzionera pachenyu, nemwi munozia mwemene kuti zienza zvinopano raapasinde. 31Ndizvozve, apo mwoona izvi zvechiitika, mwechizia kuti umambo hwaMwari hwaapasinde.32Ngegwinyiso ndinoti kwomuri, uyu mubarirwana auzopindi akadi zvisati zvaitika izvi zveshe. 33Denga nenyika zvinozopinda, asi mazwi angu aatongozopindi akadi.34Asi mwechidzingwarira imwimwi kuti pamweni mwoyo yenyu ingazozvimbirwa ngokudyisa nokuraradza nokudembatemba ngezvendaramo iyi, nezuva iro rimugumire ngokukasira kudai ngechirimbana. 35Ngokuti rinozogumira padera pavo veshe avo vanogara padera penyika yeshe.36Asi rindai nguva dzeshe, kumbirai kuti muwe nesimba rokupokonyoka kubva kuneizvi zveshe zvinozoitika, nokuema pamberi poMukororo woMunhu''.37Masikati eshe waidzidzisa muTemperi, asi usiku waibuda kuenda kooata muDunhu remaOrivhi., 38Vanhu veshe vaifumira kuuya kwaari muTemperi koomuzwa.

Chapter 22

1Zvinopano mushongano wokudya chingwa chisina mumera wakakwedzera, unozwi Phasika. 2Nevapristi vakuru nevanyori vaitsvaka njira yokumuuraya ndiyo, ngokuti vaitya vanhu.3Zvino Sathani wakapotera munaJudhasi uwo waizwi Isikarioti, umwe wevari gumi navairi. 4Jhudas wakaenda kooshongana nevapristi vakuru nevangwariri veTemperi kuti waizomuita mapirenyi kwavari.5Navo vakadakara, vakaita chitenderano kuti vamupe mare. 6Ndizvo wakatenda, akatsvaka mukuwo wokumupira kwavari pasina mbungano.7Zvino zuva rechingwa chisina mumera rakaguma, iro raibaiwa gwai rePhasika, 8Jesu wakatuma Petro naJohani echiti, “Endai mutinasirire Phasika kuti tiridye''. 9Vakati kwaari, “Unoda kuti tirinasirire pari?”.10Wakati kwavari, “Penyai, apo mwoopotera mudhorobha, unozoshongana nemwi mwamuna wakatwara hari mwechimuteera kumhatso yaanopotera, 11nemwi munozoti kumuna wemhatso, ‘Mudzidzisi unoti kwouri, Riripari kamera revaeni, apo pendinozodya Pasika nevadzidzi vangu?’.12Naye unozomupangidzira kamera guru romuturika rakanasirirwa ndizvo zveshe; tinasirirei apo''. 13Navo vakaenda, vakaona kudai ngezvaakaronza kwavari; navo vakanasirira Pasika.14Naapo awa raguma, wakagara patafura nevapostori. 15Naye wakati kwavari, “Ngokudisisa ndaida kudya iri Phasika nemwi ndisati ndatambudzika. 16ngokuti ndinomuronzera kuti andichazoridyizve, metsa razadzisika muumambo hwaMwari''.17Jesu wakatora tsani, naapo abonga wakati, “Torai ichi, mukoanisirane pakati penyu. 18ngokuti ndinomuronzera kuti andichazomwi kumichero yomuvhini metsa hugume umambo hwaMwari''.19Wakatora chingwa, naapo abonga wakachigura, akachipa kwavari, akati, “Ichi chiri muiri wangu, unopirwa ngepamusoro penyu. Mwechiita ichi kundikarakadza inini''. 20Netsani ngokudaro ngesure kwokudya, echiti, “Tsani iyi inodururirwa imwimwi chitenderano chitsva mungazi yangu.21Asi ringirai, nyara youwo unondipira ineni patafura. 22Ngokuti Mukororo woMunhu unoenda kudai ngezvezvakaemeswa; asi hezvo kuneuwo munhu waanozopirwa ndiye!''. 23Navo vakatanga kubvunzana pakati pavo kuti ndiani kwavari waizoita ichi chiro.24Kwakabudazve hasha pakati pavo yokuti ndiani kwavari unozoita mukuru. 25Naye wakati kwavari, “Madzimambo emadzinza anotonga padera pavo; vanodaidzwa kuti vadetseri vevanhu.26Asi imwimwi amuzodaro akadi; asi uwo wakakurisisa pakati penyu ngaadai ngewakatsongesesa, nouwo uri mutongi ngaadai ngomuranda. 27Ngokuti ndiani wakapinda kukura, uwo unogara panekudya nokuti uwo unoshandira? Andiyepi here uwo unogara panekudya? Asi inini ndiri pakati penyu ndakadai ngouwo unoshandira.28Asi imwimwi muri avo vakagara neni mukuedzwa kwangu. 29neni ndinomuemesera umambo kudai ndiBaba anguzve vakandiemesera inini, 30kuti mudye mwechimwa patafura rangu muumambo hwangu, nemwi munozogara pamadendemaro mwechitonga madzinza gumi namairi aIsuraeri.31Simoni, Simoni, ringira, Sathani wakatenderwa kuti amupuwe, kuti amutsere kudai ngekoroni, 32asi inini ndakakukumbirira kuti kugonda kwako kusazopera; newe apo watenderukazve, ugwinyise vakoma vako''.33Petro wakati kwaari, “Mambo, inini ndakanasirira kutoenda newe mutirongo nomukufa''. 34Jesu wakati, “Ndinokuronzera iwewe Petro, jongwe arizoriri nyamashi, usati waramba katatu kuti aundizii''.35Jesu wakati kwavari, “Apo zvandakamutuma musina chikwama nenyede nemagwada, mwakatama chiro here?” Navo vakati, “Atina chetakatama''. 36Naye wakati kwavari, “Asi zvinopano, uwo unechikwama ngaachitore nounenyede ngokudaro. Nouwo usina shoti ngaatengise bhachi rake atenge shoti.37Ngokuti ndinomuronzera kuti ichi chinyorwa chinosisira kuti chizadzisike ndini kuti, ‘Naye wakaerengwa pamwepo nevashaishi;’ ngokuti izvo zvakanyorwa ngendaa yangu zvinozoitika''. 38Navo vakati, “Mambo, ringirai, shoti mbiri dziri panapa.” Naye wakati kwavari, “Zvakwana''.39Jesu wakabuda kubanze, wakaenda kudai ngomushuma wake kuMutunhu wemaOrivhi; nevadzidzi vakamuteera. 40Naapo aguma pandau iyo wakati kwavari, “Kumbirai kuti musapinda mukuedzwa''.41Naye wakasiyana navo nharauko inoda kudai ngeekuposhera buwe, wakagwadama pashi, akakumbira, 42echiti, “Baba, dai mwechida, bvisai tsani iyi kwendiri; asi, kusaita kuda kwangu, asi kuda kwenyu ngakuitike''.43Yakaoneka kwaari ngirosi yechibva mudenga yechimugwinyisa, 44Asi mukurwadziwa kakurutu, wakagwinyisira kukumbira; nezia rake raiya rakadai ngemadonhwe makuru engazi echibomhera pashi pamavhu.45Naapo amiruka kubva pamukumbiro, wakauya kuvadzidzi vake, akavaona vakaata hope ngendaa yokusvipa mwoyo, 46naye wakati kwavari, “Munoatirenyi? Mukai, mukumbire kuti musapinda mukuedzwa''.47Naapo achaereketa, kwakauya mbungano nouwo waizwi Judhasi, umwe wevari gumi navairi, echivatungamirira. Wakakwedzera kunaJesu kuti amuchingamidze ngomuromo. 48Asi Jesu wakati kwaari, “Judhasi, wopira here Mukororo woMunhu ngokuchingamidza ngomuromo?”.49Naapo avo vaitendenedza Jesu vaona izvo zvaizoitika, vakati, “Mambo, tobaya here ngeshoti?” 50Umwe wavo wakatema hloko yomupristi mukuru, akagura nzee yake yokumudyo. 51Asi Jesu wakati, “Zvakwana izvi!” Naye wakabata nzee yake, akamuponesa.52Jesu wakati kunevapristi vakuru nevangwariri veTemperi nevakuru vevanhu, avo vakauya kurwisana naye, “Ngenyi mwabuda nokuuya kudai ngevanorwa nembavha, muneshoti nenduku? 53Naapo ndaiya nemwi mazuva eshe muTemperi, amuzi kundibata. Asi iri riri awa renyu neresimba rechidima''.54Naapo vakamubata, vakamukweya kuenda naye, vakamuunza mumhatso yomupristi mukuru. Asi Petro wakateera ari kuretu. 55Naapo vabasa muriro pakati poruwanze, vakagara pashi pamwepo, Petro wakagara pashi pakati pavo.56Naapo musikana, echimuona akagara mukujeka kwomuriro, echimuringisisa wakati, “Munhu uyu waiya naye''. 57Asi Petro wakaramba echiti, “Dzimai, andimuzii''. 58Ngesure kwekamukuwo, umweni wakamuona akati, “Iwewe newe uri umwe wavo.” Asi Petro wakati, “Mwamunewe, inini andiri umwe wavo akadi''.59Ngesure kwomukuwo waida kuita awa, umwenizve wakagwinyisira kuronza echiti, “Ngegwinyiso munhu uyu waiya naye, ngokuti muGarire''. 60Asi Petro wakati, “Mwamunewe, andichizii chounoronza.” Paripo achaereketa, jongwe rakarira.61NaMambo wakakunukuka, akaringira kunaPetro, naPetro wakakarakadza izwi raMambo, ngenjira yaakaronza kwaari kuti, “Jongwe risati rarira nyamashi, unozondiramba katatu''. 62Petro wakabuda kubanze, akachema kakurutu.63Nevamuna avo vakabata Jesu vakamuitira jee, vakamurova;, 64vakamufukidza muhope, vakamubvunza vechiti, “Profeta! Ndiani uwo wakurova?'' 65Vakaereketa zviro zvimweni zvakawanda ndiJesu vechimutsambura.66Naapo kwaedza, vakaunganidza pamwepo vakuru vevanhu nevapristi vakuru nevanyori, navo vakamukweya kuenda naye kubangano ravo vechiti, 67“Kuti uri Kristu, tironzere.” Asi iye wakati kwavari, “Kudai ndanyamuronzera, amuzotendi; 68kunyazwi ndikanyamubvunza, imwimwi amuzopinguri.69Asi kubvira zvinopano Mukororo woMunhu unozogara ngokumudyo kwesimba raMwari''. 70Navo veshe vakati, “Iwewe zvino uri Mukororo waMwari here?” Jesu wakati kwavari, “Imwimwi mwatoronza kuti ndini inini.”, 71Navo vakati, “Tichatama chapupu chimweni ngenyi? Ngokuti isusu temene tazwa kubva pamuromo wake

Chapter 23

1Naapo mushongano weshe wavo wakamiruka, vakamuunza pamberi paPiratu. 2Navo vakatanga kumuitira ndaa vechiti, “Takamuona uyu munhu echipaukisa dzinza redu, echirambidza kuti chibharo chisabhadharwa kunaSiza, echironza kuti iye emene ndiKristu, mambo3NaPiratu wakamubvunza echiti, “Iwewe uri mambo wevaJudha here?” Naye wakamupingura, akati, “Ndizvo zvewaronza''. 4NaPiratu wakati kuvapristi vakuru nokumbungano, “Andioni ndaa kumunhu uyu.”, 5Asi vakapinda kutsamwirira vechiti, “Unovherudza vanhu, echidzidzisa muJudhia mweshe, kutanga ngomuGarire metsa kuguma pandau iyi''.6Naapo Piratu azwa izvi wakabvunza kuti, “Munhu uyu muGarire here 7Naapo azia kuti waiya woumambo hwaHerodhi, wakamutumira kunaHerodhi, uwo naye waiya muJerusarema ngaawo mazuva.,8Naapo Herodhi aona Jesu wakadakara kakurutu, ngokuti iye waiya nechidisiso chokuda kumuona kubvira mukuwo wakareba, ngokuti iye waiya azwa ndiye, naye waida kuona chioniso chinoitwa ndiye. 9Herodi wakabvunza Jesu ngemazwi akawanda, asi aazi kupingura chiro. 10Vapristi vakuru nevanyori vakaema vechitsamwirira kumuitira ndaa.11NaHerodhi pamwepo namajoni ake vakamubata ngenjira inotsverudza, akamuitira jee, vakamupfekisa zvokusimira zvinon'anikira, akamutumirazve kunaPiratu. 12Herodhi naPiratu vakaiyaniswa ngeiro zuva, ngokuti ngepasure vaiya magaa.13Piratu wakadaidza pamwepo vapristi vakuru, vatongi nevanhu. 14Wakati kwavari, “Imwimwi mwaunza uyu munhu kwendiri mwechiti unopaukisa vanhu. Penyai, inini ndamubvunzisisa pamberi penyu; penya, andizi kuona ndaa kuneuyu munhu ngeizvo zvomunomuitira ndaa ndizvo.15Kunyazwi Herodhiwo, ngokuti wamupetudza kwetiri; ringirai, akuna chiro chakaitwa ndiye chaangatongerwa kuti afe. 16Ndizvo ndichamurova ndimusunhure. 17Zvinopano waisisira kuti avasunhurire mubhanditi umwe pamushongano wokudya.18Asi vakadaidzira veshe pamwepo, “Bvisa uyu munhu, utisunhurire Bharabhasi''. 19Uwo wakakonyerwa mutirongo ngendaa youdzongoni hwaakaita mudhorobha nendaa yokuuraya.20Piratu wakaereketazve kwavari, echida kusunhura Jesu., 21Asi vakadaidzira vechiti, “Mukohomere, mukohomere”, 22Naye wakati kwavari ngokwechitatu, “Ngenyi, wakashaishenyi munhu uyu? Andizi kuona kwaari ndaa yaangatongerwa kuti afe. Ndizvo ndichamurova ndimusunhure''.23Asi paripo vakatsamwirira ngemazwi makuru, vechikumbira kuti akohomerwe. Nemazwi avo akanyisa. 24NaPiratu wakagura kuti izvo zvevakakumbira zviitike. 25Naye wakavasunhurira uwo waiya akakonyerwa mutirongo ngendaa youdzongoni nokuuraya, uwo wevakakumbira; asi wakavapa Jesu kuti vaite kuda kwavo ndiye.26Naapo vechimukweya kuenda naye, vakabata munhu waizwi ndiSimoni weKurene, echibva munharaunda, vakaisa padera pake muchinjiko kuti autware ngesure kwaJesu.,27Yakamuteera mbungano huru yevanhu, nevakadzi avo vaimuchema nokumutsumba. 28Asi Jesu echikunukukira kwavari wakati, “Vakunda veJerusarema, musandichemera inini, asi mwechidzichemera imwimwi nevana venyu.29Ngokuti ringirai, mazuva achauya evanozoti, ‘Dzinomuchena ngomwa nendani dzisikazi kumbobereka nemazamo asikazi kumboamwisa’, 30Naapo vanozotanga kuronza kumitunhu kuti, ‘Tiwirenyi padera pedu,’ nokuzvimitunhu kuti, ‘Tidumaidzenyi’, 31Ngokuti kudai vechiita izvi kumuti muishi, chiinyi chinozoitwa kunewakaoma”,32Vairi vamweni, madzongoni, vakakweiwa pamwepo Jesu koourawa.,33Naapo vaguma pandau inozwi Denhenya, vakamukohomerapo nevashaishi, umwe ngokumudyo noumweni ngokumuoshwe. 34Jesu wakati, “Baba, varekererei; ngokuti avachizii chevanoita.” Navo vechikoanisirana zvokufuka zvake pakati pavo, vakaita mabhigidha.35Nevanhu vakaema vechiringira; asi vatongi vakamuitira jee vechiti, “Iye wakaponesa vamweni, ngaadziponese, kuti ari Kristu waMwari, wakatsanangurwa wake”.36Majoni nawo akamuitira jee, vechiuya kwaari nokumupa vhini rinorungura, 37vechiti, “Kuti iwewe uri Mambo wevaJudha, dziponese”. 38Rwaiyapo runyoro ngepadera pake rwaiti, “UYU NDIMAMBO WEVAJUDHA”.39Umwe wevashaishi avo vakakohomerwa naye wakamutsambura echiti, “Andiwe here Kristu? Chidziponesa iwewe neisusu”. 40Asi umweni wakapingura echimurambidza, akati, “Aumutyi here Mwari, wechiona kuti uri mukurashwa kumwekwo naye? 41Nesu ngegwinyiso tinosisira kurashwa, ngokuti tinoashira zvinosisira zviito zvedu. Asi uyu munhu aazi kuita zvakashata”,42Naye wakati, “Jesu, ndicherechedzewo apo woopotera muumambo hwako”. 43Naye wakati kwaari, “Ngegwinyiso ndinokuronzera, kuti nyamashi unozoapo neni muPharadhaisi”.44Panguva yaida kuita awa rechitanhatu, nechidima chakafukidza nyika yeshe metsa kuguma awa rechipfumbamwe. 45Naapo kujeka kwezuva kwakapera, nejira romuTemperi rakabaurwa ngepakati.46Apapo Jesu wakadaidzira ngeizwi guru, wakati, “Baba, ndinoisa mweya wangu munyara dzako!” Naapo aronza kudaro, mweya wake wakabuda. 47Naapo nduna yezana yaona zvakaitika, yakakudza Mwari yechiti, “Ngegwinyiso uyu waiya munhu wakarurama''.48Nembungano yeshe iyo yakaungana pamwepo yechiringira, apo yaona zvakaitika, vakahwirira kanyi vechirova maditi avo. 49Naavo veshe vaiziyana naJesu nemadzimai awo akamuteera echibva Garire vakaema vari kuretu, vechiona zviro izvi.50Zvinopano waiyapo munhu waizwi ndiJosefa, waibva mudhorobha reJudhia reArimathia. Waiya umwe wenhengo yevatongi, munhu wakanaka newakarurama. 51Waiya asikazi kutenderana nebangano nokuita kwavo, akandogarira umambo hwaMwari.52Munhu uyu wakaenda kunaPiratu, akakumbira muiri waJesu. 53Naye wakaudzasa pashi, akauputira ngejira rakachena, akauika muiba rakatsiwa pabuwe, umwo musikazi kumboikwa munhu.54Naro raiya zuva rokunasirira Phasika, neSabatha rooda kutanga. 55Nemadzimai avo vaiya vakabva naye Garire vakateera ngesure, vakaona iba nokuikwa kwomuiri wake. 56Navo vakahwirira, vakanasirira mitombo inegwema rakanaka nemakha. Vakazorora ngezuva reSabatha, kudai ngezvinoronza mupango.

Chapter 24

1Asi ngezuva rokutanga revhiki, mangwanani maishi, vakauya kuiba, vechiunza mitombo inegwema rakanaka yevaiya vanasirira. 2Navo vakaona buwe ramburumbudzwa kubva paiba. 3Asi naapo vapotera mukati avazi kuona muiri waMambo Jesu.4Naapo vachakangaidzwa ndizvo, penya, vamuna vairi vakaema pasinde pavo, vakapfeka zvinon'anikira; 5naapo vechityiswa, vakatsikitsira pashi hope dzavo, vamuna vakati kwavari, “Munotsvaka vanopona ngenyi pakati pevakafa?6Amuna muno, wamuka. Cherechedzai zvaakamuronzera apo achiri muGarire. 7echiti, ‘Kunosisira kuti Mukororo woMunhu apirwe munyara dzevanhu vakashata, akohomerwe, naye ngezuva rechitatu amuke''.8Navo vakakarakadza mazwi ake, 9vechipetuka kubva kuiba, vakaronza izvi zveshe kunevarigumi naumwe nokunevamweni veshe. 10Zvinopano vaiya Maria Magadhareni, Joana, Maria mai aJakobe, pamwepo nemadzimai amweni, vakaronza izvi kunevapostori.11Asi vapostori avana kutenda kuneMadzimai, mazwi aya akaoneka kwavari ari asina shwiro. 12Asi Petro wakamiruka, akarumba kuenda kuiba, akaguma, wakakotama, akaringira mukati, akaona machira akachena andori ega; naye wakaenda kanyi kwake, echishamiswa ngeicho chakaitika.13Pazuva iro vairi vavo vaihamba kuenda kuguta rinozwi Emausi, raida kuita makhiromitha gumi narimwe kubva Jerusarema. 14Navo vaiereketa umwe kunoumweni ngeizvo zveshe zvakaitika.15Naapo vachaereketa vechibvunzisana, Jesu emene wakakwedzera kwavari, akahamba navo. 16Asi madziso avo akaitiswa rubuma kuti vasamuzia.17Wakati kunaJesu, “Ngerenyi shoko iri romunoereketa umwe kunoumweni mwechihamba?” Vakaema vakanyarara, vane hope dzinotambudzika. 18Naapo umwe wavo, unozwi Kreopasi, wakapingura, akati kwaari, “Unogara uri wega here muJerusarema usikazii izvo zvakaitikamwo ngaaya mazuva?''19Naye wakati kwavari, “Zviro zvenyi?” Vakati kwaari, “Izvo zvaJesu weNazaretha, uwo waiya muprofeti anesimba ngezviito namazwi pamberi paMwari nepamberi pevanhu veshe, 20nenjira yevakamupira ndiyo vapristi vakuru nevatongi vedu nokugura kuti aurawe ngokumukohomera.21Asi isusu taigonda kuti ndiye waizoripira Isuraeri. Eya, nepadera peizvi zveshe, nyamashi ratoa zuva rechitatu kubvira panguva yezvakaitika izvi.22Uyezve, vamweni vemadzimai vechiunga chedu vatishamisa. Vafumira kuenda kuiba, 23naapo vasikaoni muiri waJesu, vakauya vechiti vaona chioniso chengirosi, idzo dzati kwavari unopona. 24Nevamweni veavo vaiya nesu vakaendawo kuiba, vakaona kudai ngezvevakaronza madzimai; asi iye avazi kumuona''.25Iye wakati kwavari, “A! Mapenzi nevanononoka kutenda ngomwoyo izvo zveshe zvakaereketwa ngevaprofeti!, 26Kwaiya kusikasisiri here kuti Kristu atambudzwe ngeizvi zviro zveshe nokupotera muuthende hwake?” 27Naye echibva ngezvaMosi nezvevaprofeti veshe wakapangidzira kwavari muzvinyorwa zveshe izvo zvakanyorwa ngendaa yake.28Ndizvo vakakwedzera kuguta apo pevaienda. Iye wakaita kudai ngounopinda kuenda mberi, 29Asi vakamukoka vechiti, “Gara nesu, ngokuti rotengama nezuva rooda kubira.” Naye wakapotera koogara navo.30Naapo agara navo pakudya, wakatora chingwa, akachibonga, akachigura, akachipa kwavari. 31Nemadziso avo akapembenuka navo vakamuzia; naye wakanyangarika kubva mukuona kwavo. 32Navo vakati umwe kunoumweni, “Mwoyo yedu aizi kupisha here mukati mwedu apo achaereketa kwetiri munjira nokupangidzira kwetiri zvakanyorwa?”.33Navo vakamiruka ngeiro awa, vakahwirira Jerusarema; vakaona varigumi naumwe vakaungana pamwepo nevamweni avo vaiya navo, 34vechiti, “Mambo wamuka ngegwinyiso, naye waoneka kunaSimoni”, 35Zvino vakaronza izvo zvakaitika vari munjira, nokuziikanwa kwaakaita ndivo ngokugura chingwa.36Naapo vacharonza izvi, Jesu emene wakaema pakati pavo, akati kwavari, “Kunyarara ngakugare kwomuri”, 37Asi vakakaruka, vakatyiswa kakurutu, vakapinimidza kuti vaona dzangaradzimu.38Asi Jesu wakati kwavari, “Munotambudzika ngenyi? Inobuda ngenyi mibvunzo iyi mumwoyo yenyu? 39Ringirai nyara dzangu netsoka dzangu, ndini ndemene. Ndibatei muone; ngokuti dzangaradzimu arina nyama nemagodo kudai ngezvomunoona kuti inini ndinazvo''. 40Naapo aereketa kudaro, wakavapangidzira nyara dzake netsoka dzake.41Naapo vasikagondi ngendaa yokudakara nokushamiswa, Jesu wakati kwavari, “Munazvo here panapa zvokudya?”. 42Vakamupa chigurwa chehove chakasasikwa, 43Jesu wakachitora, akadya pamberi pavo.44Naapo wakati kwavari, “Aya ndiwo mazwi endakaereketa kwomuri ndichiri nemwi, kuti kunosisira kuti zveshe zvizadzisike izvo zvakanyorwa muMipango yaMosi nezvevaprofeti nezveNduyo ndini''.45Naapo wakajekisa mipinimidzo yavo kuti vazwisise zvinyorwa, 46naye wakati kwavari, “Kwakanyorwa kudai, Kristu unozotambudzwa nokumukazve kubva kwevakafa ngezuva rechitatu, 47nokutizve kutenderuka nokurekererwa kwezvishaishi kunosisira kuchumairwa ngezina rake kunemadzinza eshe, kutanga muJerusarema.48Nemwi muri zvapupu zveizvi zviro. 49Ndinotuma chigondiso chaBaba angu padera penyu; asi garai mudhorobha, metsa mupfekeswe ngesimba rinobva mudenga''.50Naapo Jesu wakavatungamirira kubuda mudhorobha metsa vaguma Bhethani, naye echimirudza nyara dzake wakavafumisa. 51Naapo achavafumisa, wakaparadzana navo, akakwidzwa mudenga.52Navo vakamunamata, vakahwirira kuenda Jerusarema ngokudakara kukurutu,, 53navo vakatsamwirira kugara muTemperi vechikudza Mwari.

## John

Chapter 1

1Pakutanga waiyapo Izwi, neIzwi waiya naMwari, neIzwi waiya Mwari. 2Waiyapo pakutanga naMwari. 3Zviro zveshe zvakasikwa kubudikidza ndiye, ngepabanze pake paiwa pasina chiro nachimwe chakasikwa cheizvo zvakasikwa4Mwaari kwaiyamwo kupona nokupona kwaiya kujeka kwavanhu. 5Kujeka kunojeka muchidima nechidima achizi kukudzima.6Kwaiwapo munhu wakatumwa ndiMwari, zina rate raiya Johani. 7Wakauya kuita chapupu, kuti apupure ngokujeka, kuti vanhu veshe vatende kubudikidza ndiye. 88Iye waiya asiriye kujeka, asi wakauya kuti apupure ngokujeka.,9Kujeka ukwo kwaiya kujeka kwegwinyiso, ukwo kunojekisa vanhu veshe vanobarwa munyika.10Waiya munyika, nenyika yakasikwa kubudikidza ndiye, asi nyika aizi kumuzia. 11Wakauya munezvake, nevanhu vake avazi kumuashira.12Asi kwawari veshe vakamuashira, avo vakatenda muzita rake, wakavapa simba rokuti vaite vana vaMwari; 13avo vasikazi kubarwa ngengazi nokuti ngokuemura kwenyama nokuti ngokuemura kwomunhu, asi vakabarwa ndiMwari.14NeIzwi wakaita munhu, wakagara pakati pedu, nesu takaringira uthende hwake, uthende huri hwouwo wakabarwa ega ndiBaba, akazara ngenyasha negwinyiso. 15Johani wakaita chapupu ndiye, akadaidzira echiti: “Uyu ndiye wendakareketa ndiye kuti: ‘Uwo unouya sure kwangu mukuru kupinda inini ngokuti waiwapo ndisati ndaapo.”16Kubva mukuzara kwake isusu teshe takaashira, nyasha padera penyasha. 17Ngokuti mipango yakapuwa kubudikidza ndiMosi; asi nyasha negwinyiso zvakaapo kubudikidza ndiJesu Kristo. 18Akuna naumwe wakamboona Mwari; Mwana ega, uwo unogara paditi raBaba, ndiye wakamuita kuti aziikanwe.19Neichi ndicho chapupu chaJohani, apo vaJudha vakatuma kwaari vapristi nevaRevhi kubva Jerusarema koomubvunza kuti: “Urianani iwewe?” 20Naye wakatenda, aazi kuramba, asi wakatenda echiti: “Inini andinipi Kristu akadi.” 21Navo vakamubvunza vechiti, “Wati kudini? Uri Erija here?” Naye wakapingura echiti: “Andiriyepi.” “Uri muprofeti here?” Naye wakapingura echiti: “Haiwa.”22Ndizvo vakati kwaari zvino: “Urianani? Tipingure kuti tione chokoopingura avo vakatituma. Unotinyi iwewe pachako?”, 23Wakati: “Inini ndini izwi rounodaidzira mushango echiti: ‘Ruramisai njira yaMambo,’ kudai ngezvaakaronza Isaya muprofeti.”24Zvino vaiya vakatumwa kubva kuvaFarisi. 25Navo vakamubvunza, vakati kwaari: “Zvino ngenyi wechibhabhatidza, kuti usiri Kristu nokuti Erija nokuti uwo muprofeti?”.26Johani wakavapingura echiti: “Inini ndinobhabhatidza ngemvura; asi pakati penyu panoema uwo womusikazii, 27Ndiye uwo unouya sure kwangu, wendisikasisiri inini kuti ndisunungure rusinga rwegwada rake.” 28Izvi zvakaitika muBhethani seri kweJorodhani, apo paaibhabhatidza Johani.,29Nechimangwani aona Jesu echiuya kwaari, wakati, “Ringirai, Kagwai kaMwari kanodusa kushaisha kwenyika! 30Uyu ndiye wendakaereketa ndiye kuti: ‘Sure kwangu kunouya munhu uri mukuru kupinda inini, ngokuti waiyapo ndisati ndaapo.’ 31Inini pachangu ndaiya ndisikamuzii; asi ngendaa iyi ndakauya ndechibhabhatidza ngemvura kuti apangidzirwe kuvaIsuraeri.”32NaJohani wakaita chapupu echiti: “Ndakaona Mweya wechidzaka kubva mudenga wakadai ngenjia, ukagara padera pake. 33Inini pachangu ndaiwa ndisikamuzii; asi iye wakandituma kuti ndibhabhatidze ngemvura wakati kwendiri: ‘Uwo wounozoona Mweya wechidzaka nokugara padera pake, uyu ndiye unobhabhatidza ndiMweya Wakachena.’ 34Neni ndakaona, ndakapupura kuti uyu ndiye Mukororo waMwari.”3635Nechimangwanizve Johani waiya akaema nevairi vevadzidzi vake; naye aona Jesu echihamba, wakati: “Ringirai, Kagwai kaMwari!”37Vadzidzi vairi vakamuzwa echiereketa izvi, vakateera Jesu. 39Jesu wakakunukuka, akavaona vechimuteera, akati kwavari, “Munotsvakenyi?” Vakati kwaari: “Rabhi (ukwo kunoti ngokukumuchwa, Mudzidzisi,) unogara pari?” 38Wakati kwavari: “Uyai muone.” Ndizvo vakauya vakaona apo paaigara, nawo vakagara naye zuvaro. Raiya rooda kuita awa rechigumi.40Umwe wevairi avo vakazwa Johani echiereketa, akamuteera, waiya Andreu, munun'una waSimoni Petro. 41Iye wakatanga kutsvaka mukoma wake Simoni, akati kwaari, “Tamuona Mesia” (ukwo kunoti ngokukumuchwa, Kristu.) 42Naye wakamuunza kunaJesu. Naapo Jesu amuringira wakati, “Iwewe ndiwe Simoni mukororo waJohani. Unozodaidzwa kuti Khefasi” (ukwo kunoti ngokukumuchwa, Petro.)43Nechimangwani wakada kuenda Garire, wakaona Firipu. NaJesu wakati kwaari: “Nditeere.” 44Zvino Firipu waibva Bhethisaidha, dhorobha revaigara Andreu naPetro. 45Firipu wakaona Nathanaeri, akati kwaari: “Tamuona uwo waakanyora ndiye Mosi muMipango nevaprofeti, Jesu weNazaretha, mwana waJosefa.”46Nathanaeri wakati kwaari: “Kungabvawo chakanaka muNazaretha here?” Firipu wakati kwaari: “Uya uone.” 47Jesu wakaona Nathanaeri echiuya kwaari, akati ndiye: “Ringirai muIsuraeri wegwinyiso, usina kuchengedza mukati mwake!”, 48Nathanaeri wakati kwaari: “Wandiziira pari?” Jesu wakapingura akati kwaari: “Firipu asati akudaidza, uri pashi pomuonde, ndakakuona.”49Nathanaeri wakapingura akati, “Rabhi, iwewe uri Mukororo waMwari! Uri Mambo waIsuraeri!”. 50Jesu wakapingura, akati kwaari: “Ngokuti ndati kwouri, ndakakuona uripashi pomuonde, unotenda here? Unozoona zviro zvikuru kupinda izvi.” 51Wakati kwaari: “Ngegwinyiso ndinoti kwomuri, munozoona denga rakabeuka nengirosi dzaMwari dzechikwira nokudzaka padera poMwana woMunhu.”

Chapter 2

1Ngezuva rechitatu kwaiyapo muchadho muKhana reGarire, namai aJesu vaiyapo. 2Jesu wakakokwawo nevadzidzi vake kumuchadho.3Naapo vhini rapera, mai aJesu vakati kwaari: “Avachina vhini. 4NaJesu wakati kwaari, “Chinenyi ichi kwendiri nokwouri, mai? Awa rangu arisati raguma. 5Mai ake vakati kuvashandi: “Kunyazwi chiinyi chaanoronza kwomuri, itai.”,6Zvino aiyapo mabiya emapuwe matanhatu emvura kudai ngomuitiro wavaJudha wokushamba, rimwe ngarimwe raipinda nhuvi mbiri nokuti nhatu. 7Jesu wakati kwavari: “Zadzai mabiya ngemvura.” Navo vakaazadza kuti penu. 8Naye wakati kwavari: “Cherai zvino, muende nayo kunenhunge yomuchadho.” Navo vakatora vakaenda nayo.9Naapo nhunge yomuchadho yaraira mvura iyo yakapindudzwa kuita vhini, isikazi kuzia kuti rabva kuri (asi vashandi avo vakachera mvura vaizia), nhunge yomuchadho yakadaidza mukwambo, 10nayo yakati kwaari: “Munhu weshe unobudisa kutanga vhini rakanaka; naapo vanhu vamwa kakurutu, unobudisa iro risikazi kunasa kunaka; asi iwewe wakangwarira vhini rakanasa kunaka metsa zvino.”11Jesu wakaita uyu, mushamiso wake wokutanga, muKhana reGarire, wakapangidzira uthende hwake; nevadzidzi vake vakatenda kwari.12Ngesure kweizvi wakadzaka kuenda Khapernaume, iye namai ake nevanunguna vake nevadzidzi vake; navo vakagarapo mazuva asikazi kuwanda.13NePhasika revaJudha raiya repasinde, naJesu wakakwira kuenda Jerusarema. 14Naye wakaona muTemperi avo vaitengesa mwombe, makwai nenjia, nevaitenganisana mare vakagaramwo.15Naapo aiya aita swepu, wakavadzinga veshe kubva muTemperi, zveshe makwai nen'ombe. Wakadurura pashi mare yavaitenganisana, akapinduridza matafura avo. 16Naye wakati kuneavo vaitengesa njia: “Dusai izvi zviro kubva pano Musaita mhatso yaBaba angu mhatso yokutengesira”17Nevadzidzi vake vakakarakadza kuti kwakanyorwa kuti: “Kutsamwirira ngendaa yemhatso yako kuchandipedza.” 18Ndizvo vaJudha vakamupingura, vakati kwaari: “Muoniso wenyi woungaita kutionisa kuti unesimba rokuita izvi zviro?” 19Jesu wakapingura, akati kwavari: “Putsai iri Temperi, ndinozorimirudzazve ngemazuva matatu.”20Ndizvo vaJudha vakati: “Temperi iri rakaakwa ngemakore makumi marongomuna namatanhatu, newe ungarimirudza here ngemazuva matatu?” 21Asi iye wakaereketa ngendaa yetemperi romuiri wake. 22Ndizvo apo amuswa kubva kwevakafa, vadzidzi vake vakakarakadza kuti waiya akaereketa ngeichi; navo vakatenda zvakanyorwa neizwi iro raakaereketa Jesu.23Zvino apo aiya muJerusarema padhiri rePhasika, vazhinji vakatenda zina rake apo vaona mishamiso yaakaita. 24Asi Jesu aazi kudzipira kwavari, ngokuti iye waizia vanhu veshe 25waiya asikatami naumwe kuti apupurire kwaari ngendaa yomunhu; ngokuti iye waizia emene izvo zviri mukati mwomunhu.

Chapter 3

1Zvino painga munhu wevaFarisi, zita rake ndiNikodhemusi, mutongi wevaJudha. 2Uyu munhu wakaenda kunaJesu usiku wakati kaari: “Rabhi, tinozia kuti iwewe uri mudzidzisi wakabva kunaMwari; ngokuti akuna naumwe ungakona kuita iyi mioniso younoita, kwega kuti Mwari arinaye.”3Jesu wakapingura, akati kaari: “Ngeshokwadi ndinoti kwouri, kudai munhu asabarwa ngokwomudenga, aakoni kuona umambo hwaMwari.” 4Nikodhemusi wakati kwaari, “Munhu ungaita mabarirwenyizve apo aamusharuka? Ungakona here kuti apotere ngokwechipiri mundani yamai ake, abarwezve?”,5Jesu wakapingura echiti, “Nge chokwadi, chokwadi, ndinoti kouri: kuti munhu asabarwa ngemvura noMweya, aangakoni kupotera muumambo waMwari. 6Uyana unobarwa nge nyama inyama, unobarwa nge Mweya mweya.7Usa shamaswa ngokuti ndati kwouri: ‘Kunosisira kuti ubarwezve. 8Mututu unovhuvhuta peunoda, newe unozwa chaungira charo, asi auzii perinobva neperinoenda. Zvakadaro kavari veshe vanobarwa ngomuMweya.”9Nikodhemusi wakapingura, akati kwaari: “Izvi zvingaita maitikirenyi?” 10Jesu wakapingura akati kwaari: “Iwewe uri mudzidzisi waIsuraeri, auzwisisi izvi here?, 11Nge chokwadi ndinoti kouri, tinoreketa chetinozia, nesu tinopupura ngeicho chetakaona; nemwi amuashiri uchapupu hwedu.12Kuna ndamureketera zviro zvemunyika nemwi amuzi kuzvitenda, hino munozoita matenderenyi kudai ndechimubuira ngezviro zvomudenga? 13Akuna naumwe wakambokwira mudenga, asi uwo wakadzaka kubva mudenga, Mwana wakadzuka.14Kudai ndiMosi wakamurudza nyoka mushango, ngokudaro kunosisira kuti Mwana woMunhu amurudzwe, 15kuti kunyazwi ndiani unomutenda aone kupona kusikaperi.”16Ngokuti Mwari wakaida nyika kudai, wakayipa Mwana wake wakabarwa ari ega, kuti veshe vanomutenda vasafa asi vaone kupona kusikaperi. 17Ngokuti Mwari aazi kutuma Mwana wake munyika kuti atonge nyika, asi kuti nyika iponeswe kubudikidza ndiye. 18Uwo unotenda kaari aatongwi; asi uwo usikatendi watotongwa nazvino, ngokuti aazi kutenda zita rouwo wakabarwa ari ega Mwana waMwari.19Uku ndikwo kutongwa: kuti kujeka kakaguma munyika, nevanhu vakada chidima kakurutu kupinda kujeka, ngokuti mushando yavo yaiya yakashata. 20Ngokuti weshe unoita zvakashata unozonda kujeka naye aauyi mukujeka, ngokuti mushando yake inozooneka pamhene. 21Asi uwo unoita zvinegwinyiso unouya mukujeka, kuti mushando yake inase kuoneka kuti yakaitwa munaMwari.22Ngesure kweizvi, Jesu nevadzidzi vake vakaenda munyika yeJudhia; naye wakagaramo navo echibhabhatidza. 23NaJohani waibhabhatidza muAenoni paduze peSarimu, ngokuti yaiapo mvura yakawanda; vanhu vakauya vakabhabhatidzwa. 24Ngokuti Johani waiya asati aiswa mutirongo.25Zvino kwakaapo kuphikisana pakati pevadzidzi vaJohani nomuJudha ngendaa yokucheneswa. 26Navo vakauya kunaJohani, vakati kwaari:“Rabhi, uwo waiya newe seri kweJorodhani, uwo wowakaita chapupu ndiye, uyu uri pano, unobhabhatidza, navo veshe vanoenda kwaari.”27Johani wakapingura, akati: “Munhu aakoni kuashira chiro kunyazwi ngechiri kuti asikazi kuchipuwa kubva mudenga. 28Imwimwi mwemene mwakaita chapupu ndini kuti ndakati, ‘Inini andiriyepi Kristu, asi ndakatumwa pamberi pake.’,29Uwo una nyamuroorwa ngewe muroora; asi shamwari yomuroora, iyo inoema yechimuzwa, inodakara ngendaa yeizwi renyamuroora; ndizvo uku kudakara kwangu kwazadkisika. 30Zvishafanira kuti iye akuriswe, asi inini ndinofanira kuti nditsonge.”31Uwo unouya echibva mudenga uri padera pazvo zveshe; uwo unobva munyika ngowenyika, naye unoereketa zvomunyika. Uwo unobva mudenga uri padera pazvo zveshe. 32Naye unopupura ngeizvo zvaakaona nezvaakazwa, asi akuna munhu unoashira chapupu chake. 33Uwo unotenda zvanobuya, wakagwinyisa kuti Mwari igwinyiso.34Ngokuti uwo waatuma Mwari unoereketa mazwi aMwari, ngokuti iye aapi kwaari Mweya ngechipimo. 35Baba vanoda Mukororo, navo vakapa zviro zveshe munyara dzake. 36Uwo unotenda Mwana waane kupona kusikaperi; nouwo usikatendi Mwana aazooni kupona, asi ushungu waMwari hunozogara padera pake.

Chapter 4

1zvino apo ishe azia kuti vaFarisi vaiya vazwa kuti Jesu waiita nokubhabhatidza vadzidzi vakawanda kupinda Johani. 2(kunyazwi Jesu emene aazi kubhabhatidza, asi vadzidzi vake). 3Wakabva Judhia, akaendazve Garire.4Waisisira kuti ahambe ngomuSamaria. 5Ndizvo wakaguma muguta revaSamaria rinozwi Sikha, pasinde pomunda uwo waakapa Jakobe kune mwana wake Josefa.6Chinyuka chaJakobe chaiyapo, ndizvo Jesu aremba ngomuhambo wake, wakagara pashi pabhiri pechinyuka. Rooda kuita awa rechitanhatu., 7Kwakagumapo dzimai reSamaria koochera mvura. Jesu wakati kweriri: “Ndipewo mvura ndimwe.”, 8Ngokuti vadzidzi vake vaiya vaenda muguta kootenga zvokurwa.9Ndizvo dzimai reSamaria rakati kaari: “Ngenjiranyi kuti iwewe, uri muJudha, ukumbire mvura yokumwa kwendiri inini, dzimai reSamaria?” (Ngokuti vaJudha avaiyani nevaSamaria.) 10Jesu wakapingura, akati kweriri: “Kudai waizia iwewe chipo chaMwari, nokuti ndiani uwo unokumbira kwouri kuti, ‘Ndipewo mvura, ndimwe’, iwewe waizokumbira kwaari, naye waizokupa mvura yokupona.”11Dzimai rakati kwaari: “Mambo, auna chidziyo chokuchera ndicho, nechinyuka chakadzama. Ndizvo mvura yokupona unoiona pari? 12Uri mukuru here iwewe kupinda baba edu Jakobe, uwo wakatipa ichi chinyuka, naye wakamwa kwechiri emene, nevana vake nezvifuyo zvake?”13Jesu wakapingura akati kweriri, “Kunyazwi ndiani unomwa kuneiyi mvura unozozwazve nyota,, 14asi kunyazwi ndiani unomwa mvura yendinozomupa inini, aachazozwizve nyota mhera nariini. Mvura iyo yendinozomupa inozoita chinyuka chemvura mukati make, chechivherukira kupona kusikaperi.”15Dzimai rakati kwaari: “Mambo, ndipe mvurayo, kuti ndisachazozwa nyota nokuti ndisachazouya panozve koochera mvura.”, 16Jesu Wakati kweriri: “Enda, woodaidza mwamuna wako, muuye pano.”17Dzimai rakapingura rikati kaari: “Andina mwamuna.” Jesu wakati kweriri: “Wanasa kupingura zvakanaka zvewati: ‘Andina mwamuna;’ 18ngokuti waimboiya nevamuna vashanu, nouwo woutori naye aasiri mwamuna wakopi! ngeizvi waereketa gwinyiso."19Dzimai rakati kwaari, “Mambo, ndinoona kuti imwimwi muri muprofeti. 20Madzibaba edu akadira kuneiri dunhu; nemwi munoti muJerusarema ndiyo ndau inosisira kudiriramwo.”21Jesu wakati kweriri: “Dzimai, nditende, nguva ichauya apo pemusikachazodiriri Baba kuneiri dunhu kunyazwi muJerusarema. 22Imwimwi munotenda chomusikazii; isusu tinotenda chetinozia, ngokuti ruponeso runobva kuvaJudha.23Asi awa rinouya, nazvino raapano, apo vadiri vegwinyiso vanozodira Baba muMweya nomugwinyiso, ngokuti Baba vanotsvaka vakadaro kumudira. 24Mwari ndiMweya, naavo vanomudira vanosisira kuti vamudire muMweya nomugwinyiso.”25Dzimai rakati kwaari: “Ndinozia kuti Mesia unouya: (uwo unozwi Kristu). “Naapo oouya, unozotironzera zviro zveshe.” 26Jesu wakati kweriri:“Inini unoereketa newe ndini ndemene.”27Panguvayo vadzidzi vake vakauya. Vakashamiswa ngokuti waiereketa nedzimai, asi apana naumwe wakati kwaari: “Unotsvakenyi?” nokuti, “Unoereketa naro ngenyi?”,28Dizvo dzimai rakasiya nhuvi yaro yemvura, rakahwirira kuguta, rikati kuvanhu. 29“Uyai, muone munhu uwo wandironzera zveshe zvendakaita. Uyu ungaita Kristu here?”. 30Vakabuda kubva muguta vechiuya kwaari.,31Panguva iyo vadzidzi vake vakamukumbira vechiti:“Rabhi, irwai.” 32Asi wakati kwavari: “Inini ndinakwo kurwa kwomusikazii imwimwi.” 33Ndizvo vadzidzi vakati umwe kunoumweni: “Uripo here munhu wamuunzira chokudya?”34Jesu wakati kwavari: “Kurwa kwangu ndikwo kuita kuda kwouwo wakandituma nokupedza mushando wake. 35Amubui here kuti: ‘Kwasara mwedzi mirongomuna, naapo kukukura kwaguma?’ Ndinomuronzera, mirudzai madziso enyu, muringire muminda, ngokuti yachena zvino yoda kukukurwa. 36Uwo unokukura unoashira misharo, naye unounganidza michero yokupona kusikaperi, ndizvo uwo unosima naye unokukura vadakare veshe pamwepo.37Ngokudaro chisana ichi chineshokwadi chinoti: "‘Umwe unokusha noumweni unokukura.’" 38Ndakamutuma kuti mukukure izvo zvomusikazi kushanda; vamweni vakashanda yaamho, nemwi mwapotera mumushando wavo.”39Vanhu vajinji vemuguta revaSamaria vakamutenda ngendaa yeizwi redzimai, rerakapupura rechiti: “Wandironzera zveshe zvendakaita.”, 40Ndizvo apo vaSamaria vaguma kaari, vakamunyengerera kuti agare navo; naye wakagarapo mazuva mairi.41Nevajinji vamweni vakamutenda ngendaa yeizwi rake. 42Navo vakati kunedzimai: “Zvino tinotenda, haiwa ngendaa yemazwi ako, asi ngokuti tadzizwira temene, nesu tinozia kuti uyu ngegwinyiso ndiye Muponesi wenyika.”43Ngesure kwemazuva mairi wakabvapo, akaenda muGarire. 44(Ngokuti Jesu emene wakapupura kuti muprofeti aaremekedzwi munyika yake.) 45Ndizvo apo aguma muGarire, vaGarire vakamuashira, ngokuti veshe vaiya vakaona zveshe zvaakaita muJerusarema padhiri, ngokuti navowo vakaenda kudhiri.46Ndizvo Jesu wakauyazve muKhana reGarire, apo paakapindudza mvura kuita waini. Kwaiyapo nduna yaiya nomwana wayo wairwara muKhapernaume. 47Naapo nduna iyi yazwa kuti Jesu waiya abva Judhia aguma muGarire, yakaenda kwaari, yakamunyengerera kuti adzake aponese mwana wayo, ngokuti waiya ooda kufa.48Ndizvo Jesu wakati kweiri: “Kuti musikaoni mioniso nemishamiso amuzotendi. 49Nduna yakati kwaari: “Mambo, dzaka mwana wangu asati afa.” 50Jesu wakati keiri: “Enda; mukororo wako unozopona.” Munhuwo wakagonda izwi rakaereketwa kwaari ndiJesu naye wakaenda.51Naapo achadzaka, varanda vake vakasangana naye, vakamurobuira kuti mwana wake wapona. 52Ndizvo wakabvunza awa iro raakatanga kuitanane ndiro, navo vakati kwaari: “Zuro ngeawa rechinomwe mutsarara wakamusiya.”53Ndizvo baba akazia kuti ndiro awa raakaereketa Jesu kwaari kuti: “Mukororo wako unozopona.” Naye pachake wakatenda nevemhatso yake yeshe. 54Uyu ndiwo muoniso wechipiri waakaita Jesu, abva Judhia apo aguma Garire.

Chapter 5

1Sure kweizvi kwaiyapo dhiri revaJudha, naJesu wakakwira Jerusarema. 2Zvino riripo muJerusarema gandwa ngepamusiwo wemakwai, unodaidzwa ngechiHebheru kuti Bhethisaidha, rinemaberere mashanu. 3Mukati mwawo mwaiata vazhinji vairwara, vaiya mapofu nezvirema, nevakaputa, vechigarira kuvhundurwa kwemvura. 4Ngokuti ngomukuwo wakatikuti, ngirosi yaidzaka mugandwa nokuvhundura mvura. Ndizvo kunyazwi ndiani waitanga kupoteramwo apo mvura yavhundurwa waiponeswa kunyazwi waiya nenhenda yakaitawani.56Kwaiyapo munhu umwe waiya nenhenda yake makore makumi matatu namasere. 6Naapo Jesu amuona akaata, wakazia kuti waiya aripo kwomukuwo wakareba, wakati kwaari: “Unoda kuponeswa here?”7Munhu wairwara wakapingura kwaari echiti: “Mambo, andina munhu wokundidzasa mugandwa apo mvura yoovhundurwa. Asi mukuenda kwangu, umweni unodzaka kunditangira.” 8Jesu wakati kwaari: “Miruka, utore manhi ako uhambe.”9Paripo munhuwo wakaponeswa, wakatora manhi ake akahamba. Ngezuva iro raiya Sabatha10Ndizvo vaJudha vakati kwaari uwo wakaponeswa: “Isabatha, autenderwi kuti utware manhi ako.” 11Asi wakavapingura kuti: “Uwo wakaita kuti ndiponeswe ndiye wakati kwendiri: ‘Tora manhi ako, uhambe.’ ”12Wakamubvunza vechiti: “Ndiani munhu uwo wakati kwouri: ‘Tora manhi ako, uhambe?’ ” 13Asi uwo wakaponeswa aazi kuzia kuti ndiani, ngokuti Jesu waiya angarangaka mumbungano huru yaiyapo pandau iyo14Ngesure kweizvi, Jesu wakamuona ari muTemperi, naye wakati kwaari: “Ringira, wakaponeswa! Usachashaishazve, kuti chiro chakapinda kushata kuneicho chisazokugumira.” 15Munhu akaenda, akaronzera vaJudha kuti ndiJesu wakamuponesa.16Ngendaa iyi vaJudha vaitambudza Jesu, ngokuti wakaita izvi ngeSabatha. 17Asi Jesu wakavapingura echiti: “Baba angu vanondoshanda wanoshanda nazvino, neni ndinoshanda.” 18Ndizvo ngendaa iyi vaJudha vakapindisisa kutsvaka kumuuraya, ngokuti iye aazi kugura Sabatha kwega, asi wakaronzazve kuti Mwari waiya Baba ake vemene, echidziita pachake unoedzana naMwari.19Ndizvo Jesu wakapingura, akati kwavari: “Ngegwinyiso ndinoti kwomuri, Mwana akoni kuita chiro ngokwake, asi icho chega chaanoona Baba vechiita; ngokuti kunyazwi ngechiri chaanoita Baba, Mwana unoitawo ngokudaro. 20Ngokuti Baba vanomuda Mwana, vanomupangidzira zveshe zvavanoita vemene; vanozomupangidzira mishando mikuru inopinda iyi, kuti mushamiswe.21Ngokuti kudai ndiBaba vanomusa avo vakafa nokuvapa kupona, ngokudarozve Mwana unopa kupona kuneavo vaanoda. 22Ngokuti Baba avatongi munhu naumwe, asi vakapa kutonga kweshe kuno Mwana, 23kuti veshe varemeredze Mwana, kudai ngezvevanoremeredza Baba. Uwo usikaremeredzi Mwana aremeredzi Baba uwo wakamutuma.24Ngegwinyiso ndinoti kwomuri, uwo unozwa izwi rangu, atende uwo wakandituma, waanakwo kupona kusikaperi; aachapindi mukutongwa, asi wadarika kubva mukufa kupotera mukupona.25“Ngegwinyiso ndinoti kwomuri, awa rinouya, nazvino raapano, apo vakafa vanozorizwa izwi roMukororo waMwari, naavo vanozorizwa vanozopona.26Ngokuti kudai ndiBaba unokupona mukati mwake, ndizvo wakapawo Mukororo kuti aanokupona mukati mwake, 27naye wakamupa simba rokutonga ndaa, ngokuti iye Mukororo woMunhu.28Musashama ngeichi; ngokuti awa rinozouya apo veshe vari mumaiba vanozorizwa izwi rake: 29navo vanozobudamwo, avo vakaita zvakanaka mukumuka kwokupona, naavo vakaita zvakashata mukumuka kwokutongwa.30“Inini andikoni kuita chiro ngesimba rangu. Kudai ngezvendinozwa, ndinotonga; nokutonga kwangu kwakarurama, ngokuti anditsvaki kuda kwangu asi kuda kwouwo wakandituma. 31Kudai inini ndechidzipupurira pachangu, chapupu changu achina gwinyiso. 32Uripo umwe unoita chapupu ndini, neni ndinozia kuti chapupu chaanopupura ndini chinegwinyiso.33Iye waiya chibani chinobaka chinojekisa, nemwi mwakatenda kuti mudakare kwenguva doko mukujeka kwake., 34Inini andiashiri chapupu chinobva kumunhu, asi ndinoronza izvi kuti imwimwi muponeswe. 35Imwimwi mwakatuma kunaJohani, naye wakapupurira gwinyiso.36Asi inini ndinechapupu chinopinda kugwinya kunechaJohani; ngokuti mishando iyo yaakandipa Baba kuti ndiipedze, uyo muchando wendinoita, inopupura ndini kuti Baba vakandituma. 37NaBaba uwo wakandituma wakaita chapupu pachake ndini. Amuzi kumbozwa izwi rake nakamwe nokuti kumboona muemo wake, 38nemwi amuna izwi rake rinogara mukati mwenyu, ngokuti imwimwi amuzi kutenda uwo waakatuma.39Munotsvakisisa zvinyorwa, ngokuti imwimwi munopinikidza kuti mukati mwazvo munokupona kusikaperi; neizvo ndizvo zvinopupurua ndini. 40Asi nemwi amutendi kuuya kwendiri kuti muone kupona.41Andiashiri kukudzwa kunobva kuvanhu. 42Asi ndinomuzia kuti amuna rudo rwaMwari mukati mwenyu.,43Inini ndakauya ngezina raBaba angu, nemwi amuzi kundiashira; kudai umweni echizouya ngezina rake remene, uwo munozomuashira. 44Mungaita matenderenyi, imwimwi munoashira kuirikidzwa kubva kuno umwe nokuno umweni, musikatsvaki kukudzwa ukwo kunobva kunaMwari ega?45Musapinimidza kuti inini ndinozomuitira ndaa kunaBaba; ndiMosi unomuitira ndaa, uwo wemwakagonda imwimwi. 46Ngokuti dai mwakatenda Mosi, mwaizodai mwakatendawo inini, ngokuti wakanyora ngendaa yangu. 47Asi kuti musikatendi zvakanyorwa zvake, mungazoita matenderenyi mazwi angu?”

Chapter 6

1Ngesure kweizvi Jesu wakaambuka ruseri rwoRuandhle rweGarire, urwo ndirwo Ruandhle rweThibheriasi. 2Neungano huru yakamuteera, ngokuti yaiwa yaona zvishamiso zvaakaita kwavari vairwara. 3Jesu wakakwira mudunhu, akagara pashi nevadzidzi vake.4Zvino Phasika, dhiri revaJudha, rakakwedzera. 5Ndizvo Jesu amirudza madziso ake, aona kuti mbungano huru yaiya yechiuya kwaari, wakati kunaFiripu, “Tinozotenga pari zvingwa kuti ava vadye?” 6Asi wakareketa izvi kumuedza, ngokuti iye waizia chaanozoita.7Firipu wakamupingura echiti: “Zvingwa zvemazana mairi ezvigurwa zvesirivha azvivakwani kuti umwe ngaumwe atore kadoodoko.” 8Umwe wevadzidzi vake, Andreu, munun'una waSimoni Petro, wakati kwaari: 9“Uri pano murumbwana unezvingwa zvebhare zvishanu nezvihove zviiri; asi izvi zvingadetserenyi kuvanhu vazhinji vakadai?”10Jesu wakati: “Garisai vanhu pashi.” Kwaiyapo pandau iyo mwenje wakawanda; ndizvo vanhu vakagara pashi, vaida kuita makumi emazana mashanu kuwanda. 11Ndizvo Jesu wakatora zvingwa, naapo abonga, wakakoanisa kunaavo vaiya vakagara pashi; wakaitazve kudaro nezvihove, veshe vakadya kudai ngezvevaikona. 12Naapo vaguta wakati kuvadzidzi vake: “Unganidzai matsekeneswa asara, kuti kusarashwa chiro.”13Ndizvo vakaunganidza, vakazadza zvitundu gumi nazviiri ngematsekeneswa ezvingwa zvebhare zvishanu akasara kuneavo vaiya vadya. 14Ndizvo vanhu avo vaona uyu mushamiso waakaita, vakati, “Ngegwinyiso uyu ndiye muprofeti uwo unouya munyika!” 15Ndizvo apo Jesu echizia kuti vodo kuuya kuti vamutore ngesimba kuti vamuite mambo, wakabvapozve akaenda kumutunhu ari ega.16Naapo zuva rabira, vadzidzi vake vakadzaka kuruandhle. 17Vakakwira mungarava, vakatanga kuambuka ruandhle kuenda Khapernaume. Kwaiya kwasvipa, naJesu waiya asati aguma kwavari. 18Nemafungu oruandhle akakwira ngendaa yedutu guru raivhuvhuta.19Naapo vaiya vahamba paida kuita makhiromitha mashanu nokuti matanhatu, vakaona Jesu echihamba padera peruandhle, echikwedzera kungarava, navo vakatyiswa. 20Asi wakati kwavari: “Ndini hangu; musatya.” 21Naapo vakadakara kumutora mungarava, paripo ngarava yakaguma kunyika kwavaienda.22Nechimangwani mbungano iyo yaiya yakasara ruseri rworuandhle yakaona kuti paiya pasina ngarava imweni, yega imwe iyo yevaiya vapotera kweiri vadzidzi vake, nokuti Jesu aazi kukwira pamwepo nevadzidzi vake mungarava, asi kuti vadzidzi vake vaiya vaenda vari vega. 23Kwakauya ngarava dzimweni dzakabva Thibheriasi dzikaguma pasinde pendau apo pavakadya zvingwa ngesure Mambo azvibonga.24Ndizvo apo mbungano yaona kuti Jesu paiya pasina apapo nokuti vadzidzi vake, yakakwirawo mungarava yakauya muKhapernaume yechitsvaka Jesu. 25Naapo waiya wamuona ruseri rworuandhle, yakati kwaari: “Rabhi, waguma pano riini"..,26Jesu wakaipingura, akati: “Ngegwinyiso ndinoti kwomuri, amunditsvaki ngokuti mwakaona mishamiso, asi ngokuti mwakadya zvingwa mukaguta. 27Musashandira kudya ukwo kunopera, asi kudya ukwo kunogara kugumira narinhi, kwaanozomupa Mwana woMunhu; ngokuti padera pake Baba Mwari wakaisa chioniso chake.28Ndizvo vakati kwaari: “Tingaitei kuti tishande mishando yaMwari?”. 29Jesu wakapingura, akati kwavari: “Uyu ndiwo mushando waMwari kuti mutende uwo waakatuma.”30Ndizvo vakati kwaari: “Iwewe unoita muoniso wenyi kuti tione, titende kwouri? Unoshandei? 31Madzibaba edu akadya mana mushango; kudai ngezvezvakanyorwa: ‘Wakavapa chingwa chakabva mudenga kuti vadye.32Naapo Jesu wakati kwavari: “Ngegwinyiso ndinoti kwomuri, andiyepi Mosi wakamupa chingwa chakabva mudenga, asi Baba angu ndivo vanomupa chingwa chegwinyiso chinobva mudenga.” 33Ngokuti chingwa chaMwari chiri uwo wakadzaka kubva mudenga nokupa kupona kunyika.” 34Ndizvo vakati kwaari: “Mambo, tipei ichi chingwa nguva dzeshe.35Jesu wakati kwavari: “Inini ndiri chingwa chokupona; iye unouya kwendiri aatongozwi nzara, nouwo unotenda kwendiri aatongozwi nyota. 36Asi ndakati kwomuri mwakandiona asi amuzi kunditenda. 37Zveshe zvaanondipa Baba zvinozouya kwendiri; nouwo unouya kwendiri andizomurashi akadi.38Ngokuti andizi kudzaka kubva mudenga kuti ndiite kuda kwangu, asi kuda kwouwowakandituma; 39uku ndikwo kuda kwowakandituma, kuti andisisiri kurashikirwa nachimwe chazvo zveshe zvaakandipa, asi kuti ndichimuse ngezuva rokupera.” 40Ngokuti uku ndikwo kuda kwaBaba angu, kuti munhu weshe unoringira Mwana nokutenda kwaari unowanokupona kusikaperi; neni ndinozomumusa ngezuva rokupera.”41Ndizvo vaJudha vakavhuruvhuta ndiye, ngokuti wakati: “Inini ndiri chingwa chakadzaka kubva mudenga". 42Vakati: “Uyu andiyepi here Jesu, mwana waJosefa, baba namai ake vetinozia? Zvino unoita maereketerei kuti: ‘Ndakadzaka kubva mudenga?43Jesu wakapingura akati kwavari: “Musavhuruvhuta pakati penyu. 44Akuna naumwe unokona kuuya kwendiri, kudai Baba wakandituma asamukweya; neni ndinozomumusa ngezuva rokupera. 45Kwakanyorwa muvaprofeti kuti: ‘Veshe vanozodzidziswa ndiMwari.’ Ndizvo munhu weshe wakazwa, akadzidza kubva kunaBaba, unouya kwendiri.,46Andirobui kuti uripo wakaona Baba, kwega iye wakabva kunaMwari; ndiye wakamuona Baba. 47Ngechokwadi ndinoti kwomuri, iye unotenda waanokupona kusikaperi.48Inini ndiri chingwa chokupona. 49Madzibaba enyu vakadya mana mushango, navo vakafa.,50Ichi ndicho chingwa chinodzaka kubva mudenga, kuti kunyazwi ndiani kwomuri unochidya, aachafi. 51Inini ndiri chingwa chokupona chakadzaka kubva mudenga; kuti kunyazwi ndiani unorwa ichi chingwa unozopona kusikaperi; nechingwa chendinozomupa chiri nyama yangu, yendinozopa kuita kupona kwenyika.”52Ndizvo vaJudha vakaitirana hasha pakati pavo vechiti: “Munhu uyu ungaita mapireyi nyama yake katiri kuti tirwe?” 53Ndizvo Jesu wakati kwavari, “Ngechokwadi ndinoti kwomuri, kuti musikarwi nyama yemwna woMunhu, musikamwi ngazi yake, amuna kupona mukati mwenyu.54Uwo unorwa nyama yangu nounomwa ngazi yangu waanokupona kusikaperi, neni ndinozomumusa ngezuva rokupera. 55Ngokuti nyama yangu kurwa yaamho nengazi yangu kumwa yaamho. 56Uwo unorwa nyama yangu nounomwa ngazi yangu, unogara mukati mwangu neni ndinogara mukati mwake.57Kudai ndiBaba vanopona vakandituma, neni ndinopona ndiBaba, ngokudaro uwo unondirwa, ndiye unozopona ndini. 58Ichi ndicho chingwa chakadzaka kubva mudenga, chisikazi kudai ngechakarwa madzibaba vakafa. Uwo unodya chingwa ichi unozopona mhera nariini. 59Wakareketa izvi echidzidzisa mumhatso yokudira muKhapernaume.60Ndizvo vazhinji vevadzidzi vake, apo vazwa, vakati, “Iri izwi rakakonza, ndiani unokona kurizwa?” 61Asi Jesu, echizia mukati mwake kuti vadzidzi vake vakavhuruvhuta ngeizwi iro, wakati kwavari: “Ichi chinomudanisa here?62Mungaiteyi kudai mwechiona Mwana woMunhu echikwira apo paaiya pakutanga? 63NdiMweya unopa kupona, nyama ainyuri chiro. Mazwi endakareketa inini kwomuri ari mweya nokupona.64Asi varipo vamweni pakati penyu vasikatendi.” Ngokuti kubvira pakutanga, Jesu waindozia kuti ndiani avo vasikatendi nokuti ndiani unozomupira. 65Naye wakati: “Ngeiyi ndaa ndakareketa kwomuri ndechiti, apana unokona kuuya kwendiri kuti asikazi kutenderwa ndiBaba.”66Ngesure kweizvi vazhinji vevadzidzi vake vakahwirira sure, avazi kuchazohamba naye, 67Ndizvo Jesu wakati kunegumi navairi: “Imwimwi munoda kuendawo here?” 68Simoni Petro wakamupingura akati: “Mambo, tingaenda kunani? Ndimwi munemazwi okupona kusikaperi; 69nesu takatenda, tikazia kuti iwewe uri Wakachena waMwari.”70Jesu wakavapingura, akati: “Inini andizi kumutsanangura here murigumi navairi, noumwe wenyu uri dhiabhorosi?” 71Wakaereketa ndiJudhasi, mwana waSimoni Isikarioti, ngokuti Judhasi ndiye waizomupira, ari umwe wegumi navairi.

Chapter 7

1Ngesure kweizvi Jesu waihamba muarire; ngokuti waiya asikachadi kuhamba muJudhia, ngokuti vaJudha vaitsvaka kumuuraya. 2Zvino dhiri revaJudha rematumba raiya pasinde.3Ndizvo vanun'una vake vakati kwaari: “Ibva pano uende Judhia, kuti vadzidzi vako vaone mishando younoita. 4Ngokuti akuna munhu unoshanda ngokufishika echitsvaka kuti aziikanwe pamhene. Kudai wechiita izvi zviro, dzipangidzire kunyika.”5Ngokuti vanunguna vake vaiya vasati vatenda kwaari. 6Ndizvo Jesu wakati kwavari: “Nguva yangu aisati yaguma, asi nguva yenyu yakanaka mukuwo weshe. 7Nyika aikoni kumuzonda imwimwi, asi inondizonda inini ngokuti ndinopupura ndiyo kuti mishando yayo yakashata.8Imwimwi endai kudhiri. Inini andiendiyo zvino kudhiri iri, ngokuti nguva yangu aisati yaguma.” 9Naapo areketa izvi, wakagara muGarire.10Asi apo vanunguna vake vaiya vaenda kudhiri, wakaendawo, haiwa pamhene, asi ngokufishika. 11Ndizvo vaJudha vaimutsvaka padhiri vaiti: “Umboripari?”12Kwakaapo kugunun'una kukurutu pakati pevanhu ngendaa yake. Vamweni vakati: “Munhu wakanaka,” vamweni vakati: “Haiwa, asi unopaukisa mbungano.” 13Asi ngendaa yokutya vaJudha apana naumwe wakaereketa ndiye pamhene.14Asi apo dhiri raapakati Jesu wakakwira muTemperi, akatanga kudzidzisa. 15Ndizvo vaJudha vakashamiswa vechiti: “Uyu unoita maziirei zvinyorwa, asikazi kudzidza?” 16Ndizvo Jesu wakavapingura, akati: “Kudzidzisa kwangu angokwangupi, asi ngokwouwo wakandituma.17Ndizvo Jesu wakavapingura, akati, “Kudzidzisa kwangu angokwangupi, asi ngokwouwo wakandituma; 18kunyazwi ndiani unoda kuita kuda kwaMwari, unozozia kuti chidzidziso chinobva kunaMwari here nokuti ndinodziereketera pachangu.19Mosi aazi kumupa Mipango here? Asi apana pakati penyu unongwarira Mipango. Munotsvakirenyi kundiuraya?” 20ungano yakapingura ikati: “Unedhimoni! Ndiani unotsvaka kukuuraya?”,21Jesu wakapingura, akati kwavari: “Ndakaita mushando umwe nemwi mweshe mwakashamiswa. 22Ngeiyi ndaa Mosi wakamupanga kuti muchekwe esi akuzi kubva kunaMosi akadi, asi kwakabva kumadzibaba, nemwi ngezuva reSabatha munocheka munhu.23Kudai munhu echiashira kuchekwa ngezuva reSabatha, kuti Mupango waMosi usagurwa, hino munonditsenekera ngenyi ngokuti ndakaponesa munhu ngeSabatha? 24Musatonga ngokuoneka kwokubanze, asi tongai ngokutonga kwakarurama.”25Ndizvo vamweni vevanhu veJerusarema vakati, “Uyu andiyepi here munhu wevanotsvaka kuuraya? 26Ringirai, unoreketa pamhene navo avareketi chiro kwaari! Vatongi avazii here ngegwinyiso kuti uyu ndiye Kristu? 27Asi tinozia paanobva munhu uyu. Naapo Kristu paanozooneka, apana naumwe unozia kuti unobva pari.”28Ndizvo Jesu wakadaidzira, ari muTemperi echidzidzisa, akati: “Munondizia, munoziazve pendinobva. Andizi kuuya ngokwangu, asi uwo wakandituma uneshokwadi nemwi amumuzii. 29Inini ndinomuzia, ngokuti ndinobva kwaari, naye wakandituma.”30Ndizvo vakatsvaka kumubata; asi apana naumwe wakaisa nyara padera pake, ngokuti awa rake raiya risati raguma. 31Asi vazhinji veungano vakatenda kwaari; vakati: “Naapo Kristu ouya unozokona here kuita mishamiso inopinda iyi yakaitwa ngouyu munhu?” 32VaFarisi vakazwa ungano yechiita vherevhere ndiye; vapristi vakuru nevaFarisi vakatuma varindi veTemperi kuti vamubate.33Ndizvo Jesu wakati: “Ndichiri nemwi munguwa mudoko, neni ndinozoenda kuneuwo wakandituma. 34Munozonditsvaka, asi amuzondioni; nependiri inini, amungakoni kugumapo.”35Ndizvo vaJudha vakati pakati pavo: “Unozoenda kuri munhu uyu kwetisikazomuoni isusu? Unozoenda here kunevakapararira pakati pevaGiriki nokudzidzisa vaGiriki? 36Rinotishinyi izwi iri raakareketa kuti: ‘Munozonditsvaka, asi amuzondioni,’ zve, ‘Pendiri amungakoni kugumapo?37Ngezuva rokupedzisira redhiri, zuva guru, Jesu wakamiruka, akadaidzira echiti: “Kunyazwi ndiani unenyota ngaauye kwendiri, amwe. 38Uwo unotenda kwendiri, kudai ngokuronza kwezvinyorwa, ‘Ndwizi dzemvura yokupona dzinozopopoma kubva mwaari.”39Asi wakaereketa izvi ngendaa yoMweya wavanozoashira avo vanotenda kwaari; ngokuti Mweya waiya usati wapuwa, ngokuti Jesu waiya asati airikidzwa.40Naapo vazwa mazwi aya, vamweni vembungano vakati, “Uyu Muprofeti emene.” 41Vamweni vakati, “Uyu ndiKristu.” Asi vamweni vakati, “Kristu ungabva Garire here? 42Zvinyorwa azvizi kuronza here kuti Kristu unozobva kudzinza raDhavhidha nokubva Bhetherehema, muguta mwaaigara Dhavhidha?”43Ndizvo kwaiyapo kuparadzana pakati pembungano ngendaa yake. 44Vamweni vavo vakada kumubata, asi apana naumwe wakaisa nyara padera pake.45Ndizvo varindi vakapetuka kuvapristi vakuru nokuvaFarisi, avo vakati kwavari: “Mwarekera kuuya naye ngenyi?” 46Nevarindi vakapingura, vakati: “Akuna munhu wakamboereketa kudai ngouyu munhu".47Ndizvo vaFarisi vakavapingura vechiti: “Nemwiwo mwachengedzerwa here? 4848Uripo here wevatongi nokuti wevaFarisi wakamutenda? 49Asi iyi mbungano isikazii Mipango yakatukwa.”50Nikodhemusi, uwo wakaguma kwaari pakutanga, uwo waiya umwe wavo, wakati kwavari: 51“Mipango yedu inotonga here munhu isati yamuzwa nokuzia chaanoita?” 52Vakapingura, vakati kwaari: “Newe unobva Garire here? Tsvakisisa uone, ngokuti akuna muprofeti unozobuda kubva Garire.”53Munhu weshe wakaenda kumhatso yake.

Chapter 8

1Asi Jesu wakaenda kuMutunhu wemaOrivhi. 2Mangwanani maishi wakauyazve muTemperi; vanhu veshe vakauya kwaari, naye wakagara pashi, akavadzidzisa. 3Vanyori nevaFarisi vakaunza kwaari dzimai rakabatwa rechiomba; naapo vaiya vaita kuti rieme pakati pavo,4vakati kunaJesu, “Mudzidzisi, iri dzimai rabatwa rechiomba yaamho. 5Zvino Mosi wakatipanga muMipango kuti madzimai akadaro apondwe ngamapuwe. Ndizvo iwewe unotinyi?". 6Vakaereketa izvi vechimuedza, kuti vaone chokumuparisa ndaa ndicho. Asi Jesu wakakotama pashi, akanyora ngechinwe pamavhu.7Naapo vaangira kumubvunzisisa, wakatwasuka, akati kwavari,:“Iye usina kushaisha pakati penyu, ngaatange kukandira buwe kumuponda.” 8Wakakotamazve pashi, akanyora pamavhu ngeshikunwe.9Naapo vazvizwa, vakaenda umwe ngaumwe, kutanga ngevakurutu, metsa Jesu asara ari ega nedzimai rakaema pamberi pake. 10Naapo Jesu wakatwasuka akati kweriri: “Dzimai, vari pari avo vakakuitira ndaa? Apana here wasara echikuitira ndaa?” 11Rakati: “Haiwa, apana naumwe, Mambowoe.” Jesu wakati kweriri: “Neni andikuitiri ndaa; enda usachazoshaishazve.”]12Ndizvo Jesu wakareketazve kwavari echiti: “Inini ndiri kujeka kwenyika; uwo unonditeera aazohambi muchidima, asi unozoa nokujeka kwokupona.” 13Ndizvo vaFarisi vakati kwari: “Unodzipupurira; chapupu chako achina gwinyiso.”14Jesu wakapingura, akati kwavari: “Kunyazwi ndechidzipupurira pachangu, chapupu changu chinegwinyiso, ngokuti ndinozia pendakabva nependinoenda, asi imwimwi amuzii pendakabva nependinoenda. 15Imwimwi munotonga ngokwenyama, inini anditongi naumwe. 16Asi kunyazwi ndechinyatonga, kutonga kwangu kunegwinyiso, ngokuti andinipi ndega ndinotonga, asi inini naBaba vakandituma.17Kwakanyorwa muMipango yenyu kuti chapupu chavanhu vairi ngeshongwadi.” 18inini ndini ndinodzipupurira pachangu, naBaba avo vakandituma vanopupura ndini.”19Ndizvo vakati kwaari: “Vari pari Baba ako?” Jesu wakapingura, akati: “Imwimwi amundizii nokuti Baba angu; dai mwaindizia, mwaizoziazve Baba angu". 20Jesu wakareketa aya mazwi ari pasinde pebhokisi rinopirwa zvipo, echidzidzisa ari muTemperi; asi apana wakamubata, ngokuti awa rake rainga risati raguma.21Ndizvo wakatizve kwavari: “Inini ndinoenda, nemwi munozonditsvaka, nemwi munozofira muzvishaishi zvenyu. Pendinoenda, amukoni kuuyapo.” 22Ndizvo vaJudha vakati: “Unozodziuraya here, ngokuti unoti, ‘Pendinoenda, imwimwi amukoni kuyapo?23Wakati kwavari: “Imwimwi muri vepashi, inini ndinobva mudenga; imwimwi muri venyika iyi, inini andisiri wenyika iyi akadi. 24Ndakamubuira kuti munozofira muzvishaishi zvenyu, ngokuti kudai musikatendi kuti ndini aye, munozofira muzvishaishi zvenyu".25Ndizvo vakati kwari: “Urianani iwewe?” Jesu wakati kwavari: “Ndini uwo wendakamubuira pakutanga. 26Ndine zvakawanda zvokuereketa ndimwi nokutonga; asi uwo wakandituma uri gwinyiso, neni ndinoreketa kunyika izvo zvandakazwa kubva kwari.” 27Avazi kuzwisisa kuti waiereketa kwavari ndiBaba.28Ndizvo Jesu wakati kwavari: “Naapo mwazomirudza Mwana woMunhu, naapo munozozia kuti inini ndini aye nokuti andiiti chiro ngesimba rangu remene, asi ndinoreketa kudai ngezvendakadzidziswa ndiBaba. 29Nouwo wakandituma undori neni; aazi kundisiya ndega, ngokuti ndinoita zvinomudakadza mukuwo weshe.” 30Achareketa izvi, vazhinji vakatenda kwari.31Ndizvo Jesu wakati kuneavo vaJudha vakatenda kwaari: “Kudai mwechigara mumazwi angu, ngegwinyiso muri vadzidzi vangu. ” 32Nemwi munozozia chokwadi negchokwadi rinozomusunhura.” 33Vakamupingura vechiti: “Isusu tiri mibarirwana yaAbrahama, atizi kumboitwa varanda ngomunhu naumwe. Unodaro ngenyi kuti: ‘Munozosunhurwa?".34Jesu wakavapingura echiti: “Ngechokwadi ndinoti kwomuri, kunyazwi ndiani unoita chishaishi, muranda wokushaisha. 35Muranda aagari mumhatso mhera nariini; mwana unogaramwo mhera narini. 36Ndizvo kudai Mwana echizomusunhura, munozosunhurwa yaamho.37Ndinozia kuti imwimwi muri mibarirwana yaAbrahama; asi munotsvaka kundiuraya, ngokuti izwi rangu arizi kuona ndau mukati mwenyu. 38Inini ndinoereketa izvo zvendakaona kunaBaba angu, nemwiwo munoita zvemwakazwa kubva kunababa enyu.”39Vakamupingura, vakati kwaari: “Abrahama ndibaba edu.” Jesu wakati kwavari: “Kudai mwaiya vana vaAbrahama, mwaizoita mishando yaAbrahama.” 40Asi zvino munotsvaka kundiuraya, munhu wamuronzera gwinyiso, iro rendakazwa kubva kunaMwari; Abrahama aazi kuita zvakadai. 41Imwimwi munoita mishando yababa enyu.” Vakati kwaari: “Isusu atizi kubarwa ngokuomba; tinaBaba umwe, ndiMwari.42Jesu wakati kwavari: “Kudai Mwari aiya Baba enyu, mwaizondida, ngokuti ndakabuda ndechibva kunaMwari; andizi kuuya ngokuda kwangu, asi iye wakandituma. 43Amuzwisisi ngei zvendinobuya? Ngokuti amukoni kuzwisisa izwi rangu. 44Imwimwi muri vababa enyu Dhiabhorosi, nokudisisa kwenyu kuita kuda kwababa enyu. Uwo waiya muurayi kubvira pakutanga, naye aazi kuema mugwinyiso, ngokuti gwinyiso amuna mukati mwake. Naapo echinyepa, unoreketa kudai ngechibarirwe chake, ngokuti iye uri munyepi nababa emanyepo.45Asi ngokuti inini ndinobuya chokwadi, amunditendi. 46Ndiani kwomuri ungandionisa ndaa yendakashaisha? Kudai ndechibuya chokwadi, amunditendi ngei? 47Uwo uri waMwari unozwa mazwi aMwari; ngeiyi ndaa imwimwi amundizwi, ngokuti amuri vaMwari akadi.”48VaJudha vakapingura, vakati kwaari: “Atinasi kurobuya here kuti uri muSamaria newe unedhimoni? 49Jesu wakapingura echiti: “Inini andina dhimoni; asi ndinoremeredza Baba angu, nemwi amundiremekedzi.50Asi inini anditsvaki kuirikidzwa kwangu; uripo umwe unokutsvaka, naye unoita mutongi. 51Ngegwinyiso ndinoti kwomuri, kunyazwi ndiani unongwarira izwi rangu, aatongozooni rufu.”52VaJudha vakati kwaari: “Zvino tinozia kuti unedhimoni. Abrahama wakafa nevaprofeti ngokudaro; newe unoti, ‘Kunyazwi ndiani unongwarira izwi rangu, aatongozozwi rufu.’ 53Iwewe uri mukuru here kupinda baba edu Abrahama, vakafa? Nevaprofeti vakafa. Unodziita anani?”.54Jesu wakapingura echiti: “Kudai ndechidziremeredza pachangu, kudziremeredza kwangu akuna shwiro; ndiBaba angu vanondiremekedza, vomunoti ndivo Mwari wenyu. 55Asi amuzi kuvazia; inini ndinovazia. Kudai ndechiti, andivazii, ndaita munyepi kudai ndimwi. Asi ndinovazia neni ndinongwarira izwi ravo. 56Abrahama baba enyu vakadakara ngokuti vaizoriona zuva rangu, navo vakariona, vakadakara.”57Ndizvo vaJudha vakati kwaari, “Ausati waguma makore makumi mashanu, newe wakaona Abrahama here?”. 58Jesu wakati kwavari: “Ngegwinyiso ndinoti kwomuri, Abrahama asati aapo, ndaiyapo.” 59Ndizvo vakatora mapuwe kuti vamuponde; asi Jesu wakadzifisha pachake, akabuda kubva muTemperi.

Chapter 9

1Naapo echipinda, wakaona munhu waiya bofu kubvira pakubarwa kwake. 2Nevadzidzi vake vakamubvunza vechiti: “Rabhi, ndiani wakashaisha, uyu munhu nokuti vabari vake, kuti abarwe ari bofu?”.3Jesu wakapingura akati: “Uyu munhu aazi kushaisha nokuti vabari vake, asi kuti mishando yaMwari ioniswe mwaari. 4Kunosisira kuti tishande mishando youwo wakandituma achimasikati; ngokuti usiku hunouya, naapo apana ungakona kushanda. 5Naapo ndichindorimwo munyika, ndiri kujeka kwenyika.”6Naapo aereketa izvi, wakapfira mata pamavhu, wakakanya matope ngemata, wakadzodza madziso aro ngedope. 7Wakati kweriri: “Enda, ushambe muGandwa reSiroamu.” (Ngokukumuchwa kunoti Wakatumwa.) Ndizvo wakaenda, akashamba, wakauya oona.,8Ndizvo vaakirwana vake naavo vaimuona kare, ari mupemhi, vakati: “Uyu andiyepi here munhu uwo waigara pashi echipemha?”. 9Vamweni vakati: “Ndiye.” Vamweni vakati, “Haiwa, asi unotodzana naye.” Naye wakati: “Ndini.”,10Ndizvo vakati kwaari: “Madziso ako akaita mapembenudzirwenyi?”. 11Wakapingura, akati: “Munhu unozwi Jesu wakaita matope, akadzodza madziso angu, akati kwendiri: ‘Enda Siroamu ushambe.’ Ndizvo ndakaenda ndikashamba, ndikaona.” 12Navo vakati kwaari: “Uri pari munhuwo?” Wakati: “Andizii.”13Vakaunza kuvaFarisi munhu uwo waiya bofu. 14Raiya zuva reSabatha apo Jesu paakaita matope akapembenudza madziso aro. 15Ndizvo vaFarisi vakamubvunzazve kuti wakaita mapembenudzirwenyi. Naye wakati kwavari: “Wakaisa matope pamadziso angu; ndakashamba, neni ndinoona.”16Ndizvo vamweni vevaFarisi vakati: “Uyu munhu aabvi kunaMwari, ngokuti aangwariri Sabatha.” Asi vamweni vakati: “Munhu mushaishi ungaita maitirenyi iyi mioniso?” Kwakaapo kuparadzana pakati pavo. 17Ndizvo vakatizve kunebofu: “Unotinyi ndiye iwewe, ngendaa yokuti wakapembenudza madziso ako?” Naye wakati: “Muprofeti.” 18Ndizvo vaJudha avazi kutenda kuti ndiye waiya bofu nokuti wakapembenudzwa, metsa vakadaidza vabari vouwo wakapembenudzwa.19navo vakavabvunza vechiti, “Uyu mwana wenyu here, uwo womunoti, wakabarwa ari bofu? Ndizvo zvino unoita maonerei?. 20Ndizvo vabari vake vakapingura vakati: “Chetinozia ngechokuti uyu mwana wedu nokuti wakabarwa andori bofu. 21Asi kuti unoita maonerenyi atizii, nokuti ndiani wakapembenudza madziso ake, atizii. Mubvunzenyi; wabva muzero, unozodziereketera pachake.”22Vabereki vake vakarbuya izvi ngokuti vaitya vaJudha, ngokuti vaJudha vaiya vakatenderana kuti kunyazwi ndiani unozomutenda kuti iye ndiKristu, unozodzingwa kubva mumhatso yokudira. 23Ngeiyi ndaa vabari vake vakati: “Wabva muzero, mubvunzenyi.”24Ndizvo vakamudaidza ngekwechipiri uwo waiya bofu, vakati kwari: “Irikidza Mwari iwewe, isusu tinozia kuti uyu munhu mushaishi.” 25Ndizvo iye wakapingura, akati: “Kunyazwi mushaishi, andizii. Chiro chimwe chega chendinozia, ngechokuti inini ndaiya bofu, zvino ndinoona.”26Ndizvo vakati kwaari: “Wakaitenyi kwouri? Wakaita mapembenudzirenyi madziso ako?”. 27Wakavapingura echiti: “Ndatomuronzera nemwi amuzi kupurutana. Ngenyi mwechida kuzwazve? Nemwiwo munoda kuita vadzidzi vake here?". 28Vakamutuka vechiti: “Iwewe uri mudzidzi wake, asi isusu tiri vadzidzi vaMosi. 29Tinozia kuti Mwari wakareketa kunaMosi, asi uyu munhu, atizii paanobva.”30Munhu wakapingura, akati kwavari: “Iri igumo! Kuti amuzii paanobva, asi wakapembenudza madziso angu. 31Tinozia kuti Mwari atendii vashaishi. Asi kunyazwi ndiani unomuremeredza nokuita kuda kwake, Mwari unomupurutana.32Kubvira pakutanga akuzi kumbozwika kuti munhu wakambopembenudza madziso owakabarwa ari bofu. 33Kudai uyu munhu asikabvi kunaMwari, aangakoni kuita chiro.” 34Vakamupingura vakati kwaari: “Iwewe wakabarirwa mukushaisha yaamho, newe wotidzidzisa here?” Vakamudzingira kubanze.35Jesu wakazwa kuti vaiya vamudzingira kubanze, amuona wakati: “Iwewe unotenda Mukororo woMunhu here?”. 36Naye wakapingura akati: “Ndiani, Mambo, kuti nditende kwaari?". 37Jesu wakati kwaari: “Wamuona, ndiyezve unoereketa newe.” 38Wakati: “Mambo, ndinotenda.” Naye wakamudira.,39Jesu wakati: “Inini ndakauyira kutonga munyika muno, kuti vasikaoni vaone nevanoona vaitwe mapofu.” 40Vamweni vevaFarisi avo vaiya pasinde naye vakazwa izvi, vakati kwaari:: “Nesuwo tiri mapofu here?". 41Jesu wakati kwavari: “Kudai mwaiya mapofu, mwaizodai musina kushaisha. Asi zvino munoti, ‘Tinoona,’ kushaisha kwenyu kunondogara kuripo.

Chapter 10

1“Ngegwinyiso ndinoti kwomuri, uwo usikapindi ngepamusiwo mudanga remakwai, asi echipinda ngeimweni njira, iye uri mbavha nedzongoni. 2Vazhinji vakatenda mwaari apapo.3Naapo abudisa ake eshe, unoatungamirira, nemakwai anomuteera, ngokuti anozia izwi rake. 4Kwaari murindi womusiwo unobeurira muushi, nemakwai anozwa izwi rake, unodaidza makwai ake ngemazina awo nokuatungamirira kubanze.5Jesu wakaereketa uyu muedzaniso kwavari, asi avazi kuzwisisa izvo zvaakaereketa kwavari. 6Aazoteeri mupara, asi anozotiza kubva kwaari, ngokuti aazii izwi romupara.”7Veshe vakatanga pamberi pangu imbavha nemadzongoni; asi makwai aazi kuvapurutana. 8Ndizvo Jesu wakaereketazve kwavari echiti: “Ngegwinyiso ndinoti kwomuri, inini ndiri musiwo wemakwai.9Mbavha inouya kwega kuba nokuuraya nokuparadza; inini ndakauya kuti vaone kupona, vakuone kakurutu. 10Inini ndiri musiwo; kunyazwi ndiani unopinda ndini, unozoponeswa, unozopotera nokubuda, aone kudya.11“Inini ndiri muushi wakanaka. Muushi wakanaka unoisira pashi kupona kwake ngepamusoro pemakwai. 12Asi uwo unoshanda kuti aone muthuso, asiri muushi akadi, uwo makwai aasiri ake akadi, unoona thika rechiuya, unosiya makwai, unotiza; nethika rinoruma nokuaparadza. 13Unotiza ngokuti unoshandira muthuso, aana ndaa nemakwai.14Inini ndiri muushi wakanaka, neni ndinoazia angu, naanguwo anondizia. 15Kudai ngezvaanondizia Baba, neniwo ndinovazia Baba, neni ndinoisira kupona kwangu pashi ngendaa yemakwai. 16Ndinawo amweni makwai, asiri eiri danga; nawozve ndinosisira kuti ndiaunze, nawo anozopurutana izwi rangu. Nawo anozoita danga rimwe nomuushi umwe.17Ngeiyi ndaa Baba vanondida, ngokuti ndinoisira pashi kupona kwangu, kuti ndikutorezve. 18Apana munhu unokutora kubva kwendiri, asi ndinokuisa pashi ngokuda kwangu. Ndine simba rokukuisa pashi, ndine simba rokukutorazve; uyu mupango ndakaupuwa ndiBaba angu.”19Kwaiyapozve kuparadzana pakati pevaJudha ngendaa yemazwi aya. 20Vazhinji vavo vakati, “Une dhimoni, naye waakupenga. Ngenyi mwechimupurutana?”. 21Vamweni vakati, “Aya mazwi andiopi anoereketwa ngounomuka nedhimoni. Dhimoni ringapembenudza madziso ebofu here?".22Waiya mukuwo wedhiri rokupira Temperi muJerusarema; paiya pachando. 23naJesu wakahamba muTemperi, muBerere raSoromoni. 24Ndizvo vaJudha vakamuunganira, vakati kwaari, “Unotiita gariremwo metsa riini? Kuti uri Kristu, tironzere pamhene.”25Jesu wakavapingura echiti, “Ndakamuronzera, nemwi amutendi. Mishando yendinoita ngezina raBaba angu, inopupura ndini. 26Asi imwimwi amutendi ngokuti amusiri vemakwai angu.27Makwai angu anozwa izwi rangu, neni ndinoazia, nawo anonditeera. 28Ndinoapa kupona kusikaperi, nawo aazofi nariini, zve akuna unoabvuka kubva munyara yangu.29Baba angu, uwo wakaapa kwendiri, mukuru kwavari veshe, apana naumwe unokona kuabvuka kubva munyara yaBaba. 30Inini naBaba tiriumwe.” 31VaJudha vakatonherazve mapuwe kuti vamuponde.,32Jesu wakavapingura echiti,:“Ndakamuonisa mishando mizhinji yakanaka inobva kunaBaba. Ngouri kweiyo mishando womunondipondera ngemapuwe?". 33VaJudha vakamupingura vechiti: “Atikupondi ngendaa yomushando wakanaka, asi ngendaa yokutuka Mwari; ngokuti iwewe, uri munhu, unodziita Mwari.”34Jesu wakavapingura echiti: “Akuzi kunyorwa here muMipango yenyu kuti: ‘Ndakati, muri zvimwari?’, 35Kudai akavadaidza kuti zvimwari, kwavari avo kwarakaguma izwi raMwari, (nezvinyorwa azvingadarikwi), 36Munoereketa ngenyi ndiye, uwo waakaemesa Baba nokumutuma munyika kuti, ‘Unotuka Mwari,’ ngokuti ndakaronza kuti, ‘Inini ndiri Mukororo waMwari?’,,37Kudai ndisikaiti mishando yaBaba angu, musanditenda. 38Asi kuti ndechiiita, kunyazwi musikanditendi, tendai mishando, kuti muzie nokuzwisisa kuti Baba vari mukati mwangu neni ndiri mukati mwaBaba.” 39Ndizvo vakatsvakazve kumubata, asi iye wakapokonyoka kubva munyara dzavo.40Naye wakaendazve ruseri rweJorodhani kundau iyo yaaibhabhatidzira Johani pakutanga, wakagarapo., 41Vanhu vazhinji vakauya kwaari; navo vakati, “Johani aazi kuita mioniso, asi zveshe zvaakaronza Johani ngendaa youyu munhu zvine gwinyiso.” 42Wakawanda wakatenda kaari Jesu.

Chapter 11

1Zvino munhu umweni wairwara, waizwi Razarusi weBhethani, guta raMaria nataita ake Maritha. 2Ndiye uyu Maria wakadzodza Mambo ngemafuta, akapukuta tsoka dzake ngebvudzi rake, mukoma wake Razarusi wairwara.3Ndizvo hanzvadzi dzake dzakatumira kwaari dzechiti: “Mambo, penya, uwo wounoda unorwara.” 4Asi apo Jesu azvizwa wakati: “Uku kurwara andikwopi kworufu; asi ngokwokukurisa Mwari, kuti Mwana waMwari akuriswe ndikwo.”5Zvino Jesu wakada Maritha nomununguna wake naRazarusi. 6Ndizvo apo azwa kuti wairwara, wakagara mazuva mairi pandau paaiyapo. 7Ngesure kweizvi wakati kuvadzidzi vake: “Ngatihwirirezve Judhia.”8Vadzidzi vakati kwaari: “Rabhi, vaJudha vaitotsvaka kukuponda ngemapuwe, wohwirireyozve here?”. 9Jesu wakapingura akati: “Amuna maawa gumi namairi muzuva here? Kudai munhu echihamba masikati aapumhunwi, ngokuti unoona kujeka kwomunyika muno.10Asi kudai munhu echihamba usiku unopumhunwa, ngokuti kujeka amuna mukati mwake.” 11Wakaereketa izvi, naapo wakati kwavari: “Razarusi shamwari yedu waata, asi inini ndinoenda koomumusa.”12Ndizvo vadzidzi vakati kwaari: “Mambo, kuti akaata, unozoitanane.” 13Zvino Jesu waiya aereketa ngorufu rwake, asi ivo vaikarakadza kuti waiereketa ngokuzorora mukuata. 14Naapo Jesu wakanasa kuvaronzera pamhene kuti: “Razarusi wafa;15Ndizvo Thomasi, uwo unozwi Munyambiri, wakati kuvadzidzi vangani vake: “Nesu ngatiendewo, kuti tife naye.” 16Neni ndinodakara ngepamusoro penyu ngokuti ndaiya ndisiriyo, kuti mutende. Asi ngatiende kwari.”,17Naapo Jesu aguma, wakaona kuti Razarusi waiya aanemazuva marongomuna muiba. 18Bhethani raiya pasinde peJerusarema, pasikagumi makhiromitha matatu. 19nevazhinji vevaJudha vaiya vaguma kunaMaritha naMaria, kuti vavaembedzere ngendaa yokufa kwomukoma wavo. 20Naapo Maritha, azwa kuti Jesu uri kuuya, wakaenda kooshongana naye, asi Maria wakasara akagara mumhatso.21Ndizvo Maritha wakati kunaJesu: “Mambo, kudai waiya pano, mukoma wangu waidai asikazi kufa. 22Nazvino ndinozia kuti izvo zvounozokumbira kunaMwari, Mwari unozokupa.” 23Jesu wakati kwaari: “Mukoma wako unozomukazve.”,24Maritha wakati kwaari: “Ndinozia kuti unozomuka mukumuka kwezuva rokupera". 25Jesu wakati kwaari, “Inini ndiri kumuka nokupona; uwo unonditenda kunyazwi afa, unozoponazve, 26Nouwo unopona echinditenda, aatongozofi. Unotenda ichi here?”.27Akati kwaari: “Eya, Mambo; inini ndinotenda kuti iwewe ndiwe Kristu, Mwana waMwari, uwo unouya munyika.” 28Naapo aronza izvi, wakaenda, akadaidza Maria mununguna wake ngokufishika, akati: “Mudzidzisi waapano, unokudaidza.” 29Naye azwa, wakakasira kumiruka, akaenda kwaari.30Naapo vaJudha avo vaiya naye mumhatso vechimuembedzera, vaona kuti Maria wamiruka ngokukasira, akabuda kubanze, vakamuteera, vechikarakadza kuti unoenda kuiba koochemerapo. 31Apo Maria aguma paiya naJesu, amuona wakawa pashi patsoka dzake, akati kwaari: “Mambo, kudai waiya pano, mukoma wangu waidai asikazi kufa.” 32Zvino Jesu waiya asati aguma muguta, asi waiya achipo paakashongana naMaritha.33Naapo Jesu amuona echichema, nevaJudha vechichema, avo vakauya naye, wakaita mahwema mumweya mwake nokutambudzika; 34Naye wakati: “Mwakamuradzika pari?” Vakati kwaari: “Mambo, uyai muone.” 35Jesu wakachema.36Ndizvo vaJudha vakati: “Wonai, kumudisisa kwake. 37Asi vamweni vavo vakati: “Uyu munhu, wakasvinura madziso owaiya bofu, waiya asikakoni here kuita kuti uyu munhu asafa?”.38Naapo Jesu, echitambudzika kakurutu mukati mwake, wakaguma kuiba; raiya bako nebuwe raiya rakadumaidza padera paro. 39Jesu wakati: “Dusai buwe.” Maritha, hanzvadzi youwo wakafa, wakati kwaari: “Mambo, zvino wotonuhwa, ngokuti waane mazuva marongomuna afa.” 40Jesu wakati kwaari: “Andizi kukuronzera here kuti dai wechitenda ungazoona uthende hwaMwari?”.41Ndizvo vakadusa buwe. NaJesu wakaringira mudenga akati: “Baba, ndinomubonga ngokuti mwakandizwa. 42Neni ndinozia kuti unondizwa ngenguva dzeshe. Asi ngepamusoro pembungano yakaema pasinde ndaronza kudaro, kuti itende kuti ndiwe wakandituma.”43Naapo aronza izvi, wakadaidzira ngeizwi guru echiti: “Razarusi, buda.” 44Uwo waiya akafa wakabuda, akasungwa tsoka nenyara ngemachira okuikwa nawo, nehope yake yakasungwa ngejira doko. Jesu wakati kwavari: “Musunhurenyi, mumurekere aende.”45Ndizvo vazhinji vevaJudha avo vakauya kunaMaria, vechiona izvo zvaakaita Jesu, vakatenda. 46Asi vamweni vavo vakaenda kuvaFarisi, vakavaronzera zvaaiya aita Jesu.47Ndizvo vapristi vakuru nevaFarisi vakaungana pamwepo nevatongi kuita bangano, vakati: “Tinozoitenyi? Ngokuti uyu munhu unoita mioniso yakawanda. 48Kudai techimurekera echiangira kudaro, vanhu veshe vanozotenda kwaari, nevaRoma vanozouya vaparadze zveshe ndau yedu yakachena nedzinza redu.”49Asi umwe wavo, Kaiafasi, uwo waiya mupristi mukuru ngegorero, wakati kwavari: “Amuzii chiro nachimwe. 50Amuzwisisi kuti zvirinane kwomuri kuti munhu umwe unosisira kufira vanhu vazhinji pane kuti dzinza reshe ripere.”51Aazi kuronza izvi ngokuda kwake, asi ngokuti waiya mupristi mukuru ngegorero, wakaprofeta kuti Jesu unozofira dzinzaro. 52Asi haiwa kufira dzinzaro kwega, asi kuti aunganidzewo pamwepo vana vaMwari avo vakapararira kunyika dzeshe, kuti vaite umwe. 53Ndizvo kubvira ngezuva iro vakaita bangano pamwepo kuti vamuuraye.54Ndizvo Jesu aazi kuchahambazve pamhene pakati pevaJudha, asi kubva apo wakaenda kunyika iri pasinde norubaya, kudhorobha rinozwi Efuremu; naapo wakagara nevadzidzi vake. 55Zvino Phasika revaJudha raiya pasinde, vazhinji vakakwira Jerusarema vechibva munyika, Phasika risati raguma, kuti vadzichenese.56Ndizvo vakatsvaka Jesu, vakaema muTemperi vechiti umwe kune umweni: “Munotinyi? Kuti aazouyi here kudhiri?”. 57Ndizvo vapristi vakuru nevaFarisi vaiya vakaita mupango kuti kunyazwi ndiani unozia paari, ngaaronze, kuti vamubate.

Chapter 12

1Ndizvo mazuva matanhatu Phasika risati raguma, Jesu akaguma Bhethani, apo paiya naRazarusi, uwo waakamusa kwavakafa. 2Naapo vakamunasirira kudya kwemadeekoni; Maritha wakavaburira, naRazarusi waiya umwe weavo vaigara naye pakudya. 3Naapo Maria wakatora mafuta anoda kukwana litha okuzora enarde aidhura naye wakadzodza tsoka dzaJesu, akapukuta tsoka dzake ngebvudzi rake; nemhatso yakazara ngegwema rakanaka remafuta.4Asi Judhasi Isikarioti, umwe wevadzidzi vake, (uwo waizomupira) wakati: 5“Ngenyi asikazi kutengeswa mafuta aya ngemadhora mazana matatu, apuwe varombo?”. 6Izvi wakazvironza, haiwa ngokuti waivada varombo, asi ngokuti waiya mbavha, waingwarira nyede naye waitora zvaiiswamwo.7Ndizvo Jesu wakati: “Murekerei ari ega. Ngaangwaririre zuva rokuikwa kwangu". 8Ngokuti varombo munavo nguva dzeshe, asi amunenipi nguva dzeshe.”9Naapo vazhinji veungano yevaJudha vakazia kuti waiyapo, vakauya, haiwa kuti vaone Jesu kwega, asi kuti vaonezve Razarusi, uwo waakamusa kubva kwavakafa. 10Ndizvo vapristi vakuru vakapangana kuti vauraye naRazarusiwo, 11ngokuti ngepamusoro pake vazhinji vevaJudha vaienda vechitenda kunaJesu.12Nechimangwani mbungano huru iyo yakauya kudhiri, yakazwa kuti Jesu unouya Jerusarema.13Yakatora matai emichindwi, yakabuda kooshongana naye, vakadaidzira vechiti: “Hosana! Unomuchena uwo unouya ngezina raMambo, Mambo waIsuraeri!”.14NaJesu wakaona mwana wembongoro, naye wakagadha padera payo, kudai ngezvezvakanyorwa: 15“Usatya, iwewe mukunda weZioni. Ringira, mambo wako unouya, akagadha padera pemwana wembongoro!”,16Vadzidzi vake avazi kuzvizwisisa izvi pakutanga, asi apo Jesu airikidzwa, naapo vakachizokarakadza kuti izvi zvaiya zvakanyorwa ngendaa yake nokuti vakamuitira izvi.17Nembungano iyo yaiya naye apo paakadaidza Razarusi kubva muiba akamumusa kwavakafa yakaita chapupu. 18Ngeiyi ndaa mbungano yakaenda kooshongana nayezve, ngokuti yaiya yazwa kuti wakaita mushamiso. 19Ndizvo vaFarisi vakati pakati pavo umwe kunoumweni: “Munoona, amungaiti chiro; ringirai, nyika yeshe inomuteera.”20Zvino vaiyapo vaGiriki vamweni pakati peavo vakakwira koodira kudhiri. 21Ndizvo ava vakauya kunaFiripu, uwo waibva Bhethisaidha reGarire, vakakumbira kwaari vechiti:“Mambo, tinoda kuona Jesu.” 22Firipu wakaenda, akaronzera Andreu; Andreu wakaenda naFiripu, vakaronzera Jesu.23NaJesu wakavapingura echiti: “Awa raguma rokuti Mukororo woMunhu akudzwe. 24Ngegwinyiso ndinoti kwomuri, kudai tsangu yekoroni isikawi mumavhu nokufa, inondogara iriyo yega; asi kuti ikafa, inozobereka tsangu dzakawanda.25uwo unoda kupona kwake unozokurasha, nouwo unozonda kupona kwake munyika muno, unozokungwarira kupona kusikaperi. 26Kudai munhu echindishandira, ngaanditeere, kuti pendiri naye muranda wangu unozoapowo; kuti munhu echindishandira, Baba vanozomuremekedza.27“Zvino mweya wangu unotambudzika. Neni ndinozotinyi, ‘Baba, ndiponese kubva kuneiri awa here?’ Haiwa, ndiyo ndaa yendakauyira awa iri. 28Baba, ngarikudzwe zita renyu:” Apapo rakauya izwi rechibva mudenga rechiti: “Ndakarikudza, neni ndinozorikudzazve.” 29Nembungano yaiya yakaema apo yakarizwa, yakati: “Kwatinhira.” Vamweni vakati: “Ingirosi yaereketa naye.”30Jesu wakapingura akati: “Iri izwi arizi kuuya ngenyaya yangu, asi ngenyaya yenyu. 31Zvino kwaapano kutongwa kwenyika iyi, zvino mutongi wenyika iyi unozorashwa kubanze.32Neni, naapo ndamirudzwa kubva panyika, ndinozokweera vanhu veshe kwendiri.” 33Wakabuya izvi echionisa njira yokufa kwaaizofa ndikwo.34Ndizvo mbungano yakamupingura yechiti: “Takazwa muMipango kuti Kristu unozogara mhera nariini. Zvino unoronzenyi wechiti: ‘Mukororo woMunhu unosisira kuti amirudzwe?’ Ndiani uyu Mukororo woMunhu?” 35Jesu wakati kwavari: “Inguva doko kujeka kuchipo pakati penyu. Hambai muchinokujeka, kuti chidima chisamubata; nouwo unohamba muchidima aatongozii paanoenda. 36Muchinokujeka, tendai kujeka, kuti muite vana vokujeka.” Naapo Jesu aronza izvi, wakabvapo akadzifisha kubva kwavari.37Kunyazwi aiya aita mioniso mizhinji pamberi pavo, asi avazi kumutenda. 38Uku kwaiya kuzadzisa izwi raIsaya muprofeti raakaereketa, iro rinoti: “Mambo, ndiani wakatenda izwi redu, nomuoko waMambo Mwari wakaoniswa kunaani?”.39Ndizvo vaiya vasikakoni kutenda, ngokuti Isaya unotizve: 40“Uwo wakapofomadza madziso avo, wakakonzisa mwoyo yavo, kuti vasazoona ngemadziso avo, vazwisise ngomwoyo yavo, vatenderuke neni ndivaponese.”41Isaya wakaronza izvi ngokuti wakaona uthende hwake, akareketa ndiye. 42Kunyazwi zvakanyadaro vazhinji vemadzimambo vakamutenda, asi ngendaa yokutya vaFarisi avazi kumutenda ngomuromo, kuti vasadzingwa kubva mumhatso yokudira. 43Ngokuti vaipinda kuda kukudzwa ngevanhu kunokukudzwa ndiMwari.44Jesu wakadaidzira akati: “Uwo unonditenda, aatendi inini akadi, asi unotenda uwo wakandituma. 45Nouwo unondiona unoonawo wakandituma.46Inini ndakauya ndiri kujeka munyika, kuti kunyazwi ndiani unotenda kwendiri asachagara muchidima. 47Kunyazwi ndiani unozwa mazwi angu asikaangwariri, andimutongi inini; ngokuti andizi kuuya kootonga nyika, asi kooponesa nyika.48Iye unondiramba asikaashiri mazwi angu unaye unomutonga; izwi iro rendakaereketa ndiro rinozomutonga ngezuva rokupera. 49Ngokuti andizi kutera kudziereketera ngesimba rangu; asi Baba uwo wakandituma iye pachake wakandipanga chendinozoronza nechendinozoereketa. 50Neni ndinozia kuti mupango wake uri kupona kusikaperi. Ndizvo izvo zvendinoereketa, ndinozviereketa kudai ngezvandakaronzerwa ndiBaba.”

Chapter 13

1Zvino nguva yeDhiri rePhasika isati yaguma, apo Jesu echizia kuti nguva yake yaguma kuti abve munyika muno aende kunaBaba, avada vake avo vaiya munyika, wakavada metsa kumagumo. 2Vachadya kudya kwemadeekoni, Sathani waiya atopinda mumwoyo mwaJudhasi, mukororo waSimoni Isikarioti, kuti amupire.3Jesu, echizia kuti Baba vaiya vamupa zveshe munyara dzake nokuti wakabva kunaMwari nokuti unoenda kunaMwari. 4wakamiruka kubva pakudya kwemadeekoni, wakakhumura zvokupfeka zvepadera zvake, wakatora jira rokupukuta ndiro, akasungira muchiunu chake. 5Naapo wakadurura mvura muchidziyo chokushambira, akatanga kushamba tsoka dzevadzidzi nokudzipukuta ngejira raaiya akasungira muchiunu.6Ndizvo wakaguma panaSimoni Petro; Petro wakati kwaari: “Mambo, iwewe unoshamba tsoka dzangu here?”. 7Jesu wakapingura, akati kwaari, “Icho chendinoita inini, iwewe auchizii zvino, asi unozochizwisisa ngesure kweizvi.” 8Petro wakati kwaari, “Auzoshambi tsoka dzangu nariini.” Jesu wakamupingura, akati, “Dai ndisikakushambi, auna chikoaniswa neni.” 9Simoni Petro wakati kwaari: “Mambo, kusachaita tsoka dzangu dzega asi nadzo nyara dzangu nesoro rangu”.10Jesu wakati kwaari: “Iye washambwa muiri weshe aachatami chiro chimweni kwega kushambwa tsoka dzake, asi wacheneswa yaamho. Nemwi mwacheneswa, asi haiwa mweshe.” 11Ngekuti Jesu waimuzia uwo waizomupira; ndizvo wakati: “Amuzi kucheneswa mweshe.”12Naapo Jesu aiya ashamba tsoka dzavo nokutora zvokupfeka zvake nokugara pandau yake, wakati kwavari: “Munozwisisa here chendaita? 13Munondidaidza kuti Mudzidzisi nokuti Mambo; nemwi munonasa kuronza, ngokuti ndini. 14Zvino kudai inini, Mambo noMudzidzisi wenyu, ndashamba tsoka dzenyu, nemwiwo kunosisira kuti mushambane tsoka dzenyu. 15Ngokuti ndamupa chionero, kuti nemwi muite kudai ngezvandaita kwomuri.16Ngegwinyiso ndinoti kwomuri, muranda aasimukuru kupinda mambo wake, nokuti wakatumwa aakuri kupinda uwo wakamutuma. 17Kudai mwechizia izvi zviro, munomuchena kudai mwechizviita. 18Andiereketi ndimwi mweshe akadi; ndinovazia avo vendakatsanangura; asi kuti chinyorwa chizadzisike chinoti: ‘Uwo unodya chingwa changu, wakandimirudzira chisisinho chake kurwisana neni.’19Zvino ndinomuronzera izvi zvisati zvaitika, kuti apo zvaitika mutende kuti ndini. 20Ngechokwadi ndinoti kwomuri, iye unoashira uwo wendinotuma unoashira inini; nouwo unondiashira unoashira uwo wakandituma.”21Naapo Jesu aiya aereketa izvi, wakatambudzika mumweya wake, wakapupura akati: “Ngegwinyiso ndinoti kwomuri, umwe wenyu unozondipira." 22Vadzidzi vakaningirana vechishamiswa kuti unoreketa ndiani.23Umwe wavadzidzi vake waiya akatseama paditi raJesu, uwo waidiwa ndiJesu. 24ndizvo Simoni Petro wakamukopera akati kwaari: “Tironzere, ndiani waanoereketa ndiye". 25Ndizvo uwo wakatseyama paditi raJesu wakati kwaari: “Mambo, ndiani?”,26Jesu wakapingura akati: “Ndiye uwo wendinozosheya mushuva ndimupe.” Naapo asheya chigurwa chechingwa wakaupa Judhasi, mwan waSimoni Isikarioti. 27Naapo ngesure kwechigurwa chechingwa, Sathani wakapotera kwaari. Ndizvo Jesu wakati kwaari: “Izvo zvounoda kuita zviite ngokukasira.”28Paiya pasina munhu pakudya wakazia singwisingwi yezvaakaereketa kwaari. 29Ngokuti vamweni vakapinimidza kuti, ngokuti Judhasi waiya nenyede yemare, Jesu waimuronzera echiti, “Tenga zvetinoda paDhiri rePhasika,” nokuti ape chiro kuvarombo. 30Ndizvo iye aashira chigurwa chechingwa, paripo wakabuda kuenda. Hwaiya hwaa usiku.31Naapo aiya abuda, Jesu wakati: “Zvino Mwana woMunhu wakudzwa naMwari wakudzwa mukati mwake. 32Kudai Mwari akudzwa mukati mwake, Mwari unozomukudzawo mukati mwake emene, naye unozomukudza paripo apapo. 33Vana vadoko, inguva doko ndichinemwi. Munozonditsvaka; kudai ngezvandakaronza kuvaJudha, ndizvo ndinoti kwomuri: ‘Pendinoenda, amukoni kuuyapo.’34Ndinomupa mupango mutsva, kuti mudane umwe kunoumweni; kudai ndini ndakamuda, ngokudaro imwimwiwo mudane. 35Ngeichi vanhu veshe vanozozia kuti imwimwi muri vadzidzi vangu: kudai muno rudo umwe kunoumweni.”,36Simoni Petro wakati kwaari: “Mambo, unoenda kuri?” Jesu wakapingura, akati: “Pendinoenda, aukoni kunditeera zvino; asi unozoteera sure kweizvi.” 37Petro wakati kwaari: “Mambo, andikoni kukuteera zvino ngenyi? Ndinozofa ngepamusoro pako.” 38Jesu wakapingura, akati: “Unozofa ngepamusoro pangu here? Ngegwinyiso ndinoti kwomuri, jongwe arizoriri usati wandiramba katatu.

Chapter 14

1“Mwoyo yenyu isatambudzika; tendai kunaMwari, mutendewo kwendiri. 2Mumhatso mwaBaba angu huriyo ugaro hwakawanda. Kudai zvisakadaro, ndaizodai ndisikazi kumuronzera here kuti ndinoenda koomunasirira ugaro? 3Kudai ndechienda koomunasirira ugaro, ndinozouyazve nokumuashira ndemene, kuti pendiri inini, nemwi mungazoapowo.4Nependinoenda munoizia njira.” 5Thomasi wakati kwaari, “Mambo, atizii pounoenda. Njira tingaizia ngenyi? 6Jesu wakati kwaari, “Inini ndiri njira negwinyiso nokupona. Akuna unouya kunaBaba, asikauyi ndini. 7Kudai mwakandizia, mwaizodai mwakamuzia Baba anguwo. Kubvira pano munomuzia, nemwi mwamuona.8Firipu wakati kwaari: “Mambo, tipangidzire Baba, nesu tikwaniswe". 9Jesu wakati kwaari, “Ndakagara nemwi mukuwo wakadai kureba, asi ausati wandizia here, Firipu? Iye wakandiona inini wakaona Baba. Unoronza ngenyi kuti: ‘Tipangidzire Baba?10Autendi here kuti inini ndiri mukati mwaBaba naBaba vari mukati mwangu? Mazwi endinoereketa kwomuri andidziereketeri ngesimba rangu; asi Baba vanogara mukati mwangu ndivo vanoita mishando yavo. 11Tendai inini kuti ndiri mukati mwaBaba naBaba vari mukati mwangu; asi kudai musikatendi kudaro, tendai ngepamusoro pemishando yemene.12Ngegwinyiso ndinoti kwomuri, uwo unonditenda mishando yendinoita unozoitawo; mishando yakakura kupinda iyi unozoiita, ngokuti inini ndinoenda kunaBaba. 13Kunyazwi chiinyi chomunozokumbira ngezina rangu ndinozochiita, kuti Baba vairikidzwe kubudikidza ngoMwana. 14Kudai mwanyazokumbirenyi kwendiri ngezina rangu, inini ndinozochiita.,15Kudai mwechindida, munozongwarira mipango yangu 16Neni ndinozokumbira Baba, naye unozomupa umweni Muembedzeri, kuti agare nemwi nokusikaperi. 17ndiye Mweya wegwinyiso; nyika aikoni kumuashira, ngokuti aimuoni nokuti kumuzia. Imwimwi munomuzia, ngokuti unogara nemwi, naye unozogara mukati mwenyu.18“Andizomusii muri nherera; ndinozouya kwomuri. 19Kuchinenguva doko nenyika aichazondioni, asi imwimwi munozondiona; ngokuti inini ndinopona, nemwi munozoponawo. 20”Ngeiro zuva munozozia kuti inini ndiri mukati mwaBaba angu, nemwi muri mukati mwangu, neni ndiri mukati mwenyu.21Uwo unemipango yangu echiingwarira, uwo ndiye unondida; nouwo unondida unodiwa ndiBaba angu, neni ndinozomuda nokudzionisa pachangu kwaari. 22Judhasi (haiwa Isikarioti) wakati kwaari: “Mambo, unozoita maitirenyi kuti unozodzionisa kwetiri, usikadzionisi kunyika?”.23Jesu wakamupingura, akati kwaari: “Kunyazwi ndiani unondida unozongwarira mazwi angu, naBaba angu vanozomuda, nesu tinozouya kwaari tiite ugaro hwedu pamwepo naye. 24Uwo usikandidi aangwariri mazwi angu. Neizwi romunozwa arisirangu akadi, asi ngeraBaba avo vakandituma.25“Izvi zviro ndamuronzera apo ndichakagara nemwi. 26Asi Muembedzeri, Mweya Wakachena, waachazotuma Baba ngezina rangu, uwo unozomudzidzisa zviro zveshe, amucherechedzise zveshe zvendakamuronzera. 27Kunyarara ndinokusiya kwomuri; kunyarara kwangu ndinomupa. Andimupi kudai ngokupa kwenyika. Mwoyo yenyu isatambudzika, isakarukazve.28Mwakazwa kuti ndakati kwomuri: ‘Ndinoenda, neni ndinozouyazve kwomuri.’ Kudai mwakandida, mwaizodakara kuti ndinoenda kunaBaba, ngokuti Baba vari vakuru kwendiri. 29zvino ndamuronzera zvisati zvaitika, kuti apo zvoozoitika mutende. 30Ngesure kweizvi andichazoereketi zvizhinji nemwi, ngokuti mutongi wenyika iyi unouya. Aana simba padera pangu. 31Asi ndinoita kudai ngezvaakandipanga Baba, kuti nyika izie kuti ndinomuda Baba. Mirukai, ngatibve pano.

Chapter 15

1“Inini ndiri muvhini wegwinyiso naBaba angu murimi. 2Dhai dzeshe dzirimukati mwangu asikabari michero, unoadusa, nawo eshe anobara michero unoatongora, kuti abare michero yakapinda kuwanda.,3Imwimwi muri vakatocheneswa ngeizwi rendakaereketa kwomuri. 4Garai mendiri, neni mukati mwenyu. Kudai ngedai risikakoni kubara michero rega, risikagari mukati mwomuvhini, zvakadaro nemwi kudai musikagari mukati mwangu.,5Inini ndiri muvhini, imwimwi muri madhai. Uyo unogara mukati mwangu, neni ndiri mukati mwake, ndiye unobara michero yakawanda, ngokuti ngepabanze pangu imwimwi amungakoni kuita chiro. 6Kunyazwi ndiani usikagari mukati mwangu, unorashwa kubanze kudai ngedai, rinofota; nematai vanoaunganidza, vaaposhere mumuriro nawo anotsva. 7Kudai mwechigara mukati mwangu, nemazwi angu anogara mukati mwenyu, munozokumbira izvo zvomunoda, nazvo zvinozoitwa kwomuri.8Ngeizvi Baba angu vanokudzwa, kuti mubare michero yakawanda, ngokudaro muite vadzidzi vangu. 9Kudai ndiBaba vakandida, ngokudaro neni ndakamudawo; garai murudo vangu.10Kudai mwechingwarira mipango yangu, munozogara murudo rwangu, kudai ndini ndakangwarira mipango yaBaba angu nokugara murudo rwake. 11“Ndakaereketa izvi kwomuri, kuti kudakara kwangu kugare kwomuri, nokuti kudakara kwenyu kuzadzisike.,12Uyu ndiwo murairo wangu, kuti mudane kudai ndini ndakamuda. 13Akuna munhu unorudo rukuru kupinda urwu, kuti munhu afe ngepamusoro peshamwari dzake.14Imwimwi muri shamwari dzangu kudai mwechiita izvo zvendinomupanga. 15Andichamudaidzi kuti muri varanda, ngokuti muranda aazii chinoitwa ndiMambo wake; asi ndakamudaidza kuti muri shamwari, ngokuti zveshe zvendakazwa kunaBaba angu ndakazviziisa kwemuri.16Amusi imwimwi makanditengai asi inini ndakamuketa ini ndaka mutuma kuti muende kobara muchero nekuti muchero yenyu igarei kut kungazwi chini chomunozokumbira kuna baba ngezita rangu , vamupe kwemuri. 17Ndinokubvunzai kut mudanane umwe neumwe.18Kana kut nyika yechimuzonda , ziya meiziya kut isat yamundau yakatanga , kuzonda ini. 19Kudai muri wmunyika , myika yaida kumuda , kunge muri wavo ; ngendaya yekut amusi wemunyika.Ndakamuketa kuti mubude munyika20Rangarirai choko rendakabvubza ; mushand asimukuru kana mambo wake. wakanditera , wachamuterawo kana mukaterera choko rangu achaterawo choko rangu. 21Vana vachaita zveche ngepamusoro pezita rangu , bati avaziyi kuti n diyani wakandituma. 22Kudai inini ndisina kuya , uzvendaindisina kuwabvunza , vaidai wasina kutadza ; asi zvinzvi avana kukambira zvitadzo zvao.23kune uya unondi zonda , unozonda baba vangu. 24kudai inini ndisina kuvaititra kwavari iri basa risina kuzva ngeumweni.vaidai vasina kuchaicha , asim zvino vakawana vakazonda teche ininio na baba vangu. 25Izvi zvinoitika kut machoko akanyorwa mumupango yavo ngekuti , kut zvitike ; vzkandizana pasina nyaya.26Paachaya munyaradzi uwo wendinozotuma kwemuri echibva kuna baba, mweya wengwingiso uyu unobva kuna baba , unozondipupurira. 27Kuna nemwiwo muchazofakaza ngekuti mwauya neni kubvura pekunga

Chapter 16

1Ndakareketa izvi zveshe kwomuri kuti musapumhuniswa. 2Vanozomudzinga kubva mumhatso dzavo dzokudira; eya, awa richauya apo kunyazwi ndiani unomuuraya, unozopinimidza kuti unoshandira Mwari.3Navo vanozoita izvi ngokuti avazi kumuzia Baba nokuti inini. 4Asi ndakamuronzera izvi zviro, kuti apo raguma awa razvo mucherechedze kuti ndakamuronzera ndizvo. “Asi andizi kumuronzera izvi zviro kubvira pakutanga, ngokuti ndaiya ndichinemwi.5Asi zvino ndinoenda kunouwo wakandituma; akuna naumwe wenyu unondibvunza kuti, ‘Unoenda kuri?’., 6Asi ngokuti ndamuronzera izvi zviro, mwoyo yenyu yazara ngokutambudzika. 7Asi ndinomuronzera gwinyiso; kuti zvakapinda kumunakira kuti ndiende, ngokuti kudai ndisikaendi, Muembedzeri aazouyi kwomuri; asi kuti ndikaenda, ndinozomutuma kwomuri.,8Naapo auya, unozoonisa nyika ngendaa yokushaisha, yokururama nendaa yokutongwa; 9ngendaa yokushaisha, ngokuti avanditendi; 10ngendaa yokururama, ngokuti ndinoenda kunaBaba, nemwi amuchazondioni; 11ngendaa yokutongwa ngokuti mutongi wenyika ino wakatongwa.12“Ndichine zviro zvizhinji zvokumubuira, asi amukoni kuzviashira zvino. 13Naapo Mweya wegwinyiso wauya, unozomutungamirira mugwinyiso reshe; ngokuti aazodziereketeri ngesimba rake, asi zvaanozozwa, ndizvo zvaanozoreketa, naye unozomubuira zviro zvichauya. 14Uwo unozondikudza, ngokuti unozoashira zvokwangu nokuzvibuya kwamuri.1516Zveshe zvaanazvo Baba ngezvangu; ndiyo ndaa ndakati unozotora zvokwangu nokuzvironza kwomuri. 16Kwenguva doko nemwi amuchazondioni, nenguva dokozve nemwi munozondiona.”,17Vamweni vevadzidzi vake vakareketa pachavo umwe kunoumweni vechiti: “Chiinyi ichi chaanoreketa kwetiri kuti, ‘Inguva doko nemwi amuchazondioni, nenguva dokozve nemwi munozondiona,’ echitizve, ‘Ngokuti ndinoenda kunaBaba?’ ”, 18Ndizvo vakati: “Unoronzenyi echiti, ‘Inguva doko?’ Atizii kuti unoronzenyi19Jesu wakazia kuti vaida kumubvunza; naye wakati kwavari: “Munobvunzana here pakati penyu ngeicho chendaronza kuti, ‘Inguva doko nemwi amuchazondioni, nenguva dokozve nemwi munozondiona?’ 20Ngegwinyiso ndinoti kwomuri, munozochema nokuboorera, asi nyika inozodakara; imwimwi munozotambudzika, asi kutambudzika kwenyu kunozotsandudzwa kuita kudakara. 21Naapo dzimai roopotwa ngokubara rinotambudzika, ngokuti nguva yaro yaguma; asi rabara mwana, arichakarakadzi ngokurwadziwa, ngendaa yokudakara kuti munhu wabarwa munyika.,22Nemwi munozotambudzika zvino, asi ndinozomuonazve nemwoyo yenyu inozodakara, nokudakara kwenyu akuna munhu unokudusa kubva kwomuri. 23Ngeiro zuva amuzondibvunzi chiro. Ngegwinyiso ndinoti kwomuri, kunyazwi chiinyi chomunozokumbira kunaBaba ngezina rangu, unozochipa kwomuri. 24kuguma nanyamashi amuzi kukumbira chiro ngezita rangu. Kumbirai nemwi munozoashira, kuti kudakara kwenyu kuzadzisike.25“Ndakareketa izvi kwomuri ngemiedzaniso. Asi awa rinouya apo andichazoreketi kwomuri ngemiedzaniso, asi ndinozomubuira pamhene ndiBaba.,2627Ngeiro zuva munozokumbira ngezita rangu; neni andirobuyi kwomuri kuti ndinozomukumbirira kunaBaba; ngokuti Baba vemene vanomuda, ngokuti imwimwi mwakandida nemwi mwakatenda kuti ndakabva kunaMwari. 28Ndakabva kunaBaba, neni ndakauya munyika; zve, ndinosiya nyika, ndechienda kunaBaba.”,29Vadzidzi vake vakati kwaari: “Ringira, zvino worowoereketa pamhene, haiwa ngomuedzaniso. 30Zvino tinozia kuti unozia zviro zveshe, autami munhu naumwe kuti akubvunze; ngeichi tinotenda kuti iwewe wakabva kunaMwari.” 31Jesu wakavapingura echiti, “Zvino munotenda here?,3233Ringirai, awa rinouya, eya ratoguma, naapo munozoparadzirwa munhu weshe echienda kanyi kwake nokundisiya ndega. Asi andiri ndega akadi, ngokuti Baba vaneni. 33Izvi ndakamubuira kuti mwendiri muone kunyarara. Munyika munozoa nemadambudziko. Asi shingai mwoyo; ndainyisa nyika".

Chapter 17

1pavakabva kubuda izvi, Jesu aereketa mazwi aya, wakamurudza madziso ake mudenga, akati,:“Baba, yakwana nguwa. ropafadzai Mwana wenyu kuti Mwana amuirikidze. 2kudai ngezvemwakamupa simba padera penyama yeshe, kuti avape kupona kusikaperi avo veshe vemwakamupa.3Uku ndikwo kupona kusikaperi, kuti vamuzie imwimwi, Mwari ega wegwinyiso, naJesu Kristu uwo womwakatuma. 4Inini ndakamuirikidza munyika, ndakapedza mushando womwakandipa kuti ndiuite. 5Nazvino imwimwi, Baba, ndiirikidzei mwemene ngokuirikidzwa ukwo kwendaiya nakwo nemwi, ngepamberi nyika isati yasikwa.,6“Ndakaita kuti zina renyu riziikanwe kune avo vanhu vomwakandipa kubva munyika. Vaiya venyu, nemwi mwakavapa kwendiri, navo vakangwarira izwi renyu. 7Zvinezvi vanozia kuti zveshe zvemwakandipa zvakabva kwemuri; 8ngei machoko owakandipa ndakaapawo kwavari, navo vakaashira, vakazia ngegwinyiso kuti ndakabva kwomuri; vakatenda kuti imwimwi mwakandituma.,9Ndinovakumbirira; andikumbiriri nyika, asi avo vomwakandipa, ngokuti vari venyu. 10Zveshe zvangu ngezvenyu nezvenyu ngezvangu; neni ndinoirikidzwa mwavari. 11Inini Andichimunhika, asi vachirimwo munyika, neni ndouya kwomuri. Baba Vakachena, vangwarirei muzina renyu, iro romwakandipa, kuti vaite umwe kudai tisu tiri umwe.,12Apo ndichinarivo, ndakavangwarira muzita renyu, iro romakandipa. Ndakavarinda, akuna naumwe wavo wakarashika, asi mamwa wokurashwa, kuti zvinyorwa zvizadzisike. 13Asi zvino ndinouya komuri, neizvi zviro ndinoreketa ndizvo munyika, kuti kudakara kwangu kuzadzisike mukati mwavo. 14Ndakapa kwavari izwi renyu, nenyika yakavazonda ngokuti avasiri venyika akadi, kudai ndini ndisiri wenyika.15Andikumbiri kuti muvaduse kubva munyika, asi kuti muvangwarire kubva kunouwo wakashata. 16Avasiri venyika akadi, kudai ndini ndisiri wenyika. 17Vachenesei mugwinyiso; izwi renyu igwinyiso.18Kudai ngezvomwakandituma munyika, ngokudaro neniwo ndinovatuma munyika. 19Ngendaa yavo ndinodzichenesa, kuti navowo vacheneswe mugwinyiso.20“Andikumbiriri ava vega, asi naavo vanozotenda kwendiri ngeizwi ravo, 21kuti veshe vaite umwe; kudai ndimwi, Baba, muri mukati mwangu, neni ndiri mukati mwenyu, kuti navo vagare mukati mwedu, kuti nyika itende kuti imwimwi mwakandituma.22Nouthende hwomwakandipa, ndakahupawo kwavari, kuti vaite umwe kudai tisu tiriumwe; 23inini mukati mavo nemwi mukati mwangu, kuti vaitwe vakaperera vari umwe, kuti nyika izie kuti imwimwi mwakandituma nokuti mwakavada kudai ngezvemwakandida inini.24Baba, ndinoda kuti avowo vowakandipa vaapo pendiri kuti vaningire uthende hwangu, uhwo hwomakandipa inini, murudo renyu nyika isati yasikwa.25Baba vakarurama, nyika aizi kumuzia asi inini ndinomuzia; naava vakazia kuti imwimwi mwakandituma. 26Neni ndakavaziisa zita renyu, neni ndichaita kuti riziikanwe, kuti rudo uro rwomakandida ndirwo rugare mukati mavo, neni ndigare mukati mavo.”

Chapter 18

1Naapo Jesu areketa mazwi aya, wakabuda nevadzidzi vake, vakaambuka ruseri rwebani reKedhironi, apo paiya nomunda, wakapotera mukati mwawo nevadzidzi vake. 2Zvino Judhasi, uwo wakamupira, waizia ngendau iyo, ngokuti Jesu waishonganamwo kazhinji nevadzidzi vake. 3Ndizvo Judhasi wakatora chikwata chemasoja nevarindi vamweni vaibva kuvapristi vakuru nevaFarisi, vakaendapo vanezvibani nemasasi nezvokurwa ndizvo.4Zvino Jesu, echizia zveshe zvaizomugumira, wakabuda kwavari, akati, “Munotsvaka anani?”, 5Vakamupingura, vakati, “Jesu weNazaretha.” Wakati kwavari: “Ndini.” Judhasi, uwo wakamupira, waiya akaema navo.6Naapo avaronzera kuti, “Ndini,” vakaita fundamutete, vakawa pashi. 7Ndizvo wakavabvunzazve, akati, “Munotsvaka anani?” Navo vakati: “Jesu weNazaretha.”8Jesu wakavapingura, akati: “Ndamubuira kuti ndini. Ndizvo, kuti mwechitsvaka inini, rekerai vanhu ava vaende.” 9Izvi kwaiya kuzadzisika kweizwi, iro raakareketa rinoti: “Avo vomwakandipa andizi kurashikirwa naumwe wavo.”10Zvino Simoni Petro waiya aneshoti, wakaishwamura, akatema hloko yomupristi mukuru, akagura nzee yake yokumudyo. Zina rehloko iyo uwo raiya Marikusi. 11Ndizvo Jesu wakati kunaPetro: “Hwirinza shoti yako mumakara ayo! Tsani yaakandipa Baba andizoimwi here?”,12Ndizvo chikwata chemajoni nenduna nevarindi vevaJudha vakabata Jesu, vakamusunga. 13Navo vakamubuira kutanga kunaAnasi, ngokuti waiya muzvere waKaiafasi, uwo waiya mupristi mukuru ngegorero., 14Ndiye Kaiafasi uwo wakanyowedza vaJudha kuti kwaidikanwa kuti munhu umwe afire vanhu.,15Simoni Petro wakateera Jesu, nomudzidzi umweni. Zvino uwo mudzidzi waiziikanwa kumupristi mukuru, wakapotera naJesu muruwanze rwomupristi mukuru, 16Asi Petro akaema pamusiwo kubanze. Ndizvo mudzidzi umweni, uwo waiziikanwa kumupristi mukuru, wakabuda pabanze, akaereketa kunouwo waingwarira musiwo, akapotedza Petro.17Ndizvo musikana uwo waingwarira musiwo wakati kunaPetro, “Newe auri umwe here wevadzidzi vouyu munhu?” Iye wakati, “Andinipi.” 18Zvino varanda nevarindi vakabasira muriro wamasimbe, ngokuti kwaiya nechando, navo vaiya vakaema vechigota muriro pachavo. NaPetro wakaemawo navo, echigota pachake.19Ndizvo mupristi mukuru wakabvunza Jesu ngendaa yevadzidzi vake nokudzidzisa kwake. 20Jesu wakamupingura, akati: “Inini ndakareketa pamhene kuvanhu venyika; nguva dzeshe ndakadzidzisa mumhatso dzokudira nomuTemperi, apo paiungana veshe vaJudha. Andizi kureketa chiro ngokufishika. 21Unondibvunzirenyi? Bvunza avo vakazwa zvendakaereketa kwavari; vanozia zvendakaereketa inini.22Naapo aiya aereketa izvi, umwe wevarindi vaiya vakaema apo wakamakaya Jesu ngepama echiti, “Unopingura mupristi mukuru kudaro here?” 23Jesu wakamupingura echiti: “Kudai ndareketa zvakashata, pupura ngezvakashata. Asi kudai ndareketa zvakanaka, unondimamisirei?” 24Ndizvo Anasi wakamutumira akasungwa kunaKaiafasi mupristi mukuru.25Zvino Simoni Petro wakaema echigota muriro. Ndizvo vakati kwaari: “Newe auri umwe here wevadzidzi vake?” Iye wakavapingura, akati: “Inini andisiri umwe wavo.” 26Umwe wevaranda vomupristi mukuru, waiya hama youwo waakatema nzee Petro, wakati: “Andizi kukuona unaye mumunda here?” 27Ndizvo Petro wakarambazve; paripo jongwe rakarira.,28Ndizvo vakakweya Jesu kubva kunaKaiafasi vechienda naye kumhatso yokutongera. Kwaiya achimangwanani. Ivo vemene avazi kupotera mumhatso yokutongera, kuti vasazosvipiswa, asi kuti vadye Phasika. 29Ndizvo Piratu wakabuda kwavari, akati, “Indaa yenyi yomunoitira uyu munhu?” 30Vakapingura, vakati kwaari, “Kudai uyu munhu asiri muiti wezvakashata, taidai tisikazi kumupira kwouri.”,31Ndizvo Piratu wakati kwavari: “Mutorenyi imwimwi pachenyu mumutonge kudai ngemipango yenyu.” VaJudha vakati kwaari: “Akutenderwi kuti isusu tiuraye munhu nokuti ngouri.” 32Uku kwaiya kuti rizadzisike izwi iro raakareketa Jesu echionisa kuti injiranyi yaaizofa ndiyo.33Ndizvo Piratu akapindazve mumhatso yokutongera, adaidza Jesu, akati kwaari: “Iwewe uri mambo wavaJudha here?”. 34Jesu wakapingura echiti, “Unoereketa izvi pachako here nokuti wazvibuirwa ngevamweni ngendaa yangu?” 35Piratu wakapingura, akati: “Inini ndiri muJudha here? Dzinza rako nevapristi vakuru vakakupira kwendiri. Chiinyi chowakamboita?”,3637Jesu wakapingura, akati: “Umambo hwangu angohwomunyika muno akadi. Kudai umambo hwangu hwaiya hwomunyika muno, varanda vangu vangadai vakandirwira, kuti ndisapirwa kuvaJudha. Asi zvino umambo hwangu auhuri hwomuno akadi.” 37Ndizvo Piratu wakati kwaari: “Ndizvo uri mambo here?” Jesu wakapingura akati: “Iwewe unorobuya kuti ndiri mambo. Ngeiyi ndaa ndakabarwa, ngeiyi ndaa ndakauya munyika, kuti ndipupurire gwinyiso. Kunyazwi ndiani uri wegwinyiso unozwa izwi rangu.”,38Piratu wakati kwaari: “Gwinyiso chiinyi?” Aereketa izvi, wakabudazve kuvaJudha, akati kwavari, “Andioni ndaa kwaari. 39Asi imwimwi muno mutoo wokuti ndisunhure umwe kwomuri ngePhasika. Ndizvo munoda here kuti ndisunhure kwomuri mambo wevaJudha?” 40Ndizvo vakazhambararazve vechiti: “Haiwa uyu munhu, asi Bharabhasi!” Zvino Bharabhasi waiya dzongoni.

Chapter 19

1Zvino Piratu wakatora Jesu, akamuchaya. 2Nemasoja akaruka dzungudza reminzwa, akariisa padera pesoro rake, akamupfekesa gauni rakatsvukuruka. 3Akauya kwaari echiti: “Mwauya, mambo wevaJudha!” Nawo aimuchaya ngenyara dzawo.4Naapo vapristi vakuru nevarindi vamuona, vakazhambarara vechiti: “Mukohomere, mukohomere!” Piratu wakati kwavari: “Mutorenyi imwimwi mumukohomere, ngokuti andioni ndaa kwaari.” 5NaPiratu wakabudazve, akati kwavari: “Ningirai, ndinomubudisa kwomuri, kuti muzie kuti andioni ndaa kwaari. 6Ndizvo Jesu wakabuda, akapfekeswa dzungudza reminzwa negauni rakatsvukuruka. Piratu wakati kwavari, “Ringirai uyu munhu!”.7VaJudha vakamupingura, vakati: “Tinechironzo, ngendaa yechironzo icho unosisira kuti afe, ngokuti iye wakadziita Mwana waMwari.” 8Naapo Piratu azwa mazwi aya, wakapinda kutya. 9wakapinda mumhatso yokutongera, akati kunaJesu: “Unombobva pari?” Asi Jesu aazi kumupingura.10Ndizvo Piratu wakati kwaari: “Aundipinguri here? Auzii here kuti ndinesimba rokukusunhura, neni ndine simba rokukukohomera?”. 11Jesu wakamupingura, akati: “Aungakoni kuanesimba padera pangu kuti usikazi kuripuwa rechibva mudenga; ndizvo uwo wakandipira kwouri unokushaisha kwakapinda kukura.”12Naapo Piratu wakatsvaka kumusunhura, asi vaJudha vakazhambarara vechiti: “Kuti ukasunhura munhu uyu, auri shamwari yaSiza akadi. Kunyazwi ndiani unodziita mambo unoereketa kumukira Siza.” 13Naapo Piratu azwa aya mazwi, wakabudisa Jesu kubanze, wakagara pachigaro chokutongera ndaa, pandau inozwi Yakagangatwa Mapuwe, asi ngokwechiHebheru inozwi Gabatha.14Zvino raiya zuva rokunasirira Phasika, rooda kuita awa rechitanhatu. Wakati kuvaJudha, “Ringirai mambo wenyu. 15Ndizvo vakazhambarara vechiti, “Mudusenyi, mudusenyi, mukohomere!” Piratu wakati kwavari, “Ndokohomera mambo wenyu here?” Vapristi vakuru vakapingura vechiti, “Isusu atina mambo asi Siza.” 16Ndizvo wakamupira kwavari kuti akohomerwe. Ndizvo vakatora Jesu.17Naye wakabuda echitwara muchinjiko kuenda kundau inozwi Denhenya, iyo inodaidzwa ngokwechiHebheru kuti, Gorogotha. 18Apo ndipo pevakamukohomera, pamwepo nevairi vamwe, umwe ngeino noumweni ngeiyo, naJesu ngepakati.19Piratu wakanyorazve chinyorwa, akachiisa padera pomuchinjiko. Uku ndikwo kunyorwa kwacho: “JESU WENAZARETA, MAMBO WEVAJUDHA.” 20VaJudha vazhinji vakadzidza ichi chinyorwa, ngokuti ndau iyo yaakakohomerwa Jesu yaiya pasinde pedhorobha; nacho chaiya chakanyorwa ngechiHebheru nechiRoma nechiGiriki.21Ndizvo vapristi vakuru vevaJudha vakati kunaPiratu, “Usanyora kuti, ‘Mambo wevaJudha,’ asi kuti, ‘Iye wakati, ndiri mambo wevaJudha.’ 22piraatu wakapingura akati: “Chendanyora, ndanyora.”23Naapo masoja aiya akohomera Jesu, akatora zvokufuka zvake, akazvipaura kuita mirwi mirongomuna, soja rimwe ngarimwe murwi waro. Vakatorazve gauni rake; asi gauni rake nehanzu yake raiya risina musono, asi rakarukwa kubvira ngedera kwaro metsa kubani kwaro. 24Ndizvo vakaronzerana pakati pavo vechiti: “Tisaribaura, asi ngatiite mabhigidha, tione kuti ngerani;” kuti chinyorwa chizadzisike chinoti: “Vakakoanisirana zvokufuka zvangu pakati pavo, negauni rangu rakaitirwa mabhigidha.” Ndizvo masoja akaita izvi.,25Asi kwaiya kwakaemapo pasinde pomuchinjiko waJesu mai ake, nahurwani amai ake, Maria mukadzi waKropasi, naMaria Magadhareni. 26Naapo Jesu aona mai ake nomudzidzi uwo waaida vechiema pasindepo, wakati kunamai ake: “Dzimai, wona mukororo wako!” 27Zvino wakati kunamudzidzi uwo: “Wona mai ako!” Kubvira ngeawa iro mudzidzi uwo wakavatora kuti vagare kanyi kwake.28Ngesure kweizvi Jesu, echizia kuti zviro zveshe zvaiya zvaperera, kuti chinyorwa chizadzisike, wakati: “Ndapera ngenyota.” 29Paiya nechidziyo chakazara ngevhini rairungura; ndizvo vakaisa siponji chakazara ngevhini rairungura pachimuti chehisopi, vakachiisa pamuromo wake. 30Naapo Jesu aashira vhini rairungura, wakati: “Zvapera.” Wakakotamisa soro rake naye wakapa mweya wake.31Zvino raiya zuva rokunasirira Phasika. VaJudha vakakumbira Piratu kuti mirenje yavo igurwe, vaduswepo kuti miiri isagara pamuchinjiko ngezuva reSabatha, ngokuti Sabatha iro raiya zuva guru. 32Ndizvo majoni akauya, akagura mirenje yowokutanga neyoumweni, avo vakakohomerwa naye. 33Asi apo vaguma panaJesu, vakaona kuti waiya afa, avazi kugura mirenje yake.34Asi umwe wemajoni wakabaya parutii pake ngomukhondo, paripo pakabuda ngazi nemvura. 35Nouwo wakazviona wakaita chapupu, nechapupu chake chine gwinyiso, naye unozia kuti unoereketa gwinyiso, kuti nemwiwo mutende.36Ngokuti izvi zvakaitika kuti chinyorwa chizadzisike chinoti, “Akuna godo rake narimwe rinozogurwa.” 37Nechinyorwa chimwenizve chinoti, “Vanozomuringira uwo wevakabaya.”38Ngesure kweizvi, Josefa weArimathia, uwo waiya mudzidzi waJesu, asi ngokufishika ngokutya vaJudha, wakakumbira Piratu kuti aduse muiri waJesu naPiratu wakamutendera. Ndizvo wakauya, akadusa muiri wake.Nikodhemusiwo wakauya, uwo wakauya kwaari 39pakutanga usiku, echiunza mutombo wakaita mvemve wemhura nowemuaro, wairema kuda kuguma makhirogiramu makumi matatu.40Ndizvo vakatora muiri waJesu, vakauputira ngejira rakachena pamwepo nomutombo wemakha unonuhwira, kudai ngomutoo wevaJudha wokuika. 41Zvino kwaiyapo munda pandau iyo yaakakohomerwa, nomumunda uwo mwaiya neiba idzva risikazi kumboikwamwo munhu. 42Ndizvo vakaikamwo Jesu, ngokuti raiya zuva rokunasirira revaJudha, ngokuti iba iro raiya pasindepo.

Chapter 20

1Zvino ngezuva rokutanga revhiki, Maria Magadhareni wakaenda kuiba mangwanani kuchakasvipa, wakaona buwe rakamburumbudzwa kubva paiba. 2Ndizvo wakarumba, akaenda kunaSimoni Petro nokunomudzidzi umweni, uwo waaida Jesu, akati kwavari: “Vakadusa Mambo kubva muiba, nesu atizii pevakamuradzika.”3Ndizvo Petro wakabuda noumweni mudzidzi vakaenda kuiba. 4Zvino vakarumba vari pamwepo, asi mudzidzi umweniwo wakarumba akapindira Petro, naye wakatanga kuguma paiba. 5Akakotama pashi, akaringira mukati, akaona machira akachena akaradzikwamwo, asi aazi kupindamwo.6Ndizvo Simoni Petro wakagumawo, echimuteera, wakapotera muiba. Akaona machira akachena akaradzikwa, 7nedhuku iro raiya rakasungwa musoro mwake, risikazi kuradzikwa pamwepo nemachira akachena, asi raiya rakapetwa riri rega pandau imweni.8Ndizvo mudzidzi umweni, uwo wakatanga kuguma paiba, wakapoterawo akaona, akatenda. 9ngokuti vaiya vasati vazwisisa chinyorwa chinoti unosisira kuti amuke kubva kwevakafa. 10Ndizvo vadzidzi avo vakaenda kanyi kwavo.11Asi Maria wakaema kubanze kweiba echichema. Achachema wakakotama, akaringira muiba, 12naye wakaona ngirosi mbiri dzakafuka zvakachena, dzakagara imwe ngokusoro neimweni ngokutsoka, apo powaiya wakaradzikwa muiri waJesu. 13Nadzo dzakati kwaari: “Dzimai, unochemenyi?” Wakati kwedziri: “Ngokuti vakadusa Mambo wangu, neni andizii pevakamuradzika.”14Apo areketa izvi, wakakunukukira sure, akaona Jesu akaema, asi aazi kuzia kuti ndiJesu. 15Jesu wakati kwaari: “Dzimai, unochemenyi? Unotsvaka anani?” Aye, echipinimidza kuti waiya murimi, wakati kwaari: “Mambo, kudai wakamudusa kubva pano, ndironzere powakamuradzika, neni ndimutore.”16Jesu wakati kwaari: “Maria!” Wakakunukuka, akati kwaari ngechiHebheru: “Rabhoni!” (Ndiwo kuti: Mudzidzisi). 17Jesu wakati kwaari: “Usandibata, ngokuti andisati ndakwira kuna Baba. Asi enda kunevanun'una vangu, wooti kwavari, ‘Ndinokwira kuna Baba angu naBaba enyu, nokunaMwari wangu naMwari wenyu.’" 18Maria Magadhareni wakauya, akaronzera vadzidzi kuti: “Ndaona Mambo,” nokuti wakaereketa izvi kwaari.19Zvino madeekoni ezuvaro rokutanga revhiki, misiwo yakakonywa umwo mwaiya nevadzidzi ngendaa yokutya vaJudha, Jesu wakauya, akaema pakati pavo, akati kwavari: “Kunyarara ngakugare kwomuri.” 20Naapo areketa izvi, wakavaonisa nyara dzake norutii rwake. Naapo vadzidzi vakadakara apo vaona Mambo.21Jesu wakatizve kwavari: “Kunyarara ngakugare kwomuri. Kudai ngezvaakandituma Baba, ngokudaro ndinomutumawo.” 22Naapo areketa izvi wakavafemera, akati kwavari: “Ashirai Mweya Wakachena. 23Kunyazwi ndiani womunozorekerera zvishaishi zvake, zvinozorekererwa; kunyazwi ndiani womusikazorekereri, azvizorekererwi.24Zvino Thomasi, umwe wegumi navairi, uwo unozwi Manyambiri, waiya asiripo navo apo Jesu paakauya. 25Ndizvo vadzidzi vamweni vakati kwaari: “Tamuona Mambo.” Asi iye wakati kwavari: “Kuti ndisaona munyara dzake mauri ezvipikiri, ndipfekemwo chinwe changu mumauri ezvipikiri, ndipfeke nyara yangu parutii rwake, andizotendi.”26Ngesure kwemazuva masere, vadzidzi vaiyazve mumhatso naThomasi waiya navo. Jesu wakauya misiwo yakakonywa, wakaema pakati pavo, wakati: “Kunyarara ngakugare kwomuri.” 27Zvino wakati kunaThomasi: “Isa chinwe chako apa, uone nyara dzangu; utambanudze nyara yako, uipfeke parutii rwangu. Usaita usikatendi, asi unotenda.28Thomasi wakapingura, akati kwaari: “Mambo wangu naMwari wangu!”. 29Jesu wakati kwaari: “Wazotenda ngokuti wandiona here? Vanomuchena avo vanotenda vasikazi kuona.”30Zvino Jesu wakaita mioniso imweni mizhinji mukuona kwevadzidzi vake, isikazi kunyorwa mutsamba iyi. 31Asi iyi yakanyorwa kuti imwimwi mutende kuti Jesu ndiKristu, Mwana waMwari, nokuti ngokutenda muone kupona ngezina rake.

Chapter 21

1Ngesure kweizvi Jesu wakadzionisazve kuvadzidzi vake paRuandhle rweThibheriasi; naye wakadzionisa ngenjira iyi. 2Vaiya vari pamwepo Simoni Petro naThomasi, unozwi Manyambiri, naNathanaeri, uwo waibva Khana reGarire, nevana vaZebedhi, nevamweni vairi vevadzidzi vake. 3Simoni Petro wakati kwavari: “Ndinoenda koobata hove.” Vakati kwaari: “Nesu tinoendawo newe.” Vakaenda, vakakwira mungarava, asi usikuhwo avazi kubata chiro.4Asi apo kwooita mambakwedza, Jesu wakaema pahumbikumbi, asi vadzidzi avazi kuzia kuti ndiJesu. 5Ndizvo Jesu wakati kwavari: “Vana, mwabata hove here?” Vakamupingura vechiti: “Haiwa.” 6Wakati kwavari: “Kandirai rutaa ngokurutii rwokumudyo rwengarava, nemwi munozoona.” Ndizvo vakarukandira, vaiya vasina simba rokurukweya ngendaa yokuwanda kwehove.7Ndizvo mudzidzi uwo waaida Jesu wakati kunaPetro: “NdiMambo!” Naapo Simoni Petro azwa kuti ndiMambo, wakasimira jira rake, ngokuti waiya mupunu, wakadzikandira muruandhle. 8Asi vadzidzi vamweni vakauya vari mungarava, vechikweya rutaa rwakazara ngehove ngokuti vaiya vasiri kuretu nenyika, asi paida kuita zana remamitha. 9Naapo vaguma kuhumbikumbi, vakaona apo muriro wemasimbe, nehove yakaiswa padera pomuriro, nechingwa.10Jesu wakati kwavari: “Unzai dzimweni dzehove dzemwabata zvino.” 11Simoni Petro wakakwiramwo akakweyera rutaa kuhumbikumbi, rwakazara ngehove huru dzaiya zana nemakumi mashanu nenhatu; kunyazwi dzaiya zhinji kudaro, rutaa aruzi kubauka.12Jesu wakati kwavari: “Uyai mudye.” Apana naumwe wevadzidzi waishinga kumubvunza kuti: “Urianani?” Vaizia kuti ndiMambo. 13Jesu wakauya, akatora chingwa, akavapa, nehove ngokudaro. 14Zvino iyi yaiya yaanguva yechitatu yaakadzipangidza Jesu kuvadzidzi, ngesure kwokumuka kwake kwevakafa.15Naapo vapedza kudya kwemangwanani, Jesu wakati kunaSimoni Petro: “Simoni, mwana waJohani, unondida kupinda ava here?” Wakati kwaari: “Eya, Mambo, unozia kuti ndinokuda.” Wakati kwaari: “Usha vana vemakwai angu.” 16Wakati kwaarizve ngokwechipiri: “Simoni, mukororo waJohani, unondida yaamho here?” Wakati kwaari: “Eya, Mambo, unozia kuti ndinokuda.” Wakati kwaari: “Ngwarira makwai angu.”17Wakati kwaari ngokwechitatu: “Simoni, mwana waJohani, unondida here?” Petro wakarwadziwa mwoyo ngokuti wakati kwaari ngokwechitatu: “Unondida here?” Naye wakati kwaari: “Mambo, iwewe unozia zveshe; unozia kuti ndinokuda.” Jesu wakati kwaari: “Usha makwai angu. 18Ngegwinyiso ndinoti kwouri, apo uchiri mutsva, waidzisimidza, wechihamba kuenda powaida. Asi apo waa musharuka, unozotambanudza nyara dzako, noumweni unozokusimidza nokukuendesa pousikadi.”19Wakaereketa izvi echionisa kuti injira yakaitawani yaizofa ndiyo kuti airikidze Mwari. Apo aereketa izvi, wakati kwaari: “Nditeere.”,20Naapo Petro echimuona wakati kunaJesu: “Mambo, uyukee, unozoitenyi?” 21Ndizvo Petro echikunukukira sure, wakaona mudzidzi uwo waaida Jesu echimuteera, aye waiya akatseama paditi rake pakudya kwemadeekoni, uwozve wakati: “Mambo, ndiani unozokupira?”.22Jesu wakati kwaari, “Kudai ndechida kuti agare metsa ndiuye, unenyi nazvo iwewe? Nditeere iwewe!” 23Ndizvo iri izwi rakapararira pakati pevakoma rokuti uyu mudzidzi aazofi. Asi Jesu aazi kuronza kwaari kuti aazofi, asi kuti: “Kudai ndechida kuti agare metsa ndiuye, unenyi nazvo iwewe?".24Uyu ndiye mudzidzi uwo unopupura ngeizvi zviro, nowakanyora izvi zviro, nesu tinozia kuti chapupu chake ngechegwinyiso. 25Asi zviripo zvimweni zvizhinji zvaakaita Jesu; kudai zvakanyorwa chimwe ngachimwe chazvo, ndinoti pamweni nenyika yemene aingaeneri tsamba dzinganyorwa.

## Acts

Chapter 1

1Mudikani Thofireusi, ndakanyora mubhuku rokutanga zveshe zvaakatanga kuita Jesu nokudzidzisa, 2metsa kuguma pazuva iro raakaashirwa mudenga, apedza kupanga kubudikidza ndiMweya Wakachena vapostori avo vaaiya akatsanangura. 3Kwavari wakadzionisa ari unopona ngesure kwokutambudzika kwake ngenjira dzinoonisa gwinyiso dzakawanda, echioneka kwavari kazhinji pakati pemazuva makumi marongomuna, echiereketa ngendaa youmambo hwaMwari.4Echigara pamwepo navo wakavapanga kuti vasazobva muJerusarema, asi kuti vagarire chigondiso chaBaba: “Icho chemwakazwa kubva kwendiri; 5ngokuti Johani wakabhabhatidza ngemvura, asi imwimwi munozobhabhatidzwa ndiMweya Wakachena ngesure kwemazuva mashomani.”6Ndizvo, apo vaiya vaungana, vakamubvunza vechiti: “Mambo, ngouyu mukuwo unozohwirinza umambo kunaIsuraeri here?” 7Wakati kwavari, “Andizvopi zvenyu kuti muzie mikuwo nokuti nguva, izvo zvaakangwarira Baba pashi pesimba rake emene. 8Asi munozoashira simba apo Mweya Wakachena auya padera penyu; nemwi munozoita zvapupu zvangu muJerusarema, muJudhia mweshe, muSamaria nokumagumo enyika.”9Naapo aiya aronza izvi, vacharingira, iye wakamirudzwa kuenda mudenga, negore rakamuashira kumufisha kubva mukuona kwavo. 10Kwakati vacharingisisa mudenga echikwira, penya, vanhu vairi vakaema pasinde pavo, vane zvokupfeka zvakachena. 11Vakati: “Vamuna veGarire, munoema ngenyi mwechiringira mudenga? Uyu Jesu watorwa kubva kwomuri kuenda mudenga, unozouyazve kudai ngezvemwamuona echienda mudenga.”12Zvino vakapetuka Jerusarema, kubva paMutunhu wemaOrivhi, uri pasinde peJerusarema, muhambo wezuva reSabatha. 13naapo vaiya vapoteramwo, vakakwira mukamera romuturikwa, umwo mwevaigara, Petro, Johani, Jakobe naAndreu, Firipu, Thomasi Bhathoromeu, Mateu, Jakobe, mukororo waArifeusi, Simoni muZeroti naJudhasi, mukororo waJakobe. 14Ava veshe vakaangirira kukumbira ngechisungo chimwe, pamwepo nemadzimai, naMaria mai aJesu, nevanun'una vake.15Mumazuva awo Petro wakaema pakati pevatendi, (uwandu hwevanhu vaiyapo hwaiya hwechida kuguma zana nemakumi mairi,) akati: 16“Hama, kunodikanwa kuti chinyorwa chizadzisike, icho chakaereketwa karetu ndiMweya Wakachena kubudikidza ngomuromo waDhavhidha ngendaa yaJudhasi uwo wakaita mutungamiriri weavo vakabata Jesu.17Ngokuti iye wakaerengwa pamwepo nesu, akaashira chikoaniswa chake chouyu mushando.” 18(Zvino munhu uyu wakatenga munda ngomutuso wokusikarurama kwake; naye echiwa ngetsukupinya wakaputika ndani, nematumbu ake eshe akabuda. 19Zvakaziikanwa ngevagari veshe veJerusarema, ndizvo munda uwo wakadudzwa ngorurumi rwavo kuti, “Akeredhama,” ukwo kunoti, “Munda weNgazi.”),20“Ngokuti kwakanyorwa mubhuku reNdwiyo kuti, ‘Ugaro hwake ngahuite shango, munhu asagara mukati mwahwo;’ ‘Mushando wake ngautorwe ngoumweni.’21kubvira parubhabhatidzo rwaJohani metsa kuguma pazuva raakatorwa mudenga kubva kwetiri, umwe wavo unosisira kuita chapupu nesu chokumuka kwake kubva kwevakafa.” 22“Ndizvo umwe wevanhu vakahamba nesu ngomukuwo weshe waakapotera nokubuda Mambo Jesu pakati pedu, 23Ndizvo vakaemesa vairi, Josefa waizwi Bharsabhasi, uwo mutupo wake waizwi Justusi, naMathiasi.24Vakakumbira vakati: “Iwewe, Mambo, unozia mwoyo yevanhu veshe, wonisa pakati peava vairi uwo wewakatsanangura, 25kuti atore rupande rwouyu mushando noupostori, hwaakapauka Judhasi kubva kwouri, kuti aende kuugaro hwake.” 26Navo vakavaitira mabhigidha; nemabhigidha akabata Mathiasi; naye wakaerengwa pamwepo nevapostori vari gumi naumwe.

Chapter 2

1Naapo raguma zuva rePentekosti vaiya vakaungana pamwepo veshe pandau imweyo. 2Paripo rakaguma kubva mudenga bope rakadai ngokuvhuvhuta kwedutu rine simba, naro rakazadza mhatso yeshe apo pevaigara. 3Kwakaoneka kwavari ndimi, dzakadai ngemirazvu yomuriro, dzakadziparadzanisa pakati pavo, dzikagara padera pavo veshe. 4Navo veshe vakazadzwa ndiMweya Wakachena, vakatanga kuereketa ngendimi dzimweni, kudai ngezvaakapa Mweya kwavari kuti vaerekete.5Zvino muJerusarema mwaigara vaJudha, vanhu vanodira, vakabva kumadzinza eshe ari pashi pomudenga. 6Naapo iri bope razwika, mbungano yakaungana pamwepo, navo vakashamiswa ngokuti munhu umwe ngaumwe waivazwa vechiereketa ngendimi yake. 7Navo vakashamiswa nokukangaidzwa vechiti: “Ringirai, avo veshe vanoereketa avasiri vaGarire here?8Nesu teshe tinoita mazwirenyi munhu umwe ngaumwe ngendimi yake yaakabarwa nayo? 9VaPartia, vaMedhe, vaEramu nevagari veMesopotamia, Judhia neKhapadhosia, Pontusi neAsia, 10Frigia nePamufiria, Egipite nemarupande eRibhia anotendenedza Kurene, nevaeni vanobva Roma, 11veshe vaJudha nevemadzinza vanotenda chiJudha, vaKrete nevaArabhia, tinovazwa vechiereketa ngendimi dzedu ngoukuru hwemishando inesimba yaMwari.”12Veshe vakashamiswa nokukangaidzwa, vechiti umwe kunoumweni: “Zvinoronzenyi izvi?” 13Asi vamweni vechiita jee vakati: “Vadhakwa ngevhini idzva.”14Asi Petro, echiema pamwepo nevane gumi naumwe, wakadaidzira ngeizwi rake, echichumaira kwavari echiti: “Vanhu veJudhia nemwi mweshe munogara muJerusarema, izvi ngazviziikanwe kwomuri, mupurutane mazwi angu. 15Ngokuti ava avazi kudhakwa, kudai ngezvomunopinimidza; ngokuti richiri awa rechitatu rezuva.16asi izvi ndizvo zvakaereketwa ngomuprofeti Joeri echiti:“ 17‘Mwari unoti, Mumazuva okupedzisira kunozoitika kuti ndinozodurura Mweya wangu padera pevanhu veshe, nevakororo venyu nevasikana venyu vanozoprofeta, nemajaha enyu anozoona zvioniso, neharahwa dzenyu dzinozorota hope.18Kunyazwi nepadera pevaranda vangu vevamuna nepadera pevarandakadzi vangu ndinozodurura ngaao mazuva Mweya wangu; navo vanozoprofeta. 19Neni ndinozoonisa zvishamiso mugore nezvioniso munyika: ngazi nomuriro nokupwititika kwechiushi.20Zuva rinozotsandurwa kuita chidima nomwedzi kuita ngazi, risati raguma zuva guru nerine mbiri raMambo. 21Kunozoitika kuti kunyazwi ndiani unozodaidza ngezina raMambo unozoponeswa.’22“Imwimwi vamuna vaIsuraeri, izwai mazwi aya. Jesu weNazaretha, munhu wakaoniswa kwomuri ndiMwari ngemishando ine simba nemishamiso nezvioniso, zvaakaita Mwari kubudikidza ndiye pakati penyu, kudai ngezvomunozia mwemene; 23uyu Jesu wakapirwa kudai ngokuemeswa kwebangano nokuzia zviri mberi kwaMwari, imwimwi ngenyara dzevanhu vakashata mwakamukohomera nokumuuraya. 24Asi Mwari wakamumusa, amusunhura pakurwadziwa kworufu, ngokuti azvisaizoitika kuti asungwe ndirwo.25Ngokuti Dhavhidha wakaereketa ndiye kuti, ‘Ndakaona Mambo nguva dzeshe andori pamberi pangu; ngokuti iye uri ngokumudyo kwangu kuti ndisazokutukuswa; 26ndizvo mwoyo wangu wakadakara, norurumi rwangu rwakadakadzwa; kunyazwi nenyama yangu inozogara mukugonda.27Ngokuti iwewe auzorekeri mweya wangu muHaidhesi, zve, auzotenderi Wakachena wako kuti aore. 28Iwewe wakandiziisa njira dzokupona, unozondizadzisa ngokudakara ngokuapo kwako.’29“Hama, ndingaereketa ngokurerukirwa ngendaa yababamukuru Dhavhidha, kuti iye wakafa, akaikwa, neiba rake riri pakati pedu metsa nyamashi. 30Ndizvo ari muprofeti, echizia kuti Mwari wakapika kwaari ngemhiko kuti unozoemesa umwe wemibarirwana wechiunu chake ngokwenyama kuti agare pachigaro chake choumambo, 31echiona zvaiya pamberi, wakaereketa ngokumuka kwaKristu kubva kwevakafa, kuti aazi kurekerwa ari muHaidhesi, nokuti nyama yake aizi kuora.32Mwari wakamusa uyu Jesu kubva kwevakafa, nesu teshe tiri zvapupu zvakwo. 33Ndizvo amirudzwa kumudyo waMwari, aashira chigondiso choMweya Wakachena kubva kunaBaba, wakadurura izvi zvomunoona nezvomunozwa.34Ngokuti Dhavhidha aazi kukwira mudenga; asi unoti: ‘Mambo Mwari wakati kunaMambo wangu, gara ngokumudyo kwangu, 35metsa ndaita magaa ako chitambarariro chetsoka dzako. 36“Ndizvo vemhatso yeshe yaIsuraeri ngavazie yaamho kuti Mwari wakamuita Mambo naKristu, Jesu uyu wemwakakohomera.”37Naapo vazwa izvi, vakabaiwa mumwoyo, navo vakati kunaPetro nokunevapostori vamweni: “Hama, tinozoitenyi?” 38NaPetro wakati kwavari: “Tenderukai, mubhabhatidzwe mweshe umwe ngaumwe wenyu ngezina raJesu Kristu, kuti murekererwe zvishaishi zvenyu, nemwi munozoashira chipo choMweya Wakachena. 39Ngokuti chigondiso chakagondiswa kwomuri nokuvana venyu nokwavari veshe vari kuretu, veshe avo vaanozodaidza Mambo Mwari wedu.”40Wakapupura ngemazwi amweni akawanda nokuvapanga echiti: “Dziponesei pachenyu kubva kunouyu mubarirwana wakashongoroka.” 41Ndizvo avo vakaashira mazwi ake ngokudakara vakabhabhatidzwa, ngezuva rimwero kwakatutsirwa kwavari vanhu vanoda kukwana makumi matatu emazana . 42Navo vakaangira kungwarira zvidzidziso zvevapostori nokuiyana, mukugura chingwa nomukukumbira.43Munhu weshe wakagumirwa ngokutya; nemishamiso yakawanda nezvioniso zvakaitwa kubudikidza ngevapostori. 44Navo veshe vakatenda vaigara pamwepo, nezviro zvavo vakakowerana pakati pavo pamwepo; 45navo vaitengesa upfumi hwavo nenhumbi dzavo, vaizvikoanisira kwavari veshe kudai ngokutama kwomunhu.46Zuva ngezuva vakagara pamwepo ngechisungo chimwe muTemperi, vechigura chingwa mumizi yavo, vakadya ngokudakara nomwoyo wokuzwanana, 47vechikudza Mwari, vechidikanwa ngevanhu veshe. NaMambo waitutsira kwavari zuva ngezuva avo vaiponeswa.

Chapter 3

1Zuva rimweni Petro naJohani vaikwira kuTemperi ngeawa rokukumbira, awa rechipfumbamwe. 2Nomunhu waiya chirema kubvira mundani yamai ake waitwarwa, uwo wevaiisa zuva ngezuva pamusiwo weTemperi, unozwi Musiwo Wakanaka, kuti apemhe kunevaipotera muTemperi. 3Naapo aona Petro naJohani vooda kupotera muTemperi wakapemha.4Petro echimuringisisa, naJohani, wakati, “Ringira kwetiri.” 5Naye wakavaringira, echikarira kuti unozopuwa chiro ndivo. 6Asi Petro wakati: “Andina sirivha nomukore; asi ndinokupa icho chendinacho. Ngezina raJesu Kristu weNazaretha, miruka uhambe.”7Naye wakamubata ngenyara yokumudyo, akamumirudza; paripo tsoka dzake nemadziso etsoka dzake zvakagwinyiswa. 8Naye echinyanduka wakaema, akatanga kuhamba, akapotera navo muTemperi, echihamba nokunyanduka, echikudza Mwari.9Vanhu veshe vakamuona echihamba, echikudza Mwari. 10Navo vakazia kuti ndiye uwo waigara echipemha zvipo pamusiwo weThemperi unozwi Musiwo Wakanaka. Vakashamiswa nokukangaidzwa ngeizvo zvaiya zvaitika kwari.11Naapo achabata Petro naJohani, vanhu veshe vakarumba kuungana kwavari vari muBerere raSoromoni, vechishamiswa kakurutu. 12Naapo Petro azviona, wakaereketa : “Imwimwi vanhu vaIsuraeri, munoshamiswa ngenyi ngeizvi? Nokuti munotiringisisa ngenyi ingatei isimba redu nokuti unaku hwedu zvaita kuti ahambe?,13Mwari waAbrahama, waIsaka, waJakobe nowemadzibaba edu, wakakudza muranda wake Jesu, uwo wemwakapira imwimwi, mukamuramba pamberi pehope yaPiratu, apo paaiya ada kumusunhura. 14Asi imwimwi mwakaramba uwo Wakachena neWakarurama, mukakumbira kuti muurayi apuwe kwomuri.15Mwakauraya Muambi wokupona; uwo waakamusa Mwari kubva kwevakafa. Isusu tiri zvapupu kuneizvi. 16Ngokugonda zina rake, zina rake remene raita kuti agwinye, uyu munhu womunoona nowomunozia; kubudikidza ngokugonda munaJesu kwaita kuti agwinye kudai pamberi penyu mweshe.17“Nazvino hama, ndinozia kuti mwakazviita ngokusikazia, kudai ngezvevakaitawo vatongi venyu. 18Asi izvo zvaakaronza Mwari ngepamberi ngomuromo wevaprofeti veshe, kuti Kristu wake unozotambudzika, iye wakazvizadzisa kudaro.19Ndizvo tenderukai mukunukukire kunaMwari kuti zvishaishi zvenyu zvitsukutidzwe, 20kuti nguva dzokugwinyiswa mumweya dziuye dzinobva pamberi paMambo, zve, kuti atume Kristu Jesu uwo wakaemeserwa imwimwi.21Uwo unosisira kuti aashirwe mudenga metsa nguva yaguma yokumusirirwa kwezviro zveshe, yaakaereketa ndiyo Mwari ngemiromo yevaprofeti vake vakacheneswa kubvira pakutanga. 22Ngokuti Mosi wakati, ‘Mambo Mwari wenyu unozomumirudzira muprofeti unobva pakati pehama dzenyu, muprofeti wakadai ndini. Munosisira kuzopurutana kuzviro zveshe zvaanozoereketa kwomuri. 23Kunozoitika kuti weshe usikazopurutani kunouwo muprofeti, unozoparadzwa kubva pakati pevanhu.’24Eya, nevaprofeti veshe, kubvira kunaSamueri naavo veshe vakateera, vakaronza ngaaya mazuva. 25Imwimwi muri mibarirwana yevaprofeti nevechitenderano chaakaita Mwari namadzibaba enyu, echiti kunaAbrahama, ‘Ngemibarirwana yako madzinza eshe omunyika anozofumiswa.’ 26Mwari wakamirudza Muranda wake, akamutumira kwomuri kutanga kuti amufumise, ngokutenderudza umwe ngaumwe wenyu kubva mukushata kwenyu.”

Chapter 4

1Apo Petro naJohani vachareketa kunevanhu, vapristi nenduna yeTemperi nevaSadhusi vakauya kwavari, 2Vakatsamwa maningi ngokuti vaidzidzisa vanhu nokuchumaira kumuka kwevakafa munaJesu. 3Navo vakavabata, vakavaisa mujere metsa zuva rechimangwani, ngokuti aiya amadeekoni. 4Asi vazhinji vakazwa izwi vakatenda; nouwandu hwevanhu hwaida kuguma makumi mashanu emazana.5Ngezuva rechimangwani, vatongi vavo, vakuru nevanyori, vakaungana muJerusarema. 6naAnasi mupristi mukuru, Kaiafasi, Johani naArekizanda, naavo veshe vaiya vemhatso yomupristi mukuru. 7Naapo vaiya vavaemesa pakati pavo, vakavabvunza kuti: “Imwimwi mwaita izvi zviro ngesimba nokuti ngezita raani?”8Zvino Petro, azadzwa ndiMweya Wakachena, wakati kwavari: “Imwimwi vatongi vevanhu nevakuru, 9kudai isusu techibvunziswa nyamashi ngendaa yomushando wakanaka wakaitwa kunomunhu wakaremara, kuti waponeswa ngenjira yakaitawani. 10Ngazviziikanwe kwomuri mweshe nokuvanhu veshe vaIsuraeri, kuti ngezita raJesu Kristu weNazaretha, uwo wemwakakohomera, uwo waakamusa Mwari kubva kwevakafa, kubudikidza ndiye, uyu munhu unoema pamberi penyu apona.11Uyu ndiye ‘Buwe rakarambwa ndimwi vaaki, uwo wakaita soro repakona.’ 12Akunazve kuponeswa ngoumweni, ngokuti akuna zina rimweni pashi pomudenga rakapuwa kunavanhu kuti tiponeswe ndiro."13Zvino apo vaona kushinga kwaPetro naJohani, vaona kuti vaiwa vanhu vasikazi kudzidza, vanhutu vasina chevanozia, vakashama; navo vakazia kuti vaiya naJesu. 14Vechiona munhu wakaponeswa echiema navo, avazi kukona kuramba chiro.15Asi apo vaiya vavapanga kuti vabve pakati pevatongi, vakapangana pakati pavo. 16vechiti: “Tinozoitenyi ngevanhu ava? Ngokuti zvakaoneka pamhene ngevanhu veshe vanogara muJerusarema kuti ngegwinyiso mushamiso unembiri wakaitwa kubudikidza ndivo; nesu atikoni kuramba. 17Asi kuti zvisachazopararira pakati pevanhu, ngativakohomedzise kuti vasachazoereketazve kunevanhu kunyazwi ngouri ngezina iri Naapo 18vakavadaidza, vakavapangisisa kuti vasachazoereketa nokuti kudzidzisa ngezina raJesu.19Asi Petro naJohani vechipingura vakati kwavari: “Kuti kwakanaka mukuona kwaMwari kupurutana kwomuri kunokupurutana kunaMwari, gurai imwimwi. 20Ngokuti isusu atikoni kurekera kuereketa ngeizvo zviro zvetakaona nezvetakazwa.”21Ndizvo apo vaiya vavakohomedzisazve, vakavarekera kuti vaende, vasikaoni ndaa yokuti vavaorore ndiyo, ngendaa yevanhu, ngokuti vanhu veshe vaikudza Mwari ngeizvo zvakaitwa. 22Ngokuti munhu uwo waiya nemakore anopinda makumi marongomuna okubarwa kwake, uwo chioniso ichi chokuponeswa chakaitwa kwaari.23Naapo varekerwa kuti vaende, vakauya kunevanhu vavo, vakavarobuira zveshe izvo zvakarobuiwa kwavari ngevapristi vakuru nevakuru. 24Naapo vazvizwa, vakadaidzira kunaMwari ngechisungo chimwe, vakati: “A Mambo, iwewe ndiwe wakasika denga nenyika noruandhle nazvo zveshe zviri mukati mwazvo. 25iwewe wakaereketa ndiMweya Wakachena kubudikidza ngomuromo womuranda wako, baba edu Dhavhidha kuti: “ ‘Ngeyi madzinza akaita ushungu nevanhu vakapinimidza zvisina shwiro?26Madzimambo enyika akadzinasirira pachavo nevatongi vakaungana pamwepo kumukira Mambo Mwari naKristu wake.’27Ngokuti ngegwinyiso vakaungana mudhorobha iri kumukira Muranda wako wakachena Jesu, uwo wemwakadzodza, veshe Herodhi naPhontiusi Piratu, nemadzinza nevanhu veshe vaIsuraeri. 28kuita zveshe izvo zvakaemeswa ngepamberi ngenyara yako nangokupanga kwako kuti zviitike29Zvino, Mambo Mwari, ringira kukohomedzisa kwavo, upe kuvaranda vako kuti vaerekete izwi rako ngokushinga kweshe. 30Naapo mwechitambanudza nyara yenyu kuponesa, zvioniso nemishamiso zvinoitwa kubudikidza ngezina roMuranda wenyu wakachena Jesu.” 31Naapo vaiya vakumbira, ndau yakazungunyiswa apo pevaiya vakaungana; navo veshe vakazadzwa ndiMweya Wakachena, vakaereketa izwi raMwari ngokushinga.32Zvino mbungano yeshe yeavo vakatenda vaiya nomwoyo umwe nomweya umwe, akuna naumwe wavo waironza kuti zviro zvaaiya nazvo zvaiya zvake; asi zveshe zvaiya zvavo veshe. 33Ngesimba guru vapostori vakaita chapupu chokumuka kwaMambo Jesu kubva kwevakafa; nenyasha huru dzaiya padera pavo veshe.34Ngokuti paiya pasina naumwe pakati pavo waitama, ngokuti vazhinji vaiya neminda nokuti mhatso vakazvitengesa, vakaunza mitengo yeizvo zvakatengeswa 35vakaiisa patsoka dzevapostori; nazvo zvakakoanisirwa kunaumwe ngaumwe kudai ngokutama kwomunhu.36NaJosefa, uwo wakadudzwa ngevapostori kuti, Bhanabhasi, zvinoronza kuti: “Mwana wokuembedzera,” muRevhi, munhu weSaipurasi, 37wakatengesa munda, naye wakaunza mare, akaiisa patsoka dzevapostori.

Chapter 5

1Asi munhu waizwi Ananiasi, nomukadzi wake Safira, wakatengesa nhaka. 2Wakasara norupande rwomutengo, nomukadzi wake echizia naye, aunza rupande rwomutengo, wakaruisa patsoka ndzevapostori.3Asi Petro wakati: “Ananiasi, Sathani wazadza ngenyi mwoyo wako kuti unyepe kunoMweya Wakachena nokusara norupande rwomutengo womunda. 4Ngenguva uchipo waiya usiri wako here? Nangesure kwokutengeswa kwawo, ausaiya uri pashi pesimba rako here? Wakapinimidza ngenyi izvi mumwoyo mwako? Auzi kunyepera vanhu, asi Mwari.” 5Naapo Ananiasi echizwa aya mazwi, wakawa pashi, akafa. Nokutya kwakakura kwakagumira avo veshe vakazvizwa. 6Majaha akamiruka, akamuputira, akamutwara kuenda kubanze koomuika.7Ngesure kwomukuwo unoda kuita maawa matatu, mukadzi wake, asikazii izvi zvakaitika, akapoteramwo. 8Petro wakati kwaari: “Ndironzere kuti mwakatengesa munda here ngemare yakadai?” Naye wakati: “Eya, ngemare yakadaro.”9Asi Petro wakati kwaari: “Mwakatenderana ngenyi kuedza Mweya waMambo? Wona, tsoka dzaavo vaika mwamuna wako dziri pamusiwo, navo vanozokutwara kuenda kubanze.” 10Paripo wakawa pashi patsoka dzake, akafa. Naapo majaha apotera akamuona afa, akamutwara kumubudisa kubanze, akamuika paiya nomwamuna wake. 11Nokutya kwakakura kwakagumira veshe vechiara nepadera peavo veshe vakazwa izvi.12Zvino zvioniso nezvishamiso zvakawanda zvaiitwa ngenyara dzevapostori pakati pevanhu. Navo vaiyapo veshe ngechisungo chimwe muBerere raSoromoni. 13Asi akuna naumwe wechikwata chimweni waishinga kuti apindire mukati mwavo, asi vanhu vakavaremeredza.14Nevatendi vakapinda kututsirwa kunaMambo, vazhinji vamuna nevakadzi, ndizvo vakabudisa mumapato avo vairwara, 15vakavaradzika pamanhi nepamisengere, kuti apo Petro echipindapo, bvute rake ritibikire vamweni vavo. 16Vakaunganawo vanhu vazhinji vechibva kumadhorobha aitendenedza Jerusarema, vechiunza vairwara ngomweya ine tsvina, navo veshe vakaponeswa.17Asi kwakamiruka mupristi mukuru, naavo veshe vaiya naye, venhengo yechikwata chevaSadhusi, navo vakazara ngendurumwa, 18vakabata vapostori, vakavaisa mutirongo risina shwiro.19Asi usiku ngirosi yaMambo yakabeura misiwo yetirongo, ikavabudisa kubanze, nayo yakati: 20“Endai, mueme muTemperi mwechironzera vanhu mazwi eshe okupona uku.” 21Naapo vazwa izvi, vakapotera muTemperi mangwanani maishi, vakadzidzisa. Naapo mupristi mukuru wakauya naavo vaiya naye, akadaidza pamwepo vatongi veshe nevakuru veshe vevanhu vaIsuraeri, vakatumira izwi kutirongo kuti vavaunze.22Asi apo vangwariri veTemperi vakatumwa vagumapo, avazi kuvaona mutirongo, navo vakapetuka vakavaronzera. 23vechiti: “Mhatso yetirongo taiona yakakonywa zvakanaka, nevangwariri vakaema pamisiwo; asi apo tabeura atizi kuona munhu mukati.”24Zvino apo nduna yeTemperi nevapristi vakuru vazwa mazwi aya, vakakangaidzwa kakurutu ndivo, kuti izvi zvingazoita mapererenyi. 25Naapo pakauya munhu umweni akavaronzera echiti: “Wonai, vanhu vemwakakonyera mutirongo vanoema muTemperi vechidzidzisa vanhu.”26Naapo nduna pamwepo nevangwariri veTemperi vakaenda, vakavaunza, asi avazi kuita zvokuvaangiridza, ngokuti vaitya kupondwa ngemapuwe ngevanhu. 27Naapo vaiya vavaunza, vakavaisa pamberi pevatongi. Nomupristi mukuru wakavabvunza: 28echiti, “Takamupangirisisa kuti musazodzidzisa ngeiri zina, zvino wonai, mwazadza Jerusarema ngorudzidziso rwenyu, nemwi munoda kuunza padera pedu ngazi yomunhu uyu.”29kutenderuka kuvaIsuraeri nokukungurirwa zvishaishi. 30Asi Petro nevapostori vakapingura, vakati, “Tinosisira kuti tipurutane Mwari, haiwa kupurutana vanhu. 31Mwari wemadzibaba edu wakamusa Jesu uwo wemwakauraya ngokumuturika pamuti.Iye Mwari wakamumirudza ngokumudyo kwake kuti aite Mutungamiriri noMuponesi, kuti ape. 32Nesu tiri zvapupu zvaaya mazwi, noMweya Wakachena, uwo waakapa Mwari kwavari vanomupurutana.”33Naapo vazwa izvi, vakazadzwa ngoushungu, vakada kuvauraya. 34Asi umwe wevaFarisi wakamiruka kubva pakati pevatongi, zina rake ndiGamarieri, mudzidzisi weMipango, uwo wairemeredzwa ngevanhu veshe, naye wakapanga kuti avo vanhu vambobudiswa kubanze kwomukuwo mudoko.35Wakati kwavari: “Imwimwi vamuna vaIsuraeri, dzingwarirenyi ngeizvo zvomunoda kuita ngeava vanhu. 36Ngokuti ngemazuva ekaretu Theudhasi wakamiruka, echiti iye waiya mukuru. Vanhu vaida kuita mazana marongomuna vakamuteera; asi wakaurawa, naavo veshe vakamuteera vakaparadzwa, vakapera. 37Ngesure kwake Judhasi muGarire wakamiruka ngemazuva okunyorwa mazina, wakakweya vanhu vamweni kuti vamuteere; iye naye wakafa, naavo veshe vakapaukiswa ndiye vakapararira veshe.38Ndizvo zvino ndinoti kwomuri, taraukai kubva kuneava vanhu, muvarekere vari vega; ngokuti kudai iri zano nouyu mushando zviri zvevanhu, zvinozoparadzwa. 39Asi kuti zviri zvaMwari, amuna simba rokuvanyisa. Ngokuti pamweni mungadai mwechirwisana naMwari!” Navo veshe vakatenderana naye.40naapo vadaidza vapostori kwavari, vakavashwapura, vakapangirisisa kuti vasazoereketa ngezina raJesu, vakavarekera. 41Ndizvo vakabva pamberi pevatongi, vechidakara ngokuti vakaerengwa kuita vanosisira kuitirwa zvinotsverudza ngendaa yezina rake. 42Mazuva eshe muTemperi nomumakanyi avazi kurekera kudzidzisa nokuchumaira ndiJesu kuti ndiye Kristu.

Chapter 6

1Zvino mumazuva aya, apo vadzidzi vaiangira kuwanzwa, vaJudha vaiereketa chiGiriki vakavhuruvhutira vaHebheru, ngendaa yokuti shirikadzi dzavo dzairekeredzwa mukukoanisirwa kwezuva ngezuva.,2Nevari gumi navairi vakadaidza kwavari chiunga chevadzidzi, vakati: “Akusisiri kuti isusu tisiye izwi raMwari, tishande pamatafura. 3Ndizvo, hama dzangu, tsanangurai vamuna vanomwe kubva pakati penyu vanogondeka, vakazara ndiMweya nokungwara, vetingaemesa padera pouyu mushando 4Asi isusu tinozoangira mukukumbira nomumushando weizwi.”5Neizwi iro rakadakadza chiunga cheshe, navo vakatsanangura Stefano, munhu wakazara ngokugonda noMweya Wakachena, Firipu, Prokhorusi, Nikano, Thimona, Phamenasi naNikorusi weAntiokhi waiya akatenderukira kuchiJudha. 6Vakavaisa pamberi pevapostori, naapo vaiya vakumbira, vakaisa nyara dzavo padera pavo.7Neizwi raMwari rakaangira kupararira; chiunga chevadzidzi chakaangira kukura kakurutu muJerusarema; nevapristi vazhinji vakapurutana mukutenda.8Stefano azara ngenyasha nesimba, waiita mishamiso nezvioniso zvikuru pakati pevanhu.9Zvino vamweni veavo vemhatso yokudira vanozwi Vanhu Vakasununguka, nevaKurene, nevaArekizanda, neavo vanobva Sirisia, nevaAsia, vakamiruka vechiita hasha naStefano.10Navo avazi kukona kuemesedzana noungwaru noMweya zvaakaereketa ndizvo. 11Naapo ngokufishika vakanyengerera vanhu kuti vati: “Takamuzwa echireketa mazwi okutuka Mosi naMwari.”12Navo vakavherudza vanhu nevakuru nevanyori, vakamutsotokera, vakamubata, vakamuunza kune vatongi. 13Vakaemesa zvapupu zvokunyepa, izvo zvakati: “Munhu uyu aatongorekeri kuereketa mazwi okutuka iyi ndau yakachena neMipango; 14ngokuti takamuzwa echironza kuti, uyu Jesu weNazaretha unozoparadza ndau iyi, nokupinduridza mitoo yaakapa kwetiri Mosi.” 15Naavo veshe vaiya vakagara pavatongi, vechimuringisisa, vakaona hope yake yakadai ngehope yengirosi.

Chapter 7

1Zvino mupristi mukuru wakati: “Izvi zvine gwinyiso here?” 2Naye wakati: “Hama nemadzibaba, purutanai kwendiri. Mwari wouthende wakaoneka kunababa edu Abrahama, apo pevaigara muMesopotamia, vasati vagara muHarani, 3wakati kwaari: ‘Buda munyika yako nokubva kuhama dzako, uende munyika yendinozokupangidzira.4Naapo wakabuda kubva munyika yevaKharadhea, akagara muHarani. Ngesure kwokufa kwababa ake, Mwari wakamuthuthisa kubveyo kuti auye munyika iyi yomunogara zvinopano imwimwi. 5naye aazi kumupa nhaka mukati mwayo, haiwa kunyazwi nepanokwana kutsikwa ngetsoka, asi wakamugondisa kuti unozoipa kwaari kuti iite nhaka yake neyorudzi rwake runozouya sure kwake, apo paaiya asati abara mwana.6NaMwari wakareketa ngenjira iyi kuti: ‘Mibarirwana yake inozoita vanhu vapara munyika yevamweni, avo vachavaita hloko dzavo, vechivabata ngenjira yakashata metsa kupera kwemakore mazana marongomuna. 7Asi ndinozoritonga iro dzinza revanozoitwa ndiro hloko,’ wakaronza Mwari, ‘Nangesure kweizvo vanozobuda, vandidire mundau iyi. 8Naapo wakamupa chitenderano chokuchekwa. Ndizvo Abrahama abara Isaka, wakamucheka ngezuva rechisere; naIsaka wakabara Jakobe naJakobe wakabara madzibaba mukuru gumi navairi.9“Nemadzibaba mukuru vakaita ndurumwa ndiJosefa, vakamutengesa Egipite; asi Mwari waiya naye,, 10Naye wakamununurira kubva kumadambudziko ake eshe, wakamupa nyasha noungwaru pamberi paFaro, mambo weEgipite, uwo wakamuemesa kuti aite mutongi padera peEgipite nemhatso yake yeshe.11Zvino nzara yakauya padera penyika yeshe yeEgipite neyeKhenani, nokutambudzika kukurutu; nemadzibaba edu avazi kuona zvokudya. 12Asi apo Jakobe azwa kuti yaiyamwo koroni muEgipite, wakatuma madzibaba edu panguva yokutanga. 13Parwendo rwechipiri, Josefa wakaita pachake kuti aziikanwe kuvakoma vake, nehama dzaJosefa dzakaziikanwa kunaFaro.14NaJosefa wakavatuma koodaidza kuti vauye kwaari baba ake Jakobe nehama dzake dzeshe, vanhu makumi manomwe navashanu. 15ndizvo Jakobe wakadzaka kuenda Egipite. Naye wakafa, iye namadzibaba edu. 16navo vakatwarwa kupetudzwa Shekemi, vakaikwa muiba raakatenga Abrahama ngesirivha kubva kuvakororo vaHamori muShekhemu.17"Naapo wakwedzera mukuwo wechigondiso, chaakapika Mwari kuna Abrahama, vanhu vakaangira kuwanda nokuita vazhinji muEgipite 18metsa ‘Kwagadzwa mambo umweni kutonga padera peEgipite, uwo waiya asikazii Josefa.’ 19Wakabata dzinza redu ngourimbwi, wakaangiridza madzibaba edu kuti varashe vana vavo, kuti vasapona.20Panguva iyi Mosi wakabarwa, naye waiya akanaka kakurutu pamberi paMwari. Wakarerwa mwedzi mitatu mumhatso yababa ake. 21naapo aiswa pabanze, mwanasikana waFaro wakamutonha, akamurera kuti aite mwana wake.22NaMosi wakadzidziswa ungwaru hweshe hwevaEgipite, waiya akagwinya mumazwi ake nomumishando yake. 23“Naapo aguma makore makumi marongomuna okubarwa, wakada mumwoyo mwake kuti ahambire hama dzake vana vaIsuraeri. 24Naapo echiona umwe wavo echishaishirwa, wakarwira uwo waitsikirirwa, akauraya muEgipite. 25Asi wakapinimidza kuti hama dzake dzaizwisisa kuti Mwari waida kuvaponesa kubudikidza ngenyara yake, asi avazi kuzwisisa.26Ngezuva raiteera, wakaguma kwavari vechiambana, naye wakaereketa kwavari kuti avaiyanise echiti, ‘Vamuna, muri hama; munoshaishirana ngenyi?’ 27Asi iye waishaishira muakirwana wake wakamututumidza echiti, ‘Ndiani wakakuemesa kuita mambo nomutongi padera pedu? 28Iwewe unoda kundiuraya here kudai ngezvewakauraya muEgipite zuro?29Naapo Mosi azwa izwi iro wakatiza, akaita chigarandimo munyika yeMidhiani, apo paakabara vakororo vairi. 30“Naapo makore makumi marongomuna apera, ngirosi yakaoneka kwaari ari mushango roMutunhu weSinai, iri mumirazvu yomuriro.31Naapo Mosi echiona, wakashamiswa ngechioniso; achakwedzera kuringira, izwi raMambo Mwari rakazwika rechiti: 32‘Inini ndini Mwari wemadzibaba ako, Mwari waAbrahama, waIsaka nowaJakobe.’ NaMosi wakahuta, akatya kuringira.33Mambo Mwari wakati kwaari, ‘Dusa magwada kubva patsoka dzako, ngokuti pandau pewakaema pamavhu akachena. 34Ngegwinyiso ndakaona kutambudzwa kwevanhu vangu vari muEgipite, ndakazwa kugomera kwavo, ndadzaka kuti ndivanunure. Zvino uya, ndinozokutuma Egipite.’35“Ndiye uyu Mosi wevakaramba vechiti: ‘Ndiani wakuita mambo nomutongi?’ Ndiye wakatumwa ndiMwari kuti aite mambo nomusunhuri kubudikidza ngengirosi yakaoneka kwaari mupfiba. 36Uyu munhu wakavatungamirira kubuda, aita mishamiso nezvioniso munyika yeEgipite nomuRuandhle Rwakatsvuka nomushango kwemakore makumi marongomuna. 37Uyu ndiye Mosi uwo wakati kuvana vaIsuraeri: ‘Mwari unozomumirudzira Muprofeti kubva muhama dzenyu, wakadai ndini.’38Uyu ndiye waiya mumbungano mushango nengirosi yakaereketa kwaari paMutunhu weSinai, anemadzibaba edu; uwo wakaashira mazwi okupona kuti aape kwetiri. 39Madzibaba edu akaramba kumupurutana, asi vakamututumidza parutii kubva kwavari, vakakunukudzira mwoyo yavo kuhwirira Egipite. 40vechiti kunaAroni, ‘Tiitire zvimwari zvinozotitungamirira; ngokuti uyu Mosi wakatibudisa kubva kunyika yeEgipite, atizii chakaitika kwaari.’41Navo vakaumba konyana ngaawo mazuva, vakaita mudiro kunouwo muedzaniso, vakadakara ngomushando wenyara dzavo. 42Asi Mwari wakavafuratira, akavarekera kuti vadire hondo dzomudenga, kudai ngezvakanyorwa mubhuku revaprofeti kuti, “Mwakapira kwendiri here mhuka dzakaurawa nemidiro kwemakore makumi marongomuna muri mushango, imwimwi vemhatso yaIsuraeri?43Nemwi mwakatora tende raMorekhi nenyeredzi yechimwari chenyu Refani, miedzaniso yemwakaita kuti muidire; neni ndinozomututisa kuenda mberi kweBhabhuroni.44“Madzibaba edu vaiya netende rechapupu mushango, kudai ngezvaakaemesa uwo wakaereketa kunaMosi, kuti ariite kudai ngechionero chaakaona. 45Iro rakaashirwa ngemadzibaba edu vakapotera naro naJoshua, apo pevakapotera kugara nhaka yevemadzinza, aakadzinga Mwari kubva pamberi pehope dzemadzibaba edu. Naro rakaapo metsa kuguma kumazuva aDhavhidha, 46uwo wakaona nyasha pamberi paMwari, akadisisa kuti atsvakire mhatso yaJakobe ugaro.47Asi ndiSoromoni wakazomuakira mhatso. 48Asi Uripadera pazveshe aagari muugaro hwakaitwa ngenyara; kudai ngezvaakaereketa muprofeti echiti. 49“Denga ndicho chigaro changu choumambo, nenyika ndicho chitambarariro chetsoka dzangu. Munozondiakira mhatso yakadini, unoronza Mambo Mwari, nokuti ngeiri ndau yokuzorora kwangu? 50Nyara yangu aizi kuita izvi zveshe here?.51“Imwimwi mune mitsipa yakakukutara, nevano mwoyo nenzee zvisikazi kuchekwa, munondogara mwechirwisana noMweya Wakachena; kudai ngezvevakaita madzibaba enyu, ndizvo zvomunoitawo imwimwi. 52Ngouri wevaprofeti usikazi kutambudzwa ngemadzibaba enyu? Navo vakauraya avo vakavaronzera ngepamberi ngokuuya kwoUmwe Wakarurama, zvinopano imwimwi mwakamupira nokumuuraya. 53Imwimwi mwakaashira Mipango yakaunzwa ngengirosi, nemwi amuzi kuingwarira.”54Naapo vechizwa izvi vakanyangadzwa navo vakamukwetsera mazino. 55Asi iye azadzwa ngoMweya Wakachena, akaringira mudenga, akaona uthende hwaMwari naJesu akaema ngokumudyo kwaMwari. 56Akati :“Ringira, ndinoona mudenga mwakabeurwa, noMwana woMunhu akaema ngokumudyo kwaMwari.”57Asi vakadaidzira ngeizwi guru, vakatsiira nzee dzavo, vakamutsotokera ngechisungo chimwe, 58Navo vakamubudisa kubanze kwedhorobha, vakamuponda ngemapuwe. Nezvapupu zvakaisa zvokufuka zvavo patsoka dzejaha raizwi Sauri.59Navo vakaponda Stefano ngemapuwe; wakakumbira echiti: “Mambo Jesu, ashirai mweya wangu.” 60Naye wakagwadama pashi, akadaidzira ngeizwi guru echiti: “Mambo, usavaitira ndaa ngouku kushaisha.” Naapo aereketa izvi, wakafa.

Chapter 8

1NaSauri waiya mubangano rokuurawa kwake. Kwakabuda ngeiro zuva kutambudzwa kukurutu kwechiara chaiya muJerusarema; navo veshe vakapararira munyika yeJudhia neSamaria, kwakasara vapostori vega. 2Nevanhu vaidira vakaika Stefano, vakamuchema kakurutu. 3Asi Sauri waiparadza chiara, echipotera mumhatso ngemhatso, nokubata ngesimba veshe vamuna nevakadzi nokuvakonyera mutirongo.4Ndizvo avo vakapararira vakahambira ndau dzeshe vechichumaira izwi. 5Firipu wakadzaka kudhorobha reSamaria, wakachumaira kwavari ndiKristu.6Vanhu vazhinji vakapurutana ngechisungo chimwe kune izvo zvaironzwa ndiFiripu, apo vazwa, vaona zvioniso zvaakaita. 7Ngokuti kwakabuda mweya yetsvina kubva muvazhinji vaiya nayo, yechidaidzira ngeizwi guru; nevazhinji vaiya vakaoma muiri nezvirema vakaponeswa. 8Kwakaapo kudakara kukuru mudhorobha iro.9Asi waiyapo munhu umweni, zina rake raizwi Simoni, waikamba mudhorobha iro, echishamisa dzinza revaSamaria, echironza kuti iye waiya mukuru. 10Vakamupurutana veshe, kubvira kuvadoko metsa kuvakuru vechiti: “Uyu munhu isimba guru raMwari.” 11Navo vakamupurutana ngokuti kubvira mukuwo wakareba iye waiya avashamisa ngokukamba kwake.12Asi apo vakatenda Firipu waiya echichumaira mashoko akanaka ngendaa youmambo hwaMwari nezina raJesu Kristu, vakabhabhatidzwa, veshe vamuna nevakadzi. 13Kunyazwi naye Simoni wakatenda. Abhabhatidzwa wakaangira kugara naFiripu; wakashamiswa kakuru echiona zvioniso nemishamiso mikuru yechiitwa.14Naapo vapostori vaiya muJerusarema vazwa kuti vaSamaria vaiya vaashira izwi raMwari, vakatuma kwavari Petro naJohani. 15Avo vairi vadzakayo, vakavakumbirira kuti vaashire Mweya Wakachena. 16ngokuti waiya usati wadzaka padera poumwe wavo, asi vaiya vakabhabhatidzwa ngezina raMambo Jesu. 17Naapo vakaisa nyara dzavo padera pavo, vakaashira Mweya Wakachena.18Zvino apo Simoni aona kuti Mweya wakapuwa kubudikidza ngokuiswa kwenyara dzevapostori padera pavo, iye wakada kuvapa mare. 19Echiti: “Ndipeiwo iri simba kuti kunyazwi ndiani wendinozoisa nyara yangu padera pake, unozoashira Mweya Wakachena.”20Asi Petro wakati kwaari: “Mare yako ngaipere pamwepo newe, ngokuti wapinimidza kuti chipuwo chaMwari chingatengwa ngemare. 21Iwewe auna rupande nokuti chikoaniswa kuiyi ndaa, ngokuti mwoyo wako auzi kururama pamberi paMwari. 22Ndizvo tenderuka ubve mukushaisha kwako uku, ukumbire kunaMambo, kuti pamweni kungarekererwa kwouri kupinimidza kwomwoyo wako. 23Ngokuti ndinoona kuti uri muchanduru chinovava nomukusungwa ngemaketani okushaisha.”24NaSimoni wakapingura, akati: “Ndikumbirirei kunaMambo kuti ndisazogumirwa ngechimwe cheizvo zvemwaereketa.”25Ndizvo apo vaiya vaita chapupu nokuereketa izwi raMambo, vakapetuka Jerusarema, vechichumaira vhangeri mumizi mizhinji yevaSamaria.26Asi ngirosi yaMambo yakaereketa kunaFiripu yechiti: “Miruka, uende kubani ngenjira inodzaka kubva Jerusarema kuenda Gaza. Iyi injira yomushango.” 27Naye wakamiruka, akaenda. Ringira, munhu weEthiopia, muthenwa, nduna huru yaKhandase mambokadzi weEthiopia, waingwarira upfumi hwake hweshe, waiya akauya Jerusarema koodira. 28Iye waipetuka; akagara mungoro yake, naye waifunda bhuku romuprofeti Isaya.29NoMweya wakati kunaFiripu: “Kwedzera ushongane nengoro iyi.” 30Firipu wakarumba kuenda kwaari, wakamuzwa echifunda bhuku raIsaya muprofeti, wakabvunza akati: “Unozwisisa here izvi zvounofunda. 31Naye wakapingura akati: “Ndingaita mazwisisirenyi, asi kuti umwe anditungamirira?” Naye wakapota Firipu kuti akwire, agare naye.32Norupande rwezvinyorwa rwaaifunda rwaiya urwu: “Iye wakakweiwa kudai ngegwai koourawa, nokudai ngemwana wegwai rinonyarara pamberi pounorigunda, ngokudaro aabeuri muromo wake. 33Mukutsverudzwa kwake kutonga kwakarurama kwakabviswa kwaari. Ndiani unozoronza mibarirwana yake? Ngokuti kupona kwake kwakatorwa kubva munyika.”34Nomuthenwa wakapingura kunaFiripu, akati: “Ndinokupota, muprofeti unoereketa izvi ndiani, ndiye emene here nokuti unoereketa ngoumweni?” 35Naapo Firipu wakabeura muromo wake, akatanga kubvira pachinyorwa ichi, wakachumaira kwaari ndiJesu.36Vachahamba munjira, vakaguma pamvura; nomuthenwa wakati: “ningira, mvura iri pano. Chiinyi chinondirambidza kuti ndisabhabhatidzwa?” 37Firipu wakapingura, akati: “Kudai wechitenda ngomwoyo wako weshe, kunotenderwa.” Naye wakapingura echiti: “Ndinotenda kuti Jesu Kristu Mwana waMwari.” 38Naye wakapanga kuti ngoro iemeswe. Navo veshe vakadzaka mumvura, Firipu nomuthenwa, naye wakamubhabhatidza.39Naapo vabuda kubva mumvura, Mweya waMambo wakabvisa Firipu; nomuthenwa aazi kuchamuona, ngokuti iye wakaenda munjira yake echidakara. 40Asi Firipu wakaoneka ari muAzotusi; echihamba, wakachumaira vhangeri mumadhorobha eshe metsa wakaguma Sizaria.

Chapter 9

1Asi Sauri echifemurika ngoushungu wokuda kuuraya vadzidzi vaMambo, wakaenda kumupristi mukuru, 2akakumbira kwaari tsamba dzokuenda Dhamasekusi, kumhatso dzokudira, kuti kudai echizoona vateeri veNjira iyi, kunyazwi vamuna nokuti vakadzi, waizovaunza vakasungwa Jerusarema.3Zvino echihamba wakakwedzera Dhamasekusi. Paripo kujeka kwakauya kwechibva mudenga 4kumutendenedza: “Sauri, Sauri, unonditambudzirenyi?“5Naye wakati: “Urianani, Mambo?” Wakati: “Ndini Jesu uwo wounotambudza; kwakakonza kwouri kupunhura zvibaiso zvinopinza. 6Asi iye echihuta nokushama wakati: “Mambo, unoda kuti ndiiteyi?” NaMambo wakati kwaari: “Asi muruka, upinde mudhorobha, naapo unozobuira iwewe izvi zvinosisira kuti uite.” 7Vaissa vaihamba naye vakaema vasikareketi, vechizwa izwi, asi vasikaoni munhu.8Sauro wakamuruka kubva pashi, naapo abeura madziso ake, aazi kuona chiro; ndizvo vakamubata ngenyara, vakamuunza muDhamasekusi. 9Naye wakaita mazuva matatu asikaoni, asikazi kudya nokuti kumwa.10Zvino waiyamo mudzidzi muDhamasekusi, zina rake raizwi ndiAnaniasi. Mambo wakati kwaari muchioniso: “Ananiasi,” naye wakati: “Ndiri pano, Mambo. 11NaMambo wakati kwaari: “Miruka uende mupato rinozwi Rakarurama, ubvunze mumhatso yaJudhasi munhu unozwi ndiSauri weTharsusi; ngokuti, ningira, iye unokumbira, 12naye waona muchioniso munhu unozwi ndiAnaniasi, echipinda nokuisa nyara dzake padera pake, kuti aonezve.”13Asi Ananiasi wakapingura echiti: “Mambo, ndakazwa ngevanhu vazhinji ngendaa yomunhu uyu, ngokuwanda kweizvo zvakashata zvaakaita kune vakacheneswa venyu muJerusarema. 14Nepano unaro simba raakapuwa ngevapristi vakuru kuti asunge avo veshe vanokumbira ngezina renyu.” 15Asi Mambo wakati kwaari: “Enda, ngokuti mudziyo wakatsanangurwa ndini kuti atware zina rangu kune vemadzinza nemadzimambo nokuvana vaIsuraeri. 16Ngokuti inini ndinozomuonisa zveshe zvaanosisira kuzotambudzwa ndizvo ngendaa yezina rangu.”17Ndizvo Ananiasi wakaenda, akapotera mumhatso. Echiisa nyara dzake padera paSauri, akati: “Mukoma Sauri, Mambo Jesu, uwo wakaoneka kwouri munjira yewakauya ndiyo, wandituma kuti uonezve, uzadzwe ndiMweya Wakachena.” 18Paripo zvakawa kubva kumadziso ake zviro zvakadai ngemagwamba ehove, naye wakaonazve. Wakamiruka, 19akabhabhatidzwa, wakadya zvokudya, akagwinyiswa. Sauri wakagareyo mazuva amweni nevadzidzi muDhamasekusi.20Paripo mumhatso dzokudira wakachumaira ndiJesu echiti: “Uyu Mwana waMwari.” 21Veshe vakamuzwa vakashamiswa vechiti: “Uyu andiyepi here wakauraya avo vaikumbira ngezina iro muJerusarema? Naye wakauya pano here ngeichi chizato, kuti aende navo vakasungwa pamberi pevapristi vakuru?.” 22Asi Sauri wakaramba echigwinyiswa, akanasa kugutsa vaJudha vaigara muDhamasekusi, echikohomedzisa kuti uyu Jesu ndiye Kristu.23Nangesure kwemazuva mazhinji apera, vaJudha vakapangana kumuuraya. 24asi bangano ravo rakaziikanwa kunaSauri. Vakarinda misiwo masikati nousiku kuti vamuuraye; 25asi vadzidzi vake vakamutora usiku, vakamubudisa ngepaburi reparukumbati, vakamudzasa ari mudendere.26Naapo aguma Jerusarema, wakaedza kuti abatanewo nevadzidzi; navo veshe vakamutya, vasikatendi kuti waa mudzidzi. 27Asi Bhanabhasi wakamutora, akamuunza kune vapostori, wakadudzira kwavari maonere aakaita Mambo munjira, nenjira yaakareketa ndiyo kwaari, nenjira yaaiya akachumaira ngezina raJesu ngokushinga muDhamasekusi.28Ndizvo wakagara navo echihamba kupotera nokubuda pakati pavo muJerusarema, akachumaira ngokushinga ngezina raMambo. 29Wakareketa echiphikisana nevaJudha vaireketa chiGiriki, asi vakatsvaka mazano okuda kumuuraya. 30Asi apo hama dzazvizia, vakamudzasa kuenda Sizaria, vakamutumira Tharsusi.31Ndizvo chiara cheshe chaiya muJudhia nomuGarire neSamaria chakaona kunyarara, chikaakiwa, nacho chechihamba ngokumutya Mambo nomukuembedzerwa ndiMweya Wakachena, chakawandiswa. 32Kwakaitika kuti Petro echihamba kundau dzeshe pakati pavo veshe wakadzaka kune vakacheneswa vaigara Ridha.,33Naapo wakaona munhu waizwi ndiAeneasi, uwo waiya akaata mumubhedhi wake makore masere, ngokuti waiya akaoma muiri. 34Petro wakati kwaari: “Aeneasi, Jesu Kristu unokuponesa; miruka, unasire mubhedhi wako.” Paripo iye wakamiruka. 35Naavo veshe vaigara muRidha nomuSharoni vakamuona, vakatenderukira kunaMambo.36Zvino kwaiyapo muJopa mudzidzi, zita rake raizwi Thabhitha, ukwo kunoti ngokukumuchwa, Dhokasi. Iri dzimai raiya nemishando yakanaka nokukovera zvipo.” 37Kwakaitika ngaawo mazuva, kuti rakarwara, rikafa. Naapo vaiya varishambidza, vakariisa mukamera romuturika.38Ngokuti Ridha raiya pasinde peJopa, vadzidzi vechizwa kuti Petro waiyamwo, vakatuma vanhu vairi kwaari, vechimupota vechiti: “Usanonoka kuuya kwetiri. 39Petro wakabudisa veshe pabanze, wakagwadama, akakumbira. Akunukukira kunomuiri, akati: “Thabhitha, muka.” Naye wakasvinura madziso ake, naapo aona Petro, wakamuka, akagara.40Ndizvo Petro wakamiruka, akaenda navo. Naapo aguma, vakamuunza mukamera romuturika; shirikadzi dzeshe dzakaema pasinde pake dzechichema, dzechipangidzira mabhachi nezvokufuka zvaakaita Dhokasi, achiripo navo. 41Naye amubata ngenyara yake wakamumirudza. Naapo adaidza vakacheneswa neshirikadzi wakamuisa pamberi pavo echipona. 42Zvakaziikanwa mukati mweJopa reshe, vazhinji vakatenda kuna Mambo. 43Naye wakagara mazuva mazhinji muJopa nomunhu unozwi Simoni, musukuti.

Chapter 10

1MuSizaria waiyamwo munhu waizwi Khoneriusi, nduna yezana yechikwata chemajoni chaizwi cheItaria. 2Waiya munhu unodira nounotya Mwari pamwepo nevemhatso yake yeshe, wakakovera zvipo ngenyasha kuvanhu nokugara echikumbira kunaMwari.3Zvino nguva yooda kuita awa rechipfumbamwe rezuva, wakanasa kuona muchioniso ngirosi yaMwari yechipotera, yechiti kwaari: “Khoneriusi.” 4Wakaringisisa ngirosi echitya, akati: “Chiinyi, Mambo?” Nayo yakati kwaari: “Mikumbiro yako nokukovera zvipo kwako zvakakwira kuita mucherechedziso pamberi paMwari. 5Zvino tuma vanhu kuJopa vaunze munhu unozwi Simoni, uwo unozwi Petro. 6Iye unogara nomunhu unozwi Simoni, musukuti, mhatso yake iri pasinde poruandhle.7Apo ngirosi yakaereketa kwaari yaenda, wakadaidza vairi vevaranda vemhatso yake, nejoni raidira reavo vaigara vechimushandira. 8Naapo aronza kwavari zveshe, wakavatuma kuenda Jopa.9Zvino nechimangwani, avo vachahamba vechikwedzera kudhorobha, Petro wakakwira padenga remhatso rakaterama kookumbira, rooda kuita awa rechitanhatu. 10Wakazwa nzara, echidisisa kuti adye chiro; asi vachanasirira, wakabatwa ndimweya. 11Naye wakaona denga rakabeuka, nechiro chaidzaka chakadai ngejira gurutu rakadzaswa panyika rakasungwa marupande aro marongomuna. 12Mukati mwaro mwaiya nembeu dzeshe dzemhuka dzine mirenje mirongomuna nezvipuka zveshe zvinotamanda zvomunyika neshiri dzomudenga.13Neizwi rakauya kwaari rechiti: “Miruka, Petro; uraya, wechidya.” 14Asi Petro wakati: “Haiwa, Mambo! Ngokuti andizi kumbodya chiro chisina shwiro nechakasvipiswa.” 15Neizwi rakauyazve kwaari ngokwechipiri rechiti: “Chaakachenesa Mwari, usati achina shwiro.” 16Ichi chakaitika mikuwo mitatu, jira rakaashirwazve mudenga.17Zvino Petro achakangaidzwa mukati mwake kuti chinoronzenyi chioniso icho chaaiya aona, penya, avo vanhu vakatumwa ndiKhoneriusi, vaiya vechibvunza mhatso yaSimoni, vakaema pamusiwo. 18Navo vakadaidzira, vakabvunza kuti, Simoni unozwi Petro unogarapo here.19NaPetro achapinimidza ngechioniso, Mweya wakati kwaari: “Ringira, vanhu vatatu vanokutsvaka. 20Asi muruka udzake, uende navo usikagonondi; ngokuti ndini ndakavatuma.” 21Petro wakadzaka kune vanhu avo, akati: “Ndini uwo womunotsvaka; mwahambirenyi?”.22Navo vakati: “Khoneriusi, nduna yezana, munhu wakarurama nounotya Mwari, unembiri yakanaka kudzinza reshe revaJudha, wakapangwa ngengirosi yakachena kukudaidza kuti uuye kumhatso yake, nokuzwa mazwi anobva kwouri.” 23Ndizvo Petro wakavadaidza kuti vapotere mukati, wakavapa zvokudya. Nechimangwani wakamuruka, akaenda navo, nehama dzimweni dzeJopa dzakaendawo naye.24Nechimangwani vakapotera muSizaria, naKhoneriusi waivagarira, waiya adaidza pamwepo hama dzake neshamwari dzake dzinodikanwa.25Naapo Petro apinda, Khoneriusi wakashongana naye, akawira patsoka dzake, akamudira. 26Asi Petro wakamumirudza echiti: “Miruka; neniwo ndiri munhu.27Naapo achaereketa naye, wakapotera mukati, akaona vazhinji vakaungana. 28akati kwavari: “Imwimwi munozia kuti azvitenderwi ngemipango kuti muJudha ashonganiswe nokuti auye kunomunhu wedzinza rimweni. Asi inini Mwari wakandipangidzira kuti ndisazoronza kuti munhu chiro chisina shwiro nokuti wakasvipiswa. 29Ndizvo apo ndadaidzwa, ndauya ndisikarambi. Ndizvo ndinobvunza mwakandidaidzirenyi?”30NaKhoneriusi wakati: “Aamazuva marongomuna akapinda, metsa kuguma awa iri, ndaingwarira awa rokukumbira rechipfumbamwe mumhatso yangu; ndakaona munhu wakaema pamberi pangu anezvokufuka zvinonanikira. 31Naye wakati: ‘Khoneriusi, mikumbiro yako yakazwika, nokukovera zvipo kwako kwakakarakadzwa pamberi paMwari. 32Ndizvo tuma kuJopa, udaidze Simoni, uwo unozwi Petro; unogara mumhatso yaSimoni, musukuti, pasinde poruandhle.’ 33Ndizvo paripo ndakatuma vanhu kwouri, newe ngokuuya wanasa; ndizvo tiri pano teshe pamberi paMwari kuzwa zveshe zvakapangwa kwouri ndiMwari.”34NaPetro ashama muromo wake, wakati: “Ngegwinyiso ndinoona kuti Mwari andiyepi mutsananguri wevanhu. 35Asi kumadzinza eshe, weshe unomutya nokuita zvakarurama unoashirika kwaari.36Munorizia izwi iro raakatuma kunavana vaIsuraeri, echichumaira mashoko akanaka okunyarara ndiJesu Kristu ndiye Mambo wavo veshe. 37Imwimwi munorizia izwi rakachumairwa munyika yeshe yeJudhia, kubvira ngomuGarire ngesure kworubhabhatidzo rwaakachumaira Johani. 38Ngenjira iyo Mwari yaakamudzodza ndiyo Jesu weNazaretha ndiMweya Wakachena nesimba; uwo waihamba echiita zvakanaka, echiponesa avo veshe vaitambudzwa ndiDhiabhorosi, ngokuti Mwari waiya naye.39Nesu tiri zvapupu zveizvo zveshe zvaakaita kweshe munyika yevaJudha nomuJerusarema. Ndiye wevakauraya ngokumuturika pamuti. 40Uyu Mwari wakamumusa kubva murufu ngezuva rechitatu, akamupa simba kuti aoneke pamhene. 41Asi haiwa kuoneka ngevanhu veshe, asi kwetiri isusu, takatsanangurwa karetu ndiMwari kuita zvapupu, avo vakadya nokumwa naye ngesure kwokumuka kwake kubva kwevakafa.42Wakatipanga kuchumaira kuvanhu nokupupura kuti uyu ndiye wakaemeswa ndiMwari kuita Mutongi wevanozwa nevakafa. 43Kwaari vaprofeti veshe vanoita chapupu ndiye, kuti ngezina rake, munhu weshe unotenda kwaari unozorekererwa zvishaishi.”44Naapo Petro achaereketa aya mazwi, Mweya Wakachena wakadzaka padera pavo veshe vakazwa izwi. 45Naavo vatendi vevakachekwa avo vakauya naPetro vakashamiswa ngokuti chipo choMweya Wakachena chakadururwawo padera pevemadzinza.46Ngokuti vaivazwa vechiereketa ngendimi nokukurisa Mwari. Naapo Petro wakapingura, akati: 47“Pane ungarambidza mvura here kuti ava vasabhabhatidzwa, avo vakaashira Mweya Wakachena kudai tisu?” 48Naye wakapanga kuti vabhabhatidzwe ngezina raJesu Kristu. Vorovomupota kuti agarepo mazuva amweni.

Chapter 11

1Zvino vapostori nehama dzaigara muJudhia vakazwa kuti vemadzinza navo vaiya vaashira izwi raMwari. 2Naapo Petro akwira Jerusarema, vatendi avo vevakachekwa vakaita hasha naye, 3vechiti: “Iwewe wakapotera kunevanhu vasikazi kuchekwa, ukadya navo!”4Asi Petro wakatanga kuvaronzera zveshe ngokuteererana kwazvo echiti: 5“Ndaiya ndiri mudhorobha reJopa ndechikumbira; ndakabatwa ndimweya, ndakaona muchioniso chiro chakadai ngejira guru, rechidzaswa rakasungwa marupande marongomuna kubva mudenga; chakauya kwendiri. 6Apo ndaningisisa, ndakaona mhuka dzine mirenje mirongomuna nezvikara zvomushango nezvinotamanda neshiri dzomudenga.7Ndakazwawo izwi rechiti kwendiri, ‘Miruka, Petro; uuraye, udye!" 8Asi ndakati: ‘Haiwa, Mambo! Ngokuti apana chiro chisina shwiro nokuti chakasvipiswa chakambopotera mumuromo mwangu.’ 9Asi izwi rakapingura ngokwechipiri rechibva mudenga rechiti: ‘Chaakachenesa Mwari, usati chiro chisina shwiro". 10Izvi zvakaitika katatu; nazvo zveshe zvakaashirwazve kuhwirira mudenga.11Panguvayo vanhu vatatu vakaguma pamhatso petaigara, avo vaiya vatumwa kwendiri vechibva Sizaria. 12NoMweya wakandironzera kuti ndiende navo, pasina muketo pakati pavo nesu. Nehama idzi nhanhatu dzakaendawo neni; nesu takapotera mumhatso yomunhuwo. 13Naye wakaerengudza kwetiri ngenjira yeyakaoneka ndiyo ngirosi yechiema mumhatso mwake yechiti, ‘Tumira izwi kuJopa, uunze Simoni uwo unozwi Petro. 14Naye unozoereketa kwouri mazwi ounozoponeswa ndiwo, iwewe nevemhatso yako veshe.15Naapo ndichatanga kureketa, Mweya Wakachena wakadzaka padera pavo, kudai ngezvewakadzaka padera pedu pakutanga. 16Neni ndakakarakadza izwi raMambo raakaereketa echiti: ‘Johani wakabhabhatidza ngemvura, asi imwimwi munozobhabhatidzwa ndiMweya Wakachena".17Ndizvo, kudai Mwari akavapa chipo chimwecho icho chaakapawo kwetiri, apo petakatenda kunaMambo Jesu Kristu, inini ndirianani kuti ndingarwisana naMwari?” 18Naapo vazwa izvi, vakanyarara. Vakakudza Mwari vechiti: “Ndizvo Mwari wakapawo kunevemadzinza kutenderuka kuti vapone.”19Ndizvo avo vakapararira kundau dzeshe ngendaa yokutambudzwa ukwo kwakaitika ngendaa yaStefano, vakahamba metsa kuguma Foenisia neSaipurasi neAntiokhi, vasikaereketi izwi kumunhu, asi kwega kuvaJudha. 20Asi vaiyapo vamweni vaiya vanhu veSaipurasi neveKurene, avo vakati vaguma muAntiokhi, vaiereketawo kuvaGiriki, vechichumaira ndiMambo Jesu. 21Nenyara yaMambo yaiya navo, vazhinji vakatenda, vakatenderukira kunaMambo.22Mbiri yavo yakazwika munzee dzechiara chaiya muJerusarema, navo vakatuma Bhanabhasi kuenda Antiokhi. 23Naapo aguma nokuona nyasha dzaMwari, wakadakara; akavapanga veshe kuti varambe vakagondeka munaMambo ngomwoyo unogwinyisira. 24Ngokuti waiya munhu wakanaka, wakazara ndiMweya Wakachena nokugonda. Vanhu vazhinji vakatutsirwa kunaMambo.25Bhanabhasi wakaenda Tarsusi kootsvaka Sauri. 26Naapo amuona, wakamuunza Antiokhi. Bhanabhasi naSauri vakapedza gore reshe vechiungana pamwepo nechiara, vechidzidzisa vanhu vazhinji; muAntiokhi vadzidzi vakatanga kududzwa kuti vaKristu.27Mazuva awo vaprofeti vakadzaka Antiokhi vechibva Jerusarema. 28Umwe wavo waizwi ndiAgabhusi wakamiruka, akavaronzera kubudikidza ndiMweya kuti nzara huru inozogumira nyika yeshe; iyo yakaitika ngemazuva aKraudhiusi.29Nevadzidzi vakatenderana, munhu weshe kudai ngezvaaikona, kuti atumire zvingadetsera hama dzaigara muJudhia. 30Naavo vakaita kudaro, vakazvitumira kunevakuru ngenyara dzaBhanabhasi naSauri.

Chapter 12

1Asi ngouwo mukuwo Herodhi mambo wakatambanudza nyara dzake kutambudza vamweni vechiara, 2Wakauraya Jakobe, mukoma waJohani, ngeshoti.3Naapo aona kuti zvakadakadza vaJudha, wakaenda mberi kubatawo Petro. Awo aiya mazuva edhiri reChingwa chisina Mumera. 4Naapo amubata, wakamukonyera mutirongo, akamuisa kuzvikwata zvirongomuna zvemajoni, kuti zvimurinde, echipinimidza kumubudisa pamberi pevanhu ngesure kwePhasika.5Ndizvo Petro wakangwarirwa mutirongo, asi chiara chakaangira kumukumbirira kunaMwari. 6Ngousiku uhwo apo Herodhi paaizomuka echimubudisa, Petro waiya akaata pakati pemajoni mairi, akasungwa ngemaketani mairi, nevarindi vaiya pamusiwo vechingwarira tirongo.7Apapo ngirosi yaMambo yakaemapo, nokujeka kwakajeka mukamera retirongo; nayo yakatsungudza Petro ngeparutii, ikamumusa yechiti: “Kasira kumiruka.” Nemaketani akarungunuka kubva munyara dzake. 8Nengirosi yakati kwaari: “Dzisimidze usunge magwada ako”, naye wakaita kudaro. Yakati kwaari: “Pfeka chokufuka chako, unditeere.”9Petro wakabuda kubanze akaiteera; aazi kunasa kuzia zvaiitwa ngengirosi, asi wakapinimidza kuti waiona chioniso. 10Naapo vapinda varindi vokutanga nevechipiri, vakaguma pamusiwo wesimbi wokupotera ndiwo mudhorobha. Nawo wakavabeukira wemene; vakabuda, vakahamba ngepato rimwe; paripo ngirosi yakamusiya.11Naapo azia ngeizvi, wakaenda kumhatso yaMaria, mai aJohani, mutupo wake waizwi Marako; apo pevaiya vakaungana vazhinji vechikumbira. 12Naapo Petro apembenuka, wakati: “Zvino ndinozia ngegwinyiso kuti Mambo wakatuma ngirosi yake, akandinunura kubva munyara yaHerodhi nokubva mukukarira kweshe kwevanhu vevaJudha.”15kwaari: “Unopenga.” Asi iye wakaangira kugwinyisa kuti ndizvo. Asi vakati: “Ingirosi yake!” 13Asi apo azia izwi raPetro, aazi kubeura musiwo ngokudakara, asi wakarumba kupotera, akavaronzera kuti Petro wakaema pamusiwo. 14Asi adododza pamusiwo, musikana waizwi ndiRodha wakauya koodaira.16Asi wakaita ngenyara yake kuti vanyarare, wakadudzira kwavari ngenjira yaakabudiswa ndiyo ndiMambo mutirongo. Wakati: “Ronzai izvi kunaJakobe[13] nokunehama.” Wakabvapo, akaenda kundau imweni. 17Asi Petro wakaangira kudododza; naapo vabeura vakamuona, vakashamiswa.18Zvino kwaedza, kwaitika bope guru pakati pevarindi, ngendaa yezvakaitika kunaPetro. 19Naapo Herodhi amutsvaka, asikamuoni, wakabvunzisisa varindi, akapanga kuti vaurawe. Naye wakadzaka kubva Judhia, akaenda Sizaria, akagarayo.20Ngezuva rakaemeswa, Herodhi wakadzisimidza zvokufuka zvoumambo, akagara pachigaro choumambo, wakaereketa kwavari. 21Zvino Herodhi wakatsenekera kakurutu vanhu veThire neveSidhoni; navo vakauya kwaari muchiunga chimwe, naapo vaiyana naBrastusi, nduna yekamera ramambo, vakakumbira kuti vaiyaniswe, ngokuti nyika yavo yaiona zvokudya kubva munyika yamambo.22Nevanhu vakadaidzira vechiti: “Iri izwi raMwari, haiwa romunhu!” 23Paripo ngirosi yaMambo yakamurova, ngokuti aazi kukudza Mwari; naye wakadyiwa ngehonye, akafa.24Zvino Bhanabhasi naSauri vakahwirira Jerusarema, apo vaiya vapedza mushando wavo, vechitora navo Johani uwo waizwi Marako. 25Asi izwi raMwari rakaangira kupararira nokuwanziswa.

Chapter 13

1Zvino muAntiokhi muchiara chaiya chiripo mwaiya nevaprofeti nevadzidzisi: Bhanabhasi, Simeoni uwo waizwi ndiNiga, Rusiasi weKurene, Manaene uwo wakakura pamwepo naHerodhi sadunhu, naSauri. 2Vachadira Mambo, vechiera kudya, Mweya Wakachena wakati: “Paradzanisai kwendiri Bhanabhasi naSauri kuti vaite mushando wendakavadaidzira.” 3Apo vaera kudya nokukumbira, vakaisa nyara dzavo padera pavo, vakavaendesa.4Ndizvo vatumwa ndiMweya Wakachena, vakadzaka kuenda Sereusia, nokubvapo vakahamba ngengarava kuenda Saipurasi. 5Naapo vaguma Saramisi, vakateketesa izwi raMwari mumhatso dzokudira dzevaJudha. Navo vaiyazve naJohani mudetseri wavo.6Naapo vaiya vahamba pachiwi peshe metsa kuguma Phafosi, vakashongana noumwe waiya n'anga muprofeti wokunyepa, muJudha, zina rake raizwi ndiBha-Jesu. 7Uwo waigara pamwepo nomutongi mukuru waizwi ndiSergiusi Phaurusi, waiya munhu uneungwaru. Iye adaidza kwaari Bhanabhasi naSauri, waidisisa kuti azwe izwi raMwari. 8Asi Erimasi, (ngokuti ndikwo kukumuchwa kwezina rake) wakarwisana navo, echida kupaukisa mutongi mukuru kubva mukugonda.9Asi Sauri, uwozve unozwi Phauri, azadzwa ndiMweya Wakachena, wakamuringisisa,, 10Akati: “Iwewe mwana waDhiabhorosi, iwewe gaa rokururama kweshe, wakazara ngokuchengedzera nourimbwi hweshe, aurekeri here kushongorosa njira dzakarurama dzaMambo?11Zvino, ringira, nyara yaMambo iri padera pako, newe unozoita bofu, usikakoni kuona zuva kwomukuwo.” Paripo mhute nechidima zvakawira padera pake; wakahambahamba kutsvaka vanhu vokumutungamirira ngenyara. 12Apo mutongi mukuru aona izvo zvakaitika, wakatenda, echishamiswa ngezvidzidziso zvaMambo.13Zvino Phauri nevangani vake vakahamba ngengarava kubva Phafosi, vakaguma Pherga muPhamufiria. Johani wakabva kwavari, akapetuka Jerusarema. 14Asi vechihamba kubva Pherga, vakaguma Antiokhi muPhisidhia. Ngezuva reSabatha, vapotera mumhatso yokudira, vakagara pashi. 15Ngesure kwokudzidzwa kweMipango nevaprofeti, vakuru vemhatso yokudira vakatumira izwi kwavari vechiti: “Vamuna, hama, kudai muneizwi mukati mwenyu rokupanga vanhu, riereketenyi.”16Ndizvo Phauri wakamiruka, akakopera ngenyara, akati: “Imwimwi vanhu vaIsuraeri, nemwi munotya Mwari, purutanai. 17Mwari wevanhu ava vaIsuraeri wakatsanangura madzibaba edu, wakakudza vanhu ava apo vaiya vanhu vapara munyika yeEgipite, ngomuoko unesimba wakavabudisa mukati mwayo. 18Mumakore anoda kukwana kuita makumi marongomuna wakavasengerera mushango.19Nangesure kwemakore anoda kuguma mazana marongomuna nemakumi mashanu, wakavapa vatongi metsa kuguma kunaSamueri muprofeti. 20Naapo aparadza madzinza manomwe aigara munyika yeKhenani, wakavakoanisira nyika yavo kuita nhaka.21Ngesure kweizvi vakakumbira kuti vapuwe mambo, naMwari wakavapa Sauri mwana waKishi, munhu wedzinza raBenjamini, uwo wakatonga makore makumi marongomuna. 22Naapo amubvisa, wakavamirudzira Dhavhidha kuti aite mambo wavo. Muuchapupu hwaakaita ndiye, wakati: ‘Ndaona munaDhavhidha mukororo waJesi kuti munhu unoda zvinodiwa ngomwoyo wangu, uwo unozoita kuda kwangu kweshe.23Ngorudzi rwomunhu uyu Mwari, kudai ngechigondiso chake, wakaunza kunevaIsuraeri Muponesi, Jesu. 24Asati auya Jesu, Johani waiya achumaira ngorubhabhatidzo rwokutenderuka kuvanhu veshe vaIsuraeri. 25Naapo Johani echipedzisa mushando wake, wakati: ‘Munopinimidza kuti inini ndiri anani? Andiriyepi. Haiwa, asi umwe unouya sure kwangu, uwo wendisikasisiri inini kusunhura tambo dzemagwada etsoka dzake.’27“Vamuna, hama, vakororo vorudzi rwaAbrahama, naavo vari pakati penyu vanomutya Mwari, izwi iri roruponeso rakatumirwa kwetiri. 26Ngokuti avo vanogara muJerusarema nevatongi vavo avazi kumuzia nokuti kuzwisisa mazwi evaprofeti, awo anodzidzwa Sabatha rimwe ngarimwe, vakaazadzisa ngokumuitira nda.28Kunyazwi avazi kuona ndaa kwaari yaiita kuti afe, asi vakakumbira Piratu kuti Jesu aurawe. 29Naapo vazadzisa zveshe zvakanyorwa ngendaa yake, vakamudzasa kubva pamuchinjiko, vakamuradzika muiba.30Asi Mwari wakamumusa kubva kwevakafa. 31wakaoneka mazuva mazhinji kwavari avo vakakwira naye kubva Garire kuenda Jerusarema, avo zvino vari zvapupu zvake kuvanhu.32Nesu tinochumaira kwomuri mashoko akanaka echigondiso icho chakaitwa kumadzibaba. 33kuti Mwari wakachizadzisa ichi kwetiri vana vavo, ngokumumusa Jesu; kudai ngezvakanyorwawo munduyo yechipiri yechiti: “ ‘Iwewe uri Mukororo wangu, nyamashi ndaita Baba ako.’ 34Ngendaa yokuti wakamumusa kubva kwevakafa, zvino aachahwiriri mukuora, wakaereketa kudai: ‘Ndinozokupa zvifumiso zvakachena nezvinogondeka zvaDhavhidha.’35Nomunduyo imweni unoti, ‘Auzotenderi Wakachena wako kuti aore.’ 36Ngokuti Dhavhidha, apedza kuita kuda kwaMwari pakati pedzinza rake, wakafa, naye wakaikwa pane madzibaba ake, akaora. 37Asi uwo waakamusa Mwari aazi kuora.,38Ndizvo ngakuziikanwe kwomuri vamuna, hama, kuti kubudikidza ndiye uyu kunochumairwa kwomuri kurekererwa kwezvishaishi. 39Kubudikidza ndiye veshe vanotenda vanopembedzwa kubva kuzviro zveshe zvemwaiya musikapembedzwi ngeMipango yaMosi.40Ndizvo ngwarai kuti zvisazomugumira izvo zvakaereketwa ngevaprofeti: 41Ringirai, imwimwi vashoori, mushamiswe, mupere; ngokuti ndinoshanda mushando mumazuva enyu, mushando womusikazotendi, kunyazwi munhu amuronzera ndiwo.”42Navo vechibuda, vanhu vakavapota kuti aya mazwi aereketwe kwavari ngeSabatha raiteera. 43Naapo mushongano wokudira waparara, vazhinji vevaJudha neavo vemadzinza vakatenderukira muchiJudha vakateera Phauri naBhanabhasi; ivo vechiereketa kwavari, vakavagwinyisa kuti vaangire kugara munyasha dzaMwari.45NgeSabatha raiteera uzhinji hwevanhu veshe vedhorobha vakaungana kuzwa izwi raMwari. 44Asi apo vaJudha vechiona mbungano, vakazara ngendurumwa, vakaphikisa zvakaereketwa ndiPhauri, vechimutuka.46Naapo Phauri naBhanabhasi vakaereketa ngokushinga vechiti: “Kwaisisira kuti izwi raMwari ritange kuereketwa kwomuri. Kwechioneka kuti munoriramba mwechiti ribve kwomuri, mwechidzierenga kuti amusisirwi nokupona kusikaperi, ringirai, tinokunukukira kuenda kune vemadzinza. 47Ngokuti Mambo wakatipanga kudaro echiti: ‘Ndakakuemesa kuti uite kujeka kunevemadzinza, kuti uite ruponeso metsa kumagumo enyika.’48Naapo vemadzinza vazwa izvi, vakadakara, vakakurisa izwi raMambo; naavo veshe vakaemeserwa kupona kusikaperi vakatenda. 49Neizwi raMambo rakaparadzirwa munyikamwo mweshe.50Asi vaJudha vakavherudza vakadzi vaidira vairemeredzeka nevakuru vedhorobha, vakamusira madambudziko Phauri naBhanabhasi, vakavadzinga kubva munharaunda yavo. 51Asi ivo vakaguwa bukuta patsoka dzavo kuvaitira ndaa, vakaguma Ikoniumu. 52Nevadzidzi vakazara ngokudakara noMweya Wakachena.

Chapter 14

1Zvino muIkoniumu vakapotera pamwepo mumhatso yokudira yevaJudha, vakaereketa ngokudaro vazhinji vakatenda vaJudha navaGiriki. 2Asi vaJudha vasikatendi vakavherudza mweya yevemadzinza kuti varwisane naavo vakoma.3Asi vanhu vazhinji vedhorobha vakaparadzana; rumwe rupande rwakaema navaJudha norupande rumweni rwakaema nevapostori. 4Ndizvo vakagarapo mukuwo wakareba, vechiereketa ngokushinga ndiMambo, uwo wakaita chapupu kuizwi renyasha dzake, echitendera kuti zvioniso nemishamiso zviitwe ngenyara dzavo.5Naapo vakavamukira veshe vemadzinza nevevaJudha nevatongi vavo, kuti vavaitire zvakashata nokuvaponda ngemapuwe,, 6vakazvizia, vakatiza kuenda kumadhorobha eRikaonia, anozwi Ristra neDhebhe nokunharaunda dzawo. 7Naapo vaichumaira vhangeri.8Zvino muRistra mwaigara munhu waiya chigwadara tsoka dzake, wakabarwa ari chirema kubvira mundani yamai ake, aazi kumbohamba. 9Wakapurutana Phauri echiereketa; iye amuringisisa, aona kuti waiya nokutenda kwaimuita kuti aponeswe, 10wakati ngeizwi guru: “Ema ngetsoka dzako.” Naye wakanyanduka, akahamba.11Naapo mbungano yaona izvo zvakaitwa ndiPhauri, yakadaidzira yechiti ngorurumi rwechiRikaonia: “Zvimwari zvadzaka kwetiri zvinomuemo wevanhu!” 12Navo vakadudza Bhanabhasi kuti, Zeusi, naPhauri kuti, Hermesi, ngokuti iye waiya muereketi mukuru. 13Nomupristi waZeusi, uwo temperi rake raiya pamberi pedhorobha, wakaunza n'ombe nemaruva kumisiwo, waida kupira mudiro kwavari, pamwepo nembungano.14Asi apo vapostori Bhanabhasi naPhauri vazvizwa, vakabaura zvokusimira zvavo, vakarumba kuenda pakati pembungano, vechidaidzira, 15vechiti: “Vanhu, munoita izvi ngenyi? Isusuwo tiri vanhu vakadai ndimwi, tinounza kwomuri mashoko akanaka okuti mutenderuke kubva kuneizvi zvisina shwiro, muuye kunaMwari unopona, uwo wakasika denga nenyika noruandhle neizvo zveshe zviri mukati mwazvo. 16Panguva yakapinda wakaatendera madzinza eshe kuti ahambe ngenjira dzawo;17asi aazi kusiya asina uchapupu pachake, echiita zvakanaka, echimupa mvura inonaya kubva mudenga, nokukukura zviyo zvakawanda, echizadza mwoyo yenyu ngezvokudya nokudakara.” 18Ngemazwi aya zvakavakonzera kurambidza mbungano kuti isazopira mudiro kwavari.20Asi vaJudha vakagumapo vechibva Antiokhi naIkoniumu, navo vakavherudza mbungano, vakaponda Phauri ngemapuwe, vakamukweya kumubudisa kubanze kwedhorobha, vechipinimidza kuti wafa. 19Asi apo vadzidzi vaungana kumutendenedza, wakamiruka, akapotera mudhorobha; nechimangwani wakaenda naBhanabhasi Dhebhe.21Naapo vachumaira vhangeri mudhorobha iro, vakaita vadzidzi vazhinji, vakapetuka Ristra neIkonaiumu neAntiokhi, 22vechigwinyisa mweya yevadzidzi, vechivapota kuti vaangirire kugara mukutenda, vechiti kunosisira kuti tipotere muumambo hwaMwari kubudikidza ngokupotya madambudziko akawanda.23Naapo vaiya vagadza vakuru muchiara chimwe ngachimwe, vakakumbira nokuera kudya, vakavapira kunaMambo uwo wevakatenda kwaari. 24Zvino vakahamba vechipinda ngemuPhisidhia, vakaguma Pamufiria. 25Naapo vaiya vaereketa izwi muPherga, vakadzaka kuenda Ataria. 26Vechibvapo vakahamba ngengarava kuenda Antiokhi, apo pevakapirwa munyasha dzaMwari, kuita mushando uwo wevaiya vapedza.27Naapo vaguma, vakaunganidza chiara pamwepo, vakavashumira zveshe zvaakaita Mwari ndivo, nenjira yaakabeurira ndiyo vemadzinza musiwo wokugonda. 28Navo vakagarapo nevadzidzi mukuwo wakareba.

Chapter 15

1Vanhu vamweni vakadzaka vechibva Judhia, vaidzidzisa hama vechiti: “Ngepabanze pokuti mwachekwa, kudai ngomushuma waMosi, amungaponeswi.” 2Naapo Phauri naBhanabhasi vaitirana hasha navo nokubvunzisana, Phauri naBhanabhasi nevamweni vavo vakaemeswa kuti vakwire Jerusarema kuvapostori nevakuru ngeiyi ndaa.3Ndizvo vechitumwa ngechiara, vakahamba ngemuFoenisia nomuSamaria, vechivaronzera ngokutenderuka kwevemadzinza, navo vakaita kuti hama dzeshe dzidakare kakura. 4Naapo vaguma Jerusarema, vakaashirwa ngechiara nevapostori nevakuru, navo vakashumira zveshe zvaiwa waita Mwari ndivo.5Asi vakamiruka vamweni vorudzidziso rwevaFarisi, avo vakatenda vechiti:“Kunosisira kuti vachekwe nokupangwa kuti vangwarire Mipango yaMosi.” 6Vapostori nevakuru vakaungana kuti vapangane ngeiyi ndaa.7Ngesure kwokuphikisana kukurutu, Petro wakamiruka, akati kwavari: “Hama, munozia kuti kubvira mazuva okutanga Mwari wakatsanangura pakati penyu, kuti kubudikidza ngomuromo wangu vemadzinza vazwe izwi revhangeri, vatende. 8Mwari uwo unozia mwoyo wakaita chapupu ndivo, ngokuvapa Mweya Wakachena kudai ngezvaakaita kwetiri; 9naye aazi kuita mupauko pakati pedu navo, echichenesa mwoyo yavo ngokugonda.10Ndizvo zvino munoedza Mwari ngenyi, ngokuisa joka mumutsipa mwevadzidzi, revasikazi kukona kutwara madzibaba edu nokuti isusu?, 11Asi tinotenda kuti tinozoponeswa ngenyasha dzaMambo Jesu kudai ndivo.”12Mbungano yeshe yakanyarara, nayo yakapurutana kunaBhanabhasi naPhauri vechivaronzera ngezvioniso nemishamiso zvaakaita Mwari.13Naapo vapedza kuereketa, Jakobe wakapingura echiti: “Hama, vakoma, mwechindizwai., kubudikidza ndivo pakati pevemadzinza. 14Simeoni wadudzira njira yaakatanga ndiyo Mwari kuhambira vemadzinza, kuti atore kubva kwaari vanhu vezina rake.15Nemazwi evaprofeti anotenderana neizvi, kudai ngezvakanyorwa,, 16‘Ngesure kweizvi ndinozopetuka, ndinozoakisazve ugaro hwaDhavhidha hwakaputsika, neni ndinozoakisazve matongo ahwo, ndinozohuemesa, 17kuti vakasara veavo vanhu vatsvake Mambo Mwari, nevemadzinza veshe, avo vanodaidzwa ngezina rangu, unoronza Mambo Mwari uwo wakaita izvi zveshe, 18kuti zviziikanwe kubvira karetu.’19“Ndizvo kugura kwangu inini ndinoti atisisiri kutambudza avo vemadzinza vanotenderukira kunaMwari,, 20asi ngativanyorere kuti vasasvipiswa ngokudya zvakadirwa miedzaniso, kuomba, vasadya zvinodzipwa nengazi. 21Ngokuti kubvira kumibarirwana yekaretu, Mosi unavo kumadhorobha eshe vanochumaira ndiye, echidzidzwa mumhatso dzokudira Sabatha rimwe ngarimwe.”22Naapo vapostori nevakuru vakatenderana pamwepo nechiara cheshe, kuti vatsanagure vanhu kubva pakati pavo kuti vavatume kuenda Antiokhi, pamwepo naPhauri naBhanabhasi. Vakatuma Judhasi unozwi Bharsabhasi naSirasi, avo vaiya vanhu vakuru pakati pehama,, 23vakanyora tsamba vechiti: “Hama, veshe vapostori nevakuru, kunehama dzemadzinza dzinogara muAntiokhi nomuSiria nevari muSirisia, tinomuchingamidza.24Takazwa kuti vanhu vamweni vakabva kwetiri vakamutambudza ngemazwi, vechipaukisa mweya yenyu, vetisikazi kutuma kuita izvo,, 25zvakaoneka kwetiri zvakanaka, apo taungana ngechisungo chimwe, kuti titsanangure vanhu nokuvatuma kwomuri pamwepo nevanodikanwa vedu, Bhanabhasi naPhauri, 26vanhu avo vakaisa kupona kwavo mungozi ngendaa yezina raMambo wedu Jesu Kristu.27Ndizvo tatuma Judhasi naSirasi, ivo vanozomuronzera vemene zviro izvi ngomuromo.,” 28Ngokuti zvakaoneka zvakanaka kuMweya Wakachena nokwetiri kuti tisamutwarisa mutwaro unorema kupinda izvo zviro zvinosisira: 29kuti murekere kudya izvo zvinopirwa miedzaniso yokudira nengazi nezvinodzipwa nokuomba. Kudai mwechidzingwarira kubva kuneizvi pachenyu, zvinozonaka kwomuri. Chisarai zvakanaka.30Ndizvo vakatumwa kuti vaende, vakadzaka Antiokhi; naapo vaiya vaunganidza mbungano pamwepo, vakavapa tsamba. 31Naapo vaidzidza, vakadakara ngemazwi okugwinyiswa. 32Judhasi naSirasi vemene vaiya vaprofeti, vakaembedzera hama ngemazwi mazhinji nokuvagwinyisa.33Ngesure vagarapo kamukuwo, vakaendeswa ngehama ngokunyarara kuneavo vakavatuma. 34Asi zvakanakira Sirasi kugarapo. 35Asi Phauri naBhanabhasi vakagara muAntiokhi, vechidzidzisa nokuchumaira izwi raMambo, nevamweniwo vazhinji.36Ngesure kwamazuva Phauri wakati kunaBhanabhasi: “Ngatihwirire zvino, tihambire hama mumadhorobha eshe etakachumaira izwi raMambo, tione kugara kwavanoita 37Asi Bhanabhasi waida kutora Johani, waizwi Marako, kuhamba navo. 38Asi Phauri wakakarakadza kuti azvizi kunaka kutora uwo wakadzipaura kubva kwavari vari muPhamufiria, usikazi kuenda navo kumushando.39Vakaitirana hasha dzakashata, vakaparadzana umwe kubva kunoumweni, naBhanabhasi wakatora Marako kuenda naye, akahamba ngengarava kuenda Saipurasi., 40Asi Phauri wakatsanangura Sirasi, akaenda, apirwa kunyasha yaMambo ngehama. 41Naye wakahamba muSiria nomuSirisia, echigwinyisa zviara.

Chapter 16

1Naye wakagumawo Dhebhe neRistra, apo paiwa nomudzidzi waizwi ndiThimothi, mwana womudzimai waiya muJudha, waiya mutendi; asi baba ake vaiya muGiriki. 2Iye waipupurirwa zvakanaka ngevatendi vaigara muRistra nomuIkonaiumu. 3Phauri waida kuti aende naye; wakamutora, akamucheka ngendaa yevaJudha vaigara kundau idzo, ngokuti veshe vaizia kuti baba ake vaiya muGiriki.4Vachahamba mumadhorobha vakapa kwavari mipango iyo yakaemeswa ngevapostori nevakuru vaiya muJerusarema, kuti vaingwarire. 5Ndizvo zviara zvakagwinyiswa mukugonda navo vakaangira kuwanda mazuva eshe.6Navo vakahamba ngepakati penyika idzi, Frigia neGaratia, vaiya varambidzwa ndiMweya Wakachena kuereketa izwi muAsia. 7Naapo vaiya vaguma pakaringirana nomuMisia, vakaedza kuenda Bhithinia; asi Mweya waJesu auzi kuvatendera. 8Ndizvo vapinda ngomuMisia, vakadzaka kuenda Troasi.9Nechioniso chakaoneka usiku kunaPhauri; munhu waibva Masedhonia wakaema, echimupota echiti: “Ambukai Masedhonia, mutidetsere.” 10Naapo aona chioniso, paripo takaedza kuenda Masedhonia, techigura kuti Mwari wakatidaidza kuti tichumaire vhangeri kwavari.11Ndizvo tichabva Troasi, takaruramisa kuhamba ngengarava kuenda Samotresi, ngezuva raiteera, takaenda Neaporisi. 12Kubvapo takaenda muFiripi, iro riri dhorobha renharaunda yokutanga yeMasedhonia, raitongwa ngevaRoma. Nesu takagara mudhorobha iro mazuva amweni. 13Ngezuva reSabatha takabuda kuenda kubanze kwomusiwo waiya pamhiri porwizi, apo petaipinimidza kuti pandau yokukumbirirapo; takagara pashi tikaereketa kumadzimai vaiya vaunganapo.14Nomudzimai umwe wakatizwa, zina rake raizwi Ridhia, mutengesi wemachira akatsvukuruka, wedhorobha reThiatira, uwo waidira Mwari. Mambo wakabeura mwoyo wake kuti apurutane izvo zvakaereketwa ndiPhauri. 15Naapo abhabhatidzwa nevemhatso yake, wakatipota echiti, “Kudai mwandierenga kuti ndiri unogondeka kunaMambo, uyai mupotere mumhatso mwangu, mugaremwo.” Naye wakatinyengerera.16Naapo, tichaenda kundau yokukumbira, takashongana nomusikana, waiya hloko anomweya wokufembera, waiunza mare yakawanda kune madzimambo ake ngokufembera. 17Wakateera Phauri nesu, echidaidzira echiti: “Ava vanhu varanda vaMwari Uripadera pazveshe, avo vanoteketesa kwomuri njira yoruponeso.” 18Wakaita izvi mazuva mazhinji. Asi Phauri, echitambudzwa kakurutu, wakakunukuka, akati kunomweya uwo: “Ndinokupanga ngezina raJesu Kristu kuti ubude kubva mwaari.” Nawo wakabuda ngeawa iro.19Asi apo madzimambo ake azia kuti magondero avo okuona mare apera, vakabata Phauri naSirasi, vakavakweya kuenda navo pandau yomusika pamberi pevatongi. 20Naapo vavaunza pavatongi vakuru, vakati “Ava vanhu vaJudha vanoshaishira dhorobha redu. 21Vanodzidzisa tsika dzisikatenderwi ngemipango yedu kuashira nokuti kungwarira, isusu vaRoma.”22Mbungano yakavarwisa; nevatongi vakuru vakavabaurira zvokufuka zvavo, nokupanga kuti vashwapurwe ngemishwapo. 23Naapo vaiya vavashwapura yaamho, vakavakonyera mutirongo, vechikohomedzisa mungwariri 24wemabhanditi kuti anase kuvangwarira yaamho. Iye akohomedziswa kudaro, wakavakonyera mutirongo yomukati, wakasunga tsoka dzavo ngemanguri.25Kwaakuita pakati pousiku Phauri naSirasi vaikumbira nokuemba kukudza Mwari, nemabhanditi aivapurutana. 26Paripo kuzungunyika kukurutu kwenyika kwakaitika, ngokudaro madzeyo emhatso yetirongo akakutukutuswa; paripo misiwo yeshe yakabeurwa nezvisungo zvomunhu weshe zvakasunhurwa.27Naapo mungwariri wamabhanditi amuka muhope echiona misiwo yetirongo yabeuka, wakashwamura shoti yake echida kudziuraya pachake, echipinimidza kuti mabhanditi aiya atiza. 28Asi Phauri wakadaidzira ngeizwi guru kuti: “Usadzikuwadza, ngokuti teshe tiri muno.”29Naye wakakumbira zvivheneko, wakapoteramwo echirumba, echihuta ngokutya. Wakawira pamberi paPhauri naSirasi. 30Wakavabudisa kubanze, akati: “Madzimambo, kunosisira kuti ndiitenyi kuti ndiponeswe?” 31Navo vakati: “Tenda Mambo Jesu, newe unozoponeswa, iwewe nevemhatso yako.”32Navo vakachumaira kwaari izwi raMambo nokwavari veshe vaiya mumhatso mwake. 33Wakavatora ngeawa iro rousiku, akashamba zvironda zvavo. Wakabhabhatidzwa paripo nemhuri yake yeshe. 34Naapo wakavapotedza mumhatso mwake, akaisa zvokudya pamberi pavo; akadakara kakurutu nevemhatso yake yeshe, ngokuti waiya atenda Mwari.35Asi apo kwaedza, vatongi vakatuma mapurisa vechiti: “Sunhurai avo vanhu vaende.” 36Nomungwariri wemabhanditi wakaronza aya mazwi kunaPhauri echiti: “Vatongi vatumira izwi rokuti musunhurwe muende; ndizvo zvino budai, muende ngokunyarara.”37Asi Phauri wakati kwavari: “Vakatishwapura pamberi pevanhu veshe, tiri vasikazi kutongwa ndaa, tiri vanhu vaRoma, navo vakatikonyera mutirongo; zvino votibudisa ngokufishika here? Haiwa! Asi ngavauye vemene vatibudise. 38Mapurisa akaronza aya mazwi kuvatongi, navo vakatya apo vazwa kuti vaiya vaRoma; 39ndizvo vakauya, vakavapota kuti vavakungurire. Naapo vavabudisa kubanze, vakakumbira kwavari kuti vabve mudhorobha.40Ndizvo vakabuda mutirongo, vakapotera mumhatso yaRidhia; naapo vaona hama, vakavagwinyisa, vakaenda.

Chapter 17

1Zvino vahamba ngemuAmufiporisi nomuAporonia, vakaguma Thesaronika, apo paiya nemhatso yokudira yevaJudha. 2NaPhauri wakapoteramwo, kudai ngomuitiro wake, mumaSabatha matatu wakaphikisana navo ngezvinyorwa.3echidudzira nokugwinyisisa kuti kwaisisira kuti Kristu atambudzwe nokumuka kubva kwevakafa echiti: “Uyu Jesu wendinochumaira kwomuri, ndiye Kristu.”4Nevamweni vavo vakaongwa, vakaiyana naPhauri naSirasi, nembungano huru yevaGiriki vaidira nevazhinji vemadzimai airemeredzeka.5Asi vaJudha vaiya nendurumwa, vakatora vanhu vakashata vapepesheki, vakaunganidza mbungano, vakaita bope mudhorobha; vakarwisa mhatso yaJasoni, vakaedza kuvabudisa kunevanhu. 6Naapo vasikavaoni, vakakweya Jasoni nehama dzimweni nokuvaunza pamberi pevatongi vedhorobha, vechidaidzira vechiti:“Ava vanounza madambudziko munyika, vatogumawo muno. 7Jasoni ndiye wakavaashira, navo veshe vanoita zvinorwisana nezviemeso zvaSiza, vechironza kuti uripo mambo umweni, Jesu.”8Vanhu nevatongi vedhorobha vakakaruka apo vazwa izvi. 9Naapo vaiya vatora chibatiso kubva kunaJasoni nokunevamweni, vakavatendera kuti vaende.10Paripo vatendi vakatuma Phauri naSirasi usiku kuti vaende Bheria; naapo vagumayo vakapotera mumhatso yokudira yevaJudha. 11Zvino vaJudha ava vaiya vakarurama kupinda veThesaronika ngokuti vakaashira izwi ngomwoyo weshe, vechitsvakisisa zvinyorwa mazuva eshe kuti vaone kuti izvi zvakadaro here. 12Ndizvo vazhinji vavo vakatenda, nemadzimai vairemeredzeka vevaGiriki nevamuna vazhinji.13Asi apo vaJudha veTesoronika vazia kuti izwi raMwari rakachumairwawo ndiPhauri muBheria, vakagumapowo vechiita bope nokutambudza mbungano. 14Paripo vatendi vakatumira Phauri kuti aende kuruandhle, asi Sirasi naThimothi vakasaramwo. 15Asi avo vakaperekedza Phauri vakamugumisa Atenesi; naapo vakapangwa kuti varonzere Sirasi naThimothi kuti vauye kwaari ngokukasira, vakaenda.16Zvino Phauri achavagarira muAtenesi, mweya wake wakatambudzika yaamho, echiona dhorobha rakazara ngemiedzaniso yokudira. 17Ndizvo wakaphikisana mumhatso yokudira navaJudha nevanhu vaidira, nomundau yomusika mazuva eshe wakapangana naavo vakashongana nayepo.18Nevamweni vakangwara vevaEpikurio nevaStoiki, vaida ungwaru, vakashongana naye. Vamweni vakati: “Uyu muereketi wezvisina shwiro unotinyi?” Vamweni vakati: “Wakadai ngomuchumairi wezvimwari zvipara.” Ngokuti iye wakachumaira kwavari ndiJesu nokumuka kwevakafa.19Navo vakamubata, vakamuunza pamberi paAreopagusi vechiti: “Tingazia here kuti uku kudzidzisa kutsva kunoereketwa ndiwe kunoronzenyi?,Ngokuti unoronza zviro zvisikazwiki kunzee dzedu. 20Ndizvo tinoda kuzia kuti izvi zvinoronzenyi.” 21Zvino veshe veAtenesi nevapara vaigaramwo avazi kupedzera mukuwo wavo kuzviro zvimweni, asi kwega kuronza nokuti kuzwa chiro chitsva.22Ndizvo Phauri wakaema pakati paAreopagusi, wakati: “Imwimwi vamuna veAtenesi, pazviro zveshe ndinoona kuti munodira yaamho. 23Ngokuti ndechipinda, ndakaringira zviro zvomunodira, ndakaonazve arita rine izvi zvinyorwa: ‘KUNA MWARI USIKAZIIKANWI.’ Ndizvo uwo womunodira musikamuzii, uyu ndiye wendinochumaira kwomuri inini.24Mwari uwo wakasika nyika nazvo zveshe zviri mukati mwayo, ndiye Mambo womudenga nomunyika, aagari mumatemperi akaakwa ngenyara dzevanhu, 25zve aashandirwi ngenyara dzevanhu, kudai ngounotama chiro, ndiye unopa veshe kupona nokufema nezviro zveshe.26Wakaita madzinza eshe evanhu kubva pamunhu umwe, kuti vagare padera penyika peshe, wakaemesera nguva dzavo nemigano yokugara kwavo.27kuti vatsvake Mwari, kuti pamweni ngokugonda vaambamire, vamuone, kunyazwi asiri kuretu akadi kubva pana umwe ngaumwe wedu.28‘Ngokuti kwaari tinopona nokuhamba, tine unhu hwedu;’ kudai ngezvevakaereketazve vamweni vevanyori venyu venduyo vechiti: ‘Ngokuti isusu tiri mibarirwana yake.’ 29Ndizvo ngokuti tiri mibarirwana yaMwari, atisisiri kuti tipinimidze kuti uMwari hwakada kudai ngomukore nokuti sirivha nokuti buwe rakatsetswa ngengwazi ngemazano omunhu.30Ngegwinyiso ngemikuwo yokusikazia kwomunhu Mwari aazi kuringisisa; asi zvino unopangisisa vanhu veshe kundau dzeshe, kuti vatenderuke. 31ngokuti wakaemesa zuva raanozotonga ndiro nyika ngokururama ngouwo munhu waakagadza; ngouwo waakagwinyisa kuvanhu veshe ngokumumusa kubva kwevakafa.”32Naapo vazwa ngokumuka kubva kwevakafa, vamweni vakaita jee; asi vamweni vakati: Tinozokuzwazve ngeiyi ndaa.” 33Ngokudaro Phauri wakabuda kubva pakati pavo. 34Asi vanhu vamweni vakanamatira kwaari, vakatenda. Pakati pavo paiya Dhionisiusi muAreopagusi nomudzimai waizwi Dhamarisi nevamweni navo.

Chapter 18

1Sure kweizvi Phauri wakabva Atenesi akaguma Khorinte. 2Naye wakaona munhu muJudha waizwi Akwira, waiya munhu wePontusi ngokubarwa, waiya achandoguma echibva Itaria, pamwepo nomukadzi wake Prisira, ngokuti Kraudhiusi waiya apanga kuti vaJudha veshe vabve muRoma. Phauri wakaenda kwavari. 3Ngokuti iye waiya nomushando wakatodzana newavo, wakagara navo, vakashanda pamwepo; ngokuti mushando wavo waiya wokuruka matende.4Naye wakaphikisana navo vomumhatso yokudira mazuva eshe eSabatha, echida kutenderudza veshe vaJudha nevaGiriki. 5Asi apo Sirasi naThimothi vaiya vauya vechibva Masedhonia, Phauri akabatika ngeizwi, wakapupura kuvaJudha kuti Jesu ndiye Kristu. 6Vakati vaphikisa nokumutuka, iye wakaguwa bukuta kubva pane zvokusimira zvake, akati kwavari: “Ngazi yenyu ngaigare padera pemasoro enyu! Andina ndaa inini. Kubvira zvino ndinozoenda kune vemadzinza.”7Naye wakabvapo, akapotera mumhatso yomunhu waizwi Thitiusi Justusi, uwo waidira Mwari; mhatso yake yaiya pasinde pemhatso yokudira. 8Krispusi, mukuru wemhatso yokudira, wakatenda Mambo nevemhatso yake yeshe; nevazhinji vevaKhorinte vakazwa Phauri, vakatenda, vakabhabhatidzwa.9Mambo wakati kunaPhauri muchioniso usiku: “Usatya, asi ereketa, usanyarara;, 10ngokuti inini ndinewe, akuna munhu unozokumukira kukuremadza; ngokuti ndine vanhu vakawanda mudhorobha iri.” 11Naye wakagarapo gore nomwedzi mitanhatu, echidzidzisa izwi raMwari pakati pavo.12Asi apo Gario aita mutongi mukuru weAkhaiya, vaJudha vakamukira Phauri ngechisungo chimwe, vakamuunza pamberi pechigaro chokutonga. 13vechiti: “Uyu munhu unopausa vanhu kuti vadire Mwari ngenjira inopesana neMipango.”14Apo Phauri ooda kubeura muromo wake kuereketa, Gario wakati kuvaJudha: “Kudai yaiya ndaa yokushata nokuti yokumukira, imwimwi vaJudha, ndaisisira kuti ndisengerere kwomuri. 15Asi kudai iri ndaa yemibvunzo yemazwi neyemazina neyemipango yenyu, dzionerei pachenyu imwimwi; andidi kuita mutongi wendaa dzakadaro.”16Naye wakavadzinga kubva pachigaro chokutonga. 17Navo veshe vakabata Sosithenesi, mukuru wemhatso yokudira, vakamurova pamberi pechigaro chokutonga. NaGario aazi kutambudzika ngechimwe cheizvi.18Naapo Phauri agarapo mazuva mazhinji, wakavhaisa vatendi, akahamba ngengarava kubva apo kuenda Siria, echiperekedzwa ndiPrisira naAkwira; muKhenikeria wakaparwa soro rake, ngokuti waiya akapika mhiko. 19Naapo aguma paEfesu, wakavasiyapo; asi Phauri pachake wakapotera mumhatso yokudira, akaereketa nevaJudha.20Naapo vakakumbira kuti agare navo mukuwo wakapinda kureba, aazi kutenda. 21Asi wakavavhaisa echiti: “Ndinozouyazve kwomuri, kudai Mwari echitenda,” wakahamba ngengarava kubva Efesu.22Naapo aguma Sizaria, wakakwira kuchingamidza chiara, wakadzaka kuenda Antiokhi. 23Agarapo mukuwo, wakabveyo, akahamba nyika yeGaratia neFrigia ngokuteererana, echigwinyisa vadzidzi veshe.24Zvino muJudha waizwi Aporosi, muArekizandria ngokubarwa, waiya munhu waikona kuereketa zvakanaka, wakauya Efesu; naye waiya ngwazi muzvinyorwa. 25Uyu waiya akadzidziswa njira yaMambo; echipisha mumweya, wakanasa kuereketa nokudzidzisa ngendaa yaJesu, kunyazwi waizia ngorubhabhatidzo rwaJohani rwega. 26Wakatanga kuereketa ngokushinga mumhatso yokudira, asi apo Prisira naAkwira vamuzwa, vakamutora parutii, vakanasa kumududzira ngenjira yaMwari.27Naapo echida kupinda kuenda Akhaiya, vatendi vakamugwinyisa, vakanyora tsamba kunevadzidzi kuti vamuashire. Naapo aguma, wakadetsera kakurutu avo vakatenda kubudikidza ngenyasha. 28Ngokuti wakanasa kunyisa vaJudha pamhene, echionisa ngezvakanyorwa kuti Jesu ndiye Kristu.

Chapter 19

1Naapo Aporosi ari muKhorinte, Phauri apedza kuhambira nyika dzedera wakaguma Efesu, akaona vadzidzi vamweni. 2Naye wakati kwavari: “Mwakaashira Mweya Wakachena here apo pemwakatenda?” Navo vakati kwaari:“Haiwa, atizi nokutongozwa kuti uripo Mweya Wakachena.”,3Naye wakati: “Mwakabhabhatidzwa ngorubhabhatidzo rwenyi?” Navo vakati: “Ngorubhabhatidzo rwaJohani.” 4Phauri wakati: “Johani wakabhabhatidza ngorubhabhatidzo rwokutenderuka, echironzera vanhu kuti vatende uwo waizouya sure kwake, kunoronza Jesu.”5Naapo vazwa izvi, vakabhabhatidzwa ngezina raMambo Jesu. 6Naapo Phauri aisa nyara dzake padera pavo, Mweya Wakachena wakauya padera pavo; navo vakaereketa ngendimi nokuprofeta. 7Veshe pamwepo vaida kukwana kuita vanhu gumi navairi.8Naye wakapotera mumhatso yokudira, akaereketa ngokushinga kwemwedzi mitatu, echiphikisana navo echivanyengerera ngendaa yezvoumambo hwaMwari. 9Naapo vamweni vakaomesa mwoyo nokuramba kutenda, vechiereketa zvakashata ngeiyo Njira pamberi pevanhu vazhinji, wakabva kwavari, akaenda pamwepo nevadzidzi, echipangana navo zuva ngezuva muchikora chaTiranusi. 10Izvi zvakaangira kuitwa makore mairi, ngokudaro avo veshe vaigara muAsia vakazwa izwi raMambo, veshe vaJudha nevaGiriki.11Mwari wakaita mishamiso isina kumboitika ngenyara dzaPhauri, 12ngokudaro kwakatorwa kubva pamuiri pake madhuku nokuti machira, kuenda nazvo kunevairwara, nenhenda dzevaiya nadzo dzakabva kwavari, nomweya yakashata yakabuda kubva mwavari.13Asi vamweni vevaJudha, n'anga vaihamba vechidzinga mweya yakashata, vakaedza kudaidza zina raMambo Jesu padera peavo vaiya nomweya yakashata vechiti: “Ndinokupanga ndiJesu uwo unochumairwa ndiPhauri.” 14Vaiyapo vakororo vanomwe vomupristi mukuru wevaJudha waizwi Sikevha, avo vaiita izvi.15Asi mweya wakashata wakapingura, ukati kwavari: “Jesu ndinomuzia naPhauri ndinomuzia; asi imwimwi muri anani?” 16Naapo munhu waiya nomweya wakashata wakavanyandukira, akavanyisa veshe, ngokudaro vakatiza kubva mumhatsomwo vari mititinini, vakaremadzwa. 17Neizvi zvakaziikanwa ndivo veshe vaJudha nevaGiriki vaigara muEfesu, nokutyisa kwakagumira veshe. Nezina raMambo Jesu rakakudzwa.18Vazhinji veavo vakatenda, vakauya vechireurira nokuonisa zviito zvavo. 19Nevazhinji veavo vaishandisa zvokukamba vakaunza tsamba dzavo pamwepo, vakadzipisha mukuona kwavo veshe. Navo vakaerenga mutengo wadzo, vakaona kuti waiya mazana makumi mashanu ezvigurwa zvesirivha. 20Ngenjira iyi izwi raMambo rakakura ngesimba, rakanyisa.21Zvino ngesure kweizvi, Phauri wakaemesa mumweya kuhamba ngemuMasedhonia nomuAkhaiya, echienda Jerusarema, echiti: “Ndagumayo, ndinosisirazve kuti ndione Roma.” 22Naapo atuma vairi veavo vaimudetsera kuti vaende Masedhonia, Thimothi naErastusi, iye emene wakagara mukuwo mudoko muAsia.23Ngouwo mukuwo kwaitwa bope gurutu ngendaa yeiyo Njira., 24Ngokuti munhu umweni waizwi Dhemetriusi, mupfuri wesirivha, waipfura miedzaniso yesirivha yechimwarikadzi Artemisi, wakapfumisa vapfuri ngemare yakawanda. 25Wakavaunganidza pamwepo vashandi vomushando umwewo, akati: “Vamuna, munozia kuti ngouyu mushando tinopfumiswa.26Nemwi munoona nokuzwa kuti uyu Phauri wakanyengerera nokutenderudza vanhu vazhinji, haiwa muEfesu mwega, asi munyika yeshe yeAsia echiti, ‘Akuna zvimwari zvakaitwa ngenyara.’ 27Nengozi iripo andiyopi yega yokuti mushando wedu uyu ungashoorwa; asiwo kuti temperi rechimwarikadzi chikuru Artemisi rinozoerengwa kuti arina shwiro, nokuti ukuru hwake huparadzwe, uwo unodirwa ndivo veshe muAsia nomunyika dzeshe.28Apo vazwa izvi vakazara ngoushungu, vakadaidzira vechiti: “Mukuru Artemisi wevaEfesu!” 29Dhorobha rakazara ngehohoho; vakarumba ngechisungo chimwe kupotera mundau yokutambira, vechikweya Gaiusi naAristakhusi, vanhu veMasedhonia, avo vaiperekedza Phauri murwendo rwake.30Phauri wakada kupotera kunevanhu avo, asi vadzidzi avazi kumutendera. 31Vamweni venduna dzeAsia vaiya shamwari dzake, vakatuma kwaari, vakamupota kuti arekere kupotera mundau yokutambira. 32Ndizvo vamweni vakadaidzira chiro chimwe, nevamweni chimweni; ngokuti mbungano yakakangaidzwa, uzhinji hwavo avazi kuzia chevakaunganira.33Navo vakabudisa pamberi Arekizanda kubva pakati pechiunga, vaJudha vechimusukumidzira mberi. NaArekizanda wakakopera ngenyara, echida kudzirwira kunevanhu 34Asi apo vazia kuti muJudha, veshe ngeizwi rimwe vakadaidzira kwomukuwo waida kuita maawa mairi vechiti: “Mukuru Artemisi wevaEfesu!”.. 35Naapo munyori wedhorobha anyaradza chiunga, wakati: “Imwimwi vamuna veEfesu, ndiani munhu usikazii kuti dhorobha reEfesu mungwariri wetemperi reArtemisi mukuru nomuedzaniso wakawa kubva mudenga? 36Ndizvo kwechioneka kuti izvi zviro azvingarambiki, kunosisira kuti munyarare, musikaiti ngechara. 37Ngokuti imwimwi mwaunza panapa ava vanhu, vasiri madzongoni ematemperi nokuti vatuki vechimwarikadzi chedu38Ndizvo kuti Dhemetriusi nevapfuri vanaye vane ndaa kunomunhu kunyazwi ngouri, mazuva okutonga ndaa aripo, nevatongi varipo; ngavamangarirane umwe noumweni. 39Asi kuti mwechitsvaka chiro chimweni, chinozogurwa ngomushongano wakaemeswa. 40Ngokuti ngegwinyiso tine ngozi yokuitirwa ndaa, ngendaa yebope raitwa nyamashi, apana chizato chetingapa kupembedza bope iri.” 41Naapo aereketa kudaro, wakaparadza mushongano.

Chapter 20

1Bope rakati ranyarara, Phauri wakadaidza vadzidzi, wakavagwinyisa, akavavhaisa, wakabvapo akaenda Masedhonia. 2Naapo ahamba ngemundau idzo, echivagwinyisa ngemazwi mazhinji, wakaguma Giris. 3Wakapedzamwo mwedzi mitatu. VaJudha vakapangana kumurwisa, apo echirongedza kuhamba ngengarava kuenda Siria, wakadziemesera kuhwirira echihamba ngemuMasedhonia.,4Wakaperekedzwa kuguma Asia ndiSopata, mukororo waPhirusi weBheria, naAristakusi naSekundusi veThesaronika, Gaiusi weDhebhe, Thimothi, Thichikusi naTrofimusi veAsia. 5Ava vakatungamira mberi, vakatigarira muTroasi; 6asi isusu takahamba ngengarava kubva Firipi ngesure kwemazuva eChingwa chisina Mumera, takaguma kwavari muTroasi ngesure kwemazuva mashanu; takagarapo mazuva manomwe.7Nangezuva rokutanga revhiki, apo taungana kugura chingwa, Phauri wakaereketa kwavari; echida kubvapo nechimangwani, wakaangira kuereketa kwake metsa pakati pousiku. 8Zvaiyapo zvibani zvakawanda mukamera romuturikwa umwo mwetakaungana.9Jaha, raizwi Utikusi, raiya rakagara pachiwindo, rakabatwa ngehope dzemadzikirira apo Phauri acharebesa kuereketa kwake; iro rechinyiswa ngehope dzaro, rakawa kubva kumuturikwa wechitatu, navo vakarimirudza rafa. 10Asi Phauri wakadzaka, akakotama padera pake, akamufungatira, akati: “Musatambudzika, ngokuti uchapona.”11Naapo akwira mumuturikwa, wakagura chingwa, akadya, wakaangira kuereketa navo mukuwo wakareba, metsa kwakaedza; ngokudaro wakabvapo. 12Navo vakaunza jaha rechizwa, vakaembedzerwa kakawanda.13Asi isusu, takatanga kuenda kungarava, takahamba ngengarava kuenda Asosi, apo techikarira kutorapo Phauri; ngokuti ndiye waiya aronga kudaro, echida pachake kuhamba ngetsoka. 14Naapo ashongana nesu muAsosi, takamukwidza mungarava, tikaenda Mitureni.15Techihamba kubvapo ngezuva raiteera, takaguma kundau yakaringirana neKhiosi. Ngezuva raiteera takaguma Samosi; ngezuva raiteera, takaguma Miretusi. 16Ngokuti Phauri wakadziemesera kuhamba ngengarava kudarika Efesu, kuti asazopedza mukuwo muAsia; ngokuti waikasira, kuti kudai echikona ungaguma Jerusarema ngezuva rePentekosti.17Ari muMiretusi wakatumira izwi Efesu, kuti vauye kwaari vakuru vechiara. 18Naapo vaguma kwaari, wakati kwavari, “Imwimwi mwemene munozia kugara kwangu pakati penyu nguva dzeshe kubvira ngezuva rokutanga rendakatsika tsoka muAsia, 19ndechishandira Mambo ngokupfaa kweshe kwomupinimidzo nemasodzi, nokuedzwa ukwo kwakandigumira kubudikidza ngokurwiswa ngevaJudha. 20Andizi kutya kuita kwomuri chiro chinomudetsera, ndechichumaira izwi kwomuri nokumudzidzisa pamhene, kubva kumhatso kuenda kumhatso, 21ndechivapanga kakurutu veshe vaJudha navaGiriki ngendaa yokutenderuka kunaMwari nokugonda kunaMambo wedu Jesu.22Zvino, ringira, ndinoenda Jerusarema, ndakasungwa muMweya, ndisikazii izvo zvinozondigumira apo; 23asi kuti Mweya Wakachena unondipupurira mumadhorobha eshe kuti kusungwa nokutambudzwa kunondigarira. 24Asi andierengi kupona kwangu kuita chiro chinodikanwa kwendiri, kuti ndipedze bingo rangu, nomushando wendakaashira kubva kunaMambo Jesu kuchumaira vhangeri renyasha dzaMwari.25“Zvino, ringirai, inini ndinozia kuti imwimwi mweshe mwendakahambira pakati penyu ndechichumaira umambo, amuchazoonizve hope yangu. 26Ndizvo ndinopupura kwomuri ngeiri zuva kuti ndakachena kune ngazi yenyu yeshe, 27ngokuti andizi kuumira kumuronzera kupanga kweshe kwaMwari.28Dzingwarirenyi imwimwi pachenyu nedanga reshe remwakaemeswa padera paro ndiMweya Wakachena, kuti muite vangwariri varo, muushe chiara chaMwari, chaakatenga ngengazi yoMwana wake emene. 29Ndinozia kuti ngesure kwokuenda kwangu, mathika anokara anozopotera pakati penyu, asina nyasha kudanga. 30Vamweni vanobva pakati penyu pemene vanozobuda vanhu, vechiereketa manyepo kupausa vadzidzi kuti vavateere.31Ndizvo rindai, mwechikarakadza kuti ngomukuwo wemakore matatu andizi kurekera kupanga mweshe umwe ngaumwe wenyu usiku nemasikati, ndechichema masodzi. 32Nazvino ndinomupira kunaMwari nokuizwi renyasha dzake, iro rine simba rokumuaka nokumupa nhaka pakati pavo veshe vakacheneswa.33Andizi kuemura sirivha nokuti mukore nokuti zvokufuka zvomunhu. 34Imwimwi mwemwene munozia kuti idzi nyara dzakashandira izvo zvendaitama, nezveavo vaiya neni. 35Ngezviro zveshe ndakamupa chionero, kuti ngokushanda kudaro tinosisira kuti tidetsere avo vasina simba, nokukarakadza mazwi aMambo Jesu, kudai ngezvaakaronza emene echiti: ‘Kunopinda kudakadza kupa kunokuashira.’ ”36Naapo aereketa kudaro wakagwadama pashi, akakumbira navo veshe. 37Navo veshe vakachema masodzi, vakamumbundira Phauri, vakamuvhaisa ngomuromo, 38vechitambudzika kakurutu ngeizwi raakaereketa, kuti avachazomboonizve hope yake. Vakamuperekedza kuenda kungarava.

Chapter 21

1Naapo taparadzana navo, takahamba ngengarava tikarurama kuenda Khosi, ngezuva raiteera takaguma Rodhesi nokubvapo takaguma Patara. 2Taona ngarava yaiambuka kuenda Foenisia, takapoteramwo, takahamba.3Naapo taona Saipurasi, takarisiya ngokumuoshwe, takahamba kuenda Siria, tikaguma Thire; ngokuti apo ngarava yaibudiswa mitwaro yayo. 4Techiona vadzidzi, takagarapo mazuva manomwe. Kubudikidza ndiMweya Wakachena vakaronzera Phauri kuti asakwira Jerusarema.5Naapo tapedzapo mazuva edu, takabvapo, tikaenda rwendo rwedu; navo veshe pamwepo nevakadzi vavo nevana vakatiperekedza metsa takabuda mudhorobha; tikagwadama pahumbikumbi yoruandhle, takakumbira. 6Naapo takavhaisana, takapotera mungarava, navo vakahwirira kanyi.7Naapo tapedza rwendo kubva Thire, takaguma Putoremaisi; nesu takachingamidza vatendi, takagara navo zuva rimwe., 8Nechimangwani takabvapo, takaguma Sizaria: takapotera mumhatso yaFiripu muvhangeri, uwo waiya umwe wevanomwe, takagara naye. 9Waiya nevasikana varongomuna, mhandara, avo vaiprofeta.10Naapo tichagarapo mazuva mazhinji, kwakadzaka muprofeti waibva Judhia, waizwi Agabhusi. 11Echiuya kwetiri, wakatora bhande raPhauri, wakadzisunga tsoka dzake nenyara, akati: “Unoronza izvi Mweya Wakachena, ‘Ngokudaro vaJudha vari muJerusarema vanozosunga munewebhande iri, vanozomupira munyara dzevemadzinza.’ ”14Naapo asikazi kutenda kupotwa, takanyarara techiti: “Kuda kwaMambo ngakuitike.” 13Zvino Phauri wakapingura, akati: “Munoitenyi mwechichema nokutambudza mwoyo wangu? Ngokuti inini ndakanasirira haiwa kusungwa kwega, asi nokufira zina raMambo Jesu muJerusarema.” 12Naapo tazwa izvi, teshe, isusu nevanhu veiyo ndau, taimupota kuti asakwira Jerusarema.15Mazuva aya apera, takatora nhumbi dzedu, takakwira Jerusarema. 16Vakahambawo nesu vamweni vevadzidzi vaibva Sizaria, vakauya kumhatso yomunhu unozwi Nasoni weSaipurasi, mudzidzi wokutanga, wetaizogara mumhatso mwake.17Naapo taguma Jerusarema, vatendi vakatiashira ngokudakara. 18Ngezuva raiteera Phauri wakaenda nesu kunaJakobe; nevanhu vakuru veshe vaiyapo. 19Naapo avachingamidza, wakaerengudza chimwe ngachimwe ngokuteererana kwazvo izvo zvaakaita Mwari pakati pevemadzinza ngokushanda kwake.20Naapo vazvizwa, vakakudza Mwari. Vakati kwaari: “Unoona, hama, kuwanda kwemakumi emazana eavo vakatenda pakati pevaJudha; navo veshe vanotsamwirira muMipango. 21Zvino vakaronzerwa kuti iwewe unodzidzisa vaJudha veshe vari pakati pevemadzinza kuti varambe zvaMosi, wechivaronzera kuti vasacheka vana vavo nokuti vasangwarira mishuma.22Zvino toitenyi? Ngegwinyiso vanozozwa kuti iwewe wauya. 23Ndizvo ita izvi zvetinokuronzera. Tine vanhu varongomuna pano vakapika mhiko. 24Tora vanhu ava udzichenese pachako navo, uvabhadharire zveshe zvavo, kuti vapare masoro avo. Ndizvo veshe vanozozia kuti apana gwinyiso pane izvo zveshe zvevakaronzerwa ngendaa yako, asi kuti iwewe wemene unonasa kuhamba, wechingwarira Mipango.25Asi ngendaa yeavo vemadzinza vakatenda, takanyora tsamba, techigura kuti vadzingwarire kubva pane zvinobairwa miedzaniso yokudira nengazi neizvo zvinodzipwa nokuomba.” 26Zvino Phauri wakatora vanhu avo, ngezuva raiteera akadzichenesa pachake, wakapotera muTemperi navo, echionisa pamhene kuzadzisika kwemazuva okucheneswa, metsa mudiro wakapirwa ngendaa yaumwe ngaumwe wavo.29Naapo mazuva manomwe ooda kupera, vaJudha vaibva Asia, avo vamuona ari muTemperi vakavherudza mbungano yeshe, vakamubata. 28vechidaidzira: “Vanhu vaIsuraeri, detserai! Uyu ndiye munhu unodzidzisa vanhu veshe kundau dzeshe kurwisana navanhu neMipango neiyi ndau; ndiyezve wakaunza vaGiriki muTemperi, wakasvipisa iyi ndau yakachena.” 27Ngokuti vaiya vakaona Trofimusi muEfesu anaye mudhorobha, vakapinimidza kuti Phauri wakamuunza muTemperi.30Nedhorobha reshe rakavherudzwa, nevanhu vakarumba pamwepo. Navo vakabata Phauri, vakamukweyera kubanze kweTemperi; paripo misiwo yakakonywa. 31Naapo vachatsvaka kumuuraya, izwi rakaguma kunduna huru yemakumi emazana, kuti Jerusarema reshe raiya nehohoho.32Paripo wakatora majoni nenduna dzemazana, akarumba kudzaka kwavari; naapo vaona nduna huru nemajoni, vakarekera kuponda Phauri. 33Naapo nduna huru yakakwedzera, ikamubata, ikapanga kuti asungwe ngemaketani mairi; ikabvunza kuti ndiani nokuti waitenyi.34Vamweni pakati pembungano vakadaidzira chiro chimwe, vamweni chimweni; naapo yakorera kuzia gwinyiso ngendaa yehohoho, yakapanga kuti aunzwe kumhatso yevarwi vehondo. 35Naapo aguma pamakwiro, wakatwarwa ngemajoni ngendaa yebope rembungano. 36Ngokuti mbungano yakateera ngesure, yechidaidzira yechiti: “Muurayenyi!”37Naapo vooda kuunza Phauri mumhatso yevarwi, wakati kunenduna huru: “Ndingatenderwa here kuereketa chiro kwouri?” Naye wakati kwaari: “Unozia chiGiriki here? 38Andiwepi muEgipite, uwo pamazuva apera wakavherudza vanhu kumukira, akaenda mushango nevaurayi mazana makumi marongomuna here?”39Phauri wakati: “Inini ndiri muJudha, unobva Tarsusi reSirisia, wakabarwa mudhorobha guru rine mbiri; ndinokupota, nditendere ndierekete kuvanhu.” 40Naapo amutendera, Phauri echiema pamakwiro wakakopera vanhu ngenyara; naapo kwaiyapo kunyarara kukuru, iye wakaereketa kwavari ngendimi yechiHebheru echiti.

Chapter 22

1“Hama nemadzibaba, izwai zvino kudzirwira kwendinoita pamberi penyu.” 2Naapo vazwa kuti waiereketa kwavari ngendimi yechiHebheru, vakapinda kunyarara. Zvino wakati.3“Inini ndiri muJudha, ndakabarwa muTarsusi reSirisia, asi ndakakurira panapa mudhorobha iri, patsoka dzaGamarieri, ndakadzidziswa kudai ngomushuma wemipango yemadzibaba edu, ndechitsamwirira kunaMwari, kudai ngezvomunoita imwimwi mweshe nyamashi. 4Neni ndakatambudza veiyi Njira metsa parufu, ndechivasunga nokuvakonyera mutirongo, veshe vamuna nevakadzi,, 5kudai ngezvaanondiitira chapupu mupristi mukuru navo veshe vakuru. Ndakaashira kubva kwavari tsamba dzokuenda kunevatendi, ndakaenda Dhamasekusi, kuti ndivaunzezve Jerusarema vakasungwa kuti vaororwe.6“Zvino ndakati ndechihamba rwendo rwangu, ndechikwedzera Dhamasekusi, ooda kuita masikati, paripo kujeka kukurutu kwakajeka kunditendenedza kwechibva mudenga. 7Ndakawa pashi, ndikazwa izwi rechiti kwendiri, ‘Sauri, Sauri, unonditambudzirenyi?’ 8Neni ndakapingura ndikati, ‘Ndimwi anani, Mambo?’ Naye wakati kwendiri, ‘Ndini Jesu weNazaretha, uwo wounotambudza.’9Naavo vaiya neni vakaona kujeka, asi avazi kuzwa izwi rouwo waiereketa kwendiri. 10Ndakati, ‘Ndinozoitenyi, Mambo?’ NaMambo wakati kwendiri, ‘Miruka, uende Dhamasekusi; naapo unozoronzerwa zveshe zvowakaemeserwa kuti uite.’ 11Naapo ndisikakoni kuona ngendaa yokupenya kwokujeka ukwo, avo vaiya neni vakandibata ngenyara, vakanditungamirira, ndakaguma muDhamasekusi.12“Zvino munhu umweni waizwi Ananiasi, wakarurama kudai ngezvinodiwa ngeMipango, unembiri yakanaka mukati mwavaJudha veshe vaigara apo,, 13wakauya kwendiri; echiema pasinde pangu, wakati kwendiri, ‘Mukoma Sauri, chionazve.’ Ngeiro awa ndakaringira neni ndakamuona.14Naye wakati: ‘Mwari wemadzibaba edu wakakuemesa kuti uzie kuda kwake, kuona Uwo Wakarurama nokuzwa izwi rinobva pamuromo wake;, 15ngokuti iwewe unozoita uchapupu ndiye kuvanhu veshe cheizvo zvewakaona nezvewakazwa., 16Zvino uchagarirenyi? Miruka, ubhabhatidzwe, usukwe zvishaishi zvako, ukumbire ngezina rake.’17“Naapo ndapetuka Jerusarema, ndechikumbira muTemperi, ndakabatwa ndimweya,, 18ndakaona Jesu echiti kwendiri: ‘Kasira, ubude kubva muJerusarema, ngokuti avazoashiri uchapupu hwako ndini.’19Neni ndakati, ‘Mambo, ivo vemene vanozia kuti ndaivakonyera mutirongo nokuvaponda mumhatso dzeshe dzokudira, avo vakatenda mwemuri. 20Naapo ngazi yaStefano chapupu chenyu yaparadzwa, ininiwo ndaiema pasinde, ndechitendera nokungwarira zvokufuka zveavo vakamuuraya.’ 21Naye wakati kwendiri: ‘Enda, ngokuti inini ndinozokutuma kuenda kuretu kuvanhu vemadzinza.’”,22Navo vakamupurutana metsa azoereketa izwi iri, vakadaidzira ngemazwi avo, vakati, “Bvisai munhu wakadaro panyika! Ngokuti aasisiri kuti apone.” 23Vachadaidzira nokukandira zvokufuka zvavo, vechikushira bukuta mudenga,, , 24nduna huru yakapanga kuti apotedzwe mumhatso yevarwi, echironza kuti abvunzisiswe ngokushwapurwa, kuti vazie kuti indaa yenyi yevakadaidzira kudaro ndiye.,25Asi apo vamusunga kuti ashwapurwe, Phauri wakati kunenduna yezana yaiema pasinde: “Kunotenderwa here kwomuri ngemipango kuti mushwapure munhu muRoma, asikazi kunyiswa ngendaa?” 26Naapo nduna yezana yazwa, yakaenda kunduna huru yemakumi emazana, yakamuronzera yechiti: “Unoda kuitenyi? Ngokuti uyu munhu muRoma.”27Nduna huru yemakumi emazana yakauya, ikati kwaari, “Ndironzere, uri muRoma here?” Naye wakati: “Eya.”, 28Nduna huru yemakumi emazana yakapingura, ikati: “Ndakatenga uRoma uhwu ngomutengo mukuru.” NaPhauri wakati: “Asi inini ndakabarwa ndakadaro. 29Ndizvo vaida kumubvunzisa vakabva kwaari ngokukasira; nenduna huru yemakumi yakatya, apo yazia kuti waiya muRoma, ngokuti yaiya yamusunga.30Asi nechimangwani, echida kuzia gwinyiso reizvo zvaakaitirwa ndaa ngevaJudha, wakamusunhura, akapanga vapristi vakuru nevatongi veshe vevaJudha kuti vaungane, wakadzasa Phauri, akamuisa pamberi pavo.

Chapter 23

1Phauri echiringisisa vatongi vevaJudha wakati: “Hama, inini ndakapona ndisina ndaa mumwoyo pamberi paMwari metsa kuguma zuva iri.” 2Zvino mupristi mukuru Ananiasi wakapanga avo vaiema pasinde pake kumupamhadza pamuromo. 3Naapo Phauri wakati kwaari: “Mwari unozokupamhadza, iwewe rukumbati rwakachena! Unogara kunditonga ngeMipango, nokupanga kuti ndipamhadzwe ngenjira inopesana neMipango here?”4Naavo vaiema pasinde vakati: “Unotuka mupristi mukuru waMwari here?” 5NaPhauri wakati: “Andizi kuzia, hama, kuti ndiye mupristi mukuru; ngokuti kwakanyorwa kuti: ‘Usazoereketa zvakashata ngomutongi wevanhu vako.’6Asi apo Phauri paakaona kuti rupande rwavo rumwe rwaiya vaSadhusi norumweni rwaiya vaFarisi, wakadaidzira mumbungano: “Hama, inini ndiri muFarisi, mukororo wevaFarisi; ngendaa yokugonda kwokumuka kubva kwevakafa inini ndinotongwa.” 7Naapo adaro, pakamuswa hasha pakati pevaFarisi nevaSadhusi; nembungano yakaguka ngepakati. 8Ngokuti vaSadhusi vanoti akuna kumuka kwevakafa nokuti akuna ngirosi nokuti mweya; asi vaFarisi vanotenda zveshe.9Naapo kwakamuka bope guru; vamweni vevanyori vevaFarisi vakamiruka, vakaphikisa vechiti: “Ationi kushata kunouyu munhu. Pamweni mweya wakaereketa kwaari nokuti ngirosi?” 10Naapo kwamuka kuphikisana kukurutu, nduna huru yemakumi emazana, yechitya kuti Phauri unozobvajurwa ndivo kuita zvigurwa, yakapanga varwi kuti vadzake vamubvuke ngesimba kubva kwavari, vamuise mumhatso yevarwi.11Usiku hwaiteera Mambo wakaema pasinde pake akat: “Shinga! Ngokuti kudai ngezvewakaita chapupu ndini muJerusarema, ngokudaro kunosisira kuti uite chapupu muRomawo.”12Zvino kwaedza, vaJudha vakapangana, vakadzisunga ngemhiko yokuti avazodyi nokuti kumwa metsa vauraya Phauri. 13Naavo vakapangana iri zano vaipinda makumi marongomuna kuwanda.14Navo vakauya kunevapristi vakuru nevakuru vechiti: “Tadzisunga ngemhiko hurutu kuti, atizorairi chiro metsa tauraya Phauri. 15Ndizvo zvino imwimwi pamwepo nevatongi ronzerai nduna huru yemakumi emazana kuti amudzase kwomuri, muite kudai ngevanoda kunasa kutsvakisisa ndaa yake. Isusu tinonga tanasirira kumuuraya asati aguma pano.”16Asi mwana womukunda waPhauri wakazwa ngendaa yokumuhwarira kwavo, naye wakaenda, akapotera mumhatso yevarwi, akaronzera Phauri. 17NaPhauri wakadaidza kwaari imwe yenduna dzezana, akati, “Enda neiri jaha kunduna huru yemakumi emazana, ngokuti rinacho chiro chokumuronzera.”18Ndizvo yakaenda naro kunduna huru yemakumi emazana, yakati: “Phauri mubhanditi wakandidaidza kwaari, akakumbira kuti ndiunze iri jaha kwouri rinacho chokuronza kwouri.” 19Nduna huru yemakumi emazana yakaribata ngenyara, ikaenda naro, ikaribvunza ngokufishika yechiti: “Chiinyi chounoda kundironzera?”20Naro rakati: “VaJudha vatenderana kukukumbira kuti udzase Phauri mangwani kuvatongi vevaJudha, vechiita kudai ngevanoda kutsvakisisa chiro ndiye. 21Ndizvo usazotenda kwavari; ngokuti vanozomuhwarira vanhu vanopinda makumi marongomuna, avo vadzisunga ngemhiko yokuti avazodyi nokuti kumwa metsa vamuuraya; zvino vanasirira, vechigarira chigondiso chinobva kwouri.”22Ndizvo nduna huru yemakumi emazana yakatendera kuti jaha riende, echiripangisisa kuti: “Usazoronzera munhu kuti waziisa izvi kwendiri.” 23Zvino wakadaidza kwaari nduna mbiri dzezana, akati: “Nasirirai varwi mazana mairi, vanogadha mahachi makumi manomwe, vane mikhondo mazana mairi, okuenda Sizaria ngeawa rechitatu rousiku. 24Munasire zvifuyo kuti mugadhise Phauri padera pazvo, mumugumise akangwaririka kunaFerikisi mutongi.”,25Naye wakanyora tsamba ngendaa iyi echiti: 26“Kraudhiusi Rusiasi unomuchingamidza imwimwi mambo wakanasa kunaka Ferikisi. 27Uyu munhu wakabatwa ngevaJudha, waiya ooda kuurawa ndivo, apo ndakaguma kwavari nevarwi vehondo, ndakamuponesa, ndaiya ndazwa kuti muRoma.28Ngokuti ndaida kuti ndizie ndaa yevakamuitira, ndamudzasa kuenda naye kuvatongi vavo vevaJudha. 29Ndakaona kuti wakaitirwa ndaa yemibvunzo yemipango yavo, asi waiya asina ndaa yaakaitirwa inosisira kuti aurawe nokuti asungwe., 30Naapo ndakaronzerwa inini kuti kunopanganwa zano rokuuraya uyu munhu, paripo ndakamutumira kwouri, ndechipangirazve avo vakamuitira ndaa kuti vaerekete kushaisha kwake pamberi pako.”31Ndizvo varwi, kudai ngezvevakapangwa, vakatora Phauri, vakamuunza usiku Antipatirisi. 32Asi ngechimangwani vakasiya vanogadha mahachi kuti vaende naye, vakahwirira kumhatso yevarwi. 33Naavo vaguma Sizaria, vakapa tsamba kunomutongi, vakaunza Phauri pamberi pake.34Naapo aidzidza, wakabvunza kuti waiya wenyika iri. Naapo azia kuti waiya weSirisia,, 35wakati: “Ndinozozwa ndaa yako, apo vaguma avo vanokuitira ndaa.” Wakapanga kuti angwarirwe mungome mwaHerodhi.

Chapter 24

1Ngesure kwemazuva mashanu, Ananiasi mupristi mukuru wakadzaka pamwepo nevakuru vamweni, noumweni waiya muereketeri, waizwi Teturusi, navo vakaronzera mutongi vechiitira ndaa Phauri. 2Naapo adaidzwa, Teturusi wakatanga kumuitira ndaa echiti: “Kubudikidza ndimwi tinodakara ngokunyarara kukurutu, zviro zvakashata zvinonasiriswa kuneiri dzinza ngenyasha dzenyu. 3Tinozviashira ngenjira dzeshe nokundau dzeshe, Ferikisi wakanasa kunaka, techikubonga kakurutu.4Asi andichadi kumunonosa, ndinokupota kuti undizwe ngenyasha dzako mazwi mashomani. 5Ngokuti takaona uyu munhu kuti wakashata yaamho, unomusa bope pakati pevaJudha veshe munyika dzeshe, nomutungamiriri wechikwata chevaNazaretha. 6Wakaedza kusvipisa Temperi, asi takamubata. Takada kumutonga kudai ngemipango yedu.7Asi nduna huru yemakumi emazana Rusiasi wakauya, akamubvuka ngesimba guru kubva kunyara dzedu,, 8echipanga avo vanomuitira ndaa kuti vauye kwouri. Ngokumubvunzisisa wemene unozokona kuzia izvi zveshe zvetinomuitira ndaa ndizvo.” 9NevaJudha vakapindirawo kumuitira ndaa, vechigwinyisa kuti izvi ndizvo.10Naapo mutongi akopera kwaari kuti aerekete, Phauri wakapingura, akati: “Inini ndinozia kuti iwewe wakaita mutongi wedzinza iri makore mazhinji, ndizvo ndinodakara ngokudzirwira pamberi pako. 11Kudai ngezvoungakona kudzionera iwewe pachako, kuti aasati apinda mazuva gumi namairi kubvira panguva yendakakwira Jerusarema koodira. 12Avazi kundiona muTemperi ndechiitirana hasha nomunhu nokuti ndechivherudza mbungano kuita bope, kunyazwi mumhatso dzokudira nokuti mudhorobha. 13Avakoni zvinopano kuonisa kwouri gwinyiso reizvo zvevanondiitira ndaa ndizvo.14Asi izvi ndinotenda kwouri, kuti kudai ngeNjira yevanodudza kuti kupaukisa, ngokudaro inini ndinodira Mwari wemadzibaba edu, ndechitenda zveshe zviri zveMipango neizvo zvakanyorwa muvaprofeti. 15Ndine gonda munaMwari, iro revanotendawo ava, kuti kunozoapo kumuka kwevakafa, kwevakarurama nokwevasikazi kururama. 16Ngeiyi ndaa ndinoedza pachangu kugara ndino mwoyo usina ndaa kunaMwari nokunevanhu nguva dzeshe.17Zvino ngesure kwemakore akawanda, ndakauya koopa zvipo nezvokupira mudiro kunevedzinza rangu. 18Mukuita izvi vakandiona ndakacheneswa muTemperi, pasina nembungano nokuti bope. Asi vaiyapo vaJudha vamweni vakabva Asia; 19avo vaisisira kuti vaapano pamberi pako nokundiitira ndaa, kudai vane ndaa kwendiri.20Nokuti ava vanhu vari pano ngavaronze kushata kwevakaona kwendiri, ngeiyo nguva yendakaema pamberi pevatongi, 21ngokubanze kweizwi rimwe rega rendakadaidzira ndakaema pakati pavo ndechiti, ‘Indaa yokumuka kwevakafa, ndiyo ndaa yendinotongwa ndiyo nyamashi pamberi pako.’ ”22Asi Ferikisi, echizia kakurutu ngendaa yeNjira iyi, wakavaronzera kuti vaemere echiti: “Apo Rusiasi nduna huru yemakumi emazana adzaka uno, ndinozokwarisisa ndaa yenyu.” 23Naye wakapanga nduna yezana kuti iye angwarirwe akasunhurika, pasina hama yake inorambidzwa kumushandira.24Ngesure kwemazuva Ferikisi wakauya naDhrusira mukadzi wake, waiya muJudha, naye wakadaidza Phauri, akamuzwa echiereketa ngorutendo ruri munaKristu Jesu. 25Naapo paaionisa ngokururama nokudzibata nokutongwa kunozouya, Ferikisi wakatyiswa, akati: “Enda hako zvinopano, naapo ndazoona mukuwo kwawo, ndinozokudaidzazve.”26Iye waigonda kuti waizopuwa mare ndiPhauri. Ndizvo wakamudaidza mikuwo mizhinji echipangana naye. 27Asi apo makore mairi apera, Phokiusi Festusi wakagara pandau yeFerikisi mutongi; naFerikisi echida kudiwa ngevaJudha, wakasiya Phauri mutirongo.

Chapter 25

1Ndizvo Festusi aguma munyikayo, ngesure kwemazuva matatu wakakwira Jerusarema, echibva Sizaria. 2Apo vapristi vakuru nevakuru vevaJudha vakamuronzera ndaa yaPhauri, vakapota kwaari,, 3vechikumbira kuti avadakadzise ngokuita kuti Phauri atumirwe Jerusarema, kuti vazohwarira kumuuraya munjira.4Asi Festusi wakapingura akati Phauri wakangwarirwa muSizaria, ngokuti iye waida kukasira kuendayo. 5Wakati: “Ndizvo ngavadzake neni avo vane simba pakati penyu, kudai iripo ndaa kunouwo munhu, ngavamumangarire.”6Naapo agara pakati pavo mazuva asikapindi masere nokuti gumi, iye wakadzaka kuenda Sizaria; nechimangwani wakagara pachigaro chokutonga ndaa, akapanga kuti Phauri aunzwe. 7Naapo auya, vaJudha avo vakadzaka vechibva Jerusarema vakaema vechimutendenedza, vechimuitira ndaa dzakawanda dzakashata, dzevasaikona kuonisa pamhene. 8Naapo Phauri mukudzirwira kwake wakati: “Andizi kugura mipango yevaJudha nokuti yeTemperi nokuti kunaSiza.”9Asi Phauri wakati: “Ndinoema pachigaro chokutonga chaSiza, apo panosisira kuti nditongwe. Andizi kuita chiro chakashata kuvaJudha, kudai ngezvounonasa kuzia iwewe. 10Asi Festusi, echida kudiwa ngevaJudha, wakapingura Phauri, akati: “Unotenda here kukwira Jerusarema, utongwe ngeidzi ndaa pamberi pangu?”11Naapo Festusi apangana nevatongi vevaJudha, wakapingura echiti: “Iwewe wapota kuti ndaa yako ikwidzwe kunaSiza; unozoenda kunaSiza.” 12Ndizvo kudai ndiri muiti wezvakashata, ndakaita chinosisira kuti ndife, andirambi kufa akadi; asi kudai pasina gwinyiso kuneizvo zvevanondiitira ndaa ndizvo ava, apana munhu ungandipira kwavari. Ndinopota kuti ndaa yangu ikwidzwe kunaSiza.”13Zvino kwapera mazuva amweni, mambo Agripa naBhenise vakaguma Sizaria, vakachingamidza Festusi. 14Navo vachagarapo mazuva mazhinji, Festusi wakatura ndaa yaPhauri pamberi pamambo echiti: “Pane munhu wakasiiwa ari bhanditi ndiFerikisi. 15Naapo ndaiya muJerusarema vapristi vakuru nevakuru vevaJudha vakanditurira ndaa, vechikumbira kuti atongwe. 16Inini ndakapingura kuti andiwopi mushuma wevaRoma kuti vapire munhu kunyazwi ngouri kumutongi, asati aonana hope kuhope nouwo unomumangarira, kuti aone mukuwo wokudzirwira ngendaa yaanoitirwa.17Ndizvo apo vaungana pano, andizi kunonoka, asi ngezuva raiteera ndakagara pachigaro chokutonga ndaa, ndakapanga kuti uwo munhu aunzwe. 18Naapo vaimuitira ndaa vaema, avazi kumuitira ndaa yezvakashata kudai ngezvendaikarira. 19Asi vakamuitira ndaa yezviro zvimweni nemibvunzo ngendaa yokudira kwavo nendaa youmwe Jesu, wakafa, waakagwinyisisa Phauri kuti unopona. 20Ndechikangaidzwa ngenjira yokubvunzwa kweizvi zviro, ndakamubvunza kuti ungatenda kuenda Jerusarema, atongerweyo ndaa idzi.21Asi apo Phauri akumbira kuti angwarirwe metsa ndaa igurwe ndimambo mukuru, ndakapanga kuti angwarirwe metsa ndakona kumutumira kunaSiza.” 22Agripa wakati kunaFestusi: “Inini ndingada kuti ndimuzwe munhuwo pachangu.” Iye wakati: “Mangwani unozomuzwa23Ndizvo nechimangwani Agripa naBhenise vakauya, vakapfeka zvouthende hukuru, vakapotera kundau yokupurutana ndaa, pamwepo nenduna huru nevakuru vedhorobha. 24Naapo Festusi apanga, Phauri wakapotedzwamwo., NaFestusi wakati: “Mambo Agripa nevanhu veshe vari pano nesu, munoona munhu uyu, uwo wevakaitira ndaa vaJudha veshe, veshe vomuJerusarema nevepano, vechidaidzira kuti aasisiri kuti apone.25Asi inini ndakaona kuti aazi kuita chiro chinomuita kuti aurawe; zvino kudai ngezvaakakumbira kuti ndaa yake ikwidzwe kunamambo mukuru, ndakagura kumutumirayo. 26Asi andina chiro chine gwinyiso chokunyora kunamambo wangu. Ndizvo ndamuunza pamberi penyu, kakurutu pamberi pako, mambo Agripa, kuti ngesure kwokutsvakisisa ndingatozoona chokunyora. 27Ngokuti kwendiri kunooneka chiri chiro chisina shwiro, mukutumira bhanditi, pasikadudzirwi ndaa dzaanopomerwa ndidzo.”

Chapter 26

1Agripa wakati kunaPhauri: “Unotenderwa kudziereketera pachako.” Naapo Phauri wakatambanudza nyara yake, akadzirwira. 2“Ndinopinimidza kuti ndinomuchena ngokuti ndiri pamberi pako, mambo Agripa, ndinodzipingurira nyamashi ndaa dzeshe dzendinomangarirwa ngevaJudha,, 3kakurutu ngokuti iwewe unonasa kuzia mishuma nemibvunzo yeshe iri pakati pevaJudha. Ndizvo ndinokupota kuti undipurutane ngokusengerera.4“Njira yokupona kwangu kubvira muutsva hwangu, ukwo kwakapera kubvira pakutanga pakati pevedzinza rangu nomuJerusarema, vaJudha veshe vanoizia. 5Vakandizia kubvira pakutanga, kudai vechida kupupura, kuti ngenjira yakapindisisa kururama yokudira kwedu, ndakapona ndiri muFarisi.6Nazvino ndinoema pano kutongwa ngendaa yegonda rechigondiso icho chakaitwa kunemadzibaba edu ndiMwari,, 7chigondiso icho madzinza edu gumi namairi chevaigonda kuashira, apo vechidira Mwari usiku namasikati. Ngendaa yeichi chigondiso ndinoitirwa ndaa ngevaJudha, mambowoe! 8Ngenyi kwechipinimidzwa ndimwi kuti azvingaitiki kuti Mwari amuse vakafa?9“Ngegwinyiso inini pachangu ndakagutswa mukati mwangu kuti ndinosisira kuti ndiite zvakawanda zvinorwisana nezina raJesu weNazaretha. 10Ndakaita izvi muJerusarema; ndakakonyera vazhinji vevakacheneswa mutirongo, ndapuwa simba kubva kuvapristi vakuru, asi apo vaiurawa, ndakatenderawo. 11Ndechivatambudza kazhinji mumhatso dzokudira, ndakaedza kuita kuti vatuke Mwari; ndine ushungu hukuru kwavari, ndakavatambudza metsa kuguma kumadhorobha emadzinza amweni.12“Ndizvo zvakaita kuti ndiende Dhamasekusi, ndine simba nokutumwa kubva kuvapristi vakuru. 13Pakati pemasikati, ndiri munjira, mambowoe, ndakaona kujeka kwakabva mudenga, kwakapinda kujeka kwezuva, kwechijeka kunditendenedza naavo vaihamba neni. 14Naapo takawa teshe pashi, ndakazwa izwi rechiti kwendiri mundimi yechiHebheru: ‘Sauri, Sauri, unonditambudzirenyi? Kwakakonza kwouri kupunhura pakapinza.’15Neni ndakati: ‘Ndimwi anani, Mambo?’ NaMambo wakati: ‘Ndini Jesu wounotambudza., 16Asi miruka, ueme ngetsoka dzako; ngokuti ndaoneka kwouri ngendaa iyi, kuti ndikuemese kuita mushandi nomupupuri weizvo zvewaona neizvo zvendinozooneka kwouri ndizvo. 17Ndinozokununurira kubva kunevanhu veshe nokubva kunevemadzinza, avo vendinokutumira kwavari, 18kubeura madziso avo nokuvatenderudza kuti vabve muchidima, vapotere mukujeka, nokubva kusimba raSathani kuuya kunaMwari, kuti vaashire kukungurirwa kwezvishaishi, kuti vagare nhaka mukati mweavo vakacheneswa ngokugonda kwendiri.’19“Ndizvo, mambo Agripa, andizi kuramba 20asi ndakatanga kuchumaira kwavari veshe veDhamasekusi nomuJerusarema nomunyika mweshe mweJudhia nokunevemadzinza kuti vatenderuke, vakunukukire kunaMwari, vechiita mishando inosisira kutenderuka kwavo. 21Ngeiyi ndaa vaJudha vakandibata ndiri muTemperi, vakaedza kundiuraya.kupurutana chioniso. chomudenga.22Ndizvo ndakadetserwa ngorudetso rwakabva kunaMwari, ndichakaema nanyamashi, ndechipupura kwavari veshe vadoko nevakuru, ndisikaronzi chiro chimweni ngokubanze kweizvo zvevakaronza vaprofeti naMosi kuti zvinozouya; 23kuti kunosisira kuti Kristu atambudzike nokuti aite wokutanga kumuka kubva kwevakafa, kuti achumaire kujeka kuvanhu vedu nokune vemadzinza.”24Achadzirwira kudaro, Festusi wakadaidzira ngeizwi guru echiti: “Phauri, unopenga! Kudzidza kwako kukuru kunokupengesa.” 25Asi Phauri wakati: “Andipengi akadi, mambo Festusi, asi ndinoereketa mazwi anegwinyiso noungwaru. 26Ngokuti mambo unozia ngendaa yeizvi zviro, uwozve pamberi pake ndinoereketa ngokusunhurika; ngokuti ndinozia kuti akuna nachimwe cheizvi chakafishika kwaari, ngokuti izvi azvizi kuitika pakafishika.,27Mambo Agripa, unotenda here zvinyorwa zvevaprofeti? Ndinozia kuti unozvitenda.” 28NaAgripa wakati kunaPhauri: “Ngokukasira unoda kundiita muKristu here?” 29NaPhauri wakati: “Ndinoda pamberi paMwari, kunyazwi mukuwo mudoko nokuti muzhinji, haiwa iwewe wega, asi naavo veshe vanondizwa nyamashi vangaita vakadai ndini, ngokubanze kweizvi zvisungo.”30Naapo mambo wakamiruka nomutongi naBhenise naavo vaaigara navo., 31Naapo vaiya vatorana dumba, vakapangana umwe kunoumweni vechiti: “Munhu uyu aazi kuita chiro chinomuita kuti aurawe nokuti asungwe.” 32NaAgripa wakati kunaFestusi: “Munhu uyu dai asikazi kukumbira kuti ndaa yake ikwidzwe kunaSiza, waizodai asunhurwa.”

Chapter 27

1Naapo kwagurwa kuti tiende ngengarava Itaria, vakapira Phauri nemabhanditi amweni kunduna yezana yaizwi ndiJuriusi wehondo yaAgustusi. 2Techipotera mungarava yaAdramitiumu, yaida kuenda kundau dziri kumhiri kworuandhle rweAsia, takahamba, Aristakhusi muMasedhonia wakabva Thesaronika wakahamba nesu.3Nechimangwani takaguma paSidhoni; naJuriusi wakabata Phauri zvakanaka, wakamutendera kuti ahambire shamwari dzake, kuti vamudetsere. 4Techihamba ngengarava kubvapo, takahamba ngepakafishika peSaipurasi, ngokuti dutu raipesana nesu. 5Apo tahamba kuambuka ruandhle ruri pasinde neSirisia nePhamufiria, takaguma Mira, mudhorobha reRisia. 6Naapo nduna yezana yakaona ngarava yeArekizandria, yaihamba kuenda Itaria, nayo yakatipotedzamwo.7Naapo takahamba zvianana mazuva mazhinji, tikaguma tatambudzika apo pakaita maringwa neSinidhusi, naapo dutu risikatitenderi kugumayo, takahamba kuenda pakafishika paKrete, apo pakaita maringwa naSaramoni. 8Ngokutambudzika takahamba ngepasinde payo, tikaguma kundau yaidaidzwa kuti, Mazambuko Akanaka, pasinde pawo paiya nedhorobha reRasea.9Naapo mukuwo wakareba wapera, nokuhamba kwomumvura kwaiya kwaane ngozi zvino, ngokuti mukuwo womushongano wokuera kudya waiya wapinda, Phauri wakavanyowedza,, 10akati kwavari: “Vamuna, ndinoona kuti muhambo wengarava uyu unozoita madambudziko nokurashikirwa ngezvakawanda, andizvopi zvega zvemitwaro nengarava, asi nokupona kwedu.” 11Asi nduna yezana yakanasa kupurutana muhambisi wengarava mukuru nomuna wengarava kupinda izvo zvakaereketwa ndiPhauri.12Ngokuti zambuko raiya risikazi kunaka kuti vangagarapo kupedza nguva yechando; uzhinji hwavo vakapangana kubvapo, kuti pamweni vangakona kuguma paFoenikisi nokugarapo nguva yechando; ndau iyo ndiro zambuko reKrete, rinoringira kubani kwemabirirazuva nedera kwemabirirazuva. 13Apo dutu rokubani rakavhuvhuta zvianana, navo vechikarira kuti vakaona chevaida, vakamirudza chitsimiso, vakahamba kuteera Krete, pasinde pemahumbikumbi.14Asi ngokukasira mubvumo mukuru, unozwi wedera kwemabvazuva, wakavhuvhuta, wechibva munyika. 16Takahamba ngokubani kuenda pachiwi chidoko pakafishika chinozwi Khaudha, takakona kusunga mukumbi. Asi tatambudzika. 15Naapo ngarava yakabatwa, isikakoni kuenda mberi, takaringirana nokunobva dutu, takarekera, tikatorwa ndiro17Vapedza kuukwidza, vakashandisa zvaidetsera, vechisunga ngarava ngepashi; navo vechitya kuti vanozokandirwa pajecha repaSiritisi, vakadzasa machira okuhambisa ndiwo ngarava, ngokudaro takatorwa. 18Techitambudzwa kakurutu ngomubvumo wedutu nechimangwani vakatanga kurasha mitwaro muruandhle.19ngezuva rechitatu vakatanga kurasha midziyo yengarava ngenyara dzavo. 20Naapo zuva nokuti nyeredzi azvizi kujeka kwemazuva mazhinji, nomubvumo mukuru waiya padera pedu, gonda reshe rokuti tinozopona rakapera.21Naapo vagara mukuwo wakareba vasina kudya, Phauri wakaema pakati pavo, akati: “Hama, mwaisisira dai mwakapurutana kwendiri, musikazi kuhamba kubva Krete, musaizoona uku kutambudzika nokurashikirwa. 22Zvino ndinomupanga kuti mutsunge mwoyo; ngokuti akuna munhu unozofa pakati penyu, asi kwega ngarava.23Ngokuti kwakaema pasinde pangu usiku huno ngirosi yaMwari, wendiri wake nowendinoshandira, 24yechiti: ‘Usatya, Phauri; kunosisira kuti ueme pamberi paSiza; wona, Mwari wakakupawo veshe avo vanohamba newe.’ 25Ndizvo, hama, tsungai mwoyo, ngokuti ndinogonda Mwari kuti kunozoitika kudai ngezvaakaereketa kwendiri. 26Asi kunosisira kuti tikandirwe pachiwi chimweni.”27Asi apo usiku hwechigumi nohurongomuna hwaguma, tichandotorwa apo naapo muruandhle rweAdhria, kwooita pakati pousiku vashandi vengarava vakakarakadza kuti vaikwedzera pasinde penyika. 28Navo vakapima kudzama kwemvura, vakaona kuti aiya mamitha makumi marongomuna; ngesure vahamba nharauko doko vakapimazve, vakaona kuti aiya mamitha makumi matatu. 29Vechitya kuti pamweni tingazowira pamapuwe, vakadzasa zvitsimiso zvengarava zvirongomuna ngesure kwengarava, vakadisisa kuti kuedze.30Apo vashandi vengarava vachatsvaka kutiza kubva mungarava, vakadzasa mukumbi muruandhle, vechiita kudai ngevanokandira zvitsimiso kubvira ngemberi kwengarava. 31Phauri wakati kunenduna yezana nokuvarwi: “Ngapabanze pokuti ava vagare mungarava, amungaponi.” 32Naapo varwi vakacheka mapote omukumbi, vakaurekera kuti uwe.33Naapo kwaedza, Phauri wakavapota kuti veshe vadye echiti: “Zuva iri raarechigumi namarongomuna romunogara mwechirekera kudya, musina chemwakatongodya. 34Ndizvo ndinomupota kuti mudye, ngokuti ndikwo kunomupa simba rokuti mupone; ngokuti akuna norubvudzi runozotsakatika kubva musoro roumwe wenyu.” 35Naapo aereketa izvi, wakatora chingwa, akachibonga kuna Mwari pamberi pavo veshe, naye wakachigura, akatanga kudya.36Naapo vakashingiswa veshe, vakatorawo kudya. 37Nesu teshe taiya mungarava taiya vanhu vaiya mazana mairi nemakumi manomwe navatanhatu. 38Naapo vaguta, vakarerusa ngarava, vechirasha koroni muruandhle.39Naapo kwaedza, avazi kuzia iyo nyika, asi vakaona chipforo chine humbikumbi rine jecha, vakapangana kuti vangakona here kuhambisa ngarava kuiisa padera pehumbikumbi. 40Vakacheka mapote ezvitsimiso vakazvisiya muruandhle, ngouwo mukuwo vechisunhura mapote aisunga zvihambiso zvengarava, vechikwidza machira okuhambisa emberi kunedutu, 41Asi vechiguma pandau panoshongana maruandhle mairi, vakaemesa ngarava mujecha; nemberi kwengarava kwakaemeswa kwakagara kusikakutukuswi, asi rutii rwayo rwesure rwakatanga. kupwanywa ngemafungu. vakaaringirisa kumhiri.42Vangwariri vakapangana kuda kuuraya mabhanditi, kuti amweni awo asazoshambira kubuda nokutiza; 43asi nduna yezana, yechidisisa kuponesa Phauri, yakavapinga kuti vasaita kukarakadza kwavo. Wakavapanga kuti avo vaikona kushambira vadzikandire muruandhle, vabude kunyika, 44nevakasara, vamweni vabude padera pezvigurwa zvengarava nokuti padera pemarupande amweni engarava. Ndizvo zvakaitika kuti veshe vakabuda kunyika vakangwaririka.

Chapter 28

1Naapo tapona, takazia kuti chiwi chaizwi Maritha. 2Vagari vepachiwipo vakatiitira nyasha dzinoshamisa, ngokuti vakatibasirira muriro, vakatiashira teshe, ngokuti mvura yainaya nechando.3Asi apo Phauri aunganidza dzido rehuni nokuriisa pamuriro, buura rakabuda ngendaa yokupisha, rikaramba rakaruma panyara yake. 4Naapo vagari vepachiwipo vaona chikara chakaruma panyara yake, vakati umwe kunoumweni: “Ngegwinyiso uyu munhu muurayi; kunyazwi akapona kubva muruandhle, kururama akumutenderi kuti apone.”5Asi iye wakazuwira chikara pamuriro, asikazi kuremadzwa. 6Vakaema vechikarakadza kuti uchazvimba nokuti kuwa pashi ngokukasira echifa; asi apo vagarira mukuwo wakareba, vasikazi kuona chiro chakashata chechiitika kwaari, vakakunukudza kupinimidza kwavo, vakati, uyu chimwari.7Zvino pasinde pendau iyo paiya neminda yamambo mukuru wechiwi, zina rake raizwi Pabhuriusi; uwo wakatiashira, akanasa kutingwarira mazuva matatu. 8Kwakaitika kuti baba aPabhuriusi vaiya vakaata vakabatwa ngemutsarara nenyoka dzokuhambisa; Phauri wakapoteramwo mwevaiya, akakumbira, echiisa nyara dzake padera pavo, akavaponesa. 9Naapo izvi zvaitika, vamweni vevanhu vaiya nenhenda pachiwi, vakauya vakaponeswa. 10Vakationisa kuremeredzwa kukurutu; tobvapo ngengarava, vakakwidza mungarava izvo zvetaitama parwendo.11Ngesure kwemwedzi mitatu takahamba tiri mungarava yokwaArekizandria, iyo yaiya yakagara pachiwipo mukuwo wechando weshe, chioniso chayo chaizwi Chimwari Manyambiri. 12Techiguma Sirakuse, takagarapo mazuva matatu.13Tabvapo takatenderera, tikaguma Regiumu. Ngesure kwezuva rimwe dutu raibva ngokubani rakavhuvhuta, nepazuva rechipiri takaguma Phuteori. 14Ndipo petakaona vatendi, vakatikoka kugara navo mazuva manomwe. Ndizvo takaguma Roma. 15Kubvira apo, vakoma vakazwa ngendaa yedu, vakauya kutiashira, metsa paMusika weApiusi nokuHodhera Nhatu. Apo Phauri avaona, wakabonga Mwari, akashingiswa.16Naapo takapotera muRoma, nduna yezana yakapira mabhanditi kune nduna yechikwata chemajoni, asi Phauri wakatenderwa kugara ari ega nejoni raimungwarira. 17Kwapera mazuva matatu, wakadaidza pamwepo avo vaiya vakuru vevaJudha; naapo vaiya vaungana, wakati kwavari: “Hama, kunyazwi inini andizi kuita chiro chakashata kunevanhu vedu nokuti kumishuma yemadzibaba edu, asi ndakabva Jerusarema ndiri bhanditi, ndakaiswa munyara dzevaRoma. 18Naapo vaiya vandibvunzisisa, vakada kundisunhura, ngokuti paiya pasina ndaa yokuti ndiurawe.19Asi apo vaJudha varamba, ndakaitwa kuti ndikwidze ndaa yangu kunaSiza; haiwa kuti ndaiya nendaa yokumangarira dzinza rangu ndiyo. 20Ndizvo ngeiyi ndaa ndakamudaidza kuti ndimuone nokuereketa nemwi, ngokuti ngendaa yegonda raIsuraeri ndakasungwa ngeketani iyi.”21Navo vakati kwaari: “Atizi kuashira tsamba dzakabva Judhia ngendaa yako, akunazve umwe wevatendi wakauya pano kootironzera nokuti kuereketa chiro chakashata ndiwe. 22Asi tinodisisa kuzwa ndiwe izvo zvounopinimidza; ngokuti ngendaa yechiunga ichi, kunoziikanwa kwetiri kuti kundau dzeshe chinoereketwa zvakashata ndicho.”23Naapo vaiya vamuemesera zuva, vakauya kwaari vakawanda pandau paaigara. Wakavaerengudzira, echipupura ngoumambo hwaMwari, echinasa kuvaronzera ndiJesu, kubvira kuMipango yeshe yaMosi nevaprofeti, kubvira mangwanani metsa madeekoni. 24Vamweni vakatenda izvo zvaakaronza, asi vamweni avazi kuzvitenda.25Ndizvo avazi kutenderana pachavo; naapo vechibvapo, Phauri aereketa izwi rimwe kuti: “Mweya Wakachena wakanasa kuereketa ndiIsaya muprofeti kunemadzibaba enyu, 26“echiti: ‘Enda kuneava vanhu wechiti, ngegwinyiso munozozwa, asi musikazwisisi; ngegwinyiso munozoona, asi musikaonesisi.27Ngokuti mwoyo yeava vanhu yakakonza nenzee dzavo adzizwisisi nemadziso avo vakatswatira; kuti vasazoona ngemadziso avo, vazwe ngenzee dzavo, nokuzwisisa ngomwoyo yavo, vatenderuke, neni ndivaponese.’28“Ndizvo ngakuziikanwe kwomuri kuti urwu ruponeso rwaMwari runotumirwa kumadzinza; navo vanozozwawo.” 29Naapo aereketa mazwi aya, vaJudha vakaenda vechiitirana hasha huru.30Naye wakagara makore mairi eshe ari mumhatso yake yaaibhadhara pachake, echiashira avo veshe vaipoteramwo,, 31echichumaira umambo hwaMwari nokudzidzisa ngendaa yaMambo Jesu Kristu ngokushinga kweshe, pasina naumwe waimurambidza.

## Romans

Chapter 1

1Pauro, muranda waKristu Jesu wakadainzwa kuti aite muapositora, 2wakaketerwa vhangeri raMwari, raakapikira kare nevaporofita vake muZwinhorhwa zwitsvene, 3ngemaereranoneMwanakomana wake, wakabva kudzinza raDhavhidhi panyama,4Pakumuka kwake kwevakafa, Wakagadzwa anesimba neMweya yeutsvene, kuti ndiye Mwanakomana waMwari, ndiye Jesu Kristu, Ishe wedu. 5Nekuda kwake, isusu takaachira nyasha nevapositora, kuti pakati pavahedheni veshe, pave nekuteerera kekutenda nokuda kwezita rake. 6Mukati menyika idzi, Nemwivo , munodainzwa kuti muve vaJesu Kristu.7kune mweshse, vadikanwa vaMwari vari muRoma, vakadainzwa kuti vave vatsvene: Nyasha ngadzive nemwi nerugare, zvinobva kunaMwari, baba vedu, nekunaShe Jesu Kristu.8Pekutanga, ndinobonga Mwari wangu munaJesu Kristu, pamusoro penyu mweshe, nekuti kutenda kwenyu kunoparidzirwa panyika yeshe. 9Nekuti Mwari, wandinoshumira mumweya wangu muevhangeri reMwanakomana wake, chapupu changu tche zwendinobhangira kuita kwamuri 10ndechikumbira nguva dzeshe pakunyengetera kwangu, kuti pazweshe, ngekuda kwaMwari, ndiuye kuzomovakatshira.11Nokuti ndinoda zvikuru kumuvona, kuti ndimupe chimwe chipo chemweya, kuti muguinyiswe. 12Ndokuti inini pamwe chete nemwi ndinyaradzwe pakati penyu, mumwe nomumwe nokutenda kwe umwe naUwme, kwenyu nekwangu.13Nekuti hama dzangu, andidi kuti musaziya kuti kazinji nadakazwipira kuwuya kwemuri, (asi kuguma zwino ndaka emeswa), kuti ndikwanise pakati penyu chero shibereko, sepakati pavamweni vahedheni. 14Ndiri vegava kuvaGiriki nokuvatorwa, nekuvaziva nevasina ruzivo. 15Nazvo, kana kwendiri ndakazvigadzira kumukuparidziravo vhangeri, imwimwi muri paRoma.16Nokuti handinyari pamusoro peevhangeri, nekuti isimba raMwari rekuponesa umwe neumwe unotenda, kutanga kumuJudha, kuzoenda kumuGirikivo. 17Nekuti kwaari kutonga kwaMwari kunobudha pashena, pakutenda neku tenda sezvazvakanyorwa: "Wakatendeka uchararama nekutenda".18Nokuti kutsamwa kwaMwari kuno khombedzwa nedenga kune veshe zwishaishi nekusatendeka kune vayani vanorambidzira chokwadi nguekuda kwe kusatenda, 19nokuti zvinozikanwa zvaMwari zviri pambhene kwavari, nekuti Mwari wanozviratidzadzira.20Nekuti izvo zvake zvisingavonekwi, kunyanya kubvira pasimba rake nepakusikwa kwenyika, kuno ratidzirwha kubvira pakusikwa kwe nyika zvechizikanwa pazviro zvakasikwa. Kuti varegere kuva nepembedzo. 21Nokuti nyangue vaiziva zwaMwari, asi havana kumukudza saMwari, kana kumupa nyasha. kunze kwazvo, vakava mapenzi mupfunga dzawo, nemoyo yavo isaneruzivo ikasvibiswa.22Vechi zwiti, tinoziva, vakava mapenzi. 23Vakachinja kutchena kwaMwari kusingafi, vakakuita mufananidzo wakafanana nomunhu unofa, neshiri, nemhuka dzinemakumbo mana, nezvinokambaira.24Nazvo, Mwari akavapira mukudha kwemoyo yavo angavaisa kutsvina ye hupombewe, kuti vanyadzise miviri yavo pakati pavo, 25nokuti vakatsinja chokwadi chaMwari nemanyepo, vakanamata nekushumira chisikwa pandau yemusiki, uwo unokudzwa nekusingaperi. Ameni.26Ngenyaya iyi, Mwari wakavaisa pakuchiva kunonyadzisa, nekuti vanhukadzi vavo vakachinja basa revakasikirwa, rive basa revasina kusikirwa, 27sezvo vanhu rume vakasiya basa revakasikirwa ne munhuKdazi, vakakundwa nokuchiva pakati pavo, vanhurume nevarume, vechiita zvinonyadza nevanhurume, vakapuwa mukati mavo mubairo wakafanira wokurashika kwavo.28Ngekuti vainga vasina kureremedza ruzivo raMwari, Mwari emene akavapa pfungua yakarashika, kuti vaite zvisakafanira.29Vakazadzwa nekusatendeka kweshe, nekuipa, neruchiva, nekuvenga, vakazara negodo, nekuuraya, nerukave, nokunyengera, nechinya; vanhu vanoita zvisina kufanira; 30vareyi, navanovenga Mwari, navanodada, navanozvikudza, navanozvirumbidza, navavambi vezvakaipa, navasingatereri vabereki, 31vasina pfungwa, nevanoputsa sungano, nevasinarudo kwarwo, vasinangoni.32Avo, kunyange vachiziva havo chirevo chaMwari, kuti vanoita zvakadai vakafanirwa norufu, avasi wanozuiita wega, asi vanotenderana nevanozviita.

Chapter 2

1Saka haunepembedzo iwe munhu, unotonga vamwe; nokuti pachiro icho chaunotonga mumwe nacho, unozvipa nyaya kwauri. Nokuti iwewe, unotonga unoita zviro izvozvo.2Asi tinoziya kuti kutonga kwaMwari ndekwechokwadi kune vanoita zviro zvakadai.3Asi ngwarirai izwi: Iwe munhu, unotonga vamweni vanoita zviro zvakadai, iwewe wechizviita vo, ungatizazo kutiza kudini kutonga kwaMwari ?4Kana wechiyeisa kufuma kwekunaka kwake, nemoyo wake wakanaka, nekuemera kwake, usingazivi here kuti kunaka kwaMwari kwunokuisa pakutendevuka?5Asi kuoma kwako nekutama kutendevuka, kwe moyo wako kwaununganidzira kwauri kutsamwa nezuva nezuva rekutsamwa, nekukhombedzwa kokutonga kwakatendeka kwaMwari. 6Ena uchapa mumwe nomumwe kuchanda kwemabasa ake: 7kune avo Vanotsvaka kugwinyisira ne mabhasa akanaka, anotswaka chiedza , nokukudzwa nekutsungirira pakuita zvakanaka, Ena uchavapa upenyu wusingaperi.8Asi kuchauya kutsamwa nehasha kunevanenharo, vasingateereri chokwadi, asi veiterera zvisinakutendeka. 9Mwari wachaundza kutambudzika nenhamo kumweya mumwe nomumwe womunhu wakaita zvakachata, pekutanga wemuJudha, newomuGiriki.10Asi kubwinya, nokukudzwa, norugare kutcha uya kune veshe vanoita zvakanaka, kune muJudha kana kune muGirikivo. 11Nokuti Mwari haatendi zvinovonekwa zvomunhu. 12Nokuti veshe vashaisha vasinamurairo nemurairo vachaparadzwa, ne veshe vakashaisha pa murairo nemurairo, vachatongwa.13Nokuti havasi vazkwi vemurairo havasi avo vakatendeka pamberi paMwari, asi vaiti vomurairo ndivo vanoruramiswa. 14Nokuti kana vahedheni vasinamurairo vechiita pachavo zviro zvemurairo, vachava murairo wavo vamene.15Nokuti vanokhombedza basa remurairo wakanyorwa mumoyo yavo. Hana dzavo dzinopupura pamwe izwi pamwepo navo, nepfunga dzawo dzemene pakati pavo zvichivapa mhosva kana kuvapembedza. 16Izwi zwichaitika nezuva iro rokuti Mwari vanozotonga zvakafishiika zwevanhu veshe, kubudhikidza ne vangeri rangu, naJesu Kristu.17Asi kana iwewe unonzi muJudha, unovimba nomurairo, unozvirumbidza munaMwari, 18unoziva kuda kwake, nokutenda kuti zvakanaka ndezvipi, uchidzidziswa nomurairo, 19kuti iwewe ueizviti uri mutungamiriri wemapofu, nechiedza chevayani vari murima, 20nomurairi wamapenzi, nomudzidzisi wevacheche, zvaunomufananidzo wokuziva newechokwadi pamurairo, saka zvinga ngena sei mukurarama kwako?21Iwewe unodzidzisa vamweni, unoregerei kuzvidzidzisa? Iwewe unoparidza kuti munhu aregere kuba, unoba? 22Iwe unoti usaita hupombwe, unobomba? Iwe unosema zvifananidzo, unobira maTembere ?23Iwe unozvirumbidza nomurairo, unoshovoraMwari nokudarika murairo neiko? 24Nokuti, sezvazvakanyorwa zita raMwari rinomhurwapakati pavahedheni nokuda kwenyu.25Nokuti kutchetcheuswa, zwechokwadi, kunobatsira, kana iwewe uri muiti wemurairo; asi kana uri mudariki wemurairo, kutchetcheuswa kwako kwavakusakutchetcheuswa. 26Kana uyo usina kutchetcheuswaachichengeta zvirevo zvomurairo, ko kusadzingiswa kwake hakunganzwi kutchetcheuswa here? 27Nousina kutchetcheuswa kubva pakuzvarwa kwake, kana achichengeta murairo, haangakutongi here iwewe unodarika murairo, kunyange ne zwinyorwa ne kutchetcheuswa, uri mudariki we murairo!28Nokuti uyo haazi muJudha, uri muJudha pakuvonekwa chete; kana nokutchetcheuswa hakusi kona kunovonekwa kubanze kwe nyama. 29Asi muJudha ndiye uri nechomukati, nekutchetcheuswa ngekwe moyo mumweya,kusiri kwegama. Ena haarumbidzwi nevanhu, asi naMwari.

Chapter 3

1hino muJudha unodharika vamwe nei? Kana kutchecheuswa kunobatsirei? 2Zvijinji, nemitovo yeshe: Pakutanga, vaJudha vakapuwa mashoko aMwari.3Nokuti kana vamweni vaJuda vasinakutenda, Ko kusatenda kwavo kuchakonesa kutendeka kwaMwari ? 4Haiwa! kunze kwe izvi, Mwari ngaave wechokwadi, asi vanhu veshe vave vekunyepa. sezvazvakanyorwa: ''Kuti mucheske pamashoko enyu, nekuti Mukunde pakutonga kwenyu''.5Asi kana kusatendeka kwedu kuchiratidza kutendeka kwaMwari, tichatikudini? Tchati Mwari haana kutendeka here, ne kuunza kutsamwa kwake kwetir? (Ndinotikudaro nokutaura komunhu.) 6Haiva! Mwari waizotonga sei yika?7Asi, kana chokwadi chaMwari kubudikidza ne manyepo, zwino unza makomborero kwaari, ndichatongerwei somutadzi? 8Ticharegereikutaura (sezvatinopomerwa, uye sezvinoreva vamwe vachiti tinodaro), tichiti: Ngatiite zvakaipa,kuti zvakanaka zvibudepo? Kutongwa kwavo kwakatendeka.9Zvino todini? Tinovapfuvura here? kana nepadoko; nokuti tambopa veshe mhosva, vaJudha nevaGiriki, tichiti veshe vakasungwa nezvivchaichi; 10sezvazvakanyorwa, zvichinzi: ''Hakuna wakatendeka, kunyange nomumwe''.11Hakuna unonzwisisa. Hakuna unotsvaka Mwari. 12Vakatrachika, veshe, vakava vasinamaturo. Hakuna unoita zvakanaka, kunyange nomumwe chete;13Huro dzavo iguva rakashama. Mashoko avo anonyepa. Vuturu wenyoka uri mumiromo yavo. 14Muromo wavo yakazara nokutuka nokuvava.15Tsoka dzavo dzinokasira kutea ropa; 16Kuparadza nenhamo zviri munjira dzavo; 17Vona havana kuiziva Nenjira yorugare . 18Kutya Mwari hakupo pamberi pavo.19Zvino, tinoziva kuti zveshe zvinobwiwa nomurairo, unozvireva kuneveshe vari pasi pomurairo, kuti muromo yeshe idzivirwe, nenyika yeshe ive nemhosva pamberi paMwari. 20Nokuti hakunenyama ingacheneswa pamberi pake nemabasa omurairo. Nokuti zvchaichii zvinoziviswa nomurairo.21Asi zvino kutonga kwaMwari kwakakombedzwa kunze komurairo, kuchipupurirwa nomurairo navaporofita, 22Ndiko kutonga kwaMwari kunovuya nokutenda kunaJesu Kristu kuneveshe vanotenda. Nokuti havasiyani.23Nokuti veshe vakachaicha vakasasvika pakugwinya kwaMwari, 24Vanongocheneswa nenyasha dzake nokudzikunura kuri muna Kristu Jesu.25Nokuti Jesu wakagadzwa naMwari, kuti ave muyananiso nokutenda muropa rake, kuti kutonga kwake kuratidzwe, nokuti zvichaichi zvakaitwa kare zvakaregerwa, Mwari achivaitira moyo murefu. 26Izwi zwakaitika se chikiratidzo che kutonga kwake, nenguva ino, kuti atonge ena amene nekuita mutongi we veshe unotenda kunaJesu.27Zvino kuzvikudza kuripi? Kwabviswa. Nomurairo upi? Wemabasa here? haiwa, asi nomurairo wokutenda. 28Nazvo tinoti, munhu unotongwa nokutenda kunze kwemabasa omurairo.29Kona Mwari ndiye wava Mwari vevJudha here? Haazi wavahedheni vo here? Ndizvo, wavahedheni vo. 30Zwe chokwadi, Mwari zvaari umwe, uchachenesa vakachecheuswa nekutenda, navasina kuchecheuswa nokutenda.31Zvino, isusu tinokonesa murairo nokutenda here? Haiwa! Asi tinosimbisa murairo.

Chapter 4

1Hino tichati Abhurahamu, teteguru vedu panyama, wakawana? 2Nokuti dai Abhurahamu akacheneswa nemabasa ake, ungadai anechinhu chaangazvirumbidza nacho; asi haana pamberi paMwari. 3Nokuti Rugwaro runoti kudini? ''Runoti: Abhurahamu wakatenda Mwari, kukanzi kwaari ndiko kutendeka.4Zvino kuno unobate-basa, mubairo haunzi ndowenyasha, asi ndowengava. 5Kunousingabati, asi unotenda kunaye unocheneswa munhu usingadi Mwari, kutenda kwake kunonzi kwaari ndikokurtendeka.6Sezvinorevavo Dhavhidhi, kuti wakaropafadzwa munhu unonzi naMwari wakatendeka, kunze kwemabasa. 7achiti: ''Vakaropafadzwa vakakangamwirwa zvisatendeka zvavo, Navakafukidzirwa zvichaichi zvavo. 8Wakaropafadzwa munhu usinganzi naShe unezvivi''9Zvino kuropafadzwa uku ndokwavakadzingiswa, kana kwavasina kuchecheuswa here? Nokuti tinoti: ''kunaAbhurahamu kutenda kwake kwakanzi ndiko kururama. 10Zvino zvakanzarwo seiko?Atodzingiswa, kana asinakudzingiswa here? Hazvina kunzarwo adzingiswa, asi asinakuchecheuswa''.11wakapiwa chiratidzo chokudzingiswa, kuti chive chisimbiso chokururama kokutenda, kwaakanga ana'ko asati adzingiswa; kuti ave baba vavose vanotenda, kunyange vasina kudzingiswa, kuti vagonzi vakarurama. 12Ave baba vokudzingiswa kunaivo vasina kudzingiswa bedzi, asi vanofambavo mumakwara okutenda kwababa vedu Abhurahamu, kwavaiva nako vasati vadzingiswa.13Nokuti chipikirwa chokuti uchava mugari wenhaka yenyika hachina kupiwa Abhurahamu kana rudzi rake nomurairo, asi nokururama kokutenda. 14Nokuti dai vomurairo vari vagari venhaka, kutenda hakunamaturo, nechipikirwachinokoneswa. 15Nokuti murairo unovuyisa kutsamwa; pasina murairo hapana kudarika vo.16Nokudaro,izvo ndezvokutenda, kuti, zvive zvenyasha; kuti chipikirwa chive nesimba kurudzi reshe; risati ruri rwomurairo bedzi, asi norwokutenda kwaAbhurahamuvo. nokuti ena ndiye baba vedu teshe, 17sezvazvakanyorwa, zvichinzi: ''Ndakakuita baba vamarudzi mazhinji''. pamberi paiye waakatenda, Ena Mwari unopa vakafa upenyu, nokudana zvisipo sezvinenge zviripo.18Wakatenda netariro pasinetariro, kuti ave baba vamarudzi majinji,sezvazvakanga zvataurwaRudzi rwako ruchadaro. 19Haana kushaiwa simba pakutenda, achifunga muviri wake wakangawatofa hawo(zvaiva namakore anenge zana), nokufa kwechizvaro chaSara.20akatarira chipikirwa chaMwari, haana kuramba nokusatenda, asi wakasimbiswa pakutenda, akakudza Mwari. 21Echiziva kwazvo, kuti icho chaakapikira, wakanga anesimba rokuchiitavo. 22Saka zvakanzi kwaari ndiko kururama.23Hazvina kunyorwa nokuda kwake bedzi, kuti zvakanzarwo kwaari. 24Asi nokuda kweduvo; nesu tinotenda kunowakamutsa Jesu Ishe wedu, kuvakafa. 25Uwo wakapirwa kurufu nokuda kokuchaicha kwedu, akamutswa nokuda kucheneswa kwedu.

Chapter 5

1Nazvo, zvitinocheneswa nekutenda, ngative nerugare kunaMwari naShe wedu, Jesu Kristu. 2Kubhubikidza naye, nesuwo tine mapindire nokutenda munyasha idzi, dzatinomira madziri. Ngatifare netariro yokuti Mwari vachatipa ramanguana, tariro yekuti tinge tiripoo pa kuvona kugwinya kwaMwari.3Zvisati zviri izvo, asi ngatifarevo mumatambudziko, techiziva kuti kutambudzika kunounza kushingirira; 4Kushingirira kunounza kutendwa; kutendwa kunounza tariro ye manguani; 5Tariro hainyadzisi, nokuti rudo rwaMwari rwakadirwa mumoyo yedu noMweya Mutsvenewatakapiwa.6Nokuti, patainga tisina simba, Kristu wakafira vasingadi Mwari. 7Nokuti zvinorema kuti munhu afire wakatendeka; nokuti zvakadai, dhangani mumwe ungatsunga kufira munhu wakanaka.8Asi Mwari unoratidza rudo rwake kwatiri, pekuti Kristu wakatifira, tichiri vatadzi. 9Zvino, zvatakacheneswa muropa rake, tichaponeswa naye pakutsamwa ka Mwari.10Nokuti isusu, patainga tei vengana, takacheneswa naMwari nokufa koMwanakomana wake, tichiri vavengi vake, zvikuru tichaponeswa kana kubataniswa noupenyu hwake; 11zvisati zviri izvo asi tinofara zvikuru munaMwari naShe wedu Jesu Kristu, watakapiwa zvino naye iko kubataniswa.12Saka, zvivi sezvazvakapinda munyika nomunhu mumwe, norufu rukapinda nezvivi; saizvo rufu rwaguma kuvanhu veshe, nokuti veshe vakatadza. 13nokuti murairo usati vapo, zvivi zvakanga zviri panyika; asi zvivi hazvierengerwi munhu, kana kusina nomurairo.14Asi rufu rwakabata veshe kubva kunaAdhamu kuguma kunaMozisi, kunyange nepakati pavayani vasinga kuchaicha nokudarika kwaAdhamu, wainga mufananidzo wowakanga achizowuya. 15Asi chipo chokungopiwa hachifanani nokudarika. Nokuti kana vazhinji vakafa nokudarika komumwe, zvikuru nyasha dzaMwari nechipo chakavuya nenyasha dzomunhu mumwe, Jesu Kristu, zvakawandira vazhinji.16Nokuti chipo hachifanani nezvivi zvomunhu mumwe wakatadza. Asi, kuseri rimweni, kutonga kwakawuya nomunhu mumwe kuti vapiwe mhosva; asi chipo chokungopiwa chakawuya nokudarika kuzhinji, kuti vacheneswe. 17Nokuti kana nokudarika komumwe, rufu rwakabata veshe nomunhu uyu mumwe; zvikuru avo vakapiwa kuwanda kwenyasha nokwechipo chokutendeka, vachararama veshe pahupenyu nomumwe, Jesu Kristu.18Nazvo, kutonga sezvakwakavuya kuvanhu vose nokudarika kumwe, kuti vapiwe mhosva; sazvo nokururamisa kumwe chipo chokungopiwa chakavuya kuvanhu vehse, kuponeswa kohupenyu kukavapo. 19Nokuti vazhinji sezvavakaitwa vatadzi nokusateerera komumwe, saizvozvo vazhinji vachaitwa vakarurama nokuteerera komumwe.20Murairo wakapindavo kuti kudarika kuwande; zvino zvivi pazvakawanda, nyasha dzakawanda zwakanyanya. 21kuti zvivi sezvazvakabata veshe parufu, saizvo nyasha dzibate vushe nokururama, zviise kuvupenyu usingaperi naJesu Kristu Ishe wedu.

Chapter 6

1Ndizvo, tinozotikudini? Tibhangire pa zvivi kuti nyasha dziwande here? 2Haiwa! isusu takafa muzvivi, tichazo raramawo sei mukati mwake? 3Hamuzii kuti, sezvatakababatidzwa muna Jesu Kristu, nesuvo taka babatidzwa mu rufu rwake?4Sezvo, isusu taikaikwa pamwepo naye, kububikidva neku babatidzwa pa rufu. Izvi zvakaitika kuti, sekuti Kristu wakamuswa kuvakafa nge simba raBaba, nokudaro kuti nesuwo ti hambe muhupenyu udwa. 5Nokuti, zve tinowa takabatana naye pamufananidzo we rufu rake, nazvo tichange takabana, nokumuka kwevakafa kwake.6Isusu tinoziya kuti: munhu mukuru wedhu waka roverwa pamuchingikwa Naye, kuti mwiri wezvishaishi uparadzwe. izvo zvakaitika kuti tisa tereswa ne chiwi. 7Uyo akafa unozwi mukundi kune chiwi.8Asi, kudai tikafa na Kristu, tineguinyiso rokuti nesuwo tanozo rarama Naye. 9Tinoziya kuti Kristu waka mukakuvakafa nekuti achazi kufa. Rufi arichinazwe kodzero Kwaari.10Ndizvo, pekuti wakafira zvishaishi, Ena wakafa shikamwe pazweshe. Pazweshe hupenyu waanorarama Ena, unoraramira Mwari. 11Sezwakafanana, zwi conzereseivo vakafa pashenyu pane chiwi, asi vakapona pana Mwari muna Jesu Kristu.12Naizvozvo, musa siya chiwi cheitonga mumwiri wenyu unofa, kuti muterere kunaka kwayo. 13Musa kombidza madiwi emwiri yenhu ku chivi, kuti chimushandise kune zwisinakutendeka. Asi zwikombedzerei kuna Mwari sevakafa nekuti zwino murikupona. Nekuzwikombedzera madiwi emwiri yenhu kuna kuna Mwari se chiombo chinochandiswa kune zwakatendeka. 14Musazotendera kuti chiwi chimu gare, nokuti amusi pasi pemutemo, asi pasi penyasha.15Saka here? Tinofanera kutadza nokuti atisi pachi pemutemo, as pachi penyasha here? Haiwa! 16Amuzii here kuti uyo wamunozvipiira kwaari semuranda ndie amuno zwisisa neamuno fanera kuzwa? chokwadi ngeichi: kuti muri varanda we chiwi chinotora ku rufu, kana muranda we kuzwisisa kunoisa kutendeka?17Asi ngaabongwe Mwari! ngekuti mwainga varanda we zwivi, nekudaro munozwisisa nge moyo weshe kugwinyiso rinooneka mudzidziso rakapuwa kwomuri. 18Nekuti mwaka nhurwa kubva mukushaisha nekuva vashandi vekutenda.19Ndino reketa se munhu, ngendaa yekutama simba kwe nhama yenhu. Ngokuti kudai ngezvemwakapira nhengo dzemwiiri wenyu kuita vashandi we zwekusukikasukika nezwe kushaisha kuti muite zwakashata, ndizvo ndizvo, zvino, mwechipira inga vashandi we zvakaipa kunomuita vakacheneswa. 20Naapo, pemwainga vashandi ve zwakaita, mwainga mwakanyurwa kubva kundaa yokutendeka. 21Panguva iyo, ngeuri muchero, zvino, wakaitwa kuneizvo zviro nyara? ngekuti magumo azvo e rufu.22Asi nazvino, zwimwaka sunugurwa do zwivi nekuva vashandi va Mwari, munemuchero yenyu inoita kuti mucheneswe, nekuti mhinduro upenyu usingaperi. 23Ngokuti mubairo we chiwi eRufu, asi chipo chenyasha dzaMwari upenyu husingaperi muna Jesu Kristu, Mambo wedu.

Chapter 7

1Kana, mainga musikazii here kuti mutemo unorinda munhu acha pona? Nokuti ndino reketera vanhu vanouzia mutemo.2Nokuti, pamutemo, munhu cadzi wakabatana ne mwamuna wake vachiri muhupenyu; asi mwanuna wake akafa, ena waregererwa pamutemo we kurorwa. 3Saka ena, anga batana ne mumwe murume, wake achiri mupenyu, ena uchadainzwa mpomba. Nazvo, mwamuna wake ankafa, ena anenge a regererwa ne mutemo, azomboswi wapomba neku rorwa nemumwe murume.4Nokudaro, vanukuna vangu, nemwiwo mwaka urahua pamutemo, pakatei pe muwiri wa Kristu, kuti muwe vevamweni, kana kuti, Uyo akamuka kuvakafa, kuti abarrire Mwari muchero. 5Ngekuti patainga tiri panhama, zvido zvekuchaicha, zvakasimukirwa ne mutemo, zvai chanda mu muvir wedu kuti zvibare muchero yo rufu.6Zvino, taregererwa nge mutemo. Tinofa kuitira zviya zvakasungwa, kuti zvive zvinhoana zvo mweya, nekusachembera kwe gama.7tinozotikudin here? Mutemo wako chiwi here? Haiwa. nokuti, inini dai ndisina kuziya chitadzo, kudai kusiri nge mutemo. dai ndisika zii ku emura, kudai mutemo usikazi kuti: ''Usazo emura''. 8Asi chitadzo, chanona mukana wa piwa nomurairo, chakaundza kaindi yeshe yekuemura kwendiri. ngokuti pasina mutemo, akuna rufu.9pakutanga ndai rarama pasina mutemo, asi, pakauya murairo chitadzo chakauya neni ndikafa. 10Murairo, wainga uri weku unza hupenyu, wakawa rufu kwendiri.11nokuti chitadzo, ngemukana we murairo, chaka ndinyepera. Nokuda kwemurairo, chakandiuraya. 12Nazvo, mutemo wakachena, ne murairo wakachena, kutendeka neku naka.13Nokudaro, zvainga zvakanaka zvakava rufu kwendir here? Haiwa. Asi chitadzo, kuti chizvikombidze se chitadzo nokuda kwe chakanaka, zwaka bar kwendiri kufa. Ndizvo, kuti nokuda kwe murairo we chitadzo kukombedzwe kuchaicha kwakapindiridza. 14Ngokuti tinoziya kuti mutemo ngewo mweya, asi inini ndiri we nhama, yakatengeswa semushandi we chiwi.15Nokuti zwandinoita, handi zvizii. zva ndinoda kuita andiiti; nezva ndinozonda, ndinoita. 16Asi ndechiita zvandisikadi, ndino tenderana ne mutemo, kuti mutemo wakanaka.17Asi zvino andisinipi inini anoita izwi, asi chiwi chinorarama nukati mwangu. 18Nokuti ndinozia mwendiri, izvi munhama yangu, hamu gari chakanaka, ngekuti ndino chuira chakanaka chiwe mukati mwangu, asi handi koni kuzviita.19chakanaka chandinoda kuita ,handi iti, asi chitadzo chandisikadi, ichi ndinoita. 20Ngokuti, ndechi ita chandisinkadi kuita, saka andisinipi ndiri kuzviita, as chitadzo chinorarama mukati mwangu. 21Ndinoziya, mukati mwangu, mutemo wekuda wekuita chakanaka, asi, chokwadi chiwi chiri mukati mwangu22Nokuti, nemunhu wemweya, ndinofara pa mutemo ya Mwari. 23Ndizvo, ndinovona mutemo dzakasiyana mukubatana kwe mwiri, ino takanira mutemo munyuwani mupfunga dzangu. Izvi zvinondiita musungwa wemutemo wekutadza uri ndii wemwiri wangu.24Ndiri munhu akachatirwa! Ndiani ucha ndi regeredza pa mwuiri wekufa uyo? 25Nyasha kuna Mwari ngekuda kwa Jesu Kristu mambo wedu! Nokudaro, ndino chandira mutemo ya Mwari nge ndangariro yangu, nekuti panhama ndinochandira njira yechitadzo.

Chapter 8

1Nazvo, hakuchina nachimwe chipomero kune avo vari muna Jesu Kristu. 2Nokuti mutemo we mweya we hupenyu muna Jesu Kristu wakandi sunungura kubva ku mutemo we chiwi neche kufa.3Nokuti, zvakanga zvisingakwaniswi nomurairo, pakushaiwa kwawo simba nokuda kwenyama, Mwari pakutuma kwake Mwanakomana, wakenomufananidzo wenyama yezvivi, nokuda kwezvivi, wakapa mhosva zvivi zviri munyama. 4Kuti zvakarebwa nomurairo zviitike matiri, isu tisingafambi nenyama, asi nomweya. 5Avo vanopona munhama vanofunga zvenhama,, asi, avo vano pona mumweya, vanofunga zvomweya.6Ndizvo, pfungwa dze nhama kufa, asi pfungwa dze mweya hupenyu neregare; 7Nokuti kufunga pfungwa dze nhama kuchaicha kuna Mwari, ndizvo hau shandi mutemo wa Mwari, kana, kuita azvimboiti. 8Avo vari panhama hawanga fadzi Mwari.9Asi imimi hamusi munyama, asi mumweya,kana Mweya waMwari wechigara mukati menyu. Asi kana munhu asinaMweya waKristu, haasi wake. 10Kana Kristu ari mukati menyu, muviri wakafa nokuda kunezvivi, asi mweya uri mupenyu nokuda kwokutendeka.11kana Mweya weuyo wakamusa Jesu kuvakafa echigara mukati menyu, Ena wakamuta Kristu Jesu kuvakafa, uchaponesa mwiri yenyu inofa neMweya wake, unorarama mukati menyu.12Nazvo, hama dzangu, tiri vegava atisinyama, kuti tirarame nekuda kwenyama. 13Nokuti kana mechifamba netsika dzenyama, muchafa; asi kana mechiuraya mabasa omwiri noMweya, muchapona;14nokuti veshe vanotungamirirwa noMweya waMwari, ava ndivo vana vaMwari. 15Nokuti hamuna kupuwa mweya wouranda kuti mutye, asi makapuwa mweya wokuitwa vana, watinodaidzira nawo, tichiti: Aba, Baba.16Mweya amene unopupurirana nomweya wedu, kuti tiri vana vaMwari. 17kana tiri vana, nesuwo tiri aryi venhaka; venhaka yaMwari, pamwe chete naKristu, kana zwemene techitambudzika pamwe chete Naye, tichakudzwavo pamwe chete naye.18Nokuti ndinoti madambudziko enguva ino haana kufanira kuedzaniswa nokugwinya kuchakombedzwa kwetiri. 19Nokuti zvisikwa zvinetariro yokkuoneswa kwevanakomana vaMwari.20Nokuti zvisikwa zvakaiswa pasi pezvisingagari, zvisingadi hazvo, asi nokuda kwakewakazviisa pashi pazvo. 21zvichitarira kuti zvisikwa zvimene zvisunungurwe vo pavurandawokuvora, zviiswe pakusunungurwa kwokugwinya kwevana vaMwari. 22Nokuti tinoziva kuti zvisikwa zveshe zvinogomera nokurwadziwa kwekubara kusvikira nanyamachi.23Zvisati zviri zvona bedzi, asi nesu vo, kunyange tinezvibereko zvokutanga zvoMweya, nesu temene tinogomera mukati medu, tichimirira kuitwa kwedu vana, ndiko kudzikinurwakwomwiri wedu. 24Nokuti takaponeswa netariro; nokuti ndiani unotarira chaanovona? 25Asi kana tichitarira chatisingavoni, tinochiemera nokutsungirira.26Sazvo, Mweya unobatsiravo nokusava nesimba kwedu. Nokuti hatizii kunyengeterazvakafanira, asi Mweya wemene unotinyengeterera nokugomera kusingareketwi; 27Ena ndiye unowona moyo, ndiye unoziya pfunga yeMweya, nokuti unonyengeterera vatsvene sezvinoda Mwari.28Tinoziya kuti zviro zveshe zvinobata pamwechete kuti zviitire zvakanaka kune avo vanoda Mwari, avo vakadanwa sezvaakafunga. 29Nokuti vaakaziva kare, ndivo vaakatemera vo kare,kuti vafanane nomufananidzo woMwanakomana wake, kuti ave dangwe pakati pehama zinji. 30avo vaakatemera kare, ndivo vaakadanavo. Vaakadana, ndivo vaakatendekesavo. Vaakatendekesa, ndivo vaakakudzavo.31Zvino tichatiyiko pa zvinhu izvi? Kana Mwari achitirwira, ndianiko uchatirwisa? 32Ena,usina kuramba kunyange noMwanakomana wake, asi wakamupa cheshe nokuda kwedu teshe,ungarega sei kutipavo zveshe pamwe chete naye zviro izwi?33Ndiani uchakwirira vasanangurwa vaMwari? Mwari ndiye unoponesa. 34Ndiani uchavapa ndava? Kristu Jesu ndiye waktifira , kundze kweizvi, ndiye wakamuswa kuvakuwakafa. Ena uri kurudyi raMwari, unotinyengetereravo.35Ndiani uchatiparadzanisa nerudo raKristu? Kutambudzika, kana nhamo, kana kuvengwa, kana nzara, kana kushaiwa zvokufuka, kana njodzi, kana munondo here? 36Sezvazvakanyorwa, zvichinzi: Nokuda kwenyu tinovurawa zuva reshe; Takazwi tiri makwai anobayiwa.37Pazvinhu zviro zveshe tiri vakundi nokupfuvurisa naiye wakatida. 38Nokutindinoziva kwazvo kuti kunyange rufu, kana vupenyu, kana vatumwa, kana vanesimba, kana zvazvino, kana zvinovuya kana masimba. 39kana kwakakwirira, kana kwakadzika, kana chiro chimwe chakasikwa, hazvingazoiti kutiparadzanisa nerudo raMwari, riri munaKristu Jesu, Ishe wedu

Chapter 9

1Ndinotaura chokwadi munaKristu, handinyepi. Hana yangu inondipupurira muMweya Mutsvene, 2kuti ndineshungu kwazvo nokuchema kusingaperi mumoyo mangu.3Nokuti ndaida kuti inini ndemene ndiwe munhu wakatukwa nekuparadzaniswa naKristu nokudakwehama dzangu, vari verudzi rangu panyama; 4Ndivo vaIsraeri. kuitwa vana, nokugwinya, nesungano, nokupuwa murairo, nokunamata Mwari, nezvipikirwa. 5Madzibaba ndeavo, naKristu wakabva kwavari panyama, uri pamusoro peveshe, sekuti Mwari unokudzwa nokusingaperi. Ameni.6Asi handiti shoko raMwari rakakona. Nokuti vakabva kuvaIsraeri havasi veIsraeri veshe. 7Nevari vedzinza raAbhurahamu havasi vana vake veshe. Asi, Kuna Isaka ndiko kuchatumidzwa rudzi rwako.8Ndokuti havasi vana venyama vari vana vaMwari. Asi vana vokupikirwa, ndivo vanozwi wabarhwi. 9Nokuti shoko rakapikirwa ndirori: Nenguva yakaita seino Ndichawuya, Sara uchapuwa mwanakomana.10Hazvisi izvozvo vzega; asi Rebekavo, wakati anemimba wakabereka Isaka, baba vedu 11nekuti vana vaiga vasati vaberekwa, vasati vaita zvakanaka kana zvakaipa, kuti kufunga kwaMwari pakusanangura kwake kusimbiswe, kusingabvi pamabasa, asi kunaiye unodana, 12zvakazwikwaari: Mukuru uchashandira mudoko. 13Sezvazvakanyorwa, zvichinzi: Jakobho ndakamuda, asi Esau ndakamuvenga.14Saka tichatikudini? Kusatendeka kuriyo kunaMwari here? Haiswa! 15Nokuti unoti kunaMosesi: Ndichazwira ngoni wandinozwira ngoni, ndichazwira tsitsi wandinozwira tsitsi. 16Nazvo hazvibvi kunounoda, kana kuneunoRumba, asi kunaMwari, vanengoni.17Nokuti Runyorhwa runoti kunaFarao: Ndizvo zvandakakumusira, kuti zita rangu riparidzwepanyika yeshe. 18Nazvo unozwira ngoni waanoda, uye unowomesera moyo waanoda.19Hino iwewe uchati kwendiri: ''Ena uchapirei ndaa kuneumwe? Nekuti ndiani unoramba kuda kwake? 20Haiwa Kana, iwewe munhu, ndiwe anini, unopingura Mwari? Chakapfumbwa chingatikunowakachipfumba: Wandiitirei kudai? 21mupfumbi wehari haanasimba padera pevhuhere, kuti nebundu rimwe aite mudziyo mumwe wakakudzwa, nomumwe usina kukudzwa?22Tichatikudini kana Mwari, akanga echida kukhombedza kutsamwa kwake, nokuziisa simba rake, akaita nomoyo murefu zvikuru padera pemudziyo yokutsamwirwa, yakagadzirirwa kuparadzwa? 23kuti aziise kupfuma kwokugwinya kwake padera pemudziyo yengoni, yaakagadzirira kugwinya, 24Tiri isusu vakadainzwavo naye, tisingabvi kuvaJudha bedzi, asi kuvahedheni vo?25Sezvaanorevavo pabhuku raHosea, echiti: Avo vainga vasiri vanhu vangu; Ndichavadaidza vanhu vangu; Naiye wainga asiri mudikanwa, ndichamudaidza mudikanwa. 26Zvichaitika kuti pandau yavakabirha kwavari: ''Hamusi vanhu vangu, apapo vachadaidzwa vanakomana vaMwari mupenyu''.27NaIsaya unodaidza padera pevaIsraeri echiti: ''kunyange kuwanda kwevana vaIsraeri kwakaita sejecha regungwa, vakasara vachaponeswa, 28nokuti Ishe wachaita panyika shoko ravo, nekuripedzisa, nekukasira. 29Sezvaakareketa Isaya kusati, echiti: Dai Ishe wehondo asina kutisira rudzi, Tingadai takawa seSodhoma, takaitwa seGomora.30Saka tichatikudini? Tichati, vahedheni vasina kutsvaka kutendeka, ndivo vakawana kutendeka, uko kutendeka kwokutenda; 31Asi vaIsraeri vakati vechitsvaka murairo wokutendeka havana kuguma pamurairo wokutendeka.32Ngei? Nokuti havana kutsvaka nokutenda, asi zvinenge nemabasa omurairo. Vakagumburwanebuwe rinogumbusa. 33Sezvazvakanyorwa, zvichizi: ''Wona, ndinoisa paZiyoni buwerokugumbusa, neivu rokupinganidza. Unotenda kwaari, haanganyadziswi''.

Chapter 10

1Hama dzangu, kuda kwemoyo wangu nekukumbira kwangu kunaMwari padera paIsraeri ndiko, kuti vaponeswe. 2Nokuti ndinovapupurira kuti vanoshingairira Mwari, asi havaiti nokuziva. 3Nokuti, zvavakanga vasingazii kunaka kwaMwari, vakatsvaka kumuisa kururama kwavo vamene, vakasazviisa pasi pokunaka kwaMwari.4Nokuti Kristu mugumo womurairo pakutsvaka kunaka, kune mumwe nomumwe unotenda. 5Nokuti Mosesi unonyora: ''echiti, munhu, unoita kunaka, kunorewa nomurairo, uchararama nazvo''.6Asi kunaka kunobva pakutenda, kunoreva kuti: ''Usati mumoyo mako: Ndiani uchakwira kudenga? (ndiko kuno unza Kristu); 7kana, ndiani uchadzaka kwakadzikadzika? (ndiko kubudisa Kristu kuvakafa)''.8Asi kunorevei? Shoko riri pedo newe, mumuromo mako, nomumoyo mako; ndiro shoko rokutenda ratinoparidza. 9kuti, kana uchipupura nomuromo wako kuti Jesu ndiye Ishe, nokutenda mumoyo mako, kuti Mwari wakamumutsa kuvakafa, uchaponeswa. 10Nokuti munhu unotenda nomoyo, ndokururamiswa; unopupura nomuromo, ndokuponeswa.11Nokuti Runyorhwa runoti: Aninani unotenda kwaari, haanganyadziswi. 12Nokuti muJudha nomuGiriki havasiyani; nokuti mumwe ndiye Ishe wavose, wakapfuma kunavose vanodana kwaari. 13nokuti aninani unodana kuzita raShe, uchaponeswa.14Zvino vachagodana sei kunaiye, wavasina kutenda kwaari? Vachatenda seiko kunaiye, wavasina kunzwa? Vachanzwa seiko kana kusinomuparidzi? 15Vachaparidza sei, kana vasingatumwi? Sezvazvakanyorwa, zvichinzi: Dzakanaka sei tsoka dzavanoparidza Evhangeri yorugare, namashoko omufaro ezviro zvakanaka?16Asi veshe havana kuzkwa mashoko kuvhangeri. Nokuti Isaya unoti: ''Ishe, ndianiko wakatenda zvatakaparidza? 17Nazvo kutenda kunovuya nokunzwa, nokunzwa kunovuya neshoko raMwari.18Asi ndinovundza: Havana kunzwa here? Eya, zvirokwazvo. Izwi ravo rakabuda kunyika yeshe, Nemashoko avo kumagumo yenyika.19Kunze kwe izvi, ndinovundza: VaIsraeri vainga asika zii here? Pakutanga, Mosesi unoti: ''Ndichamusa kutsamwa kwenyu norudzi rusinganzwisisi''.20NaIsaya, asingatki, unoti: Ndakavonekwa nevasina kundibvunza. Ndakazvikombedza kune vasina kundi bvunzisa. 21''Asi kuvaIsraeri unoti:Ndakatambanudzira mavoko angu zuva reshe kuvanhu vasingatereri, nevanokakavara

Chapter 11

1Zvino ndinoti: Mwari wakarasha vanhu vake here? Haiwa! Nokuti neni vo ndiri muIsraeri, worudzi rwaAbhurahamu, weimba yaBenjanimi. 2Mwari haana kurasha vanhu vake vaakaziva pakutanga. hamuzii kuti Rugwaro runoti kudini pamashoko aEria here? Kuti unokumbira kunaMwari pamusoro pavaIsraeri, achiti: 3Ishe, vakavuraya vaporofita venyu, vakaputsa aritari dzenyu, ini ndakasiyiwa ndoga, zvino vanotswaka kundivuraya.4Asi Mwari unomupingurei? ''Unoti: Ndakazvisiira varume vanezvuru zvinomwe, vasinakufugamira Baari''. 5Zvino sazvo nenguva inovo variyo vakasara, vakasanangurwa nenyasha6Asi kana kuketwa kuri kwenyasha, kunenge kusiri kwamabasa, kana zvisakadaro, nyasha hadzisiripi nyasha. Asi kana kuri kwamabasa hakuzati kuchiri kwenyasha. Kana zvisakadaro basa harizati richibasa. 7Zvino tichatikudini? VaIsraeri havana kuwana zvavakanga vachitsvaka, asi vakasanangurwa ndivo vakazviwana; vamwe vakawomeswa, 8sezvazvakanyorwa, zvechinzi: Mwari wakavapa mweya wehope; meso, kuti varege kuwona, nenzee, kuti varege kunzwa, kusvikira zuva renhamashi.9NaDhavhidhi vo unoti: Tafura yavo ngaiitwe musungo, neriva, 10Meso avo ngaasvipirwe,varegere kuvona; Mukotamise mushana yavo misi yeshe.11Saka ndinoti: Vakagumbuswa kuti vawe here? Haiwa! Asi nokuwa kwavo ruponeso rwakasvika kuvahedheni, kuti vamutsirwe godo. 12Zvino kana kuwa kwavo kwakafumisa nyika, nokutapudzwa kwavo kwakafumisa vahedheni, zvikuru sei kudzara kwavo?13Ndinotaura kwamuri, imimi vahedheni. Zvandiri muapostora wavahedheni, ndinokudza basa rangu. 14Zvimweni ndingamusa godo kunevenyama yangu, ndiponese vamweni.15Nokuti kana kurashwa kwavo kuri kuyananiswa kwenyika, kugamuchirwa kwavokuchagoveiko, asi vupenyu pakufa? 16Zvino kana chibereko chokutanga chiri chitsvene, bundurose rakadaro vo; kana mudzi uri mutsvene, matavi akadaro vo.17Zvino, kana mamwe matavi akavhuniwa, iwe, muorivhi wokudondo ukabatanidzwa pakati pawo, ukava nomugove pamwe chete nawo pamudzi napamafuta omuorivhi, 18usazvikudzakumatavi, kana uchizvikudza, hauzi iwe unotakura mudzi, asi mudzi ndiwo unokutakura iwe.19Zvino iwe uchati, matavi akavhuniwa, kuti ini ndibatanidzwe. 20Ndizvozvo; vakavhuniwa nokusatenda kwavo, iwe unomira nokutenda kwako. Usazvikudza, asi utye. 21Nokuti kana Mwari asina kurega matavi awo, haangakuregi newe vo22Zvino tarira vunyoro nokukasharara kunavakawa, asi kwauri vunyoro bwaMwari, kana uchigara pavunyoro bwake;kana zvisakadaro, newe uchatemwa vo.23Naivo vo, kana vasingagari pakusatenda kwavo, vachabatanidzwa; nokuti Mwari unogonakuvabatanidza zve. 24Nokuti kana iwe wakatemwa kumuorivhi, uri wokudondo pakusikwakwawo, ukabatanidzwa pamuorivhi wakanaka, zvichipesana nokusikwa kwazvo zvikuru sei avavari matavi awo,vangabatanidzwa pamuorivhi wavo!25Nokuti hama dzangu, handidi kuti musaziva chakavanzika ichi, kuti murege kuva namanyawi; kuti kuwomeswa kwomoyo kwakavuya pamusoro pavamwe vavaIsraeri kusvikira kuzara kwavahedheni kwapinda.26Nazvo rudzi rweshe rwavaIsraeri ruchaponeswa;sezvazvakanyorwa zvichinzi: PaZiyoni pachabuda Musununguri; Uchabvisa kusada MwarikunaJakobho. 27Iyi ndiyo sungano yangu navo, Musi wandichabvisa zvivi zvavo.28Kana iri Vvhangeri, avo vavengi vaMwari nokuda kwenyu; asi kana kuri kusanangurwa, vadikanwa nokuda kwamadzibaba. 29Nokuti zvipo zvaMwari nokudana kwake hazvishandurwi.30Nokuti semi kare makanga musingatereri Mwari, asi zvino makanzwirwa ngoni nokusaterera kwavo. 31saizvo naivo zvino havana kuterera, kuti nengoni dzakaitirwa imi naivo vanzwirwe vo ngoni. 32Nokuti Mwari wakavapfigira veshe pakusaterera kwavo, kuti avazwire ngoni yeshe.33Haiwa kufuma kwokuchenjera nokuziva kwaMwari kwakadzika sei! Kutonga kwake hakunganzverwi, nenzira dzake hadzingarondwi! 34Nokuti ndianiko wakanga ari murairi wake?35Ndiani wakatanga kumupa, kuti aripirwe zve? 36Nokuti zvose zvinobva kwaari, zviripo naye, zviripo nokuda kwake. Ngaave nokubwinya nokusingaperi. Ameni

Chapter 12

1Nazvo ndinokumbira zvikuru kwamuri, hama dzangu, netsitsi dzaMwari, kuti muise miviriyenyu, chive chibayiro chipenyu, chitsvene, chinofadza Mwari, ndiko kunamata kwenyukwomoyo. 2Musaenzaniswa nenyika ino; asi mushandurwe murangariro wenyu uchivandudzwa,kuti muidze muzive kuda kwaMwari kwakanaka, kunofadza, kwakakwana.3Nokuti nenyasha dzandakapiwa, ndinovudza mumwe nomumwe uri pakati penyu, kuti arege kuzvifunga kuti mukuru kupfuvura paanofanira kufunga napo; asi afunge nokufunga kwakachenjera, mumwe nomumwe nechiyero chokutenda, sezvaakagoverwa naMwari.4Nokuti sezvatinemitezo mizhinji pamuviri mumwe, asi mitezo yose hainebasa rimwe chete. 5saizvozvo isu, tiri vazhinji, tiri muviri mumwe chete munaKristu, mumwe nomumwe ari mutezowavamwe.6Tinezvipo zvakasiyana, patakapuwa nyasha napo. kana kuri kuporofita, ngatiprofitezvakaenzana nokutenda kwedu. 7kana kuri kushumira, ngazvivonekwe pakushumira kwedu; kana kuri kudzidzisa, pakudzidzisa kwedu. 8kana kuri kuraira, pakuraira kwedu; unopa, ngaape nomoyo wose; uri mukuru, ngaabate nokushingaira; unoitira ngoni, ngaaite nemufaro.9Rudo ngarurege kuva nokunyengera. Wengai zvakashata; namatirai zvakanaka. 10Kana ruri rudo pakati pavatendi, danai norudo rukuru. pakukudzana tungamiriranai.11Regai kuva novusimbe pakushingaira; pisai pamweya, batirai Ishe. 12farai patariro; tsungirirai pakutambudzika; rambai mechinyengetera. 13Kovanai navatsvene pakushaiwa kwavo nekuitira vaenzi rudo.14Ropafadzai vanokutambudzai; ropafadzai, musatuka. 15Farai navanofara; chemai navanochema. 16Ivai nomoyo mumwe pakati penyu. Musatsvaka zvinorumbidzwa, asi mufambidzane navanozvininipisa. Musati pamoyo yenyu makachenjera.17Musabadara munhu chakashata kana amuitira Musatsiva munhu chakaipa kana akakuitirai chakaipa. Itai chakanaka pamberi pavanhu vose. 18Kana zvichibvira, kwomuri, ivai norugare navanhu veshe.19wadikanwa musatsiva, asi munzvenge kutsamwa; nokuti kwakanyorwa, kuchinzi: kutsiva ndokwangu, ini ndicharipira ndizvo zvinoreva Ishe. 20Asi kana muvengi wako aziya, umupe kudya; kana afa nenyota, umupe kunwa; nokuti kana uchiita izvozvo, uchatutira mazimbe omoto pamusoro wake. 21Usakundwa nezvakaipa, asi ukunde zvakaipa nezvakanaka

Chapter 13

1Munhu weshe ngavaswe vehutongi vari padera pavo, nokuti akuna hutongi, usiri unobva kuna Ishe; 2Ndivo, uyo unoramba kuzwa vehutongi unophambana na Mwari; nevayani vano pambana navo vachapuwa kutotonga kavo.3Nokuti vabati havatkisi unobata basa rakanaka, asi rakachata. Unoda kusatka simba here? Ita zvakanaka, ugorumbidzwa navo. 4Nokuti ndiye mushumiri waMwari kwauri, kuti akuiitire zvakanaka. Asi kana uchiita zvakchata, itka, nokuti ena haabati munondo pasina; nokuti ndiye mushumiri waMwari, mutivi wokutsamwa kunounoita zvakachata. 5Nazvo, munofanira kuzviisa pasi pavo, musikadaro nokuda kwokutsamwa bedzi, asi nokudawo kwehana.6Ndizvo sake munoripa vo mutero. Nokuti ndivo varanda vaMwari vanoramba vechingobatira chiro icho. 7Ripirai veshe zvavanofanira kuripirwa: Mutero kunavanofanira kutererwa; muripo kunavanofanira kuripirwa; kutka kunavanofanira kutkiwa; kukudza kunavanofanira kukudzwa.8Musava nechikwerete nomunhu, asi chokuda umwe nomwmwe. Nokuti unoda umweni wake, wazadzisa murairo. 9Nokuti izvo zvokuti: ''Usaita vupombwe'', ''usauraya'', ''usaba'', , ''usaemura'' , kana murairo upi noupi, zvakavunganidzwa pashoko rokuti: Ude umweniwako sezvaunozvida. 10Rudo ariitiri kwako zvakachata; nazvo rudo rinozadzisa murairo.11Ngekuda kweizvi, imimi munoiziya nguva, kuti zvino yatova nguva yokumuka kwenyu pahope; nokuti zvino kuponeswa kwedu kwava pedo kupfuvura zuva ratakatanga kutenda naro. 12Usiku wodarika, kuedza kwapaduze. Nazvo ngatirashe mabasa erima, ngatipfeke nhumbi dzokurwa dzechiedza.13Ngatifambe nenzira yakafanira sepamasikati; tisingafambi nokutamba kwakaipa, nokubatwa, kana noupombwe, noutere, kana negakava, negodo. 14Asi pfekai Ishe Jesu Kristu, musatsvaka kufadza nyama pakuchiva kwayo

Chapter 14

1Ashirai munhu wakarembedzeka mukugonda, asi musikaphikisani naye. 2Munhu umwe unogonda kuti ungarha chero zveshe; umweni munhu wakarembedzeka unodya muriwo yemashakani.3Ena unorha asashoora usikarhi, naye usikarhi asatonga unorha, ngokuti Mwari wakamuashira. 4Urianani iwewe unotonga muranda woumweni? Zviri pamberi pamambo wake kuti aeme nokuti kuwa. Asi unozoema, ngokuti Mambo unesimba rokuita kuti aeme.5Munhu umweni unoremeredza zuva rimwe kupinda rimweni, umweni unoremeredza mazuva eshe kuti akatodzana. Munhu weshe ngaanase kuzia mumupinimidzo wake. 6Uwo unongwarira zuva, unoringwaririra kukudza Mambo. Nouwo unorha, unorhira kukudza Mambo ngokuti unobonga Mwari; apo usikarhi, nekudaha kwaMambo naye unobonga Mwari.7Ngokuti apana naumwe wedu unodziponera pachake ega, apanazve unodzifira pachake ega. 8Ngokuti kudai techipona, tinoponera Mambo, nokuti dai techifa, tinofira Mambo; ndizvo zvino, kunyazwi techipona nokuti techinyafa, tiri vaMambo. 9Ngokuti ngeiyi ndaa Kristu wakafa akaponazve, kuti aite Mambo wevakafa nevanopona.1011Ngeyi iwewe wechiitira ndaa hama yako? Newe unoshoora ngeyi hama yako? Ngokuti isusu teshe tinozoema pamberi pechigaro chokutonga chaMwari. 11 Ngokuti kwakanyorwa kuti, “Kudai ngezvendinopona, unoronza Mambo Mwari, mabvi eshe anozondigwadamira nendimi dzeshe dzinozokudza Mwari.”12Ndizvo, umwe ngaumwe wedu unozodzipingurira kunaMwari. 13Ndizvo tisachaitirana ndaa umwe kunoumweni, asi zvirinane kuti mugure kuti asazoapo munhu unoisa chipumhuniso munjira yehama yake.14Ndinozia neni ndinoongiwa munaMambo Jesu kuti akuna chiro chinosvipisa mwechiri pachacho; asi chinoita chakasvipiswa kwaari unopinimidza kuti chakasvipiswa. 15Ngokuti kudai hama yako yechisvipiswa mwoyo ngendaa yokudya kwako, ngokudaro auchahambi ngorudo. Usamuuraya ngokudya kwako uwo waakafira Kristu.16Ndizvo musatendera kuti kunaka kwenyu kureketwe ndikwo kuti kwakashata. 17Ngokuti umambo waMwari andihwopi wokurha nekumwa, asi kutendeka nokunyarara nokudakara muMweya Wakachena.18Kunyazwi ndiani unoshandira Kristu ngokuita izvi unoashirika kunaMwari nokutedwa kunevanhu. 19Ndizvo ngatitsvake izvo zvinounza kunyarara neizvo zvetingagwinyisana ndizvo umwe kunoumweni.20Musaparadza mushando waMwari ngendaa yezvokurha. Ngegwinyiso zviro zveshe zvakacheneswa, asi zvakashata kunyazwi kunaani unoita kuti vanhu vamweni vawe ngezvaanodya; 21 21kwakanaka kurekera kudya nyama nokurekera kumwa vhini nokuti kurekera kuita chiro chimweni chinoita kuti hama yako ikugunwe.22Kugonda kwounakwo, ngakugarepakati pako naMwari. Unomuchena usikadziitiri ndaa pazviro zvaanotendera. 23Asi uwo unogononda watoitirwa ndaa, kudai echidya, ngokuti aaiti ngokugonda; ngokuti kunyazwi ngechiri chisikaitwi ngokugonda kushaisha.

Chapter 15

1Isusu takagwinya tinofanera kutwara kurembedzeka kwevasina simba, haiwa kuti tidzidakadze pachedu. 2Umwe ngeumwe wedu ngaadakadze muakirwana wake ngezvakanaka, zvinomuaka.,3Ngokuti Kristu aazi kudzidakadza pachake; asi, kudai ngezvakanyorwa: “Kutuka kweavo vakakutuka iwewe kwakawira padera pangu.” 4Ngokuti kunyazwi ngezviri zvakanyorwa kare zvakanyorwa kuti isusu tidzidze, kuti kubudikidza ngokusengerera nokuembedzerwa kwezvinyorwa tiwe nekugonda.5Mwari wokusengerera nowokuembedzera ngaamupe kuti muite mupinimidzo umwewo umwekunoumweni, kudai ngezvinoda Kristu Jesu, 6kuti muri pamwepo ngeizwi rimwe mukudze Mwari naBaba waMambo wedu Jesu Kristu. 7Ndizvo ashiranai umwe noumweni, kudai ndiKristu wakamuashirawo kuti Mwari akudzwe.8Ngokuti ndinomuronzera kuti Kristu wakaitwa muranda kune vakachekwa kuti waonise gwinyisoraMwari, kuti wagwinyisise zvigondiso zvakagondiswa kumadzibaba, 9nekuitira kuti madzinza akudze Mwari ngendaa yenyasha dzake. Kudai ngezvakanyorwa kuti, “Ngeiyi ndaandinozomukudza pakati pevemadzinza, ndiembere kukudzwa kwezita renyu.”10Zve unoti: “Dakarai, imwimwi vemadzinza, pamwepo nevanhu vake.” 11Zve unoti: “KudzaiMambo Mwari, imwimwi mweshe vemadzinza, vanhu veshe ngavamukudze.”12Zve Isaya unoti: “Nzinde yaJese inozouya, nouwo unozomuruka kutonga padera pevemadzinza. Vemadzinza vanozogondera mwaari.”13Hino, Mwari wekugonda ngaamudzadze ngokudakara kweshe nokunyarara mukutenda, kuti kubudikidza ngesimba reMweya Wakachena muwe negonda rinorashikira.14Inini ndemene ndinonasa kuzia ndimwi, hama dzangu, kuti imwimwi mwemene mwakazara ngokunaka, mwakazara ngekuzia kweshe, munokonazve kupangana umwe kunoumweni .15Asi ndakanyora kwomuri ngokushinga yaamho ngezviro zvimweni, kumukarakadzisa ngendaa yenyasha dzakapuwa kwendiri ndiMwari, 16kuti ndiite mushandiri waKristu Jesu kunevemadzinza mumushando woupristi muvhangeri raMwari, kuti vemadzinza vangaita mudiro unoashirika, wakacheneswa ngeMweya Wakachena17Ndizvo ndinakwo kuganza ngemushando wangu munaKristu Jesu ngezviro zvaMwari. 18Ngokuti andizoshingi kuereketa ngezviro zvimweni kwega ngeizvo zvaakaita Kristu kubudikidza ndini kuitira kuti vemadzinza vapurutane, ngeizwi nomushando, 19ngesimba rezvioniso nemishamiso, ngesimba roMweya waMwari, kuti kubvira ngeJerusarema nokunharaunda dzaro metsa kuguma Iririkomu ndakanasa kuparidza vhangeri raKristu.20Nokudaro, ndakadisisa kuparidzira vhangeri pandau dzisaiziikanwa zita raKristu, kuti ndisazoaka padera petsikiro roumweni munhu, 21asi kudai ngezvakanyorwa kuti: “Vanozoona avo vasikazi kuronzerwa mashoko ndiye, naavo vanozozwisisa uwo wevasikazi kuzwa ndiye.”22Iyi ndiyo ndaa yakandipinga kajinji kutindisauya kwomuri. 23Asi zvino, andisina ndau yekushanda kuneidzi nyika, ndinodisisa ngaaya makore akawanda kuti ndiuye kwomuri.24Ndinogonda kuti ndinozomuona apo ndoopinda kuenda Sipeini, nokuperekedzwa ndimwiparwendo rwangu, apo ndambodakara pamwepo nemwi kamukuwo kadoko. 25Asi zvino, eya,ndirikuenda Jerusarema kooshandira vakacheneswa vaMwari.26Ngokuti zvakavadakadza avo veMasedhonia neveAkhaiya kupa zvipo kunevarombo vari pakati pevakacheneswa muJerusarema. 27Vakadakara kuzviita, ngegwinyiso vona vane chikwereti kwavari; ngokuti kudai vemadzinza vakauya vakakoanisirana navo zvifumiso zvavo zvoMweya, vona vanofanera kuvashandira ngezviro zvevanotama zvomuiri.28Ndizvo apo ndapedza kuita izvi nokuvaunzira michero iyi yakaunganidzwa, ndinozopinda kuenda Sipeini ngekwenyuyo. 29Neni ndinozia kuti apo ndoouya kwomuri, ndinozouya ngokufumiswa kwakazara kwaKristu.30Kunemwi hama, ndinokumbira naMambo wedu Jesu Kristu norudo reMweya, kuti mutambudzike pamwepo neni mumukumbiro yenyu kunaMwari ngendaa yangu. 31kuti ndinunurwe kubva kunevasikatendi vari muJudhia, nokuti nomushando wangu kuneveJerusarema uashirike kunevakacheneswa vaMwari, 32ndizvo kuti ngokuda kwaMwari ndingauya kwomuri ngokudakara kuti ndizorore pamwepo nemwi. 33 Zvino Mwari wokunyarara ngaagare nemwi mweshe. Ameni.33Rugare raIshe ngariwe nemwi. Amen

Chapter 16

1Ndinoda kuronza kwomuri kuti Febhi hama yedu, mushandiri wechiara chiri muKhenikerea, 2kuti mumuashire munaMambo ngenjira inosisira vakacheneswa, mumudetsere ngeizvo zveshe zvaanotama kudetserwa ndizvo ndimwi, ngokuti iye emene wakadetsera vazhinji neniwo pachangu.3Tambisai Prisikha naAkwira, vangani vangu mumushando wa Jesu Kristu , 4avo ngendaa yangu vakazvipira upenyu vavo. Andisinipi ndega, ndinovabonga, asi zviara zveshe zvevemadzinza. 5Tambisaizve chiara chiri mumhatso yavo. Tambisai Epaenetusi mudikani wangu, ndiye mutendi wokutanga kutenda munaKristu muAsia.6Tambisai Maria, uwo wakashanda ngesimba pakati penyu. 7Tambisai Andronikhusi naJuniasi, hama dzangu nevangani vangu muubhanditi; vanhu vane mbiri mukati mwevapostori, vainga munaKristu kutangirira inini. 8Tambisai Ampriatusi, mudikani wangu munaMambo.9Tambisai Ubhanusi, mungani wedu mukushandira Kristu, naStakhusi mudikani wangu. 10Tambisai Aperesi, unotendwa munaKristu. Tambisai avo vari vemhuri yaAristobhurusi. 11Tambisai Herodhioni hama yangu. Tambisai avo vemhuri yaNakisusi, vari munaMambo.12Tambisai Trifaena naTrifosa, avo vakashanda ngesimba muna Mambo. Tambisai Persisiunodikanwa, wakashanda kakurutu munaMambo.13 13Tambisai Rufusi, wakatsanangurwa munaMambo, namai ake nevanguwo. 14 14Tambisai Asinikritusi, Fregoni, Hermesi, Patrobhasi, Hermasi nehama dziri kwavari.15Tambisai Firorogusi, Juria, Nereusi nehama yake, Orimpasi nevakacheneswa veshe vaanogara navo. 16Chungamidzanai umwe kunoumweni ngemuromo ngenjira yakachena. Zveshe zviarazvaKristu zvinomutambisa.17Ndinomupota, hama, ngwarai avo vanomusa kuparadzana nezvakapesana neizvo zvemwakadzidziswa. Ibvai kwavari. 18Ngokuti vanhu vakadaro avashandiri Kristu Mambo wedu, asi vanoshandira ndani dzavo, nekureketa kwavokwakaserera kwakanaka vanochengedzera mwoyo yeavo vasina ndaa.19Nokuti mufananidzo wekuzwisisa kwenyu kwa bata weshe. Ndinofara kwomuri, asi ndinoda kuti muwe vazii kune zwakanaka, neku tchena kune zwakachata. 20Mwari we rugare, mange utcha tsika satani ngepashi petsoka dzake. Iwai ne Nyasha dza Mambo wedu Jesu Kristu.21Timoti, mumwe wangu pa bassa, unokutsungamidza; Pamwechete nevabereki vangu, Luci, Jasin na Sosipatri. 22Inini tarcio, unonyora tsamba iyi, ndimomutchungamidza muna Ishe.23Gaiusi, unondiburira nechiara cheshe, unomutambisa. Erastusi, mungwariri wemare yedhorobha, unomutambisa, nehama yedu Kwatusi unomutambisa. [, 24Nyasha dzaMambo wedu Jesu Kristu ngadzigare nemwi mweshe. Ameni.]25Zvino, kwaari unesimba rekumugwinyisa kudai ngezvinoronzwa ngevhangeri rangu nekuparidzira kwaJesu Kristu, kudai ngekuoneswa kwechakafishika chakangwarirwa mukunyarara kubvira pakutanga, 26Asi zvino chaoniswa kubvira ngezvinyorwa zvevaprofeti kumadzinza eshe, kudaingemupango waMwari unomhera nariini, kuitira kuti wasgwe nekugonda.27Kunaye ega ne muzii Mwari, neguda kwa Jesu Krisitu, ngaa kudzwe zwa tchose. Amen.

## 1 Corinthians

Chapter 1

1Paulo, wakadaindzua na ishe Jesu chrisitu kuti ave mumwe mupostori nge kuda kwa Mwari, Sosteni munukona wedu, 2kune temperi ya mwari kuva corinte, vaya vaka cheneswka muna Jesu Chrisitu, avo vaka daindzwa kuti vave vatswenw vake. Nesuwo tino nyora kune veshe vanodaindzwa muzita ra Ishe wedu Jesu Chrisitu mu ndau dzeshe, Ishe wavo nge wedu. 3Kuti nyasha ne rugare ngarive nemwi kudva kuna Mwari baba wedu ne kuna Ishe Jesu Chrisitu.4Nguva dzeshe ndinopa nyasha kuna Mwari kwomuri, nekuda kwe nyasha dza mwari wakamupa Jesu Chrisitu. 5Ena unomuita vapfumi pa zweshe, pa shoko reshe ne ruzivo reshe, 6kudai ne chapupu cha Chrisitu tchaka gondeskwa kudai ne chokwadi pakati penyu.7Pasina kuchota komuri kana chimwe chipo de mweya, muchi emera ne tariro yeku oneskwa na Ishe Jesu Chrisitu wedu. 8Ena ucha muguinyisa pamagumo, kuti musazotongua mumazua a Ishe Jesu Chrisitu. 9Mwari ngeve gondo, uyo akamudaindza kuti muve ne mwana wake, Jesu Chrisitu, mudzizdzise wedu.10Zvino ndinomukumbira, hama, ngezita raMambo wedu Jesu Kristu, kuti mweshe murekete chiro chimwecho, zve, kuti kusaapo kuparadzana pakati penyu, asi kuti muite vakasungwa pamwepo mumupinimidzo umwe nebiningidzo rimwero. 11Ngokuti kwakaronzwa kwendiri, hama dzangu, ngaavo vemhuri yaKhroe, kuti dziripo hasha pakati penyu.12Zvendinoronza ngeizvi, kuti umwe ngaumwe wenyu unoti: “Inini ndiri waPhauri,” nokuti, “Inini ndiri waAporosi,” nokuti, “Inini ndiri waKhefasi,” nokuti, “Inini ndiri waKristu.” 13Kristu wakaparadzaniswa here? Phauri wakakohomerwa here ngendaa yenyu? Nekutimwakabhabhatidzwa here ngezita raPhauri?14Ndinotenda Mwari nekusababatidza mumwe wenyu, kusia na Krispo na Gaius. 15Kuti aninaani asazoti ndakababatidzwa nge zita rangu. 16Nokuti ndaka babatidza mbatso ya Stefana. Kundze kwe ava, handizii kuti ndaka babatidza vamweni17nokuti Chrisitu aana kundi undza kuti ndizo babatidza, asi kuti ndi paridze vangeri. Ne mashoko eruzuvo risiri re munho, kuti muchingikwa wa Chrisitu usazo rekererwha18Ngokuti izwi remuchinjikwa upenzi kwavari vanopera, asi kwetiri isusu tinoponeskwa, isimba raMwari. 19Ngokuti kwakanyorwa kuti, “Ndinozoparadza ungwaru wevakangwara nokuzwisisa kwevanozia ndinozokurasha.”20Uripari wakangwara? Iripari ngwazi yekufunda? Iripari ngwazi yekureketa yeii nguva? Mwari aazi kuzviita upenzi here zvoungwaru weiyi nyika? 21Ngokuti, muungwaru hwaMwari, nyika aizi kuzia Mwari kubudikidza ngoungwaru wayo,kwakadakadza Mwari, kubudikidza ngoupenzi hwokuchumaira, kuti avo vanotenda avaponese.22Ngekuti vaJudha vanokumbira chioniso nevaGiriki vanotsvaka ungwaru. 23Asi isusu tinochumaira Kristu wakakohomerwa, kuvaJudha chipumhuniso nokunevemadzinza upenzi,24Asi kwavari vakadaidzwa, veshe vaJudha nevaGiriki, Kristu simba raMwari noungwaru waMwari. 25Ngokuti upenzi waMwari wakapinda kungwara kuneungwaru kwevanhu; nokurembedzeka kwaMwari kwakapinda kugwinya kunekugwinya kevanhu.26Ngokuti ningirai kudaidzwa kwenyu, hama, kuti akuna vajinji venyu vakangwara ngekwenyama, akuna vajinji vane simba, akuna vajinji vanoreredzwa, vanodaidzwa. 27Asi Mwari wakaketa zviro zvoupenzi munyika, kuti vanyarise vakangwara; Mwari wakatsanangura zviro zvakarembedzeka munyika vanyarise zvakagwinya.28Mwari wakaketa zviri pashi nezvinoshoorwa munyika, kunyazwi nezviro zvisipo, kuita kuti zviripo zviite zvisina shKwiro. 29Ena wakaita izvi kuti kusazoapo naumwe unozoganza pamberi paMwari.30Asi munaKristu Jesu nekuda kwezwakaitwa ndi Mwari., uwo wakaitkwa ungwaru wedu ndiMwari, nokutendeka kwedu, kucheneskwa nokuripirwa. 31Nokuti zwinyorwa zwinoti: “Ena unoganza, ngaaganze ndiMambo Mwari.”

Chapter 2

1Apo pendakauya kwomuri, hama, ndechichumaira chakafishikachaMwari, andizi kushandisa mazwi makuru nokuti ungwaru wakakura. 2Ngokuti ndakadziemesera kuti andizozii chiro pakati penyu kwega Jesu Kristu, uwo wakakohomerwa.3Neni ndakauya kwomuri ndakarembedzeka, ndechitka, ndechihuta kakuru. 4Mazwi angu nokuchumaira kwangu kwaiya kusina mazwi okukoka oungwaru, asi mukuoniswa kwoMweya nokwesimba, 5kuti kugonda kwenyu kusazotseama muungwaru hwevanhu, asi musimba raMwari.6Asi pakati pevabva muzero tinoreketa ungwaru, kunyazwi usiri ungwaru weiyi nyika nokuti wevatongi veiyi nyika, avo vanopera. 7Asi tinoereketa ungwaru waMwari, wakafishika, wakafishwa, uhwo Mwari waakaemesakaretu nyika isati yasikwa, kuita uthende wedu.8Apana naumwe wevatongi weiyi nyikawakazkwisisa izvi; ngokuti dai vakazwisisa, vaizodai vasikazi kukohomera Mambo wouthende. 9Asi kudai ngezvakanyorwa kuti, “Izvo zvisikazi kuoneka ngemadziso nokuti kuzwika ngenzee nokuti zvisikaziikanwi mumwoyo mwevanhu, izvo ndizvo zvaakanasirira Mwari kwavari vanomuda.”10Zviro izvi Mwari wakazvionisa kwetiri kubudikidza ndiMweya. Ngokuti Mweya unotsvakisisa zveshe, kunyazwi noudzamu hwaMwari. 11Ngokuti ndiani munhu unozia zvomunhu, kwega mweya womunhu uri mukati mwake? Ngokudarozve akuna unozwisisa zvaMwari, kwega Mweya waMwari.12Asi isusu atizi kuashira mweya wenyika, sekuti Mweya unobva kunaMwari, kuti tizwisise zvipo zvakapuwa kwetiri ndiMwari. 13Tinoreketa ngezviro izvi ngemazwi, haiwa akadzidziswa ngoungwaru wevanhu, asi ngemazwi akadzidziswa ndiMweya, mukududzira gwinyiso reMweya kwavari veMweya14Asi munhu wenyama aashiri zviro zveMweya waMwari, ngokuti zviri upenzi kwaari, naye aakoni kuzvizwisisa, ngokuti zvinotongwa ndiMweya. 15Asi uwo weMweya unotonga zviro zveshe, asi ena emene aatongwi ngemunhu. 16“Ngokuti ndiani wakazia mupinimidzo waMambo Mwari kuti amupange?” Asi isusu tinayo pfungwa yaKristu.

Chapter 3

1Asi inini, hama, ndainga ndisikakoni kureketa komuri kudai ndivo voMweya, asi kudai ndivo venyama, kudai ngevana vadoko munaKristu. 2Ndakamupa mukaka, haiwa kudya kwakagwinya, ngokuti mwainga musati mwakona. Haiwa, kunyazwi nazvino, amusati mwakona. Ngokuti muchiri wenyama3Ngokuti kwechioneka kuti kuripo pakati penyundurumwa nehasha, amurivopi here venyama, mwechihamba ngomuitiro wevanhu? 4Ngokuti apo umwe unoti, “Inini ndiri waPhauri,” noumweni unoti, “Inini ndiri waAporosi,” amuri vanhupi here? 5 5Ndizvo Aporosi uri anani? NaPhauri uri anani? Varanda vemwakatenda kubudikidza ndivo, umwe ngaumwe kudai ngezvaakapuwa ndiMambo.6Inini ndakasima, Aporosi wakadiridzira, asi Mwari wakameresa. 7Ndizvo andiyepi unosima uri chiro, nokuti unodiridzira, asi ndiMwari ega unomeresa.8Uwo unosima nouwo unodididzira chiro chimwe, asi umwe ngaumwe unozoashira mubairo wake, kudai ngemushando wake. 9Ngokuti tiri vashandi pamwepo naMwari; imwimwi muri mundawaMwari. Imwimwi muri mhatso yaMwari.10Kudai ngenyasha dzaMwari dzakapuwa kwendiri, kudai ngomuaki uri ngwazi newakangwara ndakaisa tsikiro, asi umweni unoaka padera paro. Muaki umwe ngaumwe ngaangware ngenjira yaanoaka ndiyo padera paro. 11Ngekuti akuna naumwe ungaaka tsikiro rimweni, kwega iro rakaakwa, tsikiro iro ndiJesu Kristu.12Asi kudai munhu echiaka padera peiro tsikiro, ngomukore, sirivha, mapuwe anomutengo mukuru, mimbiti, mwenje, mahlanga, 13mushando wemunhu weshe unozooniskwa, ngekuti zuva iro rinozouonisa, ngokuti unozooniskwa ngemuriro, nemuriro wemene unozoedza mushando wemunhu weshe kuti wakadini.14Asi kudai mushando wemunhu nokuti ngouri wechizotsima waakaaka padera paro, enaunozoashira mushando. 15Kudai mushando womunhu nokuti ngouri wechizopiskwa, enaunozorashikirwa ndiwo, asi muaki emene unozoponeskwa, asi kufanana ngeuno tiza ngepamuriro.16Amuzii here kuti imwimwi muri temperi yaMwari nekuti Mweya waMwari unogara mukatimwenyu? 17Kudai munhu kunyazwi ndiani echishaishira temperi yaMwari, Mwari unozomushaishirawo. Ngokuti temperi raMwari rakachena, ndimwi.18Munhu asadzichengedzera pachake. Kudai munhu echipinimidza kuti wakangwara pakati penyu paneiyi nguva, ngaaite benzi, kuti aite wakangwara. 19Ngokuti ungwaru hweiyi nyika upenzi kunaMwari. Ngokuti kwakanyorwa kuti, “Unobata vakangwara muurimbwi hwavo.” 20Zve unoti, “Mambo Mwari unozia mikarakadzoyevakangwara kuti iri isina shkwiro.”21Ndizvo munhu asaganza ngevanhu. Ngokuti zviro zveshe ngezvenyu, 22kunyazwi Phauri nokuti Aporosi nokuti Khefasi nokuti nyika nokuti kupona nokuti rufu nokuti zviro zviripo nokuti zviro zvichazouya. Zveshe ngezvenyu 23Nemwi muri vaKristu, naKristu ngewaMwari.

Chapter 4

1Munhu ngaapinimidze tisu kuti tiri vashandi vaKristu nevangwariri vezvakafishika zvaMwari. 2Kuneizvi kunotsvakisiswa kunemungwariri kuti aite unogondeka.3Asi kwendiri chiri chiro chidoko kuti nditongwe ndimwi nokuti ngokutonga kwomunhu. Asi inini andidzitongi pachangu. 4Ngokuti andizii chiro chinondiitira ndaa pachangu, asi andipembedzwi ngeichi. Asi uwo unonditonga ndiMambo.5Ndizvo musatonga chiro nguva isati yaguma, Mambo asati auya, uwo unozounza mukujeka zviro zvakafishika zvechidima, naye uchabudisa pamhene mipinimidzo yomwoyo. Apo munhu weshe unozoashira kukudzwa kwake kunobva kunaMwari.6Inini ndakaedzanisa muedzaniso uyu kwendiri nokuna Aporosi ngendaa yenyu, hama, kuti mudzidze kubudikidza tisu biningidzo reizvo zvakanyorwa zvinoti: “Musapinda zvakanyorwa,” kuti kusazoapo naumwe wenyu unodzitunhumadza kurwisana umwe kunoumweni. 7Ngokuti ndiani unokuita wakapinda vamweni? Unenyi chousikazi kuashira? Asi kuti wakachiashira, unoganza ngenyi, kudai ngousikazi kuchiashira kudai ngechipo?8Mava nazvo zweshe zwamaida. Mwaganya! Mwakaita madzimambo tisiripo! Ngegwinyiso ndingada kuti muite madzimambo kuti isusuwo tiite madzimambo nemwi. 9Ngokuti ndinopinimidza kuti Mwari wakatiemesa isusu vapostori tiri vokugumisira kwavari veshe, kudai ngevanhu vakatongerwa rufu. Ngokuti takaitwa vokuringirwa kunyika, kungirosi nekunevanhu.10Tiri mapenzi ngendaa yaKristu, asi imwimwi muri vakangwara munaKristu. Isusutakarembedzeka, asi imwimwi mwakagwinya. Imwimwi munakwo kureredzwa, asi isusuatireredzwi. 11Metsa kuguma awa iri tine nzara nenyota, tiri mititinini, tinopamhadzwa, tirivapepesheki.12Tinotambudzika, techishanda ngenyara dzedu. Techitukwa, tinofumisa, apo techitambudzwa, tinoshingirira. 13Apo techireiwa, tinoiyanisa. Takaitwa vakadai ngemarara enyika, tiri makoko ezviro zveshe.14Andinyori izvi zviro kumunyadzisa, asi kuti ndimupange kudai ngezvomuri vana vanodikanwa. 15Ngokuti kunyazwi mungaane vadzidzisi vari makumi emazana gumi munaKristu, amuna madzibaba akawanda. Ngokuti munaKristu Jesu inini ndakamubara kubudikidza ngevhangeri. 16Ndizvo ndinomupota, itai vanondiedzerera.,17Ngendaa iyi ndakatumira kwomuri Thimothi,mwana wangu unodikanwa nounogondeka munaMambo, ena unozomuedzurira njira dzangumunaKristu, kudai ngezvendinodzidzisa kundau dzeshe muzviara zveshe. 18Asi vamweni venyu vanodzikudza vechipinimidza kuti andiuyiyo kwomuri.19Asi ndinozouya kwomuri ngokukasira, kudai Mambo echitenda, neni ndinozozia, haiwa ngeizkwiraavo vanodzikudza, asi ngesimba ravo. 20Ngokuti umambo hwaMwari andiwopi weizwi, asi wesimba. 21Munodeyi? Ndinozouya kwomuri nendonga here nokuti nerudo nemweya wakapfaa?

Chapter 5

1Kunozwika kuti kuripo kuomba pakati penyu, nokuomba kwakadaro apana pakati pevemadzinza; kwokuti munhu unotora mukadzi wababa ake. 2Nemwi munodzikudza! Amusisiri kubonda here, kuti uwo wakaita uku kushata aduswe pakati penyu?3Ngokuti inini ngegwinyiso ndisinyaripo nge muiri, asi ndiripo ngemweya; nazvino kudai ngouripo ndatomutonga munhu uwo wakaita icho chiro. 4imwimwi mukaungana pamwepo muzina raMambo wedu Jesu, nomweya wangu uripo nesimba raMambo wedu Jesu, 5munozopira munhu uyu kunaSathani kuti aparadzwe nyama, kuti mweya wake uponeswe ngezuva raMambo Jesu.6Kudziganzisa kwenyu akusi kunaka. Amuzii here kuti zvimumera zvishomanani zvinofemisa hlama yeshe? 7Dusai mumera wekare, kuti muite hlama itsva, kudai ngezvomuri vasina mumera. Ngokuti Kristu gwai rePhasika redu wakabairwa kuita mudiro. 8Ndizvo ngatingwarire mussangano wedhiri, haiwa ngomumera wekare, nokuti ngomumera wekururu nowokushata, asi ngechingwa chisina mumera, chokugondeka nechegwinyiso.9Ndakanyora kwomuri mutsamba yangu kuti musazwanana nevanoomba. 10Izvi azvironzivanoomba venyika iyi, nokuti vanoemura, nokuti mbavha, nokuti vanodira miedzaniso, ngokutimukadaro, kukuda kuti mubve munyika.11Asi zvino ndinonyora kwomuri kuti musazwanana nemunhu unozwi mutendi, kudai arimuombi, nokuti muemuri, nokuti mudiri wemiedzaniso, nokuti mutuki, nokuti chiradza, nokuti mupambi; nemunhu wakadaro. Haiwa, musarha naye. 12Ngokuti ndinenyi kuti nditonge avo vari vokubanze? Amutongi here avo wemukati? 13Asi avo vokubanze Mwari unozovatonga. “Budisai munhu uwo wakashata kuti abve pakati penyu.”

Chapter 6

1Uripo here unendaa kune umweni, unoshinga kuenda koomangara pamberi pevasikazi kutendeka,asikaendi pamberi pevakacheneswa? 2Imimi amuzii here kuti vakacheneswa vanozotonga nyika?Kana nyika inozotongwa ndimwi, amukoni here kutonga ndaa dzakatsonga? 3Amuzii herekuti tinozotonga ngirosi? Kuna zwiro zwijinji zvokupona!4Ndizvo kudai munendaa dzekugura dzekupona, ngei mechiisa pamberi pavo nhaya idzo kuita vatongi vasina chimiro kwacho muchiara? 5Ndinoreketa izvi kuti ndimutsverudze. Chiri gwinyiso here kuti apana naumwe munhu wakangwara pakati penyu, ungakona kugura ndaa pakati pehama dzake. 6Asi mutendi unomangarira mutendi umweni wake, izvi zvino gadzwa pamberi me mutongwe asikatendi!7Ndizvo ngegwinyiso dziripo ndaa pakati penyu, kuti munomangarirana umwe noumweni kuronza kukorera kwenyu. Amutendi ngenyi kushaishirwa? Amutendi ngenyi kubirwa? 8Asi imwimwi munoshaisha mwemene nokubirana, nokuna vatendi ngokudaro.9Amuzii here kuti vasikazi kururama avazogari nhaka youmambo waMwari? Musachengedzerwa! Akunavasvinuki, vadiri vemuedzaniso, vaombi, vashaishi, vanoshanja nevamuna, 10mbavha, vaemuri,varadzi, vatuki, vanoba, avatongozogari nhaka youmambo waMwari. 11Nevamweni venyu vaiya vakadaro. Asi mwakashambwa nokucheneswa nokupembedzwa, muzita raMambo Jesu Kristu, muMweya waMwari wedu.12“Zviro zveshe zvinotenderwa kwendiri,” asi andizvopi zviro zveshe zvinondinakira. “Zviro zveshe zvinotenderwa kwendiri,” asi andizonyiswi ngechiro nachimwe. 13“Kurha ngekwendani, nendani ngeyokurha.” Asi Mwari unozoparadza zveshe chimwe ngachimwe. Muiri ausiri wokuomba akadi, asi ngowaMambo naMambo ngowomuiri.14Mwari wakamusa Mambo naye unozotimusawo ngesimba rake. 15Amuzii here kuti miiri yenyu inhengo dzaKristu? Ndizvo ndinozotora here nhengo dzaKristu ndidziite nhengo dzemhombwe? Haiwa!16Amuzii here kuti uwo unokwambatirana nemhombwe, unoita muiri umwe nayo? Ngokuti wakati, “Vairi vanozoita nyama imwe.” 17Asi ena wasunganidzwa naMambo unoita mweya umwewo naye.18Tizai kuomba! Chishaishi cheshe chaanoita munhu chiri ngekubanze kwomuiri; asi ena unoomba unoshaishira muiri wake.19Amuzii here kuti muiri wenyu itemperi yeMweya Wakachena uri mukati mwenyu, womwakaashira kubva kunaMwari, nemwi amuchiri venyu? 20Ngekuti imwimwi mwakatengwa ngemutengo. Ndizvo kudzai Mwari mumiiri yenyu.

Chapter 7

1Nemaererano ngeizvo zvemwakanyora: “Zvakanaka kuti munhu asagwama mukadzi.” 2Asi, ngendaa dzokuomba, munhu weshe ngaano mukadzi wake, nomukadzi weshe ngaano mwamuna wake.3Mwamuna ngaape kumukadzi wake izvo zvinomufanira, ngekudaro mukadzi ngaape kumwamuna wake. 4Mukadzi aana simba rekutonga padera pomuiri wake, asi mwamuna. Ngokudarozve mwamuna aana simba rekutonga padera pemuiri wake, asi mukadzi.5Musanyimana, asi mwechiita ngekutenderana kwenguva, kuti mudzipire mukukumbira, mworomwozo kwambatirana, kuti Sathani asamuedza ngendaa yokutama simba kwenyu rekudzibata. 6Asi ndinoronza izvi kumutendera, haiwa kumupanga. 7Asi ndinoda kuti vamuna veshe vadai ndini. Asi munhu weshe unechipo chake chakaparadzana chinobva kunaMwari, umwe chembeu iyi noumweni chembeu imweni.8Asi ndinoti kwavari vasikazi kuroora, nokunevari shirikadzi, zvakanaka kwavari kudai vechigara kudai ndini. 9Asi kuti vasina simba rekudzibata, ngavaroore, ngokuti kwakapinda kunaka kuroora kuno kutswa ngokuemura.10Kwavari vakaroora, ndinovapanga, asi andinipi, asi ndiMambo, kuti, “Mukadzi asaparadzana nemwamuna wake.” 11Asi kudai iye echiparadzana naye, ngaagare asikazi kuroorwa, nokuti ngaaiyaniswe nomwamuna wake zve, kuti mwamuna asazoramba mukadzi wake.12Asi kunevamweni ndinoronza inini, haiwa Mambo. Kudai aripo mutendi, uno mukadzi usikatendi, nomukadzi uwo echitenda kugara naye, asamuramba. 13Nemukadzi uno mwamuna usikatendi nomwamuna echitenda kugara naye, asamuramba. 14Ngokuti mwamuna usikatendi unocheneswa kubudikidza ngomukadzi, nomukadzi usikatendi unocheneswa kubudikidza ngomwamuna. Dai zvisikazi kudaro, vana venyu vaizodai vasikazi kucheneswa, asi zvino vakacheneswa.,15Asi kudai usikatendi echida kuenda, ngaaende. mutendi mwamuna nokuti mukadzi aazi kusungwa mundaa dzakadaro. Ngokuti Mwari wakatidaidzira kunyarara.16 16Iwewe mukadzi, unozia ngenyi kuti unozoponesa mwamuna wako? Iwewe mwamuna, unozia ngeyi kuti unozoponesa mukadzi wako?17Munhu weshe ngaapone dai ngezvaakamukoanisira Mambo, nokuneizvo zvaakamudaidzira Mwari. Ndizvo zvendinopanga kuzviara zveshe. 18Uripo here panguvayo munhu wakadaidzwa akachekwa? Asazoita kuti chioniso chokuchekwa chiduswe. Uripo here panguvayo wakadaidzwa asikazi kuchekwa? Asachatsvaka kuchekwa. 19Kuchekwa chiro chisina shwiro, nokusikachekwa chiro chisina shkwiro, kwega kungwarira Mupango yaMwari.20Munhu weshe ngaagare mukudaidzwa kwaakadaidzwa kwokuri. 21Wakadaidzwa here uri hloko? Usakaruka ndizvo. Asi dai ungasunuguka, ita zvakanaka. 22Ngokuti uwo wakadaidzwa kunaMambo ari hloko, uri wakasunungurwa waMambo. Ngokudaro uwo wakadaidzwa ari wakasununguka, uri hloko yaKristu. 23Imwimwi mwakatengwa ngomutengo; musaita hloko dzevanhu. 24Hama, munhu weshe mukudaidzwa kwaakadaidzwa ndikwo, ngaagarepo pamberi paMwari.25Hino ngemaererano ne avo vasati vakamborora, andina chironzo chaMambo. Asi ndinoronza kupinimidza kwangu, kudai ngouwo wakaitirwa nyasha ndiMambo kuita unogondeka. 26Ndizvo ndinopinimidza kuti zvakanaka, ngendaa yokutambudzika kuripo, kuti munhu agare kudai ngezvaari azvo.27Wakasungirwa pamukadzi here? Usatswaka kusununguka. Wakasunungurwa here kubva pamukadzi? Usatswaka kuroora. 28Asi kudai waroora, auzi kushaisha. Nekuti dai mhandwe yaroorwa, aizi kushaisha. Asi vakadaro vanozoa nokutambudzika munyika, asi inini ndinoda kumungwadza.29Asi ndinoronza izvi, hama, nguva idoko, kuti kubvira zvino, veshe avo vane vakadzi vaite kudai ngevasina; 30naavo vanochema, kuti vaite kudai ngevasikachemi; naavo vanodakara, vaite kudai ngevasikadakari; naavo vanotenga, vaite kudai ngevasikazi kuganya; 31naavo vanoshandisa zvomunyika, vaite kudai ngevasikanyanyi kuzvishandisa, ngokuti muemo wenyika ino unopinda.32Asi ndinoda kuti imwimwi muite vasina zvokudembatemba. Murume usikazi kuroora unobatika ngezviro zvaMambo, ngenjira yaangamudakadza ndiyo Mambo. 33Asi uwo wakaroora, unobatika ngezviro zvomunyika, ngenjira yaangamudakadza ndiyo mukadzi wake. 34NEkudisisa kwake kwakapaurwa. Uwo usikazi kuroorwa nemhandwe unobatika ngezviro zvaMambo, kuti aite wakacheneswa zveshe muiri nEmweya. Asi uwo wakaroorwa unobatika ngezviro zvenyika, ngenjira yaangadakadza ndiyo mwamuna wake.35Ndinoronza izvi kwomuri kuti mudetserwe, haiwa kuteya murau padera penyu, asi kuti zviitwe ngenjira inosisira, kuti mubatirire kunaMambo musikakangaidzwi.36Asi kudai ngevakagondisana kuti aripo munhu unopinimidza kuti unoita zvisikasisirikunemhandwe yake, yabva muzero, nokudai kwechisisira kudaro, echida kuroora. Asashaisha;ngavaroore. 37Asi iye unoema akagwinya mumwoyo mwake, asina chinomuangiridza, asiunesimba padera pokuda kwake, naye wakadziemesera mumwoyo mwake kuti unozongwarira mhandwe yake, unoita zvakanaka38 38Ndizvo, uwo unoroodza mhandwe yake kuti iroorwe unoita zvakanaka; nouwo usikairoodzi,unoita zvakapinda kunaka.39Mukadzi unosungirwa kumwamuna wake nguva yeshe yaanopona mwamuna wake. Asi kuti mwamuna afa, wasununguka kuti aroorwe ngowaanoda, kwega ngenjira yaMambo. 40Asi unopinda kudakara kudai echindogara akadaro. Uku ndikwo kupinimidza kwangu. Ndinofunga kuti ndine Mweya waMwari.

Chapter 8

1Zvino ngendaa yezviro zvinopirwa kumiedzaniso yokudira, tinozia kuti, “Teshe tinakwo kuzia.” Kuzia kunopara kudzikudza, asi rudo runoaka. 2Kunyazwi ndiani unopinimidza kuti unozia chiro, ena asati aanakwo kuzia kunodikanwa. 3Asi munhu weshe unoda Mwari, unoziikanwa ndiye.4Ndizvo ngendaa yokudya izvo zvinopirwa kumiedzaniso, tinozia kuti, “Akuna muedzanisomunyika unopona,” nokuti, “Akuna Mwari umweni, asi umwe.” 5Ngegwinyiso kunyazwi zvinyaripo zvinodaidzwa kuti zvimwari, mudenga nokuti munyika; kudai ngezvezviripo zvimwari zvizhinji nemadzimambo majinji, 6asi kwetiri uripo Mwari umwe, ndivo Baba, zviro zveshe zviripo zvinobva kwaari, nesu tiripo ngokuda kwake, naMambo umwe Jesu Kristu, kubudikidza ndiye zviro zveshe zviripo, nesu kubudikidza ndiye tiripo.7Asi veshe avana kuzia uku. Ngokuti vamweni vechirovedzera kumuedzaniso metsa zvino, vachandopinimidza ngokudya kwevanodya kudai ngechiro chinopirwa kunemuedzaniso wokudira; nemhumba yavo isina simba inosvipiswa.8Asi kurha akuzotiunzi pamberi paMwari.Kunyazwi techirekera kurha, atiiti vakapinda kushata, kunyazwi techirha, atiiti vakapindakunaka. 9Asi ngwarai kuti kunyazwi ngeiri njira, uku kusunhurika kwenyu kusaita chipumhuniso kwavari vasina simba. 10Ngokuti kudai munhu echizokuona iwewe unokuzia, wechidya mutemperi romuedzaniso wokudira, aizogwinyiswi here mhumba yake, isina simba, kurha zviro zvakapirwa kumiedzaniso yokudira?11Ndizvo ngekuzia kwako ena asina simba unofa, hama iyo yaakafira Kristu. 12Ngekudaro apo pounoshaishira hama dzako nokuremadza mhumba yadzo isina simba, unoshaishira Kristu. 13Ndizvo kudai chokudya chechiita kuti hama yangu iwe, andizodyi nyama mhera nariini, kuti ndisazoita kuti hama yangu iwe.

Chapter 9

1Andizi kusunguka here? Andisiri mupostori here? Andizi kuona Jesu Mambo wedu here? Imwimwi amusiri mushando wangu munaMambo here? 2Kudai ndisiri mupostori kunevamweni,zvakanyadaro kwomuri ndiri mupostori, ngokuti imwimwi muri chioniso choupostori wangumunaMambo.3Uku ndikwo kudzirwira kwangu kwavari vanonditonga. 4Atitenderwi here kuti tirhe nekumwa? 5Atitenderwi here kuhamba murwendo rwedu tine mukadzi mutendi, kudaiwo ngevamweni vevapostori nehama dzaMambo naKhefasi? 6Nokuti inini ndega naBhanabhasi, atitenderwi here kurekera kudzishandira?7Ndiani mujoni unoshanda mushando woujoni ngemare yake? Ndiani unosima munda wemivhini, asikadyi michero yawo? Ndiani unousha zvifuyo, asikadyi mukaka wazvo? 8Ndinoreketa izvi here ngomushuma wevanhu? Mupango aironziwo kudaro here?9Ngokuti kwakanyorwa muMupango yaMosi kuti: “Usazosungira pamuromo wen'ombe apoinopura zviyo.” In'ombe here yaanopinimidza ndiyo Mwari? 10Nokuti aareketi ngendaa yedu tega here? Eya, zvakanyorwa ngendaa yedu, ngokuti uwounorima unosisira kuti arime echigonda, nouwo unopura, unosisira kuti apure echigonda kuashira. 11Kudai isusu takakusha kwomuri zviro zveMweya zvakanaka, indaa huru here kudaitechizokukura zviro zvenyu zvenyika?12Kudai vamweni vanouku kutenderwa padera penyu, kunozopinda kwakaitawani kwetiri isusu? Kunyazwi atizi kushandisa uku kutenderwa, asi tinosengerera zviro zveshe kuti tisazopinga vhangeri raKristu. 13Amuzii here kuti avo vanoshanda pane zvakacheneswa, vanorha kwezviro zvomutemperi? Naavo vanoshandira pamaarita, vane zvikoaniswa zvavo zvepaarita? 14Ngokudaro Mambo wakapanga kuti avo vanochumaira vhangeri, vapone ngezvevhangeri.15Asi inini andizi kushandisa chimwe cheizvi zviro. Nokuti andizi kunyora izvi kuti zviitirwe kwendiri, ngokuti zvirinane kuti ndife, pane kuti munhu aite kuti kuganza kwangu kuitwe kusina shwiro! 16Ngokuti kudai ndechichumaira vhangeri, andina chiro chokuganza ndicho, ngokutindamanikidzwa. Ngokuti indaa kwendiri kudai ndisikachumairi vhangeri!17Ngokuti kudai ndechiita izvi ngokuda kwangu, ndinoona mubairo; asi kudai ndechizviita ngokusikada kwangu, ndino ungwariri hunogondwa kwendiri. 18Ndizvo mubairo wangu ngoweyi? Izvi zvega, apo ndechichumaira vhangeri, ndichumaire vhangeri ngenyasha, kuti ndisashandisa kweshe kutenderwa kwangu muvhangeri.19Ngokuti kunyazwi ndaiga ndiri wakasunhurika kunevanhu veshe, ndakadziisa pashi muusungwa kwavari veshe, kuti ndiuyirwe ngevakapinda kuwanda. 20KuvaJudha, ndakaita kudai ngomuJudha, kuti ndiuyirwe ngavaJudha. Kwavari vari pashi peMupango, ndakaita kudai ngouri pashi peMipango, kunyazwi ndisiri pashi peMupango ndemene, kuti ndiuyirwe ngaavovari pashi peMupango.21Kwavari vasina Mupango ndakaita kudai ndivo vasina Mupango, (kunyazwi andizi kusunhurika kubva kuMupango yaMwari, asi ndiri pashi peMupango yaKristu,) kuti ndiuyirwe ngaavo vasina Mipango. 22Kwavari vakarembedzeka, ndakaita wakarembedzeka, kuti ndiuyirwe ngevakarembedzeka. Ndakaita zviro zveshe kuvanhu veshe, kuti ngenjira dzeshe ndiponese vamweni. 23Neni ndinoita izvo zveshe ngendaa yevhangeri, kuti ndionewo chikoaniswa muzvifumiso zvaro.24Amuzii here kuti avo vanorumba mujaho, vanorumba veshe, asi ndiumwe unoashira muthuso? Nokudaro rumbai imwimwi kuti muuashire. 25Mutambi weshe wemutambo unodzibata muzviro zveshe. Unoita kudaro kuti aashire dzungudza rinoora. Asi isusu tinoashira risikaori. 26Ndizvo inini andirumbi kudai ngomunhu usikazii nokuti kuambana kudai ngounoambana nedutu; 27asi ndinoponda muiri wangu, ndechiuisa muuranda, kuti ngesure ndapedza kuparidzira kunevamweni, inini pachangu ndiite unorashwa.

Chapter 10

1Andidi kuti muite vasikazii, hama, kuti madzibaba edu eshe aiya pashi pegore, navo veshe vakaambuka ruandhle. 2 2Navo veshe vakabhabhatidzwa munaMosi mugorenomuruandhle, 3navo veshe vakadya kudya kumwekwo kwomweya, 4navo veshe vakamwa kumwa kumwekwo kwomweya. Ngokuti vakamwa kubva pabuwe romweya rakavateera, nebuwe iro rainga Kristu.5Asi Mwari aazi kudakadzwa ngevajinji vavo, ngokuti vakapedzwa mushango. 6Zviro izvi zvinoita zvionero zvedu kuti isusu tisazoemura zvakashata, kudai ngezvakaemura avo.7Musazoita vanodira miedzaniso, kudai ngezvakaitwa ngevamweni vavo; kudaingezvakanyorwa kuti: “Vanhu vakagara pashi kudya nokumwa, vakamirukazve kutamba.” 8Atisisiri kudzipinza mundaa dzokuomba kudai ngezvevakaita vamweni vavo, vakauraiwa ngezuva rimwe vanhu makumi mairi namatatu emakumi emazana.9Atisisiri kuedza Kristu, kudai ngezvavakamuedza vamweni vavo, navo vakapedzwa ngenyoka. 10Nemwi musazovhuruvhuta kudai ngezvevakavhuruvhuta vamweni vavo, navo vakapedzwa ngoMuurayi.11Asi izvi zviro zvakaitwa kwavari kuita zvionero. Nazvo zvakanyorwa kuti zvitingwadze, isusu tagumirwa ngokupera kwenyika. 12Ndizvo ena unokarakadza kuti unoema, ngaangware kuti asazowa. 13Akuna kuedzwakwakamugumira ukwo kusikazi kugumira vanhu vamweni. Mwari unogondeka, naye aazotendikuti muedzwe kupinda simba romunaro, asi pakuedzwa unozomunasirirazve njirayokupokonyoka ndiyo, kuti mukone kuwa nesimba rokushingirira.14Ndizvo, vanodikanwa vangu, tizai kubva mukudira miedzaniso. 15Ndinoita kudai ngounoereketa kunevakangwara; pinimidzai pachenyu zvendinoronza. 16Tsani yokubonga, yetinobonga ndiyo, andiyopi yokuiyana mungazi yaKristu here? Chingwa icho chetinogura,andichopi chokuiyana mumuiri waKristu here? 17Ngokuti pane chingwa chimwe, isusu tinyari vajinji, tiri muiri umwe. Ngokuti isusu teshetinorha chingwa chimwe.18Ningirai vaIsuraeri vari venyama. Avo vanorha midiro inopirwa, avana kuiyana here nearita? 19Ndirikureketei zvino? Ndinozoronza here kuti chiro chakapirwa miedzaniso yokudira chineshwiro nokuti muedzaniso chiro chine shkwiro?20Asi izvo zviro zvevanopira, vanozvipirakunemadhimoni, haiwa kunaMwari. Neni andidi kuti muiyane nemadhimoni. 21Amungamwi kubva kunetsani yaMambo nokutsani yemadhimoni. Amukoni kudya kubva patafura raMambo nepatafura remadhimoni. 22Nokuti isusu tinoda kumusa ndurumwa yaMambo here? Isusu takagwinya kumupinda here?23“Zviro zveshe zvinotenderwa,” asi andizvopi zviro zveshe zvinodetsera. “Zviro zveshe zvinotenderwa,” asi andizvopi zviro zveshe zvinoaka. 24Kusazoapo munhu unodzitsvakira zvake, asi zvoumweni.25Idyai cheshe chinotengeswa pamusika wenyama, musikabvunzi mubvunzo ngendaa yemhumba. 26Ngokuti, “Nyika ngeyaMambo Mwari, nazvo zveshe zvirimwo.” 27Kudai umwe weavo vasikatendi echimukoka koorha, nemwi mwechida kuenda, idyai cheshe chinoiswa pamberi penyu, musikabvunzi mubvunzo ngendaa yemhumba.28Asi kudai aripo munhu unozoti kwomuri, “Ichi chakapirwa kune muedzaniso yokudira,” musachirha, ngendaa youwo wachironza kwomuri, uye ngendaa yemhumba. 29Andironzi ngendaa yemhumba yako, asi ngendaa yemhumba youmweni, ngokuti kusunhurika kwangu kunotongwa ngenyi ngemhumba youmweni? 30Kudai ndechirha ndechibonga, ngeyi ndechitukwa ngendaa yeizvo zvendinobonga?31Ndizvo kunyazwi mwechirha nokuti mwechimwa, kunyazwi chiinyi chomunoita, itai zveshe mukukudza Mwari. 32Musapumhunisa vaJudha nokuti vaGiriki nokuti chiara chaMwari. 33kudai ndiniwo ndinoedza kudakadza vanhu veshe ngezviro zveshe zvendinoita, ndisikatsvakikuuyirwa kwangu, asi kuuyirwa kwevajinji, kuti vaponeswe.

Chapter 11

1Ivai vatedzereri vangu, kudai ndini ndiri mutedzereri waKristu. 2Zvino ndinomuirikidza ngokuti munondikarakadza ngezviro zveshe nokubatirira kuzviemeso kudai ngezvendakazvipira kwomuri. 3Asi ndinoda kuti muzie kuti Kristu ndiye soro remunhu weshe, nomwamuna ndiye soro remukadzi wake, naMwari ndiye soro raKristu. 4Tchero mwamuna unokumbira nokuti kuprofeta anesoro rakafukidzwa, aareremedzisoro rake.5Asi mukadzi weshe unokumbira nokuti kuprofeta anesoro rake risikazi kufukidzwa, aareremedzi soro rake, ngokuti kudai zvakadaro, zvakatodzana nokuparwa soro rake. 6Ngokuti kudai mukadzi asikazi kudzifukidza pachake, ngaagundwe bvudzi rake. Asi kudai zvechidanisa kuti mukadzi agundwe nokuti kuparwa, ngaafukidze soro rake.7Ngokuti azvifaniri kuti mwamuna afukidze soro rake, ngokuti ena muedzaniso nouthende waMwari. Asi mukadzi ndiye uthende wemwamuna. 8Ngokuti mwamuna aazi kubva kumukadzi, asi mukadzi wakabva kumwamuna.9Ngokuti mwamuna aazi kusikirwa mukadzi, asi mukadzi wakasikirwa mwamuna. 10Ngeiyi ndaakunosisira kuti mukadzi afukidze soro rake kuonisa kuti uri pashi pesimba remwamuna wake ngendaa yengirosi.11Zvakanyadaro mukadzi aari ngekubanze kwomwamunapi, nokuti mwamuna aari ngekubanze kwomukadzipi kunaMambo. 12Ngokuti kudai ngomukadzi wakabva kuno mwamuna, ngokudaro mwamuna unobarwa ngemukadzi. Asi zviro zveshe zvakabva kunaMwari.13Dzigurirei mwemene; zvinosisira here kuti mukadzi akumbire kunaMwari anesoro risikazi kufukidzwa? 14Amudzidziswi here ngechibarirwe chenyu kuti, kudai mwamuna ane bvudzi rakareba, rinomutsverudzisa, 15asi kudai mukadzi anebvudzi rakareba, riri uthende kwaari? Ngokuti bvudzi rake rakahinwa kwaari kumufukidza. 16Asi kuti aripo munhu unooneka, echida kuita hasha, atina muitiro wakadaro, kunyazwi nezviara zvaMwari azvinawo.17Asi ndechimupa uku kupanga, andimuirikidzi akadi, kuti munoungana pamwepo musikaunganiri zvakapinda kunaka, asi munounganira zvakapindakushata. 18Ngokuti kutanga kwazvo zveshe, naapo mwoungana muchiara, ndinozwa kuti kuripokuparadzana pakati penyu; neni ndinotenda zvimweni zvazvo. 19Ngokuti ngegwinyiso kunosisira kuti kuapo kuparadzana pakati penyu, kuti zvinase kuoneka pamhene kuti ngevari vanoashirika.20Naapo mwaungana pamwepo, asikutipi murhe kurha kwaMambo. 21Ngokuti apo nguva yaguma yokurha, munhu weshe unodzitorera kutangiravamweni kudya kwake; umweni unenzara noumweni waradza. 22Chiinyi! Amuna here mhatso dzokudyira nedzokumwira? Nokuti munoshoora here chiara chaMwari nokuvatsverudza avo vasina chiro? Ndinozotinyi kwomuri? Ndinozomuirikidza ngeichi here? Ngendaa iyi andimuirikidzi.23Ngokuti ndakaashira kubva kunaMambo, ichochendakapawo kwomuri, kuti Mambo Jesu ngousiku uhwo hwaakatengeswa ndihwo, wakatora chingwa; 24apedza kubonga, wakachigura, akati, “Uyu ndiwo muiri wangu, unogurwa ngendaa yenyu. Itai ichi mukundikarakadza.25Ngokudarozve wakatora tsani, ngesure kwe kurha echiti, “Tsani iyi ndiyo chitenderano chitsva mungazi yangu. Itai ichi nguva dzeshe dzomunomwa kweiri, mukundikarakadza.” 26Ngokuti nguva dzeshe dzomunodya ichi chingwa nokumwa kuiyi tsani, munoteketesa kufa kwaMambo metsa auye.27Ndizvo, kunyazwi ndiani unozorha chingwa nokuti kumwa kutsani yaMambo ngenjira isikafaniri, unozoita ndaa yomuiri neyengazi yaMambo. 28Asi munhu ngaadziringire pachake, adaro ngaarhe kuneicho chingwa nokumwa kuneiyo tsani. 29Ngokuti uwo unorha nokuti kumwa, asikanasi kuzwisisa muiri, unorhira nokuti kumwira kutongwa pachake. 30Ngeiyi ndaa vajinji venyu vakarembedzeka nokurwara, nevajinji vakafa.31Asi kudai isusu pachedu takadziringira, taizodai tisikatongwi. 32Asi apo petinotongwa, tinoororwa ndiMambo, kuti tisazorashwa pamwepo nevenyika.33Ndizvo, hama dzangu, apo mwoungana pamwepo kuti murhe, emeranai. 34Kudai aripo unenzara, ngaarhe kanyi, kuti kuungana kwenyu kusazoita kuti mutongwe. Ngendaa yezviro zvimweni ndinozozvirongedza ndika gumeyo.

Chapter 12

1Ngendaa yezvipo zveMweya, hama, andidi kuti muite vasikazii. 2Munozia kuti apo muchiri mahedheni mwaikweyiwa kuenda kune iyo miedzaniso isikareketi, kunyazwi mwaikweyiwa ngenjira yakadini. 3Ndizvo ndinoda kuti muzwisise kuti akuna munhu, unoreketa ndiMweya waMwari,ungaronza kuti, “Jesu wakatukwa!” Zve, akuna munhu ungaronza kuti, “Jesu ndiMambo” kwega atungamirirwa ndiMweya Wakachena.4Hino zviripo zvipo zvakaparadzana, asi Mweya ndiumwe. 5 5kuripozve kuparadzana kwokushandira, asi Mambo ngeumwewo. 6kuripozve kuparadzana kwemushando, asi Mwari umwe, uwo unoshanda zviro zveshe kwavariveshe.7Munhu weshe kunopuwa kuoniswa kwoMweya, kuti veshe vapfumiswe. 8Ngokuti umwe kunopuwa kubudikidza ngeMweya izwi reungwaru, nekuno umweni kunopuwa izwi roruziyo, ngeMweya umwewo.9Kune umweni kunopuwa kugonda, kubudikidza ndiMweya umwewo, nokuno umweni kunopuwa zvipo zvokuponesa, kubudikidza ngeMweya umwewo, 10nokuno umweni kunopuwa kuita mushando yokuita mishamiso, nokuno umweni kunopuwa kuprofeta, nokuno umweni kunopuwa kuzwisisa mweya, nokuno umweni kunopuwa kuereketa ngendimi dzakaparadzana, nokuno umweni kunopuwa kududzira ndimi. 11Asi izvi zveshe zvinoshandwa kubudikidza ngeumwe neMweya umwewo; unokoanisira kune munhu umwe naumwe, kudai ngokuda kwake.12Ngokuti kudai ngomuiri umwe, unemarupande akawanda, nemarupande eshe omuiri akanyawanda ari muiri umwe, ndizvo zvakaitawo Kristu. 13Ngokuti isusu teshe takabhabhatidzwa muMweya umwe kuita muiri umwe, vaJudha nokuti vaGiriki, vakasungwa nokuti vakasunhurika, nesu teshe takaitwa kuti timwe kuMweya umwewo.14Ngokuti muiri auisi rupande rimwe, asi mapande majinji. 15Kudai tsoka yechiti: “Ngokuti andisi nyara, andichiri wemuiripi”, izvo zvingaita kuti isaita nhengo yomuiri . 16Nokudai nzee yechiti: “Ngokuti andisi dziso, andichiri womuiripi;” izvo zvingaita kuti isaita nhengo yemuiri. 17Kudai muiri weshe waiya dziso, kuzwa kwaizoapari? Kudai weshe wainga nzee, kunuhwidza kwaizoapari?18Asi Mwari wakaemesa marupande mumuiri umwe ngaumwe, kudai ngokuda kwake. 19Kudai eshe ainga rupande rumwe, muiri waizoapari? 20Asi kunemarupande majinji, asi muiri umwe.21Dziso aringakoni kuronza kunenyara kuti: “Andikutami iwewe,” nokutizve soro aringakoni kuronza kudaro kunemirenje, “Andikutami iwewe.” 22Haiwa, marupande omuiri awo anoningirika akarembedzeka, ndiwo anopinda kudikanwa, 23naawo marupande omuiri etinopinimidza ndiwo kuti aanyanyi kureremedzwa, ndiwo etinoreremedza kakuru, nemarupande edu asikanasi kuringirika, ndiwo anoningirika akapinda kunaka. 24Apo marupande edu anoningirika aatami kureremedzwa. Asi Mwari wakaronga muiri,echipa kureremedzwa kukuru kuno urwo rupande rwaikutama.25Ena wakaita izvo kuti kusazoapo kuparadzanamumuiri, asi kuti marupande eshe angwarirane rumwe kune rimweni. 26Kudai rupande rumwe rwechitambudzika, marupande eshe anotambudzika pamwepo narwo; kudai rupande rumwe rwechiremeredzwa, marupande eshe anodakara pamwepo narwo. 27Nokudaro imwimwi muri muiri waKristu, uwo nouwo muri marupande awo.28NaMwari wakamurudza muchiara, vokutanga vapostori, vechipiri vaprofeti, vechitatu vadzidzisi, ngesure vaiti vemishamiso, ngesure zvipo zvekuponesa, vadetseri, vatungamiriri nevaereketi vendimi dzakaparadzana. 29Veshe vapostori here? Veshe vaprofeti here? Veshe vadzidzisi here? Veshe vaiti vemishamiso here?30Veshe vanezvipo zvekuponesa here? Veshe vanoreketa ngendimi here? Veshe vanodudzira here? 31Asi itai vanodisisa zvipo zvakapinda kukura. Asi ndinomuonisa njira yakapinda kunaka.

Chapter 13

1Kunyazwi ndikanyaereketa ngendimi dzevanhu nedzengirosi, asi ndisina rudo, ndiri thusi rinoita bope nokuti ngoma yesimbi inorira. 2Kunyazwi ndinokuprofeta, ndikazia zvakafishika zveshe nokuzia kweshe, kunyazwi ndinokugonda kweshe, kunokwana kudusa mitunhu, asi ndisina rudo, andiri chiropi. 3Ndikapa zveshe zvendinazvo kukoveravarombo, nokuti ndikapa muiri wangu kupishwa, asi ndisina rudo, azvindidetseri chiro.4Rudo rinoemerera nekunakisa. Rudo rinenyasha, rudo arina ndurumwa nokuti kudziganzisa, nokuti kudzitunhumadza. 5Ariti zvisikafaniri. Rudo aridzitsvakiri zvarwo, aritseneswi nokutikureketa zvakashata. 6Aridakari ngezvisikazi kutendeka, asi runodakara ngezvegwinyiso. 7Rinodumaidza zviro zveshe, runotenda zviro zveshe, runogondera zviro zveshe, rinoshingirira zviro zveshe.8Rudo ariperi. Asi kudai kunyaripo kuprofeta, kunozopera; kunyaripo kureketa ngendimi, dzinozonyarara; kunyaripo kuzia, kunozopera. 9Ngokuti tinozia zvimweni nesu tinoprofeta zvimweni, 10asi, apo zvaguma zvakaperera, izvo zvisikazi kuperera zvinozopera.11Apo ndichiri mwana mudoko, ndakareketa, ndaireketa kudai ngemwana mudoko, ndakapinimidza kudai ngomwana mudoko, ndakazia kudai ngemwana mudoko; apo ndaa munhu wakura, ndakarasha zvouhwana. 12Ngokuti zvino tinoona ngomuchiboniboni mumauma, asi ngenguva iyo tinozoonana hope kuhope. Zvino ndinozia zvimweni, asi ngenguva iyo ndinozonasa kuzia kudai ngezvendakaziikanwa. 13Ndizvo zvino zvinogara kugonda, kutenda norudo, izvi zvitatu: asi chikuru chazvo chakapindisisa kukura rudo.

Chapter 14

1Teerai rudo, mudisise zvipo zveMweya, kakuru kuti muprofete. 2Ngokuti uwo unoreketa ngendimi aareketi kunevanhu asi kunaMwari; ngokuti apana munhu unomuzwa, asi unoreketa zvakafishika muMweya; 3Asi ngenjira imweni uwo unoprofeta unoreketa kuvanhu zvinoaka, zvinoembedzera nezvinonyaradza. 4Uwo unoreketa ngendimi unodziaka, asi uwo unoprofeta unoaka chiara.5Ndaida kuti imwimwi mweshe murekete ngendimi, asi kupinda izvo, kuti muprofete.Ngokuti uwo unoprofeta, mukuru kupinda uwo unoreketa ngendimi, asi kuti umweniakakhumucha, kuti chiara chiakiwe. 6Asi zvino, hama, kudai ndechiuya kwomuri, ndechireketangendimi ndinozomudetsera ngenjiranyi, ngepabanze pokuti ndirekete kwomuri ngenjirainomuunzira chioniso nokuti ruziyo nokuti chiprofeti nokuti chidzidziso.7Kunyazwi zviro zvisina kupona zvinorira, kunyazwi iri nyere nokuti chidangari, kudai zvisikaparadzani mukurira kwazvo, kungaitwa maziirwenyi kurira kwazvo? 8Ngokuti kudai gwama rikarira kusikaziikanwi, ndiani unozodzinasirira kuenda kuhondo? 9Ndizvo nemwiwo pachenyu, kudai mwechiereketa ngendimi izvo zvisikanasi kuzwisisika, zvingaita maziikanirwenyi izvo zvinoereketwa? Ngokuti ngokudaro munozoreketa kunedutu.10Dziripo ndimi dzembeu dzakaparadzana dzakawanda munyika, akuna naimwe yadzoisikaronzi chiro. 11Ndizvo kudai ndisikazii biningidzo reizwi, ndinozoita munhu mupara kwaari unoreketa nouwo unoreketa unozoita munhu mupara kwendiri.12Ndizvo nemwiwo pachenyu, kwechioneka kuti munodisisa kuwa nezvipo zvoMweya, tsvakaikuti muwanzwe mukuaka chiara. 13Ndizvo uwo unoreketa ngendimi, ngaakumbire simbarokukhumucha. 14Ngokuti kudai ndechikumbira ngendimi, mweya wangu unokumbira, asimupinimidzo wangu auzkwisisi.15Tchii chandinofanira kuita? Ndichazokumbira mumweya, ndechikumbira ngomupinimidzowo. Ndinozoemba mumweya, ndechiemba ngomupinimidzowo. 16Ngenjira imweni, kudai wechibonga mumweya, uwo usikazii ungazoita maronzereyi kuti: “Ameni,” apo wobonga, kwechioneka kuti iye aazii chaunoronza?17Ngokuti ngegwinyiso iwewe unonasa kubonga, asi umweni aazi kuakiwa. 18Ndinobonga Mwari, ngokuti ndinoreketa ngendimi kupinda imwimwi mweshe. 19Asi muchiara ndingada kuti ndirekete mazwi mashanu ngokupinimidza kwangu, kuti ndidzidzise vamweni, kupinda kureketa mazwi ari gumi remakumi emazana ngendimi dzisikaziikanwi.20Hama, musaita vana mukufunga kwenyu. Asi munezvakashata itai vana, asi mukufunga kwenyu itai vabva muzero. 21Kwakanyorwa muMUpango kuti: “Ngevanhu vendimi dzimweni, ngemuromo yevenyika mukanza ndinozoereketa kuneava vanhu; kunyazwi zvakadaro, avazondizwi”, unoronza Mambo Mwari.22Ndizvo ndimi dzwioniso, haiwa kwavari vanotenda, asi kwavari vasikatendi; asi kuprofetakuri chioniso, haiwa kwavari vasikatendi, asi kwavari vanotenda. 23Ndizvo, kudai chiara cheshe chaungana pamwepo, navo veshe vechireketa ngendimi, kukapoteramwo munhu usikazii nokuti usikatendi, wakadaro aazoronzi here kuti muri vanopenga?24Asi kudai veshe vechiprofeta, oroopoteramwo umwe usikatendi, munhu mupara nokuti usikazii, iye unooniswa kushaisha kwake ndivo veshe, unotongwa ndivo veshe. 25Zvakafishika zvemwoyo wake zvinooneswa; nokudaro unozowa pashi ngehope yake nokudira Mwari, echironza kuti: “Mwari uri pakati penyu ngegwinyiso.”26Ndizvo chiinyi, hama? Apo mwooungana pamwepo, uwo nouwo unenduyo, chidzidziso, chioniso, ndiminokukhumucha. Zviro zveshe ngazviitwe zvinoaka. 27Kudai aripo munhu nokuti ngouri unoreketa ngendimi, ngavaite vairi nokuti vasikapindi vatatu, ngavaite ngekuteererana; noumweni ngaakhumuche. 28Asi kudai pasina unokhumucha,ngaanyarare muchiara, ngaadzireketere ega ne kunaMwari.29Vaprofeti vairi nokuti vatatu ngavarekete nevamweni ngavazvipime. 30Asi kudai chiro chechioniswa kuno umweni unogara apo, wokutanga ngaanyarare.31Ngokuti imwimwi mweshe mungaprofeta ngokutererana, kuti veshe vadzidze nokuti veshevaembedzerwe. 32Nekuti mweya yevaprofeti inopfaira vaprofeti. 33Ngekuti Mwari andiyepi Mwariwehohoho, asi wokunyarara. Kudai ngezvezvakaita kuzviara zveshe zvevakacheneswa.34vakadzi ngavanyarare muzviara. Ngokuti akutenderwi kwavari kuti varekete. Asi ngavapfairekudai ngezvinoronzwa ngeMupango. 35Kudai vechida kuzia chiro, ngavabvunze kuvamunavavo vaakanyi. Ngokuti zvinotsverudza kuti mukadzi aerekete muchiara. 36Nokuti izwiraMwari rakatanga kubuda kubva kwomuri here? Nokuti rakagumira imwimwi mwega here?37Kudai aripo munhu unofunga kuita muprofeti kana wemweya, ngaazvitende izvo zvendinonyora kwomuri, kuti mupango yaMambo. 38Asi kudai aripo munhu usikabatiki ngeizvi, musabatikawo ndiye.39Ndizvo, hama dzangu, emurirai kuti muprofete, musarambidza kureketa ngendimi. 40Asi zveshe ngazviitwe ngenjira inofanira nokutererana.

Chapter 15

1Ndinomuziisa, hama, vhangeri iro rendakparidzira kwomuri, remwakaashirawo, rimunoema mukati mwaro. 2kubudikidza ndiro munoponeswa; ngemazwi awo endakachumaira kwomuri, kudai mwechiabatisisa, ngepabanze pokuti mwakatenda pasina shkwiro.3Ngokuti ndakapa kwomuri kutanga, icho chendakaashirawo inini, kuti Kristu wakafirazvishaishi zvedu, kudai ngezvakanyorwa, 4nokuti iye wakaikwa, zve, wakamuswa ngezuva rechitatu, kudai ngezvakanyorwa.5Nokuti wakaoneka kunaKhefasi; ngesure kwakaoneka kunegumi navairi. 6Ngesure wakaoneka kunehama dzinopinda mazana mashanu vari pamwepo, vazhinji vavo vachiripo metsa nazvino, asi vamweni vavo vakafa. 7Apo wakadzionesa kunaJakobe, ngesure wakaonekakuvapostori veshe.8Pakupedzisira wakadzionisazve kwendiri, kudai ngouwo wakabarwa nguva isati yaguma. 9Ngokuti inini ndiri mudoko wevapostori, andisisiri kudaidzwa kuti ndiri mupostori, ngokutindakatambudza chiara chaMwari.10Asi ngenyasha dzaMwari ndiri munhu wakadai zvino, nenyasha dzake dzakapuwa kwendiri, adzizi kuoneka dzisina shwiro; asi ndakashanda kakurukupinda veshe, kunyazwi andinipi, asi inyasha dzaMwari dzaiya mwendiri. 11Ndizvo kunyazwi ndini nokuti ndivo, ndiyo njira yetinochumaira ndiyo nenjira yemwakatenda ndiyo.12kudai Kristu echichumairwa kuti wakamuka kubva kwevakafa, kunoronzwa ngenyi ngevamweni pakati penyu, kuti akuna kumuka kubva kwevakafa? 13Asi kudai kusina kumuka kwevakafa, zvino Kristu aazi kumuswawo. 14kudai Kristu asikazi kumuswa, kuchumaira kwedu akuna shkwiro nokugonda kwenyu akuna shkwiro.15Isusu tinooneka tiri zvapupu zvekunyepa zvaMwari, ngokuti takapupura ndiMwari kuti wakamusa Kristu, uwo waasikazi kumusa, kuti riri gwinyiso kuti vakafa avamuswi. 16Ngokuti kudai vakafa vasikamuswi, zvino Kristu aazi kumuswa. 17Kudai Kristu asikazi kumuswa, kugonda kwenyu akuna shkwiro nemwi muchirimwo muzvishaishi zvenyu.18Zvino naavowo vakafa munaKristu vakarova. 19Kudai mukupona uku kwega tino kugonda munaKristu, tinofanera kukungurirwa kupinda vanhu veshe.20Asi zvino, Kristu wakamuskwa kubva kwevakafa, wakaita muchero womutanguro weavo vakafa. 21Ngokuti kufa kwakaguma kubudikidza ngomunhu, kumukazve kwevakafa kwakaguma kubudikidza ngomunhu22Ngokuti kudai ngezvevanofa veshe munaAdhamu,ndizvo veshe muna Kristu vachaitwa vanopona. 23Asi umwe ngaumwe kudai ngeurongwa wake. Kristu ndiye muchero womutanguro, zvino pakuuya kwake avo vari vaKristu.24Apo kunouya magumo, paanozopa umambo kunaMwari Baba, apo apedza kuparadza kutonga kweshe neumambo weshe nesimba reshe. 25Ngokuti kunofanira kuti atonge metsa aisa eshe magaa ake pashi petsoka dzake. 26Gaa rekugumisira rinozoparadzwa rufu.27“Ngokuti Mwari wakapfaisa zviro zveshe pashi petsoka dzake.” Asi apo peizwki: “Zviro zveshe zvapfaiswa,” zviri pamhene kuti azvironzi kuti iye wapfaiswa, uwo wakapfaisa zviro zveshe pashi pake. 28Apo zviro zveshe zvapfaiswa kwaari, zvino Mwana komana emene unozopfairawo uwo wakapfaisa zveshe zviro pashi pake, kuti Mwari aite zveshe munezveshe.29Kudai zvisikazi kudaro, vanozoiteyi avo vakabhabhatidzirwa vakafa? Kudai vakafavasikamuskwi, ndizvo vanobhabhatidzirirweyi vakafa? 30Isusu tinogara munyatwa ngeyimaawa eshe?31Ndinopika, hama, ngokuganza kwangu kwendinakwo ndimwi, munaKristu Jesu Mambowedu, kuti ndinofa zuva ngezuva. 32Kudai ngomushuma wevanhu ndakaambana nezvikarazvomushango muEfesu, kunondidetsereyi? Kudai vakafa vasikamuswi, “Ngatidye, techimwa, ngokuti mangwani tinozofa.”33Musachengedzerwa: “Kuiyana nevakashata kunoparadza miitiro yakanaka.” 34Mukaimumipinimidzo yenyu yakarurama, murekere kuita zvakashata; ngokuti vanhu vamweni avanaruziyo raMwari. Ndinoreketa izvi kumunyadzisa.35Asi umweni unozoti, “Vakafa vanoita mamusirweyi? Vanozouya nomuiri wakadini?” 36Iwewe benzi! Icho chounokusha, achingameri asi kuti chafa.37Neicho chounokusha, aukushi uwo muiri unozoapo, asi tsangu yega, pamweni yekoroni nokuti yembeu imweni. 38Asi Mwari unopa muiri unomuemo wakadai ngokuda kwake, nokumbeu imwe ngaimwe unopa muiri wayo. 39Nyama yeshe aizi kuita nyama yembeu imweyo, asi iriyo mbeu imwe yenyama yevanhu, nembeu imweni yenyama yemhuka, nembeu imweni yenyama yeshiri, nembeu imweni yenyama yehove.40Iriyozve miiri yomudenga nemiiri yomunyika, asi uthende hweiyo yomudenga ngewembeu imweni, nouthende hweiyo yomunyika ngohwembeu imweni. 41Huriyo uthende umweni wezuva, uriyo uthende humweni womwedzi, uriyo uthende umweni wenyeredzi, nokuti nyeredzi imwe inosiyana nenyeredzi imweni uthende wayo.42Ndizvowo zvakaita kumuka kwevakafa. Muiri unokushwa mukuora, unomuswa mukusikaora.43Unokushwa mukusikareremedzwa, unomuswa muuthende. Unokushwa mukurembedzeka, unomuswa musimba. 44Unokushwa uri muiri wenyama, unomuswa waa muiri womweya. Kudai uripo muiri wenyama, uripozve muiri wemweya.45Kwakanyorwazve kuti, “Munhu wokutanga, Adhamu, wakaitwa munhu unopona,” Adhamuwokugumisira wakaitwa mweya unopa kupona. 46Asi andiwopi mweya wokutanga, asi wenyama; ngesure kwouya womweya.47Munhu wokutanga wakabva mumavhu, munhu wemavhu. Munhu wechipiri wakabva mudenga. 48Avo vari vemavhu vakadai ngouwo wemavhu. Naavo vari vomudenga, vakadai ngouwowomudenga. 49Kudai ngezvetainga mumuemo wouwo wemavhu, zve, tinozowa nomuemo weuwo wemudenga.50Zvino ndinoronza izvi, hama, nyama nengazi azvingakoni kugara nhaka yeumambo waMwari; nokuti zvinoora azvingagari nhaka yezvisikaori. 51Ningirai, ndinomuronzera zvakafishika! Atizofi teshe, asi tinozotsandudzwa teshe.52Nenguva doko, ngokuphipha kwedziso, ngenguva yokuridzwa kwegwama rokugumisira. Ngokuti gwama rinozorira, nevakafa vanozomuswa vasikaori, nesu tinozotsandudzwa. 53Ngokuti muiri uyu unoora unosisira kupfeka usikachazoori, neuyu unofa unofanira kupfeka usikachazofi.54Apo muiri uyu unoora wazopfeka usikachazoori, nouwo muiri unofa wazopfeka usikachazofi, naapo rinozozarisika izwi rakanyorwa kuti, “Kufa kwamedzwa ngokunyiswa.” 55“Iwewe rufu, kunyisa kwako kuri pari? Iwewe rufu, ukaira wako huri pari?56Ukaira hworufu kushaisha, nesimba rekushaisha riri Mipango. 57Asi ngaabongwe Mwari, unotipa kunyisa kubudikidza ndiye Mambo wedu Jesu Kristu.58Ndizvo, hama dzangu dzinodikanwa, itai vakagwinya, vasikatsukunuswi, ngenguva dzeshe mwechitsamwirira mumishando yaMambo, ngokuti munozia kuti mushando yenyu aiiti isina shkwiro munaMambo.

Chapter 16

1Ngendaa yokuunganidzira munikero wokupa vakacheneswa: kudai ngezvendakapanga vezviara zveGaratia, itaiwo kudaro nemwi. 2Ngezuva rokutanga reshe revhiki, uwo nouwo wenyu ngaadziisire ngokwake mumangwaririro, kudai ngezvaakamufumisa Mwari, kuti kusazoapo kuunganidzwa ndikazo enda.3Apo ndaguma, ndinozotuma avo vomunozoketa netsamba kuti vatware zvipo zvenyu kuenda Jerusarema. 4Kudai zvechioneka zvakasisira kuti ndiendewo, vanozohamba neni.5Apo ndaguma, ndinozotuma avo vomunozoketa netsamba kuti vatware zvipo zvenyu kuenda Jerusarema. 6Kudai zvechioneka zvakafanira kuti ndiendewo, kweshe kwendinoenda.7Ngekuti andidi kumuona zvino, ndechipinda; ngokuti ndinogonda kuzogara mukuwo nemwi,kudai Mambo echitenda. 8Asi ndinozogara muEfesu metsa raguma zuva rePentekosti, 9ngokuti musiwo wakapamhama wakabeurirwa inini, kuti ndiite mushando mukuru, nawo aripo magaa majinji.10Kudai Thimothi echiuya kwomuri, wonai kuti agare pakati penyu pasina chaanotya, ngokutiiye unoshanda mushando waMambo, kudai ngezvendinoita inini. 11Ndizvo musazotenderanaumwe kuti amushoore. Muendesei mberi murwendo rwake mukunyarara, kuti auye kwendiri; ngokuti ndinomuringirira kuti unozouya pamwepo nehama. 12Asi ngendaa yaAporosi, hama yedu, ndakapota kakurutu kwaari kuti amuhambire pamwepo nedzimweni hama, asi waiya asikadi kuuyayo zvinopano. Asi unozouya apo aona mukana.1314Nindai, gwinyai kuema mukugonda kwenyu, itai vakashinga, muite vakagwinya 14 Zveshe zvamunoita, ngazviitwe ngorudo.15Munozia vemhuri yaStefanasi, kuti vatendi vokutanga muAkhaiya, navo vakadziemesera kushandira vakacheneswa, 16ndinomupota kuti nemwiwo mupfaire vakadaro pachenyu, nokuno munhu weshe unodetsera mumushando, echidzimbirwa navo.17Neni ndinodakara ngokuuya kwaStefanasi naFotunatusi naAkhaikusi, ngokuti izvo zvakasarira kwomuri, ivo vakazvizadzisa kwendiri. 18Ngokuti vakamusirira mweya wangu nowenyuzve. Ndizvo tendai vanhu vakadaro.19Zviara zviri muAsia zvinomutambisa. Akwira naPrisira vanomutambisa kakuru munaMambo, pamwepo nechiara chiri mumhatso yavo. 20Vatendi veshe vanomutambisa. Chingamidzanai ngemuromo ngekucheneswa.21Inini, Phauri, ndinonyora kutambisa kwangungenyara yangu yemene. 22Kudai aripo munhu kunyazwi ngouri usikamudi Mambo, ngaaite unotukwa. Mambo Jesu, uyai! 23Nyasha dzaMambo Jesu Kristu ngadzigare nemwi. 24Rudo rwangu ngarigare nemwi mweshe ndiye Jesu Kristu, Ameni.

## 2 Corinthians

Chapter 1

1Phauri, mupostori waKristu Jesu ngokuda kwaMwari, naThimothi hama yedu,

kuchiara chaMwari chiri muKhorinte, pamwepo nevakacheneswa veshe vari munyika yeshe yeAkhaiya;

2nyasha ngadzigare kwomuri nokunyarara kunobva kunaMwari Baba edu naMambo Jesu Kristu.3Ngaakudzwe Mwari naBaba aMambo wedu Jesu Kristu, Baba wenyasha, Mwari wokuembedzera

kweshe, 4uwo unotiembedzera mukutambudzika kwedu kweshe, kuti isusuwo tikone kuembedzera avo

vari mukutambudzika kunyazwi kwakaitawani, ngoukwo kuembedzerwa kwetinoembedzerwa ndikwo

pachedu ndiMwari.5Ngokuti kudai ngokutambudzika kwaKristu kunowanzwa kwetiri, ndizvo

kuembedzerwa kwedu kunowanzwawo kubudikidza ndiKristu.

6Kudai techitambudzwa, kunoitirwa kuembedzerwa noruponeso rwenyu; kunyazwi techiembedzerwa,

kunoitirwa kuembedzerwa kwenyu, kunoshanda mukushingirira nomukusengerera paawo madambudziko

etinotambudzikawo ndiwo. 7Gonda redu ndimwi rakagwinya; techizia izvi, kuti kudai

ngezvomunokoanisirana madambudziko edu, ndizvo munokoanisirana kuembedzerwa kwedu.8Ngokuti

atidi, hama, kuti muite vasikazii ngokutambudzika kwedu kwakatigumira tiri muAsia; kuti takaremerwa

kakurutu kupinda simba redu, ngokudaro negonda reshe rokuti tinopona rakapera.

9Ngegwinyiso isusu pachedu takazwa mumwoyo yedu kuti taiya taashira kutongerwa rufu, kuti

tisadzigonda pachedu, asi kuti tigonde kuna Mwari unomusa vakafa. 10Uwo wakatinunura kubva

mukufa kwakakura kudaro, unozoangira kutinunura; mwaari tinogonda kuti uchazotinunura.11Imwimwiwo mwechitidetsera ngemikumbiro yenyu, kuti vazhinji vatibongere ngendaa yezvifumiso zvenyasha zvakapuwa kwetiri ngendaa yemikumbiro mizhinji.12Ngegwinyiso uku ndikwo kudziganzisa kwedu, kuri chapupuzve chemhumba yedu, kuti takadzibata

munyika mukucheneswa[1] nomugwinyiso raMwari, kakurutu takaita kudaro kwomuri, haiwa

ngoungwaru hwenyama akadi, asi ngenyasha dzaMwari. 13Ngokuti atinyori zviro zvimweni kwomuri,

asi zvomunofunda nokuzwisisa, neni ndinogonda kuti munozozvizwisisa metsa kumagumo, 14kudai

ngezvemwakatizwisisa ngezvimweni, kuti ngezuva raMambo wedu Jesu isusu tiri kuganza kwenyu,

kunyazwi imwimwiwo muri kuganza kwedu.15Mukugonda uku ndaipinimidza kuti nditange kuuya kwomuri, kuti mufumiswe kwechipiri.

16Nokupinda ngokwomuri ndechienda Masedhonia, ndoobva Masedhonia ndipetuke kwomuri, ndiendiswe

mberi ndimwi murwendo rwangu rweJudhia.17Ndizvo apo ndaipinimidza kudaro, ndakaonisa

kushanduka kwomwoyo here? Nokuti izvo zviro zvendinoemesa kuti ndiite, ndinozozviemesa here

ngokwenyama, kuti kungaapo kwendiri kuronza kuti, “Eya, eya,” nokuti, “Haiwa, haiwa?” 18Asi kudai

ndiMwari unogondeka, izwi redu kwomuri andiropi rokuti, “Eya naHaiwa.”19Ngokuti Mukororo waMwari, Jesu Kristu, uwo wetakachumaira pakati penyu inini, Sirivhanusi

naThimothi, waiya asiri, “Eya” nokuti, “Haiwa,” asi mwaari unoramba ari, “Eya.” 20Ngokuti mwaari

chimwe ngachimwe chezvigondiso zvaMwari kwaari zviri, “Eya.” Ngendaa iyi kubudikidza ndiye tinoti,

“Ameni,” kuita kukudzwa kwaMwari tisu.21Asi ndiMwari uwo unotigwinyisa pamwepo nemwi munaKristu, nowakatidzodza, 22ngokuisa ruphau

rwake padera pedu, akatipazve chibatiso choMweya mumwoyo yedu.23Asi ndinodaidza Mwari kuita

chapupu kumwoyo wangu, kuti ngendaa yokusikada kumutambudza andizi kuuya Khorinte. 24Haiwa,

kuti titonge padera pokugonda kwenyu; asi tinoshanda pamwepo kumudetsera kuti mudakare; ngokuti

munoema mwakagwinya mukugonda.

Chapter 2

1Asi ndakadziemesera pachangu, kuti andizoitizve kwomuri rwendo rumweni

runomutambudza. 2Ngokuti kudai ndechimutambudza imwimwi, ndizvo ndiani ungazondidakarira,

kwega uwo wakatambudzwa ndini?3Neni ndakanyora ichi kwomuri kuti ndoogumeyo,

ndisazotambudzika ngaavo vendinosisira kudakara ndivo; ndechigonda kwomuri mweshe kuti kudakara

kwangu ndikwo kudakara kwenyu mweshe.

4Ngokuti ngokutambudzika kukurutu nokurwadziwa kwomwoyo ndakanyora kwomuri, ndinemisodzi

mizhinji; haiwa kuti mutambudzike, asi kuti muzie rudo rukuru rwendinarwo kwomuri.5Asi kudai aripo

wakaita dambudziko, iye aazi kutambudza inini, asi kuti wakatambudza imwimwi, andidi kuti ndinyanye

kumutambudza imwimwi mweshe.

6Kuororwa kwavanhu vazhinji kunokwana kumunhu wakadaro; 7ndizvo zvino kwaisisira kuti imwimwi

mumukungurire nokumuembedzera, kuti asazomedzwa ngokutambudzika kwakapinda kukura.8Ndizvo

ndinomupota kuti mugwinyise rudo rwenyu kwaari. 9Ngeiyi ndaa ndakanyora kwomuri kuti ndimuedze

ndimuzie, kuti munopurutana here muzviro zveshe.10Asi kunouwo womunokungurira chiro, neniwo ndinomukungurira; ngokuti izvo zvendakungurira,

kudai ndakukungurira zviro, ndakazvikungurira ngendaa yenyu mukuona kwaKristu. 11Tinoita izvi kuti

Sathani asazoona chokutinyisa ndicho; ngokuti atiri vasikazii mazano ake.12Zvino apo ndaguma Troasi

koochumaira vhangeri raKristu, musiwo wakabeurirwa kwendiri ndiMambo; 13asi ndaiya ndisina

kuzorora mumweya wangu, ngokuti andizi kuonapo Thithusi hama yangu; asi ndechivavhaisa, ndakaenda

Masedhonia.14Asi ngaabongwe Mwari, uwo munaKristu unotitungamirira kudai ngemabhanditi mukufora

kwokunyisa kwaKristu. Mwari unotishandisa kuti ruziyo ngendaa yaKristu rugume kundau dzeshe kudai

ngegwema rakanaka. 15Ngokuti isusu tiri gwema rakanaka raKristu kunaMwari, pakati paavo

vanoponeswa nepakati paavo vanoparadzwa.16Kuneavo tiri gwema rinobva murufu kuenda murufu; nokune vamweni tiri gwema rinobva mukupona

kuenda mukupona. Ndiani ungakona kuita mushando wakadai? 17Ngokuti isusu atizi kudai ngevazhinji

vamweni, vanoshaishira izwi raMwari; asi munaKristu tinoereketa kudai ngevanhu vegwinyiso, kudai

ngevanhu vakatumwa kubva pamberi paMwari.

Chapter 3

1Tinotangazve kudziganzisa pachedu here? Ngegwinyiso tinotama here kudai

ngezvevanotama vamweni, tsamba dzokutendwa ndidzo dzinonyorerwa kwomuri, nokuti dzinobva

kwomuri? 2Imwimwi pachenyu muri tsamba yedu, yakanyorwa pamwoyo yedu, inoziikanwa

nokudzidzwa ngevanhu veshe; 3nemwi munoonisa kuti muri tsamba yaKristu, yakashandwa tisu, isikazi

kunyorwa ngeinki, asi ndiMweya waMwari unopona, isikazi kunyorwa pamarusamba emapuwe, asi

pamarusamba omwoyo yenyama.4Nesu tinako kugonda kwakadaro kunaMwari kubudikidza ndiKristu. 5Haiwa kuti isusu pachedu

tagutswa, kuti tironze chiro kuti chinobva kwetiri, asi kugutswa kwedu kunobva kunaMwari, 6uwo

wakatiita vanokona kuita vashandiri vechitenderano chitsva, haiwa chetsamba yakanyorwa, asi

choMweya; ngokuti zvakanyorwa zvinouraya, asi Mweya unopa kupona.7Zvino kudai mazwi emishando yorufu, akanyorwa nokunangurwa pamapuwe kwakauya nouthende,

kwakaita kuti vana vaIsuraeri vasakona kuringisisa hope yaMosi ngendaa yokun'anikira kwayo, uhwo

uthende hwaipinda, 8kunozopinda kwakaitawani kupenya kwouthende kwemishando yoMweya?9Ngokuti kudai mishando yokurashwa yaiya nouthende, uthende hwemishando yokururama hunopinda

kwakaitawani kupenya!

10Ngegwinyiso icho chaiya nouthende hwapera, uthende hwacho, ngendaa youthende hwakapindisisa

kukura. 11Ngokuti kudai icho chaipinda chakauya kubudikidza ngouthende, kakurutu icho chinogara

chinouthende hunopinda.12Ndizvo zvino tinakwo kugonda kwakadaro, tinoereketa ngokutsunga

kukurutu.

13Atizi kudai ndiMosi, uwo wakafukidzira hope yake ngejira, kuti vana vaIsuraeri vasazoringisisa

magumo ezvaipinda.14Asi mipinimidzo yavo yakakonzeswa. Ngegwinyiso metsa nyamashi naapo

pevanozwa kudzidzwa kwechitenderano chekaretu, jira rimwero rindoripo risikazi kufukurwa, iro jira

rinoduswa munaKristu mwega.

15Asi metsa nyamashi, apo zvinyorwa zvaMosi zvechidzidzwa, jira iro rindoripo padera pemwoyo yavo;

16asi apo munhu echizotenderukira kunaMambo, jira iro rinoduswa.17Zvino Mambo ndiMweya; naapo panoMweya waMambo, kuripo kusunhurika. 18Isusu teshe

tinehope dzisikazi kufukidzwa, techiringira uthende hwaMambo, kudai ngomuchiboniboni,

tinotsandudzwa techitodzana nomuedzaniso umwewo kubva kuuthende humweni kuenda kuuthende

humweni; ngokuti zvinobva kunaMambo, Mweya.

Chapter 4

1Ndizvo tinawo uyu mushando, kudai ngezvetakaitirwa nyasha, atiperi simba.

2Asi takarasha zviro zvakafishika zvinotsverudza, techiramba kuita ngourimbwi nokuti kubata izwi

raMwari ngokuchengedzera; asi ngokuonisa gwinyiso, tinodziganzisa kunemhumba yomunhu weshe

mukuona kwaMwari.3Kunyazwi vhangeri redu rakafishika, rakafishika kwavari vari kufa. 4Kwavari mwari weiyi nyika

wakapofomadza mipinimidzo yevasikatendi, kuti vasaona kujeka kwevhangeri routhende hwaKristu, uwo

uri muedzaniso waMwari.5Ngokuti atidzichumairi pachedu, asi tinochumaira Kristu Jesu, kuti

ndiMambo, nesu pachedu tiri varanda venyu ngendaa yaJesu.

6Ngokuti ndiMwari wakati, “Kujeka kunozojeka kwechibva muchidima”, ndiye wakajeka mumwoyo

mwedu, kuti atipe kujeka kwokuzia uthende hwaMwari pahope yaJesu Kristu.7Asi tino uhwu upfumi

muzvidziyo zvedongo, kuti ukuru hukurutu hweiro simba huite hwaMwari, husaita hunobva kwetiri.

8Tinomanikwa kumarutii eshe, asi atipedziswi; tinokangaidzwa, asi atiperi simba.

9Tinotambudzwa, asi atizi kusiiwa; tinoponderwa pashi, asi atiurawi. 10Nguva dzeshe tinotwara

mumiiri yedu rufu rwaJesu, kuti kupona kwaJesu kuoniswewo mumiiri yedu.11Ngokuti isusu tinopona,

tinogara techipirwa murufu ngendaa yaJesu, kuti kupona kwaJesu kuoneke mumiiri yedu inofa.

12Ndizvo rufu runoshanda mwetiri, asi kupona kunoshanda mwomuri.13Asi kudai ngezvetinawo

Mweya umwewo wokugonda, kudai ngezvakanyorwa kuti, “Ndakatenda, ndizvo ndakaereketa”; nesuwo

tinotenda, ndizvo tinoereketa, 14techizia kuti uwo wakamusa Mambo Jesu, unozotimusawo pamwepo

naJesu, naye unozotiunza pamwepo nemwi pamberi pake.

15Ngokuti zviro zveshe zvinoitwa ngendaa yenyu, kuti nyasha kudai ngezvedzinowanziswa kunevanhu

vazhinji, dziite kuti kubonga kuwandiswe kuti Mwari akudzwe.16Ndizvo atiperi simba. Kunyazwi

munhu wedu wokubanze echipera, munhu wedu womukati unondoitwa mutsva zuva ngezuva.

17Ngokuti kutambudzika kwedu kwenguva doko kunotinasirira uthende hwakakura kakurutu

nohunogara mhera nariini, 18ngokuti atiringiri kuzviro zvinooneka, asi kuizvo zvisikaoneki; ngokuti

zviro zvinooneka zvinogara nguva fupi, asi zviro zvisikaoneki zvinogara mhera nariini.

Chapter 5

1Ngokuti tinozia kuti dai mhatso yetinogara yomunyika muno yanyaputsika, iri

muchacha, tinayo mhatso inobva kunaMwari, isikazi kuakwa ngenyara, yemhera nariini iri mudenga.

2Ngokuti tiri muneuyu muchacha tinogomera, techidisisa kufukidzwa ngemhatso yedu inobva mudenga,

3kudai ngegwinyiso techipfekedzwa kudaro tisazooneka tiri mititinini.4Ngokuti isusu tichiri mumuchacha uyu, tinogomera, techidzimbirwa; haiwa kuti tikumurwe, asi kuti

tipfekedzwe, kuti uwo unofa amedzwe ngokupona. 5Zvino uwo wakatiitira chiro chakadaro ndiMwari,

uwo wakatipa chibatiso choMweya.6Ndizvo tinotsunga mwoyo nguva dzeshe, techizia kuti tichapona

ngomuiri uyu, tiri kuretu kubva kunaMambo, 7ngokuti tinohamba ngokugonda, haiwa ngokuona.

8Tinotsunga mwoyo, nesu tinotenda kusiya muiri wedu, tiite vaa kanyi naMambo.9Ngeiyi ndaa

tinechidisiso chedu chokuti tinyari pakanyi nokuti tisipo, tiite vanodakadza kwaari. 10Ngokuti isusu

teshe tinozooneka pamberi pechigaro chokutonga chaKristu, kuti umwe ngaumwe aashire kudai

ngezvaakaita mumuiri, zvakanaka nokuti zvakashata.11Ndizvo techizia kutya Mambo, tinoonga vanhu, asi tiri vanoziikanwa kunaMwari; neni ndinogondazve

kuti tiri vanoziikanwa mumhumba dzenyu. 12Atidziganzisizve kwomuri, asi tinomupa nguva yokuganza

tisu, kuti mukone kupingura kuneavo vanoganza ngezvinooneka, haiwa ngezvomumwoyo.13Ngokuti

tinyari vanopenga, tinodaro ngendaa yaMwari, nokuti tinyari vakaterama, tinodaro ngendaa yenyu.

14Ngokuti rudo rwaKristu runotionga; ngokuti tinozia kuti umwe wakafira veshe; ndizvo veshe vakatofa.

15Naye wakafira veshe kuti avo vanopona vasachadziponera pachavo, asi kuti vaponere kunouwo

wakafa ngendaa yavo, akamuswazve.16Ndizvo isusu kubvira zvino atichazii munhu naumwe

ngokwenyama. Kunyazwi takamuzia Kristu ngokwenyama, asi zvino atichamuzii ngokwakadaro.

17Ndizvo kudai munhu ari munaKristu, waa chisikwa chitsva; zviro zvekaretu zvapinda, wonai zvaitwa

zvitsva!18Zveshe izvi zvinobva kunaMwari, uwo wakatiiyanisa kwaari kubudikidza ndiKristu, naye

wakapa kwetiri mushando wokuiyanisa; 19ndikwo kuti, Mwari waiya munaKristu, echiiyanisa nyika

kwaari, asikaerengeri kwavari kupauka kwavo, naye wakapa kwetiri izwi rokuiyanisa.20Ndizvo tinoita vaemereri vaKristu, zvechiita ingatei Mwari wainyengerera vanhu kubudikidza tisu.

Tinomupota ngendaa yaKristu, itai vanoiyaniswa munaMwari. 21Iye wakamuita kushaisha ngendaa yedu,

uwo waiya asikazi kuzia kushaisha, kuti mwaari isusu tiite kururama kwaMwari.

Chapter 6

1Mukushanda pamwepo naye, tinomupota kuti musaashira nyasha dzaMwari

pasina shwiro. 2Ngokuti iye unoti, “Ndakamuzwa ngenguva inoashirika, nepazuva rokuponeswa

ndakakudetsera”; penyai, zvino ndiyo nguva inoashirika; penyai, zvino zuva roruponeso.

3Isusu atiisi chipumhuniso munjira youmweni kuti kushandira kwedu kusazoshoorwa,4asi ngezviro

zveshe tiite vanotendwa kudai ngezvinosisira vashandi vaMwari, kubudikidza ngokusengerera kukurutu,

mukutambudzika, mukutama, mukuhahairwa, 5mukurohwa, mukukonyerwa mutirongo, muhohoho,

mukushanda ngesimba, mukurinda, munzara, 6mukucheneswa, mukuzia, murubambazira, mukuitirwa

nyasha, muMweya Wakachena, ngorudo rusikadziitisi, 7ngeizwi regwinyiso, ngesimba raMwari;

ngezvokurwa ndizvo zvokururama ngokumudyo nokumuoshwe;8mukukudzwa nomukusikakudzwa,

mukureyiwa nomumbiri yakanaka; tinobatwa kudai ngevachengedzi, asi tiri vegwinyiso; 9kudai

ngevasikaziikanwi, asi tiri vanonasa kuziikanwa; kudai ngevanofa, asi wonai tinopona; kudai

ngevanoororwa, asi atiurawi; 10kudai ngevanosvipa mwoyo, asi tinogara techidakara; kudai ngevarombo,

asi tinofumisa vazhinji, kudai ngevasina chevanacho, asi tinazvo zveshe.11Muromo wedu wakaereketa zvakaperera kwomuri, imwimwi vaKhorinte; mwoyo yedu yakabeuka

yaamho. 12Amumanikidzwi tisu, asi munodzimanikidza murudo rwenyu. 13Zvino ngokuunzidzira

kwakatodzana, ndinoereketa kudai ngounoereketa kwendinoita kuvana vangu, mwoyo yenyu ngaibeuke

yaamho.14Musaita vanosungirwa ngokusikasisirani pamwepo nevasikatendi. Ngokuti kuri pari kuzwanana

kwokururama nokushata? Nokuti kuri pari kuiyana kwokujeka nechidima? 15Nokuti kuri pari

kutenderana kwaKristu naBheriari? Nokuti mutendi unechikoaniswa chenyi nousikatendi? 16Kuri pari

kutenderana kwetemperi raMwari nemiedzaniso yokudira? Ngokuti isusu tiri temperi raMwari unopona;

kudai ngezvaakaronza Mwari kuti, “Ndinozogara pakati pavo, nokuhamba pakati pavo; neni ndinozoita

Mwari wavo, navo vanozoita vanhu vangu.17Ndizvo budai kubva pakati pavo, mudziparadzanise kubva kwavari, unoronza Mambo Mwari,

musagwama chiro chakasvipiswa; naapo ndinozomuashira, 18neni ndinozoita Baba enyu, nemwi

munozoita vakororo vangu nevasikana vangu, unoronza Mambo Mwari Unesimbareshe.”

Chapter 7

1Ndizvo vanodikanwa, kudai ngezvetinazvo izvi zvigondiso, ngatidzichenese pachedu kubva kunezvinosvipisa zveshe zvenyama nezvomweya, techiperera mukucheneswa mukutya Mwari.2Tibeurirei ndau mumwoyo yenyu; atizi kushaishira munhu, atizi kusvipisa munhu, atizi kubira munhu.

3Andironzi izvi kumuitira ndaa, ngokuti ndakamboronza kuti muri vepamwoyo yedu, kuti tife pamwepo

nokupona pamwepo. 4Ndakaganza ndimwi nguva dzeshe; ndinodzikudza ndimwi kakurutu; ndakazara

ngokuembedzerwa, ndinodakara kakurutu mukutambudzika kwedu kweshe.5Ngokuti kunyazwi taguma

Masedhonia, miiri yedu aizi kuzorora, asi takatambudzwa kumarupande eshe; ngokubanze kwaiyayo

kuambana, ngomukati kwaiyamwo kutya.

6Asi Mwari uwo unoembedzera vakasvipa mwoyo, iye wakatiembedzera ngokuguma kwaThithusi,

7haiwa ngokuguma kwake kwega, asizve ngokuembedzerwa kwaakaembedzerwa ndikwo ndimwi,

echitironzera ngechishuwo chenyu nokuchema kwenyu nokushingirira kwenyu ngendaa yangu; ndizvo

ndakapindisisa kudakara.8Ngokuti kunyazwi ndakamuchemedza ngetsamba yangu, andisvipi mwoyo ndizvo, kunyazwi

ndakanyasvipa mwoyo ndizvo; ngokuti ndinoona kuti iyo tsamba yakamuchemedza, asi kwega

kwomukuwo mufupi. 9Zvino ndinodakara, haiwa ngokuti mwakachemedzwa, asi kuti

mwakachemedzwa kuti mutenderuke. Ngokuti mwakachemedzwa ngendaa yokuda kwaMwari, kuti

musarashikirwa ngechiro ngendaa yedu.

10Ngokuti kuchemedzwa kunobva kunaMwari kunounza kutenderuka kworuponeso, kuri kutenderuka

kusina kuchema. Asi kuchema kwomunyika kunopara rufu.11Ngokuti wonai kutsamwirira

kwokuchemedzwa ngenjira yaMwari kwakaunza kutsamwirira kwakaitawani kukura mukati mwenyu!

Eya, kudzirwira, kunyangadzwa, kutya, chishuwo, kushingirira nokuunzidzira! Ngezviro zveshe

mwakadzipangidzira kuti muri vasina ndaa kuneizvi.

12Ndizvo kunyazwi ndakanyora kwomuri, andizi kunyora ngendaa youwo wakaita kushata ukwo, nokuti

ngendaa youwo wakashaishirwa, asi kuti kutsamwirira kwenyu ngendaa yedu kuoniswe kwomuri

pamberi paMwari.13Ndizvo takaembedzerwa. Kututsira mukuembedzerwa kwedu takadakara kakurutu

ngendaa yokudakara kwaThithusi, ngokuti mweya wake wakagwinyiswa ndimwi mweshe.

14Ngokuti kudai chainyaiapo chiro chendakaganza kwaari ndimwi, andizi kutsverudziswa; asi kudai

ngezvetakaereketa zviro zveshe kwomuri zvaiya gwinyiso, kwakadarozve nokuganza kwedu,

kwendakaita pamberi paThithusi, kwakaoneka kuti kunegwinyiso.15Norudo rwake rwomwoyo

runopinda kuwanzwa kwomuri, apo ookarakadza nokupurutana kwenyu mweshe, kuti mwakamuashira

ngokutya nokuhuta. 16Ndinodakara kuti ngezviro zveshe ndinogonda ndimwi.

Chapter 8

1Ndizvo, hama, tinoda kuti muzie ngenyasha dzaMwari dzakapuwa kuzviara zviri

muMasedhonia, 2ngokuti, mukuedzwa kukuru kwokutambudzika, nouwandu hwokudakara kwavo,

noudzamu hwourombo hwavo, zvakawandisa upfumi hwokupa kwavo.3Ngokuti ndinoita chapupu ndivo,

kuti kudai ngezvevaikona, eya, nokupinda zvevaikona, vakapa ngokuda kwavo, 4vechitipota

ngokunyengerera kakurutu kuti tiashire ichi chipo noukama mukushandira vakacheneswa.

5Navo vakaita ichi, chisicho chetaikarira; asi kutanga vakadzipira ngokwavo kunaMambo nokwetirizve

ngokuda kwaMwari.6Ngokudaro kudai ngezvetakakumbira Thithusi, kuti iye kudai ngezvaiya aamba,

ngokudaro apedzisewo pakati penyu mushando wenyasha. 7Ndizvo kudai ngezvomunowanza munezviro

zveshe, mukugonda, mukuereketa, mukuzia, mukutsamwirira kweshe, nomurudo rwenyu kwetiri, wonai

kuti muwanzewo muneuyu mushando wenyasha.8Andiereketi ngokumupanga, asi ngokutsamwirira kwevamweni kuti ndiedze gwinyiso rorudo

rwenyuwo. 9Ngokuti imwimwi munozia nyasha dzaMambo wedu Jesu Kristu, kuti kunyazwi iye waiya

mupfumi, asi ngendaa yenyu wakaita murombo, kuti imwimwi ngourombo hwake muite vapfumi.10Muneiyi ndaa ndinoronza kupinimidza kwangu, ngokuti izvi zvakamunakira imwimwi, mwakatangira

vamweni gore rakapera, musikateri kuita kwega, asi mwechidisisa kuita.

11Asi zvino pedzisai kuzviita, kuti kudai ngezvemwaidisisa kuita, pedzisai pomunokona ndipo.

12Ngokuti kudai kuripo kuda, nechipo chinoashirika kudai ngezvaanazvo munhu, haiwa kudai ngezvaasina.13Ngokuti andironzi izvi kuti vamweni varerukirwe, nemwi mwechitambudzika, asi kuti mutodzane;

14kuti kuwandirwa kwenyu ngenguva iyi kudetsere kutama kwavo, kuti kuwandirwa kwavozve

kudetsere kutama kwenyu; kuti kuapo kutodzana. 15Kudai ngezvakanyorwa, “Aye wakaunganidza

zvakawanda aazi kusara nechiro; nouwo wakaunganidza zvishomani aazi kutama chiro.”16Asi

ngaabongwe Mwari uwo wakaisa mumwoyo mwaThithusi ukwo kutsamwirira kwendaiya nakwo

pachangu ndimwi.

17Ngokuti ngegwinyiso iye wakazwa kupota kwedu; asi iye emene, echitsungirira kakurutu, wakabuda

kuuya kwomuri ngokuda kwake.18Nesu tinotumira pamwepo naye hama iyo inembiri yakanaka

kuzviara zveshe; 19andizvopi zvega, asi wakaemeswazve ngezviara kuti ahambe nesu ngendaa yeizvi

zvipo zvinoshandwa tisu, kuita kuti Mambo airikidzwe, nokuonisa kutendera kwedu.20Techingwarira kuti munhu asatiitira ndaa ngouwandu hweizvo zvinoshandwa tisu, 21ngokuti

tinongwarira kuti zviite zvinoremeredzeka, haiwa kwega mukuona kwaMambo, asi nomukuona

kwevanhuwo.22Nesu takatuma pamwepo navo hama yedu, yetakaedza nguva zhinji tikaona kuti

inotsungirira zviro zvizhinji, asi zvino iri inopindisisa kutsungirira, ngendaa yegonda guru reinaro

kwomuri.

23Kudai ndiThithusi, mudetseri wangu nomungani wangu mumushando unoitwa kwomuri; ngendaa

yehama dzedu, ndidzo nhumwa dzechiara, uthende hwaKristu. 24Ndizvo wonesai kwavari chioniso

chorudo rwenyu, nechokuganza kwedu ndimwi, mukuona kwezviara.

Chapter 9

1Ngokuti azvisisiri kuti ndinyore kwomuri ngendaa yokushandira vakacheneswa,

2ngokuti ndinozia kudisisa kwenyu, kwendinoganza ndikwo ndimwi kwavari vanhu veMasedhonia, kuti

veAkhaiya vakapedza kunasirira gore rakapera; nokutsamwirira kwenyu kwakamusa vazhinji vavo.3Asi

ndakatumira hama kuti kuganza kwedu ndimwi kusazoita kusina shwiro ngeiyi ndaa, kuti muite

vakanasirira, kudai ngezvendakamuronzera; 4kuti kusazoitika, kuti kunyazwi ngeiri njira, kudai vechiuya

neni vamweni veMasedhonia, vamuone musikazi kunasirira, isusu, (ndisikaronzi imwimwi),

tingazotsverudzwa ngokugonda uku.

5Ndizvo ndaipinimidza kuti zvaisisira kunyengerera hama kuti dzitange pamberi pangu kuuya kwomuri,

vanasirire zvipo izvi nguva isati yaguma zvemwakagondisa, kuti zvipo zviite zvakanasirirwa ngokuda

kubonga kuti zvisaita zvakapambwa.6Asi ndinoronza izvi, kuti iye unokusha ngokutsonzedza,

unozovhunazve ngokutsongesesa, nouwo unokusha ngokuwanza, unozovhunazve ngokuwanzisisa.

7Umwe ngaumwe ngaape kudai ngezvaakaemesa mumwoyo mwake; haiwa zimupira nokuti

ngokuangiridzwa; ngokuti Mwari unoda unopa ngokudakara.8NaMwari unesimba rokuwanza zvipo zveshe, kuti imwimwi mugutswe ngezviro zveshe ngenguva

dzeshe, muwanze kuita mishando yeshe yakanaka. 9Kudai ngezvakanyorwa, “Iye wakakusha

ngokuwanza, wakapa varombo; kururama kwake kunogara mhera nariini.”10Uwo unopa mukushi mbeu

nechingwa chokudya, uwo unozomupa nokudziwanza mbeu dzenyu dzokukusha, nokuwanza michero

yokururama kwenyu.

11Imwimwi munozofumiswa ngezviro zveshe, mupe ngokusunhurika kweshe, nokushanda kubudikidza

tisu, kuti Mwari abongwe;12ngokuti mushando uyu wokukoanisa, auteri kukwanisa kutama kweshe

kwevakacheneswa vega, asi kunowandisazve kubonga kuzhinji kunaMwari.

13Kwechioneka kuti ngokuedzwa kwenyu ngouyu mushando, munozoirikidza Mwari ngendaa

yokupurutana nokupupura kwenyu vhangeri raKristu, nendaa yokuwanda kwezvipo zvenyu kwavari,

nokwavari veshe, 14naapo ivo vemene vanomushuwira nokumukumbirira ngendaa yenyasha huru

dzaMwari dziri mukati mwenyu. 15Ngaabongwe Mwari ngechipo chake chisikabviri kuronzwa!

Chapter 10

1Zvino inini pachangu, Phauri, ndinomupota ngokupfaa nenyasha dzaKristu,

inini ndiri pakati penyu ndakapfaa, asi ndinoshinga kwomuri ndisipo! 2Ndinomupota kuti ndiri pakati

penyu ndisazoonisa kutsunga kwokurwisana ndikwo nevamweni, avo vanotikarakadzira kuti tinohamba

ngezvenyama.3Ngokuti kunyazwi techihamba mumuiri, atirwi akadi kudai ngokwenyama, 4ngokuti zvokurwa ndizvo

zvedu andizvopi zvenyama akadi, asi zvine simba pamberi paMwari rokuputsa ndau dzakagwinya

dzoumambo,5kuputsa mikarakadzo nezviro zveshe zvakaturama zvinomuswa kurwisana nokuzia Mwari,

nokuunza mipinimidzo yeshe muuranda hwokupurutana Kristu.

6Takanasirira kuorora kusikapurutana kweshe, apo kupurutana kwenyu kwaperera.7Imwimwi

munoringira zviro zviri pamberi pehope dzenyu, kudai aripo munhu unodzigonda echiti ndiri waKristu,

ngaarangarire ichizve mukati mwake kuti, kudai ndiye uri waKristu, nesu takadarowo. 8Kunyazwi zvino

ndikanyaganza ngezvakatikuti ngesimba redu, retakapuwa ndiMambo, rokumuaka ndiro, haiwa

rokumuputsira pashi, andizotsverudzwi akadi.9Andidi kuita kudai ngounomutyisidzira ngetsamba dzangu. 10Ngokuti vanoti, “Tsamba dzake

dzinemashoko makuru, dzinesimba, asi mukuoneka kwomuiri wake wakarembedzeka, nokuereketa

kwake akuna shwiro.”11Munhu wakadaro ngaazwisise izvi, kuti kudai ngezvetinoronza mutsamba

dzedu, apo tisipo, ndizvo zvetinoita tiripo.

12Ngokuti atizi kutsunga kudziisa pamwepo nokudziedzanisa nevamweni vanodziganzisa pachavo. Asi

apo vechidziedzanisa pachavo umwe noumweni, nokudzitodzanisa umwe noumweni, azvionisi ungwaru.13Asi isusu atizoganzi kupinda zvetiri, asi tinozogara tiri mukati mwendau yedu yetakaemeserwa

ndiMwari, kuti tigume kweshe kunyazwi nokwomuriyo. 14Ngokuti atizi kunyanya kudziganzisa,

kupinda zvinosisira apo takaguma kwomuri, ngokuti tisu takatanga kuguma kwomuri nevhangeri raKristu.15Atiganzi kupinda zvinosisira, izvo zvinoti, atiganzi ngemishando yevanhu vamweni; asi kugonda

kwedu ngekwokuti, kudai kutenda kwenyu kwechikura, mishando yedu inozokudzwa yaamho pakati

penyu, 16kuti tichumaire vhangeri kunyika dziri ngemberi kwenyu, tisikaganzi ngemishando youmweni

yaakaita.17“Asi iye unoganza, ngaaganze munaMambo.” 18Ngokuti andivopi vanodziganzisa

vanotendwa, asi avo vaanoganzisa Mambo.

Chapter 11

1Dai mwechindisengerera padoko muupenzi hwangu; asi ngegwinyiso

munondisengerera! 2Ngokuti ndinendurumwa ndimwi ngendurumwa yaMwari; ngokuti

ndakamugangisira kumwamuna umweni, kuti ndimuise kunaKristu kudai ngemhandwe ichakazara.3Asi ndinotya kuti pamweni, kudai ngenyoka yakachengedzera Evha ngourimbwi hwayo, ngokudaro

mipinimidzo yenyu ingazopauswa kubva mukururama nokuperera zviri kunaKristu. 4Ngokuti kudai

umweni echiuya echichumaira Jesu umweni, wetisikazi kuchumaira isusu, nokuti kudai mwechiashira

mweya wakasiyana, womusikazi kumboashira, nokuti kuashira vhangeri rimweni rakasiyana, romusikazi

kumboashira, izvo zvakadaro munganasa kuzvipfaira.5Ngokuti ndinoronza kuti nepadoko, andiri mudokopi kune vapostori vepadera. 6Kunyazwi

ndisikanyanasi kuereketa, asi andizi kudaropi mukuzia; ngegwinyiso ngenjira dzeshe takazvionisa

kwomuri pamhene zviro zveshe.7Ndakashaisha here ngokudzipfaisa pachangu, kuti imwimwi

mukudzwe, ngokuti ndakachumaira kwomuri vhangeri raMwari, ndisikapuwi musharo? 8Ndakabira

zviara zvimweni, ngokuashira musharo kubva kwezviri kuti ndishandire imwimwi.

9Naapo ndaiya ndinemwi, ndechitama, andizi kuita mutwaro kuno munhu, ngokuti apo hama dzauya

dzechibva Masedhonia, dzakandipa zveshe zvendaitama. Ndizvo ngezviro zveshe ndakangwarira kuti

ndirekere kuita mutwaro kwomuri, ndinozoangira kuita kudaro.10Kudai ngegwinyiso raKristu riri

mwendiri apana munhu unozondipinga ngokuganza uku munyika dzeAkhaiya. 11Ndaa ngeyenyi?

Ngokuti andimudi here? Mwari unozia kuti ndinomuda!12Asi izvo zvendinoita, ndinozoangira kuzviita kuti nditamise ndaa kwavari vanotsvaka ndaa, kuti

kuneizvo zvevanoganza ndizvo, vaoneke vakadai tisu. 13Ngokuti vanhu vakadaro vari vapostori

vokunyepa, nevashandi vokuchengedzera, vechidziitisa pachavo kudai ngevapostori vaKristu.14Andizvopi zvinoshamisa! Kunyazwi Sathani emene unodziitisa pachake kudai ngengirosi yokujeka.

15Ndizvo andichopi chiro chikuru kudai vashandi vakezve vechidziitisa pachavo kudai ngevashandi

vokururama. Magumo avo anozodai ngemishando yavo.16Ndinotizve, kusazoapo naumwe

unopinimidza kuti inini ndiri benzi; asi kudai mwechipinimidza kudaro, ndiashirei kudai ngebenzi, kuti

ndiganze padoko. 17Izvo zvendinoereketa, andizviereketi kudai ngezvinobva kunaMambo, asi kudai

ngebenzi mukugonda uku kwokuganza kwangu; 18kwechioneka kuti vazhinji vanoganza ngezvenyama,

neni ndinozoganzawo.19Ngokuti munosengerera mapenzi ngokudakara, imwimwi mwakangwara pachenyu! 20Ngokuti

munosengerera munhu kudai iye echimuita varanda, kudai echimupamba, kudai echimutora kuita

kuuyirwa kwake, kudai echidzikudza, kudai echimupamhadza muhope. 21Inini ndinotsveruka,

ndinosisira kuronza kuti taiya takarembedzeka kwezviri! Asi kunyazwi ndiani unoshinga kuganza

ngechiro, inini ndinoereketa kudai ngebenzi, ndinoshingawo kuganza ndizvo.22VaHebheru here? Ndizvo neniwo. VaIsuraeri here? Ndizvo neniwo. Ngovorudzi rwaAbrahama here?

Ndizvo neniwo. 23Vashandi vaKristu here? (Inini ndinoereketa kudai ngounopenga), inini ndinovapinda;

mumushando ndakapinda kakurutu, mukukonyerwa mutirongo ndakavapinda kakurutu, mukupondwa

ngendonga kakurutu metsa parufu ndakavapinda.24Ndakachaiwa ngevaJudha kashanu ngemboma

dziri makumi marongomuna kwechirekerwa imwe.

25Ndakapondwa katatu ngendonga, ndakapondwa ngemapuwe kamwe, ndakaputsikirwa ngengarava

katatu, usiku humwe nezuva rimwe ndaiya muruandhle. 26Ndaiya murwendo kazhinji, mungozi

dzendwizi, mungozi dzemadzongoni, mungozi dzevedzinza rangu, mungozi dzevemadzinza, mungozi

dzomumadhorobha, mungozi dzomushango, mungozi dzomuruandhle, mungozi dzepakati pevakoma

vokunyepa,27mukushanda nomukurwadziwa, mukusikaata kazhinji, mukupera ngenzara nenyota,

mukuera kudya kazhinji, mukutonhorwa nomukuita mutitinini.

28Ngepabanze peizvo zvinondigumira zvokubanze chiripo chinondimanika zuva ngezuva chiri

kutambudzikira zviara zveshe. 29Ndiani wakarembedzeka neni andizi kurembedzeka naye? Ndiani

unopumhuniswa neni andizikurwadziwa mwoyo?30Kudai kwechisisira kuti ndiganze, ndinozoganza

ngeizvo zvokurembedzeka kwangu.

31Mwari naBaba waMambo Jesu, uwo unotendwa mhera nariini, unozia kuti andinyepi.32MuDhamasekusi nduna yaitonga pashi paAretasi mambo, yakarinda dhorobha revaDhamasekusi, kuti

indibate, 33neni ndakadzaswa ngepafasitera parukumbati ndiri mudendere, ndakapokonyoka kubva

kunyara dzake.

Chapter 12

1Ndinosisira kuti ndiganze, kunyazwi azvizi kunaka; asi ndaguma mukuereketa

ngezvioniso nezvakaoniswa zvaMambo. 2Ndinozia munhu waiya munaKristu makore gumi

namarongomuna apinda, wakakwidzwa mudenga rechitatu (kunyazwi waiya mumuiri kunyazwi waiya

ngokubanze kwomuiri, andizii; ndiMwari unozia).3Neni ndinozia uwo munhu (kunyazwi waiya

mumuiri nokuti waiya ngokubanze kwomuiri, andizii; ndiMwari unozia); 4nenjira yaakakwidzwa ndiyo

kuenda muPharadhaisi, naye wakazwa zviro zvisikabviri kuronzwa, zvisikatenderwi munhu kuti

azvironze.

5Ngendaa yewakadaro ndinozoganza; asi ngendaa yangu andizoganzi, kwega kuganza ngokurembedzeka

kwangu.6Ngokuti kunyazwi ndechida kuganza, andizoiti benzi, ngokuti ndinozoereketa gwinyiso. Asi

ndinorekera kuita kudaro, kuti kusazoapo naumwe ungapinimidza ndini, kupinda maonere aanondiita,

nokuti kupinda mazwire aanoita ndini. 7Ndizvo kuti inini ndirekere kuganza ngendaa yokukura kweizvo

zvakaoniswa kwendiri, kwakapuwa kwendiri munzwa mumuiri, uri mutumwa waSathani, kuti

unditambudze, kuti ndisazoganza kupinda binzo.8Ngendaa yeichi, ndakapota Mambo katatu, kuti ubviswe kwendiri, 9asi wakati kwendiri, “Nyasha

dzangu dzinokwana kwouri, ngokuti simba rinoitwa rakaperera mukurembedzeka.” Ndizvo ndinozopinda

kuganza ngokudakara mukurembedzeka kwangu, kuti simba raKristu rigare padera pangu. 10Ndizvo

ndinodakara mukurembedzeka, mukuremadzwa, mukutamikirwa, mukutambudzwa, mumadambudziko,

ngendaa yaKristu; ngokuti apo ndiri wakarembedzeka, naapo ndinesimba.11Ndaa benzi! Imwimwi mwakandiangiridza kuti ndidaro. Ngokuti inini ndaisisira kuti nditendwe

ndimwi, ngokuti andiri mudokopi kunevapostori vepadera, kunyazwi andiri chiropi. 12Ngegwinyiso

zvioniso zvoupostori zvakaitwa pakati penyu mukusengerera kweshe, ngezvioniso nemishamiso

nemishando inesimba. 13Ngokuti chiinyi chemwakapindwa ndicho kuita vari pashi kune zviara

zvimweni, kwega kuti inini pachangu andizi kuita mutwaro kwomuri? Ndikungurirenyi ngouku

kusikarurama!14Ringirai, inguva yechitatu yendanasirira kuti ndiuye kwomuri. Neni andizoiti mutwaro, ngokuti

anditsvaki zvenyu, asi ndinotsvaka imwimwi; ngokuti akusisiri kuti vana vaunganidzire vabari, asi kuti

vabari vaunganidzire vana vavo. 15Inini ndinozopedza zveshe zvangu nokupedzwa ngokudakara,

ngendaa yomweya yenyu. Kudai ndechimuda kakurutu, kudiwa kwangu ndimwi kunozopinda kutsonga

here?16Asi zvakanyadaro, inini pachangu andizi kuita mutwaro kwomuri; asi ndiri wakangwara,

ndakamubata ngourimbwi! 17Ndakauyirwa here ndimwi kubudikidza ngoumwe weavo vendakatuma

kwomuri? 18Ndakapota Thithusi kuti ndimutume, ndikamutuma pamwepo nehama. Thithusi unacho

chaakauyirwa ndicho here kwomuri? Atizi kuhamba here ngomweya unotodzana? Atizi kuhamba here

muzvitsiko zvakatodzana?19Munopinimidza kuti nguva iyi yeshe tinodzipembedza pamberi penyu here? Mukuona kwaMwari tinoereketa munaKristu. Asi zviro zveshe, vanodikanwa, zviri zvokuakiwa kwenyu.20. 20 Ngokuti ndinotya,

kuti kunyazwi ngeiri njira, apo ndouyeyo, ndingazomuona musiri avo vendingada kuti muite vakadaro,

neni ndemene ndioneke kwomuri ndiri womusikadi kuti ndiite wakadaro; kuti pamweni kunyazwi ngeiri

njira kungazoapo hasha, ndurumwa, ushungu, kusikazwanana, kureyana, makuhwa, kudzikudza

nehohoho. 21Ndinotya kuti apo ndogumeyozve, Mwari wangu unozondipfaisa pamberi penyu, neni

ndingazotsumba ngendaa yevazhinji vakashaisha ngepamberi, vasikazi kutenderuka kubva

mukusikasukika, kuomba nezvinotsverudza zvevakaita.

Chapter 13

1Iyi inguva yechitatu yendinouya kwomuri. “Ngemiromo yezvapupu zviiri nokuti

zvitatu mazwi eshe anozogwinyiswa.” 2Ndakavaronzera avo vakashaisha karetu nevamweni veshe

ndinovaronzerazve, zvino ndisipo navo, kudai ngezvendaiyapo ngomukuwo wechipiri, kuti ndouyeyozve,

andizovakunguriri;3mwechitsvaka chioniso chaKristu unoereketa kwendiri. Aazi kurembedzeka

kwomuri, asi unesimba mukati mwenyu.

4Ngokuti wakakohomerwa pamuchinjiko ngendaa yokurembedzeka, asi unopona ngesimba raMwari.

Ngokuti nesuwo tiri vakarembedzeka mwaari, asi techishanda pamwepo nemwi tinozopona pamwepo

naye ngesimba raMwari.5Dziringisisenyi imwimwi pachenyu, muone kuti muri mukutenda here.

Dziedzenyi pachenyu. Amuzii here pachenyu, kuti Kristu uri mukati mwenyu? Asi kuti muri vakarashwa!

6Asi ndinogonda kuti imwimwi munozozia kuti isusu atizi kurashwa akadi.7Asi tinokumbira kunaMwari kuti imwimwi musaita chiro chakashata nachimwe; andikwopi kuti isusu

tioneke tiri vakagondeka, asi kuti muite zvinoremeredzeka, kunyazwi isusu tinoerengwa tiri varashwa.

8Ngokuti apana chetingaita chinorwisana negwinyiso, asi zvinoemererana negwinyiso.9Ngokuti

tinodakara apo isusu tiri vakarembedzeka, imwimwi mwakagwinya. Ndizvo zve, tinokumbirira ichi kuti

muite vakaperera.

10Ngeiyi ndaa ndinonyora kwomuri izvi zviro ndisipo pomuri, kuti apo ndaapo ndisazofemurika

mukushandisa simba rendakapuwa ndiMambo rokuaka, haiwa rokuputsira pashi.11Pakupedzisira, hama,

chisarai. Itai vakaperera, purutanai kupanga kwangu; itai vano mupinimidzo umwewo, mugare

mukunyarara; naMwari worudo nowokunyarara unozogara nemwi.

12Chingamidzanai ngomuromo ngokucheneswa. Veshe vakacheneswa vanomutambisa.13vatswene weshe vanomuchungamidza 14Nyasha dzaMambo Jesu Kristu norudo rwaMwari nokuiyana kwoMweya Wakachena ngazvigare nemwi mweshe.

## Galatians

Chapter 1

1Phauri mupostori - andizi kutumwa ndechibva kuvanhu nekuti kubva kumasimba evanhu, asi kubudikidza ndiJesu Kristu naMwari Baba, uwo wakamumusa kubva kwavakafa - , 2nehama dzeshe dzineni, Kuzviara zveGaratia.3Nyasha kwemuri nekunyarara zvinobva kunaMwari Baba edu nekuna Mambo Jesu Kristu, 4uwo wakadzipira pachake ngendaa yezvishaishi zvedu, kuti atinunure kubva munguva ino yakashata, kudai ngekuda kwaMwari wedu naBaba. 5Kwaari ngaugare utswene mhesa nariini nariini. Ameni.6Ndinoshamiswa kuti mwakasira kutiza kubva kwaari uwo wakamudaidza ngenyasha dzaKristu nokuenda kunerimweni vhangeri. 7Haiwa kuti ririyo vhangeri rimweni, asi kuti variyo vamweni vanomunzeremusa, vanoda kupausa vhangeri raKristu.8Asi kunyazwi tisu, nokuti ngirosi inobva mudenga, ikachumaira kwemuri vhangeri rakaparadzana neiro retakachumaira kwomuri, ngaitukwe! 9Kudai ngezvetakaronza kare, ndinoronzazve kudaro zvino kuti, kudai aripo munhu unochumaira kwemuri vhangeri rakaparadzana neiro remwakaashira, ngaatukwe! 10Ngokuti inini zvino ndinotsvaka kudiwa ngevanhu here, nokuti kudiwa ndiMwari? Nokuti ndinoedza kudakadza vanhu here? Kudai ndainga ndichadakadza vanhu, ngekudaro andingaiti muranda waKristu.11Ngokuti inini ndinoda kuti muzie, hama, kuti vhangeri rakachumairwa ndini, rainga risiri revanhu. 12Ngokuti andizi kuriashira kubva kumunhu, nekuti kuridzidziswa, asi rakauya kwendiri kubudikidza ngekuoneswa ndiJesu Kristu.13Ngokuti mwakazwa ngegwinyiso ngendaramo yangu yenguva yakapinda, mukudira kwevaJudha. Inini ndakatambudza chiara chaMwari ngenjira inopinda binzo yaamho, ndaedza kuchiparadza. 14Neni ndakapinda vanhu vazhinji vendanga yangu mukudira kwevaJudha, pakati pevanhu vedzinza rangu, ndechivapinda kukuru mukungwarira mishuma yemadzibaba angu.15Asi apo Mwari, uwo wakandiketa wakandiemesa ndisati ndabarwa, akandidaidza kubudikidza ngenyasha dzake, wakadakadzwa, 16kuti aonise kwendiri Mwana wake, kuti ndichumaire ndiye pakati pevemadzinza; paripo andizi kupangana nounenyama nengazi, 17nokuti andizi kukwira Jerusarema kuneavo vaiya vapostori kutangira inini, asi paripo ndakaenda Arabhia, ndorondo hwirirazve Dhamasekusi.18Zvino kwapera makore matatu ndakakwira Jerusarema koomusa Khefasi, ndakagara naye mazuva gumi nemashanu. 19Asi andizi kuona vamweni vapostori, ngepabanze paJakobe munukuna waMambo. 20Muneizvo zvendinonyora kwemuri, pamberi paMwari andinyepi.21Zvino ndakaenda kunharaunda yeSiria neyeSirisia. 22Ndainga ndisikaziikanwi ngehope kunezviara zveJudhia zvaiya muna Kristu; 23asi vakazwa zvega kuti: “Uwo waititambudza, zvino waakuchumaira ukwo kutenda kwaakamboedza kuparadza.” 24Navo vakakudza Mwari kubudikidza ndini.

Chapter 2

1Zvino kwapera makore gumi nemarongomuna ndakakwirazve Jerusarema, pamwepo naBhanabhasi, ndikatorazve Thithusi. 2Neni ndakakwirayo ngokuti ndakaoniswa chioniso. Ndakaisa pamberi pavo vhangeri rendinochumaira pakati pemadzinza, asi ndakariisa kunevakuru vari vega ngekufishika, kuitira kuti ndaizotera kurumba nekuti ndainga ndakambotera kurumba pasina shkwiro.3Asi kunyazwi naThithusi uwo wainga neni, aazi kuangiridzwa kuti achekwe kunyazwi wainga muGiriki. 4Asi ndakaita kudaro ngendaa yevatendi vokunyepa avo vakapotedzwamwo tisikazii, vechipoteramwo ngokufishika kuti vanengere kusununguka kwedu kwetinakwo munaKristu Jesu, kuti vatipotedze muuhloko. 5Atizi kudzipfaisa kwavari, kunyazwi nepadoko, kuitira kuti gwinyiso revhangeri rigare nemwi.6Asi kubva kuneavo vainga nembiri yekuti vari vakuru kunyazwi vari vakadini, azvina ndaa kwendir. Mwari aasarudze unhu wemunhu. Avo ndinoti, vainga vanembirikira avazi kututsira chiro kwendiri. 7Asi ngenjira imweni, apo vaona kuti inini ndakapuwa vhangeri kune vasikazi kuchekwa, kudai ngezvakapuwawo Petro vhangeri kunevakachekwa, 8ngekuti uwo wakashanda kubudikidza ndiPetro kumuita mupostori kune vakachekwa, wakashandawo kubudikidza ndini ngokunditumira kune vemadzinza.9Apo Jakobe, Khefasi naJohani, avo vaizwi ndivo madzeyo vakazia nyasha idzo dzakapuwa kwendiri, vakatibata inini naBhanabhasi ngenyara dzekumudyo ngeukama, kuti isusu tiende kunevemadzinza, navo vaende kunevakachekwa. 10Chiro chimwe chega chevakatironzera kuti tikarakadze ngevarombo. Icho chindainga ndei disisa kuita inini.11Asi apo Khefasi aguma Antiokhi, ndakamuphikisa pamberi pehope yake, nge kuti wainga anendaa pachake. 12Ngekuti vasati vaguma vanhu vamweni vechibva kunaJakobe, ena waidya pamwepo nevemadzinza. Asi apo vaguma, wakanyongoroka akadzipaura, akagara ega pachake, ngokuti waityka chikwata chevakachekwa.13Nevamweni vaJudha vakadziitisawo kudai ndiye; kunyazwi naBhanabhasi wakapaukiswawo ngekudziitisa kwavo. 14Asi apo ndaona kuti avazi kuhamba ngokururamisa, kudai ngegwinyiso revhangeri, ndakati kunaKhefasi pamberi pavo veshe, “Kudai iwewe kunyazwi uri muJudha, asi unogara kudai ngevari vemadzinza, haiwa kudai ngezvevanoita vaJudha, unovaangiridza ngenjiraiyi vemadzinza kuti vagare kudai ngevaJudha.”15Isusu pachedu tiri vaJudha ngechibarirwe, haiwa vemadzinza vashaishi. 16Asi techizia kuti munhu aapembedzwi ngemishando yeMupango, asi kubudikidza ngokugonda munaKristu Jesu, isusu nesu takatenda muna Kristu Jesu, kuti tipembedzwe ngokugonda munaKristu, haiwa ngokuita mishando yeMupango, ngekuti akuna naumwe ungazopembedzwa ngemushando yeMupango.17Asi kudai, taitsvaka kupembedzwa munaKristu, isusuwo temene takaoneka tiri vashaishi, ndizvo Kristu waamushandi wekushaisha here? Haiwa! 18Asi kudai ndechizoakazve izvo zvendakaparadza, ndinodzionisa kuti ndiri mupauki. 19Ngokuti inini kubudikidza ngeMupango ndakafa kuneMupango, kuti ndipone kunaMwari.20Ndakakohomerwa pamwepo naKristu, asi andinipi ndichapona, asi ndiKristu unopona mukati mwangu. Nendaramo yendinopona zvino munyama, ndinopona ngokugonda kuri kunoMwana waMwari, uwo wakandida, akadzipira ngendaa yangu. 21Andingarambi nyasha dzaMwari, ngekuti kudai kupembedzwa kwechizounzwa ngeMupango, ngekudaro Kristu wakatera kufa pasina shKwiro.

Chapter 3

1Imwimwi vaGaratia mapenzi! Ndiani wakamuroya? Imwimwi pamberi pemadziso enyu Jesu Kristu wakaoniswa pambhene akakohomerwa pamuchinjiko! 2Chiro chega chendinoda kuzwa kubva kwemuri ngeichi: Mwakaashira Mweya ngemushando yeMupango here nokuti ngekugonda zvemwakazwa? 3Muri mapenzi akadai here? Mwakatoamba ndiMweya, zvino mwogumisira ngenyama here?4Mwakatambudzikira zviro zvakawanda kudaro pasina shwiro here? Kudai zvakadaro ngegwinyiso pari pasina shkwiro. 5Ndizvo uwo unomupa Mweya, echishanda mushamiso pakati penyu, unozviita ngemushando yeMupango here nokuti ngokuzwa mwakagonda?6Kudai ndiAbrahama “Wakagonda Mwari, nakwo kwakaerengerwa kwaari kuti ndikwo kutendeka.” 7Ndizvo munoona kuti avo vanogonda ndivo vana vaAbrahama. 8Nezvinyorwa zvechiona ngepamberi kuti Mwari waizopembedza vemadzinza ngekugonda, zvakachumaira vhangeri kuretu kunaAbrahama zvechiti, “Mweuri madzinza eshe anozopfumiswka.” 9Ndizvo avo vekugonda vanofumiswa pamwepo naAbrahama uwo wainga nekugonda.10Ngokuti veshe avo vanogonda mushando yeMupango vari pashi pechituko, ngokuti kwakanyorwa kuti: “Wakatukwa weshe usikangwariri zveshe zvakanyorwa mubhuku reMupango kuti azviite.” 11Zvino zviri pamhene kuti apana munhu unopembedzwa ngeMupango pamberi paMwari; ngokuti, “Uwo wakarurama unozopona ngekugonda.” 12Asi Mupango autseyami pakugonda, ngenjira imweni, “Kunyazwi ndiani unoita mushando yeMupango unozopona ndiyo.”13Kristu wakatiripira kubva pachituko cheMupango, ena waitwa wakatukwa ngendaa yedu; ngokuti kwakanyorwa kuti: “Wakatukwa weshe unoturikwa pamuti''. 14Kuti munaKristu Jesu chifumiso chaAbrahama chiuye padera pevemadzinza, kuti tiashire chigondiso cheMweya kubudikidza ngekugonda.15Hama, ngemuedzaniso wendaramo yemazuva eshe, akuna munhu ungaita chitenderano chevanhu kuti chiite chisina shwiro kunyazwi kututsira kwechiri apo chatosimiswa. 16Zvino zvigondiso zvakaitwa kunaAbrahama nokunemubarirwana wake; azvironzi kuti, “Nokumibarirwana'', kuronza yakawanda, asi chinoti, “Nokumubarirwana wako'', ndikwo kuti, kumunhu umwe, ari Kristu.17Chendinoronza ngeichi: Mupango wakauya mazana marongomuna nemakumi matatu emakore karetu achingaiti kuti chiite chisina shkwiro chitenderano chaiya chakaemeswa ndiMwari karetu, kuti chigondiso chaMwari chikorere. 18Ngokuti kudai nhaka yechipuwa ngokungwarira Mupango, aichabvi muchigondisopi. Asi Mwari wakaipa kunaAbrahama kubudikidza ngechigondiso.19Mupango ngewenyi? Uwo wakatutsirwa ngendaa yezvipaukwa, metsa mubarirwana uapo, uwo wakaitirwa chigondiso; nacho chakaemeswa kubudikidza ngengirosi ngomuiyanisi. 20Zvino muiyanisi azvironzi rupande rimwe akadi; asi Mwari ndiumwe21Ndizvo Mupango unorwisana here nezvigondiso zvaMwari? Haiwa! Ngokuti kudai ngezvewakapuwa Mupango unesimba rekukona kuita ruponeso ngegwinyiso kururama kwaizouya kubudikidza ngeMupango. 22Asi zvinyorwa zvakakonyera zveshe pashi pesimba rekushaisha, kuti icho chakagondiswa kubudikidza ngekugonda munaJesu Kristu chipuwe kwavari avo vanotenda.23Asi kugonda kusati kwaguma, tainga takakonyerwa pashi peMupango, metsa kutenda kwaoniswa. 24Ndizvo Mupango wakaita mudzidzisi wedu metsa Kristu auya, kuti tipembedzwe kubudikidza ngekugonda. 25Asi zvino apo kugonda kwaguma, atichiri pashi pemudzidzisi. 26Ngokuti munaKristu Jesu imwimwi mweshe muri vana vaMwari kubudikidza ngokugonda.27Ngekuti avo veshe pakati penyu vakabhabhatidzwa munaKristu, mwakamupfeka Kristu. 28Apachina muJudha nekuti muGiriki, apachina wakasungwa nokuti wakasunhurika, apachina mwamuna nokuti mukadzi, ngokuti imwimwi mweshe muri umwe munaKristu Jesu. 29Zvino kudai muri vaKristu, muri mubarirwana yaAbrahama, muri vadyi venhaka kudai ngechigondiso.

Chapter 4

1Inini ndinoronza izvi kuti mudyi wenhaka mukuwo weshe waachiri ndumure, aana chaanopinda ndicho muranda, kunyazwi ndiye mambo wazvo zveshe. 2Asi uri pashi pevarindi nevangwariri metsa igume nguva yakaemeswa ndibaba.3Ndizvo nesuwo, apo tichiri ndumure, tainga hloko dzemweya yaitonga mundau dzemudenga. 4Asi apo nguva yakwana, Mwari wakatumira Mwana wake wakabarwa ngemudzimai, wakabarirwa pashi peMupango. 5Kuti aripire avo vainga pashi peMupango, kuti tiashire urerwa wekuita vana.6Ngokuti muri vana, Mwari wakatumira Mweya weMwana wake mukati mwemwoyo yedu, wechidaidzira wechiti, “Abha, Baba!” 7Ndizvo iwewe auchaiti muranda, asi mwana; kudai uri mwana, unogarawo nhaka kubudikidza ndiMwari.8Kare musati mwazia Mwari, mwainga hloko dzezviro zvechibarirwe zvaiya zvisiri zvimwari. 9Asi zvino mwamuzia Mwari, kukuru kuziikanwa ndiMwari, munoita mapetukireyi sure kuneiyo mweya yekuamba isina simba neyoubemha, yemunoda kusungwazve ndiyo?10Munongwarira mazuva, mwedzi, nguva nemakore. 11Ndinomutyira, kuti mushando wangu pakati penyu ungaita usina shwiro.12Ndinomupota, hama, itai vakadai ndini, ngekuti inini ndakadai ndimwi, amuzi kundishaishira. 13Zvino munozia kuti indaa yekurwadziwa kwomuiri kwakaita kuti ndichumaire vhangeri kwomuri pakutanga. 14kunyazwi kurwara kwangu kwaiya chiedzo kwomuri, amuzi kundinyenya nokuti kundiramba. Asi mwakandiashira kudai ngevanoashira ngirosi yaMwari, kudai ngevanoashira Kristu Jesu.15Kuripari kudakadzwa kwenyu kwemwakazwa? Ngokuti ndinomuitira chapupu imwimwi kuti kudai zvaibvira, mwaizodai mwakabvita madziso enyu mukaapa kwendiri. 16Ndizvo ndaita gaa renyu here ngekumuronzera gwinyiso?17Vanotsamwirira kumutsvaka asi haiwa ngenjira yakanaka; vanoda kumukonyera kubanze, kuti imwimwi muvatsamwirire. 18Asi zvakanaka kutsamwirirwa ngenjira yakanaka ngenguva dzeshe, haiwa kwega apo ndinemwi.19Vana vangu vadoko, vendinotambudzikira metsa Kristu abarwe mukati mwenyu, 20Ndaida kuti dai ndaingepo nemwi zvino, kuti nditsandure izwi rangu; ngokuti ndinokangaidzwa ndimwi.21Ndironzerenyi, imwimwi munoda kutongwa ngeMupango, amupurutani Mupango here? 22Ngokuti kwakanyorwa kuti, “Abrahama wainga nevana vairi, umwe wakabarwa ngemurandakadzi, neumweni wakabarwa ngomukadzi wakasununguka.” 23Asi mwana wemurandakadzi wakabarwa ngokuda kwenyama; asi mwana wemukadzi wakasunungurwha wakabarwa kubudikidza ngechigondiso.24Izvi zvinechidzidzo chemuedzaniso, ngekuti vakadzi vairi ava muedzaniso wezvitenderano zviiri. Umwe wevakadzi ndiHaga unobva kumutunhu weSinai, unobara vana vouranda. 25Zvino Haga idunhu reSinai muArabhia, unoedzaniswa neJerusarema rindoripo, ngekuti uri muusungwa pamwepo nevana vake.26Asi mukadzi umweni unoedzaniswa neJerusarema iro remudenga rakasunhurika, ndivo mai edu. 27Ngokuti kwakanyorwa kuti: “Dakara, iwewe ngomwa usikabari. Pururidza, udaidzire, iwewe usikazi kurwadziwa ngokubara. Ngokuti vanopinda kuwanda vana vomukadzi wakasiiwa kunouwo unemwamuna.”28Zvino imwimwi, hama, muri vana vechigondiso kudai ndiIsaka. 29Asi kudai ngezvakaitika nge iyo nguwa, ena wakabarwa ngokuda kwenyama wakatambudza uwo wakabarwa ngokuda kwoMweya, zvakandodaro nazvino.30Asi chinyorwa chinoti kudini? Chinoti, “Dzinga uwo murandakadzi nemwana wake, ngekuti mwana wemurandakadzi aazogari nhaka pamwepo nemwana wemukadzi wakasununguka.” 31Ndizvo hama, isusu atiri vanapi vouwo murandakadzi, asi tiri veuwo wakasununguka.

Chapter 5

1Kristu wakatisunungura akatiita vakasununguka. Ndizvo emai mwakagwinya, musachasungwazve mujoka reuranda. 2Izwai! Inini Phauri ndinoti kwemuri, kudai mwechiashira kuchekwa, Kristu aadetseri chiro kwemuri.3Inini ndinopupura kumunhu weshe unoashira kuchekwa kuti ena unemutari wekungwarira Mupango weshe. 4Imwimwi munoda kupembedzwa ngeMupango mwakadziparadzanisa kubva kunaKristu. Mwawa kubva kunyasha.5Ngokuti kubudikidza ndiMweya ngekugonda tinogarira gonda rekururama. 6Ngokuti munaKristu Jesu zveshe kuchekwa nokusikachekwa azvidetseri chiro, chiro chimwe chega chinodetsera kugonda ukwo kunoshanda kubudikidza ngerudo. 7Imwimwi mwairumba zvakanaka; ndiani wakamuramurambidza kuti musazwka gwinyiso? 8Uku kunyengererwa akubvi kuneuwo wakamudaidza.9Zvimumera zvidooko zvinofemesa hlama yeshe. 10Ndinogonda munaMambo, kuti amuzotori mukarakadzo umweni. Asi kunyazwi ndiani unomukangaidza unozodzitwarira kutongwa kwake.11Asi inini, hama, ndichatambudzirweyi kudai ndichachumaira kuchekwa? Kuti zvakadaro chipumhuniso chomuchinjiko chaduswa. 12Ndinoda kuti avo vanomunzeremusa dai vaizodzicheka pachavo.13Ngokuti imwimwi, hama, mwakadaidzwa kuti muite vakasununguka kwega musashandisa kusununguka kwenyu kuti kumutendere kuita zvenyama, asi ngorudo shandiranai umwe kunoumweni. 14Ngokuti Mepango yeshe inozadziswa ngomupango umwe, unoti, “Unozomuda muakirwana wako kudai ngokudzida kwako iwewe.” 15Asi kudai mwechirumana nekudyana, ngwarai kuti musazopedzana.16Asi ndinoti, “Hambai ngeMweya, nemwi amuzoiti kuemura kwenyama.” 17Ngokuti kuemura kwenyama kunorwisana noMweya, nokuemura kwoMweya kunorwisana nenyama, ngokuti izvi zvinopesana chimwe nechimweni, kumurambidza kuti musaita zvemunoda. 18Asi kudai mwechikweyiwa ndiMweya, amusiri pashi peMupangopi.19Zvino mushando yenyama inooneka pambhene, ndiyo iyi: kuomba, kusikasukika, kuemura, 20kudira miedzaniso, kuringidza, kunyenya, hasha, ndurumwa, ushungu, kudzida, kuparadzana, kudzidzisa manyepo, 21kururumwa, kuradza, kushadaya nezviro zvakadaro. Ndinomupanga kudai ngezvendakamupanga kare, kuti avo vanoita zvakadaro avazogari nhaka yeumambo waMwari.22Asi muchero yeMweya irudo, kudakara, kunyarara, kushinga, nyasha, kunaka, kugondeka, 23kupfaa, kudzibata. Akuna mupango unorwisana nezvakadai. 24Naavo vari vaKristu Jesu vakakohomera nyama pamwepo nekudisisa nekuemura kwayo.25Kudai techipona ngeMweya, ngatihambe ngeMweya. 26Tisadziganzisa nokuti kutsenesana kanakuti kururumwirana.

Chapter 6

1Hama, kuti munhu abatwa ngechishaishi, imwimwi voMweya muunziridzireyi wakadaro ngemweya wekupfaa, wechidzingwarira iwewe pachako newewo usazoedzwa. 2Twariranai mutwaro, ngekuita kudaro mudzadzise mupango waKristu.3Ngokuti dai munhu echifungidzira kuti urinane kupinda vamweni, apo asikavapindi, ena unodzichengedzera pachake. 4Asi munhu weshe ngaaedze mushando wake wemene; neapo unozodzionera kuti ungaganza ngeyi pachake, haiwa ngomushando womuakirwana wake. 5Ngokuti munhu weshe unozodzitwarira mutwaro wake.6Asi uwo unodzidziswa izwi ngaakoanisirane zviro zveshe zvakanaka nemudzidzisi wake. 7Musachengedzerwa; Mwari aaitirwi jee, ngokuti munhu unovhuna kunyazwi ngechiri chaanokusha. 8Ngokuti uwo unodzikushira nyama yake, unozovhuna kuora kubva kunyama; asi uwo unodzikushira Mweya, unozovhuna kubva kuMweya kupona kusikaperi.9Tisaremba kuita zvakanaka, ngokuti ngenguva kwayo tinozovhuna, kudai tisikademeri. 10Ndizvo zvino kudai ngezvetinayo nguva, ngatishande zvakanaka kunevanhu veshe, kukuru kuneavo

vari vemhuri yokutenda.11Munoona kukura kwetsamba yendakanyora kwemuri ngenyara yangu yemene! 12Ndivo avo vanoda kuoneka vari vakanaka munyama, vanomuangiridza kuti muchekwe, kwega kuti vasazotambudzwa ngendaa yemuchinjiko waKristu. 13Ngokuti kunyazwi naavo vemene vakachekwa, avangwariri Mupango, asi vanechidisiso chekuti muchekwe kuti vaganze ngenyama yenyu.14Asi kusaitika kuti inini ndiganze ngechiro chimweni asi ngomuchinjiko waMambo wedu Jesu Kristu, kubudikidza ndiwo nyika yakakohomerwa kwendiri, neni ndakakohomerwa kunenyika. 15Ngokuti kuchekwa nokuti kusikachekwa akuna shwiro, asi kuita chisikwa chitsva kuri zviro zveshe. 16Kunyarara nenyasha ngazvigare padera pavo veshe vanohamba ngouyu murao nepadera pavaIsuraeri vaMwari.17Kubvira zvino kuwaapo munhu unonditambudza, ngekuti ndinotwara pamuiri wangu magotsa aJesu. 18Nyasha dzaMambo wedu Jesu Kristu ngadzigare nemweya yenyu, hama. Ameni.

## Ephesians

Chapter 1

1Phauri, mupostori waKristu Jesu ngekuda kwaMwari, vakacheneswa vari muEfesu, avo vanogondeka munaKristu Jesu. 2Mwari Baba edu naMambo Jesu Kristu ngavamupe nyasha nekunyarara.3Ngaakudzwe Mwari naBaba aMambo wedu Jesu Kristu, uwo wakatifumisa munaKristungezvifumiso zveshe zvomweya mundau dzomudenga. 4Kusati kwasikwa nyika, Mwaari wakatisarudza munaKristu kuti tiwe vakacheneswa nevasina ndaa pamberi pake.5Mwari Wakatiemesa kare kuti tiiwe vana vake kubudikidza ndiJesu Kristu, kudai runaka rokuda kwake. 6kuti tikudze Mwari ngendaa youthende wenyasha dzake dzaakatipa pasina muripo kubudikidza ngoUnodikanwa.7Muna Jesu Kristu, tinakwo kuripirwa kubudikidza ngengazi yake, ndikwo kukungurirwa kwezvishaishi mzvedu, kudai ngouwandu hwenyasha dzake. 8idzo dzaakapa ngokuwanzisa kwetiri. Muungwaru weshe nokuzwisisa.9Mwari wakaita kuti tizie kushamisa kwakafishika kwekuda kwake, kudai ngebiningidzo rake raakaemesa munaKristu, 10kudai ngourongwa hwokuzarisika kwenguva, kuti aunganidze zviro zveshe mwaari Kristu, zviro zvemudenga nezviro zvemunyika.11MunaKristu takaitkwa nhaka, takaketwa kare dai ngebiningidzo reuwo unoshanda zviro zveshe kudai ngekuronga kwekuda kwake. 12kuti tiite kukudzwa kwouthende wake, isusu takatanga kutenda kuna Kristu.13MunaKristu, imwimwiwo, mwakazwa izwi regwinyiso, vhangeri rekuponeswa kwenyu, nemwi mwakatendawo mwaari, mwakaiskwa ruphau reMweya Wakachena womwakagondiswa, 14uwo ndiwo chigondiso chenhaka yedu, metsa kuripirwa kwenhaka yemene, kuita kukudzwakwouthende wake.15Ngeyii ndaa neniwo, ndakati ndazwa ngokugonda kwenyu munaMambo Jesu nerudo renyu kunevakacheneswa veshe, 16andirekeri kubonga ngendaa yenyu, ndechimukarakadza mumikumbiro yangu,17kuti Mwari waMambo wedu Jesu Kristu, Baba vouthende, vamupe mweya weungwarunewokuoniswa muruziyo rake. 18Munemadziso omwoyo yenyu akavhenekerwa, kuti imwimwimuzie biningidzo regonda rokumudaidza kwake, neroupfumi hwouthendewenhaka yake kwavarivakacheneswa,19neukuru wakakurisa usina chipimo wesimba rake kwetiri isusu tinotenda, kudai ngEkushanda kwesimba rake guru. 20Raakashanda munaKristu, apo paakamumusa kubva kwevakafa, akamugadzika ngekumurho kwake mundau dzemudenga, 21padera pokutonga kweshe noukuru weshe nesimba reshe neumambo weshe, nepadera pemazina eshe anodudzwa, haiwa omunyika muno mwega, asi neeiyozve inouya.22Mwari wakaisa zveshe pashi petsoka dza Kristu nekumuita soro padera pezveshe ngendaa yechiara. 23Chiara ndicho muiri wake, kudzara kweuwo unodzarisa zveshe mune zveshe.

Chapter 2

1Imwimwi mwanga vakafa muzvipaukwa nomuzvishaishi, 2Muneizvo zvemwakahamba pakati pazvo kare, mwakateera mitoo yeii nyika, mukateera njira yemuzvare wesimba remweya wekudenga, mweya uwo unoshanda zvino mukati mwevanakomana vokusikazwisisa. 3Taigara teshe pakati pavo kare, tiri mukuemura kwenyama yedu, techiita kuda kwenyamanokwemipinimidzo, ngechibarirwe tainga vana veushungu, kudai ngevanhu vamweni.4Asi Mwari, unenyasha dzakawanda, kubva murudo rwake rwakakura rwaakatida ndirwo, 5kunyazwiapo tainga takafa kubudikidza ngezvipaukwa zvedu, wakaita kuti tipone pamwepo naKristu (mwakaponeswa ngenyasha.) 6Wakatimusa pamwepo naye, akaita kuti tigare pamwepo naye mundau dzemudenga munaKristu Jesu, 7kuti ngenguva dzinouya aonise kuwanda kukuru kweupfumi wenyasha dzake nerudo rwake kwetiri muna Jesu Kristu.8Ngokuti mwakaponeswa ngenyasha kubudikidza ngokugonda; izvi zvisikaitwi ndimwi, asi chipo chaMwari. 9azviitiki kubudikidza ngemishando, kuti kusazoapo naumwe ungaganza. 10Ngokuti isusu tiri mushando wake, takasikirwa munaKristu Jesu kuti tiite mishando yakanaka, yaakaemesa kare Mwari kuti tihambe mukati mwayo.11Ndizvo karakadzai kuti kare imwimwi mwainga vemadzinza ngokwenyama, mwaizwi kuti, “Vasikazi kuchekwa,” ngaavo vanozwi, “Vakachekwa,” izvo zvinoitwa munyama ngenyara. 12Karakadzai imwimwi kuti ngeiwo nguva mwainga mwakaparadzana naKristu, musikaiyaninorudzi revaIsuraeri, muri vapara kuzvitenderano zvechigondiso, musina negonda, musina Mwari munyika.13Asi zvino muna Jesu Kristu imwimwi kare mwainga kure mwakwedzedzwa pasinde ngengazi yaKristu. 14Ngokuti ena uri kunyarara kwedu, uwo wakaita kuti teshe tiite umwe naye, wakaputsa rukumbati rwougaa raiparadzanisa ngepakati. 15Aparadza ngemuiri wake mutemo wemupango nezviemeso, kuti adzisikire mukati mwake munhu umwe mutsva kuti vasaita vairi, kuti paite kunyarara. 16Kuti aiyanise zvikwata zveshe zviiri munaMwari mumuiri umwe kubudikidza ngemuchinjiko, auraye ugaa kubudikidza ndiwo.17Jesu wakauya, akaparidzira kunyarara kwomuri imwimwi mwainga kuretu nekunyararakwavari avo vainga paduze. 18Ngokuti kubudikidza kwa Jesu, isusu teshe tinokona kupinda paMweya umwe kunaBaba.19Ndizvo zvino amuchaiti vapara nevaeni, asi mwaita dzinza rimwe pamwepo nevakacheneswa,muri vemhuri yaMwari. 20Mwakaakwa padera petsikiro revapostori nerevaprofeti, Jesu Kristuemene ndiye buwe guru repakhona. 21Mwaari mhatso yeshe inonasa kushonganiswa pamweponokukura kuita temperi rakachena munaMambo. 22Mwaari imwimwiwo munoakwa pamwepokuita ugaro waMwari muMweya.

Chapter 3

1Ngeii ndaa inini Phauri, bhanditi raKristu Jesu ngendaa yenyu imwimwi vemadzinza. 2Ngegwinyiso mwakazwa ngounhunge wenyasha dzaMwari dzakapuwa kwendiri ngendaa yenyu3Ndinonyora ngenjira yakaziiswa chakafishika chakaitwa kuti chiziikanwe kwendiringokuoniswa. Ichi ndicho chokwadi chakafishika chendakambonyora ngemazwi mashomani. 4Mukudzidza izvi mungazwisisa kuzia kwangu ngechakafishika chaKristu. 5Icho chisikazi kuziikanwa kuvamwanakomana vevanhu mumibarirwana imweni, dai ngezvechakaoniswa kuvapostori vake vakacheneswa nevaprofeti ngeMweya.6Ichi chokwadi chakafishika ngeche kuti vemadzinza vanogara nhaka pamwepo nesu navo vari venhengo dzemuiri umwewo pamwepo nesu vanokoanisirwawo chigondiso chiri kunaKristu Jesu kubudikidza ngevhangeri. 7Ngeiri vhangeri ndakaitwa mushandiri waro, kudai ngechipo chenyasha dzaMwari chendakapuwa ngekushanda kwesimba rake.8Mwari wakapa Kwendiri chi[o ichi, kunyazwi inini ndiri mudoko wokupedzisira wavo veshe vakacheneswa, nyasha idzi dzakapuwa, kuti ndichumaire kune vemadzinza upfumi usikatsvakiki waKristu. 9Chipo chaMwari kwendiri ngeche kuita kuti vanhu veshe vaone urongwa wechakafishika chainga chakafishwa kubvira pakutanga munaMwari uwo wakasika zviro zveshe,10kuti kubudikidza ngechiara uwo ungwaru hwaMwari muzviemo zvakaparadzana zvino uziikanwe kuvatongi nevane simba mundau dzemudenga. 11Izvi zwakaitika ngekuda nekuronga kwake kwemhera nariini, ukwo kwaakaita muna Kristu Jesu, Mambo wedu,12mwaari tinoshinga kupinda kubudikidza ngegonda kwekutenda kwedu mwaari. 13Ndizvo ndinomukumbira kuti musademera ngekutambudzika kwangu ngendaa yenyu, kuriuthende wenyu.14Ngeii ndaa ndinogwadama ngemabvi angu pamberi paBaba, 15kubva mwaari mhuri dzeshe dzemudenga nedzomunyika dzinodaidzwa ngezita ravo. 16kuti Ena amupe, kudai ngouwandu hwouthende wake, kuti mugwinyiswe ngesimba kubudikidza ngeMweya wake mumunhu wemukati.17Ndino namata kuti Kristu agare mumwoyo mwenyu kubudikidza ngekugonda, kuti imwimwi, muane nzinde netsikiro zvakagwinya murudo. 18Ndino namata kuti muve nesimba reshe rekuzwisisa, pamwepo nevakacheneswa veshe, chiinyi kupambhama nokureba nokukwira nekudzama. 19Nekukura mukuzia rudo raKristu runopinda ruziyo rweshe, kuti muzadzwe ngekudzara kweshe kwaMwari.20Kwaari uwo ngesimba rinoshanda mukatimwedu unokona kakuru kuita zvakawanda kupinda zveshe zvetinokumbira nezvetinopinimidza, 21kwaari ngakua nouthende muchiara nemunaKristu Jesu kunemazero eshe nekusingaperi. Ameni.

Chapter 4

1Ndizvo inini, bhanditi raMambo, ndinomupota kuti muhambe kudai ngezvinosisira kudaidzwa kwemwakadaidzwa ndikwo, 2ngokudzinaanisa kweshe nokupfaa nokusengerera, mwechisengerera umwe kunoumweni ngorudo, 3Mwechitsamwirira kungwarira kuiyana kweMweya ngechisungo chekunyarara.4Uripo muiri umwe neMweya umwe, kudai ngezvemwakadaidzwa mukugonda kumwekwokudaidzwa kwenyu. 5Mambo umwe, gonda rimwe, rubhabhatidzo rimwe, 6Mwari umwe,vari Baba weveshe, vari padera pavo veshe, vanoshanda kubudikidza ndivo veshe, naye urimukati mwavo veshe.7Kuneumwe ngaumwe wedu kwakapuka chipo ngechipimo chechipo chaKristu. 8Sezvinoreva zvinyorwa: “Apo paakakwira mudenga, wakakweya vabatwa, akapa zvipo kuvanhu.”9Mukuti, “Wakakwira,” zvinoronzeyi asi kuti wakadzakazve kundau dziri pashi munyika? 10Uwo wakadzaka ndiyezve wakakwira ngepadera pematenga eshe, kuti adzadzise zviro zveshe.11Kristu wakapa vamweni kuti vaite vapostori, vamweni kuita vaprofeti, vamweni kuitavavhangeri, vamweni kuita vaushi nevadzidzisi. 12kuti vakacheneswa vanasirirwe kumushandowokushandira, kuaka muiri waKristu. 13metsa teshe taguma pakutenda kumwekwo noruziyo reMwanakomana waMwari, kuita vanhu vakaperera, kuchipimo cheukuru wakaperera waKristu;1415164 kuti tisachagara tiri vana vadoko, techizungunyiswa mberi nesure nokuvhuvhutwa ngemhepo yokudzidzisa kweshe, ngemazano akashata evanhu nourimbwi, kuti vatipause ngokuchengedzera. 15 Asi techireketa gwinyiso murudo, tikure mwaari ngezviro zveshe, uwo uri soro, munaKristu. 16 kubva mwaari muiri weshe, unorimbanidzwa nekubatanidzwa pamwepo ngenhengo dzeshe dzinogwinyisa, nhengo yeshe inoshanda ngechipimo chayo, kudai ngemushando wakanaka wenhengo imwe ngaimwe, unoita kuti muiri ukure kuti udziake murudo.17Ndizvo ndinoronza izvi nekupupura munaMambo, kuti musachahamba kudai ngevemadzinza muupenzi wemipinimidzo yavo isina shkwiro. 18Vona vari muchidima mukuzwisisa kwavo, vari vapara mukupona munaMwari ngendaa yokusikazia kwavo nendaa yokukonza kwemwoyo yavo. 19Vona vakarashikirwa ngounhu hweshe vakadzipira mukuemura, vechishanda zveshe zvine tsvinangokuboka.20Asi imwimwi amuzi kudzidza zvakadaro zvaKristu. 21Ngegwinyiso mwakamuzwa mukadzidziswa ndiye, kudai ngegwinyiso riri munaJesu. 22Mwakadzidziswa kuti murashe munhu wekaretu, kunoronza kupona kwenyu kwekare, uwo unooreswa ngekuemura kwokuchengedzera23Imwimwi mwaka dzidziskwa kuchenesa mumweya wepfungwa enyu, 24mupfeke munhu mutswa, uwo wakasikwa akadai ndiMwari mukupona nemukucheneswa kwegwinyiso.25Ndizvo rashai kunyepa, “Reketai gwinyiso munhu weshe kuno muakirwana wake,” ngekuti tiri nhengo umwe kunoumweni. 26“Tsenekai, musikashaishi.” Musatendera kuti zuva ripote mwakatseneka. 27Musapa ndau kunaDhiabhorosi28Mbavha ngairekere kuba, asi paugaro peizvo ngaishande, yechishanda zvakanaka ngenyara dzayo, kuti ione zvokupa kwaari unotama. 29Musatendera kuti kureketa kwakashata kubude mumuromo yenyu, asi kwega kwakanaka kunoaka, kudai ngezvinotamika, kuti kupe nyasha kwavari vanokuzwa. 30Musatsamwisa Mweya Wakachena waMwari, wemwakaisirwa chioniso mwaari metsakuguma kuzuva rokuripirwa.31Rashai kubva kwomuri kushata kweshe, ushungu, kutseneka, bope, kutuka nokhururu kweshe; 32muitirane nyasha umwe kunoumweni, muano mwoyo yakapfaa, mwechirekererana umwe neumweni kudai saMwari wakamurekerera muna Kristu.

Chapter 5

1Ndizvo itai vatedzereri vaMwari, dai ngevana vanodikanwa. 2Muhambe murudo, kudai ndiKristu wakatida, akadzipira ngepamusoro pedu, kuita mudiro nemubairo kunaMwari zviite gwema rakanaka.3Asi kuomba nezvinosvipisa zveshe nekuemurazvisazoreketwa ndizvo pakati penyu, kudai ngezvinosisira pakati pevakacheneswa. 4Musatendera kuti kuapo tsvina nokuti kureketa zvoupenzi nokuti kutsvina zvisikasisiri, asingakuepo kubonga.5Muwe negwinyiso reizvi, kuti akuna muombi nekuti munhu wakasvipiswa nokuti unoemura kuronza kuti mudiri wemiedzaniso, unodya nhaka muumambo hwaKristu nohwaMwari. 6Musachengedzerwa ngomunhu ngemazwi asina shkwiro, ngekuti ngendaa yeizvi zviro ushungu waMwari unouya padera pevana vokusikazwisisa. 7Ndizvo musazwanana navo.8ngekuti imwimwi kare mwainga chidima, asi zvino muri kujeka muna Mambo. Hambai kudai ngevana vokujeka, 9ngekuti muchero wekujeka unooneka kunezveshe zvakanaka nokurtendeka negwinyiso,) 10mwechiedza kudzidza zvinonasa kudakadza Mambo. 11Musikaiyani nemushando akujeka, 12Ngekuti zvinodanisa kunyazwi kureketa ngeizvo zvinoitwa ndivo mukufishika.13Zviro zveshe pezviinobudiskwa pakujeka chinooneka, 14Ngekuti chiro cheshe chinooneka chiri kujeka. Ndizvo ena unoti: “Muka, iwewe unoata, muka kubva kwevakafa, naKristu unozokuvhenekera.”15Ndizvo nasai kungwara mukuhamba kwenyu, musikadai ngevanhu vasikazi kungwara, asimudai ngevakangwara, 16mwechitenga nguva, ngekuti mazuva ari akashata. 17Ndizvo musaita mapenzi, asi mwechizia chiri kuda kwaMambo.18Musadakwa ngevhini, iro rinoparakusikadzibata, asi mwechizadzwa ndiMweya, 19mwechireketa umwe kuneumweni ngenduyonengoma nekuemba kweMweya, mwechiemba ngokutetemba ngemwoyo yenyu kunaMambo. 20Mwechibonga kunaMwari Baba ngezviro zveshe ngenguva dzeshe ngezina raMambo weduJesu Kristu. 21Mwechipfairana umwe kuneumweni mukutkya Kristu.22Vakadzi, zvipirei kuvamuna venyu, kudai ngezvomunoita kunaMambo. 23Ngekuti mwamuna uri soro remukadzi, kudai ndiKristu ari soro rechiara, muiri uwo waari muponesi. 24Asi kudai ngechiara chinomupfaira Kristu, ndizvo vakadzi ngavazvipire kuvamuna vavo ngezviro zveshe.25Vamuna, idai vakadzi venyu, kudai ndiKristu wakachida chiara, akadzipira ngepadera pacho. 26Ena wakachiita kuti achichenese, echisuka ngekushamba ngemvura neizwi, 27kuti adziisire chiara kwaari chiri chiara chinounaku, chisina ndemo nokuti kuonyana nokuti chiro chimweni chakadaro, asi kuti chiite chakacheneswa, chisina neara.28Ngekudaro kunofanera kuti vamuna vade vakadzi vavo kudai ngezvevanoda miiri yavo. Uwounoda mukadzi wake unodzida pachake. 29Ngekuti apana munhu wakambonyenya nyama yake, asi unoikodza nokuingwarira, kudai ngezvaanoitawo Kristu kunechiara, 30ngokuti isusu tiri nhengo dzemuiri wake.31“Ngeii ndaa munhu unozosiya baba ake namai ake, unozonamatira kumukadzi wake, naavovairi vanozoita nyama imwe.” 32Ichi chakafishika chikuru, asi ndinoereketa ngendaa yaKristu nechiara. 33Asi umwe ngaumwe wenyu ngaade mukadzi wake kudai ngezvaanodzida pachake nomukadzi ngaangwarire kuti areremedze mwamuna wake.

Chapter 6

1Vana, teererai vabari venyu munaMambo, ngkuti izvi zvakanaka. 2 2“Reremedza baba ako namai ako,” (uyu murairo wekutanga une chigondiso,), 3 3“Kuti zvinake kwouri, nekuti upone makore wakareba munyika.”4Nemwi madzibaba, musatsamwisa vana venyu, asi muvarere mukudzidzisa nemukupanga kwaMambo.5Hloko, teererai madzimambo enyu ngekwenyama, ngokutkya nokuhuta,ngemwoyo wakanaka, kudai ngevanoitira Kristu. 6Musikashandi ngekuoneka ngemadziso, kudai ngevanodakadza vanhu, asi kudai ngehlokodzaKristu, mwechiita kuda kwaMwari mumwoyo. 7Mwechishanda ngokuda kudai ngevanoitiraMambo haiwa kuvanhu, 8mwechizia kuti kunyazwi chiinyi chakanaka chaanoita munhu,unozochipuwa kubva kunaMambo, kunyazwi hloko nokuti wakasununguka.9Nemwiwo madzimambo, itai zvakadaro kwavari, murekere kuvatkyisidzira, mwechizia kuti Mambo wavo newenyuwo uri kudenga, kwaari akuna musananguro wevanhu.10Pakupedzisira, itai vakagwinya munaMambo nomukugwinya kwesimba rake. 11Pfekainhumbi dzeshe dzokurwa ndidzo dzaMwari, kuti mukone kuema kurwisana nemazano akashataaDhiabhorosi.12Ngokuti atidzipani nenyama nengazi, asi tinodzipana noumambo nevane simbanevanotonga nyika yechidima chino nomweya yakashata yomundau dzomudenga. 13Ndizvotorai nhumbi dzeshe dzokurwa ndidzo dzaMwari, kuti mukone kurwisa pazuva rakashatanekuramba mwakaema apo mwapedza zveshe.14Ndizvo emai, mwakasimira gwinyiso muzviunu zvenyu, mwaisa chihlangu chepaditichokutendeka. 15Mwapfeka mutsoka dzenyu kunasirirwa kwevhangeri rokunyarara. 16Muneizvi zveshe torai chihlangu chokugonda, chomunozokona kudzima ndicho misee yeshe yemirazvu yomuriro youwo wakashata.17Ashirai chiqoko choruponeso neshoti yoMweya, iri izwi raMwari. 18Mukumbire nguva dzeshe muMweya, nokukumbira kweshe nokupota. Muneizvi mumipinimidzo ngwarai nokusengerera kweshe nekukumbirira vakacheneswa veshe.19Neniwo mundikumbirire, kuti ndipuwe izwi rokureketa ngekushinga, kuti ndidudzirezvakafishika zvevhangeri. 20Ngendaa yaro inini ndiri muemereri wakasungwa ngemaketani;kuti ndirekete ngokushinga, kudai ngezvinosisira kuti ndirekete.21Thichikusi, munukuna unodikanwanenhunge inogondeka munaMambo, unozomuronzera zviro zveshe. 22Ndamutumira kwomuri ngendaa iyi, kuti muzie kugara kwedu nokuti agwinyise mwoyo yenyu.23Kunyarara ngakugare nevakoma, rudo pamwepo nekugonda, zvinobva kunaMwari Baba naMambo Jesu Kristu. 24Nyasha ngadzigare kwavari veshe vanomuda Mambo wedu Jesu Kristu ngerudo risikaperi.

## Philippians

Chapter 1

1Phauri naThimothi, varanda vaKristu Jesu, ndinonyorera kwavari veshe vakacheneswa munaKristu Jesu avo vari muFiripi, pamwepo nevatungamiriri vakuru vechiara nevadetseri. 2Nyasha ngadzigare kwomuri nekunyarara zvinobva kunaMwari Baba edu naMambo Jesu Kristu.3Ndinobonga Mwari wangu nguva yeshe yendinokarakadza ndimwi. 4Ngenguva dzeshemukukumbira kwangu kweshe ndimwi mweshe ndinokumbira ngokudakara. 5Ngendaayekubatana pamwepo kwenyu mukuhambisa vhangeri kubvira pazuva rekutanga metsa zvino. 6Ndechigonda ichi, kuti uwo wakatanga mushando wakanaka mukati mwenyu unozouita kuti uperere metsa pazuva raJesu Kristu.7Kudai ngezvezvakanaka kuti ndiwe nomupinimidzo wakadaro ndimwi mweshe, ngokuti ndinemwi mumwoyo mwangu, ngokuti mukusungwa kwangu nokudzirwira nokugwinyisa vhangeri, imwimwi mweshe munokovana neni munyasha. 8Ngokuti Mwari ndiye chapupu changu, munjira yendinomushuwira mweshe ndiyo kakuru ngerudo raKristu Jesu.9Uyu ndiwo mukumbiro wangu: kuti rudo rwenyu riangirire kuwanda nekuwanziswa mukuzianekuzwisisa kweshe, 10kuti muedze muzie zviri zvakapinda kunaka, kuti muite vakacheneswavasina ndaa metsa pazuva raKristu, 11mwechizadzwa ngemuchero yokururama, iyo iripokubudikidza ndiye Jesu Kristu, mukukudza nokuirikidza Mwari.12Asi ndinoda kuti muzie, hama, kuti izvo zvakaitika kwendiri zvakashanda kuhambisavhangeri. 13ndizvo kusungwa kwangu ngendaa yaKristu kwakaziikanwa kwavari veshe varimumhatso yamambo nokunevamweni veshe; 14hama jinji dzakaitwa kuti dzigonde munaMambo ngokusungwa kwangu, nadzo dzinopinda kutsunga kureketa izwi raMwari dzisikatkyi.15Ngegwinyiso vamweni vanochumaira Kristungegodo nehasha, asi vamweni ngemwoyo unoda. 16Vamweni vanoita kudaro ngerudo, vechizia kuti ndakaemeswa kurwira vhangeri. 17Asi vamweni vanochumaira Kristu ngehasha, vasikaiti ngegwinyiso, vechipinimidza kututsirakutambudzika kwendiri muusungwa wangu.18Zvinendaa yeyi izvi? Kwega kuti ngenjira dzeshe, kunyazwi ngokudziitisa nokuti ngegwinyiso, Kristu unochumairwa; neni ndinodakara ndizvo.Eya, ndinozoangira kudakara, 19ngekuti ndinozia kuti izvi zvinozokunukuka kuita ruponesorwangu ngokukumbira kwenyu nekudetsera kwoMweya waJesu Kristu.20Ndikwo kudisisa nokukarira kwokugonda kwangu, kuti andizotsveruki ngechiro nachimwe,asi kuti ngokureketa kwangu ngokutsunga, kudai ngenguva dzeshe, kuti nazvino Kristu unozokuriswa mumuiri wangu kunyazwi mukurarama nokuti murufu. 21Ngekuti kwendiri kurarama ndiKristu norufu kuuyirwa.22Asi kudai ndechipona munyama, zvinoronza muchero yemushando wangu neni; andizii chendichaketa. 23Asi ndinomanikidzwa pakati peizvi zviiri. Chidisiso changu ngechokuti ndibve ndiende koogara naKristu, ngekuti ndizvo zvakapindisisa kunaka. 24Asi kugara munyama kunopinda kufanera ngendaa yenyu.25Ndechigonda izvi, ndinozia kuti ndinozogara ndechiangirira kugara nemwi mweshe, mukuenda mberi nokudakara mukugonda, 26kuti kuganza kwenyu kuwanzwe munaKristu Jesu, ndapetukazve kwomuri. 27Kwega kuti muhambe kudai ngezvinosisira vhangeri raKristu, kuti kunyazwi ndechiuya koomuona nokuti ndisipo, ndingazwa ngendaa yekugara kwenyu, ndinozozia kuti mwakaema mwakagwinya ngomweya umwewo, ngemwoyo umwe mwechirwira kugondwa kwevhangeri.28musikatkyisidzirwi ngechiro nachimwe ngeavo vanorwisana nemwi. Kwavari izvi zviri chioniso chiri pamhene chokurashwa, asi kwomuri zviri chioniso choruponeso, urwu unobva kunaMwari. 29Ngokuti kwakatenderwa kwomuri nguva ngenyasha, haiwa yokutenda kwega munaKristu, asi yokutambudzika ngendaa Yake, 30mwechirwawo kurwa kwemwakaona kwendiri namanje munozwa kuti ngekwangu.

Chapter 2

1Ndizvo kudai kuripo kunyaradzwa munaKristu, kudai kuripo kuembedzerwa kwerudo, kudai kuripo kuiyana kweMweya, kudai dziripo nyasha dzinorudo nekuitirwa nyasha, 2itai kuti kudakara kwangu kuite kwakaperera; muite vane mupinimidzo umwe, munerudo rimwe nechisungo chimwe nomupinimidzo umwe.3Musaita chiro ngokudzida nokuti ngokudzitunhumadza, asi mukupfaa kwomupinimidzo umwe ngaumwe ngaaerenge kuti vamweni vanomupinda ngokunaka. 4Umwe ngaumwe ngaarekere kuningira zviro zvake, asi ngaaringire zvevamweni.5Uyu mupinimidzo ngaugare mukati mwenyu uwo wainga mukati mwaKristu Jesu, 6uwo, kunyazwi wainga mumuemo waMwari, aazi kupinimidza kuti chiri chiro chekukara kuedzana naMwari. 7Asi wakadziita usina shwiro, echidzitorera muemo wemuranda, akabarwa mumuemo wemunhu. Apo echioneka anomuemo wemunhu, 8wakadzipfaisa pachake, akaita unozwisisa metsa pakufa, kunyazwi rufu repamuchinjiko.9Ndizvo Mwari wakamukudza kakuru, akamupa zita riri padera pezita reshe. 10Kuti ngezitaraJesu mabvi eshe agwadame, evari mudenga nevari munyika nevari pashi penyika. 11kutindimi dzeshe dzitende kuti Jesu Kristu ndiye Mambo, kuti Mwari Baba akudzwe.12Ndizvo, vanodikanwa vangu, kudai ngezvemwakandizkwa ngenguva dzeshe, haiwa panguva dzendiripo dzega, asi zvino munopinda kakuru apo ndisipo, shandirai ruponeso renyu mukutkya nomukuhuta. 13Ngokuti ndiye Mwari unoshanda mukati mwenyu, echimuita kuti mukonemweshe kuda nokushandira kudakara kwake kwakanaka.14Itai zveshe pasina kuvhuruvhuta nekuti kuita hasha. 15kuti muite vasina chevanoitirwa ndaa, vakanaka, muri vana vaMwari musina ndaa pakati pomubarirwana wakashongoroka newakapauka, mujeke pakati pavo kudai ngenyeredzi dzinojeka padera penyika. 16Ngekubatisisa izwi rekupona kunoita kuti ndiwe nacho chekuganza ndicho ngezuva raKristu, kuti andizi kutera kurumba pasina shkwiro nekuti kutera kushanda pasina shkwiro.17Asi kunyazwi ndechidururwa padera pomudiro nemushando wokugonda kwenyu, ndinodakara ndechidakara nemwi mweshe. 18Nekudaro dakaraiwo imwimwi, mudakare neni.19Asi ndinogonda munaMambo Jesu kutumira Thimothi kwomuri ngokukasira kuti neni ndidakadzwe ngemashoko enyu. 20Ngokutiandina munhu umweni wakadai ndiye, ungazonasa kumutambudzikira imwimwi ngokugara kwenyu. 21Ngokuti veshe vanodzitsvakira zvavo, haiwa izvo zvaJesu Kristu.22Asi imwimwi munozia kugondeka kwake Thimothi, kuti kudai ngomwana unababa, ngokudaro ena wakashanda neni mukuhambisa vhangeri. 23Ndizvo ndinogonda kuti ndinozomutumira ngekukasira apo ndazoona zvooitika kwendiri. 24Asi neni ndinogonda munaMambo kuti ndinozokasira kuuyayo.25Asi ndapinimidza kuti zvinosisira kuti nditumire Ephafrodhitusi kwomuri, hama yangu, inoshanda pamwepo neni, nouri joni pamwepo neni, nhumwa yenyu, nounoshandira kutama kwangu. 26Ngokuti waimushuwira imwimwi mweshe, naye wakatambudzika kakurutu ngokuti mwakazwa kuti wairwara. 27Ngegwinyiso wairwara ari paduze pokufa. Asi Mwari wakamuitira nyasha, haiwa kwaari kwega asi nokwendiriwo, kuti ndisatambudzika padera pokutambudzika.28Ndizvo ndinopinda kuda kumutumira kwomuri, ndizvo kuitira kuti mumuonezve mudakare, kuti neni ndisanyanya kutambudzika. 29Ndizvo muashireyi munaMambo ngokudakara kweshe; mureemedze vakadaro. 30Ngokuti wakaapasinde pokufa ngendaa yemushando waKristu, echipira kupona kwake mungozi, kuti apedzise izvo zvaifanira zvemushando wenyu kwendiri.

Chapter 3

1Pakupedzisira, hama dzangu, dakarai munaMambo. Kunyorazve kwomuri zviro izvo azvindinesi inini, asi kwomuri kungwaririka. 2Ngwarai imbwa, ngwarai vashandi vezvakashata, ngwarai ngaavo vanocheka nyama. 3Ngokuti tisu tiri vakachekwa, avo vanodira Mwari muMweya nokuganza munaKristu Jesu, tisikagondi munyama4kunyazwi zvakadaro, inini pachangu ndinazvo zvendingagondawo munyama. Kudai aripo munhu unokarakadza kuti ungagonda nyama, inini ndingamupinda: 5ndakachekwa ngezuva rechisere, ndiri worudzi revanhu veIsuraeri, ndiri wedzinza raBhenjamini, ndiri muHebheru wakabarwa ngevaHebheru; paMipango ndiri muFarisi.6Nendaa yokutsamwirira ndakaita mutambudzi wechiara. Ngendaa yekutendeka kweMupangondakaita usina ndaa. 7Asi izvo zvainga upfumi kwendiri, ndakazvierenga kuita zvisina shkwirongendaa yaKristu.8Eya ngegwinyiso, ndinoerenga zveshe kuti zviri zvisina shkwiro ngendaa yekunaka kukuru kwokumuzia Kristu Jesu, Mambo wangu. Ngendaa yake ndakatambudzika ngokurashikirwangezviro zveshe, neni ndinozvierenga kuti zviri marara, kuitira kuti ndiuyirwe naKristu, 99ndioneke mwaari ndisina kururama kuri kwangu, kunobva muMupango, asi ukwo kunouyakubudikidza ngokugonda munaKristu, kururama kunobva kunaMwari ngokugonda. 10Ininindinoda kumuzia Kristu nesimba rekumuka kwake, nokukowana naye mukutambudzika kwake,ndechitodzaniswa naye mukufa kwake, 11kuti zvanyadini ndihanire mukumuka kubva kwevakafa.12Andikwopi kuti ndatohanira ichi nokuti kuita waperera zvino; asi ndinoangirira kuenda mberikuti chiite changu icho chaakandibatira Kristu Jesu. 13Hama, inini ndemene andifungi kutindakabata kuita changu; asi chiro chimwe chendinoita, ndinoriarwa zviri sure nokunanambira zviri mberi. 14Ndinogwinyisira kuenda kumagumisiro, koopuwa chipo chokudaidzwa kunobva mudenga kuri munaKristu Jesu.15Ndizvo isusu teshe vakura ngatiwe nekufunga kwakadaro. Nokudai muno mufunga zvakasiana ngewechiri chiro, neichozve Mwari unozochionesa kwomuri. 16Kwega ngatibatisise kuneizvo zvetakahanira kwezviri.17Hama, itai vanonditedzera wangu. Muningisise avo vanohamba kudai ngechionero chemunacho kwetiri. 18Ngokuti vajinji vanohamba kudai ngemagaa omuchinjiko waKristu; ndakamuronzera ndivo kazhinji, nazvino ndinomuronzera ngokuchema. 19Magumo avo kuparadzwa, chimwari chavo indani dzavo, navo vanoganza ngezvinodanisa zvavo; vanopinimidza ngezvomunyika.20Asi nyika yedu iri mudenga, kubveyozve tinogarira kuuya kweMuponesi, Mambo Jesu Kristu. 21Ena unozosandura muiri woupashi wedu, kuti uite unotodzana nomuiri wouthende wake, kubudikidza ngesimba iro rinomuitawo kuti akone kupfaisa zveshe pashi pake.

Chapter 4

1Ndizvo, hama dzangu, avo vendinoda nevendinoshuwira, kudakara kwangunedzungudza rangu, ngokudaro emai mwakagwinya munaMambo, vanodikanwa vangu. 2Ndinopota Yuodhia, ndinopota Sintikhe, kuti vaano mupinimidzo umwewo munaMambo. 3Zvechokwadi, ndinokumbirawo, iwewe mungani wangu wegwinyiso, detsera madzimai aya, ngokutivakashanda pamwepo neni muvhangeri, pamwepo naKrementi nevamweni vangani vanguvendinoshanda navo, avo mazita avo ari mubhuku reupenyu.4Dakarai munaMambo ngenguva dzeshe; zve, ndinozoti, Dakarai. 5Kupfaa kwenyu ngakuziikanwe kuvanhu veshe. Mambo waapaduzesinde. 6Musanyunyutira chiro, asi muzviro zveshe kubudikidza ngomukumbiro nekupota pamwepo nokubonga, mikumbiro yenyu ngaiziikanwe kunaMwari. 7Kunyarara kwaMwari, kunopinda kuzwisisa kweshe, kunozongwarira mwoyo yenyu nemipinimidzo yenyu munaKristu Jesu.8Pakugumisira, hama, zveshe zviri zvegwinyiso, zveshe zvinoreremedzeka, zveshe zvirozvakanaka, zveshe zviri zvakachena, zveshe zvinodikanwa, zveshe zvine mbiri yakanaka, kudaikuripo kunaka, kudai kuripo kukudzwa, pinimidzai ngeizvi zviro. 9Rambai mwechiita zviroizvo zvemwakadzidza nekuashira nokuzwa nokuona mwendiri; naMwari wkunyarara unozogaranemwi.10Inini ndinodakara kakuru munaMambo kuti zvino pakupedzisira mwakafanira kufunga ndini; ngegwinyiso mwaipinimidza ndini, asi mwakatama nguva wekuzvionisa. 11Haiwa kuti ndinoreketa ngendaa yekutama; ngokuti ndakadzidza kugutiswa kunyazwi ngohuri ugaro wendinawo. 12Ndinozia kuita murombo nokuita mupfumi. Kuzviro zveshe nepakati pazvo zveshe, ndakadzidza zvakafishika zveshe kugutiswa nokuita nzara, zveshe kupfuma nourombo. 13Ndingaita zveshe ndiye unondigwinyisa.14Asi mwakaita zvakanaka kuti mwakatambudzika neni mukutambudzika kwangu. 15Imwimwi vaFiripi ngegwinyiso munozia kuti pakutanga kwevhangeri, apo pendakabva Masedhonia, apana chiara chakatambudzika neni ngendaa yokupa neyokuashira, asi imwimwi mwega. 16Ngekuti kunyazwi apo pendaiya muThesaronika, mwakatumira kamwe nokwechipiri kundidetsera mukutama kwangu. 17Haiwa kuti ndinotsvaka chipo, asi ndinotsvaka muchero yemunozo fumiswa ndiyo.18Asi ndaanazvo zviro zveshe, ndafumiswa. Ndagutiswa, ndaashira kubva kunaEphafrodhitusizvipo zvemwakatumira kubva kwomuri, zviri gwema rakanaka, mudiro unoashirika unodakadzakunaMwari. 19Asi Mwari wangu unozomugutisa ndizvo zveshe zvomunotama, kudai ngeupfumi hwake muuthende munaKristu Jesu. 20Kuna Mwari Baba wedu ngakugare uthende mhera nariini nariini. Ameni.21Tambisai vakacheneswa veshe vari munaKristu Jesu. Hama dzineni dzinomutambisa. 22Veshe vakacheneswa vanomutambisa, kakuru avo vemhuri yaSiza. 23Nyasha dzaMambo Jesu Kristu ngadzigare nemweya yenyu.

## Colossians

Chapter 1

1Pauri, muphostori wa Jesu Kristu nge kuda kwa Mwari, na Thimoti, hama yedu, 2kuti vatswene ne hama vadikanwa muna Kristu, vari mu Corose. Nyasha kwomuri ne ugare kubva kuna Mwari Baba wedu. 3Tinopa nyasha kuna Mwari, Baba wa Ishe wedu Jesu Kristu, nenguva dzeshe tishamunamatiravo.4Isusu takazkwa kutenda kwenyu muna Kristu neRudo romunaro kuva tswene weshe vaMwari, 5ngekuda kwekugarira kwakamuemera kudenga. pakutanga makazkwa ngekuda kweku garira mu shoko rechokwadi, Evangeri, 6rakaguma kwomuri. Nokutiwo riri kubara muchero neku kura mu nyika yeshe, ne kwomuri, kutangira pamazua emakarizkwa nekuzia nyasha yaMwari muchokwadi.7Iri Ivangeri remakadzidza na Epafres, mudikanwa wedu muperekedzi, uyo ari minista yaKristu, anoti fevera. 8Ena wakati erengedza ngekuda kwerudo renyu muMweya.9Nge kuda kazvo, nesuwo, kutangira pamazua etakazua, atina kumbo ema kunamata neku kumbira kuti kudzare neruziwo rekuda kwenyu, mukuzia nekufunga mu Mweya. 10Isusu tino namata kuti muhambe muchokwadi munaMwari, kuti adakare muzweshe, echibara neku kura muruziwo ramwari pamabasa eshe.11Tinonamata kuti muguinyiswe nge simba reshe, ngekudankwe simba re girori, pakuguinyisira nekuemera kweshe. 12Tinonamata kuti mupe nyasha kuna Mwari nge mufaro, wakamu nasirira kuti muachire diwi rimwe re nhaka ye watswene pa chienda.13Ena wakatibvisa muSimba reRima nekuti twara ku umambo we Mwanakomana wake aano disisa. 14Vatinaye ruregerero, ndizvo ruregerero re zwitadzo.15Ena ihope yaMwari Asinga woneki, dhangwe re zwisikwa zweshe. 16Ndizvo, kwaari, zwiro zweshe zwakasikwa, zwoda kudenga ne panyika, zwinooneka nezwisika oneki; muhumambo, kana muutongi, zwiro zweshe zwakasikwa ndiye nekutizwe kwaari. 17Ena matangiro ezviro zweshe, nezviro zweshe zwakaunzwa ndiye.18Ena musoro yo Mwiri, uri chiara. Ena maambo, dhambwe pakati pevakafa; nokudaro, Ena uri pekutanga pazwiro zweshe. 19Ngekuti, wakadakadza Mwari pazweshe , akagara mwaari, 20nekutizwe wainga akaita runyararo nge ngazi yepamuchinjiko wake, ngekubudikidza kwake, zwirwgererei pachenyu pazweshe, kuda munyika kana mudenga.21Nemwiwo kare mwainga vapara nemagaa mukupinimidza kwenyu, mwechiita mushando yakashata. 22Zvino wakaiyanisa munyama yemuiri wake kubudikidza ngokufa, kuti amuise muri vakacheneswa nevasina ndaa, musikashooreki pamberi pake, 23kudai mwechiangira kugara mwakadzimikwa nokugwinyiswa mukugonda, musikatsukunuswi kubva mugonda remwakagondiswa ngevhangeri remwakazwa, iro rakachumairwa kunezvisikwa zveshe pashi pomudenga. Inini, Phauri, ndakaitwa mushandiri waro vhangeri iri.24Zvino ndinodakara mukutambudzika kwangu ngendaa yenyu, ndechizadzisa munyama yangu icho chakasarira chemadambudziko aKristu ngendaa yomuiri wake, kuronza, chiara. 25Inini ndakaitwa mushandiri kudai ngoungwariri wakapuwa kwendiri ndiMwari ngendaa yenyu, kuzadzisa izwi raMwari kuti rinase kuziikanwa. 26Mushamiso wainga wakafishwa kubvira pakutanga kumibarirwana yeshe, asi zvino waoneswa kunevatswene vake. 27Kwavari Mwari wakatsanangura kuti avaziise icho chiri upfumi hwouthende wechakafishika pakati pevemadzinza, ndiye Kristu mukati mwenyu, gonda routhende.28Uyo Ndiye wetinochumaira, techipanga munhu weshe nokudzidzisa munhu weshe muungwaru hweshe, kuti tiunze munhu weshe akaperera munaKristu. 29Ngekuti ndizvo izvi zvendinoshandawo, ndechitambudzika ngesimba rake iro raakafemera mukati mwangu ngesimba.

Chapter 2

1Ngokuti ndinoda kuti muzie kuti kukura kwakaitawani kwokutambudzika kwendinakwo ngendaa yenyu, nendaa yaavo vari muRaodhisia, naavo veshe vasati vatongoona hope yangu ngokwenyama, 2kuti mwoyo yavo igwinyiswe nokubatana pamwepo murudo, kuti vawe neupfumi weshe wekuzwisisa wakakwana nokuwa neruziyo rechakafishika chaMwari, zvinoronza Kristu emene,. 3mwaari kwakafishwa upfumi weshe weungwaru neweruziyo.4Ndinoronza izvi kuti kusazoapo naumwe unozomuchengedzera ngemazwi ourimbwi. 5Ngokuti kunyazwi ndisipo ngomuiri, asi ndinemwi mumweya, ndechidakara, ndechiningirakuzwanana kwenyu nokugwinya kwokugonda kwenyu munaKristu.6Sezvamwakaashira Kristu Jesu Mambo, angirai kupona mukati mwake, 7munenzindedzakadzimikwa nokuakwa mukati mwake, mwechigwinyiswa mukugonda, kudaingezvemwakadzidziswa, mwechizadzwa ngokubonga.8Ngwarai kuti asazoapo naumwe unomushaishira ngoungwaru wevanhu nokuchengedzera ngezvisina shkwiro, kuteera mishuma yevanhu, kudai ngokudzidzisa kwomweya yemunyika, haiwa kwaKristu. 9Ngokuti mwaari munekuperera kweshe kwoUmwari kunogara mumuiri.10Mwaari imwimwiwo muri vakaperera, uwo uri soro padera pevatongi veshe nepadera pevanesimba. 11Mwaariwo imwimwi mwakachekwa ngokuchekwa kusikaitwi ngenyara, ngokubviswakwomuiri wenyama, mukuchekwa ukwo kuri kwaKristu. 12Apo pemwakaigwa pamwepo nayemurubhabhatidzo, rwemwakamuswazve pamwepo naye kubudikidza ngokugonda musimbaraMwari uwo wakamumusa kubva kwevakafa.13Pemwaiya vakafa mukupauka kwenyu nokusikachekwa kwenyama yenyu, Mwariwakamuita kuti mupone pamwepo naye, apo paakatikungurira kupauka kwedu kweshe, 14atsukutidza chisungo chakanyorwa cheMupango, icho chakatiitira ndaa nemutemo yacho chinopesana nesu; naye wakachibvisa munjira, akachikohomera pamuchinjiko. 15Wakadusapo vatongi nevane simba, akavabudisa pamhene, echivanyisa ndiwo.16Ndizvo musatendera munhu kuti amutonge ngendaa yezvokudya nokuti zvokumwa nokuti ngendaa yemishongano yokurha nokuti yokutawa kwomwedzi nokuti yemaSabatha. 17Izvo zviri bvuri rezvinouya, asi muiri ngewaKristu.18Musatendera naumwe kuti amukorerese kuashira chipo chenyu ngokudzipfaisa ngamaune nokudira ngirosi, echibatisisa kuneizvo zvaakaona, echidzikudza kusina shwiro ngomupinimidzo wenyama, 19asikanasi kubatirira kuSoro, kweriri muiri weshe unonasa kugutswa nokugwinyiswa ngenhengo nemidzira, unokura ngokukuriswa ndiMwari.20Kudai mwakafa pamwepo naKristu kubva kuzvidzidziso zvokutanga zvenyika, munodzipfaisangenyi kungwarira zviemeso, kudai ngevachapona ngezvomunyika? 21Izvo zvinoti, “Musabata,musaraira, musagwama.” 22Mutemo iyi yeshe inoereketa ngezviro zvinopera ngokushandiswa;ndiyo mupango nezvidzidziso zvevanhu zvega. 23Zviro zvakadai ngegwinyiso zvinoonekazvakadai ngezvinoungwaru mukudira kwokuda nokudzipfaisa nokurekeredza muiri; asi azvinasimba rokunyisa kuda kwenyama.

Chapter 3

1Ndizvo kudai mwakamuswa pamwepo naKristu, tsvakai zviro zviri padera, apo pana Kristu, akagara ngokumudyo kwaMwari. 2Emesai mipinimidzo yenyu kunezviro zviri padera, haiwa kuzviro zviri munyika, 3ngokuti imwimwi mwakafa, nokurarama kwenyu kwakafishwa pamwepo naKristu munaMwari. 4Apo Kristu uwo uri kurarama kwenyu ooneswa, munozoonekawo pamwepo naye muuthende.5Ndizvo urayai zviemuriro zvenyu zvenyika: kuomba, kusikasukika, kuemura kwomuiri,kudisisa zvakashata nokuemura pfuma, ukwo kuri kudira muedzaniso. 6Ngendaa yeizvi zviroushungu hwaMwari hunouya padera peavo vokusikapurutana. 7Kwezviri imwimwiwomwakahamba mukati mwazvo kare, apo muchagara mukati mwazvo. 8Asi zvino imwimwiwo rashai zviro zveshe izvi: kutseneka, ushungu, kunyenya, kutuka nekureketa zvinotdanisa ngemiromo yenyu.9Musanyeperana, kwechioneka kuti mwakarasha munhu wekare nezviito zvake, 10nemwi mwakadzipfekedza munhu mutsva, uwo unomusirirwa muruziyo kuti aedzane nemuedzaniso wouwo wakamusika. 11Apachina muGiriki nokuti muJudha, wakachekwa nokuti usikazi kuchekwa, wenyika mukanza, muSkuthia, hloko nowakasununguka. Asi Kristu ndiye zveshe nomukati mwazvo zveshe.12Ndizvo, kudai ngevakatsanangurwa vaMwari, vakacheneswa nevanodikanwa, pfekai pachenyu mwoyo wokuzwira urombo, nyasha, kunaaniswa, kupfaa nokusengerera. 13Mwechisengerera umwe noumweni, mwechirekererana, kuti aripo munhu unendaa kunoumweni; kudai ngezvaakamurekerera Mambo, ndizvo nemwiwo munosisira kurekererana. 14Kupinda izvi zveshe, dzipfekedzei ngorudo, rinosungira zviro zveshe pamwepo mukunyarara kwakaperera.15Tenderai kuti kunyarara kwaKristu kutonge mumwoyo yenyu; ndikwo kwemwakadaidzirwa mumuiri umwe. Mwechibonga. 16Izwi raKristu ngarigare mukati mwenyu ngokuwandisa, mwechidzidzisana nokupangana umwe noumweni muungwaru weshe; mwechibonga mumwoyo yenyu embai nduyo, ngoma nengoma dzoMweya kunaMwari. 17Kunyazwi chiinyi chemunoita, ngeizwi nokuti ngomushando, itai zviro zveshe ngezita raMambo Jesu, mwechibonga kunaMwari Baba kubudikidza ndiye.18Vakadzi, farirai vamuna venyu, kudai ngezvinosisira vari muna Mambo. 19Vamuna, idai vakadzi venyu, musaita ushungu kwavari. 20Vana, yaeyai vabari venyu pazveshe, ngokuti ichi chiri mushando wenyu unodakadza Mambo. 21Madzibaba, musatsenesa vana venyu, kuti mwoyo yavo isazopera simba.22Hloko, yaeyai madzimambo enyu omunyika ngezviro zveshe, haiwa ngokurindwa, kudai ngevanodakadzisa vanhu, asi ngemwoyo weshe, mwechitya Mambo. 23Kunyazwi chiinyi chemunoita, shandai ngemwoyo, kudai ngevanoshandira Mambo, haiwa vanhu. 24Mwechizia kuti munozoashira musharo wenhaka kubva kunaMambo. Munoshandira Mambo Kristu. 25Ngekuti ena unoita zvakashata unozoashira zvakashata zvaakaita, akuna musananguro.

Chapter 4

1Madzimambo, itirai hloko dzenyu izvo zvakanaka nezvinoedzana, mwechizia kuti imwimwiwo munaMambo mudenga.2Angirai mukukumbira, mwechirinda murimwo ngokubonga. 3Panguva imweyo mwechitikumbirirawo kuti Mwari atibeurire musiwo weizwi, kuti tirekete chakafishika chaKristu, chendiri muzvisungo ngendaa yacho, 4nyengeterai kuti ndinase kuchionesa pamhene kudai ngezvendinofanira kuti ndirekete.5Hambai muungwaru kwavari vari kubanze,mwechitenga mukuwo. 6Kureketa kwenyu ngakuwe nenyasha nguva dzeshe, kwechirungwangomunyu, kuti muzie njira inosisira kupingurana ndiyo umwe kuno umweni.7Thichikusi unozomuronzera mashoko eshe ngendaa yangu; uwo uri hama unodikanwa,mushandi unogondeka, mungani wedu unoshanda pamwepo neni munaMambo. 8Ndamutumirakwomuri ngeiyi ndaa, kuti muzie ngokugara kwedu nokugwinyisa mwoyo yenyu. 9UnouyayonaOnesimusi, hama inogondeka neinodikanwa, uwo uri umwe wenyu. Vanozomuronzera zveshezvinoitwa pano.10Aristakhusi mungani wangu muubhanditi unomutambisa, naMarako muzukuru waBhanabhasi (uwo wemwakaashira kupangwa ngendaa yake; kudai echiguma kwomuriyo mumuashire.), 11NaJesu unozwi Justusi unomutambisa. Avo ndivo vanhu vega vakachekwa pakati pevangani vangu vendinoshanda navo muumambo waMwari, navo vakandiembedzera.12Ephafrasi, umwe wenyu, muranda waKristu Jesu, unomutambisa. Nguva dzeshe unomutambudzikira mukukumbira kwake ngendaa yenyu, kuti mueme mwakaperera mwechizia ngegwinyiso icho chiri kuda kwaMwari. 13Ngokuti ndinoita chapupu ndiye kuti unomushandira kukuru naavozve vari muRaodhisia nevari muHieraporisi. 14Ruka, dhokodheya unodikanwa naDhemasi vanomutambisa.15Tambisai hama dziri muRaodhisia, naNyumufa nechiara chiri mumhatso yake. 16Naapo iyi tsamba yadzidzwa pakati penyu, itaizve kuti idzidzwe muchiara chevaRaodhisia; kuti nemwiwo mudzidze tsamba inobva Raodhisia. 17Mwechironzera Akhipusi kuti, “Ngwara kuti upedzise mushando wowakaashira kubva kunaMambo.”18Inini, Phauri, ndanyora kutambisa uku ngenyara yangu yemene. Karakadzai maketani angu. Nyasha ngadzigare nemwi.

## 1 Thessalonians

Chapter 1

1Phauri, Sirivhanusi naThimothi, ndinonyorera kuchiara chevaThesaronika chiri munaMwari Baba nomunaMambo Jesu Kristu. Nyasha nokunyarara ngazvigare nemwi.2Tinobonga Mwari nguva dzeshe ndimwi mweshe, techimukarakadza mumukumbiro yedu. 3Tinogara techimukarakadza pamberi paMwari naBaba edu ngemushando wenyu wokugonda nokushandira kwenyu murudo nokusengerera kwokugonda munaMambo wedu Jesu Kristu.4Ngekuti tinozia, hama munodiwa ndiMwari, kuti wakamusarudza, 5ngekuti vhangeri redu arizi kuuya kwomuri ngeizwi rega, asi ngesimbawo nomuMweya Wakachena nokugwinyiswa kukuru. kudai ngezvomunozia kuti tainga tiri vanhu vakadini pakati penyu ngendaa yenyu.6Nemwi mwakaita vaedzereri vedu nevaMambozve, mwechiashira izwi mukutambudzika kukuru, ngekudakara kwoMweya Wakachena. 7Ngekudaro mwakaita chionero kwavari veshe vanotenda muMasedhonia nomuAkhaiya.8Ngokuti kubvira kwomuri izwi raMambo rakazwika haiwa muMasedhonia nomuAkhaiya mwega, asi kundau dzeshe kugonda kwenyu munaMwari kwakaziikanwa, akuchasisiri kuti isusu tirekete chiro. 9Ngekuti avo vemene vanoshuma tisu ngenjira yemwakatiashira ndiyo pakati penyu, nenjira yemwakatendeuka ndiyo kuna Mwari kubva kumuedzaniso yekudira, kuti mushandire Mwari unopona wegwinyiso, 10nokugarira Mukororo wake unobva mudenga, waakamusa kubva kwavakafa, ndiJesu uwo unotinunura kubva muushungu unouya.

Chapter 2

1Ngokuti imwimwi mwemene munozia, hama, kuti kuuya kwedu kwomuri akuzi kuita kusina shkwiro. 2Asi kunyazwi takatambudzika pakutanga nokuitirwa zvinotsverudza muFiripi, kudai ngezvomunozia, takatsunga munaMwari wedu kureketa kwomuri vhangeri raMwari ngokutambudzika kukuru.3Ngekuti kupota kwedu akuzi kubva mukupauka akadi nokuti mukusikasukika nokuti mukuchengedzera. 4Asi kudai ngezvetakatendwa ndiMwari kuti tigondwe ngevhangeri, ndizvo tinoreketa, haiwa kudakadza vanhu, asi Mwari uwo unoedza mwoyo yedu.5Ngekuti munonasa kuzia, naMwari ndiye chapupu chedu, atizi kuoneka kunyazwi ngouri mukuwo techironza mazwi ourimbwi, kudai ngezvomunozia, nokuti zano rokuemura pfuma. 6Tisikatswaki kuirikidzwa ngevanhu, nokuti kunobva kwomuri nokuti kunobva kunevamweni.7kunyazwi taikona kuita mutwaro kwomuri, kudai ngevapostori vaKristu. Asi taiya takapfaapakati penyu, kudai ngezvaanoita mureri apo echirera vana vake. 8Ndizvo techimudisisa taida kukoverana nemwi haiwa vhangeri raMwari rega, asi nokupona kwedu kwemene, ngokuti imwimwi mwakaita vanopinda kudikanwa kakuru kwetiri. 9Ngokuti munokarakadza kushanda kwedu nokurwadziwa hama. Takashanda usiku nemasikati, kuti tisazoita mutwaro kunoumwe wenyu, apo petakachumaira kwomuri vhangeri raMwari10Imwimwi muri zvapupu, naMwariwo, ngokucheneswa nokurungama nokusakaitirwa ndaa kwakaitawani kwetakaita kwomuri imwimwi vatendi. 11Kudai ngezvomunozia njira yetakaita kunoumwe ngaumwe wenyu, kudai ndibaba vanoitira kunevana vavo, 12techimupanga nokumugwinyisa nokupupura, kuti muhambe kudai ngezvinosisira kuna Mwari, uwo unomudaidza kuumambo wake wemene nouthende.13Isusuwo tinoangira kubonga Mwari ngeizvi, kuti apo pemwakaashira izwi raMwari iro remwakazwa kubva kwetiri, mwakariashira haiwa kudai ngeizwi revanhu, asi kudai ngezveriri gwinyiso, izwi raMwari, iro rinoshandawo mukati mwenyu imwimwi vatendi.14Ngokuti imwimwi, hama, mwakaita vatedzereri vezviara zvaMwari munaKristu Jesu izvo zviri muJudhiya, ngokuti mwakatambudzwawo ngezviro zvakatodzana ngevanhu venyika yenyu kudai ngezvevakatambudzwa avo ngevaJudha. 15avo vaJudha vakauraya veshe. Mambo Jesu nevaprofeti, vakatidzinga, vasikadakadzi Mwari, vari vanorwisana nevanhu veshe, 16vechitirambidza kureketa kunevemadzinza kuti vaponeswe. Ndizvo vakaangira vechizadzisa chipimo chekushaisha kwavo ngenguva dzeshe. Asi ushungu waMwari wakauya padera pavo.pakupedzisira.17Asi kudai tisu, hama, petakaparadzaniswa nemwi kwenguva doko, mukuonana kwemuiri, haiwa kwomwoyo, takatsamwirira kuona hope yenyu ngokumushuwira kakurutu. 18Ngekuti tinoda kuuya kwomuri. Inini, Phauri, kamwe nokwechipiri, naSathani wakatipinga. 19Ngokuti chiinyi gonda redu nekuti kudakara kwedu nokuti dzungudza retinoganza ndiro pamberi paMambo wedu Jesu pakuuya kwake? Andimwipi here? 20Ngekuti imwimwi muri uthende wedu nekudakara kwedu.

Chapter 3

1Ndizvo apo takakorera kushingirira, takapinimidza kuti kwakanaka kuti tisiiwe sure tega muAtenesi. 2Nesu takatuma Thimothi, hama yedu nomushandi waMwari muvhangeri raKristu, kuti amugwinyise nokumuembedzera mukutenda kwenyu. 3Kuti asazoapo munhu unokutukuswa ngemadambudziko aya. Ngegwinyiso imwimwi mwemene munozia kuti izvi ndizvo zvetakaemeserwa.4Ngegwinyiso, apo petainga nemwi, takambomuronzera kuti tinozorwadziwa ngokutambudzwa, kudai ngezvakaitika, kudai ngezvomunozia. 5Ngeiyi ndaa ininiwo apo ndakakorera kushingirira, ndakatumira kuti ndizie ngendaa yokutenda kwenyu, ndechitya kuti pamweni muedzi wainga amuedza nemushando wedu waizoita usina shkwiro.6Asi Thimothi apetuka kwetiri kubva kwomuri, wakatiunzira mashoko anodakadza okutenda kwenyu nerudo rwenyu. Wakatironzerawo kuti munonasa kupinimidza tisu ngenguva dzeshe, mwechishuwira kutiona, kudai tisuwo tinoshuwira kumuona. 7Ngendaa yeizvi, hama, takagwinyiswa ndimwi mukutama kwedu kweshe nokutambudzika kubudikidza ngokugonda kwenyu.8Ngokuti zvino tinopona, kudai imwimwi mwechiangira kuema mwakagwinya munaMambo. 9Ngekuti tingaita mabongereyi kuna Mwari ndimwi, ngendaa yekudakara kweshe kwetinodakara ndikwo ngendaa yenyu pamberi paMwari wedu? 10Tinokumbira kakuru usiku nemasikati kuti tione hope dzenyu nokuzadzisa kunyazkwi chiri chinotamika mukugonda kwenyu.11Zvino Mwari wedu naBaba emene naMambo wedu Jesu ngaatungamirire njira yedu kwomuri. 12NaMambo ngaaite kuti muwande nokuwanza rudo pakati penyu umwe kune umweni nokunevanhu veshe, kudai ngezvetinoitawo isusu kwomuri. 13kuti ena agwinyise mwoyo yenyu mukucheneswa kuti muite vasina ndaa pamberi paMwari wedu naBaba, pakuuya kwaMambo wedu Jesu pamwepo nevatswene vake veshe.

Chapter 4

1Ndizvo pakupedzisira, hama, tinomukumbira nokukumbira munaMambo Jesu kuti, kudai ngezvemwakaashira kwetiri njira inofanera yekuhamba ndiyo nekumudakadza Mwari, kudai ngezvomunohamba, kuti muwanze kudaro. 2Ngekuti munozia kupanga kwetakamupanga kubudikidza ndiMambo Jesu.3Ngokuti uku ndikwo kuda kwaMwari, kucheneswa kwenyu; kuti murekere kupomba, 4kuti umwe ngaumwe wenyu azie njira yokudzitorera mukadzi pachake mukucheneswanemukureremedza, 5haiwa ngokuemura kwakashata, kudai ngevemadzinza vasikamuzii Mwari. 6kuti kusaapo naumwe unopauka nokushaishira hama yake ngeiyi ndaa, ngokuti Mambo ndiye muunzidziri weizvi zveshe, kudai ngezvetakambomuronzera nokupupura kudaro.7Ngokuti Mwari aazi kutidaidzira kunezvisikazi kusukika, asi mune zvakacheneswa. 8Ndizvo kunyazwi ndiani unoramba izvi, aarambi munhu akadi, asi unoramba Mwari, uwo unopa kwomuri Mweya mutswene wake .9Asi ngendaa yerudo pakati pehama amutami kuti munhu amunyorere, ngokuti imwimwi mwemene mwakadzidziswa ndiMwari kuti mudane umwe kuneumweni. 10Ngegwinyiso munodzida hama dzeshe dziri muMasedonia mweshe. Asi tinomupanga, hama, kuti muwanze nokuwanzisisa. 11Kuti muedze kugara ngokunyarara nokubatika ngemushando yenyu yega nekushanda ngenyara dzenyu, kudai ngezvetakamupanga, 12kuti muhambe ngenjira inosisira pamberi pevari kubanze, musina chemunotama.13Hama, atidi kuti muite vasikazii, ngendaa yaavo vakaata, kuti musazotambudzika kudai ngavamweni vasina gonda. 14Ngokuti kudai techitenda kuti Jesu wakafa nokumukazve, zvakanyadaro kubudikidza ndiJesu, Mwari unozovaunza pamwepo naye avo vakaata. 15Ngokuti tinoronza izvi kwomuri ngeizwi raMambo, kuti isusu tichapona, tasara metsa kuuya kwaMambo, atitongozotangiri avo vakaata.16Ngekuti Mambo pachake unozodzaka kubva kudenga ngekudaidzira ngeizwi rengirosi huru nekuridzwa kwegwama raMwari, nevakafa vari munaKristu vanozotanga kumuka. 17Zvino isusu tichapona tasara, tinozotorwa pamwepo navo mumakore kooshongana naMambo mudenga. Ngokudaro tinozogara naMambo mhera nariini. 18Ndizvo embedzeranai ngemazwi aya.

Chapter 5

1Asi ngendaa yenguva nemikuwo, hama, amutami kunyorerwa ndizvo. 2Munonasa kuzia kuti zuva raMambo rinoguma kudai ngembavha inoguma usiku. 3Apo vanozoti: “Kuripo kunyarara nokungwaririka,” zvino ngekukasira kuparadzwa kuchauya padera pavo, kudai ngokurwadziwa kunouya padera pemudzimai wosununguka, apana unozotiza4Asi imwimwi, hama, amuri muchidimapi, kuti iro zuva rimugumire kudai ngembavha. 5Ngokuti imwimwi mweshe muri vana vokujeka nevemasikati; atisiri vousiku akadi nokuti vechidima. 6Ndizvo zvino tisaata, kudai ngezvevanoita vamweni, asi ngatirambe techirinda, tingware. 7Ngokuti avo vanoata, vanoata usiku, naavo vanodakwa, vanodakwa usiku.8Asi isusu tiri vemasikati ngatingware, takapfeka chihlangu chepaditi chokugonda norudo, nechiqoko kuita gonda reruponeso. 9Ngokuti Mwari aazi kutiemesera ushungu, asi kuti tione kuponeswa kubudikidza ndiye Mambo wedu Jesu Kristu. 10Uwo wakatifira kuti kunyazwi tichazwa nokuti taata, tipone pamwepo naye. 11Ndizvo embedzeranai umwe kuneumweni, muakane umwe kuneumweni, kudai ngezvamunoita.12Asi tinomukumbira, hama, kuti mureremedze avo vanoshanda pakati penyu, vanomutungamirira munaMambo, vanomupanga. 13Muvareremedze kakuru murudo ngendaa yemushando wavo. Iwai vanekunyarara pakati penyu. 14Tinomukumbirawo, hama, pangai avo vane nungo, gwinyisai avo vane mwoyo inodemera, detserai avo vakarembedzeka, sengererai kwavari veshe.15Ngwarai kuti pasazoapo naumwe unounzidzira zvakashata kumunhu ngendaa yezvakashata, asi ngenguva dzeshe tsvakai kuita zvakanaka, umwe kwoumweni nokwavari veshe. 16Dakarai nguva dzeshe. 17Kumbirai ngokusikareki. 18Bongai pazviro zveshe; ngokuti ichi chiri kuda kwaMwari muna Kristu Jesu kwomuri.199 Musadzima Mweya. 20Musashoora mazwi akaprofetwa. 21Asi edzai zviro zveshe; batisisai izvo zvakanaka. 22Swederai miemo yezveshe zvakashata.23Mwari wekunyarara emene ngaamuchenese kakuru; mweya wenyu nemwoyo nemuiri ngazvingwarirwe kukuru, zvisina ndaa pakuuya kwaMambo wedu Jesu Kristu. 24Uwo wakamudaidza unogondeka, naye unozozviita.25Hama, tikumbirirei. 26Chingamidzai veshe vatendi ngemuromo ngokucheneswa. 27Ndinomupanga kukuru ndiMambo kuti iyi tsamba idzidzwe kuhama dzeshe. 28Nyasha dzaMambo wedu Jesu Kristu ngadzigare nemwi.

## 2 Thessalonians

Chapter 1

1Phauro, Sirivhanusi naThimothi, ndinonyorera kuchiara chevaThesaronika chiri munaMwari Baba edu naMambo Jesu Kristu. 2Nyasha ngadzigare nemwi nokunyarara zvinobva kunaMwari Baba edu naMambo Jesu Kristu.3Tinofanira kubonga Mwari nguva dzeshe ndimwi, hama, kudai ngezvinosisira, ngokuti kugonda kwenyu kunokura kakuru, norudo rwenyu umwe kunoumweni runowanzwa. 4Ndizvo isusu temene tinoganza ndimwi pakati pezviara zvaMwari ngendaa yokusengerera kwenyu nokugonda kwenyu mukutambudzika kweshe nomumadambudziko omunoshingirira. 5Izvi zvinoonisa kururama kwekutonga kwaMwari, kuti muerengwe muri vanofanira umambo waMwari, uwo womunotambudzikirawo.6Ngegwinyiso chiri chiro chakatendeka kunaMwari kuti aunzidzire kutambudzika kwavari vanomutambudza, 7nokupa kudzorora kwomuri vanotambudzika pamwepo nesu, apo Mambo Jesu paanooneswa echibva mudenga pamwepo nengirosi dzake dzine simba, 8mumurazvu womuriro unobaka, echiunzidzira kwavari vasikamuzii Mwari nokwavari vasikayaeyii vhangeri raMambo wedu Jesu.9Avo vatambudzwa ngekuparadzwa kusikaperi, vanozopaurwa kubva kuhope yaMambo nokubva kuuthende wesimba rake, 10apo paanouya kooirikidzwa ngevakacheneswa vake nokushamiswa pakati pavo veshe vanotenda, ngeiro zuva, ngokuti uchapupu wedu kwomuri wakatendwa.11Ngeiyi ndaa isusu tinomukumbirira nguva dzeshe, techikumbira kuti Mwari wedu amuite vanofanira mukudaidza kwake nokuzadza ngesimba rake rokudisisa kweshe kuita zvakanaka nemushando wekugonda, 12kuti zita raMambo wedu Jesu riirikidzwe mwomuri, nemwi muirikidzwe mwaari, dai ngezvakaita nyasha dzaMwari wedu naMambo Jesu Kristu.

Chapter 2

1Hama, ngendaa yekuuya kwaMambo wedu Jesu Kristu nokuunganidzwa kwedu kwaari, 2tinokumbira kuti musazokasira kuzunguniswa mumipinimidzo nokuti kushamiswa, kunyazwi ngomweya nokuti ngeizwi nokuti ngetsamba, yakadai ngeinobva kwetiri, yechiti zuva raMambo raguma.3Musazochengedzerwa ngemunhu kunyazwi ngeiri njira; ngekuti zuva iro arizogumi kusati kwaapo kupauka kutanga, nemunhu wokushaisha asati aoniswa, Mwanakomana wekurashwa. 4uwo unorwisa nokudzitunhumadza padera pazvo zveshe zvinozwi zvimwari nepadera pezvinodirwa, ndizvo unogara pachigaro chake mutemperi raMwari, echidziita Mwari.5Amuchakarakadzi here kuti apo ndichiriipo nemwi ndakamureketera izvi zviro? 6Nazvino munozia icho chinomurambidza, kuti uwo aoniswe ngenguva yake yaguma. 7Ngokuti chakafishika chisikazi kunaka choshanda; asi zvichaitika metsa uwo unorambidza zvino abviswa.8Apo wakashata unozooneswa, uwo unozoparadzwa ndiMambo Jesu ngemweya womuromo wake, nekumuparadza ngokuoneka kwokuuya kwake. 9Kuuya kwouwo usikazi kunaka kwakadai ngekushanda kwaSathani, unoshandisa simba reshe, zvioniso, mishamiso yemanyepo, 10ngembeu yeshe yokuchengedzera kweshe kwokusikanaka kwavari vanorashika, ngokuti vanoramba kuda gwinyiso kuti vaponeswe.11Ngeiyi ndaa Mwari unovatumira simba guru rekuvapausa, kuti vatende manyepo, 12kuti veshe vasikatendi gwinyiso, asi vechidakadzwa ngekusakatendeka vatongwe.13Asi kunodikanwa kuti tibonge Mwari nguva dzeshe ngendaa yenyu, hama dzinodikanwa munaMambo, ngekuti Mwari wakaketera kuita muchero yekutanga yeruponeso kubudikidzangokucheneswa kwoMweya nokubudikidza ngekutenda gwinyiso. 14Ngekuti izvi ndizvo zvaakamudaidzira kubudikidza ngevhangeri redu, kuti muashire uthende waMambo wedu Jesu Kristu. 15Ndizvo, hama, emai mwakagwinya, mubate mupango yemwakadzidziswa tisu, kunyazwi ngeizwi nokuti ngetsamba yedu.16Zvino, ndizvo, Mambo wedu Jesu Kristu emene naMwari Baba edu, uwo wakatida nokubudikidza ngenyasha wakatipa kuembedzerwa kusikaperi negonda rakanaka, 17ngaaembedzere mwoyo yenyu nekuigwinyisa kumushando yeshe nekumazwi eshe akanaka.

Chapter 3

1Pakugumisira, hama, tikumbirirei kuti izwi raMambo rihambiskwe nokukudzwa, kudai ngezverinoita pakati penyu, 2zve, kuti tinunurwe kubva kuvanhu vasikazi kunaka nevakashata, ngekuti andivopi veshe vanokugonda. 3Asi Mambo unogondeka nekuti unozomugwinyisa nekumungwarira kune uwo wakashata.4Nesu tine gonda munaMambo ndimwi, kuti munoita munozoitazve zviro zvetinomupanga. 5Mambo ngaatungamirire mwoyo yenyu kurudo rwaMwari nomukusengerera kwaKristu.6Nokuti hama, muzita raMambo wedu Jesu Kristu, kuti mupauke kubva kunehama yeshe inenungo, isikahambi kudai ngemipango yevakaashira kubva kwetiri. 7Ngokuti imwimwi mwemene munozia njira yokutiedzerera ndiyo isusu; ngokuti atizi kuita nungo pakati penyu, 8atizi kurha chingwa chomunhu nokuti ngouri tisikazi kuchitenga, asi takashanda techitambudzika usiku nemasikati kuti tisazoita mutwaro kunoumwe wenyu. 9Haiwa ngokuti tainga tisina simba, asi kuti tidziite chionero kwomuri, kuti imwimwi mutedzerere.10Petainga tichirinemwi takamupanga kuti: “Kudai aripo munhu usikadi kushanda, asazorha.” 11Ngokuti tinozwa kuti vamweni vanoita nungo pakati penyu, vasikashandi, asi vanokangaidza vanhu. 12Zvino avo vakadaro tinovapanga nokuvapota munaMambo Jesu Kristu kuti vashande mushando yavo ngekunyarara, varhe chingwa chawo.13Hama, musaremba kuita zvakanaka. 14Kudai aripo munhu usikazkwii izwi redu reiyi tsamba, muringisisei munhuwo, kutimmusazkwanana naye, kuti ena adaniskwe. 15Musazomuerenga kuti igaa, asi mumupange kudai ngehama.16Mambo weronyararo emene ngaamupe kunyarara nguva dzeshe nenjira dzeshe. Mambo ngaagare nemwi mweshe. 17Inini Phauri ndanyora kutambisa uku ngenyara yangu yemene. Ichi chioniso chiri mutsamba yangu yeshe; ndiyo njira yendinonyora ndiyo. 18Nyasha dzaMambo wedu Jesu Kristu ngadzigare nemwi mweshe.

## 1 Timothy

Chapter 1

1Pauro, muapositora waShe Kristu Jesu nekuraira kwaMwari, Muponesi wedu, naKristu Jesu, tariro yedu, 2kunaTimotio, mwana wangu chaiye pakutenda: Nyasha, nengoni, nerugare, zvinobva kunaMwari Baba, naKristu Jesu, Ishe wedu ngazvive newe.3Sezvandakakumbira zvikuru kwauri, ndechienda Makedhonia, ndinoti, usare paEfeso, kuti uraire vamwe varegere kudzidzisa dzimwe dzidziso. 4Kana kurangarira ngano nemazitaemadzitetegeru asingaperi, zvinongomusa nharo, zvisingatendisi zvakarairwa naMwari, zviri mukutenda.5Asi chinovavarirwa nemurairo ndirwo rudo rInobva pamoyo wakachena, nepahana yakanaka, nepakutenda kusinganyengeri. 6Vamwe vakarashika pazvinhu izvi, vakatsaukira mukutaurakusinamaturo; 7vechitsvaka kuti vave vadzidzisi vemurairo, vasingazii zvevanoreva kana zvevanosimbisa. 8Asi tinoziva kuti murairo wakanaka kana munhu achiita nawo sezvinoreva murairo.9Nokuti tinoziya kuti: murairo hauna kuitirwa wakanaka, asi vasinehanya nemurairo, nevasingateereri, nevasingadi Mwari, nevatadzi, nevasiri vatsvene, nevasinehanya naMwari, nevanorova madzibaba, nevanorova madzimai,nevanouraya vanhu, 10navanopombora nevarume,navanoba vanhu, nevanonyepa, nevanopika nhema, uye kana chimwe chirikochinopesana nedzidziso yakanaka. 11Sezvinoreva evhangeri yekugwinya kwaMwari wemufaro, yendakapuwa inini.12Ndinobonga Kristu Jesu, Ishe wedu, wakandipa simba, nekuti wakati ndakatendeka, akandiisa pabasa rake. 13Kunyange ini ndaimhura Mwari kare, nemutambudza ndechiteera vanhu zvakaipa, asi ndakaitirwa ngoni, nokuti ndakanga ndechizviita nekusaziva pakusatenda. 14Asi nyasha dzaShe wedu dzakawanda zvikuru nokutenda, nerudo ruri munaKristu Jesu.15Iri shoko rinofanira kutendwa kwazvo, kuti: Kristu Jesu wakauya panyika kuzoponesa vatadzi avo, inini ndiri mukuru wavo. 16Asi nazvo ndakaitirwa ngoni, kuti Jesu Kristu aratidze moyo wake weshe murefu mandiri, inini mukuru wevatadzi, kuti ndiee chiratidzo kuna vanozotenda kwaari, zvinovaisa kuupenyu bwusingaperi. 17Hino ena Mambo asingaperi, asingafi, asingawonekwi, Mwari umwe wega, wakachenjera ngaave nokukudzwa nokuewinya nokusingaperi-peri. Ameni.18Ndinokupa basa iri, iwewe Timotio, mwana wangu, kuti sezvazvakaprofitwa kare pamusoro pako, urwe pfumo rakanaka mazviri. 19Wakabata kutenda nehana yakanaaka; iyo yakarashwa nevamwe, vakarashikirwa nekutenda, 20vamwe vavo ndiHimenio naArekizandro, vandakaisa kunaSatani, vadzidziswe kuti varegere kumhungura Mwari.

Chapter 2

1Nazvo pakutanga kwezveshe ndinoraira kuti vanhu veshe vakumbirirwe, vanyengetererwe, varevererwe, vabongerwe; 2madzimambo, eshe vari vakuru, kuti tigare nerugare nekunyarara pakunamata Mwari kweshe, nemugarire unokudzwa. 3Ndizvo zvakanaka, zvinofadza pamberi paMwari, Muponesi wedu. 4Uyo unoda kuti vanhu veshe vaponeskwe, vaswike pakuziva chokwadi.5Nokuti kuna Mwari mumwe chete, noMureveri mumwe chete vo, pakati paMwari nevanhu, ndiye munhu Kristu Jesu. 6Wakazvipa ena, kuti awe rudzikinuro rweveshe, chive chapupu panguva dzakafanira. 7Ichokwadi, handinyepi, kune chinangwa chandakaitirwa muparidzi nemuapositora nemudzidzisi wevahedheni pakutenda nechokwadi.8Ndinoda kuti varume vanyengetere panzvimbo dzeshe, vachisimudza mavoko matsvene, vasina kutsamwa nenharo. 9Saizvo, kuti vakadzi vashonge ngubo dzakafanira, vanekunyara nokuzvidzora; vasina nevhudzi rakarukwa, nendarama, kana maparera, kana ngubo dzinorha mari jinji. 10Asi ngavapfeke mabasa akanaka, sezvinofanira vakadzi vanoti tinonamata Mwari.11Mukadzi ngaadzidze nekunyarara nokudzviisa pachi kweshe. 12Asi handitenderi mukadzi kuti adzidzise, kana kuti ave nesimba pamusoro pomurume, asi ngaanyarare.13Nokuti Adhamu wakatanga kuvumbwa, tevere Evha. 14NaAdhamu haana kunyengerwa, asi mukadzi wakanyengerwa akapinda pakudarika. 15Asi uchaponeswa nokubereka vana, kana vechirambira mukutenda nerudo, neutsvene pamwepo.

Chapter 3

1Ishoko rechokwadi, rokuti: kana munhu echitsvaka basa remutariri, unoda basa rakanaka. 2Nazvo mutariri unofanira kuva munhu usina chaangapomerwa, murume wemukadzi umwe chete, wakangwara, wakachenjera, unomugarire wakafanira, unoitira vamweni rudo, unoziya kudzidzisa. 3Usingadi waini, usingarwi, asi munyoro, usinegakava, usingakariri mare.4Unobata imba yake zvakanaka, anevana vanozwisisa pasi nemugarire weshe unokudzwa. 5kana munhu asingazii kubata imba yake, ungachengeta sei chiara chaMwari.6Ena asava mutendi mutsva, kuti aregere kuzvikudza, akawira mukutongwa kumwe naDhiabhorosi. 7Uyezve, unofanira kupupurirwa zvakanaka nevari kunze, kuti aregere kuwa nokubatwa nemusungo waDhiabhorosi.8Saizvo vashumiri ngavave vanokudzwa, vasinamazwi maviri, vasingamwi waini jinji, vasingakariri fuma yakaipa. 9Vanochengeta zvakavanzika zvokutenda muhana yakanaka. 10Navo ngavatange kuedzwa vo pakutanga, kubva papo vashumire, kana vasina chavangapomerwa.11Vanhu kadzi ngavave vanokudzwa, vasingacheri vamwe, vakapora, vakatendeka pazveshe. 12Vashumiri ngavave varume vanomukadzi umwe chete, vanobata vana vavo nedzimbadzavo zvakanaka. 13Nokuti avo vakashumira zvakanaka, vanozviwanira zita rinokudzwa nokutsunga kukuru pakutenda kwavo munaKristu Jesu.144 Zviro izvi zveshe ndinokunyorera, ndichiti ndichakurumidza kuuya kwauri, 15asi kana ndikanonoka, ndinoda kuti uzive kuti vanhu vanofanira kufamba sei mumba maMwari, iyo kereke yaMwari mupenyu, mbiru nechitsigiro chechokwadi.16Hakuna ungaramba kuti chakavanzika chokunamata chikuru kwazvo, chokuti: ''Ena Mwari wakakombidzwa panyama, akacheneswa pamweya, akavonekwa nevatumwa, akaparidzwa pakati pevahedheni, akatendwa panyika, akakwidzwa mukugwinya''.

Chapter 4

1Mweya unoreketa pachena, kuti panguva dzinouya vamweni vachatsauka pakutenda, vachiteerera mweya inonyengera nedzidziso dzemweya yakaipa, 2vechinyengerwanevanonyepa, vakapiswa pahana dzavo.3Vona vanorambidza vanhu kuwanana, nokuraira kuti zvimwe zvekurha zviregwe, zvakasikwa naMwari, kuti zvigamuchirwe nokubonga nevanotenda, vanoziya chokwadi. 4Nokuti zveshe zvakasikwa naMwari zvakanaka, hakunachiro chingafanira kurashkwa, kana chechigamuchirwa nekubonga, 5nokuti chinoitwa chitsvene neshoko raMwari nokunyengetera.6Kana uchiyeudzira hama zviro izvi, uchava mushumiri wakanaka waKristu Jesu, wakarerwa nemashoko ekutenda nedzidziso yakanaka, yawakateera nemoyo weshe. 7Asi urambe ngano dzisine hanya naMwari nedzechembere. Uzvirovedze kunamata Mwari. 8Nokuti kurovedza muviri kunobatsira zvishoma hako, asi kunamata Mwari kunobatsira pazvinhu zveshe, zvakune chipikirwa cheupenyu wazvino neunouya.9Ishoko rechokwadi, rinofanira kutendwa kwazvo. 10Nokuti ndizvo zvatinotambudzikira nekurwira, nokuti tariro yedu iri kunaMwari mupenyu, Muponesi wevanhu veshe, zvikuru wavanotenda.11Raira nokudzidzisa zviro izvi. 12Munhu ngaarege kuvapo unozvidza vadoko wako, asi uitire vanotenda makwara, pashoko nepamafambire, neparudo, nepaMweya nepakutenda, nepakuchena kwemoyo. 13Shingaira pakurava, nepakuraira, nepakudzidzisa, kusvikira ndo uya.14Usarega kuchengeta chipiwa chiri mauri, nekuporofita, nokuiswa mavoko evakuru. 15Shingairira zvinhu izvi, uzviite nemoyo weshe, kuti kupfurira mberi kwako kuvonekwe navanhu veshe. 16Uzvichengete nedzidziso yako. Urambire pazviro izvi, nokuti kana wechiita izvi, uchazviponesa iwewe nevanokuzwa.

Chapter 5

1Usatuka murume achembera, asi umuraire sababa, nevadoko sevanukuna. 2Nevakadzi vakuru semadzimai, nevadoko sehanzvadzi nokuchena kwemoyo kweshe.3Kudza chirikadzi, dziri chirikadzi chaidzo. 4Asi kana chirikadzi inevana kana vazukuru, ngavatange vona kudzidza kunamata Mwari paimba yavo, vadzosere zvakafanira kuvabereki vavo, nokuti ndizvo zvinofadza Mwari.5Hino kana iri chirikadzi chaiyo, yakasiyiwa iri yega, ndiyo inovimba naMwari, inogara ichikumbira nokunyengetera usiku nemasikati. 6Asi yona inokarira zvinofadza yakafa, nhange ichiri mpenyu.7Raira vo zviro izvi, kuti varegere kuva nechavangapomerwa. 8Asi kana munhu asingachengeti vekwake, zvikuru veimba yake, warasha kutenda, wakaipa kukunda usingatendi.9Chirikadzi ngairegere kunyorwa zita, asi kana yasvika makore makumi matanhatu, yaiva mukadzi womurume mumwe chete. 10Inorumbidzwa pamusoro pemabasa akanaka, kana yakarera vana, kana yaifarira vamweni, kana yaishambidza tsoka dzevatsvene, kana yaibatsira vari munjodzi, kana yaishingairira mabasa eshe akanaka.11Asi kune chirikadzi duku, urambe kuwana nadzo, nokuti kana dzopesana naKristu, dzotsvaka kuwanikwa. 12Zwakadaro, dzinobva nemhosva, nokuti dzaramba kutenda kokutanga. 13uye zve, dzinodzidza kuva novusimbe dzichipota nedzimba; hadzizi simbe bedzi, asi vaiti vo vemakuhwa, dzisingaregeri zvavamweni, dzichireketa zvisakafanira.14Nazvo, ndinoda kuti chirikadzi doko dziwanikwe, dzibereke vana, dzichengete dzimba dzadzo, kuti dziregere kupa muvengi nzira yokupomera nayo. 15Nokuti vamwe vatotsauka vechiteera Satani. 16Kana murume kana mukadzi mutendi anechirikadzi, ngadzibatsire, kereke irege kuremedzwa kuti igobatsira chirikadzi chaidzo.177 Vakuru vanobata kereke zvakanaka ngavanzi vanofanirwa nekukudzwa kaviri, zvikuru avo vanobata pashoko napakudzidzisa. 18Nokuti Rugwaro runoti: Usasunga muromo wenzombeinopura; uye zve: Mubati wakafanirwa nomubairo wake.19Usangotenda mhaka inopomerwa mukuru, asi kana ichibva pamuromo yezvapupu zviviri kana zvitatu. 20Vanotadza uvarange pamberi peveshe, kuti vamweni vagotka.21Ndinokuraira kwazvo pamberi paMwari, naKristu Jesu, nevatumwa vakaketwa, kuti uchengete zvinhu izvi usingatongiusati wambozwa kwazvo, kana kuita chiro uchitsaura vanhu. 22Usakurumidza kuisa maoko pamusoro pemunhu, kana kusangana pazvichaishi zvevamweni; uzvichengete kuti uve wakachena.23Usaramba wechingomwa mvura bedzi, asi umwe waini shoma nokuda kemudumbu mako noutera wako wujinji. 24Zvishaishi zvavamwe vanhu zvinovonekwa pachena, zvinotungamirira kutongwa kwavo vamwe zve vanoteverwa nazvo. 25Saizvo kunamabasa akanaka anovonekwa pachena, neasina kudaro haangavazwi.

Chapter 6

1Veshe vari varanda pasi pejoko, ngavati vatenzi vavo vanofanirwa nekukudzwa kweshe, kuti zita raMwari nedzidziso zviregere kuhungurwa. 2Avo vana vatenzi vanotenda, ngavaregere kuvazvidza zvedziri hama, asi zvikuru ngavavabatire, zvavari vatendi nevanodikanwa vanobatsirwa nekubata kwavo kwakanaka. Dzidzisa zvinhu izvi, uzviraire.3Kana kunomunhu unodzidzisa imwe dzidziso, asingabvumiri mashoko akatendeka, mashoko aShe wedu, Jesu Kristu, nedzidziso inofambirana nekunamata Mwari, 4unozvikudza, asingazii chiro, asi unokarira mubvunzo nenharo dzinomusa godo, negakava, nekutuka, nekufungidzira kwakaipa, 5nekukakavadzana kusingaperi kwevanhu vanomurangariro wakapodzwa, vakatorerwa chokwadi, vechiti kunamata Mwari ndizvo zvinopfumisa.6Asi kunamata Mwari pamwechete nekugutsikana nezvatinazvo ndizvo zvinopfumisa kwazvo. 7Nokuti atina kuuya nechiropanyika, hatigonivo kubuda tine chiro. 8Kunze kwazvo, kana tine zvokurha nezvokufuka, tichatenda nazvo.9Asi vanotsvaka kupfuma, vanowira mukuedzwa nemumusungo, nemukuchiva keupenzi kuzhinji kunokuadza, zvinonyudza vanhu mukuparadzwa nekurashwa. 10Nokuti kuda mari ndiko midzi wezvakaipa zveshe; vamweni vakati vechiida zvikuru vakatsauswa pakutenda, vakazvibaya neshungu jinji.11Asi iwewe, munhu waMwari, tiza zviro izvi. Uteere kunasa nekunamata Mwari, nekutenda, nerudo, nokutsungirira, nounyoro. 12Urwe kurwa kwakanaka kekutenda, ubatisise upenyu usingaperi, wawakadanirwa kwabwuri, ukapupura kupupura kwakanaka pamberi pe zvapupu zvijinji.13Ndinokuraira pamberi paMwari, unopa zviro zveshe upenyu wazvo, nepamberi paKristu Jesu, wakapupura kupupura kwakanaka pamberi paPontio Pirato; 14kuti uchengete murairo, usina chaungapomerwa, kusvikira pakuonekwa kwaShe wedu, Jesu Kristu;15kwaachazoratidza panguva dzake,ena ega wakaropafadzwa newamasimbaose, Mambo wamadzimambo, Ishe wamadzishe. 16Ena ega usingafi, unogara pachiedza chisingakoni kutimunhu akwedere kwachiri; usina kumboonekwa nemunhu, uye usingakoni kuonekwa; kukudzwa nesimba risingaperi ngazvive kwaari. Ameni.17Reketera vafumi panyika apa, kuti varegere kuzvikudza, kana kuvimba nepfuma isingagari, asi naMwari, unotipa zveshe echiwanza, kuti tifare nazvo. 18Kuti vaite zvakanaka, vave vapfumi pamabasa akanaka, vafarire kupa vamwe, nokugovana. 19Vazvirongedzere nheyo dzakanaka dzenguva inouya, kuti vabatisise upenyu chaiwo.20Timotio, chengeta icho chewakapiwa, ufuratire kutaura kusinehanya naMwari nokuramba kunobva pazivo inonzi zivo. Dziri nhema hadzo. 21Iyo yakapupurwa nevamweni, vakazorashikapakutenda. Nyasha ngadzive nemwi.

## 2 Timothy

Chapter 1

1Pauro muapostori wa Jesu Kristu ngekuda kwa Mwari, nge ku gadzirirwa kwe upenyu uri muna Kristu Jesu, 2kuti Timitio wangu mwana: nyasha, ngoni ne rugare rwaShe Baba na Kristu Jesu, mambo wedu.3Ndinobonga Mwari, uyo wandino chandira kutangira kumadziteteguru ne pfungua yakachena, ndinomurangarira muminyengetero yangu, siku ne sikati. 4Ndechichua zvikuru kukuona, ndichirangarira musodzi yako, kuti ndizadzwe nomufar. 5Ndichiyevudzwa kutenda kusinganyengeri kuri mauri, kwaimbogara pakutanga muna mbuyavako Roisi, nemuna mai vako, vaJunika kwandinoziva kuti kunogaravo mauri.6Nekudaro ndinokuyeudzira kuti ukuchidzire chipo chaMwari chiri mauri ne kuiswa kwamavoko angu. 7Nokuti Mwari haana kutipa mweya wekutya asi wesimba, noworudo, newechokwadi.8Ndizvo usadana kuita chapupu chaMambo wedu nokuti ndini bhanditi rake, asi gwinyira zvakakonza ngendaa yevhangeri, mwechigonda simba raMwari. 9Ena wakatiponesa nokutidaidza ngokudaidzwa kwakacheneswa, haiwa kubudikidza ngemishando yedu asi kubudikidza ngokuemesa kwake emene nenyasha. Nyasha idzi dzakapuwa kwetiri kubudikidza ndiKristu Jesu nguva dzisati dzaapo. 10Asi zvino zvakaoniswa kubudikidza ngokuoneka kwoMuponesi wedu Kristu Jesu, uwo wakanyisa rufu, akaunza kupona nokusikaora mukujeka kubudikidza ngevhangeri. 11Ngokuti ngeiri vhangeri ndakaemeswa kuita muchumairi, mupostori nomudzidzisi kweriri.12Ngekuda kwazvo ndinotambudzika vo nezviro izvi, asi handinyadziswi, nokuti ndinoziya wandakatenda, ndinoziya kwazvo, kuti unokona kuchengeta chandakamupa kusvikira zuva iro. 13Batisisa zvawakakombedzwa zvemashoko akanaka, izvo zvawakazwa kwandiri mukutenda nerudo riri munaKristu Jesu. 14Icho chakanaka, chawakapiwa, uchichengete noMweya Mutsvene unogara matiri.15Unozviziya hako kuti veshe vari paAsia vakandifuratira; pakati pavo panaFigero naHermogene. 16Ishe ngaaitire imba yaOnesiforo ngoni, nokuti kazhinji wakandisimbisa, asi nganyadziswi neketani yangu. 17Asi wakati asvika Roma, akanditsvaka, akandiwana. 18Ishe ngaamuitire chiro ichi kuti awane ngoni kunaShe nezuva iro. Newe unoziya kwazvo ukuru wokushumira kwake.

Chapter 2

1Nazvo iwewe, mwana wangu, iva nesimba munyasha dziri munaKristu Jesu. 2Izvo zvawakazwa kwendiri pamberi pezvapupu zvizhinji, uzvipe vanhu vakatendeka, vanokona vo kudzidzisa vamweni.3Utambudzike pamwepo neni, semurwi wakanaka waKristu Jesu. 4Akuna munhu unorwa papfumo unozvipinganidza nemabasa ehupenyu wuno, kuti akone kufadza uyo wakakokera kuhondo. 5Nomunhuvo kana achivivana nevamweni, haashongedzwi korona, kana asina kuvivana sezvakarairwa.6Murimi unobate-basa ndiye unofanira kutanga kudya zvibereko. 7Funga zvandinoreva, nokuti Ishe uchakupa kunzwisisa pazviro zveshe.8Rangarira Jesu Kristu wakamuka kuvakafa, worudzi rwaDhavhidhi, sezvandinoparidza paevhangeri yangu, 9yandinotambudzikira kusvikira pakusungwa semunyangadzi; asi shoko raMwari arina kusungwa. 10Saka ndinotsungirira pazvinhu zveshe nokuda kwavakasanangurwa, kuti navo vawane kuponeswa kuri munaKristu Jesu, pamwepo nekugwinya kusingaperi.11Izwi iri ngeregwinyiso: Kudai takafa pamwepo naye, tinozoraramazve naye. 12kudai techitsungirira, tinozotongazve naye; kudai techimuramba, ena unozotirambawo. 13kudai isusu tisikagondeki, iye unogara akagondeka, ngokuti aakoni kudziramba.14Uwayevudzire zviro izvi, uwaraire pamberi paMwari, kuti varegere kuita nharo dzisina maturo, zvinongoparadza vanozwa. 15Shingaira kuti uzvikombedze pamberi paMwari uri munhu wakatendeka, mubati usingafaniri hake kunyadziswa, unonasa kukoshesa shoko rechokwadi.16Nzvenga kureketa kusinehanya naMwari; nekuti vecharamba vechingonyanya pakusanamata Mwari. 17Neshoko ravo richanyenga seronda; pakati pavo kunaHimenayo naFireto. 18Avo vakarashika pachokwadi, vachiti, kumuka kwavakafa kwatopfuvura, vachikanganisa kutenda kwevamweni.19Kunyange zvakadaro, nheyo dzakasimba dzaMwari dzinoramba, dzinechisimbiso ichi: Ishe unoziva vanhu vake; uye: Mumwe nemumwe unodhaidzira zita raShe ngaabve pakusatendeka. 20Muimba huru amuna midziyo yendarama neyesirvheri bedzi, asi imwe yematanda vo, neyevhu; imwe inokudzwa, imwe isingakudzwi. 21Nazvo kana munhu achizvinatsa kwazvo pazviro izvi, uchava mudziyo unokudzwa, wakaitwa mutsvene, wakakwanira basa raTenzi, wakagadzirirwa mabasa eshe akanaka.22Asi tiza kuchiva keujaya, uvinge kunaka, nekutenda, nerudo, nerugare, pamwepo nevanodana kunaShe nemoyo wakachena. 23Asi urambe mibvunzo yovupenzi nokusaziva, uchiziva kuti zvinobereka kukakavara.24Zvino muranda waShe haafaniri kukakavara, asi ave munyoro kuvanhu veshe, unoziya kudzidzisa, unotsungirira pakuitirwa zvakashata. 25Ena unodzidzisa nounyoro avo vanomudziisa, kuti zvimweni Mwari avape kutendeuka vazoziya chokwadi. 26Vapengenukezve, vave pamusungo waDhiabhorosi, wavakanga vakabatwa naye.

Chapter 3

1Asi uzive chiro ichi, kuti nemazuva okupedzisira nguva dzekutambudzika dzichasvika. 2Nokuti vanhu vachava vanozvida, vanoda mari, vanozvirumbidza, vanozvikudza, vanotuka, vasingateereri vabereki, vasingavongi, vasati vari vatsvene, 3vasinarudo chairwo, vasingadi kuyanana, vanochera vamweni, vasingazvidzori, vanehasha, vasingadi zviro zvakanaka, 4vanonyengera, vasingarangariri, vanoita manyawi, vanoda zvinofadza zvenyika kudaika Mwari.5Vanomufananidzo chete wokunamata Mwari, asi vashiramba simba rake. Ufuratire vanhu ivavo. 6Nokuti pakati pavo varipo vanopinda mudzimba vachiverevedza, vachitapa zvikadzi zvakaremedzwa nezvivi, zvinokwebwa nokuchiva kuzhinji. 7Zvinongogara zvichidzidza, asi vasingambozvikoni kusvika pakuziya chokwadi.8Jane naJambre sezvavakadzivisa Mozisi, saizvo avo vanodziisa chokwadi, vari vanhu vanendangariro dzakaodzwa, vakarashika pakutenda. 9Asi havachapfuuriri mberi, nokuti upenzi wavo wuchavonekwa neveshe, sezvakazoita wavo.10Asi iwe wakatevera kudzidzisa kwangu, nemufambire, nekufunga, nekutenda, nomoyo murefu, norudo, nokutsungirira, 11nematambudziko, nendhamo, izvo zvakandiwira paAntiokia, napaIkonio, napaRistra; matambudziko makuru sei andakazwa pazviro izvo zveshe Ishe wakandisunungura. 12Zvino, neveshe vanoda kunamata Mwari munaKristu Jesu vachatambudzwa. 13Asi vanhu vakaipa navanyengeri va chanyanyisa pakuipa, vechitpausa vamweni nekupauswa vo.14Asi iwewe, rambira pane zvawakadzidza zvikasimbiswa kwauri, uzive kuti wakazvidzidza kunaani. 15Kuti kubvira paucheche wako wakaziva Manyoro Matsvene anogona kukupa vuchenjeri wunoisa kukuponeswa nokutenda kuri numa Jesu Kristu.16Rugwaro reshe rwakafuridzirwa naMwari, rinobatsira pakudzidzisa, nukuraira, nokunakisa, nokuranga kuri mukurnaka, 17kuti munhu waMwari akwane, agadzirirwa kwazvo mumabasa eshe akanaka.

Chapter 4

1Ndinokupupurira kwazvo pamberi paMwari, naShe Jesu Kristu, ena uchatonga vapenyu navakafa pakuvonekwa kwake novushe bwake; 2paridza shoko; ramba wechidaro nenguva yakafanira, kunyange isakafanira; raira, tuka, ranga nomoyo murefu zvikuru nokudzidzisa.3Nokuti nguva ichasvika yavacharamba kutendera dzidziso yakanaka, asi, vechida kufadzwa panzee dzavo, vachizvivunganidzira vadzidzisi pakuchiva kwavo, 4vachifuratidza nzeve dzavo pachokwadi, vechipaukira kungano. 5Asi iwe svinura pazvinhu zvose, tambudzika, bata basa remuevhangeri, upedzise basa rako.6Nokuti ini ndotodururwa, nguva yokuenda kwangu yasvika. 7Ndarwa kurwa kwakanaka, ndapedza rwendo rwangu, ndakachengeta kutenda; 8kubva zvino ndakachengeterwa, korona yokunaka, yandichapiwa naShe, Mutongi wakanaka, nezuva iro; ndisini ndega, asi neveshe vanoda kuuya kwake.9Shingaira kuti ukurumidze kuuya kwendiri. 10Nokuti Dhemasi wakandisiya, akada nyika yazvino. Akaenda Tesaronika; Kreske wakaenda Garatia, naTito wakaenda Dharmatia.11Ruka ega uneni. Tora Mako uuye naye nokuti unondibatsira pabasa. 12Asi Tikiko ndakamutuma Efeso. 13Nguvo yandakasiya paTroa kunaKarpo, uvuye nayo pakuvuya kwako, nebhuku, zvikuru magwaro amatebwe.14Areksandro, mupfuri wendarira, wakandiitira zvakashata zvizhinji; Ishe uchamubadara nge mabasa ake. 15Newevo umuchenjere, nokuti wakadzivisa zvikuru mashoko edu. 16Pakuzvidavirira kwangu kekutanga kwakanga kusina munhu wakandibatsira, asi veshe vakandisiya. Ngavaregere kuravirwa izvo.17Asi Ishe wakamira neni, akandisimbisa, kuti ndipedzise kwazvo kuparidza kwangu, vahedheni vose vanzwe; ndikarwirwa pamuromo weshumba. 18Ishe uchandirwira pamabasa eshe akashata, uchandiponesa ndipinde hushe wake wokudenga; kubwinya ngakuve kwaari nokusingaperi-peri. Ameni.19Ndikwazisirei Priska naAkwira, neimba yaOnesiforo. 20Erasto wakasara paKorinde, asi Trofimo ndakamusiya paMireto achirwara. 21Shingaira kuuya, chando chisati chasvika. Yubhuro, naPudhe, naRina, naKraudhia nehama dzose vanokukwazisa. 22Ishe Jesu Kristu ngaave nomweya wako. Nyasha ngadzive nemi. Ameni.

## Titus

Chapter 1

1Pauro, muranda waMwari, nemuapositora waJesu Kristu, nekuda kekutenda kwevaketwa vaMwari, nekokuziisa chokwadi iri pakunamata Mwari, 2patariro yeupenyu usingaperi, wakagondesa ena Mwari, asinganyepi, nguva dzisingaperidzisati dzaapo. 3Asi panguva dzakafanira wakaziisa shoko rake nekuparidza kwandakapiwa nemurairo waMwari, Muponesi wedu.4kunaTito, mwana wangu chaiye pakutenda kwedu teshe: Nyasha netsitsi nerugare, zvinobva kunaMwari Baba, naIshe Jesu Kristu, Muponesi wedu, ngazvive newe. 5Ndakakusiya paKretenemhaka iyi, kuti upedzise kugadzira izvo zvakanga zvasara, nekugadza vakuru mumaguta eshe, sezvandakakuraira.6kana kunemunhu usina chaangapomerwa, murume wemukadzi mumwechete, anevana vakatendeka, vasingapiwi ndaa yokuti havazvidzori, kana kuti havazwisisi. 7Nokuti mutariri unofanira kuwa munhu usina chaangapomerwa, somuchengeti weimba yaMwari; asingaiti kuda kwake, asingakurumidzi kutsamwa, asingadi waini, asingarwi, asingakariri fuma yakaipa.8Kundze kweizwi, ena unoitira vamweni rudo, unoda zvakanaka, wakachenjera, wakarurama, mutsvene, unozvidzora. 9Unobatisisa shoko rechokwadi, sezvarinodzidziswa, kuti agone kuraira nedzidziso yakanaka, nokukunda vanokakavara.10Nokuti vajinji varipo vasingateereri, vanotaura zvisina maturo, vanonyengera, zvikuru avo vokudzingiswa, 11vanofanira kudzivirirwa muromo yavo; vanoparadza mhuri kwazvo, zvavanodzidzisa zvisakafanira nokuda kwefuma yakaipa.122 Mumwe muporofita pakati pavo, wakati: VaKrete vanogara vechinyepa, zvikara zvashata, nevanokara vanevusimbe. 13Kupupura uku ndokwechokwadi. Nemhaka iyi ivarange zvikuru, kuti vanake pakutenda.14Varegere kuteerera ngano dzevaJudha, nemurairo yevanhu vanofuratira chokwadi.15Kune vakachena, zveshe zvakachena, asi kune vakasvibiswa, vasingatendi, hakuna chinhu chakachena, nekuti nekufunga kwavo nehana yavo zvakasvibiswa. 16Vona vanoti, tinoziva Mwari, asivanomuramba nemabasa avo, zvavari vanhu vanonyangadza, vasingateereri, vasakafanira pamabasa eshe akanaka.

Chapter 2

1Hino iwewe, taura zvakafanira dzidziso yakanaka. 2Varume vakuru ngavave vakasvinuka, vanokudzwa, vakangwara, vakachena pakutenda, neparudo, napekutsungirira3Sezvo vakadzi vakuru ngavave nemufambire wakafanira vatsvene, vasingacheri, kana kuda waini zinji, asi vave vadzidzisi vezvakanaka; 4kuti vadzidzise vakadzi vadoko, kuti vade varume vavo, nekuda vana vavo, 5nekuva vakangwara, vakachena, vanogara pamusha, vakanaka, vanoteerera varume vavo, kuti shoko raMwari risahungurwa.6Ndizvo ndizvo, varume vadoko uvaraire kuti vave vakangwara. 7Pazviro zveshe newe wumene uvaratidze kombidzo yemabasa akanaka; uve nokusakanganisa pakudzidzisa, nemugarire unokudzwa, 8nekutaura kwakanaka, kusingagoni kushoorwa, kutiunopesana nesu anyadziswe, asi nechiro chakashata chaangareva pamusoro pedu.9Varanda ngavazviise pasi pavatenzi vavo, vavafadze pazviro zveshe, vasingakakavari; 10asingabi, asi varatidze kutendeka kwakanaka keshe, kuti vashongedze dzidziso yaMwari, Muponesi wedu, pazveshe.11Nokuti nyasha dzaMwari dzakaonekwa, kuti dziponese vanhu veshe, 12Dzechitidzidzisa isusu kuti tirambe kusanamata Mwari nekuchiva zvenyika, tirarame nekungwara, nekunaka, nokunamata Mwari panguva ino, 13takatarira tariro inofadza, nokuvonekwa kekugwinya kwaMwari mukuru, neMuponesi wedu, Kristu Jesu.14Wakazvipa nekuda kwedu, kuti atidzikinure pazvisakanaka zveshe, kuti azvinasire vanhu vave vake chaivo, vanhu vanoshingairira pamabasa akanaka.15Dzidzisa zviro izvi, uraire nekuanga nesimba reshe. Pasina anoku yeisa.

Chapter 3

1Uvayevudzire kuti vazviise pasi pevabati nevanesimba, kuti vateerere, kuti vave vanhu vakazvigadzira kubata mabasa eshe akanaka, 2varegere kurevera mumwe zvakaipa, varegere kuvanegakava, vave vanyoro, vaitire vanhu veshe vunyoro bweshe.3Nokuti nesuvo kare taiva vekusafunga, tisingateereri, takarashika, tiri varanda vekuchiva kujinji nevezveshe zvinofadza, tigere mukati mekushata negodo, tichivengwa, tichivengana.4Asi vunyoro bwaMwari, Muponesi wedu, nerudo rwake kuvanhu, zvakati zvavonekwa, 5Ena wakatiponesa, nenjira yekushambidzwa kokuberekwa kutsva nokuvandudzwa neMweya Mutsvene, asingazviiti nekuda kwamabasa akanaka, etakanga taita , asi ngekuda kwenyasha dzake.6Ishe waakadurura echiwanza pamusoro pedu Mweya Mutswene, naJesu Kristu Muponesi wedu, 7kuti isusu, ticheneskwe nenyasha dzake, tiitwe varhii venhaka nekuda kwetariro yeupenyu usingaperi.88 Ishoko rechokwadi. Ndinoda kuti urekete kwazvo zviro izvi, zvokuti avo vakatenda Mwari vachenjere kuti varambe vechiita mabasa akanaka. Ndizvo zvakanaka, zvinobatsira vanhu.9Asi unzvenge mubvunzo yeuupenzi, nemazita emadziteteguru, negakava, nokukakavara pamusoro pemurairo, nokuti hazvina maturo, hazvinabasa. 10Munhu unodzidzisa zvakatsauka, kana arairwa kamwe norwechipiri, umurambe, 11zvaunoziya kuti wakadaro wakatsauka, unotadza, wazvipa mhosva emene.12Kana ndechituma Artema kwauri, kana Tikiko, ushingaire kuvuya kwendiri Nikopori, nekuti ndiko kwendichagara chando. 13Kasikira nekutumira Zenasi, nyanzvi yemutemo, naAporo, nezviro zveshe zvavanoda.14Vanhu vedu ngavadzidzevo kuramba vechiita mabasa akanaka, kuti vabatsire panoshaikwa zvinofanira kuvapo, kuti varegere kuva vanhu vasinazvibereko.15Veshe vari kwendiri vanokukwazisa. Ndikwazisire avo vanotida pakutenda. Nyasha ngadzive nemwi mweshe.

## Philemon

Chapter 1

1Pauro, musungwa waKristu Jesu, naTimotio, hama yedu, kunaFiremoni, mudikanwa wedu neunobata nesu, 2nekunaApfia, mukunda yedu, nekunaArkipo, murwi pamwepo nesu, nekukereke iri mumba mako. 3Nyasha nerugare raMwari, ngadzive nemi, Baba vedu, naShe Jesu Kristu, ngadzive nemi.4Ndinobonga Mwari wangu nguva dzeshe, ndichikurangarirai pamunyengetero yangu. 5Ndinozwa zverudo nekutenda kweunako kunaShe Jesu nekuvatsvene veshe. 6Ndinonyengetera kutikugovana kekutenda kwako kuve nesimba Nekuziisa zvakanaka zveshe zviri mauri munaKristuJesu. 7Nokuti tinomufaro mukuru nekunyaradzwa ngekuda kwe rudo rwako, nekuti moyo yevatswene yakavaraidzwa newe hama yangu.8Nokudaro, kunyange ndinekusunungukai keshe munaKristu kukuraira kuita zvaumofanira kuita, 9kunyange zvakadaro, nokuda kerudo ndinoita zvekukumbira zvikuru, zvandakadai hangu, ini Pauro, murume a chembera, uye zvino musungwa waKristu Jesu.10Ndinokumbira zvikuru kwauri pamusoro pemwana wangu, wandakabereka pakusungwakwangu, Onesimo. 11wakanga asingakubatsiri kare, asi zvinezwi unokubatsira zvikuru, iwewe neni. 12wandatumirazve kwauri, ena ndiye mwoyo wangu chaizvo. 13Ndaida kuti agare neni, kuti panzvimbo yako andishumire pakusungwa kwangu nokuda kweevhangeri.14asi ndakanga ndisingadi kuita chinhu, iwe usati watenda, kuti zvakanaka zvaungaita zvirege kuitwa nekumanikidzwa, asi nokuda kwako. 15Nokuti zvimwe wakaparadzaniswa newe chinguva nemhaka iyi, kuti ugozova naye zvashose, 16arege kuzova muranda, asi munhu unodarika muranda, ave hama inodikanwa, munyama nomunaShe, zvikuru kwendiri, asi zvikuru kwazvo17Hino, kana wechiti ndiri mugovani newe, umuachire sezvaungandiachira inini. 18Asi kana akakuitira chiro chisinakunaka, kunyange anengava newe, undiravireni izvo. 19Inini Pauro, ndinozvinyora neruvoko rwangu, ndicharipa; ndisingarewi hangu kuti pamusoro pezveshe unengava kwandiri, ndiyewe umene. 20Eya, hama, ngandive nemufaro kubva kwauri munaShe. Udzorodze moyo wangu munaKristu.21Ndinokunyorera, nokuti ndinotenda kuzwisisa kwako, ndechiziya kuti uchaita wo kudarika pandinokumbira napo. 22Asi panguvaimweyo ndigadzirirewo pekugara pevaenzi, nokuti ndinoemera kuti muchandipuwa inini nekuda kwekunyengetera kwenyu.23Epafrasi, musungwa pamwepo neni munaKristu, unokukwazisa. 24NaMarko, naAristarko, naDemasi, naRuka, vanobata-basa pamwepo neni. 25Nyasha dzaShe Jesu Kristu ngadzive nemweya wenyu.

## Hebrews

Chapter 1

1Kare Mwari wakareketa kumadzibaba edu ngenguva dzakawanda nenjira dzakasiana ngevaprofeti. 2Pamazuva aya okupedzisira wakareketa kwetiri ngeMwana komana wake, uwo waakaemesa kugara nhaka yezviro zveshe, kubudikidza ndiyezve wakasika nyika. 3Aye uri kupenya kwoutswe waMwari nemuedzaniso wemene waMwari, nokugwinyisa zviro zveshe ngesimba reizwi rake. Apo achenesa zvishaishi, wakagara pashi ngekumudyo kwoUkuru mudenga.4Wakawa mwana wakapinda kunaka kunengirosi, ngokuti wakagara nhaka yezita

rakapinda kunaka kuneradzo. 5Ngokuti ngeiri ngirosi yaakaronza nokuti ngouri mukuwo echiti, “Ndiwe Mwana wangu, inini nyamashi ndakubara?” Zve, “Ndinozoita Baba ake, naye unozoita Mwana wangu''?6Apo zve, echiunza dangwe munyika, unoti, “Ngirosi dzeshe dzaMwari ngadzimudire.” 7Ngendaa yengirosi unoti, “Uwo unoita ngirosi dzake dziite mhepo, nevashandiri vake kuti vaite murazvu

wemuriro.”8Asi ngendaa yeMwana unoti, “Dendemaro rako, A Mwari, rinogara mhera nariini nariini, nendonga yekunaka ndiyo ndonga yeumambo wako. 9Iwewe wakada kunaka, wakanyenya kushata; ndizvo Mwari, Mwari wako, wakakudzodza ngemafuta okudakara kupinda vangani vako.”10Pakutanga, Mambo Mwari, wakaradzika dzeyo renyika, nematenga ari mishando yenyara dzako. 11Izvo zvichapera, asi iwewe unogara uripo; nazvo zveshe zvichatsakara kudai ngechokufuka. 12Kudai ngejira unozozvipeta, kudai ngechekufuka zvinozotsandudzwa. Asi iwewe unondogara wakadaro, nemakore ako aazoperi.”13Asi ngeiri yengirosi yaakareketa ndiyo nokuti ngouri mukuwo echiti, “Gara iwewe ngokumudyo kwangu metsa ndiite magaa ako chitambarariro chetsoka dzako?” 14Ngirosi dzeshe andiyopi mweya inoshandira here, inotumwa kushandira avo vanozogara nhaka yeruponeso?

Chapter 2

1Ndizvo tinofanira kuti tipinde kungwarira zvetakazwa, kuti tirekere mukukuzwa kubva kwezviri.2Ngokuti kudai izwi iro rakareketwa kubudikidza ngengirosi yakaoneswa kuti rakagwinya, nekupauka kweshe nokuzwisisa zvakathuswa ngokuunzidzirwa kwakafanira, 3isusu tingaita mapokonyokereyi kudai techirekeredza ruponeso rukuru rwakadai? Urwo rwakatanga kureketwa kubudikidza ndiye Mambo, rukagwinyisiswa kwetiri ngaavo vakamuzwa. 4Apo Mwari wakapupurawo pamwepo navo ngezvioniso nemushamiso nemushando yakawanda yesimba nezvipo zvoMweya Wakachena, zvakapuwa kudai ngokuda kwake.5Ngokuti aazi kuipfaisa pashi pengirosi nyika inouya, yetinoreketa ndiyo. 6Asi umwe wakapupura pandau imweni echiti: “Munhu chiinyi kuti ukarakadze ndiye? Nokuti mwana wemunhu kuti mumungwarire?,7Wakamuita kwekamukuwo kadoodori ari pashi pengirosi; wakamupfekedza dzungudza routhende nokuremeredzwa. [1], 8Wakapfaisa zveshe pashi petsoka dzake.” Ngokuti pakuisa pashi pake zviro zveshe, aazi kusiya chiro chisikazi kuiswa pashi pake. Asi zvino atisati taona kuti zveshe zvakaiswa pashi9Asi, tinoona Jesu, uwo wakaitwa mudoko pashi pengirosi kwenguva doko, asi zvino akapfekedzwa dzungudza routswene nokureremedzwa ngendaa yokutambudzika kwerufu, kuti ngenyasha dzaMwari araire rufu ngendaa yomunhu weshe. 10Ngokuti kwakamufanera Mwari, iye wakaitirwa zviro zveshe, nokubudikidza ndiye zviro zveshe zviripo, mukuunza vana vazhinji muuswene, kuti apererise mukutambudzika uwo uri mutungamiri weruponeso wavo.11Ngokuti uwo unochenesa naavo vakacheneswa vana Baba umwe. Ngeiyi ndaa Jesu aanyari kuvadaidza kuti hama. 12Ena unoti: “Ndinozochumaira zita rako kuhama dzangu, ndinozoemba mukukudza pakati pembungano.13Zve kare Ena unoti: “Ndinozogonda kwaari.” Zve: “Inini ndiri pano, nevana avo vaakandipa Mwari.” 14Ndizvo kwechioneka kuti vana vakakoanisirwa ngazi nenyama, iye emene ngokudaro wakakoana navo pane zviro zvakadaro, kuti kubudikidza ngokufa ungaparadza uwo unesimba rorufu, ndiye

Dhiabhorosi. 15Nokudaro wakasunungura veshe avo vainga muusungwa mukupona kwavo kweshe mukutya rufu.16Ngokuti ngegwinyiso aazi kuuya koodetsera ngirosi, asi kudetsera mibarirwana yaAbrahama. 17Ndizvo unofanira kuti atodzane nehama dzake ngezviro zveshe, kuti aite mupristi mukuru unenyasha nounogondeka mumushando waMwari, kuti aripire zvishaishi zvevanhu. 18Ngokuti ena emene wakatambudzika echiedzwa, unesimba rekudetsera avo vanoedzwa.

Chapter 3

1Ndizvo, hama dzakacheneswa, vanoashirawo kudaidzwa kwomudenga, reurirai ndiye Jesu, Mupostori noMupristi Mukuru wokutenda kwedu. 2Ena waigondeka kwaari uwo wakamuemesa, kudaiwo ndiMosi waigondeka mumhatso yaMwari yeshe. 3Ngokuti Jesu wakaerengwa kuita unofanira kureremedzwa kupinda Mosi, kudai ngouwo wakaaka mhatso unoreremedzwa kupinda mhatso yemene. 4Ngokuti mhatso yeshe inoakiwa ngemunhu, asi uwo wakaaka zveshe ndiMwari.5Ngekumweni, Mosi waigondeka mumhatso yaMwari yeshe kudai ngomuranda, kuti aite chapupu cheizvo zvaaizoreketa panguva yaiteera. 6Asi Kristu waigondeka padera pemhatso yaMwari kudai seMwana, nesu tiri mhatso yake kudai techibatisisa pakushinga kwedu negonda retinodzikudza ndiro mukugonda kwedu.7Ndizvo, kudai ngezvaanoreketa Mweya Wakachena, “Nyamashi, kudai mwechizwa izwi rake, 8“Musakonzesa mwoyo yenyu kudai ngenguva yokumukirana, kudai ngezuva rokuedzwa mushango.9Izwi zvakaitika Paakandiedza madzibaba enyu echindinesa, akaona mushando yangu makore makumi marongomuna. 10Ndizvo ndakanyangadzwa ngerudzi urwu, ndikati, ‘Vanogara vechipauka mumwoyo yavo navo avazi kuzia njira dzangu.’ 11Kudai ngezvendakapika muushungu hwangu kuti, ‘Avazopoteri mukudzorora kwangu.12Ngwarai, hama, kuti kusazoapo naumwe wenyu unemwoyo wakashata usikatendi, unofuratira kubva kuna Mwari unopona. 13Asi gwinyisanai umwe ngaumwe wenyu mazuva eshe kuchadaidzwa kuti, “Nyamashi,” kuti kusazoapo naumwe wenyu unokonzeswa ngokuchengedzerwa kwekushaisha.14Ngokuti isusu takaitwa vanokoanisirana naKristu, kudai techibatisisa kuamba kwokugonda kwedu metsa pakutanga. 15Nge izvo kuchazwi: “Nyamashi, kudai mwechizwa izwi rake, musakonzesa mwoyo yenyu kudai ngenguva yekumukirana.16Ndiani avo vakazwa, vakamumukira? Andivopi veshe here vakabudiswa Egipite ndiMosi? 17Ndianizve vaakanyangadzirwa makore makumi marongomuna? Andivopi avo vakashaisha here, miiri yavo yakawira mushango? 18Wakapikazve kunaani kuti avazopoteri mukudzorora kwake, kudai kusiri kwavari avo vainga vasikayaei? 19Ndizvo tinoona kuti avasaikona kupoteramwo, ngekuti vainga vasikatendi.

Chapter 4

1Ndizvo, kudai ngezvechichipo chigondiso chokupotera mukudzorora kwake, ngatingware kuti kusazoapo naumwe wenyu ungaoneka echikorera kuhanira kwechiri. 2Ngokuti ngegwinyiso mashoko akanaka akauya kwetiri, kudai ngekwavari; asi izwi revakazwa arizi kuvadetsera, ngokuti arizi kubvengedzwa pamwepo nokugonda kwaavo vakarizwa.3Ngokuti isusu takatenda tinopotera mukudzorora ukwo, kudai ngezvaakareketa echiti: “Kudai ngezvendakapika muushungu hwangu kuti, ‘Avazopoteri mukuzorora kwangu,’ ” kunyazwi mushando yake yakapedzwa kubvira mukuemeswa kwenyika. 4Ngokuti pandau imweni wakareketa ngendaa yezuwa rechinomwe echiti: “Mwari wakadzorora ngezuva rechinomwe kubva kumushando yake yeshe.” 5Nepandau inozve echiti: “Avazopoteri mukuzorora kwangu''.6Ndizvo kuchakabeuka kuti vamweni vapoteremwo, naavo vakaashira mashoko akanaka karetu vakakorera kupoteramwo ngokusikayaeia. 7Unoemesazve zuva rimweni rinoti: “Nyamashi,” rechiti kubudikidza ndiDhavhidha ngesure kwomukuwo wakareba kudai, kudai ngezvezvakareketwa kare kuti: “Nyamashi, kudai mwechizwa izwi rake, musakonzesa mwoyo yenyu.”8Ngokuti kudai Joshua ainga avapa kudzorora, Mwari asaizoreketa ngezuva rimweni sure kweizvo. 9Ndizvo zvino kuzorora kweSabatha revanhu vaMwari kuchiripo. 10Ngokuti avo vakapotera mwana raMwari vakazororawo kubva kumushando yavo, kudai ngezvaakaita Mwari kubva kuneyake. 11Ndizvo ngatitsamwirire kukumbira dzororo iro, kuti kusazoapo naumwe unozowa kubudikidza ngekuteera icho chionero chekusikazwisisa.12Ngokuti izwi raMwari rinopona, rinoshanda, rinopinza kupinda shoti ine upanga huiri, rinobaya kugumira panoparadzana mwoyo nomweya, nhengo nemwongo; rinokona kuzwisisa zvinotendwa nezvinonyerwa mumwoyo. 13Pamberi pake apana chisikwa chakafishika, asi zviro zveshe zviri pamhene nokufukurwa kumadziso ake uwo wetinozodzipingurira kwaari.14Ndizvo, saka zvetinaye mupristi wakapinda kukura, wakapinda ngepakati pematenga, Jesu, Mwana waMwari, ngatibatisise kutenda kwedu. 15Ngokuti atina mupristi mukuru usikakoni kutizwira urombo pakurembaremba kwedu, asi tinaye uwo wakaedzwa ngenjira dzeshe kudai tisu, asina kushaisha. 16Ndizvo ngatikwedzere ngokushinga kudendemaro renyasha, kuti tiashire nyasha nekuona nyasha dzekutidetsera ngenguwa wekutama.

Chapter 5

1Ngokuti mupristi mukuru weshe wakaketwa kubva pakati pevanhu unoemeserwa vanhu kuita zviro zvaMwari, kuti apire zvipo nemidiro ngendaa yezvishaishi. 2Unokona kuzwira urombo kunevasikazii nevanopauka, ngokuti iye emene wakatendenedzwawo ngokurembaremba. 3nge ndaa iyi, unofanira kuti apire midiro ngendaa yezvishaishi zvake, kudai ngezvaanopira ngendaa yevanhu.4Akuna munhu unodzitorera kureremedzwa uku, asi unotora kwega apo anodaidzwa ndiMwari, kudai ndiAroni. 5Ndizvo Kristuwo aazi kudzikudza ngekuita mupristi mukuru, asi wakaemeswa ngeuwo wakati kwaari: “Ndiwe Mwana wangu, inini nyamashi ndakubara''.6Kudai ngezvakanyorhwazve kundau imweni kuti: “Iwewe uri mupristi mhera nariini kudai ngourongwa hworudzi rwaMerekhizedheki.”7Ngemazuva ekupona kwake munyama, Jesu wakakumbira mikumbiro nekupota, ngokuchema kukuru nemusodzi, kwaari umwe uwo waikona kumuponesa kubva murufu, naye wakazwika ngendaa yokumutya Mwari. 8Kunyazwi wainga Mwana, asi wakadzidza kuzwisisa kubudikidza ngeizvo zvaakatambudzika ndizvo;9Apo aitwa wakaperera, wakaita muambi wekuponeswa kusikaperi kwavari veshe vanomzkwa. 10Apo aemeswa ndiMwari kuita mupristi mukuru kudai ngokuteererana kworudzi rwaMerekhizedheki. 11Ngendaa yeizvi tinazvo zvakawanda zvokuronza zvakakonza kududzira, kudai ngezvemwaita vanhu vasikachakoni kuzwisisa.12Ngekuti kunyazwi ngouyu mukuwo mwaifanira kuita vadzidzisi, zvino imwimwi munodazve kuti umweni amudzidzise zvidzidziso zvekutanga zvemazwi aMwari. Imwimwi mwatoita vanofanira kupuwa mukaka, haiwa kudya kwakagwinya. 13Ngekuti munhu weshe unomwa mukaka aazwisisi izwi rokururama, ngokuti mwana mudoko. 14Asi kudya kwakagwinya ngokwevakuru, ngokuti avo mipinimidzo yavo yakadzidziswa ngekuita kuketwa zvakanaka kubva panezvakashata.

Chapter 6

1Ndizvo ngatiangire kuenda mberi mukuperera, techisiya sure zvidzidziso zvekutanga zvaKristu, tisikaradzikizve dzeyo rokutendeuka kubva kumushando yakafa nekugonda kuna Mwari, 2nokuchidzidziso chokubhabhatidzwa nekuiswa nyara nechokumuka kwevakafa nechokutongwa kwemhera nariini. 3Neizvi tinozozviita, kudai Mwari echitendera.4Ngokuti azviitiki kuvapetudzazve kuti vatendeuke avo vakambojekiswa nekuraira chipo chemudenga, vaashira chikoaniswa muMweya Wakachena, 5vakaraira unaku weizwi raMwari nemasimba enguva inouya, 6kudai vechipauka kuhwirira sure, azvingaitiki kuvatenderudzazve, ngokuti vanokohomerazve Mwana waMwari vechimunyadisa pamhene.7Ngokuti nyika inomwirira mvura inonaya kazhinji padera payo, kudai yechimera miriwo inofanira avo vayakarimirwa, inoashira chifumiso chinobva kuna Mwari. 8Asi kudai yechibereka minzwa nemakato, inoita isina shwiro yaapasinde pekutukwa, magumisiro ayo kupishkwa.9Kunyazwi tinoreketa kudai, vanodikanwa, tinegonda rezviro zvakapinda kunaka ndimwi, zviro zveruponeso. 10Ngokuti Mwari aasiri wokusikaruramapi; aazoriyarwi mushando wenyu nerudo rwemwakaonisa ngendaa yezita rake mukushandira vakacheneswa, kudai ngezvemuchavashandira nazvino.11Nesu tinodisisa kuti umwe ngaumwe wenyu aonise kutsamwirira kwakadaro kunokugonda kwakaperera metsa pakugumisira. 12Kuti musaita nungo, asi vatedzeri veavo vanogara nhaka yezvigondiso kubudikidza ngekugonda nekushingirira.13Ngokuti apo Mwari paakaita chigondiso kuna Abrahama, wakapika ndiye pachake, ngokuti painga pasina mukuru wokuti apike ndiye. 14Ena wakati: “Ngegwinyiso ndinozomupfumisa nekumuwanza.” 15Ngokudaro Abrahama echishingirira mukusshinga wakahanira chigondiso.16Ngegwinyiso vanhu vanopika ngomukuru wakavapinda pachavo, nemhiko inogwinyisa inopedza hasha dzeshe. 17Ngenjira imweyo, apo Mwari, paakada kunasa kuonisa kwavari avo vanogara nhaka yechigondiso, icho chine chiemo chisikatsandudzwi biningidzo racho, wakachigwinyisa ngemhiko. 18Kuti kubudikidza ngezviro zviiri zvisikashanduki, mwezviri amungaitiki kuti Mwari anyepe, isusu tione kugwinyiswa kwakagwinya, isusu takatiza kubatisisa gonda rakaiswa pamberi pedu.19Tinaro gonda iri kuita chitsimiso chomweya, rine gwinyiso rakatsima rinopotera muneicho chiri mukati mwejira rechisitiro, 20umwo Jesu mutungamiriri wakapoteramwo pekutanga ngendaa yedu, apo aitwa mupristi mukuru mhera nariini kudai ngeurongwa werudzi rwaMerekhizedheki.

Chapter 7

1Ngokuti uyu Merekhizedheki, mambo weSaremu, mupristi waMwari Uri- Padera-Pazveshe, wakashongana naAbrahama, echipetuka kubva koorwa nemadzimambo naye wakamupfumisa. 2Kwaarizve Abrahama wakapa “Chimwe chegumi cheizvo zveshe.” Zita rake pakutanga rinoronza kuti: “Mambo wakunaka;” sure kwazvo unozwi, mambo weSaremu, rinoronza kuti, “Mambo wokunyarara.” 3Asina baba, asina mai, asina madzisekuru, asina maambo emazuva nokuti magumo endaramo, asi wakaitwa kudai ngomuedzaniso weMwana waMwari, unogara ari mupristi mhera nariini.4Wonai kukura kwaakaita murume uyu! Kunyazwi naAbrahama, baba mukuru, akamupa chimwe chegumi cheizvo zvaakachakata. 5Ngegwinyiso naavo vemhuri yaRevhi vanoashira mushando woupristi, vanopangwa ngeMupango kuti vatore chegumi kuvanhu, ndikwo kuti kubva kuhama dzavo, kunyazwi vakabva muchiunu chaAbrahama. 6Asi munhu uyu, mubarirwana wake usikazi kuerengwa rudzi rwake kwavari, wakatora chegumi kubva kunaAbrahama, akamupfumisa uwo wakaashira zvigondiso.7Zviri pamhene pasina kuphikisa kuti mudoko unopfumiswa ngomukuru. 8Panapa vanhu vanofa vanoashira chimwe chegumi; pamweni ngoumweni uwo unopupurwa ndiye kuti unorarama. 9Umwe ungaronza kuti Revhi pachake unoashira chegumi, wakapawo chegumi kubudikidza ndiAbrahama, 10ngokuti iye waiya achiri muchiunu chababa ake, apo Merekhizedheki paakashongana naye11Zvino kudai kuperera kwakaoneka kubudikidza ngoupristi hwaRevhi (ngokuti vanhu vakaashira Mupango paupristi uhu) kwaiya kuchatamikenyi kuti tirekete ngomupristi umweni kudai ngokuteera urongwa weupristi waMerekhizedheki, pane kuti umwe worudzi rwaAroni? 12Ngekuti apo upristi wechishandurwa kunofanira kuti Mupango ishandurwe.13Ngokuti uwo unoreketwa ndiye ngeizvi zviro ngowedzinza rimweni, kubva kwaari akuna naumwe

wakamboshanda paarita. 14Ngokuti zviri pamhene kuti Mambo wedu wakabva kudzinza raJudha, ngeiri dzinza Mosi aazi kuereketa chiro ngendaa yevapristi.15Izvi zvakapinda kunasa kuita pamhene, kudai kwechimiruka mupristi umweni wakatodzana nemuemo waMerekhizedheki, 16uwo usikazi kuitwa mupristi kudai ngechironzo chemupango wenyama, asi wakaitwa ngesimba rokupona kusikaperi. 17Ngokuti ndiye unopupurirwa kuti, “Iwewe uri mupristi mhera nariini kudai ngeurongwa hworudzi rwaMerekhizedheki.18Ngekuti kuripo, munyara imweni, kutama simba kwemupango wekutanga ngendaa yekurembedzeka nekusikadetsera kwawo. 19Ngekuti mupango apana chiro chewakaita chakaperera; kuripozve, munyara imweni, kutanga kwegonda rakapinda kunaka, kubudikidza ndiro tinokwedzera kunaMwari.20Ichi chakagwinyiswa ngemhiko; ngokuti ivo ngegwinyiso vakaitwa vapristi pasina mhiko, 21pamweni uyu wakaitwa mupristi ngokupika mhiko ngendaa youwo wakati kwaari: “Mambo wakapika naye aazokunukudzi mupinimidzo wake, ‘Iwewe uri mupristi mhera nariini.22Ndizvo Jesu wakaitwa chibatiso chechitenderano chakapinda kunaka. 23Vapristi vokutanga vaiya vazhinji, ngokuti vairambidzwa ngerufu kuangira kugara varimwo mumushando. 24Asi unogara mhera nariini, anawo upristi wake, ngekuti unoangira mhera nariini.25Ndizvozve unesimba rekuponesa yaamho avo vanokwedzera kunaMwari kubudikidza ndiye, ngokuti unorarama nguva dzeshe kuti avakumbirire. 26 26Ngokuti zvainga zvakanaka kuti taifanira kuwa nemupristi mukuru, wakachena, usikashooreki, usina chinosvipisa, wakaparadzaniswa nevashaishi, wakamirudzwa padera pematenga.27Kusiana nevamewni, uwo usikatami kupira midiro zuva ngezuva, kutanga ngendaa yezvishaishi zvake, ngesure kweizvo ngendaa yezvishaishi zvevanhu, kudai ngezvevakaita avo vapristi vakuru. Ngokuti wakaita izvi kamwe kega, apo paakadzipira pachake. 28Ngekuti Mupango inoemesa kuita vapristi vakuru vanhu vakarembedzeka, asi izwi remhiko, rakateera kuuya sure kwokupirwa kweMipango, rakaemesa Mwana uwo akaitwa akaperera mhera nariini.

Chapter 8

1Zvino ndaa huru yeizvi zvetinoreketa ndizvo ngeiyi, kuti tinaye mupristi mukuru wakadaro, uwo wakagara pashi ngokumudyo kwedendemaro roUmambo hwomudenga, 2ari mushandi wezvakachena nowetende regwinyiso, raakaaka Mambo, haiwa munhu.3Ngekuti mupristi mukuru weshe unoemeserwa kupira zveshe zvipo nemudiro; ndizvo kunofanira kuti uyu mupristi naye aanachowo chokupira. 4Zvino kudai aiya munyika, aasaizoita mupristipi, kudai ngezvevaripo vapristi vanopira zvipo kudai ngezvinodiwa ngeMipango. 5Vanoita midiro mundau yakachena iri muedzaniso nebvute reiyo yomudenga; ngokuti Mosi, apo ooda kudzimika tende, wakapangwa kwechizwi, “Ngwara kuti uite zveshe kudai ngechionero icho chakaoniswa kwouri pamutunhu''.6Asi Jesu zvino wakahanira mushando wakapindisisa kunaka, ndizvo ndiye muiyanisi wechitenderano chakapinda kunaka, chakaitwa kubudikidza ngezvigondiso zvakapinda kunaka. 7Ngokuti kudai chitenderano chekutanga chainga chakaperera, akusaizotsvakwazve chechipiri.8Ngokuti Mwari unovaitira ndaa, apo paanoti: “Mazuva achazouya, unoronza Mambo Mwari, ''apo pendinozoita chitenderano chitsva nemhatso yaIsuraeri nemhatso yaJudha. 9Haiwa chakadai ngechitenderano chendakaita nemadzibaba avo, ngezuva rendakavatora ngenyara kuvatungamirira kubuda munyika yeEgipite; ngokuti avazi kuangira kugara muchitenderano changu, neni andizi kufunga ndivo'', unoronza Mambo Mwari.10Ngokuti ichi ndicho chitenderano chendinozoita nevemhatso yaIsuraeri ngesure kwemazuva awo, unoronza Mambo Mwari; ndinozoisa Mipango yangu mufungwa yavo, ndinozoinyora mumwoyo yavo, neni ndinozoita Mwari wavo, navo vanozoita vanhu vangu.11Navo avazodzidzisani umwe kune umweni, nekuti kuronzerana umwe kuno umweni wake, echiti: ‘Ziai Mambo Mwari,’ ngokuti veshe vanozondizia, kubvira kumudoko wakatsongesesa metsa kumukuru wavo wakakurisisa. 12Ngokuti ndinozoita nyasha pane zvinonyangadza zvavo, nezvishaishi zvavo andichazozvikarakadzizve.13Mukuronza kuti “Chitenderano chitsva,” ngekudaro wakachiita chokutanga chisharuka. Asi icho chaita chisharuka nekutsakara chaapaduze pekurova

Chapter 9

1Zvino kunyazwi nechitenderano chekutanga chaiya nemutemo yekudira nendau yakachena yepanyika. 2Ngokuti tende rekutanga rakanasirwa, umwo mwainga nechigadzikiro chechibani, tafura nezvingwa zvaipirwa kunaMwari; iyi inodaidzwa kuti, “Ndau yakachena.”3Ngesure kwemachira ezvisitiro echipiri, painga netende rinodaidzwa kuti, “Rakapindisisa kuchena.” 4Mukati mwaro mwaiya nearita yomukore yekupishira mutombo unonuhwira nebhokisi rechitenderano rakasetwa marutii aro eshe ngomukore, mukati mwaro mwaiya nehari yemukore ine mana nendonga yaAroni yakatungira mashakani matsva nemapuwe akanyorwa chitenderano. 5Padera paro painga nemakherubhi outhende echithibikira chigaro chenyasha. Ngendaa yeizvi zviro atikoni kuereketa ndizvo zvino chimwe ngachimwe.6Zvino kunasirirwa uku kwaitwa kudaro, vapristi vaigara vechipotera kundau yokutanga yetende vechiita mushando yekudira Mwari. 7Asi kundau yechipiri yetende kwaipotera mupristi mukuru ega, kamwe ngegore, haiwa asinangazi, yaapira ngendaa yake nendaa yezvishaishi zvevanhu zvakaitwa ngokusikazia.8Mweya Wakachena wechionisa kuti njira yekupotera mundau yakachenesisa yainga isati yaoniswa, apo tende rokutanga richakaema. 9Ichi chiri muedzaniso wenguva ino, yavanopira ndiyo zveshe zvipo nemidiro, zvisikakoni kuita kuti mhumba younodira iperere, 10asi zvainga zviemeso zvega zvenyama, zvekudya, zvekumwa nerubhabhatidzo rwakaparadzana, zvakaemeswa metsa kuguma kumukuwo wokutsandudzwa.11Asi apo Kristu auya ari mupristi mukuru wezviro zvakanaka zvauya, zvino kubudikidza

ngemutende rakapinda kukura nokuperera, risikazi kuitwa ngenyara, kuronza kuti andiropi

rokusikwa uku, 12haiwa nengazi yembudzi neyemakonyana, asi nengazi yake yemene, unopoteramwo kamwe kwega mundau yakachenesisa, wakationera kuripirwa kusikaperi.13Ngokuti kudai ngazi yembudzi neyemikono, nemarota etsiru echifafazirwa kwavari vakasvipiswa, zvechivachenesa kuti nyama isukike, 14ngazi yaKristu inozopinda kwakaitawani, uwo

kubudikidza ngomweya wemhera nariini wakadzipa asina chaangapomerwa kunaMwari, kuchenesa mhumba dzedu kubva kumushando yakafa kuti tishandire Mwari unopona! 15Ngeiyi ndaa Ena ari muiyanisi wechitenderano chitsva, ngokuti rufu rwakauya kuti vaponeswe kubva kuzvipaukwa zvavo vaiya pashi pechitenderano chokutanga; kuti avo vanodaidzwa vaashire chigondiso chenhaka isikaperi.16Ngekuti apo pane tsamba yekukoanisa nhaka, panofanira kuti kuapo pakutanga rufu rwouwo wakainyora. 17Ngokuti tsamba yokukoanisanhaka ine simba apo munhu uwo afa, zvino aina simba kuti uwo wakainyora achapona.18Ndizvo nechitenderano chekutanga achizi kugwinyiswa pasina ngazi. 19Ngokuti apo mupango yeshe yainga yaronzwa ndiMosi kuvanhu veshe kudai ngezvinodiwa ngeMupango, wakatora ngazi yemakonyana neyembudzi, pamwepo nemvura, nehombori yehisopi yakasungwa ngemamviri akatsvuka, wakafafazira tsamba nevanhu veshe, 20echiti: “Iyi ingazi yechitenderano chemwakapangwa ndiMwari.”21Ngenjira imweyo, wakafafazira ngazi zveshe tende nendiro dzomushando wokudira. 22Ngegwinyiso, zviro zvinoda kuita zveshe pashi peMipango zvinocheneswa ngengazi, pasina kuparadzwa ngazi apana kurekererwa kwezvishaishi.23Ndizvo kwaifanira kuti muedzaniso yeizvo zviri mudenga zvisukwe ngemidiro iyi, asi zviro zvemudenga zvemene zvinocheneswa ngemidiro yakapinda iyi kunaka. 24Ngekuti Kristu aazi kupotera kundau yakachenesisa, yakaitwa ngenyara dzemunhu, yakadai ngomuedzaniso weizvo zvegwinyiso, asi wakapotera mudenga remene, kuti zvino aeme pamberi pehope yaMwari ngendaa yedu.25Ena aazi kupindemwo kuti adzipire kuita mudiro kazhinji, kudai ngezvaaipotera mupristi mukuru kundau yakachenesisa gore ngegore ane ngazi isiri yake. 26Ngokuti zvino kwaisisira kuti atambudzike kazhinji kubvira mukuemeswa kwenyika. Asi zvino pakupedzisira kwenguva Ena wakaoneka kamwe kuti abvise zvishaishi ngekudzipira kuita mudiro.27Kudai ngezvekwakaemeserwa kuvanhu kufa kamwe, ngesure kwazvo kutongwa, 28ndizvo

Kristu wakapirwa kamwe kuti atware zvishaishi zvevazhinji, unozoonekazve ngokwechipiri asikatwari zvishaishi, asi kuponesa avo vanomugarira.

Chapter 10

1Ngokuti Mupango zveune mumvuri wega wezviro zvakanaka zvichauya, haiwa muemo wemene wezviro izvo zvegwinyiso, aungatongoiti kuti vaperere avo vanokwedzera paduze ngemidiro imweyo inogara yechipirwa gore ngegore. 2Kudai zvainga zvakadaro aisaizorekerwa kupirwa here, ngekuti kudai vadiri, apo vainga vacheneswa kamwe mhera nariini, avasaichazoa nemhumba yekushaisha? 3Asi mumudiro iyi uripo mukarakadzisi wezvishaishi gore ngegore. 4Ngekuti azvingaitiki kuti ngazi yemikono neyembudzi iduse zvishaishi.5Ndizvo apo Kristu auya munyika wakati, “Mubairo nezvipo iwewe auzi kuzvida, asi wakandinasirira muiri. 6Mudiro yekupisha nemudiro yekushaisha amuzi kuidakarira. 7Saka ndakati: ‘Wona, ndauya kuti ndiite kuda kwako, A Mwari’ mutsamba yakapetwa kwakanyorwa kudaro ndini''.8Zvaakaronza pakutanga kuti: “Mubairo nezvipo nembeu dzeshe dzemidiro nemubairo yezvishaishi auzi kuzvida, zve, auzi kudakara ndizvo izvo zvinopirwa kudai ngezvinodiwa ngoMupango''. 9Hino wakati: “Wona, ndauya kuti ndiite kuda kwako.” Unodusa chokutanga kuti agwinyise chechipiri. 10Ngekuda ukwo takacheneswa kubudikidza ngokupirwa kwemuiri waJesu Kristu kamwe kega.11Nomupristi weshe ngegwinyiso unoema zuva ngezuva pamushando wake, echipira kazhinji mudiro inotodzana, isikatongokoni kudusa zvishaishi. 12Asi apo Kristu ainga apira mudiro umwe wemhera nariini ngendaa yezvishaishi, wakagara pashi ngekumurho kwaMwari. 13Kubvira nguwa iyo echigarira metsa magaa ake aitwa chitambarariro chetsoka dzake. 14Ngokuti ngekupira mudiro umwe Ena wakavaita vakaperera mhera nariini avo vakacheneswa.15Ne Mweya Wakachena unoitawo chapupu kwetiri, ngokuti ngesure Ena wakati: 16“Ichi ndicho chitenderano chendinozoita navo ngesure kwemazuva awo, unoronza Mambo Mwari; ndinozoisa Mupango yangu mumwoyo yavo, ndinozoinyora mumipfungwa yavo,17Nezvishaishi zvavo nezvinyangadzo zvavo andichazozvikarakadzizve.” 18Zvino apo pane kurekererwa kweizvi, apachina kupirwa kwomudiro umweni ngendaa yekushaisha.19Ndizvo hama, apo tinokutsunga kwokupotera kundau yakachena ngengazi yaJesu. 20Ngenjira itsva inopona yaakatibeurira, kubudikidza ngejira rechisitiro, ndikwo kuti kubudikidza ngenyama yake. 21Hino zvetinaye mupristi mukuru padera pemhatso yaMwari, 22ngatikwedzere tine mwoyo wegwinyiso mukugonda kwakazara, tine mwoyo yedu yakafafazwa kucheneswa kubva kumhumba yakashata nemiiri yedu yakashambwa ngemvura yakaera.23Ngatibatisise kutenda kwegonda redu tisikazungunyiswi, ngokuti unogondeka uwo wakagondisa. 24Zve, ngatikarakadzane kumusirana rudo nokuita mishando yakanaka, 25Tisikarekeredzi kuungana pamwepo kudai ngomuitiro wevamweni, asi techigwinyisana umwe kuno umweni, kukuru apo munotoona kuti Zuva rinokwedzera26Ngokuti kudai techizoshaisha maune ngesure kwokuashira kuzwisisa gwinyiso, akuchina mubairo unopirwa ngendaa yezvishaishi. 27Asi kwasara kugarira mukutya kutongwa, nemuriro uno ushungu unozopedza magaa.28Munhu uwo wakagura MUpango yaMosi unofa asikaitirwi nyasha ngeizwi rezvapupu zviiri nokuti zvitatu. 29Kupanitshwa kwakapindisisa kushata kwakaitawani kukura kunozoitwa kuneuwo wakatsikatsika pashi petsoka Mwana waMwari, akaerenga ngazi yechitenderano, yaakacheneswa ndiyo, kuti chiro chisina shkwiro, akaita ngekushoora Mweya wenyasha?30Ngokuti tinomuzia uwo wakaronza kuti: “Kuunzidzira ngokwangu, inini ndinozounzidzira.” nekuti Zve: “Mambo unozotonga vanhu vake.” 31Ichi chiro chinotyisa kuwira munyara dzaMwari mupenyu.32Asi karakadzai ngemazuva ekutanga, apo ngesure kwokujekiswa kwenyu, mwakashingirira kurwisana kukuru ngekutambudzika. 33Pamweni mwakaemeswa pamhene kuti munyadziskwe nokutambudzwa, pamwenizve mwakakoanisirana naavo vakaitirwa zvakadaro. 34Ngokuti mwakazwira urombo avo vaiya mutirongo, mwakadakara mukushaishirwa kwenhumbi dzenyu, mwechizia kuti imwimwi mwemene mune nhaka yakapinda kunaka neinopinda kugara.35Ndizvo musarasha kushinga kwenyu, ukwo kuno mubairo mukuru. 36Ngokuti munofanira kusengerera, kuti apo mwaita kuda kwaMwari, mungaashira icho chakagondiswa. 37Ngokuti, “Mumukuwo mudoko, uwo unouya unozouya, aazononoki.38Asi wakatendeka wangu unozorarama ngekugonda. Mwoyo wangu auzodakari ngeuwo unopetuka sure.” 39Asi isusu atisiri pakati pavo avo vanopetuka sure kuenda mukurashkwa, asi tiri pakati peavo vanogonda vanoponeswa mweya.

Chapter 11

1Hino kugonda kutenda gwinyiso reizvo zvinogarirwa, gwinyiso rezviro zvisikaoneki. 2Ngegwinyiso ngokugonda madzibaba makuru edu vakapupurirwa zvakanaka. 3Ngokugonda tinozwisisa kuti nyika dzakaitwa ngeizwi raMwari, ndizvo izvo zvinooneka zvakaitwa ngezviro zvisikaoneki.4Ngokugonda Abhera wakapa Mwari mudiro wakanasa kunaka kupinda waKheni. Kubudikidza ndiwo kwakapupurirwa kwaari kuti wainga akatendeka, Mwari pachake echipupura ngendaa yezvipo zvake; wakafa, asi kubudikidza ngegonda rake uchandoreketa.5Ngokugonda Enokhi wakatorwa kuti asaona rufu; “Naye aazi kuoneka, ngokuti Mwari wainga amutora.” Ngokuti zvakapupurwa ndiye asati atorwa kuti, “Wakanasa kudakadza Mwari.” 6Asi pasina kugonda azvingaitiki kumudakadza, ngokuti kunyazwi ndiani uwo unouya kunaMwari, unofanira kuti atende kuti uriyo, naye unopa muthuso avo vanomutsvaka.7Ngekugonda Noa, echipangwa ndiMwari ngendaa yezvaizoitika zvainga zvisati zvaoneka, echimutya Mwari, wakanasira ngarava kuti vaponeswe vemhatso yake; ngokudaro wakaitirandaa nyika, wakaita unogara nhaka yekunaka kubudikidza ngokugonda.8Ngekugonda Abrahama wakazwisisa apo adaidzwa, kuti abude kuenda kundau yaaizoashira kuita nhaka; naye wakabuda kuenda, asikazii paaienda. 9Ngekugonda wakaita munhu mupara munyika yaakagondiswa, kudai ngouri munyika isiri yake, echigara mumatende, kudai ngezvakaita Isaka naJakobe, avo vainga vagari venhaka naye yechigondiso chimwe. 10Ngekuti wainingirira dhorobha rine madzeyo, Mwari ndiye ngwazi nemuaki waro.11Ngekugonda Sara emene kunyazwi waiya ngomwa wakaashira simba rokuita mimba apo aamusharuka, ngokuti wakamuerenga kuita wakagondeka uwo wakagondisa. 12Ndizvo kubva kuno munhu umwe, naye wakaita kudai ngowakafa, yakabarwa mibarirwana yakawanda kudai ngouwandu hwenyeredzi dzemudenga nokuwanda kudai ngeuwandu wejecha riri pahumbikumbi yeruandhle risikaerengeki.13Veshe ava vakafa mukugonda vasikazi kuashira zvigondiso, asi vakazviona, vakazvichingamidza zviri kuretu. Vakatenda kuti vainga vanhu vapara nevahambi munyika. 14Ngokuti vanhu avo vanoronza zvakadaro vanoonisa pamhene kuti vanotsvaka nyika yavo.15Ngegwinyiso dai vaikarakadza ngenyika yevakabuda kubva kweiri, vaizoano mukuwo wokuhwirirayo. 16Asi zvino vanodisisa nyika yakapinda kunaka, kuronza kuti, yomudenga. Ndizvo Mwari aanyari kudaidzwa kuti Mwari wavo. Ngokuti wakavanasirira dhorobha.17Ngokugonda Abrahama, apo echiedzwa, wakapira Isaka kuita mudiro. Eya, uwo wakaashira zvigondiso, wakanasirira akapira mwana wake wakabarwa ari ega. 18Ndiyezve wakaronzwa kuti, “Kubudikidza ndiIsaka mibarirwana yako inozodudzwa ngezina rako''. 19Echierenga kuti Mwari unesimba rokumumusa, eya kubva kwevakafa, apapozve wakamuashira mumuedzaniso20Ngokugonda Isaka wakafumisa Jakobe naIsau ngezviro zvaizoitika panguva ichauya. 21Ngokugonda Jakobe, pakufa kwake, wakapfumisa umwe ngaumwe wevana vaJosefa, “Pakudira akatseama padera pendonga yake.” 22Ngekugonda Josefa, pamagumo ekupona kwake, wakaronza ngedaa yekubuda kwevana vaIsuaeri, wakapanga ngedaa yemagodo ake.23Ngokugonda Mosi wakafishkwa ngevabari vake mwedzi mutatu pakubarwa kwake, ngokuti vakaona kuti mwana wainga akanaka; navo avazi kutya mupango wamambo. 24Ngokugonda Mosi, apo akura, wakaramba kuzwi mukororo womwanasikana waFaro. 25Wakatsanangura kuitirwa zvakashata pamwepo nevanhu vaMwari kuno kudakara kamukuwo muzvidakadziso zvokushaisha. 26echierenga kuti kudaniskwa ngendaa yaKristu kuri upfumi wakakura kupinda upfumi weEgipite, ngokuti wainingirira mberi kumubairo.27Ngokugonda wakabuda kubva muEgipite, asikatyi ushungu hwamambo; ngokuti wakashingirira kudai ngewaimuona uwo usikaoneki. 28Ngokugonda wakangwarira Phasika nokufafazwa kwengazi, kuti muurayi asazogwama matangwe aIsuraeri.29Ngokugonda vanhu vakaambuka Ruandhle Rwakatsvuka kudai ngevanoambuka panyika yakaoma, asi apo vaEgipite vechiedzererawo kuambuka vakanzvaidzwa. 30Ngokugonda marukumbati eJerikho akawa pashi, sure kwokutendererwa mazuva manomwe. 31Ngokugonda Rahabhi chifebi aazi kufa pamwepo naavo vaiya vasikapurutani, ngokuti wainga aashira vadongoreri ngekunyarara.32Chiinyi chimweni chendingaronza? Ngokuti mukuwo unozondiperera kudai ndechironza ndiGidheoni, Bharaki, Samusoni, Jefetha, Dhavhidha, Samueri nevaprofeti. 33Avo kubudikidza ngokugonda vakanyisa umambo, vakashanda zvakanaka, vakahanira zvigondiso, vakakonya miromo yemhondoro, 34vakadzima mirazvu yemuriro waibaka, vakapokonyoka kubva kushoti dzaipinza, pakurembaremba vakagwinyiswa, vakaita vanesimba guru mukurwa, vakadzinga hondo dzemadzinza.35Vakadzi vakapuwa vakafa vavo vamuswa. Vamweni vakarwadziswa, vechiramba kuashira kununurirwa, kuti vahanire kumuka kwakapinda kunaka. 36Vamweni vakaedzwa ngekuitirwe jee nokushwapurwa, kunyazwi vakasungwa ngemaketani nokukonyerwa mutirongo. 37Vakapondwa ngemapuwe, vakaadzwa ngepakati ngesaho, vakaurawa ngeshoti. Vakahamba vakasimira matoo emakwai neembudzi, vechitama, vechitambudzwa, vechiitirwa zvakashata; 38Nyika yainga isizi kuvafanira, vechipepesheka mumashango nemumatunhu, mumapako nomumabani enyika.39Neava veshe kunyazwi vakapupurirwa ngekugonda kwavo, avazikuashira icho chakagondiswa. 40wari wainga akatinasirira chiro chimweni chakapinda kunaka, kuti ngokubanze kwedu avo vasazoita vakaperera

Chapter 12

1Ndizvo kwechioneka kuti isusu takatendenedzwa ngegore guru rembungano yakadaro yevanopupura, ngatirashe zveshe zvinodzimbira nokushaisha kunotibatirira, ngatirumbe ngokushingirira mujaho wakaemeswa pamberi pedu, 2techiningira kunaJesu, muambi nomupedzi wokugonda kwedu, uwo ngendaa yokudakara kwakaiswa pamberi pake, wakashingirira muchinjiko, asikaerengi chimene chawo, wakagara pashi ngokumudyo kwedendemaro raMwari. 3Pinimidzai ndiye wakashingirira pachake kurwisa kwakadaro kunobva kuvashaishi vanomukira, kuti musazoremba nokuti kudemera mumweya yenyu.4Mukurwisana kwenyu nekushaisha imwimwi amusati mwarwa metsa kuguma pakubomha ngazi. 5Nemwi mwakariyarwa kupotwa kunonyengerera kwakaitwa kwomuri kudai ngokuvana, “Mwana wangu, usashoora kupanga kwaMambo nokuti kudemera apo wechiororwa ndiye. 6Ngokuti uwo waanoda Mamb unomuorora nekushkwapura mwana weshe waanoashira.7Shingirirai kuororwa. Mwari unomubata kudai ngevana; ngokuti uri pari mwana usikaororwi ndibaba ake? 8Asi kuti musikaororwi, kudai ngevana veshe, zvino muri mibvandirimwo, amuri vana vakepi.9Ngepabanze peizvi, tainga nemadzibaba edu ngokwenyama waitiorora, nesu takavareremedza. Atingapindi kuda kudzipfaisa kwakapindisisa kukuru kunaBaba emweya kuti tipone here? 10Ngokuti ngegwinyiso avo vakatiorora mazuva mashomani, kudai ngezvezvaioneka zvakanaka kwavari, asi unotiorora kuti tidetserwe, kuti tikoanisirane kuchena kwake. 11Kweshe kuororwa akudakadzi zvinopano, asi kunochemedza, asi ngesure kunobara michero mukunyarara yokunakaa kwavari vakadzidziswa.12Ndizvo murudzai nyara dzenyu dzakarembaremba nokugwinyisa mabvi enyu asina simba, 13munasire njira dzakarurama dzetsoka dzenyu, kuti icho chakaremara chisazoguduguka, asi kuti chiponeswe.14Tsvakai kugarisana ngokunyarara nevanhu veshe nokuita vakacheneswa, ngokuti pasina izvi apana munhu ungazoona Mambo. 15Mwechingwarira kuti kusazoapo naumwe unokorera kuashira nyasha dzaMwari, kuti rusazoapo runzinde rwokuvava runomera, runounza kutambudza, nokubudikidza ndirwo vazhinji vaitwe vakasvipiswa. 16Wonai kuti kusaapo naumwe wakadai ndiIsau, muombi nousikatyi Mwari, uwo wakatengesa nhaka youtangwe wake kuti apuwe tsima imwe yechokudya. 17Ngokuti munozia kuti ngesure kwazvo, apo paakadisisa kuti agare nhaka yechipfumiso, wakarambwa, ngokuti aazi kuona nguva yokutendeuka, kunyazwi akanyaitsvakisisa

ngokuchema.18Ngokuti imwimwi amuzikuuya kuchiro chingagwamwa, muriro unobaka nechidima nokusvipa nomubvumo, 19nokuridzwa kwegwama nemaungira emazwi, izwi iro maungira aro akaita kuti avo vakarizwa vakapota kuti izwi rimweni risachazoreketwa kwavari. 20Ngokuti avazi kukona kushingirira izvo zvakapangwa, “Kudai kunyazwi mhuka yaigwama mutunhu, yaizopondwa kufa ngemapuwe.” 21Ngegwinyiso zvakaoneka zvechityisa yaamho, kuti Mosi wakati, “Ndinohuta kukuru ngokutya.”222 Asi imwimwi mwauya kuMutunhu weZioni nokudhorobha raMwari unopona, Jerusarema remudenga, nekuhondo dzengirosi dzisikaerengeki mumushongano wedhiri. 23Nokumusangano wematangwe awo akanyorwa mudenga, nokunaMwari Mutongi wavo veshe, nokumweya yevanhu vakanaka vakaitwa vakaperera. 24NokunaJesu, muemereri wechitenderano chitsva, nokungazi yokufafazwa, inoreketa zvakanaka kupinda ngazi yaAbhera.25Ngwarai kuti musaramba uwo unoreketa; ngokuti kudai vasikazi kupokonyoka avo vakaramba uwo wakavapanga munyika muno, isusu tinozoita mapokonyokereyi, kuti techiramba uwo unotipanga echibva mudenga! 26Panguvayo izwi rake rakazungunyisa nyika; asi zvino wakagondisa echiti: “Ndichazozungunyisazve kamwe, haiwa nyika yega, asi nedenga naro.27Izwi iri rokuti: “Ndichazozungunyisazve kamwe,” rinoronza kubviswa kweizvo zvinozungunyika, kuronza kuti zviri zvakaitwa, kuti izvo zvisikazungunyiswi zvisare. 28Ndizvo ngatibonge, ngokuti tinoashiran umambo husikazungunyiswi, ndizvo ngatidire Mwari ngenjira inomudakadza nokureremedza nokutya. 29Ngokuti ngegwinyiso Mwari wedu muriro unoparadza.

Chapter 13

1Rudo pakati pehama ngarugare. 2Musariyarwa kuonisa rudo kuvahambi, ngokuti ngokuita kudaro vamweni vakaashira ngirosi vasikazii.3Karakadzai vakasungwa, mwechiita kudai ngevakasungwa pamwepo navo, neavo vanoitirwa zvakashata, kudai ngevanoitirwa pamwepo navo. 4Kuroora ngakureremedzwe ngevanhu veshe, nomubhedhi wakwo auzi kusvipiskwa; ngokuti Mwari unozotonga zvifebi nevaombi.5Kupona kwenyu ngakuite kusikakariri mare, itai vanogutiswa ngeizvo zvomunazvo; ngokuti wakati, “Anditongomurekeri nokuti kukusiya.” 6Ndizvo ngokutsunga tingakona kuronza kuti, “Mambo Mwari mudetseri wangu, andizotyi. Munhu ungazoitenyi kwendiri?”7Karakadzai vatungamiriri venyu, avo vakareketa kwomuri izwiraMwari; mwechifunga ngemagumo ekupona kwavo, muedzerere kugonda kwavo. 8Jesu Kristu unogara akadaro zuro nanyamashi, eya, mhera nariini.9Musapauswa ngezvidzidziso zvakaparadzana nezvisikaziikanwi. Ngekuti kwakanaka kuti mwoyo igwinyiswe ngenyasha, haiwa ngezvokudya, izvo zvevasikazi kudetserwa ndizvo avo vakahamba mwezviri. 10Tine arita isusu revasikatenderwi kurha kubva kweriri avo vanoita mushando mutende. 11Ngekuti miiri yemhuka dzine ngazi inounzwa kundau yakachena ngemupristi mukuru kuita mudiro wokushaisha, inopishkwa kubanze kwekamba.12Ndizvo Jesu wakatambudzikawo kubanze kwemusiwo wedhorobha, kuitira kuti achenese vanhu kubudikidza ngengazi yake. 13Ndizvo ngatibude tiende kwaari kubanze kwekamba, titware kutsverudzwa kwake. 14Ngekuti munyika muno atina dhorobha rinogara, asi tinotsvaka dhorobha iro rinouya.15Kubudikidza ndiye, zvino, ngatiangire kupira mudiro wokukudza kunaMwari, kuronza kuti, kupira muchero yemiromo yedu inopupura ngezina rake. 16Asi musariyarwa kuita zvakanaka nokukoana zvemunazvo. Ngekuti Mwari unonasa kudakadzwa ngemidiro yakadaro. 17Zwisisai vatungamiriri venyu nokuvapfaira. Ngokuti ivo vanogara vakarinda mweya yenyu, navo vanozobvunziswa ngendaa yenyu. Ngavaite izvi ngekudakara, haiwa ngekutambudzika, ngokuti izvi zvingazomuremadza.18Tikumbirireyi, ngokuti tinozia kuti tine mhumba isina ndaa, tinoemurira kuhamba takagondeka muzviro zveshe. 19Ndinomupota kuti muite izvi, kukuru kuti ndipetudzwe kwomuri ngokukasira.20Mwari wekunyarara, uwo wakaunzazve kubva kwevakafa Mambo wedu Jesu, muushi mukuru wemakwai ngengazi yechitenderano chisikaperi, 21ngaamuchenese kuzviro zveshe zvakanaka, kuti muite kuda kwake, echishanda pakati pedu izvo zvinonasa kumudakadza pamberi pake, kubudikidza ndiye Jesu Kristu, kwaari ngahugare huripo uthende mhera nariini. Ameni.22Ndinomupota, hama, shingirirai izwi rangu rekupanga, ngokuti ndakanyora kwomuri ngemazwi mashomani. 23Ndinoda kuti muzie kuti hama yedu Thimothi wakasunhurwa kubva mutirongo; kuti ena akakasira kuuya, ndinozouya pamwepo naye apo ndouya koomuona.24Tambisai veshe vatungamiriri venyu nevakacheneswa veshe. Avo vakabva Itaria vanomutambisa. 25Nyasha ngadzigare nemwi mweshe.

## James

Chapter 1

1Jakobe, muranda waMwari newaMambo Jesu Kristu, ndinonyorera kumadzinza gumi nemairi akapararira, ndinomuchingamidza. 2Hama dzangu, apo mwogumirwa ngekuedzwa kwembeu zhinji, musakuerenga kuita chiro asi kudakara. 3Ngekuti munozia kuti kuedzwa kwekugonda kwenyu kunobara kusengerera.4asi kushingiriranga kudzadiskwe nemushando wakaperera, kuti muite vakaperera vabva muzero, musikatami chiro. 5Kudai aripo umwe wenyu unotama ungwaru, ngaakumbire kuna Mwari, uwo unopa kunevanhu veshe ngokuwanzisa, asikatongi, waanopa, kunozopuwa kwaari.6Asi ngaakumbire ngekugonda, asikagonondi, ngokuti uwo unogononda wakadai ngefungu yeruandhle, rinosundwa ngedutu nokukandirwa apo neapo. 7Uwo munhu asakarira kuti unozoashira chiro kubva kunaMambo; 8munhu unemipfungwa miiri unotsanduka-tsanduka munjira dzake dzeshe.9Asi hama iri pashi ngaidakare ngekukudzwa kwayo, 10negurudza ngaridakare ngokuninipiswa kwaro, ngokuti gurudza rinozopinda kudai ngeruva romwenje. 11Ngokuti zuva rinobuda pamwepo nokupisha kwaro, rinoomesa mwenje; neruva rawo rinowa pashi, nounaku hwaro hunopera. Ndizvo zvinoita gurudza; rinozonyangarika munjira dzaro.12Unomuchena munhuwo unoshingirira mukuedzwa. Ngokuti apo aedzwa unozoashira dzungudza rokupona rakagondiswa kwavari vanomuda. 13Munhu apo aedzwa asaronza kuti, “Ndinoedzwa ndiMwari”, ngokuti Mwari aangakoni kuedzwa ngezvakashata, zve, aaedzi munhu kunyazwi ngouri.14Asi munhu weshe unoedzwa apo ookweyiwa ngokuemura kwake nokunyengererwa. 15Ndizvo apo kuemura kwamera mimba, kunobara kushaisha, nokushaisha apo kwakura, kunobara rufu. 16Musachengedzerwa, hama dzangu dzinodikanwa.17Zvipo zveshe zvakanaka, nezvipo zveshe zvakaperera, zvinobva mudenga, zvechidzaka kubva kunaBaba vokujeka, kwaari akuna kutchinja nokuti kabvuri kokukunukuka. 18Ngokuda kwake ena wakatibara ngeizwi regwinyiso, kuti tiite kudai ngemichero yekutanga yezvakasikwa zvake.19Munofanira kuzwisisa izvi, hama dzangu dzinodikanwa: munhu weshe ngaakasire

kuzwa, anonoke kureketa, anonoke kunyangadzwa. 20Ngokuti kunyangadzwa kwomunhu akushandi kururama kwaMwari. 21Ndizvo mwechirasha tsvina yeshe nokushata kunofashukira, muashire ngekupfaa izwi rakasimwa, rine simba rekuponesa mweya yenyu.22Asi itai vaiti veizwi, haiwa vanozwa kwega mwechidzichengedzera. 23Ngokuti kudai Muzwi weizwi, asiri muiti waro, uyu wakadai ngomunhu unoningira hope yake yechibarirwe muchiboniboni. 24Ngokuti unodziona pachake, orooenda, paripo unoiyarwa chiemo chaanacho kuti chakaitawani. 25Asi uwo unoningira mupango wakaperera wekusunhurika, echiangira kudaro, asikaiti unozwa echiiyarwa, asi muiti wemushando, uyu munhu unozopfumiswa muzviito zvake.26Kudai aripo munhu unokarakadza kuti mudiri, naye asikakoni kubata rurumi rwake, asi unochengedzera mwoyo wake, kudira kwake munhu uyu akuna shwiro. 27Kudira kwakaperera nokusikazi kusvipiswa pamberi paMwari wedu naBaba ndikwo uku, kuhambira nherera neshirikadzi mukutambudzika kwavo, nokudzingwarira kuti asasvipiswa ngezvenyika.

Chapter 2

1Hama dzangu, imwimwi nokuita kwenyu kunemukheto munotenda kuna Jesu Kristu, Mambo wedu wouthende here? 2Ngekuti kudai munhu unendandazi yemukore, naye akasimira zvakanaka echipotera mumhatso yenyu yokudira, munhu murombo unezvokusimira zvine tsvina echipoterawomwo. 3Nemwi kudai mwechireremedza uwo unosimira zvokufuka zvakanaka mwechiti: “Gara pano pandau yakanaka,” mwechiti kumurombo, “Ema apo,” nokuti: “Gara pashi pechitambarariro chetsoka dzangu,” 4ngokuita kudaro amuzikuita mukheto pakati penyu nokuita vatongi vepfungwa yakashata here?5Yaeyai, hama dzangu dzinodikanwa. Mwari aazi kukheta varombo munyika kuti vaite wapfumi wekugonda nevanogara nhaka yeumambo uhwo waakagondisa kwavari vanomuda here? 6Asi imwimwi amuzi kuremeredza murombo. Andivopi wapfumi wanomutambudza here? Andivopi vanomukweya kuenda pazvigaro zvekutongwa here? 7Andivopi vanotuka zita rinoreremedzeka romunodaidzwa ndiro here?8Asi kudai mwechizadzisa mupango weumambo kudai ngezvakanyorwa kuti, “Unozomuda muakirwana wako kudai ngezvounodzida iwewe pachako”, munoita zvakanaka. 9Asi kudai mwechiita vanomukheto kuvanhu, munoshaisha mwechiitirwa ndaa ngeMipango kuti muri vapauki.10Ngokuti kunyazwi ndiani unozongwarira Mupango yeshe, asi echipumhuwa ngerupande rimwe, ena waita unendaa kweiri yeshe. 11Ngokuti uwo wakati: “Usazoomba,” wakatizve, “Usazouraya.” Zvino kudai usikaombi, asi wechiuraya, waita mupauki weMupango.12Mwechireketa nokuita kudai ngevanozotongwa ngeMupango yokusunhurika. 13Ngokuti kutonga akuzoiti nyasha kwaari usikazi kuonisa nyasha. Nyasha dzinodziganzisa dzechinyisa pakutonga!144 Kunodetsereyi, hama dzangu, kudai munhu echironza kuti unokugonda, asi asina mushando? Kugonda ukwo kungamuponesa here? 15Kudai hama mwamuna nokuti mukadzi ari mutitinini, echitama zvokudya zvezuva ngezuva. 16Kana umwe wenyu echiti kwaari: “Endai mukunyarara, mwechiita vanodziirwa nokugutiswa,” asi musikavapi zvinotamika kumuiri, kunodetsereyi? 17Ndizvo kugonda kwega, kuti kusina mushando, kwakafa.18Asi umweni unozoti: “Iwewe unokugonda, neni ndine mushando. Ndionise kugonda kwako kusina mushando, neni ndinozokuonisa kugonda kwangu ngemushando yangu.” 19Unotenda iwewe kuti Mwari ndiumwe; unoita zvakanaka. Kunyazwi namadhimoni anotendawo nokuhuta. 20Unoda kuoniswa here, iwewe munhu usina shkwiro, kuti kugonda kusina mushando kwakafa?21Abrahama, baba edu, avazi kupembedzwa here ngemushando, apo pevakapira Isaka mwana wavo kuita mudiro paarita? 22Unoona kuti kugonda kwakashanda pamwepo nemushando yake, nokugonda kwakaitwa kwakaperera ngemushando. 23Nechinyorwa chakazadzisika chinoti: “Abrahama wakagonda Mwari, nakwo kwakaerengerwa kwaari kuti kunaka”, naye wakadaidzwa kuti ishamwari yaMwari. 24Munoona kuti munhu unopembedzwa ngemushando, haiwa ngokugonda kwega.25Ngokudaro, Rahabhi chifebi aazi kupembedzwa here ngemushando, apo paakaashira vatumwa nokuvatizisa ngenjira imweni? 26Ngokuti kudai ngomuiri usina mweya wakafa, ndizvo kugonda kusina mishando kwakafawo.

Chapter 3

1Hama dzangu, musaita vadzidzisi vazhinji, mwechizia kuti tinozoashira kutongwa kwakapinda kurema. 2Ngokuti isusu teshe tinoshaisha ngezviro zvakawanda. Kudai aripo usikashaishi pamazwi, ndiye munhu wakaperera, unokona kubata muiri weshe nawo.3kudai techiisa mikhayo mumuromo yemahachi, kuti azwisise, tinotungamirira muiri wawo weshe. 4Ningirai ngarava, kunyazwi dzakanyakura kudini, dzinohambiswa ngedutu rine simba, dzinotenderudzwa ngechikombe apo paanoda muhambisi wengarava kuti aende.5Ndizvo rIrumi inhengo doodoko, narwo runoganza zvakakura. Wonai kukura kwakaita gwasha rinopishwa ngomuriro wakatsonga! 6Rirumi muriro. Rirumi inyika yakazara ngEekushata pakati penhengo dzedu; runosvipisa muiri weshe, runopisha njira yeshe yekupona, narwo runopishwa pacharwo ngemuriro weGehena.7Ngokuti mbeu dzeshe dzezvikara nedzeshiri nedzezvinotamanda nezviri muruandhle zvinopeteka, nazvo zvakapetwa ngevanhu, 8asi apana munhu ungapeta rirumi, ndirwo chiro chakashata chisikapeteki, chakazara ngeukaira unouraya.9Ndirwo tinokudza Mambo naBaba, ndirwozve tinotuka vanhu vakasikwa ngomutodzaniso waMwari. 10Kubva pamuromo umwewo panobuda kubonga nekutuka. Hama dzangu, azvifaniri kuti izvi zviitike kudaro.11Chinyuka chinobudisa here ngomuromo umwe mvura inotapira neinovava? 12Hama dzangu, muonde ungabereka here maorivhi, nokuti muvhini ungabereka here maonde? Zve, mvura inemunyu aingakoni kubudisa inotapira.13Ndiani wakangwara neunozwisisa pakati penyu? Ngaaonise ngekupona kwake kwakanaka mishando yake mukupfaa kwoungwaru. 14Asi kuti munendurumwa inovava nokudisisa kwakashata mumwoyo mwenyu, musaganza, musanyepera gwinyiso.15Ungwaru wakadaro andiwopi unobva mudenga, asi nge womunyika, usina mweya, ngehwemadhimoni. 16Ngokuti apo pane ndurumwa nokudisisa kwakashata, paripozve kukangaidzwa nezviito zveshe zvakashata. 17Asi ungwaru unobva mudenga kutanga wakaperera, zve, unokunyarara, wakapfaa, unoreruka kupotwa, wakadzara ngenyasha nemuchero yakanaka, usina mukheto, usina kudziitisa. 18Nemuchero yokunaka inokushkwa mukunyarara ngaavo vanoita kunyarara.

Chapter 4

1Kunobva pari kuambana nehasha pakati penyu? Azvibvi kuzvidisiso zvokuemura kwenyu zvinorwisana munhengo dzenyu here? 2Munoemura chiro nemwi musina; ndizvo mwechiuraya. Munoemura chiro nemwi musikakoni kuchihanira; ndizvo munoambana nokurwisana. Amuna, ngokuti amukumbiri. 3Munokumbira musikaashiri, ngokuti munoshaisha kukumbira, kuti muzvishandise muzvidisiso4Imwimwi vaombi! Amuzii here kuti ukama nenyika ugaa naMwari? Ndizvo kunyazwi ndiani unoda kuita ukama nenyika, unodziita gaa raMwari. 5Munopinimidza here kuti zvinyorwa zvinoreketa zviro zvisina shwiro zvinoti, “Mweya wakaita kuti ugare mukati mwedu unoshuwira ndurumwa here?”6Asi unopinda kutipa nyasha dzakawanda; ndizvo zvinoti: “Mwari unorwisana nevanodzikudza, asi unoitira nyasha kunevakapfaa.” 7Ndizvo dzipfaisei pashi paMwari. Irwai naDhiabhorosi, naye unozomutiza.8Kwedzerai padeze naMwari, naye unozokwedzera paduze kwomuri. Shambai nyara dzenyu, imwimwi vashaishi, muchenese mwoyo yenyu imwimwi munepfungwa miiri. 9Boorerai, tsumbai nekuchema. Kusheka kwenyu ngakutsanduke kuita kutsumba, nokudakara kwenyu kuita kudzimbirwa. 10Dzininipisei pamberi paMambo naye unozomukudza.11Hama, musareyana. Kunyazwi ndiani unoreya umweni, nokuti kutonga umweni wake, unoreketa kurwisana neMupango, naye unotonga Mupango. Asi kudai wechitonga Mupango, auri muiti weMupangopi, asi mutongi. 12Ngeumwe ega uri mupi weMupango nomutongi, uwo unesimba rokuponesa nokuparadza. Asi iwewe urianani unotonga muakirwana wako?13Yaeyaii, imwimwi munoti: “Nyamashi nokuti mangwani tinozoenda kudhorobha rakatikuti, tipedze gore tiriyo, techitengesa tione zvokuuyirwa ndizvo.” 14Imwimwi amuzii zvinozoitika nechimangwani. Chiinyi kupona kwenyu? Ngokuti muri mhute inooneka mukuwo mudoodoko, apo inoparara.15Ngokuti mwaisisira kuronza kuti, “Kudai Mambo echizotenda, tinozorarama nokuita ichi nokuti icho.” 16Asi zvino munodziganzisa mukudzikudza kwenyu. Kweshe kudziganzisa kwakadaro kwakashata. 17Weshe, unozia kuita zvakanaka naye asikazviiti, kwaaari kushaisha.

Chapter 5

1Uyai zvino, imwimwi makapfuma, mucheme nokuboorera ngamadambudziko anozouya padera penyu. 2Upfumi wenyu waora nezvokufuka zvenyu zvadyiwa ngounundu. 3Mukore wenyu nesirivha yenyu zvaane chinguraurwe, nechinguraurwe chazvo chinozoita chapupu chokumuitira ndaa, nacho chinozodya nyama yenyu kudai ngemuriro. Mwakadziunganidzira upfumi wenyu mumazuva ekupedzisira.4Ningira mubadaro wevashandi avo vakacheka minda yenyu, wemwakasara nawo musikazi kubhadhara ngourimbwi, unodaidzira nokudaidzira kwaavo vakacheka kwakazwika munzee dzaMambo wehondo. 5Mwakararama munyika mukushadaya nomukudakara; mwakakodza mwoyo yenyu ngezuva rekuuraya. 6Mwakamurasha nokumuuraya uwo wanaka, uwo usikarwisani nemwi.7Ndizvo iwai vanoshingirira, hama, metsa kuuya kwaMambo. Wonai murimi unogarira muchero inomutengo mukuru yenyika, echishingirira, metsa iashire mvura yekuamba neyokupedzisira. 8Nemwiwo itai vanoshingirira kudaro. Simbisai mwoyo yenyu, ngokuti kuuya kwaMambo kwaapaduze.9Hama, musamangarana umwe kunoumweni, kuti musazotongwa. Ningirai mutongi unoema pamusiwo! 10Hama, kudai ngechionero chokutambudzika nokushingirira, ashirai vaprofeti vakareketa ngezita raMambo. 11Ngegwinyiso tinoti vanomuchena avo vakashingirira. Mwakazwa ngekushingirira kwaJobe, mwakaona kupedzisira kwaMambo, kuti Mambo wakadzara ngokukungurira nenyasha.12Asi kupinda zveshe, hama dzangu, musazopika, kunyazwi ngedenga nokuti ngenyika nokuti ngokupika kumweni, asi itai kuti: “Eya” wenyu aite eya, na “Haiwa” wenyu aite haiwa, kuti musapinda mukutongwa13Uripo here pakati penyu unotambudzika? Ngaakumbire. Uripo here pakati penyu unodakara? Ngaaembe nduyo yokukudza. 14Uripo here pakati penyu unorwara? Ngaadaidze vakuru vechiara, ngavamukumbirire, vechimudzodza ngemafuta ngezita raMambo. 15Mukumbiro wokugonda unozoponesa unorwara, naMambo unozomumusa; kudai akaita zvishaishi, zvinozorekererwa kwaari.16Ndizvo reurirai zvishaishi zvenyu umwe kunoumweni, mukumbirirane umwe kuneumweni, kuti mutambiswe. Mukumbiro wemunhu wakanaka une simba guru mukushanda kwawo. 17Erija wainga munhu ngechibarirwe wainga akadai tisu, naye wakakumbira kurutu kuti isazonaya, akuzi kunaya makore matatu nemwedzi mitanhatu. 18Wakakumbirazve, nedenga rakanayisa mvura nenyika yakabereka muchero yayo.19Hama dzangu, kudai aripo pakati penyu unopauka kubva kugwinyiso noumwe echimutendeudza, 20munofanira kuzia kuti kunyazwi ndiani unotendeudza mushaishi kubva mukupauka kwake, unozoponesa mweya womushaishi kubva murufu, naye unozofukidza zvishaishi zvakawanda.

## 1 Peter

Chapter 1

1Petro, mupostori waJesu Kristu, ndinonyorera kwavari vakaketwa vari zvigarandimo, vakapararira muPontusi, Garatia, Khapadhosia, Asia neBhithinia, 2kudai ngokuzia kwaMwari Baba, mukucheneswa kweMweya, kuti vayaee kunaJesu Kristu,nokufafazirwa ngengazi yake. Nyasha nokunyarara ngazviwanzwe kwomuri.3Ngaakudzwe Mwari, Baba aMambo wedu Jesu Kristu! Uwo ngenyasha dzake huru wakatibarazve kuti tianegonda rinopona kubudikidza ngokumuka kwaJesu Kristu kubva kwevakafa, 4kuti tianenhaka isikaori, isikasvipiswi, isikanyangariki, yakangwaririrwa imwimwi mudenga. 5Imwimwi munongwarirwa ngesimba raMwari kubudikidza ngokugonda kuti muano ruponeso rwakanasirirwa kuti ruzooniswa ngenguva yekupedzisira.6Muizvi munodakara, kunyazwi kudai zvechifanira, mwakatambudzwa ngezviedzo zvembeu zhinji. 7Kuti kuedzwa kwekugonda kwenyu, kunemutengo mukuru kupinda mukore unopera kunyazwi wechipera unoedzwa ngomuriro, kungaoneka kwechiita kukudza nouthende nokureremedza ngenguva yokuoneka kwaJesu Kristu.8Kunyazwi amuzi kumuona munomuda. Kwaari kunyazwi zvino amumuoni, asi munomutenda nokudakara ngokudakara kusikabviri kuti kureketwe kwakazara ngouthende. 9Ngekuti munoashira chomunovavarira mukugonda kwenyu, chiri ruponeso rwomweya yenyu. 10Ngendaa yourwu ruponeso vaprofeti avo, vakaprofeta ngenyasha idzo dzemwaizoitirwa, vakanasa kutsvakisisa,11Vechitsvaka ngendaa yemunhu nokuti nguva iyo yakaronzwa, ngeMweya waKristu waigara mukati mwavo, apo pewakapupura ngekuretu ngemadambudziko aKristu noutswene waizoteera. 12Kwavari zvakaoniswa kuti avasaidzishandira, asi imwimwi muzviro izvo, zvakaronzwa kwomuri kubudikidza ngaavo vakachumaira vhangeri kwomuri ndiMweya Wakachena wakatumwa kubva mudenga, izvo zviro ngirosi dzinoda kuzvizwisisa!13Saka sungai zvihunu zvemupfungwa yenyu, itai vakangwara; muemese reshe gonda renyu kunyasha dzinounzwa kwomuri pakuoneka kwaKristu Jesu. 14Kudai ngevana vanozwa, musadzitodzanise nokuemura kwenyu kwokutanga kwenguva yokusikazia kwenyu.15Asi kudai ngouwo wakamudaidza wakachena, ngokudaro imwimwiwo itai vakacheneswa mukupona kwenyu kweshe. 16Ngokuti kwakanyorwa kuti: “Munozoita

vakacheneswa, ngokuti inini ndakachena.” 17Kudai mwechimudaidza kuti Baba, uwo unotonga vanhu veshe asina mukheto kudai ngemushando womunhu umwe ngaumwe, ponai munguva weuchigarandimo wenyu mukutya.18Imwimwi munozia kuti amuzi kuripirwa ngezviro zvinoora, kudai ngesirivha nomukore, kubva kunjira isina shkwiro yokupona kwenyu yomwakasiirwa ngemadzibaba enyu, 19asi mwakaripirwa ngengazi yaKristu ino mutengo mukuru, kudai ngeyegwai risina gotsa nokuti cheringapomerwa.20Kristu wakaziikanwa nyika isati yaemeswa, asi wakaoniswa ngendaa yenyu mukupedzisira kwenguva. 21Kubudikidza ndiye imwimwi munogonda kunaMwari, uwo wakamumusa kubva kwavakaf0akamupa uthende, kuti kugonda kwenyu nokutenda kwenyu zviemeswe pana Mwari.22Imwimwi mwakachenesa mweya yenyu mukuzwisisa gwinyiso kuti muite rudo risikadziitisi, mudanane umwe noumweni ngemwoyo wakasukika kurutu. 23Imwimwi mwakabarwazve patsva, haiwa ngembeu inoora, asi ngeisikaori, kubudikidza ngeizwi raMwari rinopona mhera nariini.24Ngekuti “Nyama yeshe yakadai ngomwenje, noutswene wayo weshe wakadai ngeruva romwenje. Mwenje unozeketera neruva rinowa pashi. 25Asi izwi raMwari rinondogara mhera nariini.” Izwi iro ndiro vhangeri rakachumairwa kwomuri.

Chapter 2

1Ndizvo mwechirasha kweshe kushata, kuchengedzera kweshe, kudziitisa, ndurumwa nokureketa kweshe kwakashata. 2Kudai ngevana vatsva vachaamba kuberekwa, disisai mukaka woMweya usina kuchengedzera, kuti mukure ndiwo, muponeswe, 3ngokuti mwakaraira kuti Mambo unenyasha.4Uyai kwaari, ndiye buwe rinopona, ngegwinyiso rakarambwa ngevanhu, asi rakaketwa ndiMwari rinemutengo mukuru pamberi pake. 5Imwimwiwo mwakadai ngemapuwe anopona, mwakaakiwa kuita mhatso yoMweya, kuita upristi wakachena, kupira midiro yoMweya, inoashirika kunaMwari kubudikidza ndiye Jesu Kristu.6Zvakanyorwa zvieizwi: “Ningirai, ndinoradzika muZioni buwe, buwe repakhona rakaketwa, rine mutengo mukuru. Nouwo unotenda kwaari aazonyadzwi.7Kwomuri zvino imwimwi munotenda, unoreremedzeka; asi kwavari vasikatendi, “Buwe rakarambwa ngevaaki ndiro rakaita soro repakhona,” 8zve, “Ibuwe rinoita kuti vakugunhwe, nebuwe rinoita kuti vawe.” Vanopumhunwa ngokuti avapurutani izwi, kudai ngezvevakaemeserwa kuita9Asi imwimwi muri dzinza rakaketwa, muri voupristi woumambo, dzinza rakachena, vanhu vaMwari vaakadzionera, kuti muchumaire ngemushando inesimba yaakaita uwo wakamudaidza kubva muchidima, kuti mupotere mukujeka kwake kunoshamisa. 10Imwimwi ngomukuwo wakapinda mwaiya musiri vanhu, asi zvino muri vanhu vaMwari; avo vaiya vasikazi kuashira nyasha, asi zvino mwaashira nyasha.11Vanodikanwa, ndinomuyeudza kudai ngezvomuri zvigarandimo nevahambi kuti murekere kuita kuemura kwenyama kunorwa hondo nomweya. 12Mudzibate ngokureremedzeka kunofanira pakati pevemadzinza, kuti kuneizvo zvevanomureya ndizvo, kudai ngevaiti vakashata, vangaona ngemushando yenyu yakanaka, vakudze Mwari apo paanouya kootonga.13Teereai mupango yeshe yevanhu ngendaa yaMambo, kunyazwi ngeyamambo, ari mukuru, 14nokuti kuvatongi, vakatumwa ndiye kuunzidzira vanoita zvakashata nokuvakudza avo vanoita zvakanaka. 15Ngokuti ndikwo kuda kwaMwari kuti ngokuita zvakanaka munganyaradza kusikazia kwavanhu vano upenzi. 16Kudai ngevanhu vaMwari, ponai kudai ngevanhu vakasunhurika, asi musikashandisi kusununguka kwenyu kuita bhachi rokuita zvakashata. 17Reremedzai munhu weshe. Idai hama dzeshe. Ityai Mwari. Reremedzai mambo.18Varanda, zwisisai vakuru venyu ngokureremedza kweshe, haiwa kwavari avo vega vakanaka nevakapfaa, asi nekwavarizve vasikazi kunaka. 19Ngokuti ichi chinoashirika, kuti munhu ashingirire madambudziko, kuti aanemwoyo wakanaka usina ndaa kunaMwari, echitambudzika pasina nendaa. 20Ngokuti mungakudzwa ngenjiranyi, mwechishingirira apo kudai mwechishaisha nokuchaiwa ngendaa yakwo? Asi apo mwechinasa, kudai mwechitambudzwa ngendaa yakwo, mwechishingirira, izvi zvinoashirika kunaMwari.21Ngokuti mwakadaidzwa kuneizvo, ngokuti Kristu wakatambudzikirawo imwimwi, akamusiira chionero kuti muteere muzvitsiko zvake. 22Uwo usikazi kushaisha, akuna kuchengedzera kwakaoneka pamuromo wake. 23Apo paakatukwa, aazi kutukawo; apo atambudzika, aazi kutyisidzira; asi wakadzipira kwaari uwo unotonga ngekufanira.24Uwo wakatwara emene zvishaishi zvedu mumuiri wake pamuchinjiko, kuti isusu tife mukushaisha, tipone mukururama; kubudikidza ngemaronda ake mwakaponeswa. 25Ngokuti mwainga mwechipepesheka kudai ngemakwai, asi zvino mwapetuka kuMuushi noMungwariri womweya yenyu.

Chapter 3

1Ngokudaro, imwimwi vakadzi, munofanira kuzwipira kuvamuna venyu, kuti kunyazwi varipo vamweni vavo vasikapurutani izwi, vangakokwawo pasina izwi ngenjira yevanopona ndiyo vakadzi vavo, 2apo pevanoona kucheneswa nokureremedza mukupona kwenyu.3Musadzinemesa pachenyu ngokunemeswa kwokubanze, kwokuruka bvudzi nokusimira zvinemeso zvomukore nokuti zvekusimira zvakanakisisa; 4asi ngakuite kwomunhu wakafishika womumwoyo, ngezvinemeso zvisikaori zvomweya wakapfaa wakanyarara, uwo unemutengo mukuru mukuona kwaMwari.5Ngokuti ngokudarowo kare vakadzi vakacheneswa, avo vakagonda kunaMwari, vakadzinemesa ngokupfaira vamuna vavo. 6Kudai ndiSara wakayaeya Abrahama, echimudaidza kuti mambo. Mwaita vana vake, apo mwechiita zvakanaka, musikatendi kuti kutyisa kumukarudza.7Ngokudaro imwimwi vamuna, garai nevakadzi venyu kudai ngezvinosisira mwechireremedzavakadzi kudai ngechidziyo chakarembedzeka, kudaizve ngavanogara nhaka imweyo yenyashadzokupona, kuti mikumbiro yenyu isazopingaidzwa.88 Pakupedzisira, imwimwi mweshe itai vano mwoyo umwewo, vanozwirana urombo, dananai kudai ngehama umwe kunoumweni, mune mwoyo inenyasha nepfungwa yakapfaa. 9Musaunzidzira zvakashata ngezvakashata nokuti kutuka ngokutuka; asi ngenjira imweni unzidzirai ngechipfumiso, ngokuti mwakadaidzwa kuneizvo kuti mugare nhaka yokupfumiswa.10Ngokuti, “Uwo unozoda kupona nokuda kuona mazuva akanaka, ngaarambidze rurumi rwake kubva kunezvakashata, nomuromo wake kubva mukuereketa zvinochengedzera. 11Ngaafuratire kubva kunezvakashata, aite zvakanaka; ngaatsvake kunyarara akuteere. 12Ngokuti madziso aMambo Mwari anoringira padera pevakazkwa, nenzee dzake dzinozkwa kumukumbiro yavo. Asi hope yaMambo Mwari inorwa navo vanoita zvakashata.13Zvino ndiani ungazomuremadza kudai mwechitsamwirira kuita izvo zvakanaka? 14Asi kunyazwi mwechitambudzika ngokuita zvakanaka, munofumiswa. Musatya zvevanotya, zve, musatyisidzirwa.15asi mumwoyo yenyu remeredzai Kristu aite Mambo. Mugare mwakanasirira kupingura munhu weshe unomubvunza ngendaa yegonda riri mukati mwenyu. 16Asi muite ngokupfaa nokureremedza, munemwoyo isina ndaa, kuti pane izvo zvevanomureya ndizvo, vanganyadzwa avo vanotuka njira yenyu yakanaka yokupona munaKristu. 17Ngokuti kwakapinda kunaka kutambudzika ngokuita zvakanaka, kudai kutambudzika kuri kuda kwaMwari, pane kutambudzika ngokuita zvakashata.18Ngokuti Kristu wakatambudzikawo kamwe mhera nariini ngendaa yezvishaishi, ari wakanaka ngendaa yevasikazi kunaka kuti amuunze kunaMwari. Wakaurawa munyama, asi wakaitwa unopona mumweya. 19Mwouri wakaenda, akachumairawo kumweya yainga mutirongo, 20iyo karetu yaiya isikapurutani, apo Mwari ngokushingirira paakavagarira ngemazuva aNoa, panguva yekuakwa kwengarava, mukati mwayo vashomani, kuronza, vanhu vakaponeswa kubudikidza ngemvura.21Ndiwo muedzaniso werubhabhatidzo rinomuponesa, andirwopi runobvisa tsvina kubva panyama, asi chigondiso chakaitwa chomwoyo isina ndaa kunaMwari, kubudikidza ngokumuka kwaJesu Kristu kubva kwevakafa. 22Uwo wakaenda mudenga, uri ngokumudyo kwaMwari, nengirosi, vatongi nevane simba vanomuzkwira.

Chapter 4

1Ndizvo ngokuti Kristu wakatambudzika munyama, imwimwiwo pfekai mupfungwa yakatodzana, ngokuti munhu wakatambudzika munyama wakarekera kushaisha. 2Kuti mupone ndaramo yenyu yeshe, haiwa munyama kuita kuemura kwevanhu, asi ngokuda kwaMwari.3Ngokuti mwakapedza mukuwo wakakwana mukuita izvo zvaidiwa kuitwa ngevemadzinza, kuhamba mukushata, kuemura, kudhakwa ngevhini, kutamba zvakashata, madhiri okumwa nokudira miedzaniso kunonyangadza. 4Vanoshamiswa ngokuti amuchahambidzani navo mukuita zvakanyanya kushata, ndizvo vanomutuka. 5Asi vanozodzipingurira kwaari uwo unoema akanasirira kutonga vanopona nevakafa. 6Ngokuti iyi ndiyo ndaa yakaita kuti vhangeri richumairwe kunevakafa navo, kuti vatongwe munyama kudai ngokutongwa kwomunhu weshe, kuti vararame mumweya kudai ndiMwari.7Asi magumo ezviro zveshe aapasinde; ndizvo itai vakangwara, murinde mukukumbira. 8Kupinda zveshe dananai ngorudo rukuru pakati penyu, ngokuti rudo runofukidzira zvishaishi zvakawanda. 9Mwechikoverana umwe noumweni musikagunun'uni.10Kudai ngevangwariri vakanaka venyasha dzaMwari dzakapetwa, koanisiranai umwe kunoumweni kunyazwi ngechiri chipo chaakaashira umwe ngaumwe wenyu. 11Kunyazwi ndiani unoreketa ngaaerekete mazwi emene aMwari; kudai aripo unoshandira ngaashandire kudai ngesimba raanopuwa ndiMwari, kuti Mwari airikidzwe ngezviro zveshe kubudikidza ndiye Jesu Kristu. Ane unoutswene nekutonga mhera nariini nariini. Ameni.12Vanodikanwa, musashamiswa ngokuedzwa kwakakura kuri pakati penyu, kunoita kudai ngechiro chinoshamisa chaiitika kwomuri. 13Asi dakarai, kudai ngezvomunoashira chikoaniswa chokutambudzwa kwaKristu, kuti imwimwi mudakare nokudaidzira ngokudakara kurutu apo utswene wake. 14Pounooniswa.14Kudai mwechitnyadzwa ngendaa yezina raKristu, mwakapfumiswa, ngokuti mweya mutswene uwo uri Mweya waMwari unogara padera penyu.15Asi kusazoapo naumwe pakati penyu unotambudzika ngendaa yokuita muurayi, mbavha, muiti wezvakashata nousikarekeri zvevamweni. 16Asi kuti munhu echitambudzika ngokuita muKristu, asadana, asi ngaakudze Mwari ngokuti unezita iri.17Ngokuti nguva yaguma yekuti kutongwa kutange kumhatso yaMwari. Kudai kwechitanga kwetiri, kunozoita kwakadini kupedzisira kwevasikazkwi vhangeri raMwari? 18Zve, “Kudai zvechikonzera vakatendeka kuti vaponeswe, chiinyi chinozoitika kunevasikadiri Mwari nevashaishi?” 19Ndizvo avo vanotambudzika kudai ngokuda kwaMwari ngavapire mweya yavo mukuita zvakanaka,

Chapter 5

1Ndizvo ndinopota vakuru vari pakati penyu, kudaiwo ndini ndiri mukuru pamwepo nemwi, nechapupu chemadambudziko aKristu, nounoashirawo utswene unozooniswa. 2Ushai muhlambi waMwari waakaisa pashi penyu, haiwa ngokuangiridzwa, asi ngokuda, kudai ngokuda kwaMwari; haiwa kuti muuyirwe ngemare inetsvina, asi ngokudisisa. 3Musikaiti kudai ngevatongi padera pezvakakoanisirwa kwomuri, asi mwechiita zvionero kumuhlambi. 4Apo Muushi mukuru paanozooniwa, munozoashira dzungudza routhende risikazoperi.5Ngokudaro imwimwi vadoko pfairai vakuru. Eya, imwimwi mweshe dzisimidzei ngokupfaa mukushandirana umwe noumweni, ngokuti Mwari unorwisana nevanodzikudza, asi unopa nyasha kunevakapfaa. 6Ndizvo dzininipisei pashi penyara yaMwari inesimba, kuti amutunhumadze ngoengva unofanira. 7Kandirai kweshe kuneseka kwenyu padera pake, ngokuti unonyera ndimwi.8Svinurai, murinde. Gaa renyu dhiabhorosi rinohamba-hamba kudai ngemhondoro inorira, rechitsvaka avo veringadya. 9Murwe naye mwakagwinya mukugonda kwenyu, mwechizia kuti madambudziko akatodzana anogumira hama dzenyu munyika dzeshe.10Zvino Mwari wenyasha dzeshe, uwo wakamudaidza kuutswene wake usikaperi uri munaKristu Jesu, mwambotambudzika munguva mudoko, ena emene unozomupererisa, unozomuemesa, unozomugwinyisa nekumutseya. 11Kwaari ngakugare kunesimba mhera nariini nariini. Ameni.12Ndakanyora kwomuri ngokufupisa kubudikidza ndiSirivhanusi, hama yedu inogondeka kudai ngezvendinofunga, ndechimugwinyisa nokupupura kuti idzi ndidzo nyasha dzaMwari dzegwinyiso. Emai mwakagwinya mwedziri. 13Chiara chiri muBhabhuroni, chakaketwa pamwepo nemwi, chinomutambisa; ngekudaro Marako mwanao wangu. 14Chingamidzanai ngemuromo umwe noumweni ngorudo. Kunyarara ngakugare kwomuri mweshe muri munaKristu.

## 2 Peter

Chapter 1

1Simiyoni Petro, muranda nemuapositora waJesu Kristu, kunewakagoverwa kutenda kumwe kuda nekwedu, kunokosha, nekunaka kwaMwari wedu neMuponesi Jesu Kristu. 2Nyasha

ngadzive nemwi nerugare ngaruwanzwe pakuziva Mwari naJesu, Ishe wedu.3Nekuti nesimba reuMwari wake takapiwa zveshe zvinodikanwa paupenyu nepakunamata Mwari, nenzira yokumuziva ena wakatidana nekugwinya kwake nekunaka. 4Akatipa nazvo zvipikirwa zvinokosha zvakakura, kuti nazvo muve vanhu vakagoverwa uMwari, matiza kuora kuri panyika nekuchiva.65Ngekuda kwazvo, chingirirai muku wedzera kunaka pakutenda kwenyu, nepakunaka wedzera kuziva; v 6 nepakuziva, kuzvidzora; nepakuzvidzora, kutsungirira; nepakutsungirira, kunamata Mwari; 7nepakunamata Mwari, kuda vatendi, nepakuda vatendi, rudo.8Kana zviro izvi zviri mamuri, zvechiramba zvichiwanzwa, zvichamuita vanhu vasinausimbe nevasingashaiwi zvibereko pakuziva Ishe wedu, Jesu Kristu. 9Nokuti munhu, usina izvi ibofu, unovona zviri pedo bedzi. Wakangamwa kusukwa kwezvichaichi

zvake zvakare.10Saka, hama dzangu, shingairai kwazvo kuti musimbise kudamwa nokusanangurwa kwenyu. Nokuti kana mwechiita izvi hamungatongogumburwi. 11Nokuti muchazviita muchazarurirwa zvakanaka kuti mupinde muhushe usingaperi WaShe wedu, neMuponesi Jesu Kristu.12Saka handingaregi kukuyevudzai zviro izvi nguva dzeshe, kunyange mwechizviziva henyu, uye makasimba pachokwadi yemunayo. 13Ndinoti zvakanaka, kuti ndichiri mutabhernakeri ndikumungwadze nekukuyevudza. 14Ndichiziya kuti kubviswa kwetabhernakeri yangu kwava pedo, sezvandakakombedzwa naShe wedu Jesu Kristu. 15Ndichashingirira, kuti mugo kurangarira zviro izvi nguva dzeshe kana ndaenda.16Nokuti atina kuteera ngano dzekufungwa nenjere, nguva yatakamuzivisa simba nokuuya kwaMwari wedu Jesu Kristu, asi takanga tiri vanhu vakavona umambo wake. 17Nokuti ena

wakapuwa kukudzwa nekugwinya naMwari, Baba, panguva iya, rakauya izwi rikati kwaari rechibva mukugwinya kukuru, rechiti: ''Uyu ndiye Mwanakomana wangu unodikanwa, unondifadza''. 18Izwi iri takarizwa isusu, rechibva kudenga, nguva yatakanga tinaye mugomo dzvene.19uye tineshoko reuporofita rakasimba kwazvo, ramunoita zvakanaka kana mwechiriteerera. Rakaita sechibani chinovenekera parima, kusvikira pakuedza ne nyeredzi nanyamasase ichibudira moyo yenyu. 20Mwechiziva pakutanga, kuti hakuna huporofita werugwaro unongodudzirwa nemunhu. 21Nokuti hakuna uporofita wakatongo uya nekuda kwemunhu, asi vanhu vatswene vaMwari vakareketa, vechimutswa neMweya.

Chapter 2

1Asi kwakanga kune vaporofita vekunyepa pakati pevanhu, sezvavachavapo pakati penyu vo vadzidzisi vekunyepa. Vachapinza pakavanda dzidziso dzakapauka dzinoparadza, vachamuramba Tenzi akavatenga, vechizviunziira kuparadzwa. 2Vajinji vachateera vutere wavo, nokuda kwavo nzira yechokwadi ichazvidzwa. 3Pakukarira kwavo mari vachamunyengera nemashoko amano-mano. Kutongwa kwavo, akunonoki, nekuparadzwa kwavo hakunonoki.4Nokuti Mwari wainga asina kuregarera vatumwa vakatadza, asi wakavakandira muTartaro nekuvaisa kumakomba erima, kuti vachengeterwe kutongwa. 5Nekuti vo aazi kuregerera nyika yekare, asi wakaponesa Nowa ainga ari muparidzi wakanaka pamwe nevamwe vanomwe, nguva yaakaunzwa mvura jinji panyika yevanhu vakanga vasingadi Mwari. 6Mwari akashandura vo maguta eSodhoma neGomora akaaita madota, akaatongera kuti aparadzwe, akaaita chive chiratidzo kune avo vachagara vasingadi Mwari.7Asi, akasunungura Roti, wakanga akanaka, wakazvirha moyo nekuda kemufambiro akasvipa wevanhu vakashata vasina murairo. 8Nokuti munhu uyu wakanaka, aigara pakati pavo echivona nekunzwa, wakarwadzisa mweya wake wakanaka zuva nezuva nemabasa avo akanga asina kunaka. 9Nekudaro, Ishe unoziva kusunungura pamiedzo vanonamata Mwari, nokuchengeta vasakanaka vave pakurobwa kusvikira pazuva rekutongwa;10zvikuru ivo vanofamba nomutovo wenyama pakuchiva kunosvipisa nokuyeisa vakuru vanosunga. Vona vanoiita nokuda kwavo, vasingatyi kutuka avo vanekugwinya. 11Vatumwa, kunyange zvavo vanesimba neukuru, havauyi pamberi paShe nemhosva yokuvapomera.12Asi ava zvavanotuka zvavasingazivi, vakaita semhuka dzisinamurangariro, dzakaberekwa kuti dzibatwe, dziparadzwe, navo vachaparadzwa pakuora kwavo, 13vechiitirwa

zvisakanaka, uri mubairo wokusanaka kwavo; sevaya vanoti, mafaro kuita zvakachata masikati, avo makwapa nemavara, vanofara nokunyengera kwavo kana vechidya nemi. 14Vane maziso akadzara neupombwe, asingaregi kutadza; vanonyengera vanhu vasinasimba; vanemoyo wakadzidziswa kuchiva; avo vana vekutukwa.15Vakasiya nzira yakanaka, vakapauka, vakateera nzira yaBharami, mwanakomana waBheori, akada mubairo

wekusanaka. 16Asi wakarairwa pamusoro pokudarika kwake, nokuti mbongoro, isingagoni kureketa, yakareketa nezwi remunhu, ikadziisa kupenga kwemuporofita.17Aya matsime asinemvura, mhute inodzingwa nemhepo. Avo vakachengeterwa kusvipa kwerima nokusingaperi peri. 18Nokuti nokureketa kwavo mashoko mazhinji okuzvikudza asina

maturo, vanonyengera pakuchiva kwenyama ne utere, avo vachangotiza vechibva kune vanogara pakutsauka. 19Vechivapikira kusunungurwa, nyamba avo vamene varanda vekuora, nokuti waakundwa naye, munhu unoitwa muranda wake.20Nokuti avo, kana nenzira yokuziva Ishe, Muponesi Jesu Kristu, vambotiza havo zvinosvipisa zvenyika, kana vakabatwa nekukundwa zve nazvo, kuguma kwavo kwaipa kupfuura kutanga

kwavo. 21Nokuti zvainga nane kwavari kana vasaiziva nzira yokunaka, pakuti vadzoke pamurairo mutsvene wavakapiwa, wavakanga vambouziva havo. 22Chirevo ichi chinorewa neshumo

yechokwadi ndizvo zvakaitwa kwavari, zvinoti: Imbwa yakadzokera kumarutso ayo, nenguruve yakanga yashambidzwa, yo petuka mumadaka.

Chapter 3

1Vadikamwa, iyi ndiyo mwadhi yechipiri yandinomunyorera zvino; paneidzi dzeshe mbiri ndinomusa ndangariro dzenyu ndechimu yevudzira, 2kuti mugorangarira mashoko akareketwa kare nevaporofita vatsvene, nomurairo waShe, Muponesi, wamakapiwa nevapositora venyu3Pakutanga muzive henyu chiro ichi, kuti pamazuva ekupedzisira vaseki vachauya vechicheka, vechifamba nokuchiva kwavo, 4vechiti: Chipikirwa chekuuya kwake chirikupi? Nokuti

kubva pakuparara kwemadzibaba, zviro zvose zvinongoramba zvakaita sezvazvakanga zvakaita kubva pakutanga kwekusikwa.55 Nokuti vanokanganwa kuti kare denga raingapo, nenyika yakabudiswa mumvura, yakaitwa nemvura neshoko raMwari; 6nazvo nyika, yaingapo nguva iyo. Yakafukidzwa nemvura ikaparadzwa. 7Asi denga riripo zvino nenyika zvakavigirwa moto neshoko rineri zvinochengeterwa zuva rekutongwa nerekuparadzwa kwevanhu vasingadi Mwari.8Asi vadikanwa, musakangamwa chiro chimwe ichi, kuti kunaShe zuva rimwe rakaita semakore anechuru, nemakore anechuru, sezuva rimwe. 9Ishe haanonoki kuita sezvaakapikira, sezvinoreva vamwe vachiti: Hunonoka; asi unomoyo murefu kwatiri, nokuti haadi kuti vamwe varashike, asi kuti veshe vasvike pakutendevuka.10Asi zuva raShe richavuya sembavha. Naro denga richapfuura nokutinhira kukuru, nezvedenga zvichaparadzwa zvechipiswa, nenyika nemabasa ari mairi achapiskwa.11Izvi zveshe zvazvichaparadzwa saizvo, imwimwi munofanira kuva vanhu vakadini? Munofanira kuramama muhutsvene nekunamata Mwari, 12imwimwi munotarira nokushuva vo kwazvo kuuya kwezuva raMwari; naro denga richaparadzwa nokutsva, nezvedenga zvichanyauka zvichipiswa. 13Asi sezvaakapikira, tinotarira denga idzva nenyika itsva, munogara kunaka mazviri.14Saka vadikanwa, zvamunotarira zviro izvi, shingairai kuti muwanikwe naye munerugare, musinaruvara, musinamhosva. 15Mwechiti, moyo murefu waShe wedu ruponeso; saPauro, hama

yedu inodikanwa, akamunyorera vo nekuchenjera kwaakapiwa. 16Sezvaanoreketa mumwadhi dzake dzeshe pamusoro pezviro izvi; madziri munezvimweni zvikuku kunzwisiswa; zvino minamiswa, semamwe magwaro vo, nevasingazivi nevasinesimba, kusvikira vaparadzwa.17Nazvo, imwimwi vadikamwa, zvamunoziva zviro izvi zvisati zvaitwa, chenjerai kuti murege kurashkwa nekupauka kwevakashata, muwe pakusimba kwenyu. 18Asi

kurai panyasha napakuziva Ishe wedu, Muponesi Jesu Kristu. Ngaave nokugwinya zvino, nokusingeperi. Ameni.

## 1 John

Chapter 1

1Izvo zvakanga zviripo kubvira pakutanga, zvatakazwa, zvatakavona nemadziso edu, zvatakaninguira, nezvatakabata namahoko edu, zveShoko roupenyu 2(upenyu wakaratidzwa, tikawuvona, tinopupura nokukuparidzirai upenyu usingaperi, wakanga uri kunaBaba, ukaratidzwa kwatiri);33 Izvo zvaakavona, nezvatakazwa, ndizvo zvetinokuparidziraivo, kuti nemivo mudanane nesu;

kudanana kwedu tinako naBaba, noMwanakomana wake Jesu Kristu. 4Zviro izvi

tinokunyorerai, kuti kudakara kwenyu kuzadziswe.5iyi ndiyo mharidzo yatakanzwa kwaari, yatinokuparidzirai vo, kuti Mwari chiedza, hamunarima maari. 6Kana tichiti, tinodanana naye, tichihamba murima tinobuya zvekunyepa, hatiiti chokwadi; 7asi kana

tichihamba muchiedza, saiye ari pachiedza, tinodanana isu; neropa raJesu Kristu, Mwanakomana wake, rinotinatsa pazvivi zveshe.8Kana tichiti, hatinazvivi, tinozvinyepera, chokwadi hachisi matiri. 9Kana tichizvirevurira zvivi zvedu, iye wakatendeka wakarurama, nekudaro kuti

unotiregerera zvivi zvedu, nokutinatsa pakusarurama kweshe. 10Kana tichiti, hatina kutadza, tinomuita murevi wenhema, neshoko rake arisi matiri.

Chapter 2

1Vana vangu vadoko, ndinokunyorerai zviro izvi, kuti, murege kutadza. Kana

munhu achitadza, tinoMurevereri kunaBaba, ena Jesu Kristu wakarurama; 2ndiye mudzikinuri

wezvivi zvedu; haasi wezvivi zvedu bedzi, asi wezvivi zvenyika yeshe . 3Ndizvo zvinotizivisa kuti tinomuziya, kana tichichengeta murairo yake.44 Uyo, unoti, ndinomuziva, asingachengeti mirairo yake, murevi wenhema, chokwadi achisi maari; 5asi uyo, anochengeta shoko rake, rudo rwaMwari rakakwaniswa maari zvirokwazvo. Ndizvo

zvinotizivisa kuti tiri maari; 6uyo, unoti, ndinogara maari, unofanira kuhamba vo sezvaakafamba

ena.77 Hama dzangu, handikunyoreriyi murairo mutsva, asi murairo wekare, wamainga munawo

kubva pakutanga; murairo wekare ndiro shoko ramakazwa. 8Pamwe zve ndinokunyorerai

murairo mutsva, chiri chiro chechokwadi maari nememuri; nekuti rima rodarika, chiedza

chachokwadi chotovhenekera.99 Uyo, anoti, ndiri muchiedza, achizonda hama yake, uchiri

murima kusvikira zvino. 10Unoda hama yake, unogara muchiedza, hapana chigumbuso maari. 11Asi anozonda hama

yake, uri murima, unohamba murima haazivi kwaanoenda, nekuti rima rakafukidza meso ake.1212 Ndinokunyorerai, vana vadoko, nekuti makakangamwirwa zvivi nokuda kwezita rake.

13Ndinokunyorerai, madzibaba, nekuti munoziya iye wakanga aripo kubva pakutanga. Ndinokunyorerai, majaya, nekuti makakunda wakaipa. Ndakunyorerai, vana vadoko, nekuti

munoziya Baba. 14Ndakunyorerai, madzibaba, nokuti munoziva iye wakanga aripo kubva pakutanga. Ndakunyorerai, majaya, nokuti munesimba, neshoko raMwari rinogara mamuri, makakunda

wakaipa.1515 Musada nyika kunyangwe nezviro zviri munyika. Kana munhu achida nyika, rudo

rwaBaba harusi maari. 16Nokuti zvose zviri munyika, zvinoti, kuchiva kwenyama, nokuchiva

kwemeso, nokuzvikudza kovupenyu, hazvibvi kunaBaba, asi panyika. 17Nyika inopfuvura nokuchiva kwayo; asi unoita kuda kwaMwari, unogara nokusingaperi.18

Vana vadoko, inguva yokupedzisira; sezvamakazwa kuti antikristu unovuya, nazvino vana

antikristu vazhinji vavapo; ndizvo zvinotizivisa kuti yava nguva yokupedzisira. 19Vakabva

kwatiri, asi vakanga vasati vari vedu, nokuti dai vaive vedu, vangadai vaigara nesu; asi vakabva

kuti vavonekwe kuti vose havazi vedu.20imwi munokuzodzwa kunobva kunaiye Mutsvene, munoziva zvose. 21Handina kukunyorerai

ndichiti hamuzivi chokwadi, asi nokuti munoiziva, uye nokuti hakunenhema dzingabva

pachokwadi.22Ndianiko murevi wenhema, kana asati ari iye unoramba kuti Jesu ndiye Kristu?

Ndiye antikristu, unoramba Baba noMwanakomana. 23 23Aninani unoramba Mwanakomana, naye aanavo baba.24Kana muri imwi, izvo

zvamakanzwa kubva pakutanga, ngazvigare mamuri, nemivo muchagara muMwanakomana, nomunaBaba. 25Ndichochi chipikirwa chaakatipikira, ndibwo vupenyu bwusingaperi.

26Zvinhu izvi ndakakunyorerai pamusoro pavanokutsausai.27Kana muri imwi, kuzodzwa

kwamakagamuchira kwaari kunogara mamuri, hamufaniri kuti mudzidziswe nomunhu; asi

kuzodzwa kwake, sezvakunokudzidzisai pamusoro pezvinhu zvose, kuri kwechokwadi, dzisati

dziri nhema, se zvakwakakudzidzisai, garai maari. 28Zvino, vana vaduku, garai maari,kuti, kana achizovoneswa, tive nokusatya, tirege

kunyadziswa vo pamberi pake pakuvuya kwake. 29Kana muchiziva kuti iye wakarurama zivaivo

kuti mumwe nomumwe unoita zvakarurama wakaberekwa naye.

Chapter 3

1Tarirai kukura korudo rwa takaitirwa naBaba, kuti tinzi vanakomana vaMwari;

ndizvo zvatiri vo; saka nyika haitizivi, nokuti haina kumuziva iye. 2Vadikamwa, zvino tiri vana

vaMwari, uye zvichigere kuratidzwa kuti tichazovei. Tinoziva kuti kana achizovoneswa, isu

tichafanana naye; nokuti tichamuvona sezvaakaita. 3Mumwe nomumwe unetariro iyi kwaari, unozvichenesa sezvaa iye.44 Mumwe

nomumwe unoita zvivi, unodarika nomurairo vo; zvivi ndiko kudarika murairo. 5Munoziva kuti

iye wakavoneswa kuti abvise zvivi; maari hamunezvivi. 6Mumwe nomumwe unogara maari, haaiti zvivi; mumwe nomumwe unoita zvivi, haana

kumuvona kana kumuziva.7Vana vaduku, musatsauswa nomunhu; uyo, unoita zvakarurama, wakarurama, saiye akarurama. 8Uyo, unoita zvivi, ndowaDhiabhorosi, nokuti Dhiabhorosi unoita

zvivi kubva pakutanga. Mwanakomana waMwari wakavoneswa nemhaka iyi kuti aparadze

mabasa aDiaborosi.9Mumwe nomumwe wakaberekwa naMwari haaiti zvivi, nokuti mbeu yake inogara maari, haagoni kuita zvivi, nokuti wakaberekwa naMwari. 10Vana vaMwari vanovoneswa naizvozvi, navana vaDhiabhorosi; mumwe nomumwe usingaiti zvakarurama, haazi waMwari, naiyevo

usingadi hama yake.11. Nokuti ndiro shoko ramakanzwa kubva pakutanga, kuti tidane;

12tisingaiti saKaini, wakanga ari wowakaipa, akavuraya munununa wake. Wakamuvurayireiko?

Nokuti mabasa ake akanga akaipa, asi omunun'una wake akanga akarurama.13

Musashamiswa, hama dzangu, kana nyika ichikuvengai. 14Tinoziva kuti takabva murufu, tapinda muvupenyu, nokuti tinoda hama. Uyo, usingadi, hama yake unogara murufu. 15Mumwe nomumwe unovenga hama yake, muvurayi; munoziva kuti hakunomuvurayi

unovupenyu bwusingaperi bwugere maari.16Ndozvatinoziva rudo nazvo, kuti wakatipa

vupenyu bwake; nesuvo tinofanira kupa hama vupenyu bwedu. 17Asi kana munhu anefuma

yenyika, akavona hama yake ichishaiwa, akamupfigira tsitsi dzake, rudo rwaMwari runogara

seiko maari?

18Vana vaduku, ngatirege kuda neshoko kana norurimi, asi nebasa nemuchokwadi19Ndizvo

zvatichaziva nazvo kuti tiri vechokwadi, tigosimbisa moyo yedu ichitipa mhaka, Mwari mukuru

kumoyo yedu, unoziva zvose. 20nokuti kana moyo yedu ichitipa mhaka, Mwari mukuru kumwoyo vedu, unoziwa zose.

21Vadikamwa, kana moyo usingatipi mhaka, tinako kusatya pamberi paMwari; 22uye zvose

zvatinokumbira tinopiwa naye, nokuti tinochengeta mirairo yake, tichiita zvinomufadza.23Ndiwo murairo wake, kuti titende kuzita roMwanakomana wake, Jesu Kristu, uye tidane, sezvaakatiraira. 24Unochengeta mirairo yake, unogara maari, naiye maari. Ndizvo zvatinoziva

nazvo kuti unogara matiri, noMweya waakatipa.

Chapter 4

1Vadikamwa, musatenda mweya yose, asi muidze mweya, kuti muvone kana

yakabva kunaMwari; nokuti vaporofita vazhinji venhema vakabudira munyika. 2Ndizvo zvamunoziva nazvo Mweya waMwari: Mweya mumwe nomumwe unopupura kuti Jesu

Kristu wakavuya munyama, ndowaMwari. 3Mweya mumwe nomumwe usingapupuri kuti Jesu

Kristu wakavuya panyama, hauzi waMwari; iwo ndowaantikristu, wamakanzwa kuti unovuya' nazvino watova panyika.4Vana vaduku, imi, muri vaMwari, makavakunda, nokuti uyo, uri mamuri, mukuru kunaiye, uri

munyika. 5Ivo ndovenyika, naizvozvo vanotaura savenyika, nenyika inovanzwa. 6Isu tiri

vaMwari; unoziva Mwari, unotinzwa; usi waMwari, haatinzwi. Ndizvo zvatinoziva nazvo Mweya

wechokwadi, nomweya wokutsau7Vadikamwa, ngatidane; nokuti rudo runobva kunaMwari, mumwe nomumwe, unoda, wakaberekwa naMwari, unoziva Mwari. 8Usingadi, haazivi Mwari, nokuti Mwari rudo.9Rudo

rwaMwari rwakaratidzwa kwatiri nechinhu ichi, kuti Mwari wakatuma Mwanakomana wake, wakaberekwa ari mumwe chete, munyika, kuti tive novupenyu naye. 10Rudo ruri pachinhu ichi, kuti hatizisu takada Mwari, asi kuti ndiye wakatida, akatuma

Mwanakomana wake kuti ave rudzikinuro rwezvivi zvedu.11Vadikamwa, kana Mwari akatida

saizvozvo, nesuvo tinofanira kudana. 12Hakuna munhu wakambovona Mwari; kana tichidana, Mwari unogara matiri, norudo rwake runokwaniswa matiri. 13Ndizvo zvatinoziva nazvo kuti tinogara maari, naiye matiri, nokuti wakatipa zvoMweya wake. 14Isu takavona, uye tinopupura kuti Baba vakatuma Mwanakomana, kuti ave Muponesi

wenyika.15Aninani unopupura kuti Jesu ndiye Mwanakomana waMwari, Mwari unogara maari, naiye munaMwari. 16Nesu takaziva, tikatenda rudo urwu, Mwari rwaanarwo kwatiri. Mwari rudo; unogara murudo, unogara munaMwari, naMwari maari.17Rudo rwakakwaniswa matiri pachinhu ichi, kuti tirege

kutya nezuva rokutongwa; nokuti sezvaakaita iye, ndizvo zvatakaitavo panyika ino.

18Hakunokutya murudo; asi rudo, rwakakwana, runodzinga kutya, nokuti kutya kunorobwa; munhu, unotya, haana kukwaniswa19Isu tinoda, nokuti iye wakatanga kutida. 20Kana munhu achiti, ndinoda Mwari, achivenga

hama yake, murevi wenhema; nokuti usingadi hama yake yaakavona, ungada seiko Mwari, waasina kuvona? 21Iwoyu murairo wakabva kwaari, tinawo, wokuti unoda Mwari, ngaade vo

hama yake

Chapter 5

1Mumwe nomumwe, unotenda kuti Jesu ndiye Kristu, iye wakaberekwa naMwari;

mumwe nomumwe, unoda iye wakabereka, unodavo wakaberekwa naye. 2Ndizvo zvatinoziva

nazvo kuti tinoda vana vaMwari, kana tichida Mwari, tichiita mirairo yake. 3Nokuti rudo

rwaMwari ndirwo, kuti tichengete mirairo yake; mirairo yake hairem44 Nokuti chinhu chipi nechipi, chinoberekwa naMwari chinokunda nyika; uku ndiko kukunda

kunokunda nyika, ndiko kutenda kwedu. 5 5Ndianiko unokunda nyika? Haazi iye unotenda kuti

Jesu Kristu; ndiye mwanakomana waMwari here?6ndiye wakavuya nemvura neropa, iye Jesu

Kristu; haana kuvuya nemvura bedzi, asi nemvura neropa. Mweya ndiye unopupura nokuti

mweya ichokwadi

7Nokuti vatatu vanopupura kudenga Baba, Shoko naMweya Mutsvene, ava vatatu ndimumwe.

8Varipo vatatu vanopupura panyika zvinoti Mweya, mvura neropa izvi zvitatu ava vatatu

vanotenderana pachinhu chimwe.9Kana tichigamuchira kupupura kwavanhu, kupupura

kwaMwari kukuru; nokuti kupupura kwaMwari ndiko, kuti wakapupura pamusoro

poMwanakomana wake. 10Uyo, unotenda kuMwanakomana waMwari, kupupura unako mukati make; usingatendi

Mwari, wakamuita murevi wenhema; nokuti haana kutenda kupupura kwakapupurirwa naMwari

pamusoro poMwanakomana wake.11Kupupura ndiko, kuti Mwari wakatipa vupenyu

bwusingaperi; zvino vupenyu ubwu bwuri muMwanakomana wake. 12UnoMwanakomana, unovupenyu; usinoMwanakomana waMwari haanovupenyu13Ndakakunyorerai zvinhu izvi kuti mugoziva kuti munovupenyu bwusingaperi, iyemwi

munotenda kuzita romwanakomana waMwari. 14Ndiko kusatya, kwatinako kwaari, kuti kana

tichikumbira chinhu nokuda kwake, unotinzwa; 15zvino kana tichiziva kuti unotinzwa pazvose

zvatinokumbira, tinoziva kuti tapiwa mikumbiro yatakakumbira kwaari.16Kana munhu achivona hama yake ichiita chinhu chisati chiri chorufu, uchakumbira, Mwari

agomupa vupenyu bwunopiwa vasingaiti chivi chorufu. Chiripo chivi chorufu; handiti akumbire

pamusoro pechichi. 17Kusarurama kose chivi; zvino chivi chiripo chisati chiri chorufu.18

Tinoziva kuti mumwe nomumwe wakaberekwa naMwari haaiti zvivi; asi wakaberekwa naMwari

unochengetwa naye, wakaipa haangamubati. 19Tinoziva kuti tiri vaMwari, nenyika yose ivete munaiye wakaipa.20Tinoziva kuti

mwanakomana waMwari wakavuya, akatipa kuziva, kuti tizive iye wechokwadi; nesu tiri munaiye

wechokwadi, mumwanakomana wake Jesu Kristu. Ndiye Mwari wechokwadi, novupenyu

bwusingaperi. 21Vana vaduku, zvichenjererei pazvifananidzo

## 2 John

Chapter 1

1Mukuru kunamai vakasanangurwa navana vavo vandinoda nechokwadi; ndisati

ndiri ini ndoga, asi navosevo vanoziva chokwadi; 2nokuda kwechokwadi, chinogara matiri, chichagaravo nesu nokusingaperi. 3Nyasha,nengoni,nerugare zvichava nesu, zvinobva kuna Mwari Baba nokunaShe Jesu Kristu, Mwanakomana waBaba, muchokwadi norudo.4Ndinofara zvikuru, nokuti ndakawana vamwe

vana venyu vachifamba muchokwadi, sezvatakarairwa naBaba. 5Zvino ndinokumbira kwamuri, mai, ndisingaiti sendinokunyorerai murairo mutsva, asi uyo watakanga tinawo kubva pakutanga, wokuti tidane. 6Ndirwo rudo, kuti tifambe nemirairo yake. Ndiwoyu murairo, sezvamakanzwa kubva pakutanga, kuti mufambe mauri.7Nekuti vanyengeri vazhinji vakabudira munyika, vasingapupuri kuti Jesu

Kristu wakavuya panyama. Ndiye munyengeri naantikristu. 8Zvichenjererei imi, kuti murege

kurashikirwa nezvatakabatira, asi kuti mupiwe mubairo wakakwana.9umwe neumwe, anotungamirira vamwe, asingarambiri mukudzidzisa kwaKristu, haanaMwari; asi uyo, unorambira mukudzidzisa ndiye unaBaba noMwanakomana. 10Kana

mumwe achivuya kwamuri, asingavuyi nokudzidzisa uku, musamugamuchira mumba, kana kuti

kwaari, Kwaziwa! 11Nokuti unoti kwaari kwaziwai unofambidzana naye pamabasa ake akashata.12Kunyangwe ndinezvizhinji zvandaida kukunyorerai, handidi kunyora pamwadhi neingi; asi

ndinotarira kuti ndichavuya kwamuri, tigotaurirana nomuromo, kuti mufaro wenyu uzadziswe.

13Vana vomunun'una wenyu vakasanangurwa vanokukwazisai.

## 3 John

Chapter 1

1Mukuru kunaGayo, mudikanwa, wandinoda zvemene. 2Mudikanwa, ndinoshuva pamusoro pezviro zveshe, kuti ubudirire,uve wakasimba, somweya wako

uchibudirira. 3Nokuti ndakafara zvikuru hama dzichisvika dzichipupurira chokwadi chako, dzichiti, unofamba muchokwadi. 4Handinomufaro unopfuvura uyu, wokuti ndinzwe kuti vana vangu vanofamba muchokwadi.5Mudikamwa, unobate-basa rakatendeka pazvinhu zvose zvaunoitira hama navaeni vo;

6vakapupurira rudo rwako pamberi pekereke; uchaita zvakanaka kana uchivaperekedza

nomutovo wakafanira Mwari. 7Nokuti vakabuda nokuda kweZita rake, vasingatori chinhu

kuvahedheni. 8Naizvozvo isu tinofanira kugamuchira zvakanaka vakadaro, kuti tibatsirane pachokwadi.9Ndakanyorera kereke; asi Dhiotirefe, unoda kuva mukuru pakati pavo, unotiramba isu.

10Naizvozvo kana ndichivuya, ndicharangarira mabasa ake aanoita, kuti unotiitira makuhwa

namashoko akaipa; vuye, haatendi naizvozvo bedzi, iye amene haagamuchiri hama, uye vakanga

vachida havo unovadzivisa nokuvadzinga mukereke.11Mudikanwa, usatevera chakaipa, asi

chakanaka. Uyo, anoita zvakanaka, ndewaMwari; anoita zvakaipa, haana kuvona Mwari. 12Dhemetirio unopupurirwa navanhu vose, uye nechokwadi chomene; nesu tinopupura vo, iwe

unoziva kuti kupupura kwedu ndokwechokwadi.13Ndakanga ndinezvizhinji zvandaida

kukunyorera, asi handidi kukunyorera neingi nepeni; 14asi ndinotarira kuti ndichakurumidza

kukuvona, tigotaurirana nomuromo. 15Rugare ngaruve newe. Hama dzinokukwazisa. Ndikwazisire

hama, mumwe nomumwe nezita rake.

## Jude

Chapter 1

1Judhasi, muranda waJesu Kristu, munukuna waJakobho, kune vakaitwa vatsvene

vakadanwa, vakadikanwa munaMwari Baba, vakachengetwa munaJesu Kristu: 2Ngoni, nerugare, nerudo ngazviwanzwe kwemuri.3Vadikanwa, ndakati ndechishingaira zvikuru

kumunyorera pamusoro pokuponeswa kwedu teshe, ndakavona kuti ndinofanira kumunyorera, ndechikura kuti murwire kwazvo kutenda kwakadeya kupiwa vatsvene kamwe. 4Nokuti kune vamweni varume vakapinda pakavanda, vakagara vaisirwa kare kutongwa, vanhu

vasingadi Mwari vanoshandura nyasha dzaMwari wedu vechidziita utere, vechiramba tenzi uyu

mumwe chete, Ishe wedu Jesu krisitu.5Zvino ndinoda kumuyevudza, kunyange maizviziva

henyu kamwe kare zveshe, kuti Ishe, wakati amborwira vanhu munyika yeIjipiti, akazoparadza

avo vainga vasingatendi. 6Nevatumwa, vasina kuchengeta vukuru wavo, asi vakasiya pevaifanira kugara, wakavachengeta muzvisungo zvisingaperi pashi perima guru kusvikira pakutongwa kwezuva

guru;7seSodhoma neGomora, nemaguta akapoteredza, akasvipa kwazvo seivo kuvupombwe

nokuteera nyama, akaitwa chiratidzo, akarobwa nemoto usingaperi. 8Kunyange zvakadaro, vanhu ava pakurota kwavo vanosvibisa nyama yavo saizvozvo, vachiramba vukuru, nokutuka avo vanokubwinya.9Asi Mikaeri, mutumwa mukuru, nguva

yaakarwa naDhiabhorosi, akaita nharo naye pamusoro pomuviri waMozisi, wakatya kumupa

mhosva namashoko okutuka, asi wakati: Ishe ngaakuraire. 10Asi vanhu ava vanotuka zvavasingazivi; napazvinhu izvo, zvavanonzwisisa kubva

pakuberekwa kwavo, semhuka dzisingazivi, vanoparadzwa pazviri. 11Vanenhamo, nokuti

vakafamba nenzira yaKaini, vakapengera kukutsauka kwaBharami nokuda komubairo, vakaparadzwa nokukakavara kwaKora.12Vanhu ava mabwe akavanzika pamitambo yenyu yorudo, kana vodya nemwi vasingatyi, vafudzi vanongozvifudza ivo; makore asina mvura, anotinhwa nemhepo; miti yechando

isinezvibereko, yakafa kaviri, yakadzurwa nemidzi; 13mafungu egungwa anopenga, anopupuma

nyadzi dzawo; nyeredzi dzinofamba-famba, vakachengeterwa kusviba kwerima nokusingaperi.14Enoki, wechinomwe kubva kunaAdhamu, wakaprofitera ivava, achiti: Tarira, Ishe wakavuya

navatsvene vake vanezvuru zvamazana, 15kuti atonge vose, nokurova vose vasingadi Mwari

pamusoro pamabasa avo ose okusada Mwari, avakaita nokusada kwavo Mwari, napamusoro

pamashoko ose makukutu akataurwa navatadzi vasingadi Mwari. 16Ivo van'un'uni

navasingatendi nezvavanazvo, vanofamba nokuchiva kwavo; (miromo yavo inotaura mashoko

okuzvikudza), vachikudza vanhu nokuda kokufumiswa.17Asi imwi vadikamwa, rangarirai mashoko akadeya kutaurwa navapositora vaShe wedu, Jesu

Kristu; 18kuti vakakuvudzai kuti nenguva yokupedzisira vaseki vachava'ko, vanofamba

nokuchiva kwavo vasingadi Mwari. 19Ndivo vanoparadzanisa, ndovenyama, vasinoMweya.20Asi imwi vadikamwa, muzvivake

pakutenda kwenyu kutsvene tsvene, munyengetere muMweya Mutsvene, 21Muzvichengete

murudo rwaMwari, muchitarira ngoni dzaShe wedu, Jesu Kristu, muve novupenyu bwusingaperi.22Ivai nengoni navamwe vanenyunyuto, 23muvaponese muchivabvuta pamoto; vamwe

muvaponese nokutya. muchivenga kunyange nenguvo yakasvibiswa nenyama.24Zvino kunaiye unogona kukuchengetai, kuti murege kugumburwa, nokukuisai pamberi

pokubwinya kwake musina chamungapomerwa, muchifara kwazvo, 25kunaMwari mumwe

chete wakachenjera, Muponesi wedu, naJesu Kristu, Ishe wedu, ngakuve kubwinya, novumambo, nesimba, novushe,, zvino, nokusingaperi. Ameni.

## Revelation

Chapter 1

1zvakapangidzirwa zvaJesu Kristu, zvaakapuwa ndiMwari kuti

apangidzire varanda vake izvo zvinosisira kuitika ngokukasira; naye wakaita kuti zviziikanwe

ngokutumira ngirosi yake kumuranda wake Johani, 2uwo wakapupurira izwi raMwari

nouchapupu hwaJesu Kristu, echironza zveshe zvaakaona.

3Unomuchena uwo unodzidza ngokudaidzira mazwi omuprofeti, vanomuchena avo vanoazwa

naavo vanongwarira zvakanyorwamwo; ngokuti nguva yaapasinde.4Johani kuzviara zvinomwe

zviri muAsi. Nyasha ngadzia kwomuri nokunyarara, zvinobva kunouwo uripo, waiyapo

nounouya, nokunobva kumweya minomwe iri pamberi pedendemaro rake;

5nokunobva kunaJesu Kristu uri chapupu chakagondeka, dangwe rokumuka kwevakafa,

nomutongi wemadzimambo enyika. Kwaari uwo wakatida, akatisunhura kubva kuzvishaishi

zvedu ngengazi yake, 6akatiita voumambo nevapristi kunaMwari naBaba ake, kwaari ngakuapo

uthende nokutonga mhera nariini nariini. Ameni.7Ringirai! Unouya nemakore; nemadziso eshe

anozomuona, naavozve vakamubaya; nemadzinza eshe enyika anozobonda ngendaa yake. Eya,

Ameni.

8“Ndini Arfa naOmega,” unoronza Mambo Mwari, uwo uripo, waiyapo nounouya,

Unesimbareshe.9Inini, Johani, hama yenyu yomunokoanisirana nayo munaJesu

mumadambudziko nomuumambo nokusengerera, ndaiya pachiwi chinozwi Phatimosi ngendaa

yeizwi raMwari neyouchapupu hwaJesu. 10Ndaiya ndiri muMweya ngezuva raMambo,

ndakazwa sure kwangu izwi guru rairira kudai ngokurira kwehwama,[1], 11rechiti “Nyora

mubhuku izvo zvounoona, uritumire kuzviara zvinomwe, kuEfesu, kuSimirna, kuPhergamumu,

kuThiatira, kuSardhisi, kuFiradherifia nokuRaodhisia.”12Naapo ndakakunukuka kuti ndione izwi raiereketa kwendiri, ndechikunukuka ndakaona

zvigadzikiro zvezvibani zvinomwe zvomukore, 13nepakati pezvigadzikiro zvezvibani ndakaona

umwe wakadai ngoMukororo woMunhu, akapfeka chokufuka chakaguma kutsoka nediti rake

rakasungwa ngebhande romukore.14Soro rake nebvudzi rake zvakachena kudai ngemamviri

egwai, zvakachena kudai ngechando; madziso ake akadai ngomurazvu womuriro, 15tsoka dzake

dzakadai ngethusi rinon'anikira, apo ranyunguruswa muchoto, neizwi rake raidai ngechaungu

chemvura yakawanda.

16Munyara yake yokumudyo waiya akabata nyeredzi nomwe, kubva pamuromo wake

pakabuda shoti inopinza inoupanga huiri, nehope yake yain'anikira kudai ngezuva rinojeka

ngesimba reshe.17Naapo ndamuona, ndakawa patsoka dzake kudai ngewafa. Naapo wakaisa

nyara yake yokumudyo padera pangu echiti, “Usatya; ndini muambi nemagumo, 18ndini umwe

unopona. Ndaiya ndafa, wona, ndinopona mhera nariini nariini, neni ndine makiyi orufu

neeHaidhesi.19Zvino nyora zviro zvawaona, zviripo nezvinozoitika sureni. 20Kudai

ngezvakafishika zvenyeredzi nomwe dzawaona munyara yangu yokumudyo, nezvigadzikiro

zvezvibani zvinomwe zvomukore, nyeredzi nomwe ingirosi dzezviara zvinomwe nezvigadzikiro

zvezvibani zvinomwe zviri zviara zvinomwe.

Chapter 2

1“Nyorera ngirosi yechiara chiri muEfesu wechiti: ‘Aya ndiwo mazwi ouwo

unobata nyeredzi nomwe munyara yake yokumudyo, unohamba pakati pezvigadzikiro zvezvibani

zvinomwe zvomukore.’ 2“Ndinozia mishando yako nokutambudzika kwako nokusengerera kwako.

Ndinozia kuti autenderi vaiti vezvakashata; newe wakavaedza vanodzidaidza kuti vapostori, asi andivopi,

wakavaona kuti vanyepi.3Ndinoziazve kuti iwewe unotsamwirira mukusengerera ngendaa yezina rangu, newe auzi kupera simba.

4Asi ndinokushoora ngeichi, kuti wakasiya rudo rwako rwokutanga. 5Ndizvo karakadza apo powakawa;

utenderuke, uite mishando yowakaita kutanga. Kuti usikaiti kudaro, ndinozouya kwouri ndiduse

chigadzikiro chechibani chako kubva pandau pacho, asi kuti ukatenderuka.6Asi ichi unacho, chokuti unonyenya mishando yevaNikoraitisi, yendinonyenyawo. 7Iye unenzee

ngaazwe zvinoereketwa ndiMweya kuzviara. Kwaari unonyisa, ndinozomutendera kuti adye kumuti

wokupona uri muPharadhaisi raMwari.8“Nyorera ngirosi yechiara chiri muSimirna wechiti: ‘Aya ndiwo

mazwi ouwo wokuamba nowokugumisira, uwo wakafa, akamukazve.’ 9“Ndinozia dambudziko rako

nourombo hwako, (asi uri gurudza,) nokutuka kwaavo vanoti vari vaJudha, asi andivopi, asi ngevemhatso

yokudira yaSathani.10Usatya izvo zvounozotambudzika ndizvo. Wona, Sathani woda kubata nokupotedza vamweni venyu

mutirongo, kuti muedzwe, nemwi munozoa nedambudziko pamazuva gumi. Ita unogondeka metsa

mukufa, neni ndinozokupa dzungudza rokupona. 11Iye unenzee ngaazwe zvinoereketwa ndiMweya

kuzviara. Iye unonyisa aazoremadzwi ngokufa kwechipiri.12“Nyorera ngirosi yechiara chiri muPhergamumu wechiti: ‘Aya ndiwo mazwi ouwo uneshoti inopinza

inoupanga huiri.’ 13“Ndinozia pounogara, ndipo pane dendemaro raSathani; newe unobatisisa zina

rangu, auzi kuramba kutenda kwako mwendiri, kunyazwi kumazuva aAntiphasi chapupu changu,

wakagondeka wangu, wakaurawa pakati penyu, paanogara Sathani.14Asi ndinokushoora ngezviro zvishomani: ngokuti unavo vamweni vanobatisisa zvidzidziso zvaBharamu,

uwo wakadzidzisa Bharaki kuisa chipumhuniso pamberi pevana vaIsuraeri kuti vadye zvakadirwa

zvimwari nokuita vanoomba. . 15Ngokudarozve unavo vamweni vanobatisisa zvidzidziso

zvevaNikoraitisi .16Zvinopano tenderuka. Kuti usikaiti kudaro, ndinozouya kwouri ngokukasira, ndirwe navo ngeshoti

yomuromo wangu. 17Iye unenzee ngaazwe zvinoereketwa ndiMweya kuzviara. Kwaari unonyisa

ndinozomupa imweni yemana yakafishika, ndinozomupazve buwe rakachena, nepadera pebuwe

pakanyorwa zina idzva, risikaziikanwi ngoumweni kwega ngouwo unoriashira.18“Nyorera ngirosi yechiara chiri muThiatira wechiti: ‘Aya ndiwo mazwi ouwo Mukororo waMwari,

uwo unemadziso akadai ngomurazvu womuriro, netsoka dzake dzakadai ngethusi rapukutwa

rinon'anikira.’ 19“Ndinozia mishando yako, rudo rwako, kutenda kwako, kushandira kwako

nokusengerera kwako, nokuti mishando yako yokugumisira yakakura kupinda yokutanga.20Asi

ndinokushoora ngeichi, kuti unotendera mukadzi Jezebheri, uwo unoti uri muprofeti wechikadzi pachake,

naye unodzidzisa nokupausa varanda vangu kuti vaombe nokudya zvakadirwa miedzaniso yokudira.

21Neni ndakamupa nguva yokuti atenderuke, asi unoramba kutenderuka kubva mukuomba kwake.22Wona, ndinozomukandira mumubhedhi, naavo vanoomba naye mudambudziko gurutu, kuti

vasikatenderuki kumishando yake. 23Neni ndinozouraya vana vake vafe. Nezviara zveshe zvinozozia kuti

inini ndini ndinotsvakisisa mupinimidzo nomwoyo, neni ndinozomupa umwe ngaumwe kudai

ngemishando yake.24Asi ndinoti kwomuri, imwimwi mwakasara muThiatira, avo vasina uku kudzidziswa, vasikazi kuzia izvo

zvinodaidzwa ngevamweni kuti udzamu hwaSathani, ‘Andizomutwarisi mutwaro umweni.’ 25Asi

batisisai izvo zvomunazvo metsa ndauya.26Nouwo unonyisa nokuangira kuita mishando yangu metsa pakugumisira, “Ndinozomupa simba

padera pemadzinza, 27naye unozoatonga ngendonga yesimbi, kudai ngehari dzomuumbi dzinoputswa

kuita zviwenda; 28kunyazwi inini pachangu ndakaashira simba kubva kunaBaba angu. Neni

ndinozomupa nyeredzi yemambakwedza. 29Iye unenzee ngaazwe zvinoereketwa ndiMweya kuzviara.

Chapter 3

1“Nyorera ngirosi yechiara chiri muSardhisi wechiti: ‘Aya ndiwo mazwi ouwo

unemweya minomwe yaMwari nenyeredzi nomwe.’ “Ndinozia mishando yako; unezina rokuti unopona,

asi wakafa. 2Muka, ugwinyise izvo zvasara zvodo kufa, ngokuti andizi kuona mishando yako yakaperera

pamberi paMwari wangu.3Zvino karakadza maashirire nokuzwa kwowakaita, uzvingwarire nokutenderuka. Kudai usikamuki,

ndinozouya kudai ngembavha, newe auzozii awa rendinozouya ndiro kwouri. 4Asi unemazina

mashomani muSardhisi eavo vasikazi kusvipisa zvokufuka zvavo; navo vanozohamba neni, vakasimira

zvakachena, ngokuti vanosisira.5Iye unonyisa unozopfekedzwa kudai ndivo ngezvokufuka zvakachena,

neni andizodzimi zina rake mubhuku rokupona; ndinozopupura ngezina rake pamberi paBaba angu

nepamberi pengirosi dzake.

6Iye unenzee ngaazwe zvinoereketwa ndiMweya kuzviara.7“Nyorera ngirosi yechiara chiri

muFiradherifia wechiti: “Aya ndiwo mazwi ouwo wakachena, unegwinyiso, unekiyi raDhavhidha, uwo

unobeura akuna unozokonya, naye akonya akunazve unobeura. 8“Ndinozia mishando yako. Wona,

ndakaisa pamberi pako musiwo wakabeurwa, akuna munhu ungakona kuukonya. Ndinozia kuti iwewe

une simba doko, asi wakangwarira izwi rangu, auzi kuramba zina rangu.9Wona, ndinokupa vamweni

vemhatso yokudira yaSathani avo vanodziti vaJudha vasivopi, asi vanonyepa; wona, ndinozoita kuti

vauye vagwadame pamberi petsoka dzako, navo vanozozia kuti inini ndakakuda.

10Ngokuti wakangwarira izwi rangu rokusengerera, neni ndinozokungwarira kubva kuawa

rokutambudzika rinouya padera penyika yeshe, kuedza avo vanogara munyika. 11Ndinokasira kuuya;

batisisa chounacho, kuti asazoapo naumwe unozokutorera dzungudza rako.12Iye unonyisa

ndinozomuita sika mutemperi raMwari wangu; aachazobudimwo. Ndinozonyora padera pake zina

raMwari wangu nezina redhorobha raMwari wangu, Jerusarema idzva rinodzaka kubva mudenga

kunaMwari wangu, nezina rangu idzva.

13Iye unenzee ngaazwe zvinoereketwa ndiMweya kuzviara.,14“Nyorera ngirosi yechiara chiri

muRaodhisia wechiti: ‘Aya ndiwo mazwi ouwo uri Ameni, chapupu chakagondeka chine gwinyiso,

maambo ezvisikwa zvaMwari.’ 15“Ndinozia mishando yako, kuti autonhori nokuti kupisha. Ndinoda kuti

utonhore nokuti upishe! 16Ndizvo, ngokuti unodzia, usikapishi nokuti kutonhora, ndinozokurutsa

mumuromo wangu.17Ngokuti unoti, ‘Ndiri gurudza, ndakapfuma, anditami chiro;’ usikazii kuti unenhamo

nounotambudzika, uri murombo, bofu nomutitinini. 18Avo veshe vendinoda, ndinovaganyira

nokuvaorora; ndizvo tsamwirira utenderuke.19Ndinokupanga kuti utenge kubva kwendiri mukore

wakanyunguruswa ngomuriro kuti uite gurudza; nezvokufuka zvakachena kuti udzifukidze, kuti

kutsveruka kwoutitinini hwako husazooneka; nomutombo wokudzodza madziso kuti uone.

20Wona, ndinoema pamusiwo nokudododza; kudai aripo munhu unorizwa izwi rangu nokubeura

musiwo, ndinozopotera mwaari, ndidye naye, naye adye neni.21Iye unonyisa, ndinozomuita kuti agare

neni padendemaro rangu, kudai ndini ndakanyisawo, ndikagara naBaba angu padendemaro ravo. 22Iye

unenzee ngaazwe zvinoereketwa ndiMweya kuzviara.”

Chapter 4

1Ngesure kweizvi ndakaringira, wona, musiwo wakabeurwa mudenga! Neizwi

rokutanga rendakazwa rechiereketa kwendiri rakadai ngokurira kwehwama rakati, “Kwira pano,

ndinozokupangidzira izvo zvinosisira kuitika sure kweizvi.” 2Paripo ndakabatwa ndiMweya; wona,

mudengamwo ndakaona chigaro choumambo, nepadera pacho paigara umwe.

3Nouwo waigarapo kuringirika kwake kwaiya kwakadai ngebuwe rejasipa nerekarneriani, kwaiyapozve

utahwadande hwechitendenedza chigaro choumambo, hwairingirika hwakadai ngebuwe reemeraridhi.4Kutendenedza chigaro choumambo zvaiyapo zvigaro zvoumambo makumi mairi nemarongomuna,

nepadera pezvigaro zvoumambo paigara vakuru makumi mairi nevarongomuna, vakapfeka zvokufuka

zvakachena nemadzungudza omukore pamasoro avo.

5Pachigaro choumambo pakabuda kupenya kwemheni nemazwi nokutinhira. Pamberi pechigaro

choumambo paibaka zvibani zvinomwe zvomuriro zviri mweya minomwe yaMwari;,6nepamberipechigaro choumambo pane ruandhle rwakadai ngebuwe regirazi. Nepakati pechigaro choumambo nokuchitendenedza zvaiyapo zvisikwa zvinopona zvirongomuna, zvakazara ngemadziso mberi nesure.7Chisikwa chinopona chokutanga chaiya chakadai ngemhondoro, nechisikwa chinopona chechipiri

chaiya chakadai ngomukono wen'ombe, nechisikwa chinopona chechitatu chaiya chine hope yakadai

ngeyomunhu, nechisikwa chinopona chechirongomuna chaiya chakadai ngegodzi rinombururuka.

8Nezvisikwa zvinopona zvirongomuna chimwe ngachimwe chazvo chaiya nemaphaphiro matanhatu,

zvakazara madziso kutenderera kubanze nomukati; nazvo azvizi kuzorora kuemba masikati nousiku

zvechiti, “Wakachena, Wakachena, Wakachena, Mambo Mwari Unesimbareshe, waiyapo, uripo

nounouya!”9Naapo zvisikwa zvinopona zvakudza, zvaremeredza nokubonga kwaari unogara pachigaro choumambo,

unopona mhera nariini nariin, 10vakuru makumi mairi navarongomuna vanozowa pashi pamberi pouwo

unogara pachigaro choumambo, nokumudira uwo unopona mhera nariini nariini, navo vanozokandira

madzungudza avo vechiemba pamberi pechigaro choumambo vechiti, 11“Munosisira, imwimwi Mambo

wedu naMwari wedu, kuashira kukudzwa nokuremeredzwa nesimba, ngokuti mwakasika zviro zveshe,

ngokuda kwenyu zvakaapo nazvo zvakasikwa.”

Chapter 5

1Zvino ndakaona munyara yokumudyo youwo wakagara pachigaro

choumambo bhuku rakanyorwa mukati nokubanze, rakanamirwa ngezvinamiro zvinomwe; 2neni

ndakaona ngirosi inesimba yechidaidzira ngeizwi gurutu yechiti, “Ndiani unosisira kubeura bhuku

nokupwanya zvinamiro zvaro?”3Asi mwaiya musina naumwe mudenga nokuti panyika nokuti pashi penyika waikona kubeura bhuku

nokuti kuriringira. 4Ndakachema kakurutu ngokuti mwaiya musina naumwe wakaoneka akasisira

kubeura bhuku nokuti kuriringira.

5Zvino umwe wevakuru wakati kwendiri, “Usachema. Wona, Mhondoro yorudzi rwaJudha, Runzinde

rukuru rwaDhavhidha, rwanyisa, ndizvo unokona kubeura bhuku nezvinamiro zvinomwe zvaro.”6Zvino

ndakaona pakati pechigaro choumambo nepezvisikwa zvinopona zvirongomuna nepevakuru raiya

rakaemapo Gwai rakadai ngerakaurawa, raiya rine nyanga nomwe nemadziso manomwe, izvo zviri mweya minomwe

yaMwari yakatumwa panyika peshe.

7Naye wakaenda, akatora bhuku kubva munyara yokumudyo youwo waigara pachigaro choumambo.8Naapo atora bhuku, zvisikwa zvinopona zvirongomuna nevakuru makumi mairi navarongomuna vakawa pashi pamberi peGwai, umwe ngaumwe wavo waiya nechimadangari nendiro yakanasirwa ngomukore yakazara ngomutombo unegwema rakanaka, uri mikumbiro yevakacheneswa.9Navo vakaemba ruyo

rutsva vechiti, “Munosisira imwimwi kutora bhuku nokubeura zvinamiro zvaro, ngokuti imwimwi

mwakaurawa, kubudikidza ngengazi yenyu mwakatengera Mwari vanhu kubva kumadzinza eshe

nendimi dzeshe nevanhu veshe nokumarusinga eshe;

10nemwi mwakavaita voumambo nevapristi kunaMwari wedu, navo vanozotonga padera penyika.”11Zvino ndakaringira, ndikazwa izwi rengirosi dzakawanda dzaiya dzakatendenedza chigaro choumambo

nezvisikwa zvinopona nevakuru; nouwandu hwadzo hwaiya makumi nemakumi emakumi emazana,

12dzechiti ngeizwi guru, “Rakasisira Gwai iro rakaurawa kuashira simba, upfumi, ungwaru, kugwinya,

kuremeredzwa, uthende nokukudzwa!13Ndakazwa zviro zveshe zvakasikwa zviri mudenga nezviri munyika nezviri pashi penyika nezviri

muruandhle, nazvo zveshe zviri mukati mwazvo zvechiti, “Kwaari uwo unogara pachigaro choumambo

nokuGwai ngakuapo kukudzwa, kuremeredzwa, uthende nokugwinya, mhera nariini nariini!”,

14Nezvisikwa zvinopona zvirongomuna zvakati, “Ameni!” Nevakuru vakawa pashi, vakadira.

Chapter 6

1Zvino ndakaona Gwai rabeura chimwe chezvinamiro zvinomwe, ndakazwa

chimwe chezvisikwa zvinopona zvirongomuna chechiti ngeizwi raizwika rakadai ngomutinhiro rechiti,

“Uya!”, 2Ndakaringira, ndikaona hachi rakachena! Nomugadhi waro waiya nouta; wakapuwa dzungudza,

naye wakabuda echinyisa nokuti anyise.3Naapo abeura chinamiro chechipiri, ndakazwa chisikwa chinopona chechipiri chechiti, “Uya!”,

4Nehachi rimweni rakabuda shava; nomugadhi waro wakapuwa simba rokudusa kunyarara kubva

munyika, kuti vanhu vaurayane; naye wakapuwa shoti huru.5Naapo abeura chinamiro chechitatu,

ndakazwa chisikwa chinopona chechitatu chechiti, “Uya!” Ndakaringira, ndikaona hachi rakasvipa!

Nomugadhi waro waiya nechipimo munyara yake.

6Ndakazwa chakarira chakadai ngeizwi chaibva pakati pezvisikwa zvinopona zvirongomuna chechiti,

“Chipimo chekoroni chinotengwa ngedhenario,[2] nezvipimo zvitatu zvebhare zvinotengwa ngedhenario,

usashaishira mafuta nevhini!”,7Naapo abeura chinamiro chechirongomuna, ndakazwa izwi rechisikwa

chinopona chechirongomuna chechiti, “Uya!” 8Ndakaringira, ndikaona hachi rakacheneruka!

Nomugadhi waro zina rake ndiRufu, neHaidhesi zvakamuteera; nazvo zvakapuwa simba padera

perupande rwechirongomuna rwenyika, rokuuraya ngeshoti, ngenzara, ngenhenda nezvikara

zvomunyika.9Naapo abeura chinamiro chechishanu, ndakaona ngepashi pearita mwoyo yaavo vakaurawa ngendaa

yeizwi raMwari nendaa youchapupu hwavakapupura. 10Vakadaidzira ngeizwi gurutu vechiti, “Mambo

Mwari Unesimbareshe, iwewe wakachena nounegwinyiso, munozogarira kwomukuwo wakadini kureba

musati mwatonga nokuunzidzira ngazi yedu padera paavo vanogara munyika?”

11Vakapuwa umwe ngaumwe zvokufuka zvakachena, navo vakaronzerwa kuti vazorore mukuwo

mudoko, metsa uwandu hwevamweni vavo varanda nehama dzavo hwaperera, avo vaisisira kuurawa

kudai ndivo pachavo.12Naapo abeura chinamiro chechitanhatu, ndakaringira, ndikaona kuzungunyika

kukurutu kwenyika; nezuva rakasvipiswa kudai ngejira rokusvipa remamviri, nomwedzi weshe

wakatsvuka kudai ngengazi, 13nenyeredzi dzomudenga dzakawira pashi panyika, kudai ngomuonde

unoriga maonde awo pachando asikazi kuibva, apo wazungunyiswa ngedutu guru.

14Denga rakabviswa kudai ngebhuku apo rechipetwa, nomutunhu weshe nechiwi cheshe chakabviswa

kubva pandau yacho.15Zvino madzimambo enyika nevanhu vakuru, nduna huru dzehondo, makurudza

nevakagwinya, veshe hloko nevakasunhurika, vakahwara mumapako nomumapuwe emitunhu,

16vechidaidzira kumitunhu nokumapuwe vechiti, “Tiwirenyi, mutifishe kubva kuhope youwo unogara

pachigaro choumambo nokubva kuushungu hweGwai, 17ngokuti raguma zuva guru roushungu hwavo,

ndiani ungakona kuema?”

Chapter 7

1Ngesure kweizvi ndakaona ngirosi murongomuna dzakaema kumarutii

marongomuna enyika dzakabata madutu marongomuna enyika kuti risaapo dutu rinofuridza panyika

nokuti muruandhle nokuti padera pomuti weshe. 2Zvino ndakaona ngirosi imweni yechikwira kubva

kumabvazuva, ine chinamiro chaMwari unopona, nayo yakadaidzira ngeizwi guru kungirosi

murongomuna dzakapuwa simba rokushaishira nyika noruandhle, 3yechiti, “Musashaishira nyika nokuti

ruandhle nokuti muti naumwe, metsa taisa chinamiro pahuma dzevaranda vaMwari wedu.”4Ndakazwa uwandu hwaavo vakanamirwa, vaiya zana namakumi marongomuna namarongomuna

emakumi emazana, vakaisirwa chinamiro kubva kudzinza rimwe ngarimwe revana vaIsuraeri: 5Kudzinza

raJudha vakaisirwa chinamiro makumi emazana ari gumi namairi, (12,000) kudzinza raRubheni makumi

emazana ari gumi namairi, (12,000) kudzinza raGadhi makumi emazana ari gumi namairi, (12,000),

6kudzinza raAsha makumi emazana ari gumi namairi, (12,000) kudzinza raNafitari makumi emazana ari

gumi namairi, (12,000) kudzinza raManase makumi emazana ari gumi namairi, (12,000),7kudzinza

raSimeoni makumi emazana ari gumi namairi, (12,000) kudzinza raRevhi makumi emazana ari gumi

namairi, (12,000) kudzinza raIsakha makumi emazana ari gumi namairi, (12,000), 8kudzinza raZebhuruni

makumi emazana ari gumi namairi, (12,000) kudzinza raJosefa makumi emazana ari gumi namairi,

(12,000) kudzinza raBhenjamini vakaisirwa chinamiro makumi emazana ari gumi namairi (12,000).9Ngesure kweizvi ndakaringira, ndikaona mbungano huru isina munhu ungakona kuierenga, inobva

kumadzinza eshe nemarusinga eshe nevevanhu veshe nevendimi dzeshe, vakaema pamberi pechigaro

choumambo nepamberi peGwai, vakapfeka zvakachena, vane matai emijindwi munyara dzavo.

10Vakadaidzira ngeizwi guru vechiti, “Ruponeso runobva kunaMwari wedu uwo unogara pachigaro

choumambo, nokuneGwai!”11Nengirosi dzeshe dzakaema dzechitendenedza chigaro choumambo, nokutendenedza vakuru

nezvisikwa zvinopona zvirongomuna; dzakawa pashi ngehope dzadzo pamberi pechigaro choumambo,

dzakadira Mwari, 12dzechiti, “Ameni! Kukudzwa, uthende, ungwaru, kubonga, kuremeredzwa, simba

nokugwinya ngazvigare kunaMwari wedu mhera nariini nariini! Ameni.”13Noumwe wevakuru

wakabvunza echiti kwendiri, “Ndiani ava, vakapfeka zvokufuka zvakachena, vanobva kuri?”

14Ndikati kwaari, “Mambo wangu, ndimwi munozia.” Naye wakati kwendiri, “Ava ndivo vanobuda

kubva mudambudziko gurutu; navo vakasuka zvokufuka zvavo, vakazvichenesa mungazi yeGwai.15“Ndizvo vari pamberi pechigaro choumambo chaMwari, vanomushandira masikati nousiku mutemperi

rake, nouwo unogara pachigaro choumambo unozovangwarira ngokuapo kwake., 16Avachazozwi nzara

nokuti nyota; zve, zuva arichazovapishi nokuti kupisha kumweni; 17ngokuti Gwai riri pakati pechigaro

choumambo rinozovausha nokuvatungamirira kuenda navo kuzvinyuka zvemvura yokupona, naMwari

unozopukuta masodzi eshe kubva pamadziso avo.”

Chapter 8

1Naapo abeura chinamiro chechinomwe, kwakaapo kunyarara mudenga

mukuwo unoda kuguma pakati peawa., 2Zvino ndakaona ngirosi nomwe dzakaema pamberi paMwari,

dzakapuwa hwama nomwe.,3Nengirosi imweni yakauya ikaema pasinde pearita, inechidziyo

chomukore chokupishira mutombo unegwema rakanaka; yakapuwa mutombo wakawanda wokupisha

unegwema rakanaka, kuti ipire padera pearita romukore raiya pamberi pechigaro choumambo

pamwepo nemikumbiro yevakacheneswa veshe.

, 4Nechiushi chomutombo wokupisha unegwema rakanaka chakakwira, pamwepo nemikumbiro

yevakacheneswa, pamberi paMwari chechibuda kubva munyara yengirosi. 5Zvino ngirosi yakatora

chidziyo chokupishira mutombo nayo yakachizadza ngomuriro waibva paarita, ikaukandira padera

penyika; kwakaapo kutinhira nemazwi makuru nemheni nokuzungunyika kwenyika.6Zvino ngirosi

nomwe dzaiya hwama nomwe dzakanasirira kudziridza.

7Ngirosi yokutanga yakaridza hwama yayo, kwakaapo matsanza nomuriro, zvakabvengedzwa nengazi,

izvo zvakakandirwa padera penyika; norupande rwechitatu rwenyika rwakapishwa, norupande

rwechitatu rwemiti rwakapishwa, nomwenje weshe muishi wakapishwa.8Ngirosi yechipiri yakaridza

hwama yayo, nechakadai ngomutunhu mukuru, chinobaka ngomuriro, chakakandirwa muruandhle.

Norupande rwechitatu rworuandhle rwakaita ngazi, 9norupande rwechitatu rwezvisikwa zvinopona

zvomuruandhle zvakafa, norupande rwechitatu rwengarava rwakaputswa.100 Ngirosi yechitatu yakaridza hwama yayo, nenyeredzi huru yakawa kubva mudenga, yechibaka kudai

ngesasi, yakawira padera porupande rwechitatu rwendwizi nepadera pezvinyuka zvemvura. 11Zina

renyeredzi rakazwi, Chinovava; norupande rwechitatu rwemvura rwakavaviswa, nevanhu vazhinji vakafa

ngemvura iyo ngokuti yaivava.12Ngirosi yechirongomuna yakaridza hwama yayo, norupande rwechitatu rwezuva rwakafurwa, norupande rwechitatu rwemwedzi, norupande rwechitatu rwenyeredzi, kuti rupande rwechitatu rwokujeka kwazvo kudzime; nemasikati asazojeka rupande rwawo rwechitatu nousiku ngokudaro.13Zvino ndakaringira, ndikazwa godzi rechichema ngeizwi guru rechimbururuka pakati pomudenga rechiti, “Ihehe, ihehe, ihehe kwavari vanogara padera penyika, ngendaa yemazwi amweni ehwama dzengirosi nhatu dzichazoridza.”

Chapter 9

11 Ngirosi yechishanu yakaridza hwama yayo, neni ndakaona nyeredzi yakabva

mudenga ikawa panyika, yakapuwa kiyi yomurindi usina magumo; 2yakabeura murindi usina magumo,

nechiushi chakakwira kubva mumurindi, chakadai ngechiushi chechoto chakakura. Zuva nomweya

zvakasvipiswa ngechiushi chaibva mumurindi uwo.3Zvino ndongwe dzakabuda dzechibva muchiushi kuuya padera penyika, dzakapuwa simba rakadai

ngesimba rezvinyaada zvomunyika. 4Dzakaronzerwa kuti dzisazoshaishira mwenje wenyika nokuti chiro

chimweni chinokura chakasvipira nokuti muti, asi vega vanhu avo vasina chinamiro chaMwari pahuma

dzavo.,5Adzizi kupuwa simba rokuvauraya, asi kuti dzivarwadzise mwedzi mishanu; nokurwadzisa

kwadzo kwaiya kwakadai ngokurwadzisa kwechinyaada apo charuma munhu.

6Ngaawo mazuva vanhu vanozotsvaka rufu vasikaruoni; nokudisisa kuti vafe, asi rufu runozotiza kubva

kwavari.7Nemiemo yendongwe idzo yaiya yakadai ngeyemahachi akanasirirwa kurwa hondo. Nepadera

pemasoro adzo paiya nezvairingirika zvakadai ngemadzungudza omukore; nehope dzadzo dzaiya

dzakadai ngedzevanhu,, 8dzaiya nebvudzi rakadai ngebvudzi revakadzi, nemazino adzo akadai

ngeemhondoro;

9dzaiya nemagwamba akadai ngechihlangu chepaditi chesimbi, nokutinhira kwemaphaphiro adzo

kwakadai ngokutinhira kwengoro dzokurwa hondo, dzinokweiwa ngemahachi akawanda echirumba

kuenda koorwa.10Dzaiya nemiswe yakadai ngeyezvinyaada, ineukaira; pamiswe padzo paiya nesimba

rokuremadza vanhu mwedzi mishanu. 11Dzaiya namambo wadzo waiya ngirosi yomurindi usina

magumo; zina rayo ngechiHebheru ndiAbhadhoni, ngechiGiriki inezina rokuti Aphorioni. 12Dambudziko

rokutanga rapinda. Wona, kuchauya madambudziko mairi ngesure kweizvi.13Ngirosi yechitanhatu yakaridza hwama yayo, neni ndakazwa izwi rechibva panyanga murongomuna

dzearita romukore riri pamberi paMwari, 14rechiti kunengirosi yechitanhatu, yaiya nehwama, “Sunhura

ngirosi murongomuna idzo dzakasungwa parwizi rukuru Yufratesi.” 15Ndizvo ngirosi murongomuna

dzakasunhurwa, idzo dzakanasirirwa awa, zuva, mwedzi negore kuti dziuraye rupande rwechitatu

rwevanhu.,16Nouwandu hwehondo dzevanogadha mahachi hwaiya mazana mairi emakumi emazana

akapetwa kagumi; ndakazwa uwandu hwavo.

17Iyi ndiyo njira yendakaona ndiyo mahachi muchioniso changu; vagadhi vaiya nezvihlangu vane

zvidzitiro zvepaditi zvakatsvuka kudai ngomuriro wesafire nesurufa; nemasoro emahachi akadai

ngeemhondoro, muriro, chiushi nesurufa zvakabuda kubva pamiromo pawo.18Ngenyatwa idzi nhatu

rupande rwechitatu rwavanhu rwakaurawa, ngomuriro, chiushi nesurufa izvo zvakabuda kubva

kumiromo yawo. 19Ngokuti simba remahachi riri mumiromo yawo nokumiswe yawo; ngokuti miswe

yawo yakadai ngenyoka, inemasoro; kubudikidza ndiwo anoremadza.20Vamweni vanhu, vasikazi kuurawa ngenyatwa idzi, avazi kutenderuka kubva kumishando yenyara

dzavo, kuitira kuti vasazodira madhimoni nemiedzaniso yokudira yomukore, yesirivha, yethusi,

yemapuwe neyemiti, iyo isikakoni kuona nokuti kuzwa nokuti kuhamba. 21Avazi kutenderuka kubva

mukuuraya kwavo nokuti mukukamba kwavo nokuti mukuomba kwavo nokuti mukuba kwavo.

Chapter 10

1Zvino ndakaona ngirosi imweni yakagwinya yechidzaka kubva mudenga,

yakafuka gore, noutahwadande hwaiya padera pesoro rayo; nehope yayo yakadai ngezuva, netsoka

dzayo dzaiya dzakadai ngesika dzomuriro. 2Yaiya yakabata munyara yayo kabhuku kakabeuka. Yakatsika

rutsoka rwayo rwokumudyo padera poruandhle norwomuoshwe padera penyika.3Yakadaidzira ngeizwi guru, kudai ngokurira kwemhondoro; naapo yadaidzira, kutinhira kunomwe

kwakatinhira. 4Naapo kutinhira kunomwe kwaiya kwatinhira, ndaiya ndooda kunyora, ndakazwa izwi

rechibva mudenga rechiti, “Namira izvo zvakaronzwa ngokutinhira kunomwe, usazvinyora.”5Zvino ngirosi iya yendakaona yakaema padera poruandhle nepenyika, yakamirudza nyara yayo

yokumudyo mudenga, 6ikapika ndiye unopona mhera nariini nariini, uwo wakasika denga neizvo

zvirimwo, nenyika neizvo zvirimwo, noruandhle neizvo zvirimwo kuti, “Kusachazoapo mukuwo

wokunonoka, 7asi mumazuva apo ngirosi yechinomwe yooridza hwama yayo, ngouwo mukuwo

chakafishika chaMwari chinozozadziswa, kudai ngezvaakaronza kuvaranda vake vaprofeti.”8Zvino izwi rendakazwa rechibva mudenga rakaereketazve kwendiri, rikati, “Enda, utore kabhuku

kakabeuka kari munyara yengirosi yakaema padera poruandhle nepadera penyika.”, 9Ndizvo ndakaenda

kunengirosi ndikaironzera kuti indipe kabhuku, nayo yakati kwendiri, “Katore, ukadye; kanozovava

mundani yako, asi mumuromo wako kanozotapira kudai ngouchi.”10Ndakatora kabhuku kubva munyara yengirosi, ndakakadya, kaitapira kudai ngouchi mumuromo

wangu; asi apo ndakadya, ndani yangu yakaitwa kuti ivave., 11Dzakati kwendiri, “Kunosisira kuti

uprofetezve ngendaa yevanhu vazhinji, madzinza, ndimi nemadzimambo.”

Chapter 11

1Zvino ndakapuwa chipimiso cherutsanga rwakadai ngomudondoro, kukazwi

kwendiri, “Miruka, upime temperi raMwari nearita naavo vanodiramwo, 2asi usapima ruwanze ruri

kubanze kwetemperi; usarupima, ngokuti rwakapuwa kunevemadzinza, navo vanozotsikatsika pashi

ngetsoka dzavo padera pedhorobha rakachena mwedzi makumi marongomuna namiiri (42).3Ndinozopa simba kuzvapupu zvangu zviiri kuti zviprofete mazuva gumi remazana nemazana mairi

nemakumi matanhatu (1,260), zvakapfeka machira emasaka.” 4Ava vari miti miiri yemaorivhi

nezvigadzikiro zviiri zvezvibani zvinoema pamberi paMambo wenyika. 5Kuti aripo munhu unoda

kuvaremadza, muriro unobuda kumiromo yavo wechiuraya magaa avo; kuti aripo munhu unoda

kuvaremadza, ngeiyi njira kunosisira kuti aurawe.6Vane simba rokukonya denga, kuti isazonaya mvura ngamazuva okuprofeta kwavo, navo vane simba

padera pemvura kuitsandudza kuti iite ngazi, nokuita kuti nyika igumirwe ngemadambudziko eshe,

panguva dzeshe dzevanoda. 7Naapo vapedza uchapupu hwavo, chikara chinokwira kubva mumugodhi

usina magumo chinozoambana navo nokuvanyisa nokuvauraya,8nemiiri yavo yakafa inozorashwa

mupato redhorobha guru rinozwi ngokuedzanisa Sodhoma neEgipite, paakakohomerwa Mambo wavo.

9Navo vanobva kuvanhu, kumarusinga, kundimi nokumadzinza, vanozoringira miiri yavo yakafa mazuva

matatu nehafu, vasikatenderi kuti miiri yavo yakafa iikwe mumaiba;10naavo vanogara munyika

vanodakara ndivo nokupembera; vanozoashidzana zvipo umwe kunoumweni, ngokuti ava vaprofeti vairi

vakatambudza avo vanogara munyika. 11Ngesure kwemazuva matatu nehafu mweya wokupona

unobva kuna Mwari wakapotera mukati mwavo, vakaema ngetsoka dzavo, nokutya kukurutu

kwakagumira avo vakavaona.

12Zvino vakazwa izwi guru rechibva mudenga rechiti kwavari, “Kwirai uno!” Vakakwira mudenga vari

mugore, magaa avo akavaringira.13Ngeiro awa kwaiyapo kuzungunyika kukurutu kwenyika norupande

rwegumi rwedhorobha rwakawa; vakaurawa vanhu vari makumi emazana manomwe mukuzungunyika

kwenyika, nevamweni vakatya, vakakudza Mwari womudenga. 14Dambudziko rechipiri rapinda. Wona,

dambudziko rechitatu rinokasira kuuya.15Zvino ngirosi yechinomwe yakaridza hwama yayo, kwakazwika mazwi makuru mudenga echiti, “Umambo hwenyika hwaita umambo hwaMambo wedu nohwaKristu wake, naye unozotonga mhera nariini nariini.”16Nevakuru vari makumi mairi navarongomuna, vanogara pazvigaro zvavo zvoumambo

pamberi paMwari, vakawa ngehope dzavo, vakadira Mwari, 17vechiti, “Tinomubonga, imwimwi Mambo

Mwari, Munesimbareshe, uwo uripo nowaiyapo, ngokuti mwakadzitorera simba renyu guru, mukatonga.18Madzinza akatseneka, noushungu hwenyu hwakauya, nomukuwo wevakafa kuti vatongwe, nomukuwo wokupa musharo kunevaranda venyu vaprofeti nevakacheneswa nokwavari vanotya zina renyu, vadoko nevakuru, nokuparadza avo vanoparadza nyika.”19Zvino temperi raMwari rakabeurwa mudenga, mwakaoneka mutemperi rake bhokisi rechitenderano chake; kwakaapo kupenya kwemheni nemazwi okutinhira nokuzungunyika kwenyika nematsanza makurutu.

Chapter 12

1chikuru chinoshamisa chakaoneka mudenga: mukadzi akapfeka zuva,

nomwedzi pashi petsoka dzake, nepadera pesoro rake paiya nedzungudza renyeredzi gumi nembiri.

2Waiya nemimba naye wakachema echirwadziwa ngokubara, nokurwadziwa ngokusununguka.3Nechioniso chimweni chinoshamisa chakaoneka mudenga; wona, dragoni guru rakatsvuka rine

masoro manomwe nenyanga gumi, nepadera pemasoro aro paiya nemadzungudza manomwe. 4Muswe

waro unokweya rupande rwechitatu rwenyeredzi dzomudenga nokudzikandira panyika. Nedragoni

rakaema pamberi pomukadzi waiya ooda kubara mwana, kuti ridye mwana wake apo abarwa.5Naye wakabara mukororo, unozotonga madzinza eshe ngendonga yesimbi. Asi mwana wake

wakabvukwa, akakwidzwa kunaMwari nokuchigaro chake choumambo, 6nomukadzi wakatizira

mushango, apo paiya nendau yaakanasirirwa ndiMwari, kuti vamurere apo mazuva gumi remazana

nemazana mairi nemakumi matanhatu (1,260).7Zvino kwakaapo kurwa mudenga; Mikhaeri pamwepo nengirosi dzake dzakarwisa dragoni. Nedragoni

rakarwisa pamwepo nengirosi dzaro, 8asi dzakanyiswa nendau yadzo aizi kuchazoapo mudenga.

9Dragoni guru rakakandirwa pashi, iyo nyoka sharuka, inozwi ndiDhiabhorosi naSathani, muchengedzeri

wenyika yeshe, wakakandirwa pashi munyika, nengirosi dzake dzakakandirwa pashi pamwepo naye.10Neni ndakazwa izwi guru rechibva mudenga rechiti, “Zvino rwaguma ruponeso, simba noumambo zvaMwari wedu nesimba raKristu wake, ngokuti mupumhi wehama dzedu wakandirwa pashi, uwo unovaitira ndaa pamberi paMwari wedu masikati nousiku.11Navo vakamunyisa ngengazi yeGwai

neizwi rouchapupu hwavo, navo avazi kuda kupona kwavo metsa murufu.

12Ndizvo dakarai, imwimwi matenga neavo vanogara mukati mwawo! Asi kushatanyi kwezvinoita

kunyika nokuruandhle, ngokuti Dhiabhorosi wakadzaka pashi kwomuri anoushungu hukurutu, ngokuti

unozia kuti nguva yake yafupika!”13Naapo dragoni raona kuti rakakandirwa pashi panyika,

rakatambudza mukadzi uwo wakabara mukororo.

14Asi mukadzi wakapuwa maphaphiro mairi egodzi guru, kuti ambururuke kuenda mushango kundau

yake, paanorerwa mukuwo nemikuwo nehafu yomukuwo kubva kuhope yenyoka.15Zvino nyoka

yakabudisa mvura mumuromo wayo kudai ngorwizi sure kwomukadzi, kuti atorwe ngorwizi.

16Nenyika yakadetsera mukadzi, ikabeura muromo wayo nokumedza rwizi urwo rwakabudiswa

ngedragoni kubva mumuromo waro. 17Zvino dragoni rakatsenekera mukadzi, rikaenda, rikaambana

nevamweni vana vake, avo vanongwarira mipango yaMwari vechibata uchapupu hwaJesu. 18Dragoni

rakaema padera pejecha roruandhle.

Chapter 13

1Zvino ndakaona chikara chechibuda kubva muruandhle, chine nyanga gumi

nemasoro manomwe; nepadera penyanga dzacho paiya nemadzungudza gumi, nepadera pemasoro

acho paiya nemazina okutuka Mwari. 2Nechikara chendakaona chaiya chakadai ngekhamba, netsoka

dzacho dzaiya dzakadai ngebheya, nomuromo wacho waiya wakadai ngowemhondoro. Kwechiri dragoni

rakapa simba raro, chigaro choumambo hwaro nesimba rokutonga guru.3Ndakaona rimwe remasoro acho rairingirika rakadai ngerakakuwara yaamho, asi bonje rokufa kwacho

raiya rapora, nenyika yeshe yakateera chikara yechishamiswa. 4Vanhu vakadira dragoni, ngokuti ndiro

rakapa chikara simba raro, navo vakadira chikara vechiti, “Ndiani ungaedzaniswa nechikara nounesimba

rokurwa nacho?”5Chakapuwa muromo wokuereketa mazwi akakura nokutuka, chakapuwazve simba

rokuti chiite mishando yacho mwedzi makumi marongomuna namiiri (42).

6Nacho chakabeura muromo wacho kutuka Mwari nokutuka zina rake nougaro hwake, navo vanogara

mudenga.7Chakapuwazve simba rokurwa nevakacheneswa nokuvanyisa. Chakapuwazve simba padera

pedzinza reshe, pomunhu weshe, padera pendimi yeshe nembeu yeshe yomunhu.

8Veshe vanogara padera penyika vanozochidira, weshe unezina risikazi kunyorwa mubhuku rokupona

reGwai rakaurawa kubvira mukuemeswa kwenyika.9Kuti aripo unenzee ngaazwe: 10Kuti aripo

wakaemeserwa kusungwa, unozosungwa muusungwa; kuti aripo wakaemeserwa kuurawa ngeshoti, [4]

ngegwinyiso unozourawa ngeshoti. Pano ndipo panokusengerera nokugonda kwevakacheneswa.11Ndakaona chikara chimweni chechikwira kubuda chechibva munyika; chaiya nenyanga mbiri dzakadai

ngedzegwai, chakaereketa kudai ngedragoni.

12Chinoshandisa simba rechikara chokutanga mukuona kwacho, chinoita kuti nyika navo vanogaramwo

vadire chikara chokutanga, chaiya nebonje rokufa rakapora.13Chinoita mioniso mikuru, kunyazwi kuita

kuti muriro udzake padera penyika wechibva mudenga mukuona kwevanhu;

14ngemioniso yechinotenderwa kuita pamberi pechikara, chinochengedzera avo vanogara munyika,

chechironza kwavari kuti vaite muedzaniso wechikara chakabaiwa ngeshoti asi chikapona.15Chakapuwa simba rokupa mweya kumuedzaniso wechikara, kuti muedzaniso wechikara ukone

kuereketa nokuita kuti veshe vasikadiri muedzaniso wechikara vaurawe.

16Chinoitazve kuti veshe, vadoko nevakuru, vapfumi nevarombo, vakasunhurika nehloko, vaiswe

chioniso panyara yavo yokumudyo nokuti pahuma yavo, 17kuitira kuti pasazoita munhu naumwe

ungazokona kutenga nokuti kutengesa, asi uwo unechioniso, ndikwo kuti, zina rechikara nokuti namba

yezina racho.18Pano ndipo panodiwa ungwaru; iye unozwisisa ngaaerenge namba yechikara, ngokuti ndiyo namba yomunhu. Namba yake ndiyo mazana matanhatu nemakumi matanhatu nematanhatu (666).

Chapter 14

1Zvino ndakaringira, ndakaona Gwai rakaema pamutunhu weZioni! Vaiyapo

naye zana nemakumi marongomuna namarongomuna emakumi emazana (144,000) vane zina rake

nezina raBaba ake rakanyorwa pahuma dzavo.

2Ndakazwa izwi rakabva mudenga rakadai ngechaungira chemvura zhinji nokudai ngokutinhira

kukurutu; neizwi rendakazwa raiya rakadai ngerevaridzi vechiridza zvimadangari zvavo,3navo

vanoemba nduyo itsva pamberi pechigaro choumambo nepamberi pezvisikwa zvinopona zvirongomuna

nepamberi pevakuru. Apana munhu waikona kudzidza nduyo iyo kwega avo vari zana nemakumi

marongomuna nemarongomuna emakumi emazana (144,000) vakatengwa kubva munyika.

4Ava ndivo vasikazi kudzisvipisa ngavakadzi, ngokuti vakadai ngemhandwe; ndivo vanoteera Gwai

kweshe kwerinoenda. Vakatengwa kubva pakati pevanhu kuti vaite mitanguro kunaMwari nokuGwai,

5nomumiromo yavo amuzi kuoneka kunyepa; avana ndaa.6Neni ndakaona ngirosi imweni yechimbururuka pakati pedenga, ine vhangeri remhera nariini

koochumaira kwavari avo vanogara munyika, kumadzinza eshe, marusinga eshe, kundimi dzeshe

nokuvanhu veshe; 7yechiti ngeizwi guru, “Ityai Mwari mumukudze, ngokuti awa rokutonga kwake

raguma; mumudire uwo wakaita denga nenyika noruandhle nezvinyuka zvemvura.”8Ngirosi imweni yechipiri yakateera yechiti, “Rawa, rawa, Bhabhuroni gurutu! Rakaita kuti madzinza eshe amwe vhini roushungu hwokuomba kwaro.”9” Zvino ngirosi imweni yechitatu yakadziteera yechiti

ngeizwi gurutu, “Kuti aripo munhu unodira chikara nomuedzaniso wacho, nokuashira chioniso pahuma

yake nokuti panyara yake, 10iye unozomwa vhini roushungu hwaMwari, rinodururwa risikazi

kubvengedzwa mutsani youshungu hwake, naye unozotambudzwa ngomuriro nesurufa pamberi

pengirosi dzakachena nepamberi peGwai.11Nechiushi chokutambudzwa kwavo chinopwititika mhera nariini nariini. Navo avana zororo masikati

nousiku, avo vanodira chikara nomuedzaniso wacho, kunyazwi ndiani unoashira chioniso chezina racho.”

12Pano ndipo panodiwa kusengerera kwevakacheneswa, vanongwarira mipango yaMwari nokugonda

kunaJesu.13Ndakazwa izwi rechibva mudenga rechiti, “Nyora izvi: vanomuchena vakafa vanofira munaMambo kubvira zvinopano.” “Eya,” unoronza Mweya, “Kuti vazorore kubva kumishando yavo, ngokuti mishando yavo inovateera!14Ndakaringira, ndikaona gore rakachena, nepadera pegore pane umwe wakadai

ngoMukororo woMunhu echigarapo, anedzungudza romukore pasoro rake, nomunyara mwake

anesikeyo inopinza.

15Nengirosi imweni yakabuda kubva mutemperi, yechidaidzira ngeizwi guru kwaari uwo wakagara

padera pegore yechiti, “Shandisa sikeyo yako, ucheke, ngokuti awa rokucheka raguma; ngokuti

zvokukukura zvenyika zvaibva.” 16Ndizvo uwo wakagara padera pegore wakakandira sikeyo yake

munyika, nenyika yakachekwa17vino ngirosi imweni yakabuda kubva mutemperi riri mudenga, nayo yaiya nesikeyo inopinza.

18Ngirosi imweni yakabuda kubva paarita, inesimba padera pomuriro, yakadaidzira ngeizwi gurutu kuneiyo

inesikeyo inopinza yechiti, “Shandisa sikeyo yako inopinza, uunganidze zvikore zvemavhini enyika,

ngokuti mavhini ayo aibva.”19Ndizvo ngirosi yakakandira sikeyo yayo munyika ikaunganidza mavhini enyika, ikaakandira

muchisviniro chikurutu chevhini choushungu hwaMwari. 20Nechisviniro chevhini chakatsikwatsikwa

kubanze kwedhorobha, kwakabuda ngazi kubva muchisviniro chevhini, ikagumira pamatomu emahachi,

nokureba kwayo kwaiita makhiromitha mazana matatu (300), yechiita mamitha mairi kudzama.

Chapter 15

1Ndakaona chioniso chimweni mudenga, chikuru chinoshamisa: ngirosi nomwe dzine madambudziko manomwe, awo okugumisira, ngokuti ndiwo okugumisira kuonisa ushungu hwaMwari.2Ndakaona chairingirika chakadai ngoruandhle rwegirazi, rwakabvengedzwa nomuriro; naavo vakanyisa chikara nomuedzaniso wacho nenamba yezina racho, vaiema pasinde poruandhle rwegirazi, vane zvimadangari zvaMwari munyara dzavo.3Vanoemba ruyo rwaMosi, muranda waMwari, noruyo rweGwai vechiti, “A Mambo Mwari,

Unesimbareshe, mishando yenyu mikuru neinoshamisa! Nenjira dzenyu dziri dzakarurama, dzine

gwinyiso, imwimwi Mambo wemadzinza! 4Ndiani usikazomutyi nokukudza zina renyu, A Mambo?

Ngokuti imwimwi mwega mwakachena. Madzinza eshe anozouya nokudira pamberi penyu ngokuti zviito

zvenyu zvakarurama zvakaoniswa.”5Ngesure kweizvi ndakaona, temperi retende rouchapupu rakabeurwa mudenga, 6nengirosi nomwe

dzakabuda kubva mutemperi, idzo dzaiya nemadambudziko manomwe, dzakapfeka machira akachena,

anojeka, dzakasunga pamaditi adzo ngamabande omukore.7Nechimwe chezvisikwa zvinopona zvirongomuna chakapa ngirosi nomwe mikheyo minomwe

yomukore yakazara ngoushungu hwaMwari, unopona mhera nariini nariini; 8netemperi rakazara

ngechiushi chaibva muuthende hwaMwari nomusimba rake, akuna waikona kupotera mutemperi metsa

madambudziko manomwe engirosi nomwe apera.

Chapter 16

1Zvino ndakazwa izwi guru rechibva mutemperi rechironzera ngirosi nomwe rechiti, “Endai, mwodururira munyika mikheyo minomwe youshungu hwaMwari.”2Ndizvo ngirosi yokutanga yakaenda, ikadurura mukheyo wayo munyika; kwakaapo zvironda zvakashata nezvinorwadza padera pevanhu vaiya nechioniso chechikara, vakadira muedzaniso wacho. Ngirosi yechipiri yakadururira mukheyo wayo muruandhle, rwakaita ngazi yakadai ngeyomunhu wakafa, nezviro zveshe zvaipona zvaiya muruandhle zvakafa.4Ngirosi yechitatu yakadururira mukheyo

wayo mundwizi nezvinyuka zvemvura, nazvo zvakaita ngazi.

5Ndakazwa ngirosi yepamvura yechiti, “Wakarurama, iwewe Wakachena, uripo nowaiyapo, ngokuti

wakatonga izvi; 6ngokuti vakaparadza ngazi yevakacheneswa neyevaprofeti, wakavapa ngazi kuti

vamwe. Ngokuti vanosisirwa ndizvo! 7Ndakazwa izwi rechibva paarita rechiti, “Eya, A Mambo Mwari

Unesimbareshe, gwinyiso nokururama zvitongero zvako!8Ngirosi yechirongomuna yakadururira mukheyo wayo padera pezuva, rakapuwa simba rokupisha

vanhu ngomuriro. 9Vanhu vakapishwa ngokupisha kwaityisa; vakatuka zina raMwari, uwo unesimba

padera peaya madambudziko, navo avazi kutenderuka kuti vamukudze.10Ngirosi yechishanu

yakadururira mukheyo wayo padera pechigaro choumambo hwechikara, noumambo hwacho

hwakasvipiswa kuita chidima; vakatsenga marurumi avo ngendaa yokurwadziwa kwavo.

11Vakatuka Mwari wedenga ngendaa yokurwadziwa kwavo neyezvironda zvavo, avazi kutenderuka

kubva kumishando yavo.12Ngirosi yechitanhatu yakadururira mukheyo wayo padera porwizi rukuru,

Yufratesi, nemvura yarwo yakapwa kuti paitwe njira yemadzimambo aibva ngokumabvazuva.

13Ndakaona mweya mitatu yakashata yakadai ngemachedye, yechibuda kubva mumuromo wedragoni,

wechikara nowomuprofeti wokunyepa.

14Ngokuti ndiyo mweya yemadhimoni inoita mioniso, inobuda kuenda kumadzimambo enyika dzeshe,

kuvaunganidza pamwepo kurwa hondo yezuva guru raMwari Unesimbareshe.15“Ringira, ndinouya

kudai ngembavha! Unomuchena uwo unogara akarinda nokungwarira zvokufuka zvake, kuti

asazohamba ari mutitinini nevanhu vaone kutsveruka kwake! 16Mweya yakavaunganidza pamwepo

kundau inozwi ngechiHebheru Hamagedhoni.17Ngirosi yechinomwe yakadururira mukheyo wayo mumhepo, izwi guru rakabuda mutemperi,

rechibva pachigaro choumambo rechiti, “Zvapera! 18Kwakaapo kupenya kwemheni, mazwi, kutinhira,

kwakaapozve kuzungunyika kukurutu kwenyika, kusikazi kumboapozve kwakadaro kubvira pakusikwa

kwevanhu panyika, uku ndikwo kuzungunyika kwakapinda kushata kwenyika kwakadai. 19Nedhorobha

guru rakagurwa kuita marupande matatu, nemadhorobha evemadzinza akawa. Mwari wakakarakadza

Bhabhuroni guru, kuti ripuwe tsani yevhini rokutyisa kwoushungu hwake.20Chiwi cheshe chakatiza, nemitunhu aizi kuonekazve; 21nematsanza makurutu, rimwe ngarimwe

rairema makhirogramu angakwana makumi mashanu akabva mudenga, akawira padera pevanhu, metsa

vakatuka Mwari ngendaa yedambudziko rematsanza, ngokuti dambudziko rawo raiya rakakura kakurutu.

Chapter 17

1Zvino imwe yengirosi nomwe dzaiya nemikheyo minomwe yakauya, ikati

kwendiri, “Uya pano, ndinozokupangidzira kutongwa kwehure guru rinogara padera pemvura zhinji, 2iro

madzimambo enyika akaomba naro, navanogara munyika vakaradza ngevhini rokuomba kwaro.3Ngirosi yakanditora kuenda neni mushango ndakabatwa ndiMweya, ndakaona mukadzi akagadha

padera pechikara chakatsvuka, chakazara ngemazina okutuka, chine masoro manomwe nenyanga gumi.

4Mukadzi wakapfeka zvakatsvukuruka nezvakatsvuka, nokunemeswa ngomukore nemapuwe

anemutengo mukuru nemapherere, munyara mwake mwaiya netsani yomukore yakazara

ngezvinonyangadza, zvine tsvina zvokuomba kwake; 5nepahuma pake pakanyorwa zina rakafishika,

“BHABHURONI GURU, MAI WEMAHURE NEEZVINONYANGADZA ZVENYIKA.”67Neni ndakaona mukadzi araradza ngengazi yevakacheneswa nengazi yezvapupu zvaJesu. Naapo ndakamuona, ndakashamiswa kakurutu. 7 Asi ngirosi yakati kwendiri, “Washamiswa ngenyi? Ndinozokuronzera biningidzo rakafishika romukadzi nerechikara chinomutwara, chine masoro manomwe nenyanga gumi.8Chikara chewaona chaiyapo, apachina, chodo kukwira kubva mumugodhi usina magumo nokuenda mukuparadzwa. Naavo vanogara munyika, vane mazina avo asikazi kunyorwa mubhuku rokupona kubvira pakusikwa kwenyika, vanozoshamiswa apo vaona chikara chaiyapo, chisiripo nechichauya.9“Ndipo panodiwa kupinimidza kuneungwaru; masoro manomwe mitunhu minomwe, apo pagarwa

ngomukadzi; ndiwozve madzimambo manomwe, 10vashanu vavo vakawa, noumwe uchiripo,

noumweni aasati auya; naapo auya unosisira kuti agare mukuwo mudoko.11Nechikara chaiyapo, zvino apana, ndicho chechisere, asi ngechimwe chezvinomwe, chinoenda mukurashwa.12Nenyanga gumi dzewaona ndiwo madzimambo gumi asati aashira umambo, asi

anoashira simba kudai ngemadzimambo pamwepo nechikara awa rimwe.

13Avo vanomupinimidzo umwe, vanopira simba ravo nokutonga kwavo kuchikara; 14vanozorwisana

neGwai, neGwai rinozovanyisa, ngokuti ndiMambo wemadzimambo noMutongi wevatongi, naavo

vanaye vanodaidzwa nokutsanangurwa nokugondeka15Nayo yakati kwendiri, “Mvura iyo yewakaona, apo pakagara hure, ndivo vanhu, zviunga, madzinza nendimi.16Nyanga gumi dzewaona, idzo nechikara zvinozonyenya hure; zvinozomuparadza mukumuita

mutitinini, nokudya nyama yake nokumupisha ngomuriro. 17Ngokuti Mwari wakaisa izvi mumwoyo

yazvo kuti zviite kuda kwake, ngokuita zvinomupinimidzo umwe nokupa simba roumambo hwazvo kune

chikara, metsa mazwi aMwari aitika18Nomukadzi wowaona ndiro dhorobha guru iro rinotonga padera pemadzimambo enyika.”

Chapter 18

1Ngesure kweizvi ndakaona ngirosi imweni yechidzaka kubva mudenga,

inesimba guru; nenyika yakajekiswa ngouthende hwayo. 2Yakadaidzira ngeizwi rine simba yechiti,

“Rawa, rawa, Bhabhuroni guru! Raita ugaro hwamadhimoni, nendau yemweya yeshe inetsvina,

neyeshiri dzeshe dzinetsvina,[5] dzinonyenyiwa.

3Ngokuti madzinza eshe akamwa vhini roushungu hwokuomba kwake, nemadzimambo enyika akaomba

naye, nevatengisi vomunyika vakapfuma ngesimba rouwandu hwepfuma yokuangira kwake kuemura.4Ndakazwa izwi rimweni rechibva mudenga rechiti, “Budai kubva kwaari, vanhu vangu, kuti

musakoanisana naye muzvishaishi zvake, zve, kuti musazoashidzana naye madambudziko ake;

5ngokuti zvishaishi zvake zvakaita murwi zvinoguma mudenga, naMwari wakakarakadza ngezvakashata

zvake. 6Mupei musharo kudai ngezvaakamupa pachake, mumuhwirinzire kairi kakapetwa kudai

ngemishando yake; mutsani iyo yaakazadza, mumudzadzire kairi.7Ndizvo mupenyi kutambudzika

nokusvipa mwoyo kukurutu, kudai ngouwandu hwaakadzikudza ndihwo nokupona mukudzidakadzisa

pachake, ngokuti unoti mumwoyo mwake, ‘Inini ndakagara pano, ndini mambokadzi, andiri shirikadzi

akadi, andizombooni dambudziko.

8Ndizvo madambudziko ake anozomugumira ngezuva rimwe, rufu, kubonda, nzara, naye unozopishwa

ngomuriro; ngokuti Mambo Mwari, uwo unomutonga, unesimba.9Madzimambo enyika, awo akaomba

nokupona echidzidakadzisa pamwepo naye, anozochema nokubonda ngendaa yake, apo paanozoringira

chiushi chokutsva kwake., 10Vanozoema vari kuretu, ngokutya kutambudzwa kwake vechiti, “Kutyisanyi

uku! Kutyisanyi uku! Newe dhorobha guru, dhorobha rakagwinya Bhabhironi! Ngokuti ngeawa rimwe

kutongwa kwako kwakugumira.”11Nevatengisi venyika vanochema nokubonda ngendaa yake ngokuti apana munhu uchatenga zviro

zvavo, 12mukore, sirivha, mapuwe anemutengo mukuru, mapherere, nemachira akanaka orukangaza

neakatsvukuruka, neesirika yakatsvuka; nembeu dzeshe dzemiti inonuhwira, nembeu dzeshe

dzezvidziyo zvenyanga dzenzou, mbeu dzeshe dzezvidziyo zvakaitwa ngemiti inemutengo mukuru,

zvethusi, zvesimbi, mapuwe akachena,, 13sinamoni, mutombo unonuhwira, mutombo wokupisha

unegwema rakanaka, mafuta okudzora, makha, vhini, mafuta, ufu hwakamotseka, koroni, n'ombe,

makwai, mahachi, ngoro, hloko, kunyazwi nemweya yevanhu.14“Michero yaidisiswa ngomweya wako yakabva kwouri, nezviro zveshe zvainakisisa nezvaipenya zvakaparadzwa kwouri, auchazozvionizve!15Vatengesi veizvi zviro, avo vakaita makurudza ndiye,

vanozoema kuretu ngokutya dambudziko rake, vechichema nokubonda, 16vechiti, “Kutyisanyi uku!

Kutyisanyi uku, dhorobha guru! Raipfeka machira akanaka orukangaza akatsvukuruka, akatsvuka,

rakanemeswa ngomukore namapuwe anemutengo mukuru nemapherere!

17Ngokuti upfumi hwakakura kudaro hwaparadzwa ngeawa rimwe!” Nenduna dzeshe dzengarava,

navo veshe vahambisi vengarava, navo veshe vairarama ngokushanda muruandhle, vakaema vari kuretu,18vakadaidzira vechiona chiushi chokutsva kwake vechiti, “Ngeriri dhorobha ringaedzaniswa neiri

dhorobha guru?” 19Navo vakakandira bukuta padera pemasoro avo, vechichema nokubonda vechiti,

“Kutyisanyi uku! Kutyisanyi uku, dhorobha guru umwo veshe vaiya nengarava dzavo muruandhle

vakaitwa makurudza ngezvinokosha zvake! Ngokuti ngeawa rimwe rakaparadzwa.

20Dakarai ngendaa yake, iwewe denga, nemwi vakacheneswa, nemwi vapostori, nemwi vaprofeti!

Ngokuti Mwari wakamutonga ngendaa yeizvo zvaakaita kwomuri.21Nengirosi inesimba yakamirudza

buwe rakadai ngeguyo rakakura, ikarikandira muruandhle yechiti, “Ngokuwa kwakakura kudaro

Bhabhuroni, dhorobha guru, rinozokandirwa pashi, arichazooneki nepadoodoko. 22Neizwi revaridzi

vezvimadangari nerevaembi, revanoridza minanzi, revaridzi vehwama arichazozwiki mukati mwako;

mbeu dzemishando yeshe kunyazwi ngouri adzichazoapo nepadoodoko mukati mwako; neizwi rokukuya

arichazozwiki nepadoodoko mukati mwako.23Kujeka kwechibani akuchazojeki nepadoodoko mukati mwako; neizwi romukwambo neromuroorwa

arichazozwiki mukati mwako; ngokuti vatengesi vako vaiya vanhu vakuru venyika, ngokuti madzinza

eshe akachengedzerwa ngokurowa kwako. 24Mukati mwake mwakaoneka ngazi yevaprofeti

neyevakacheneswa neyeavo veshe vakaurawa munyika.”

Chapter 19

1Ngesure kweizvi ndakazwa bope guru rakadai ngerevanhu vazhinji mudenga

rechiti, “Haleluya! Ruponeso nouthende nesimba ngezvaMwari wedu, 2ngokuti kutonga kwake

kunegwinyiso nekwakarurama; wakatonga muombi mukuru wakashaishira nyika ngokuomba kwake,

naye wakaunzidzira kwaari ngazi yevaranda vake padera pake.”3Naapo vakadaidzirazve vechiti, “Haleluya! Chiushi chake chinopwititika kukwira mudenga mhera

nariini nariini.” 4Nevakuru makumi mairi nevarongomuna nezvisikwa zvinopona zvirongomuna vakawa

pashi, vakadira Mwari unogara pachigaro choumambo vechiti, “Ameni. Haleluya!”5Izwi rakazwika rechibva pachigaro choumambo rechiti, “Kudzai Mwari wedu, imwimwi mweshe varanda vake, imwimwi munomutya, vadoko nevakuru.”6Apapo ndakazwa chakadai ngeizwi rechiunga chakakura kudai ngebope remvura yakawanda nokudaingeizwi romutinhiro unesimba rechiti, “Haleluya! Ngokuti Mambo Mwari wedu Unesimbareshe unotonga.7Ngatidakare nokudakara kukurutu, ngatimupe mbiri; ngokuti muchadho weGwai waguma

nomuroorwa waro wakadzinasirira. 8Wakatenderwa kuti adzisimidze ngemachira akanaka orukangaza,

anojeka neakaperera.” Ngokuti machira akanaka orukangaza ndizvo zviito zvakarurama

zvevakacheneswa.9Ngirosi yakati kwendiri, “Nyora izvi: Vanomuchena vakakokwa kudhiri romuchadho weGwai.” Nayo

yakati kwendiri, “Aya ndiwo mazwi egwinyiso aMwari.” 10Ndakawa pashi patsoka dzayo kuidira, asi

yakati kwendiri, “Ausisiri kuita kudaro! Inini ndiri muranda pamwepo newe nevangani vako, vanobatirira

kuuchapupu hwaJesu. Dira Mwari! Ngokuti uchapupu hwaJesu huri mweya wokuprofeta.”11Ndakaona denga rakabeuka, ndikaona hachi rakachena! Mugadhi waro waizwi Unogondeka

neUnegwinyiso, naye mukururama unotonga nokuita hondo. 12Madziso ake akadai ngomurazvu

womuriro, nepadera pesoro rake pane madzungudza akawanda. Waiya nezina rakanyorwa, risina

kuziikanwa ngevanhu, asi iye ega. 13Naye wakasimira zvokusimira zvakanyikwa mungazi:[6] nezina rake

rinozwi, Izwi raMwari.14Nehondo dzomudenga dzakasimira machira akanaka, akachena neakaperera, dzaimuteera

dzakagadha mahachi akachena. 15Neshoti yakapinza inobuda kubva pamuromo wake, kuti atemere

pashi ndiyo madzinza, naye unozoatonga ngendonga yesimbi; unotsikatsika chikamuriro chevhini

rokutyisa kwoushungu hwaMwari Unesimbareshe.

16Naye unezina rakanyorwa padera pechokufuka chake nepachizva chake kuti, “MAMBO

WEMADZIMAMBO NOMUTONGI WEVATONGI.17Ndakaona ngirosi yakaema muzuva, yakadaidzira

ngeizwi guru, yechiti kuneshiri dzeshe dzinombururuka mudenga, “Uyai, muungane padhiri guru

raMwari, 18kuti mudye nyama yemadzimambo, nyama yenduna huru, nyama yevanhu vane simba,

nyama yemahachi nevagadhi vawo, nyama yevanhu veshe, vakasunhurika nevakasungwa, yevadoko

nevakuru.”19Ndakaona chikara nemadzimambo enyika nehondo dzawo dzakaungana pamwepo kuti varwe hondo

nouwo wakagadha hachi nehondo yake. 20Nechikara chakabatwa nomuprofeti wokunyepa uwo

wakashanda zvioniso mukuona kwacho, zvaakachengedzera ndizvo avo vaiya vaashira chioniso

chechikara, naavo vakadira muedzaniso wacho. Ava vairi vakakandirwa vechizwa mugandwa romuriro

raibaka ngesurufa.21Nevamweni vakaurawa ngeshoti youwo waigadha hachi, shoti iyo yakabuda kubva mumuromo wake; neshiri dzeshe dzakaguta ngenyama yavo.

Chapter 20

1Zvino ndakaona ngirosi yechidzaka kubva mudenga, yakabata munyara yayo

kiyi romugodhi usina magumo neketani huru. 2Yakabata dragoni, nyoka yekare, ndiyo Dhiabhorosi

naSathani, ikamusunga makore gumi remazana.

3Yakamukandira mumugodhi usina magumo, ikaukonya ikaisa chinamiro padera pake, kuti

asachazochengedzerazve madzinza, metsa makore gumi remazana apera. Ngesure kweizvi kunosisira

kuti ambosunhurwa mukuwo mudoko.4Ndakaona zvigaro zvoumambo, naavo vakagara padera pazvo, vakapuwa simba rokutonga. Ndakaona mweya yeavo vakagurwa masoro ngendaa youchapupu hwaJesu neizwi raMwari. Avazi kudira chikara nokuti muedzaniso wacho vasikazi kuashira chioniso pahuma dzavo nepanyara dzavo. Vakararama, vakatonga vari pamwepo naKristu makore gumi remazana (1,000).5Vamweni vevakafa avazi kurarama metsa makore gumi remazana apera. Uku ndikwo kumuka

kwokutanga. 6Vanomuchena nokucheneswa avo vane chikoaniswa mukumuka kwokutanga. Padera

peava kufa kwechipiri akuchina simba, asi vanozoita vapristi vaMwari nevaKristu, navo vanozotonga

naye makore gumi remazana.7Naapo makore gumi ramazana apera, Sathani unozosunhurwa kubva

mutirongo rake.

8Unozobuda nokuenda koochengedzera madzinza kumarupande marongomuna enyika, Gogi naMagogi.

Unozovaunganidza pamwepo kurwa hondo; uwandu hwavo hwakadai ngejecha roruandhle.9Vakakwira

pakupamhama kwenyika, vakatendenedza matumba evakacheneswa nedhorobha rinodikanwa. Naapo

wakadzaka muriro wechibva mudenga, ukavapedza.

10NaDhiabhorosi uwo wakavachengedzera wakakandirwa mugandwa romuriro nesurufa, munechikara

nomuprofeti wokunyepa navo vanozotambudzwa masikati nousiku mhera nariini nariini.11Ndakaona

chigaro chikuru choumambo chakachena, nouwo wakagara padera pacho; ngokuapo kwake nyika

nedenga zvakamutiza, akuzi kuchazooneka ndau yazvo.

12Ndakaona vakafa, vakuru nevadoko, vakaema pamberi pechigaro choumambo, nemabhuku

akabeurwa. Bhuku rimwenizve rakabeurwa, bhuku rokupona. Nevakafa vakatongwa kudai ngemishando

yavo, kudai ngezvakanyorwa mumabhuku.13Noruandhle rwakabudisa vakafa vaiya mukati mwarwo,

rufu neHaidhesi zvakabudisa vakafa vaiya mukati mwazvo, navo veshe vakatongwa umwe ngaumwe

ngendaa yezvaakaita.

14Zvino rufu neHaidhesi zvakakandirwa mugandwa romuriro. Uku ndikwo kufa kwechipiri, gandwa

romuriro. 15Kudai aripo wakaoneka zina rake risikazi kunyorwa mubhuku rokupona, wakakandirwa

mugandwa romuriro.

Chapter 21

1Zvino ndakaona denga idzva nenyika itsva; ngokuti denga rokutanga nenyika yokutanga zvakapinda,

noruandhle paiya pasisina. 2Neni ndakaona dhorobha rakachena, Jerusarema idzva, rechidzaka kubva

mudenga kunaMwari, rakanasirirwa kudai ngomuroorwa wakanemeserwa mwamuna wake.3Neni

ndakazwa izwi guru rechibva pachigaro choumambo rechiti, “Ringira, ugaro hwaMwari huri pakati

pevanhu. Unozogara navo; navo vanozoita vanhu vake, naMwari emene unozoa navo, echiita Mwari

wavo.

4Naye unozopukuta masodzi eshe kubva pamadziso avo. Rufu aruchazoapo; akuchina kubonda nokuti

kuchema zve, nokuti kurwadziwa, ngokuti zviro zvokutanga zvapinda.5Nouwo wakagara pachigaro

choumambo wakati, “Ringira, ndinoita zviro zveshe kuti zviite zvitsva.” Wakatizve, “Nyora izvi, ngokuti

aya mazwi anogondeka, anegwinyiso.” 6Zvino wakati kwendiri, “Zvaitwa! Ndini Arfa naOmega,

wokutanga nowokugumisira. Kwavari vane nyota ndinozovapa mvura isina mutengo, mvura inobva

pachinyuka chokupona.7Iye unonyisa unozogara nhaka yezviro izvi, neni ndinozoita Mwari wake, naye unozoita mukororo

wangu. 8Asi ngendaa yevanotya, vasikagondi, vanonyangadza, vaurayi, vaombi, varoyi, vadiri

vemiedzaniso, navo veshe vanyepi vanozoa nechikoaniswa chavo mugandwa rinobaka ngomuriro

nesurufa, ndirwo rufu rwechipiri.”9Zvino yakauya imwe yengirosi nomwe yeidzo dzaiya nemikheyo minomwe yakazara

ngemadambudziko manomwe okugumisira, yakaereketa kwendiri yechiti, “Uya pano, ndinozokuonisa

muroorwa, mukadzi weGwai.” 10Yakanditora ndakabatwa ndiMweya kuenda kumutunhu mukuru

wakareba, ikandionisa dhorobha rakachena Jerusarema, rechidzaka kubva mudenga kunaMwari,11rine

uthende hwaMwari; kujeka kwaro kwaiya kwakadai ngebuwe rino mutengo mukuru rakadai ngebuwe

rejasipa, rakaera kudai ngegirazi.

12Raiya rine rukumbati rukuru, rwakareba kuenda mudenga, rine misiwo gumi namiiri, nepamisiwo

pane ngirosi gumi nambiri; nemazina akanyorwa padera payo, mazina evakororo gumi navairi

vaIsuraeri. 13Kumabvazuva kwaiya nemisiwo mitatu, dera kwaiya nemisiwo mitatu, kubani kwaiya

nemisiwo mitatu, kumabirirazuva kwaiya nemisiwo mitatu.14Norukumbati rwedhorobha rwaiya nemadzeyo gumi namairi, nepadera pawo paiya nemazina gumi

namairi evapostori gumi navairi veGwai. 15Iyo yakaereketa neni yaiya nendonga yomukore yokupima

dhorobha nemisiwo yaro norukumbati rwaro.16Nedhorobha raiya nemarupande marongomuna

akaedzana, nokureba kwaro kwakandodai ngokupamhama kwaro; nayo yakapima dhorobha ngendonga,

rakaita makhiromitha mazana makumi mairi nemazana marongomuna (2,400) kureba kwaro;

nokupamhama nokukwira kwaro mudenga kwaiya kwakaedzana.

17Nayo yakapima rukumbati rwaro, rwaiya mamitha matanhatu kureba kuenda mudenga, kudai

ngokupima kwomunhu, kunoti, kwengirosi.18Norukumbati rwaro rwakaakiwa ngejasipa, nedhorobha raiya romukore wakaera, wakadai ngegirazi rakaera. 19Madzeyo orukumbati rwedhorobha akanemeswa ngembeu dzeshe dzemapuwe anemutengo mukuru.

Dzeyo rokutanga raiya rejasipa, rechipiri raiya resafire, rechitatu raiya reagate, rechirongomuna raiya

reemeraridhi, 20rechishanu raiya reonikisi, rechitanhatu raiya rekhaneriani, rechinomwe raiya

rekrusoriti, rechisere raiya rebheruri, rechipfumbamwe raiya retopazi, rechigumi raiya rekrusoprasi,

rechigumi narimwe raiya rejakiniti nerechigumi namairi raiya reametisiti.211 Nemisiwo gumi namiiri yaiya nemapherere gumi namairi, umwe ngaumwe wemisiwo waiya

nepherere rimwe, nepato redhorobha raiya romukore wakaera, wakadai ngegirazi rakaera. 22Neni

andizi kuona temperi mudhorobha, ngokuti Mambo Mwari Unesimbareshe neGwai ndivo temperi raro.23Nedhorobha aritsvaki zuva nokuti mwedzi kurijekisa, ngokuti uthende hwaMwari ndikwo kujeka

kwaro, neGwai ndicho chibani charo.

24Nemadzinza anozohamba ngokujeka kwaro, nemadzimambo enyika anozounza uthende hwawo

mukati mwaro. 25Nemisiwo yaro aizokonyiwi masikati, ngokuti ahuzoapo usiku.26Vanozounzamwo mukati mwaro uthende nokuremeredzwa kwemadzinza. 27Asi akuna nachimwe

chakasvipiswa chinozopoteramwo nokuti uwo unoita chinonyangadza nemanyepo, asi avo vega

vakanyorwa mubhuku rokupona reGwai.

Chapter 22

1Zvino ngirosi yakandionisa rwizi rwemvura yokupona, rwakaera kudai

ngegirazi, rwechibuda muchigaro choumambo hwaMwari necheGwai. 2Pakati pepato redhorobha,

nokumarutii eshe orwizi, waiyapo muti wokupona, wechibereka mbeu dziri gumi nambiri dzemichero,

wechibereka michero yawo mwedzi umwe ngaumwe; nemashakani omuti aiya mutombo wokuponesa

madzinza.3Akuchazoapozve nachimwe chiro chakatukwa; asi chigaro choumambo hwaMwari

necheGwai zvinozoapo mukati mwaro, nevaranda vake vanozomudira.

4Vanozoona hope yake, nezina rake rinozoapo pahuma dzavo. 5Akuchazoapo usiku; navo avazotsvaki

kujeka kwechibani nokuti kujeka kwezuva, ngokuti Mambo Mwari unozoita kujeka kwavo navo

vanozotonga mhera nariini nariini.,6Nayo yakati kwendiri, “Aya mazwi anogondeka, anegwinyiso,

naMambo Mwari, Mwari womweya yevaprofeti, wakatuma ngirosi yake kuti ionise varanda vake

zvinosisira kuitika ngokukasira.”

7“Ringira, ndinokasira kuuya. Unomuchena uwo unongwarira mazwi okuprofeta kweiri bhuku.8Inini,

Johani, ndakazwa ndikaona zviro izvi. Naapo ndazwa nokuzviona, ndakawa pashi kuti ndidire pamberi

petsoka dzengirosi yakandionisa izvi; 9asi yakati kwendiri, “Ngwara kuti usaita kudaro! Ndiri muranda

pamwepo newe nehama dzako vaprofeti, naavo vanongwarira mazwi okuprofeta kwebhuku iri. Dira

Mwari!”10Nayo yakati kwendiri, “Usakonya mazwi okuprofeta kwebhuku iri, ngokuti mukuwo waapasinde.

11Iye usikazi kururama ngaagare asikazi kururama, nouwo unetsvina ngaagare anetsvina, nouwo

wakarurama ngaagare kuita zvakarurama, nouwo wakacheneswa ngaagare kuita wakacheneswa.12Ringira, ndinokasira kuuya, ndinouya nomusharo wangu, kuti ndihwirinzire kuneweshe kudai

ngezvaakaita. 13Ndiri Arfa naOmega, wokutanga newokugumisira, muambi nowokupedzisira.14Vanomuchena avo vanosuka zvokusimira zvavo, kuti vawe nesimba rokuuya kumuti wokupona

nokupotera ngepamisiwo mudhorobha.

15Ngokuti ngokubanze kunembwa, varoyi, vaombi, vaurayi, vadiri vemiedzaniso, navo veshe vanoda

nokuita vanyepi. 116“Inini, Jesu, ndakatuma ngirosi yangu kwomuri nouchapupu uhwu muzviara. Ndini runzinde nomubarirwana waDhavhidha, nyeredzi inojeka masase.,17Mweya nomuroorwa vanoti, “Uyai.” Nouwo unozwa ngaati, “Uyai.” Naye unozwa nyota ngaauye. Uwo unoda ngaatore mvura yokupona pasina mutengo.18Inini ndinopupura kumunhu weshe unozwa mazwi okuprofeta kwebhuku iri, kuti kudai aripo munhu

unozotutsira kwaari awo, Mwari unozotutsira kwaari madambudziko akanyorwa mubhuku iri. 19Kudai

aripo munhu unozodusa mazwi ebhuku rokuprofeta uku, Mwari unozodusa chikoaniswa chake kumuti

wokupona nokudhorobha rakachena, izvo zvakanyorwa mubhuku iri.20Iye unopupura izvi unoti, “Eya, ndinokasira kuuya.” Ameni. Uya, Mambo Jesu! 21Nyasha dzaMambo

Jesu ngadzigare nevakacheneswa veshe.[7] Ameni.